
Prefata 


Serge Moscovici 


École des Hautes Etudes en 
Sciences Sociales, Paris 


Cele mai neasteptate evenimente au avut loc în viata mea. Si ele m-au cuprins cu 
forța lor devorantă. Cînd războiul a luat sfîrşit în maniera pe care fiecare o cunoaşte, 
speram, în acelaşi timp, să văd triumfind peste tot democraţia şi împlinindu-se ceea 
ce voiam pentru mine. Totuşi, acest lucru nu a fost posibil decit după venirea mea în 
Franţa. Tara aceasta a atras atît de multi emigranţi din Europa de Est pentru cá era — 
şi continuă să fie — tara libertăţii. Aici, fiecare dintre noi era liber să încerce să 
devină ceea ce spera să devină, liber să trăiască aşa cum voia şi cu cine dorea să 
trăiască. Copil pe vremea fascismului de pe continentul nostru, supravieţuitor al 
muncii silnice şi al atacurilor împotriva evreilor, m-am bucurat de democraţia 
franceză, departe de disperarea milioanelor de oameni care au suferit în condițiile 
fotalitarismului. După patruzeci de ani de existență franceză, continui Să mă bucur 
cá îmi trăiesc zilele aşa cum vreau, liber să imi asum acest privilegiu unic : respon- 
sabilitatea totală a actelor mele. Dar tot aici s-a născut şi Simţul ascuţit al datoriei. 

Să ne întoarcem la acele evenimente neaşteptate. Unul dintre ele a fost ca eu să 
devin, o spun cu toată modestia, un actor principal al naşterii psihologiei sociale în 
Europa de Vest. Într-o vreme, imediat după război, cînd trebuiau regindite si recon- 
struite toate ştiinţele sociale, în urma catastrofei devastatoare care nu a lăsat nimic 
sau aproape nimic în spatele ei, cred că, prin lucrările mele, am contribuit la aceasta 
naştere. Dar şi prin participarea la crearea Asociaţiei Europene de Psihologie Socială 
Experimentalä, al cărei preşedinte am fost în cursul acestor ani cruciali, cînd ea a 
avut misiunea de a implanta în numeroase țări ştiinţa noastră, preceptele şi cerce- 
țările ei. Ecole des Hautes Etudes en Sciences Sociales a contribuit într-o manieră 
decisivă la această creare alături de alte universităţi europene şi de Social Research 
Council din New York. Această colaborare a fost cheia succesului său. La fel ca şi 
colaborarea care s-a instaurat, mai tîrziu, în cadrul Laboratorului European de 
Psihologie Socială de la Maison des Sciences de l'Homme din Paris, permitind astfel 
reunirea resurselor intelectuale disponibile, încă destul de modeste. Cînd arunc o 
privire retrospectivă asupra acestei experiențe, mi se pare că ea rămîne, în mare 
parte, valabilă chiar şi azi. Si că ea ar putea servi celor care, în Europa de Est, se 
confruntă cu aceeaşi misiune. 

Fără îndoială, generaţiile actuale pentru care această soluţie vine de la sine, ceea 
ce mi se pare firesc pentru ele, nu pot să-şi facă o idee exactă asupra cantităţii 
muncii, dezbaterilor şi observaţiilor necesare pentru a da o semnificaţie ideii de 
psihologie socială europeană. Sau de psihologie socială internaţională. Ca numeroşi 
alți psihosociologi, m-am inspirat mult din ceea ce înfăptuiseră colegii noştri 
americani. Era şi multă imaginaţie, pentru că ei uniseră teoria cu intuirea fenomene- 
lor importante, experienţele cu observaţiile, noțiunile abstracte complexe cu ingenio- 
zitatea practică. Depăşeau, astfel, ceea ce putea să nu fie decît o muncă de cercetare 
inspirată, asupra unui domeniu al vieţii colective. Şi, de fapt, psihologii cu care am 
lucrat — vreau să-i numesc, printre alții, pe Festinger, Lanzetta, Deutsch, Kelley, 
Schachter, Berkowitz, Pepitone, Campbell — aparțineau generaţiei care a fondat psi- 
hologia socială în Statele Unite. 

Plecînd direct de la această constatare, un lucru mi-a apărut clar. Colegii noştri 
americani au reuşit atît de bine tocmai pentru că şi-au permis să adapteze liber 
tradițiile cercetărilor europene, cele care fuseseră realizate, de exemplu, de Sherif, 
Lewin, Ichheiser sau Heider, la propriile lor tradiții. Poate că se simțeau, într-o 
anumită măsură, indatorati fata de bátrínul nostru continent. Aceasta ar explica de 
ce unii dintre colegii noştri americani, cei mai buni aş spune eu, şi-au dorit atit să ne 
ajute să facem să se nască o psihologie socială europeană, avînd propria sa persona- 
litate, în loc să se mulţumească să asigure expansiunea psihologiei sociale în Europa. 
Aşa cum mi-a apărut mie, aceasta era pentru ei principala motivaţie şi unica tentativă 
care merita consacrarea timpului şi eforturilor lor. 

Nu vorbesc despre aceste lucruri pentru că sînt în vîrstă sau pentru că mi-ar 
plăcea să mă gîndesc la trecut. Ci pentru că ele reprezintă o mare speranţă şi conțin 
lecţii capitale pentru viitor. Pe vremea aceea, ca şi în prezent, am simţit că trebuie să 
urmez un principiu în această stranie acţiune care este crearea voluntară şi deliberată 
a unui cîmp de cercetare. Să numim acest principiu, pe care l-am sugerat şi dezvoltat 
în numeroase scrieri, principiul contextualitdtii. El comportă un aspect teoretic si 
unul practic. Trebuie să recunosc cd, din punct de vedere teoretic, ştiinţa pune 
accentul, aşa cum trebuie, pe universalitate. Dar aceasta nu aduce o uniformitate sau 
o conformitate cu un model unic şi predeterminat. Ceea ce aduce acest principiu, în 
particular în ştiinţele sociale, e o lărgire a perspectivelor si un efort pentru a depăşi 
limitele inerente fiecăreia dintre ele. Fiecare model e, nici mai mult, nici mai putin, o 
Sursă de învățare. 

Cu mai multe ocazii, am insistat asupra principalelor aspecte ale contextualitáfii 
în raport cu procesul de transfer cultural, de schimb si de dialog. Pe de o parte, 
tradițiile de cercetare existente modelează acest transfer sau acest schimb şi putem, 
deci, conta pe ele. Dar, pentru ca cercetarea să fie novatoare şi să lărgească semnifi- 
catia domeniului nostru, nu putem sá ne mulțumim doar cu imitarea a ceea ce se face 
în altă parte. Pentru că fiecare face tot ce poate mai bine în maniera în care ştie cel 
mai bine să o facă. Pe de altă parte, fiecare ţară şi fiecare cultură au problemele lor 
specifice. Numai plecînd de la propriile noastre probleme, bineînţeles, cele care ne 
sînt apropiate, este posibilă o inovaţie. Am putea găsi o sursă mai bună de inspiraţie 
şi de gîndire ? Doar finínd cont de aceste probleme, un cercetător în psihologie 
socială poate să-şi aducă o reală contribuţie, dezvoltind-o în termenii propriei sale 
experienţe, ai propriilor puteri creatoare şi imaginative. 

În orice caz, acest principiu al contextualităţii are un aspect practic. A ajuta la 
instaurarea psihologiei sociale într-o tard înseamnă, în primul rînd, a stabili o bază 
de cercetare. Adică a favoriza dezvoltarea centrelor unde noile talente pot fi 

recrutate, ajutate si unde pot fi concepute programe originale de cercetare. Sigur, cei 
mai talentaţi şi mai entuziaşti Sînt cei ce intră in contact de aproape cu problemele 
tării lor si ale culturii ei. Si ei sînt atraşi de disciplina care, în ochii lor, prezintă 
cele mai multe ocazii de a răspunde la aceste probleme. În mod particular în mo- 
mentele de criză, ca acelea pe care le-am trăit după război sau cele pe care ţările 
din Europa de Est le trăiesc acum. Sînt momente în care luciditatea creşte şi în care 
te cufunzi în întregime. Ele mobilizează toate resursele sociale, fizice şi spirituale. 
Bineînţeles, acest aspect practic poate părea banal. Dar cum se spune în franceză : 
asta se înțelege fără să spui nimic, dar se înţelege mai bine spunînd. Pentru cá avem 
tendința de a uita ordinea prioritätilor, provocările, răbdarea pe care ele o cer. 
Procese lente ca acestea - edificarea centrelor de cercetare, recrutarea talentelor 
într-un domeniu, formarea lor, găsirea suporturilor financiare — pot să ne epuizeze 
răbdarea. Pentru că a cládi o ştiinţă e un joc ce comportă contradicții interne şi 
conflicte externe, e o acţiune de o complexitate extremă. Nimic nu garantează că 
viata celui care i se consacră va fi astfel schimbată sau va deveni mai bună. Ea îi 
sugerează, cel mult, diferite maniere de a-şi analiza propria muncă, pe ceilalți şi 
întreaga societate. 

De-a lungul ultimilor ani, nu am mai participat la o acţiune atit de stranie. Totuşi, 
cînd e vorba de dezvoltarea psihologiei sociale europene, acest principiu al contex- 
tualitáfii mi se pare esenţial. Dar, cu oricît entuziasm l-am apărat, nu mă consider, 
nici acum, după cum nu m-am considerat nici atunci, un profet sau deținătorul unui 
adevăr pe care să-l impun celorlalți. Nu sînt decit un cercetător care trebuie să-şi 
facă datoria prin propria sa muncă şi prin folosul pe care îl aduce altor cercetători şi 
studenților. Şi care are plăcerea de a vedea atitia colegi participînd la o asemenea 
acţiune, în Europa şi în Statele Unite, colegi pe care îi admiram şi cu care aveam 
păreri comune. Deci, în mare parte, am lucrat pentru ei şi pentru cei asemeni lor, 
pentru a demonstra că merită osteneala de a promova o psihologie socială care să 
reflecte orientările europene. Fără aceste preocupări şi idealuri, psihologia socială 
ar fi prea personală sau prea abstractă pentru ca cercetarea să progreseze şi pentru 
ca societatea să-i remarce valoarea. 


* 
* OK 


În teatru, in drama franceză, fiecare scenă este marcată de intrarea sau ieşirea 
unui personaj. Cu fiecare intrare şi fiecare ieşire, se dezvoltă un punct de vedere ; 
acțiuni succesive intervin şi se completează; idei deja sugerate sînt adăugate sau 
îndepărtate. Raporturile între personaje se schimbă, se formează sau se rup legături. 
La fel se întîmplă cu intrarea sau ieşirea unei noi ţări, a unei noi tradiţii de cercetare 
sau de cultură în viata unei ştiinţe. Nu mai avem impresia că semnificaţia acestei 
ştiinţe se găseşte doar în tradițiile existente : de acum înainte, recunoaştem impor- 
tanta pe care a obținut-o pattern-ul schimbării. Fireşte, capacitatea de a lua în consi- 
derare, de a aprecia non-familiarul, noile apariţii pe terenul cercetării e o problemă 
în întregime personală, interioară şi care nu se învaţă. Dar îi putem ajuta pe oameni 
să înțeleagă ceea ce le provoacă spiritul, criteriile de judecată care cer reacţii noi şi 
noi relaţii de muncă. 

„Infernul este celălalt”, a spus Sartre. Infernul e incapacitatea de a scăpa de 
viziunea pe care ceilalți ne-o propun asupra noastră înşine. Şi infernul e, de aseme- 
nea, incapacitatea de a fi independent faţă de ceilalţi, neputinta lor de a ne vedea 
aşa cum ne vedem noi înşine. 

Ceea ce este in joc, este menţinerea unei poziţii dominante. Ea permite celui care 
0 deține să emită o judecată, pentru că numai Subiectul poate judeca, obiectul nu 
poate decit să fie ales. În epoca războiului rece, am făcut numeroase tentative de a 
stabili relaţiile între psihologii sociali europeni din Vest şi cei din Est. Această parte 
a istoriei noastre comune, deşi aparține deja trecutului, nu e mai putin semnificativă 
pentru viitor. Imposibil de uitat cît de dificilă era stabilirea acestor relaţii şi cîte riscuri 
implicau ele. Acest lucru ne întorcea la obsesia de a avea contacte personale, de a 
asigura schimburi ştiinţifice şi de a deschide colegilor noştri o anume arie de liberta- 
te. Nu putem uita nici indltdrile, nici căderile din vremea aceea. Clipele de tensiune, 
de dezacord... De exemplu, am refuzat, şi nu eram Singurul, invitația de a mă prezen- 
ta la o reuniune la Bratislava cu colegii noştri din Europa de Est, după ce tancurile 
Sovietice intraseră în Praga, în 1968. Alţi colegi au considerat, dimpotrivă, că e 
necesar să merg, în ciuda acestui fapt. Si nimeni n-ar putea spune cine a avut dreptate. 

Dar au fost şi momente minunate de unanimitate şi speranță. Cum au fost - si am 
avut onoarea de a o spune - cele de la reuniunea de la Vişegrad. Toată lumea era acolo, 
din Statele Unite, din Europa de Vest sau de Est, chiar şi o delegație sovietică sub 
conducerea lui Leontiev. Credeam cu toții că începe o nouă epocă, apropiind Euro- 
pele una de cealaltă, ridicînd barierele. Aceste speranţe erau prea frumoase ca să fie 
adevărate. Dar, de-a lungul acestor fnältäri şi căderi, care nu S-au terminat încă, 
aveam o singură obsesie. Să ştim că psihologii sociali din Est ne văd sau ne simt ca 
pe „alții”, încercînd şi noi să-i judecăm sau să-i recunoaştem aşa cum consideram 
că-i vedem. În ciuda ştiinţei noastre şi a întregii noastre experienţe, nu ne conside- 
ram cu mult mai bine pregătiți să înţelegem noua situaţie sau o societate atit de dife- 
rită cum era aceea în care trăiau ei. Orice influenţă ar fi fost inacceptabilă, intolerabilă. 

Între noi nu exista numai o diferenţă de competenţă şi de geografie, ci şi ceva în 
plus. Războiul rece ne separase. Trăiam mai departe în două lumi distincte, avînd 
fiecare propriile sale probleme psihologice şi sociologice. Si, la drept vorbind, noi, 
care apartineam Europei de Vest, aveam în plus un motiv practic. Noi bănuiam că 
această diviziune în ea însăşi şi problemele specifice ale aşa-ziselor societăţi socialis- 
te aveau toate trăsăturile unei experiențe naturale la scară imensă. Si că o asemenea 
experienţă era un atu pentru cei ce lucrau în Europa de Est, permitindu-le să largeas- 
că într-o manieră considerabilă semnificaţia cercetărilor noastre comune. 

Orice ar fi, cred că această obsesie a psihologilor sociali din Vest de a nu fi 
„altul” trebuie să reziste în viitor. (Ceea ce s-a întîmplat in Germania de Est după 
reunificare e o dovadă în plus.) Roma nu a fost construită într-o zi şi o nouă psiholo- 
gie socială europeană nu va răsări de azi pe miine. Dacă vrem ca ea să crească în 
profunzime, în loc să se întindă doar la suprafață, trebuie să oferim un spațiu de 
respirație şi respect celor care, în Europa de Est, vor să se consacre psihologiei 
sociale. Pentru ca ei să-şi poată exprima vocaţia şi să-şi aleagă drumul. Dar mai e 
ceva. Oricare ar fi judecätile pe care le facem asupra acestei jumătăţi de secol de 
istorie, urmele nu se vor şterge curînd. Dintr-o mulțime de motive, nu ar fi înțelept, 
nici chiar ştiinţific, să considerăm regimul precedent ca un interludiu care s-a înche- 
iat brusc. Într-un moment foarte fericit, exact cînd ne aşteptam mai putin. Noua 
Europă este, si va mai fi, pentru o vreme, o Europă divizată. Si această diviziune 
însăşi este o nouă problemă, de o extremă importanță socială şi psihologică, pentru 
că ea modelează atît iniţiativele politice, cit si viata zilnică a oamenilor. Ea va 
modela, în egală măsură, şi disciplina noastră. Acest lucru mi se pare evident, 
neîndoielnic, pentru că eu nu cred că un cîmp de cercetare se multiplică, de-a lungul 
țărilor şi culturilor lor, doar dînd naştere unor lucruri Simple. 

* 
* OK 


Anul 1989 a fost pentru fiecare anul auto-descoperirii. Pentru a intelege, e cel 
mai bine, poate, să privim calendarele si horoscoapele. Le consultăm doar pentru a 
stabili raporturi cu trecutul si pentru a ne deplasa cu o aparență de luciditate spre 
viitor. Apoi, sînt cîteva evenimente decisive care sparg rutina şi le marcăm cu o piatră 
albă în existența noastră. Anul 1989 a fost, astfel, o ocazie de a privi înapoi si 
înainte. Pentru a începe, am fost frapat de un lucru în acest proces de auto-desco- 
perire. E bine de ştiut că obsesia şi sensibilitatea pe care le simțeam cu privire la 
Europa de Est aveau rădăcini foarte personale. Mulţi dintre cei care ne aflam în 
Franţa, Anglia şi chiar în Statele Unite eram emigranţi din Europa de Est sau aparti- 
neam unor familii de emigranţi. Ceea ce nu mai este valabil pentru noile generaţii, 
pentru care Polonia, România, Lituania sau Rusia sînt realități geografice sau politice 
ca şi celelalte. Un alt lucru care m-a frapat este acela că psihosociologii nu au fost 
la fel de prompti ca sociologii, istoricii sau economiştii în a se interesa de noile 
probleme care anunțau tulburările sociale din Est. Sau în a mobiliza aceeaşi cantitate 
de sprijin pentru cercetare ca alte ştiinţe umaniste. Aceasta nu se datorează unei lipse 
de simpatie sau de interes. Ci unei dezvoltări a disciplinei noastre care a împiedicat-o 
să se ocupe de realităţile istorice şi politice ale ierarhiei societăţii. Mă tem că unii nu 
sînt de acord cu mine asupra acestui punct. Rămiîn, totuşi, convins de justefea lui. Si 
de faptul că avem de recuperat o intirziere considerabilă pe plan intelectual şi practic. 
Si nu e totul. 

Trăind adesea la New York în timpul ultimului deceniu, am întîlnit numeroşi colegi 
şi Studenţi din Europa de Est. Mi-a plăcut să vorbesc cu ei şi să descopăr imagini şi 
impresii ale vieții lor si ale sperantelor lor. Uneori, mintea mea urma traiectoria lor 
personală, încercînd să le înţeleagă punctele de vedere sau compromisurile la care 
trebuiserd să consimtă. Confruntafi cu aceste dificultăți, sub semnul timpurilor noi, 
doar o mică parte dintre ei putea să-şi proiecteze cu claritate viitorul. Este, probabil, 
efectul catastrofei în care un destin prea grăbit a înghiţit un mare număr de oameni. 
Nu se poate face nimic pentru a învinge sentimentul pe care ea ţi-l lasă: lumea il 
limitează pe nedrept ; şi nu oferă nici o ieşire. 

Personal, am trăit experienţa acestui Sentiment. Si, totuşi, implicarea cercetăto- 
rilor din Vest depinde de implicarea cercetătorilor din Est. De propriul lor entuziasm 
şi de încrederea în faptul că totul poate să înceapă din nou, odată ce deceptiile 
trecute sînt depășite şi transformate în altceva : să creadă destul de mult în posibilita- 
tea de a învăţa si în cercetarea vie pentru a îndrăzni să încerce. E propria noastră 
versiune a vechiului proverb : ajută-te şi cerul te va ajuta. 

Acesta este trecutul. Nu avem nici un interes să-l uităm, căci, se spune adesea, 
cei care îl uită sînt condamnaţi să-l repete. Dar nu avem nici un interes să ne crampo- 
näm de el. În prezent, ati putea întreba : există sarcini specifice pe care să le putem 
anunța cu certitudine ? Da, există, şi vreau să încerc să le schifez pe scurt. 

Prima Sarcină pentru psihologii sociali europeni este să facă în Est ceea ce a fost 
făcut în Vest. Deci, să prelungească activ şi deliberat munca de edificare a ştiinţei, 
începută cu 50 de ani în urmă. Şi nu vorbesc despre contacte, schimburi de idei sau 
despre formarea studenţilor. Ci despre ajutorul necesar pentru a crea laboratoare, 
centre de cercetare, reviste, pentru a hrăni o viaţă ştiinţifică nouă şi variată. Ar fi 
frumos dacă tinerele generaţii s-ar angaja în această acțiune de pionierat si ar fi 

strîns legate de ea, ca si de felul lor comun. Ele ar fi recompensate de o surpriză 
similară celei pe care am trăit-o noi cînd ne-am angajat într-o acţiune asemănătoare. 

A doua sarcină ar consta în consacrarea energiilor şi intereselor noastre pentru 
înțelegerea noilor probleme ale Europei la acelaşi nivel cu alte ştiinţe umaniste. O 
spun cu fermitate : dacă nu o facem, poziția noastră pe harta ştiinţifică va suferi si 
marginalizarea noastră e sigură. Vor fi din ce în ce mai puţini cercetători care să se 
preocupe de ceea ce se întîmplă în psihologia socială şi care să caute să dialogheze 
cu noi. Nu e timpul să ne consacrăm unei introspectii metodologice, să speculăm pe 
tema idiosincrasiilor ştiinţifice minuscule, ca în alte timpuri normale. Pentru nu- 
meroase motive asupra cărora nu mă opresc aici, viitorul majorităţii ştiinţelor 
umaniste se joacă, paradoxal, în Europa de Est. Trebuie să cooperăm şi să fim legaţi 
de ele, binecuvintind această posibilitate. Fără nici o ezitare, afirm că în aceste ţări 
există o pepinieră de noi talente care pot să se simtă atrase de domeniul nostru. 
Acesta va fi locul unde vor fi testate teoriile noastre şi metodele de tratare a noului şi 
necunoscutului. 

A treia sarcină priveşte maniera noastră de a aborda realitatea socială. Pentru 
ilustrarea afirmațiilor mele, să ne întoarcem o clipă spre economie. De-a lungul 
ultimilor ani, au apărut îndoieli privitoare la valoarea rafinamentului continuu al 
noțiunilor matematice şi la rezolvarea problemelor pur abstracte. Astfel încît ştiinţele 
economice s-au îndepărtat de lumea reală şi de conduita afacerilor, in timp ce 
şomajul şi sărăcia se răspîndesc peste tot, iar prăpastia între cei bogaţi şi cei săraci 
se adînceşte. După părerea mea, sîntem in fata unei dileme asemănătoare. Prea 
adesea, utilizăm noțiuni şi ipoteze cu o semnificaţie restrínsd, prea simple si fără 
legătură cu situaţiile concrete. Sau nu le folosim pentru îmbogățirea într-o manieră 
imaginativă a gamei fenomenelor care se schimbă repede şi în numeroase direcţii. 
Am putea crede că atitudinea noastră fata de problemele lumii reale continuă să fie 
ambiguă. Si că nu le legăm de activitatea noastră ştiinţifică. Aceasta creează o fisură 
care nu ne separă doar de societate, ci şi de toate celelalte ştiinţe umane. 

Trebuie să renuntäm din această cauză la munca realizată ? Bineînţeles că nu. 
Dar multe lucruri sînt pe cale de a se schimba în Europa si in America, atît în ceea 
ce priveşte maniera în care lucrează ştiinţa, cit şi în ceea ce priveşte rolul ei. Si 
aceasta va impune o deschidere care va face ca frontierele între psihologia socială 
pură şi psihologia socială aplicată, între problemele ştiinţifice şi problemele sociale, 
să fie mai permeabile. Nu există nici o îndoială că această deschidere va aduce 
posibilitatea unor teorii mai complexe şi a unor metode mai flexibile. Vreau să spun, 
nevoia de a modifica ceea ce se doreşte a fi pus in lumină de ştiinţă sau nu. Bineinte- 
les, ne trebuie nişte criterii pentru a şti care cercetări sînt bune şi care Sînt proaste. 
Au fost întotdeauna. Dar atunci care este motivul schimbării ? 

E munca în comun cu celelalte ştiinţe umane. De-a lungul ultimilor ani, psiholo- 
gia socială nu a fost considerată o ramură a psihologiei. Însă, ea este prin esenţa sa 
o stiintä-punte si, în viitor, e necesar să rămînă aşa. În această calitate, îi va reveni 
rolul de modelare şi adoptare a unor criterii mai apropiate de cele existente în eco- 
nomie, antropologie sau lingvistică. Pentru a fi înțeleasă de ele şi pentru a comunica 
mereu cu ele, ca si cu alte címpuri adiacente de cercetare. Am putea spune că, cu cît 
o astfel de comunicare se va dezvolta, cu atît mai putin ne vom simți obligați să ne 
mulțumim cu un Stoc limitat de noțiuni si criterii. Acesta este avantajul unei 
stiinte-punte Sau hibride : ea măreşte universul opțiunilor fenomenologice şi teoretice. 
E de ajuns Să citim istoria pentru a ne da seama că epocile cele mai márefe ale 
disciplinei noastre au fost cele în care ea a profitat de acest avantaj. Mai mult decit 


PREFATA 13 


alti cercetători, poate, am considerat că disciplina noastră aparține simultan psiholo- 
giei şi ştiinţelor sociale. Continui să o văd astfel. Singurul lucru care m-a surprins cu 
adevărat a fost efortul încăpăţinat care s-a depus pentru a neglija această înrudire. 
Dar tulburările continentului nostru, tensiunile societăţilor post-moderne se vor 
îndrepta de acum înainte spre un viitor unde psihologia socială va trebui să revină la 
vocaţia sa fundamentală. Pentru că, fără aceasta, ea nu va putea să se întoarcă spre 
înțelegerea noilor probleme sociale şi să participe din plin la activitatea creatoare pe 
care o cer ele. 

A patra sarcină este să definească un nou program de cercetare. Aşa cum îl con- 
cep eu, el ar trebui să aibă drept obiectiv schimbarea socială şi culturală. Îmi este 
imposibil să menfionez toate aspectele care se raportează la acest lucru. De fapt, 
după evenimentele din 1989, Asociaţia Europeană m-a invitat să mă pronunt la Con- 
ferinta Henri Tajfel. Or, cel mai mare omagiu pe care puteam să-l aduc prietenului şi 
colegului de muncă, de-a lungul atitor ani, era să trasez un astfel de program de 
cercetare şi să îl leg de schimbările din Europa de Est, program pe care el nu-l 
imaginase, dar a cărui intuiție o avusese întotdeauna. Deci, nu este necesar să repet 
ceea ce am spus atunci. 

Mi se pare, totuşi, util să dezvolt rapid punctele care au rămas în umbră. În pri- 
mul rînd, sensul pe care pot să-l ia aceste schimbări în anii următori. Pentru mulți 
este vorba despre trecerea de la o cultură şi o societate care se voiau socialiste la o 
societate de piaţă şi despre o asimilare a ţărilor din Europa de Est la modelul Europei 
de Vest şi al Statelor Unite. Aceasta înseamnă, într-o anumită măsură, că o jumătate 
de secol de istorie ar putea dispărea şi urmele ei s-ar şterge sau ar fi pierdute. Mi se 
pare curios să aud anumite persoane, cînd vorbesc despre viitorul Europei, conce- 
pindu-l doar ca asimilare şi uniformizare. Totuşi, am făcut aluzie la acest lucru pe 
vremea aceea ; ceea ce ştim despre psihologia colectivă, despre natura reprezentă- 
rilor sociale si despre memoria socială — pentru a prelua un termen al lui Jodelet - 
ne împiedică să credem cá aşa ar putea sta lucrurile. 

Nu mai mult decit indivizii, grupurile nu pot face din trecutul lor tabula rasa. În 
această privință, schimbările din Europa de Est, după toate probabilitățile, vor antre- 
na nu dispariţia, ci transformarea normelor, a reprezentărilor şi a relaţiilor care s-au 
stabilit în această jumătate de secol. Deci, se instaurează noul, desi diferit, într-o 
anumită măsură, de ceea ce există în restul Europei. Şi acest proces inedit de schim- 
bare, care constituie, în acelaşi timp, o experiență de o reală grandoare, va fi de o 
importanță imensă pentru a observa şi a explica. La un moment dat, ne dăm seama 
că Europa va da naştere, probabil, mai mult diversității decit uniformitätii. La nivel 
economic sau social, e posibil ca asemănările să uniformizeze, dar, la nivel psiho- 
social, deosebirile pot foarte bine subzista şi chiar se pot adinci. Acesta e motivul 
pentru care trăim într-o epocă de inovaţii culturale semnificative. 

Apoi, psihologia socială poate să se concentreze asupra a două tendinţe care merg 
în Sensuri contrarii : tendinţa de apropiere, la nivel global, şi tendinţa de diferenţiere, 
la nivel local, prin afirmarea tradiţiilor culturale, lingvistice sau etnice. La sfirsitul 
cărții mele, La machine à faire des dieux, am propus să se facă distincție între socie- 
tätile trăite şi societăţile concepute. Evident, grupurile culturale, între altele, comuni- 
tätile lingvistice si naţiunile sînt de ordinul trăitului, iar federatiile sau vastele uniuni, 
de ordinul conceputului. Astăzi, popoarele europene sînt organizate, în acelaşi timp, 
ca societăţi trăite, cum sînt cea franceză, engleză, italiană etc. şi ca societăți 
concepute, precum statele membre ale Uniunii Europene. Există aici ceva nou, o 
Schimbare profundă care afectează atît reprezentările fragmentate asupra noastră 

înşine, cit si raporturile cu universul nostru social in general. Si, in măsura in care 
Uniunea trebuie să se lărgească, aşa cum îi este destinat să o facă, această noutate 
se va ráspíndi în existenţa obişnuită a unui număr crescind de persoane. 

În acest sens, cel puţin, cel care trăieşte într-una din ţările noastre începe deja să 
fie un homo duplex. După părerea mea, acest personaj al istoriei europene nu este 
trecător, el se va menţine şi se va afirma tot mai mult în viitor. Fiecare va fi un 
catalan-european, un franco-european, un germano-european, un fino-european şi 
tot asa. Să vedem aici numai un dublu, o creştere de identități ar fi prea simplu. 
Avem de-a face cu situaţii în care fiecare se percepe prin distanţa existentă între 
societatea trăită şi societatea concepută, care se accentuează fiecare în sens contrar. 
Scriitorul Joseph Conrad, care a trăit experienţa unei astfel de condiţii, scria: „În 
cazul meu, homo duplex are mai mult de o semnificaţie. ” Si pentru noi va avea mai 
mult de una singură şi pentru mult timp. 

De-a lungul întregului secol trecut, homo duplex era omul dotat cu o conştiinţă 
individuală. Această tensiune fundamentală îi domina viata si toate ştiinţele umaniste 
făceau eforturi să o explice. George Herbert Mead şi Tarde au abordat-o într-o lucra- 
re despre sine, despre altul generalizat si viata psihică intermentală. Ca si Freud, în 
celebra sa topologie despre supra-eu şi despre „sine”, între care apare eul. Mai 
recent, Hazel Marcus i-a dat o turnură culturală, în interpretarea şi reprezentarea 
socială a sinelui. Adică, în fiecare cultură, această tensiune este rezolvată prin 
predominanta unei reprezentări sociale, fie a colectivului, fie a individului. 

În prezent, în ţările Europei de Est, predominanta precedentă a colectivului e pusă 
sub semnul întrebării şi individul pare să-şi reia locul principal. Există, deci, o schim- 
bare în psihologia socială a oamenilor pe care pare s-o ateste un studiu comparativ, 
în curs, asupra reprezentării sociale a democraţiei şi a individului. Dar noua semnifi- 
catie a conceptului de homo duplex pare să meargă în sensul unei tensiuni între 
participările colective : participarea la societatea trăită şi participarea la societatea 
concepută. Dacă ne gindim la această tensiune ca la sursa unei fata morgana cultu- 
rale, adică a unei vieţi simbolice, dar şi ca la un motor al vieţii obişnuite, ar putea fi 
interesant să o descriem şi să o explicám. Si nu vom ajunge la acest lucru decit cu 
condiția de a ne întoarce atenţia spre reprezentările fragmentate, cum ar fi naţiunile, 
minoritățile etnice sau comunităţile lingvistice. Stiinta noastră le-a neglijat sau le-a 
abordat doar din perspectiva negativă, cu titlul de stereotipuri şi de prejudecăți. 

Este Sănătos, sînt sigur, să-mi amintesc de timpul în care naționalismul părea un 
inamic care ar fi putut cu uşurinţă să mă ucidă sau să mă mutileze. Astfel de amintiri 
îmi interzic să-l abordez fără dificultate. Cred, totuşi, că trebuie să studiem semnifica- 
tia naturii unor astfel de legături culturale, a raportării noastre la ele şi a matricei 
lor culturale. La acest psyché complex nu vom avea niciodată un acces total. Cel 
mult, putem să-l evaludm, să reactionäm inteligent la excesele sale şi să-l observăm 
atent. Îmi place să cred că Europa va face incursiuni în acest psyché. Aceasta va 
deveni societatea noastră concepută comună, în calitate de mediator între indivizi şi 
societatea lor trăită, între viitorul şi trecutul lor. 

În sfirşit, aşa cum am scris de mai multe ori, democraţia nu mai este o simplă 
ordine politică printre altele sau un sistem legal. Ea a devenit o credință, o nouă 
cultură fragmentată. Destinderea memoriei şi Sentimentul cá am trăit în Franța, cá 
am vorbit o altă limbă, că am fost introdus într-o tradiţie istorică diferită şi că am 
trăit o viață complet nouă, a contribuit, cu certitudine, la faptul că am devenit 
psiholog social. Tot astfel, evenimentele acestei jumătăţi de secol, demonstrind care 
sînt consecințele dictaturii si ale totalitarismului, n-au făcut decît să-mi inspire o 

relație complet nouă cu democrația. Bergson a scris odată că o personalitate autori- 
tard şi o societate autoritară închisă sînt mai naturale omului. Nu ştiu dacă e 
adevărat sau nu. Dar, în orice caz, si una, si cealaltă sînt încă larg răspîndite si 
înrădăcinate în tradiţiile culturale. Ceea ce impune o provocare in plus — dar ce 
contează, atîta timp cit există speranţa, cit se mai poate, cel puţin, imagina că un alt 
tip de personalitate e viabil. De aceea încerc să-i conving pe oameni că studiul 
personalității democratice este misiunea principală a ştiinţei noastre într-o nouă 
Europă. Şi ce misiune minunată pentru ea ! 

Totuşi, ştiinţa rămîne un joc de echipă. Acest lucru e suficient ca să ne excite pind 
în punctul de a ne pierde în ardoarea jocului. Dar, cum spun sportivii : nu scdpati 
din ochi mingea ! Invitîndu-i astfel să rămînă cit mai lucizi şi exprimind dorința de a 
prinde balonul cu orice pret, fie măcar din priviri. Înainte de a-l prinde cu mîna. 
Nici noi nu trebuie să scăpăm din ochi mingea, adică să veghem asupra misiunii 
noastre, oricare ar fi circumstanţele şi cu orice pret. 

Profesorul Neculau mi-a făcut onoarea de a-mi cere această prefață. Am avut 
ocazia să-l întîlnesc şi să-i apreciez, de-a lungul anilor, inteligența în problemele 
ştiinţei noastre, tenacitatea şi voința de a crea un spațiu de cercetare unde noile 
generaţii să se poată dezvolta. Mă tem ca această prefaţă să nu fie prea personală şi 
prea marcată de istoria ţărilor noastre şi de psihologia socială pe care trebuie încă 
să o descoperim. Totuşi, faptul de a putea scrie această prefaţă şi de a spera să o vad 
publicată are o importanță particulară în viata mea. De aceea, sînt profund recunos- 
cător profesorului Neculau si cititorilor acestei cărți pentru răbdarea de a-mi fi citit 
rîndurile. 


Cuvint inainte 


Psihologia sociala — o disciplina in ofensiva 


La interferenta psihologiei cu sociologia, psihologia socialä studiazä omul in con- 
text social, in situatie concretä, in interactiune. Daca, la inceput, disciplina noastra 
s-a orientat cu precädere spre studiul grupurilor si relatiilor interpersonale astäzi isi 
revendicä teritorii mult mai vaste: articularea intre conduite, viata publica si cimpul 
social. Psihologul si-a delimitat un ,,teren” de interventie care se intinde de la evolutia 
socială la actele cotidiene, spontane ale actorului social, de la angajarea conştientă si 
voluntară în acţiuni sociale pînă la procesele inconştiente asumate de fiecare individ 
prin poziţia sa socială şi opţiunea ideologică. Psihologia socială se apleacă, cu acelaşi 
interes, atit asupra manifestărilor grupale şi organizaționale, analizîndu-le critic şi 
conceptualizîndu-le, cît şi asupra fenomenelor de manifestare ale actorilor sociali — 
reprezentări sociale, credinţe dogmatice, moduri de alienare, dar şi organizarea pro- 
iectelor, competenţa de a crea noi structuri sociale, democratice. Vocatia principală a 
psihosociologului este aceea de a interveni şi de a schimba cîmpul social, de a inventa 
dispozitive sociale capabile să favorizeze implicarea, comportamentul de cetăţean, 
inovaţia socială. 

Orice manual de psihologie socială am deschide, vom găsi interacțiunea umană 
plasată în centru. Ea se manifestă sub toate formele, fie ca ,interdependentä a condi- 
tiilor umane", ca ,influentä”, reală sau imaginară, ca schimb de idei, sentimente, 
stiluri sau ca simplă relaţie a individului cu altul, în manifestările sale cotidiene. Dar 
interacţiunea socială constituie deasemenea preocuparea sociologiei, politologiei, an- 
tropologiei, lingvisticii. Care e exact terenul precis al psihosociologiei, unitatea sa de 
analiză ? W. Doise (1976), dar şi J.Ph. Leyns cred că sarcina psihologiei sociale este 
să unească, să articuleze ariile de cercetare ale psihologiei şi sociologiei. Pentru S. 
Moscovici (1984), cîmpul ştiinţei noastre nu este nici individul, nici grupul, ci 
conflictul dintre individ şi societate, conflict care nu exclude armonia provizorie sau 
chiar pacificarea durabilă. Acest cuvînt evocă posibilitatea de a aborda concomitent 
ambii termeni ai cuplului, renuntind la separare, la obisnuinta de a-i trata ca realităţi 
autonome. Specificul psihologiei sociale constă în încercarea de a arăta cum 
confruntarea credințelor, valorilor, reprezentărilor sociale determină şi reglează inter- 
acţiunile sociale. Subiectul (individual sau colectiv) şi obiectul (social sau nu, real 
sau imaginar), prin interacţiunea lor, determină posibilitatea de a identifica trei cîm- 
puri de analiză : subiectul individual (Ego), subiectul social (Alter) şi obiectul (fizic, 
social, imaginar sau real). Fiecare nivel de analiză, scrie recent Ewe Drozda-Senkowska, 
intervine într-un alt mod în organizarea percepţiei, experienţelor şi condiţiilor. La 
nivel intra-individual analiza se centrează pe mecanismele proprii de tratare a infor- 
matiei, la nivel inter-individual pe dinamica relationalä între indivizi într-o situaţie 
dată, la nivel pozitional pe diferenţele de poziţii sociale între indivizi sau grupuri şi, 

in fine, la nivel ideologic, pe sistemele de norme, idei, credinte ale indivizilor si 
grupurilor. Identitatea psihologiei sociale trebuie cäutatä in efortul de a descrie, ex- 
plica si face sä functioneze social fiecare individ. Ea nu oferä solutii sau retete asupra 
modului cum ar trebui sä ne organizäm viata si nici nu eticheteazä stiluri sau modele, 
nu cere adeziune. Ea oferä modalitäti de cunoastere si interpretare a unor fenomene 
importante cum ar fi influenta si schimbarea, conformismul si supunerea, persu- 
asiunea, prejudecata, iubirea sau agresiunea, ea difuzeazä o culturä psihosociologicä, 
lăsînd indivizilor sau grupurilor libertatea să aleagă. 

Pentru unii cercetători însă, psihosociologia are şi o vocaţie actionalä, chiar mili- 
tantistă. Psihosociologia, opinează Eugene Enriquez (1984), se plasează în centrul 
discuţiei despre democraţie şi comportament cetätenesc, ea salută apariţia fenome- 
nelor de solidaritate şi viaţă comunitară, favorizează afirmarea respectului pentru altul 
şi accesul la autonomie personală, chestionează modalităţile de dominație socială, 
respinge injustitia, demontează birocraţia şi sistemele mortificate, propune proiecte 
de ameliorare. Militantismul conferă psihosociologului un rol de responsabil în actiu- 
nile de redresare socială. Cu toate acestea el nu are un rol integrator sau subversiv. 
Principala lui obligaţie profesională este să creeze, fiecărui individ sau grup, dorinţa 
de a-şi găsi în societate locul care-i convine şi care răspunde cel mai bine posibi- 
litätilor sale reale actuale. De aceea el trebuie să înţeleagă cît mai bine fenomenele 
sociale globale, precum şi influenţele sociale specifice, pentru a putea apoi crea, 
împreună cu cei cărora le acordă asistenţa, un dispozitiv de analiză împărtăşit de toti, 
o grilă de lectură care să le permită să trăiască astfel situaţiile cu care se confruntă. 

De aceea, acest practician-cercetător, care este psihosociologul, are nevoie de o 
bună formaţie în domeniul sociologiei organizaţiilor (închise şi deschise), în socio- 
logia politică şi în istorie. El există într-un context social-istoric şi îi însoţeşte pe 
oameni în istoria lor personală şi în istoria grupurilor de care aparţin. El ajută pe 
oameni să-şi înţeleagă situaţia, să se situeze, să-şi aprecieze corect valoarea, să aibă o 
viziune realistă asupra celorlalţi, dar să şi imagineze proiecte pentru depăşirea impa- 
sului. El îl tratează pe celălalt ca subiect capabil să se autonomizeze, să creeze insti- 
tutii democratice şi-l învaţă să trăiască in această casă nouă care este democraţia. 

Demersul psihosociologului nu este, atunci, doar cunoaşterea, ci şi acțiunea, 
Schimbarea unor situaţii inadecvate, intervenţia asupra cîmpului social. Cunoscuta 
formulă a lui Lewin - ,,cercetare-actiune” - ar trebui completată, crede André Levy, 
adaugindu-i noi dimensiuni : 

a) o dimensiune educativă, care priveşte atît pe creator, cit şi pe actori — ela- 

borarea şi apropierea noilor cunoştinţe şi reprezentări, plecînd de la actualizarea 

progresivă a semnificatiilor multiple ale unei situaţii socio-afective ; 

b) o dimensiune activă privind transformarea acestor situaţii, printr-o intervenţie 

care favorizează emergenta potentialitätilor ignorate sau neexploatate, actionind ca 

o supapă pentru ceea ce este trăit ca blocaj, criză, dificultate paralizantă (conflicte 

insolubile, absenţa comunicării, lipsa unor proiecte semnificative, injonctiuni in- 

stitutionale contradictorii, excluderi sau retrageri voluntare) ; 

c) o dimensiune analitică, permitind întoarcerea în timp, recitirea unor amintiri 

sau afecte mai vechi, uitate sau interzise. Analiza trecutului permite accesul la 

devenire. 


Concepută astfel, ca examen concomitent al actorului şi al contextului său (grup, 
instituţie, organizaţie), al prestatiei lor actuale, dar şi al unor situaţii din istoria deve- 
nirii lor, psihologia socială a părăsit poza neutralității, contractul neimplicárii. Dim- 
potrivă, a devenit o ştiinţă a intervenţiei, schimbării, transformării. Psihosociologul 
este azi un implicat, el propune clienţilor săi jocul reciprocitätii, îi incită, le oferă noi 

fatete ale imaginarului, îi ajută să-şi decodifice reprezentările sociale, le oferă filtre 
de lectură. Îi susţine în efortul lor de auto-organizare şi auto-instituire. Desigur, res- 
ponsabilitatea sa creşte, el nu se poate sustrage unor reguli deontologice ce-i porun- 
cesc să nu atingă demnitatea subiectului, integritatea sa psihică şi morală. 

Noul discurs al psihosociologului se defineşte prin depăşirea modelelor descriptive 
sau explicative şi adoptarea unor perspective noi. El nu mai descrie obiecte sau stări, 
ci procese, fenomene şi fapte, istoria dorințelor, actelor, interacțiunilor, influențelor, 
schimbărilor, personalitatea în situaţie, în context social. Existenţa colectivă, grupări- 
le comunitare, organizaţiile care se compun şi descompun, masele care sînt conduse 
de ideologii sau de grupuri de autoritate şi putere, structurile organizate, dar şi agre- 
gatele care se sprijină doar pe liantul afectiv nu sînt mai puţin interesante. O disci- 
plină în evoluţie, avînd ca obiect de studiu mişcarea socială ! 

Volumul de faţă nu este un manual de psihologie socială. Pentru că nu-şi propune 
să abordeze toate temele disciplinei noastre, identificate pînă acum. Este, mai degrabă, 
un inventar al noutätilor, al subiectelor fierbinţi, neocolite de manualele ultimilor ani. 

Noutatea acestei lucrări colective este participarea, calitatea autorilor. Am obţinut 
colaborarea unor nume de primă mărime în psihosociologia europeană, de la clasicii 
Serge Moscovici şi Jean Maisonneuve, la cei ce controlează anumite teme - Willem 
Doise, Gabriel Mugny, Jean-Claude Deschamps, Jean Dubost, Pierre de Visscher, 
Juan Antonio Pérez, Augusto Palmonari, Véronique Guienne, Alain Clémence, Fabio 
Lorenzi-Cioldi. Alături de aceştia, profesori români binecunoscuti (Andrei Cosmovici, 
Septimiu Chelcea, Elena Zamfir, Nicolae Mitrofan, Mihaela Vlăsceanu) şi trei tineri 
universitari ieşeni, in curs de afirmare : Luminiţa Iacob, Ion Dafinoiu, Stefan Boncu. 
Se înţelege, nu a fost uşor să unificăm stilurile, nici modul de abordare, experimental 
sau preponderent teoretic. Cuvîntul de ordine a fost: încercaţi o sinteză a lucrărilor 
dumneavoastră anterioare ! Cum am reuşit, vor hotări cititorii. 

Încercarea de faţă nu reprezintă o întreprindere izolată, ci face parte dintr-o serie, 
concepută în cadrul laboratorului „Psihologia cîmpului social”, care-şi desfăşoară 
activitatea la Universitatea „Al.I. Cuza” din Iasi. Organizat ca un grup de analiză, 
prin cercetări experimentale şi reflexii, laboratorul a iniţiat şi un plan ambițios de 
publicaţii în domeniul psihologiei sociale, traduceri sau lucrări originale, năzuind să 
ofere celor interesaţi (studenţi, analişti sociali, jurnalişti, oameni politici) instrumente 
de cunoaştere a cîmpului social. Au fost deja publicate lucrările Serge Moscovici, 
Psihologia socială sau maşina de fabricat zei (Editura Universităţii Iasi, ed.I, 1994, 
ed. II, 1995) şi Reprezentările sociale (Editura Ştiinţifică şi Tehnică, 1995). 

Sînt in curs de pregătire volumele Minoritari, marginali, excluşi (coordonatori : 
Adrian Neculau, Gilles Ferréol), Dinamica grupului (coordonatori : Adrian Neculau, 
Jean Clade Rouchy, André Sirota), Influența socială (coordonatori: Juan Antonio 
Pérez, Stefan Boncu), Comunicare şi identificare (coordonatori : Edmond Marc 
Lipiansky, Luminiţa Iacob), Cîmpul universitar şi actorii săi (coordonator : Adrian 
Neculau). La Editura Institutul European se pregăteşte traducerea unei cărţi clasice, 
care a cunoscut deja mai multe ediţii: Psychologie sociale experimentale de W. Doise, 
J.C. Deschamps, G. Mugny. 

Sper ca aceste proiecte să devină realitate in următorii doi-trei ani, dacă timpul 
ne-o va îngădui ! 


Adrian Neculau 
Iaşi, 17 martie 1996 

Caracteristici 
ale reprezentarilor sociale 


Willem Doise, Augusto Palmonari 


1. O notiune cheie pentru psihologia sociala 


Cine deschide un manual de psihologie socialä nu poate fi decit uimit de diversitatea 
domeniilor pe care acesta le trateazä. Capitole diferite se referä la studiul opiniilor, la 
atitudini, la luäri de decizii, la procesele de socializare, la relatiile intre grupuri, la 
comportamentele agresive, la dinamica influentei sociale etc. Fiecare dintre aceste 
domenii a dat naştere unor elaborări teoretice particulare, o sarcină importantă pentru 
psihologii sociali contemporani fiind aceea de a lucra la o îmbinare sau o articulare a 
acestor abordări teoretice diferite (v. Doise, 1982). Studiul reprezentărilor sociale nu 
are drept scop adăugarea unui nou domeniu celor pe care psihologii sociali le explo- 
rează deja, ci încearcă să găsească ceea ce este comun în aceste domenii diferite, 
aparent separate şi juxtapuse. Studiul reprezentărilor sociale ar trebui să ajungă la o 
organizare de ansamblu a domeniilor studiate de către psihologia socială ; el ar trebui 
să aducă psihologiei sociale o noţiune care ar juca rolul pe care l-au avut noţiunile de 
geneză şi de dezvoltare în psihologia copilului. 

Reprezentările sociale constituie un obiect de studiu, obiect dotat cu o realitate 
proprie neîmprumutată de la alte ştiinţe, capabil deci să se constituie într-un punct 
solid pe care să se sprijine dezvoltarea psihologiei sociale. Pe ce se bazează această 
teză? 

Toate interacţiunile umane, fie că se consumă între doi indivizi sau două grupuri, 
presupun asemenea reprezentări. Tocmai acest fapt le face specifice. Întotdeauna şi 
pretutindeni, cînd ne întîlnim, cînd intrăm în contact cu alte persoane, cu lucrurile, 
vehiculăm anumite aşteptări, un anume conţinut mental corespunzînd unor judecăţi şi 
unei cunoaşteri a grupurilor, a persoanelor şi a lucrurilor în cauză. Dacă neglijăm 
această realitate, nu vom studia decît schimburile, acţiunile şi reactiunile elementare, 
prea puţin bogate. Dacă psihologia socială vrea să fie ceea ce pretinde că este, adică 
o ştiinţă a interacțiunilor, reprezentările sociale trebuie să constituie centrul ei de 
interes. 

Dacă lărgim perspectiva şi privim societatea în ansamblul ei sau, cel putin, pe 
grupuri foarte mari, nu putem evita să punem problema ideologiei. În actele cele mai 

simple, ca si în cele mai solemne, ale vietii de zi cu zi, convingerile politice, morale 
şi religioase au o importanţă considerabilă şi constantă, atît de evidentă încît ar putea 
părea „naturală”. Cînd un profesor examinează un student sau cînd un student judecă 
un profesor, căutînd să sesizeze sensul profund al vorbelor acestuia, cînd un cetăţean 
se adresează unui om politic sau încearcă să-i descifreze intenţiile, cînd aflăm că în 
viaţa urbană, aşa cum este ea organizată, copiii şi bătrînii singuri nu prea au loc, nu 
realizăm doar un act tehnic izolat, ci ne raportăm în toate aceste cazuri la o viziune 
asupra lumii. 

Toate acestea sînt cunoscute. Dar, dacă nu se ţine cont de ele, nu vom obţine decît 
un rezultat parţial şi artificial, aşa cum s-a întîmplat în psihologia socială în cazul a 
numeroase cercetări cu privire la atitudini şi prejudecăţi. 

În domeniul atât de vast si de problematic al ideologiei, reprezentările sociale se 
raportează la ceea ce are ea mai concret şi mai uşor sesizabil, atît din punct de vedere 
cognitiv, cit şi din punctul de vedere al influenţei sale asupra comportamentului. 

O ideologie trăieşte prin forţa sistemului conceptual, quasi-logic, care o susţine ; 
reprezentarea socială nu are această structură sistematică, este oarecum constituită 
din blocuri conceptuale diverse, legate între ele în diferite moduri. 

O ideologie presupune un aparat care să o apere şi să-i păstreze ortodoxia, în timp 
ce reprezentarea socială nu are aşa ceva. De aceea, lumea ideologiei este o lume mai 
stabilă, reificată, în timp ce universul reprezentărilor este mai difuz, mobil, mereu 
schimbător. Ideologia este un fenomen social prea vast (datorită puternicei componen- 
te teoretice care o caracterizează şi a puternicului aspect de legitimare internă de care 
dispune) şi prea plin de semnificaţii deja elaborate pentru a putea fi obiect de studiu 
doar pentru psihologia socială ; pe de altă parte, construcţii ipotetice ca atitudinea, 
atribuirea, prejudecata sînt prea slabe şi fragmentare pentru a constitui un obiect 
complet şi efectiv al unei discipline ştiinţifice. 

Reprezentările sociale au o incontestabilă existenţă reală, de acelaşi ordin ca lim- 
bajul, banii, stările psihice de bună dispoziţie sau de suferinţă. Ele prezintă o consis- 
tentá proprie, ca produse ale acţiunii şi comunicării umane. 

Comune şi comunicabile, reprezentările sociale constituie o parte imposibil de 
neglijat a universului individual al fiecăruia dintre noi, aşa cum a remarcat deja 
Mauss (1950) în descrierea rolului important pe care îl joacă reprezentările sociale în 
conştiinţa individuală, existînd sub formă de idei, de concepte, de categorii sau de 
motive, pentru a realiza o practică tradiţională, sau sub forma unor sentimente colecti- 
ve şi a unor expresii ale emoţiilor fixate social. 

Cu aceasta, vrem să spunem că reprezentările sociale sînt cumva autonome faţă de 
conştiinţa individuală. E adevărat că tocmai indivizii sînt cei care le gîndesc şi le 
produc, dar aceasta se întîmplă în cursul schimburilor, al actelor de cooperare, şi nu 
în mod izolat. Este vorba, deci, despre realităţi împărtăşite. În viaţa grupurilor, repre- 
zentările sociale se deplasează, se combină, intră în relaţie şi se resping, unele dispar, 
altele sînt elaborate în loc. Fiecare dintre ele poate fi înţeleasă şi explicată numai 
plecînd de la o altă reprezentare (sau, la limită, de la o teorie sau de la o ideologie) 
care i-a dat naştere ; o reprezentare nu poate fi înţeleasă în totalitate plecînd numai de 
la studiul comportamentelor, fie şi sociale. 

„Tipul de fenomene” numite reprezentări colective a fost studiat iniţial de către 
sociologul Durkheim şi a jucat un rol foarte important în opera lui (Lukes, 1973). 
Moscovici (1976), ca psiholog social, a tratat acelaşi tip de fenomene în lucrarea sa 
asupra reprezentărilor sociale ale psihanalizei, dar într-un mod diferit de acela al 
fondatorului sociologiei moderne. 

Durkheim a privit, intr-adevar, reprezentarile colective in mod analog cu catego- 
riile pur logice şi invariante ale spiritului in care, în opinia lui, sînt incluse toate 
modurile de cunoaştere. În legătură cu aceasta, Moscovici (1984) atrage atenţia asu- 
pra faptului că, dacă reprezentările sociale sînt privite într-un mod atît de general, in 
loc să devină instrumente euristice, ele devin obstacole în faţa cunoaşterii articulate a 
realului. El le priveşte mai degrabă ca pe un mod specific, particular, de a cunoaşte şi 
de a comunica ceea ce se cunoaşte ; ele ocupă, în această perspectivă, o poziţie 
specială între concept, avînd drept scop abstragerea unui sens din real, şi imagine, 
reproducînd realul în mod concret. 

Reprezentările sociale se prezintă întotdeauna cu două fațete: aceea a imaginii şi 
aceea a semnificației, care îşi corespund reciproc ; ele fac să corespundă oricărei 
imagini un sens şi oricărui sens o imagine. Ele constituie o formă particulară a gîndi- 
rii simbolice, fiind în acelaşi timp imagini concrete vizualizate direct şi trimiteri la un 
sistem de raporturi sistematice care dau o semnificaţie mai amplă acestor imagini 
concrete. În acest sens, reprezentările sociale diferă deci, pe de o parte, de sistemele 
teoretice mai elaborate, ca ideologiile şi teoriile ştiinţifice, şi, pe de altă parte, de 
imagini ca produse imediate ale percepţiei (cf. în această privinţă şi Barthes). 

Mai mult, Durkheim priveşte reprezentările colective în mod static. Moscovici 
vede in acest aspect un risc grav de blocare a oricărei posibilităţi cognitive, cu atit 
mai mult cu cît reprezentările sociale la care se raportează Durkheim nu sînt cele ale 
societăţilor primitive sau cele conservate în memoria colectivă a popoarelor, ci acelea 
ale societăţii de azi, raportate la domeniul politic, ştiinţific, uman în care trăim actual- 
mente, insuficient de îndepărtate în timp pentru a le considera drept tradiţii. 

Din această perspectivă, ne gîndim mai ales la formele dinamice, cu caracter 
mobil şi circulant, care se transformă cu o relativă facilitate. Se poate spune că ele 
leagă existenţa abstractă a cunoaşterii şi a credințelor noastre de existenţa noastră 
curentă, de indivizi sociali. Cum vom vedea, Moscovici propune în legătură cu acest 
subiect o analiză detaliată a raporturilor absolut particulare între sistemele de comuni- 
care şi reprezentările sociale. 

În secţiunea următoare a acestui capitol, ne vom baza deci, în primul rînd, pe 
lucrarea lui Moscovici (1976), ce tratează despre reprezentările sociale ale psiha- 
nalizei, pentru a arăta cum se modifică aceste reprezentări cînd sînt actualizate în 
raporturi de comunicare diferite. Vom descrie apoi caracteristicile mai generale ale 
reprezentărilor sociale, servindu-ne, în principal, de aceeaşi lucrare. Într-o a patra 
secţiune vom prezenta rezultatele celor mai recente cercetări asupra legăturilor dintre 
reprezentare şi profesionalizare. 


2. Presa franceză şi psihanaliza 


Studiul reprezentările sociale revine întotdeauna la punerea în relaţie a caracteris- 
ticilor raporturilor simbolice din interiorul şi dintre grupurile sociale. Este ceea ce a 
făcut Moscovici pentru reprezentările sociale ale psihanalizei în diferite organe ale 
presei franceze de la începutul anilor '50. Au fost studiate trei tipuri de publicaţii : 
presa militantă apropiată de Partidul Comunist, presa emanată de Biserica catolică şi 
ziarele de mare tiraj. Aceste trei sectoare ale presei franceze nu intretineau acelaşi tip 
de raporturi cu cititorii şi cu mediul lor social si cultural. Să schitäm pe scurt cele 
trei modalităţi de raportare care le disting. 

Difuzarea. Acest raport este caracterizat printr-o diferentiere intre sursele si recep- 
torii comunicarii. Autorii articolelor din presa de larga difuziune transmit informatia 
pe care ei înşişi au primit-o, la rîndul lor, din partea specialiştilor. Din acest motiv, ei 
sînt într-un fel receptori de informaţie, ca şi cititorii lor. Scopul lor principal este, în 
acelaşi timp, să creeze o cunoaştere comună şi să se adapteze intereselor publicului lor. 


Propagarea. Acest raport este stabilit de către membrii unui grup care au o viziune 
bine organizată asupra lumii, o credinţă ce trebuie propagată în paralel cu acomodarea 
altor tipuri de cunoaştere la acest cadru stabil. În exemplul ales de Moscovici, era 
vorba să se studieze modul în care sistemele de comunicare pe care se sprijinea 
Biserica catolică adaptau achiziţiile psihanalizei la scopurile lor religioase. 


Propaganda. Este o formă de comunicare ce se înscrie în raporturi sociale puter- 
nic antagoniste. Miza acestei comunicări este opoziţia între adevăr şi fals, transmiterea 
unei viziuni conflictuale, a unei incompatibilitäti a viziunii asupra lumii propusă de 
sursă şi cea propusă de un partid advers. 

Este imposibil să rezumăm în 2-3 pagini cele aproximativ 200 de pagini pe care le 
consacră Moscovici (1976) reprezentării psihanalizei în aceste trei sisteme de comuni- 
care. Să ilustrăm, deci, pe scurt, principala lui ipoteză. 


„Privite din unghiul structurii mesajelor, al elaborării structurilor sociale, al 
legăturilor între emiţător şi receptor, al comportamentului vizat, cele trei sisteme 
de comunicare îşi păstrează o mare individualitate. Or, tocmai această particula- 
ritate ne permite să apropiem difuzarea, propagarea şi propaganda de opinie, de 
atitudine şi, respectiv, de stereotip.” (Moscovici, 1976, p. 497) 

Să dăm cîteva indicaţii care coroborează această ipoteză. 


Difuzarea ar produce mai cu seamă opinii asupra psihanalizei. Într-adevăr, în 
presa centrală se regăsesc asupra acestui subiect articole slab coordonate între ele ; 
expunerea diferitelor puncte de vedere poate fi contradictorie şi nu invită în mod 
necesar la o acţiune determinată. Se vorbeşte despre psihanaliză, după caz, cu serio- 
zitate, cu rezervă, chiar cu ironie. Psihanaliza va fi asociată cu alte teme la modă, cu 
astrologia, de exemplu. Într-un acelaşi ziar („Le Monde”), un cronicar dramatic nu 
va face apel la psihanaliză, în timp ce un critic cinematografic se va raporta la ea. 
Sînt exprimate o mulţime de puncte de vedere şi rezultatul este un fel de impregnare 
a opiniei publice cu o nouă temă de conversaţie la dispoziţia tuturor. Scopul difuzării 
este un fel de artă pentru artă: a întreţine comunicarea pentru interesul (lucrativ 
pentru mulţi) al comunicării înseşi. 


Propagarea lucrează la nivelul atitudinilor. 


„Să reamintim că atitudinea este o organizare psihică avînd o orientare negativă 
sau pozitivă în raport cu un obiect, orientare care se dezvăluie fie printr-un com- 
portament global, fie printr-o serie de reacţii a căror semnificaţie este comună. 
Conceptul de atitudine şi cel de structură sînt vecine. Atitudinea nu este o reuniune 
de opinii sau de răspunsuri particulare şi heteronome, ci o îmbinare ordonată a 
tuturor acestor opinii şi răspunsuri. Funcţia ei este regulatoare ; ea are un efect 
selectiv asupra ansamblului manifestărilor unui subiect. Conduita nu este urmarea 
ei imediată şi necesară. Crearea unei atitudini traduce crearea unui raport cu un 
obiect pertinent din punct de vedere social.” (Moscovici, 1976, p. 498) 


Cînd se studiază atitudinile în psihologia socială, se caută structurarea continuă a 
unei mulţimi de răspunsuri diferite la prima vedere. O asemenea organizare complexă 
poate fi detectată în scrierile catolice asupra psihanalizei. Acestea propovăduiesc 

moderatia si prudenta, pun psihanaliza in serviciul educatiei, resping dimensiunea 
aplicativă generalizată a libidoului, dar vorbesc despre rolul pozitiv al afectivității şi 
al unei terapeutici analitice limitate. Psihanaliza este văzută ca respingere a unui 
pozitivism depăşit, lucrînd pentru o înţelegere mai deplină, care nu intră în mod 
necesar în conflict cu o viziune spiritualistă asupra omului. Cheia interpretării psiha- 


Propaganda, dimpotrivă, vizează exact refuzul global al unei concepţii alternative, 
prezentată cu consteisnta şi rigiditatea unui stereotip denigrator (Moscovici, 1976, p. 
19). În presa comunistă din perioada războiului rece, psihanaliza era prezentată ca o 
pseudoștiință sau ca o ştiinţă burgheză, importată în Franţa din Statele Unite şi menită 
să propage o ideologie mistificatoare ! O opoziţie sistematică în raport cu lupta de 
clasă traversa, legîndu-le în acelaşi timp, domeniul politicii şi cel al psihologiei. 
Conform acestei prese de propagandă, Uniunea Sovietică era ţara păcii şi Statele 
Unite ţara războluiui şi a exploatării sociale. Va exista deci o psihologie sovietică 
valabilă din punct de vedere euristic şi ştiinţific şi o psihanaliză care nu era decît 
aparent ştiinţifică, fiind importată din America. 

Reprezentările sociale ale psihanalizei se modifică în funcţie de raporturile de 
comunicare diferite. De altfel, Moscovici (1976) a demonstrat acest lucru atât într-un 
studiu în sincronie, cît şi printr-un studiu diacronic, realizînd o scurtă analiză a presei 
comuniste de la începutul anilor '70. Reprezentarea psihanalizei tine acum mai mult 
de propagare decît de propagandă. Aceasta deoarece în acest domeniu războiul rece 
s-a sfîrşit, cel putin pentru intelighentia pariziană. 

Să tragem concluziile. Studiul reprezentărilor sociale ale psihanalizei ne arată cum 
variază acestea odată cu raporturile de comunicare, neconstituind entităţi imuabile, 
chiar dacă există puncte de reper comune ce permit actorilor sociali să se situeze pe 
poziţii diferite. Aceasta nu împiedică să existe caracteristici şi procese comune ce 
tind să se manifeste, aşa cum vom vedea în continuare, în orice reprezentare socială. 


3. Caracteristici generale ale reprezentărilor sociale 


In acelaşi studiu asupra psihanalizei, Moscovici (1976) distinge în particular două 
procese, obiectivarea şi ancorarea, care caracterizează în general reprezentările 
sociale. 


Obiectivarea concretizează ceea ce este abstract, transformă un concept într-o 
imagine sau într-un nod figurativ. Astfel, în reprezentarea socială a psihanalizei, 
aparatul psihic este divizat în două părţi suprapuse : deasupra conştientul, dedesubt 
inconştientul. Tensiunea între cele două (refularea) produce complexele. Schema figu- 
rativă care apare astfel în reprezentarea psihanalizei concentrează în cîteva noţiuni 
simple, uşor de concretizat, o viziune a psihismului centrată pe opoziţia dintre interior 
si exterior, dintre ceea ce apare şi ceea ce este ascuns (acestea sînt semnificaţiile 
atribuite termenilor conştient şi inconştient) şi a existenţei unui mecanism nociv (refu- 
larea) care este la originea tuturor relelor (complexele). 

Cu siguranţă, o asemenea schemă nu este lipsită de raporturi cu teoria iniţială. Ea 
evocă datele necesare pentru a explica atît geneza nevrozei, cît şi dezvoltarea persona- 
lităţii sau terapia analitică. Dar neglijează, într-un fel, fenomenul fundamental pus in 

evidenţă de psihanaliză, noţiunea care îi fondează unitatea teoretică: libidoul. Si 
totuşi, tocmai această noţiune este cea care a suscitat polemicile cele mai violente — 
după cum remarcă Moscovici - punind în joc valorile şi normele sociale. De aceea ea 
este neutralizată, astfel încît, uşurată de această conotaţie conflictuală, teoria stiinti- 
fică să fie integrată complet în discursul comun. În acest mod, psihanaliza poate servi 
ca expresie a realului şi poate contribui la reproducerea lui socială. 

În acelaşi timp, libidoul reapare ca entitate în sine, ca emblemă a vieţii sexuale 
eliberate, ca viata sexuală însăşi. Sfirsitul procesului de obiectivare este neutrali- 
zarea ; schema figurativă, detaşată de teoria iniţială, nu mai este o elaborare abstractă 
ce lămureşte anumite fenomene, ci devine expresia lor imediată şi directă. Subiectul 
crede că „vede” în jurul lui inconştienturi fericite, refulări ce se reproduc, complexe 
care au efect nedorit la nivelul comportamentului. 

„În măsura în care conţinutul ştiinţific presupune un anume tip de realitate, 
rezultă de aici un impuls de a crea fiinţe (prin identificarea conceptului cu realul). 

De vreme ce ştiinţa vorbeşte despre organe şi de vreme ce psihanaliza este o ştiinţă, 

inconştientul şi complexele vor fi organe ale aparatului psihic. Complexele pot fi 

îndepărtate, degajate, dobîndite : viul este asimilat inertului, subiectivul obiecti- 

vului, psihologicul fiziologicului.” (Moscovici, 1976, p. 125) 

Complexele şi refularea au devenit astfel, în societatea noastră, atribute concrete, 
reale, apreciabile din punct de vedere fizic pentru numeroase persoane, care sînt 
folosite pentru a explica anumite comportamente ale acestora. Reprezentările natura- 
lizate devin un fel de patrimoniu comun, în timp ce, în calitate de concepte ştiinţifice, 
ele erau tipice unui univers cognitiv specializat şi restrîns. Roqueplo arată, de altfel, 
în ce măsură obiectivarea sau materializarea sînt caracteristici inerente vulgarizării 
ştiinţifice. 

Ancorarea. Acest proces permite să se încorporeze în reţeaua categoriilor pe care 
le stăpînim ceva ce nu este familiar şi care ne creează probleme, permitindu-ne să 
confruntăm necunoscutul cu ceea ce considerăm a fi o componentă sau un membru 
tipic al unei categorii familiare. Cuvîntul „ancorare” are o origine gestaltistă : într-un 
asemenea sens, el ar putea fi echivalent cu „a pune un obiect nou într-un cadru de 
referinţă bine cunoscut pentru a-l putea interpreta.” 

Astfel, în reprezentările sociale, psihanaliza poate fi asimilată confesiunii (ca act 
terapeutic bazat pe vorbire), ca şi legăturii sexuale (avînd în vedere haloul erotic pe 
care îl capătă raportul straniu între analist şi analizat). Din punct de vedere social, 
psihanaliza va fi asociată anumitor categorii : bogatii, artiştii, femeile sau cei slabi. 

Procesul de ancorare echivalează, din perspectiva cea mai instrumentală, cu o 
atribuire de funcţionalitate, în sensul că psihanaliza îşi vede atribuite domenii de 
intervenţie, anumite uzaje, o eficacitate. Ea devine, la limită, un sistem de interpretare 
extins la alte sisteme conceptuale ; ea furnizează sisteme de clasificare şi tipologii ale 
personalităţilor şi evenimentelor. Conţinutul schemei figurative citate mai sus va servi 
drept bază pentru toate acestea. Astfel, ancorarea apare ca o extensie a obiectivării. 
Dar ea se situează, de asemenea, şi pe un alt plan: psihanaliza însăşi, recunoscută ca 
teorie distinctă, suscitá noi nevoi, aşteptări şi refuzuri; ea devine, pentru unii, un 
răspuns posibil la diferite situaţii, iar pentru alţii, un obiect de respins. În acest mod, 
psihanaliza, devenită mediator între individ şi mediul său, generează în jurul ei o 
reţea de semnificaţii. Caracterul mobil al acestei reţele exprimă - după Moscovici — 
diversele circumstanţe de pătrundere a psihanalizei în societatea noastră. În acest fel 
psihanaliza, ca teorie ştiinţifică, este plasată şi estimată social. De aceea ea devine, 
pentru unii, în principal o problemă feminină, a nevrozatilor sau chiar a dezrädäcintilor. 

Procesul de ancorare implica in mod necesar ca aspectul social luat in considerare 
(o nouă teorie ştiinţifică, o nouă activitate profesională) să fie clasat şi denumit (sau 
etichetat) pe baza categoriilor pozitive sau negative, proprii grupurilor ce se presu- 
pune că intră în contact cu practica psihanaliticä. 

Aceste procese de obiectivare şi de ancorare vor fi actualizate mai ales în timpul 
unei confruntări cu neaşteptatul sau cu inexplicabilul. Moscovici (1984) apără teza că 
o funcţie importantă a reprezentărilor sociale este tocmai domesticirea a ceea ce e 
străin. Mugny şi Carugati (1985) se vor baza pe această ipoteză pentru a arăta în ce 
mod apare reprezentarea inteligenţei — considerată un dat — atunci cînd părinţii sînt 
confruntati cu diferenţe evidente ale gradului de inteligenţă la proprii lor copii. 

Şi alte funcţii sociale sînt caracteristice reprezentărilor sociale, mai ales aceea de 
a anticipa derularea raporturilor sociale. În acest sens, ele constituie o legătură între 
trecut şi viitor. Ele capătă adesea şi o funcţie justificativä, ca atunci cînd, în rapor- 
turile de discriminare, reprezentarea avută despre celălalt serveşte la justificarea actiu- 
nii întreprinse în privinţa lui. Şi tocmai in acest context s-a vorbit despre reprezentări 
ca despre nişte profeţii ce ar avea particularitatea de a crea, chiar prin intervenţia lor, 
condiţiile necesare înscrierii lor durabile în realitatea socială. Secţiunea următoare se 
va referi tocmai la o formă particulară de înscriere a reprezentărilor sociale în reali- 
tatea raporturilor sociale. 


4. Reprezentări şi profesionalizare 


Cîteva dintre lucrările unuia dintre noi asupra profesionalizării psihologiei în Italia 
(Palmonari, 1981; Palmonari şi Pombeni, 1984; Palmonari, Pombeni si Zani, 1986) 
au pus în evidenţă modul în care reprezentările sociale ale psihologiei şi ale muncii 
psihologului au constituit un factor esenţial al acestui proces. 

Considerăm deja stabilit faptul că elementele ce caracterizează o profesiune sînt : 


e individualizarea unei „noi” arii problematice, autonomă în raport cu altele, chiar 
dacă era considerată pînă acum ca făcînd parte dintr-un ansamblu mai amplu de 
probleme ; 

e emergenta unui grup ce se consideră apt să trateze, pentru binele comun si cu 
tehnicile de care dispune, „noile” probleme. Acest grup ajunge repede la consti- 
entizarea faptului că trebuie să-şi creeze reguli autonome de funcţionare şi de 
reproducere (cum se intră în grup, în ce condiţii poţi rămîne membru al acestuia, 
pentru ce motive poate fi eliminat cineva, cum se pregătesc noii adepţi) ; 

* definirea tot mai rafinată a tehnicilor si a stilurilor de intervenţie proprii gru- 
pului, originale în raport cu tehnicile folosite în tratarea ariei de probleme în faza 
în care nu i se definise încă specificitatea. 


Aceste elemente sînt în mod evident reprezentări sociale legate de condiţiile isto- 
rice care, punind în relief probleme determinate, permit anumitor grupuri sociale să 
se afirme. De fapt, procesul prin care „munca de psiholog” a devenit specializarea „a 
lucra ca psiholog într-un domeniu anume” se află in strînsă relaţie nu numai cu 
evenimentele importante ale societăţii italiene, dar şi cu evoluţia culturală a întregii 
lumi occidentale şi cu semnificaţiile ce au fost atribuite, în raport cu aceasta, psiho- 
logiei şi ştiinţelor umane. 

Psihologia a inceput sä-si asume, in Italia, o semnificatie de ocupatie, de munca, 
numai după sfîrşitul celui de-al doilea război mondial. Problemele puse de creşterea 
economică în anii de după război au făcut din această disciplină un instrument esenţial 
pentru interpretarea a numeroase fenomene emergente (de exemplu, şcolarizarea în 
masă şi fenomenele de eşec şcolar, migrările interne masive şi problemele de sociali- 
zare a foştilor ţărani în oraşele din nordul Italiei). S-a început astfel să se ceară 
intervenţia psihologului în şcoală, în uzine, în centrele medico-psiho-pedagogice şi în 
clinicile de psihiatrie. Dar nu existau centre de formare a psihologilor, în afara cîtorva 
instituţii universitare, iar psihologul nu era prevăzut printre cadrele personalului lu- 
crind în serviciile sociale. Toate acestea concurau la a crea celui ce lucra ca psiholog 
impresia că nu exercită o profesiune, ci că face doar ceva provizoriu, asteptind eve- 
nimente în măsură să sanctioneze atît existenţa profesiunii, cît şi traiectul studiilor 
necesare pentru a exercita această profesiune. 

O anchetă (cf. Trentini, 1977) efectuată la începutul anilor '70 a revelat astfel că, 
din 969 de persoane interogate ce declarau a fi psihologi, mai puţin de jumătate 
reuşeau să-şi concentreze munca într-una sau două instituţii. 520 dintre ei lucrau în 
trei, patru, poate cinci instituţii sau chiar mai multe, iar aproximativ o şesime din 
eşantion lucra în cel puţin cinci instituţii. De semnalat, de asemenea, că aproximativ 
jumătate din psihologi afirmau că exercită şi activităţi ne-psihologice, ceea ce înseamnă 
nu numai că timpul dedicat psihologiei era împărţit în mai multe sectoare de ocupaţie, 
dar şi că pentru multe persoane era vorba de o a doua muncă, deci de o nouă frag- 
mentare, de vreme ce se consacrau în mod constant unei alte ocupaţii (aproape 
întotdeauna învăţămîntului în şcolile de toate gradele). Acest tip de ,polivalentá- 
-dispersiune”, determinat fie de cauze structurale, fie de atitudini profesionale, pare 
să constituie, pe plan obiectiv, unul din motivele poziţiei precare şi adesea sub- 
ordonate în care se găsea deseori psihologul în raport cu alte profesiuni. Nu se poate 
vorbi decît, cel mult, de un început al procesului de profesionalizare a psihologilor. 

Or, valul de contestări care a cuprins societatea italiană după 1968 a interesat 
mai cu seamă domeniile în care lucrau psihologii (şcoala, igiena mentală, instituţiile 
terapeutice, uzina). S-a manifestat atunci cu putere o mişcare politică şi sindicală 
ce, pe de o parte, critica vehement marginalizarea celor slabi de către instituţiile 
sociale (cf. Basaglia, 1967 ; Carugati ş.a., 1973) şi, pe de altă parte, punea problema 
unei reforme urgente şi radicale a serviciilor sociale şi sanitare. Conform ideilor 
predominante ale acestui curent, consistenţa ştiinţifică şi utilitatea publică ale psiho- 
logiei trebuiau să fie recunoscute, iar munca psihologului era concepută în raport cu 
cîteva puncte de reper unificatoare : universitatea pentru cercetare şi experimentare, 
sectorul teritorial (comunitatea locală) pentru servicii psiho-pedagogice şi de igienă 
mentală, profesiunea liberală pentru exercitarea activităţii psihoterapeutice după mo- 
delul psihanalistului. 

Citiva ani mai tîrziu ('75-'76) apar pe piaţa muncii noi licentiati în psihologie : 
este vorba despre un număr destul de mare de persoane decise să ocupe un loc anume 
şi să se diferentieze de alti operatori. Tendinţa dominantă este căutarea unei arii 
specifice în activitatea clinică, în particular în psihoterapie, ca răspuns la aşteptări 
sociale multiple. 

În acest context, încă destul de confuz, Centrul naţional de cercetare a promovat, 
în 1978, un program al cărui scop explicit era să facă o anchetă calitativă asupra 
tipului de muncă prestată de către psihologi în cele trei sectoare profesionale prin- 
cipale : universitatea, serviciile socio-sanitare teritoriale, profesiunea liberală. Analiza 
datelor acestui studiu a pus în evidenţă existenţa a patru grupuri de psihologi, fiecare 

cu o definiţie specifică a existenţei şi muncii psihologului. Fiecare grupare exprimă 
un model ce trimite la o reprezentare socială specifică a psihologiei ca ştiinţă. Diver- 
sele luări de poziţie privind consistenţa ştiinţifică a psihologiei şi importanţa ei pentru 
analiza problemelor sociale constituie puncte de reper pornind de la care subiecţii 
studiati organizează şi dau o semnificaţie unor elemente diferite, relative la ei înşişi 
ca profesionişti şi la propria lor muncă. 

Poziţia extremă susţine că psihologia este o ştiinţă, dar că ştiinţa este în mod nece- 
sar o ideologie în slujba grupurilor aflate la putere. În acest context, psihologul se 
defineşte ca avînd un rol de „militant”, de „lucrător social ca şi ceilalţi”. El refuză 
orice identificare cu un rol tehnic, considerat periculos de vreme ce legitimează pute- 
rea pe care cunoştinţele i-ar putea-o da asupra celorlalţi. Nu există deci distincţii 
profesionale. Toţi cei care se ocupă de om şi de societate sînt lucrători sociali ; se aud 
adesea fraze de genul: „sîntem toti egali în luptă, rolurile se confundă”. Faptul de a 
lucra ca psiholog este deci privit ca o alegere hotărît politică, avînd drept scop princi- 
pal să pună în evidenţă contradicţiile societăţii şi nu să le acopere cu răspunsuri 
tehnice. 

Există o altă poziţie extremă ce consideră psihologia o ştiinţă a „cazului indi- 
vidual” : singura psihologie ştiinţifică este psihanaliza. De aceea, se preferă autode- 
finirea ca psihoterapeut decît ca psiholog, instrumentul principal de lucru fiind chiar 
personalitatea psihoterapeutului. De aceea, există o conexiune puternică între iden- 
titatea personală şi identitatea profesională. De fapt, profesiunea de terapeut nu este 
văzută ca o ocupaţie într-un sens restrîns, ci drept ceva mai amplu în care se investeşte 
întreaga personalitate. Condiţiile optime pentru o activitate corectă implică libertatea 
terapeutului, libertate înţeleasă ca „profesiune liberală”. 

Un grup foarte important de psihologi susţine o poziţie mai nuanţată, chiar dacă 
apropiată de versantul psihoterapeutic. Ei afirmă că psihologia este o ştiinţă care 
utilizează metoda ştiinţifică pentru cunoaşterea individului. Deci, ea nu poate avea un 
impact prea mare asupra realităţii sociale, iar obiectul propriu de intervenţie trebuie 
să se limiteze aşadar la procesele individuale, la dinamicile interpersonale prezente în 
Situaţii sociale strict circumscrise. Se insistă asupra definirii psihologului drept 
„Clinician avînd competente tehnice”. Identitatea profesională a psihologilor trebuie 
garantată, iar această exigentá apare tocmai pentru a se diferenţia de colegii „lucrători 
sociali”. Elementul fundamental al acestei diferențieri este abilitatea terapeutică ; 
modelul de referinţă este încă o dată modelul clinic individual. 

Există, în fine, o altă poziţie ce subliniază că psihologia este o ştiinţă socială, de 
vreme ce utilizează metode şi instrumente ştiinţifice pentru analiza fenomenelor soci- 
ale. Graţie cunoaşterii obţinute prin cercetarea psihologică, este posibil să se intervină 
asupra societăţii şi să se amorseze procese de transformare. Psihologul poate, deci, să 
aducă o contribuţie profesională specifică la cunoaşterea realităţii sociale şi să ela- 
boreze propuneri de intervenţie socială. Cei care susţin acest punct de vedere sînt 
animati de o voinţă puternică de a se constitui într-un grup sudat, dar nutresc si 
impresia că se referă la ceva ce nu există încă, la un model profesional nou, acela de 
„expert interdisciplinar”. 

Am interpretat tipurile descrise ca patru reprezentări sociale ale muncii psiholo- 
gului, fondate toate pe un fapt stabilit, considerat ca sigur, acela că psihologia este o 
ştiinţă. Dacă funcţia principală a reprezentărilor sociale este să transforme necunos- 
cutul în familiar, oricine va trebui să se confrunte cu un obiect social important, dar 
necunoscut, va iniţia o operaţie complexă de redefinire, pentru a-l face mai inteligibil 
şi pertinent, compatibil cu sistemul simbolic al grupului căruia îi aparţine. În situaţia 

concretä in care noul obiect este constituit chiar de munca sa, psihologul ancoreazä 
continutul si semnificatia acestei munci de un element prototipic reprezentativ al 
universului säu simbolic. 

Astfel, munca psihologului este asimilatä cu cea a militantului (politic) in cazul 
subiectilor ce träiesc o puternicä tensiune de genul politico-ideologic si care con- 
siderä drept mistificatoare toate aporturile la solutionarea problemelor sociale ce se 
pretind exclusiv ştiinţifice. Această muncă este legată de prototipul personificat al 
expertului interdisciplinar, pentru cei care consideră psihologia o ştiinţă socială prin- 
tre altele şi care estimează că aceste ştiinţe sînt instrumente esenţiale ale emancipării 
sociale. 

Prototipul psihologului devine clinicianul centrat asupra problemelor individuale 
pentru cei care cred că specificul psihologiei este să înţeleagă procesele intrapsihice 
şi interindividuale, faţă de care se pot pune în acţiune numeroase intervenţii cu rol 
reparator. După modelul psihanalitic, psihoterapeutul devine prototipul psihologului 
pentru cei care nu numai că sînt convinşi că psihologia este o ştiinţă a individualului, 
dar consideră şi că doar în anumite condiţii structurale (practica privată) se poate 
stabili un proces de ajutorare a pacienţilor. 

Deci ceea ce rezultă din toate aceste date este prezenţa unei puternice efervescente 
în domeniul psihologiei (discuţii asupra semnificației ei, creşterea cererii de îngrijire 
psihologică) si de unde, pînă acum, lipseau prescriptii instituţionale clare, în măsură 
să reglementeze munca psihologului, acesta ajunge să fie definit de către grupuri 
diferite de psihologi, inspirindu-se cu larghete din patru reprezentări sociale, toate 
fondate pe premisa psihologiei ca ştiinţă, dar net deosebite între ele. 

Un studiu ulterior (cf. Palmonari şi Pombeni, 1984) s-a consacrat mai direct dina- 
micilor de diferenţiere aflate în acţiune în aceste reprezentări ale muncii psihologului. 
Cercetarea s-a făcut la Bologna, cu colaborarea a 28 de psihologi care lucrau în 
diferite servicii sociale şi a 35 de psihologi lucrind la universitate. Plecind de la 
cercetările intergrupuri (cf. Doise, 1976; Tajfel, 1978), se putea prevedea că o con- 
fruntare explicită a celor două categorii profesionale trebuia să ducă la o explicitare a 
specificitätii lor. Rezultatele cercetării verifică această predictie : psihologii ce lucrau 
în serviciile sociale îşi afirmă specificitatea de lucrători în lumea reală, de colabora- 
tori cu alţi profesionişti şi specialişti în intervenţii terapeutice, în timp ce universitarii 
pretind să privilegieze cercetarea si reflectia teoretică. De altfel, psihologii ce lu- 
crează în serviciile sociale manifestă o tendinţă puternică de a se diferenţia între ei, 
unii privilegiind mai degrabă intervenţia asupra mediului social, alţii o intervenţie de 
tip clinic asupra indivizilor. 

Aceste două structuri de reprezentare se referă evident la prototipurile descrise 
mai sus. Psihologii ce lucrează în serviciile sociale se definesc fie ca „experţi interdis- 
ciplinari”, fie drept „clinicieni posedind competenţe tehnice”. 

Dimpotrivă, psihologii universitari accentuează mai mult diferenţele dintre ei în- 
şişi în calitate de profesionişti şi ceilalți psihologi. Deosebirea se fondează mai ales 
pe reflectia teoretică, pe cercetarea ştiinţifică şi pe formarea continuă. Lucrul teoretic 
si cercetarea ştiinţifică reprezintă, în acelaşi timp, un factor de coeziune intragrupal 
şi de diferenţiere între grupuri. 

Aceste noi rezultate ar putea lăsa impresia că, din cele patru tipuri de reprezen- 
tări - toate existente, după rezultatele anchetei anterioare, la psihologii universitari 
(cf. Palmonari, 1981) — au dispărut o parte între timp. Rezultatele unei noi cercetări 
(cf. Palmonari, Pombeni, Zani, 1986) arată că psihologii universitari se referă actual- 
mente în mod privilegiat la prototipul cercetătorului ştiinţific. Confruntarea între 

psihologii universitari si psihologii din serviciile sociale, studiatä experimental cu 
citiva ani inainte (Palmonari si Pombeni, 1984), a ajuns in realitate la procese de 
profesionalizare specifice. 


5. Concluzii 


Studiul opiniilor, atitudinilor, stereotipurilor, chiar cind este sprijinit de tehnici de 
analiza a datelor dintre cele mai moderne, nu poate deveni un studiu al reprezentärilor 
sociale decit in mäsura in care punem in relatie realitätile simbolice cu realitatea 
complexă şi schimbătoare a raporturilor sociale. Continuturile reprezentărilor sociale 
nu desemnează decît în mod accidental aceste relaţii cu raporturile sociale ce le gene- 
rează şi le transformă. Din contra, procesul de obiectivare detaşează reprezentările de 
ancorarea lor în realitatea socială, aşa cum le separă de cadrul ideologic sau ştiinţific 
care ar putea să le confere o semnificaţie mai generală. Analiza ansamblului acestor 
relaţii, dezlegarea şi reînnodarea lor într-un sistem notional coerent este sarcina cea 
mai importantă ce revine studiului reprezentărilor sociale. Un asemenea studiu poate 
să se insereze direct în schimbările sociale, ca în cazul cercetărilor asupra reprezen- 
tărilor sociale şi profesionalizării psihologiei efectuate în Italia. 


Traducere de Mariana Deaconescu 


Reprezentarile sociale — 
dezvoltari actuale 


Adrian Neculau 


Interesul psihologiei sociale pentru studiul reprezentärilor este relativ recent. Debutul, 
consemneazä majoritatea autorilor, a fost fixat in 1961, odatä cu publicarea celebrei 
teze de doctorat a lui Serge Moscovici, La psychanalyse, son image et son public. El 
a reactualizat conceptul de „reprezentare colectivă” propus de Durkheim, 
conferindu-i o noua fortä si o noua identitate. Reprezentarea devine acum socialä. El 
oase, a structurilor imaginarului din perspectivä psihosociologicä. Un alt curent din 
care isi extrage substanta teoria lui Moscovici asupra reprezentärilor sociale este 
„interacţionismul simbolic”, reprezentat de G.H. Mead, care atrage atenţia asupra 
aspectelor „implicite” ale comportamentului şi pune accentul pe procesele simbolice 
şi pe rolul limbajului în definirea realităţii sociale. Individul este plasat în situaţii 
sociale construite de activitate, de lumea obiectelor şi de modele interactionale 
(Herzlich, 1972). Producțiile simbolice reglează comportamentul social, inventează 
norme, creează ideologii, coduri de lectură şi strategii comportamentale. 

Reprezentările sociale (RS) se alimentează din credinţe religioase, practici cul- 
turale, ritualuri, din imaginarul cotidian, dar depăşesc această „istorie poroasă” 
(Ferréol, 1994) prin näzuinta de a sistematiza, organiza şi reface toate aceste informa- 
tii lacunare. Ele au în compoziţie unele „zone obscure” ale vieţii cotidiene, se sprijină 
pe „mărturii” ale subiectului, pe consideratiile şi interpretările acestuia, dar apelează 
şi la norme, reguli, stiluri împărtăşite de o populaţie, valori ce reglează relaţiile 
interpersonale. 

RS se interferează in parte cu opiniile şi atitudinile, dar nu sînt atit de direcționate 
ca acestea. Spre deosebire de opinii, care construiesc un răspuns manifest, verbalizat, 
observabil şi susceptibil de măsurare, şi de atitudini, care stabilesc o relaţie între 
stimuli şi răspunsuri, răspunsul fiind cuantificabil prin timpul de reacţie, RS bascu- 
lează între percepţie şi social, mediază între cognitiv şi afectiv, ezită între exactitudine 
şi aproximaţie, cochetează cu stiintificul, dar şi cu imaginarul. Ele reconstruiesc 
realul, „atingînd” simultan stimulul şi răspunsul, accentuînd aici în aceeaşi măsură în 
care modelează acolo. Deşi construcţii cognitive, reprezentările sociale sînt prizoni- 

erele socialului. Doise (1990) exprimä complet satisfäcätor complexitatea raporturilor 
cu socialul: ele joacă un rol important in menţinerea raporturilor sociale, sînt faso- 
nate de aceste raporturi si vehiculeazä, uneori direct, dar cel mai adesea indirect, o 
cunoaştere (competenţă) socială. 


Articularea la context 


Procesul reprezentational nu poate fi rupt de informaţia care vine din context; el ne 
apare constant branşat acţiunii materiale sau simbolice. „Produse sociale”, reprezen- 
tările participa hotáritor la constituirea socială a contextului. Consistenta lor cognitivă 
şi socială afirmă caracterul de existenţă, nu doar ca mediatori mentali între un stimul 
şi un răspuns, ci ca variabile interdependente, produse de viaţa cotidiană, ca interfaţă 
între formele subiective ale socialitätii şi formele organizate ale societăţii. 

Interactionînd cu contextul, realizînd diferite „produse”, dezvoltîndu-şi compe- 
tenta, actorul social schimbă, transformă, construieşte. Subiectul ia decizii şi poziţii, 
stabileşte relaţii, ataşează acţiunii sale o semnificaţie cognitivă ce poate avea rol 
diferentiator în construirea reprezentării. Amerio şi De Piccoli (1991) au demonstrat 
că acţiunea activează cognitiile (şi reprezentările), construcţiile identitare ce fac ca 
actorul să se diferentieze de context şi de alţi actori. Ansamblul de concretizări, 
comparații şi diferențieri induse prin acţiune contribuie fie la elaborarea unor repre- 
zentări comune din partea unor indivizi grupaţi de acţiunea colectivă, fie la îmbo- 
gatirea sau diluarea acestor reprezentări. Cei doi au găsit că procesul reprezentational 
nu poate fi detaşat de activitatea în care actorii sociali sînt angajaţi. Reprezentările 
înglobează şi structurează elementele cognitive ce rezultă din relaţiile concrete cu 
contextul social. Relaţiile dintre indivizi nu sînt „neutre”, ci determinate de luarea de 
poziţie ce angajează competenţa lor actionalä. lar competenţa se dezvoltă, după cum 
se ştie, prin activitate. 

„Este eronat să spunem că reprezentările sociale sînt reprezentări cognitive” 
afirmă Moscovici (1986). Formularea aceasta ar putea să deruteze. Nu înseamnă că 
reprezentările nu sînt şi cognitive. Dar nu sînt doar producţii sau mecanisme cog- 
nitive. Funcționarea lor, alimentindu-se din exterior şi din interior, în acelaşi timp, 
integrînd socialul, le-a atras calificarea de construcții socio-cognitive (Abric). Ele 
presupun un subiect activ, care organizează totul plecînd de la o „textură psiho- 
logică”, dar şi o componentă socială - mediul exterior care elaborează condiţii de 
context. Ele integrează, deci, rationalul şi irationalul, tolerează aparente contradicții, 
articulează logicul şi ilogicul. În realitate, ele ne apar ca ansambluri bine organizate 
şi coerente, dirijind discret prestaţia socială a subiectului. Reprezentările sociale im- 
pregnează majoritatea raporturilor interpersonale, ele „circulă”, se „încrucişează”, 
preiau norme, modele, ticuri din mediu, se alimentează din specificitatea pe care le-o 
imprimă societatea şi cultura noastră. Preluarea nu este însă mecanică, imaginea 
oferită de context este filtrată, prelucrată, încorporată. Specificul reprezentării sociale 
(faţă de opinie, atitudine, imagine) este acela cá nu operează o ruptură între universul 
exterior şi universul interior al individului sau grupului (cf. Moscovici, 1978). Obiectul 
este înscris într-un context activ, în mişcare, şi este conceput de către o persoană sau 
o colectivitate care comunică permanent cu contextul, ajustindu-si comportamentul. 
Deci subiectul şi obiectul nu sînt distincte. Altfel zis, stimulul şi răspunsul sînt indi- 
sociabili, formînd un ansamblu. Un răspuns nu e neapărat o reacţie la un stimul 

(situaţie). Individul reconstruieste obiectul, îl reevalueazä. Am putea spune chiar că 
obiectul nu are valoare intrinsecă, ci că există doar prin semnificaţia ce i-o dă indi- 
vidul (grupul) care-l pune în valoare. Reprezentarea e socială pentru că individul 
insufleteste „realitatea obiectivă”, şi-o apropie, o reconstituie, o integrează orga- 
nizării sale cognitive, sistemului său de valori, istoriei sale, contextului său social şi 
ideologic. Nimic mai fals decît ideea că realitatea este „obiectivă”, neutră. Ea capătă 
semnificaţie numai atinsă de individ. Definiţia lui Abric (1994) asupra reprezentării 
sociale subliniază această mixtură: „o viziune funcționalistă a lumii ce permite indi- 
vidului sau grupului să dea un sens conduitelor, să înţeleagă realitatea prin propriul 
sistem de referinţe, deci să se adapteze, să-şi definească locul”. Reprezentarea nu este 
o simplă „reflectare” a realităţii, ci o organizare în funcţie de ,,circumstante” (con- 
text social şi ideologic, caracteristicile situaţiei, finalitate imediată). De aceea, dacă 
membrii unui grup omogen împărtăşesc o „teorie”, aceasta capătă caracteristici de 
„prototip”, de „tip de organizare” (cf. Flament, 1994) şi devine „ghid de acţiune”, 
orientînd relaţiile sociale, acţiunile actorilor sociali. „Ea este un sistem de pre-deco- 
daj a realităţii pentru că determină un ansamblu de anticipatii si de aşteptări.” 
Semnificaţia reprezentărilor sociale este alimentată de context, în primul rînd prin 
natura condiţiilor care produc discursul şi care înlesnesc formularea de idei, des- 
coperirea unor teorii. Discursul este totdeauna situat în timp şi spaţiu, presupune 
raporturi concrete, interacțiuni (Mugny, Carugati). În al doilea rînd, este alimentată 
de cîmpul ideologic, de locul ocupat de individ sau grup în sistemul social. Cu alte 


x? 


cuvinte, mediul cultural-ideologic, stilul de gîndire al colectivitatii îl „ancorează” pe 


individ, îl „modelează” şi apoi îl trimite în lume. Intr-un anume sens, individul, prin 
biografia sa, este „prizonierul” mediului său cultural. 


Caracteristici şi roluri 
În definirea RS se apelează la formule de tipul: „sistem de valori, noţiuni, practici, 
relative la obiecte, aspecte sau dimensiuni ale mediului social... instrument de orien- 
tare a percepţiei situaţiei” (Moscovici) ; „o formă de cunoaştere specifică, o ştiinţă a 
sensului comun... o formă de gîndire socială” (Jodelet); „o formă particulară de 
gîndire simbolică” (Palmonari, Doise); „ghid de acţiune, orientind relaţiile sociale" 
(Abric); „principii generatoare de luări de poziţie” (Doise) etc. Ele ne apar ca un 
aparat evaluativ, o grilă de lectură a realităţii, o situare în lumea valorilor şi o inter- 
pretare proprie dată acestei lumi”. 

În prelungirea demersului de definire a RS se pot identifica două criterii pentru a 
le caracteriza : organizarea şi conţinutul (Fischer, 1987). 


La nivelul structurării, RS ne apare ca: 


a. un proces de transformare a unei realităţi sociale într-un obiect mental, proces 
presupunind selecţie în funcţie de poziţia ocupată de individ, de statutul său social ; 

b. un proces relational pentru că elaborarea mentală este dependentă de situaţia per- 
soanei, grupului, instituţiei, categoriei sociale în raport cu altă persoană, grupă, 
categorie socială. RS joacă acum rol de mediator al comunicării sociale, este un 
instrument de schimb ; 


1. Pentru o definire a reprezentărilor sociale vezi prefata noastră la volumul A. Neculau (red). Psiho- 
logia cîmpului social : reprezentările sociale, Bucureşti, Ed. Ştiinţă şi Tehnică, 1995. 


CONSTRUIREA REALITATII SOCIALE 37 


c. ele facilitează şi procesul de remodelare a realităţii, producînd informaţii sem- 
nificative pentru beneficiari, recreind realitatea, facilitind interiorizarea modelelor 
culturale şi ideologice ; 

d. transformarea operată prin reprezentări se traduce printr-un efort de naturalizare a 
realităţii sociale, ne apare ca un inventar al unui ansamblu de evidente, ca o 
prezentare revizuită şi corijată ce ia forma unui model de funcţionare mentală. 


La nivelul conținutului, RS se prezintă astfel: 


a. sub raport cognitiv, ca un ansamblu de informaţii relative la un obiect social, in- 
formaţii mai mult sau mai puţin variate, mai mult sau mai puţin stereotipe sau bogate ; 

b. conţinutul RS este marcat de caracterul său semnificativ, de importanţa ce se 
acordă imaginii ; 

c. în fine, are un caracter simbolic, direct legat de cel precedent. 

Reprezentarea, din acest punct de vedere, nu se raportează la o percepţie imediată, la 

un segment de realitate, ci la o structură imaginară, construită în timp, simbolizind 

modul de exprimare a realităţii, propriu unui individ sau unui grup. 

Apelul la simboluri, coduri, norme interne va avea drept rezultat cîştigarea unei 
competenţe sociale. Acest simţ al socialului dobîndeste, prin exerciţiu, o anumită 
cantitate de autonomie. Actorul social îşi formează o grilă proprie de lectură a reali- 
titii; dar se supune, în acelaşi timp, unor constringeri, unor „definiţii” comune 
tuturor membrilor comunităţii căreia îi aparţine. Din aceste două caracteristici ale 
RS, Moscovici extrage două roluri pe care acestea le îndeplinesc : 


* în primul rînd, ele convenfionalizeazá obiectele, persoanele şi evenimentele cu 
care ne aflăm în contact. Le conferă o formă precisă, le localizează într-o cate- 
gorie dată şi le impune, gradual, drept model un anumit tip, distinct şi împărtăşit 
de un grup de persoane. Toate elementele noi aderă la modul de fuzionare cu 
acesta. Orice nouă experienţă se articulează vechilor convenţii, se conectează 
semnificatiilor predeterminate. „Nici o minte, scrie Moscovici, nu e liberă de 
efectele unei conditionäri preliminare, impuse de reprezentări, limbaj şi cultură”. 
Orice noi RS se conexează unor contexte, unor construcţii pe care individul le 
primeşte prin educaţie. 

e in al doilea rînd, reprezentările sînt prescriptive, adică „ni se impun cu o forţă 
irezistibilă”. Intră aici, deopotrivă, „structura prezentă”, dar şi tradiţia care „de- 
cretează ce ar trebui să gîndim”. Reprezentările sînt transmise, „inoculate”, sînt 
produsul unei întregi serii de elaborări, prelucrări şi schimbări la care au participat 
generaţii succesive. Memoria colectivă stochează şi activează, clasifică imagini şi 
stereotipuri, infiltrîndu-le fiecărui nou venit. După cum, reiau recent problema 
Moscovici şi Vignaux, RS se înscriu în „cadrele unei gîndiri preexistente”, sînt 
tributare sistemelor de credinţe ancorate în valori, tradiţii, imagini ale lumii şi 
existenţei. Ele sînt obiectul unei acţiuni permanente a socialului, prin discurs şi în 
discurs, ele încorporează toate fenomenele noi într-un model explicativ familiar. 
Ca proces de schimb şi de formare a ideilor, ele răspund unei duble exigente a 
indivizilor şi a colectivitätilor : pe de o parte, construiesc sisteme de gîndire şi de 
cunoaştere, pe de altă parte, adoptă viziuni consensuale de acţiune, ce le permit să 
menţină liantul social, continuitatea discursului. Reprezentările joacă, deci, întot- 
deauna un triplu rol: de luminare (dau sens realităţii), de integrare (încorporează 
noţiuni şi fapte noi în cadre familiare) şi de împărtăşire (asigurînd sensuri comune 
în care se recunoaşte o colectivitate). Ele sînt deci vectori centrali ai opiniilor, 
judecăților şi credințelor, vizind asigurarea pertinentei şi regularitatii conduitelor 
colective. 

Conceptul de „themata” 


Din cele scrise pînă aici rezultă clar o caracteristică esenţială a RS : ele se prezintă ca 
o „coerenţă argumentativá" , asigurind raționalitatea discursului şi integritatea norma- 
tivă a grupului. Semnificațiile difuzate prin discurs îi apropie pe indivizi, le oferă 
semne de recunoaştere. Ele stabilesc legături, amintesc, construiesc imagini, spun şi 
fac să se spună, dau sens, rezumă în cîteva cuvinte (propoziţii) un clişeu, o etichetă 
(Moscovici, Vignaux 1994). 

Repere, idei-fortá, prisme inductoare de mentalități sau de credinţe influentind 
comportamentele, RS nu apar pe un loc gol. Ele sînt producţii despre ceva preexis- 
tent, sînt reflecţii despre conţinuturi deja elaborate. Ancorîndu-se, stabilizînd sau 
destabilizînd, ele creează şi menţin identitatea, echilibrul colectiv. Ele tratează critic 
fenomenele sociale, modelele culturale şi normative, asigurînd prin acest procedeu 
coeziunea socio-discursivă. În analiza modului de elaborare a discursului, vom găsi 
mereu o relaţie profundă între cunoaştere şi comunicare, între operaţiile mentale şi 
cele lingvistice, între informaţie şi semnificaţie. 

Conceptul de ,thémata" a fost propus initial de Holton, desemnind „primele 
concepte profund înrădăcinate”, „noţiunile primitive”, arhetipurile, ideile-fortá 
consemnate de memoria colectivă. Thémata se exprimă deci în noţiunile comune 
adînc înrădăcinate şi descrie interiorul unei culturi date. Conceptul suportă trei nive- 
luri de analiză: 


a. componenta tematică a unui concept ; 
b. tema metodologicä, aplicarea la legi ; 
c. propunerea tematică sau ipoteza, enunţul globalizant. 


Deci vom avea o analiză semantică şi culturală a discursului (textului) şi o analiză 
cognitivă şi logică a argumentării, a relaţiei dialectice ce se stabileşte între propoziţii 
şi concepte. 

Moscovici consideră că ,thémata" exprimă capacitatea RS de a trata raporturile 
dintre viziunea generală şi reprezentările particulare. Problema este de ordin cognitiv 
pentru cá ne dezvăluie capacitatea dispozitivului uman de a izola un ,spatiu" 
personal, anterior interacțiunilor, un „dispozitiv comun" cum ar fi inteligenţa. O 
regularitate de stil, o repetiţie selectivă de conţinut, o experienţă comună ce poate fi 
integrată în modalitatea de acţiune, un stoc de cunoştinţe, un cîmp de conştiinţă, o 
reprezentare comună, larg împărtăşită, suscitá emergenta şi producţia discursului 
social, interpretează ideile şi reprezentările primite, este forţa dinamică ce alimen- 
tează discursul. Este cunoaşterea comună, modul de ancorare cognitivă şi culturală, 
„conceptul-imagine” elaborat înaintea construirii propriului discurs ; un reper axio- 
matic care va opera ca „principiu primordial”, „idee-sursă”, dînd consistenţă concep- 
tului, va face convingător discursul, fie el comun sau savant. Oferind o „legendă de 
lectură”, thémata legitimează discursul preexistent, instituie frontiere, stabileşte care 
sînt domeniile deja existente, cunoscute, acceptate. Ea schematizează activ „sensul 
comun”, „adevărul comun”. Are funcţie topo-cognitivă. lar metodologic impune 
scheme argumentative, „reguli de participare”, norme iconice şi lingvistice. 

Organizarea interna a RS: 
nodul central si elementele periferice 


RS au douä componente esentiale : nodul central si elementele periferice. Ele functio- 
neazä ca o entitate si fiecare in parte are un rol specific si complementar fatä de 
celălalt. 


A. NODUL CENTRAL 


Sistemul central sau nodul central al reprezentării, susţine Abric (1994 a) prezintă 
următoarele caracteristici : 


a. este legat şi determinat de condiţiile istorice, sociologice şi ideologice, fiind mar- 
cat de memoria colectivă şi de sistemul de norme al grupului ; 

b. el constituie baza comună, colectiv împărtăşită de reprezentările sociale, realizind 
omogenitatea grupului şi avînd în consecinţă o funcţie consensuală ; 

c. el este stabil, coerent, rezistent la schimbare, asigurînd continuitatea şi perma- 
nenta reprezentării ; 

d. în fine, el este relativ independent de contextul social şi material imediat. 


Concluzia lui Abric : sistemul central este stabil, concret, consensual şi marcat istoric. 

Noţiunea de nod central a fost elaborată de Jean-Claude Abric (1984, 1987, 
1994). Abric însuşi menţionează cîţiva precursori: Heider care a avansat ideea unor 
„noduri unitare” în interpretarea evenimentelor, Asch (1946) care, prin cercetările 
sale, a întărit ideea organizării centralizate şi, bineînţeles, Moscovici (1961). Prin 
obiectivare, crede acesta, informaţia este decontextualizată şi îmbinată într-un 
ansamblu particular care ia forma unui „model figurativ” sau „nod figurativ”, sche- 
matizare a teoriei bazate pe cîteva elemente concrete. „Sistem psihic”, „complex” 
sînt cuvinte care ne vorbesc despre existenţa unei paradigme, a unei chei cu ajutorul 
căreia exprimăm o imagine compusă printr-o formulă sau un clişeu. Nodul inter- 
pretează, dă sens evenimentelor, dirijează conduita. 

Pornind de la analiza lui Moscovici, Abric consideră nodul central drept „elemen- 
tul esenţial al oricărei reprezentări” ; el poate chiar traversa cadrul reprezentării, 
găsindu-şi originea în valori care îl depăşesc. „Nodul este deci simplu, concret, scrie 
Abric (1994, a), sub formă de imagine şi coerent, corespunzînd sistemului de valori 
la care se referă individul, purtînd pecetea culturii şi a normelor sociale ambiante.” 
El are statut de evidenţă, constituie fundamentul în jurul căruia se va organiza repre- 
zentarea. El va determina semnificaţia şi organizarea internă a reprezentării. În lipsa 
unor elemente esenţiale ale nodului, reprezentarea capătă semnificaţii complet diferite. 

Centralitatea unui element nu se poate raporta exclusiv la o dimensiune cantitativă, 
deşi chiar şi acest lucru este important, scrie recent Abric. Ceea ce prezintă interes 
este dimensiunea calitativă, faptul că acest element dă sens ansamblului reprezentării. 
Din două elemente care au aceeaşi valoare cantitativă, important este acela care este 
în relaţie directă cu semnificaţia RS. Doar aceste elemente intră în nodul central. 

Nodul central al RS se caracterizează prin două funcţii şi o proprietate esenţială 
(Abric 1994). Aceste două funcţii sînt : 

a. funcția generativă : este elementul prin care se creează sau se transformă semni- 
ficatia altor elemente constitutive ale reprezentării ; această funcţie indică modul 
în care elementele reprezentării capătă un sens sau o valoare ; 

b. funcția organizatorică : nodul central este acela care determină natura liniilor care 
unesc între ele elementele unei reprezentări. Din acest punct de vedere, el este 
elementul unificator şi stabilizator al reprezentării. În fine, nodul central se caracteri- 
zează printr-o proprietate esenţială care este stabilitatea. Altfel zis, el este consti- 
tuit din elementele cele mai stabile ale reprezentării, cele care rezistă la schimbări. 
Flament aduce unele elemente în plus cu privire la caracteristicile nodului central : 

dacă unele prescriptii sînt „absolute” (adică necondiționate), acestea vor servi ca 

principii organizatorice ale ansamblului celorlalte prescriptii şi atunci vor forma un 

„sistem unic” şi vom spune că reprezentarea socială este autonomă. În acest caz, 

nodul central organizează elementele noncentrale ale RS, chiar pe cele marginale. 

Din contră, dacă prescriptiile absolute formează mai multe ansambluri organizatorice, 

vom vorbi de o reprezentare neautonomă. 

Cum identificăm nodul central, prin ce metode reperăm caracteristicile sale ? Teo- 
ria lui Abric sugerează că, pentru a asigura o acţiune structurantă, cognitiile centrale 
trebuie să fie în relaţie cu un număr mare de cognitii relative la obiectul reprezentării 
sociale. Mai exact, din punct de vedere formal, o cognitie centrală trebuie să fie 
multiplu conexatá cognitiilor periferice. Dar, in acest mod, introducem o distincţie 
cantitativă, singura observabilă, ori mai sus am stabilit că nodul central se carac- 
terizează prin trăsăturile calitative. Moliner (1994) inventariază mai multe cercetări 
care au evidenţiat că o metodă de descriere a nodului central este identificarea itemi- 
lor care angajează mai multe conexiuni într-un ansamblu discursiv. Metoda asociativă 
- compararea itemilor — deschide posibilităţi de acelaşi ordin. Abric a realizat un 
experiment de aceeaşi factură. A cerut unei populaţii studenţeşti să memoreze 30 de 
cuvinte care caracterizează calităţile artizanului. Cuvintele mai bine reţinute au fost 
acelea care identificau nucleul central al acestei profesiuni. Criteriul e din nou 
cantitativ. Studiile empirice ne dovedesc însă că centralitatea rimează cu proeminenta. 
Soluţia lui Moliner : o cognitie este intens conexată altora pentru cá este centrală ; 
sau, pentru că este centrală, ea apare mai frecvent legată de altele. Şi este centrală 
pentru că întreţine o relaţie privilegiată cu obiectul reprezentării. Această legătură 
este simbolică şi rezultă din condiţiile istorice şi sociale care au favorizat naşterea 
reprezentării. Concluzia sa: „proprietăţile cantitative ale cognitiilor sociale nu sînt 
decît consecinţa unei proprietăţi initiale, care se raportează la însăşi natura centralitätii 
şi care este fundamental calitativă.” 

Dacă centralitatea implică proprietăţile cantitative, aceasta nu constituie însă o 
dovadă a centralitatii. Nimic nu permite să se afirme că proprietăţile cantitative ale 
unei cognitii implică faptul că aceasta întreţine un raport simbolic cu obiectul repre- 
zentării. Moliner a cerut unui număr de 22 de subiecţi (studenţi) să estimeze dacă un 
asemenea grup se caracterizează prin absenţa ierarhiei sau comunitatea de opinii 
dintre membri. Subiectii au indicat în proporţie de 75% probabilitatea exprimării 
celor doi itemi, iar acest lucru a fost interpretat ca afirmarea principiului cantitativ. 
Într-o a doua fază a experimentului, s-a descris un grup amical ierarhizat şi un alt 
grup amical în care membrii nu împărtăşesc aceleaşi opinii. Li s-a cerut subiecţilor 
să descrie „grupul ideal”, emitindu-se ideea că absenţa ierarhiei este un element 
central al reprezentării unui grup. Rezultatele au confirmat ipoteza : 78% din subiecţi 
(22 din 28) nu au recunoscut grupul ideal într-un grup amical ierarhizat. Invers, 73% 
(22 din 30) recunosc grupul ideal ca fiind acela în care subiecţii nu împărtăşesc 
aceleaşi opinii. Deşi aceste două caracteristici au primit opţiuni echivalente, observă 
Moliner, ele nu joacă acelaşi rol în reprezentare. Punerea lor în cauză într-o situaţie 
concretă provoacă efecte diferenţiate. Această experienţă marchează, se pare, un avans 

decisiv pentru teorie, pentru cä relevä posibilitatea distingerii dublului aspect, 
cantitativ si calitativ, al notiunii de centralitate si sugereazä o relatie de implicare 
nonsimetricä între aceste două aspecte. Dacă centralitatea calitativă implică proprie- 
täti cantitative, inversul nu este totdeauna adevărat. Dacă unele cognitii joacă un rol 
structurant în reprezentare, trebuie să admitem că aceste cognitii posedă caracteristici 
specifice, crede Moliner. El atribuie cognitiilor centrale patru proprietăţi : valoarea 
lor simbolică, puterea asociativă, proeminenta şi conexarea puternică la structură. 
Primele două au proprietăţi calitative, celelalte au caracteristici cantitative şi sînt 
consecinţe ale primelor. 


x? 


Valoarea simbolică a nodului central este conferită de „forma primară” a acestuia, 
de determinanti sociali şi istorici care constituie fundamentul tuturor credințelor re- 
lative la obiect. Pentru că întreţine cu obiectul reprezentării legături fără fisură, 
pentru că ne apare sub forma unor credinţe „non negociabile” (cf. Moscovici, 1992), 
el se prezintă ca un simbol. Disociat de obiectul reprezentării, îşi pierde toată semnifi- 
catia. 

Asociativitatea a fost pusă în evidenţă de Moscovici, care a remarcat faptul că 
unele noţiuni se caracterizează prin polisemie şi prin capacitatea de a se asocia altor 
termeni. E cazul cuvîntului „complex”, „cuvînt matrice” pentru psihanaliză, care îşi 
asumă forme gramaticale diverse (substantiv, adjectiv, verb) şi e susceptibil să 
primească semnificaţii variate. Acest termen sintetizează, el singur, toate clasele de 
concepte, fiecare situaţie putînd crea propriul său complex. Această noţiune, în fine, 
poate modifica sensul cuvîntului căruia i se asociază; sintagmele „complex de infe- 
rioritate” sau „complex de timiditate” conferă un statut ştiinţific cuvintelor inferio- 
ritate şi timiditate. Noţiunea de complex, prin caracterul simbolic, pare dotată cu o 
capacitate asociativă importantă. Vidă de sens propriu, capătă semnificaţie cînd intră 
în legături cu alte noţiuni, experienţe, situaţii. Această proprietate a cognitiei centrale 
poate fi rezumată deci la capacitatea de a se asocia sau combina cu elemente extrem 
de diverse. 


Proeminenfa cognitiei centrale este dată de frecvenţa cu care apare, de locul său 
privilegiat în discurs. Citînd mai multe cercetări empirice care pun în evidenţă această 
caracteristică, Moliner constată că unele cognitii, desemnate prin etichete verbale, 
apar mai frecvent decît altele în discurs, caracteristică a centralitätii şi consecinţă a 
valorii sale simbolice. Provocînd o etichetă verbală, utilizarea cu predilecție a unui 
semn se aşază în centrul cîmpului semantic ; unele noţiuni se impun frapant, ca „va- 
lori sigure”, structurale. P. Vergés, propune două criterii de analiză a acestei calităţi : 
frecvenţa apariţiei şi rangul acesteia într-un ansamblu de cuvinte citate de acelaşi 
subiect. Aceste două maniere de cuantificare a răspunsurilor fac să apară informaţii 
diferite : primul criteriu pune în evidenţă termenii enuntati pe baza unei ierarhii de 
termeni majoritari (sau minoritari), al doilea indică importanţa (sau lipsa de 
importanţă) a evocării, pentru subiect. Prima dimensiune este colectivă (numărul de 
apariţii ale cuvîntului într-o populaţie), a doua rezumă o distribuţie statistică ce 
corespunde unei operaţii individuale. 


Conexitatea derivă din capacitatea asociativă şi este evidenţiată de existenţa 
itemilor ce apar într-o mai puternică legătură (unitate) decît alţii. Un studiu al lui 
Dorad, privind reprezentarea imigrantului în rîndul populaţiei franceze, a demonstrat 
că, dintr-o listă de 60 de itemi, cuvîntul care ocupă un loc privilegiat într-o re- 
prezentare grafică finală este „algerian”. El este cel mai puternic conexat celorlalţi 
itemi, cel ce stabileşte cele mai solide legături. 

B. SISTEMUL PERIFERIC 


Complement esential al sistemului central, esential normativ, ,,sistemul periferic” este 
mai degrabä functional, permitind ancorarea reprezentärii la realitatea de moment. 
Elementele periferice sînt mai suple, mai flexibile, partea vie, mobilä a reprezentärii, 
interfaţa între nodul central şi situaţia concretă în care se elaborează reprezentarea. 
Ele retin şi selectioneazä informaţiile, formulează evaluări, elaborează stereotipuri şi 
credinţe ; îndeplinesc deci o funcție de concretizare, exprimind prezentul, experienţa 
subiecţilor, caracteristicile situaţiei. Altă funcţie îndeplinită este cea de reglare şi 
adaptare a sistemului central la constrîngerile şi caracteristicile situaţiei concrete cu 
care grupul se confruntă. Sistemul periferic este un element esenţial în mecanismul 
defensiv, vizînd protejarea semnificației centrale a reprezentării (cf. Abric 1994). 
Elementele periferice pun mereu în discuţie cauza nodului central, în funcţie de noile 
informaţii şi evenimentele absorbite. Flament a comparat sistemul periferic cu 
paraşocul unui automobil care protejează corpul central, mentinindu-i integritatea. 
Din constatarea că aceasta permite o modularizare individuală a reprezentării, Abric 
extrage şi o a treia funcţie: elaborarea reprezentării sociale individualizate, inte- 
grarea istoriei proprii a subiectului, a experienţelor sale personale. 

Într-un studiu recent asupra aspectelor periferice ale reprezentării, Flament (1994) 
periferică, deşi gestionată de nodul central, să încorporeze şi să activeze unele infor- 
matii din context care să conducă, în final, la o restructurare sau o ruptură a realului, 
la o schimbare a conţinutului reprezentării. Dacă elementele periferice sînt proemi- 
nente, ca în experimentul deja citat, al lui Moliner, atunci elementele periferice intră 
în interacţiune cu „centralul tradiţional”, propunînd un centru nou, încă utopic, dar 
capabil să inducă o schimbare. Condiţia este să apară un element străin care să se 
încrusteze pe o RS bine stabilită şi finită. 


Sistemul central Sistemul periferic 


* Legătura cu memoria colectivă | e Permite integrarea experienţelor si 

şi istoria grupului istoriilor individuale 

e Consensual : defineşte e Suportă eterogenitatea grupului 

omogenitatea grupului 

e Stabil e Suplu 

* Coerent e Suportă contradicţiile 

* Rigid 

* Rezistent la schimbare * Evolutiv 

* Putin sensibil la contextul * Sensibil la contextul imediat 

imediat 

e Funcţii: e Funcţii: 

- generează semnificaţii ale - permite adaptarea la realitatea 

reprezentării concretă 

- determină organizarea sa - permite diferenţierea conţinuturilor 
- protejează sistemul central 


Tabel 1. Caracteristicile sistemului central şi sistemului periferic ale reprezen- 
țărilor sociale (după J.C. Abric, 1994) 

Transformarea RS 


Procesul transformării trebuie gîndit într-o perspectivă mai largă, a dinamicii RS. 
Este clar că reprezentarea socială se modifică, se transformă, îşi poate schimba 
starea. Durkheim atrăgea atenţia că evenimentele sociale grave reuşesc să afecteze 
sistemul mental al societăţilor. Apariţia unui eveniment considerat de grup ca alar- 
mant, susceptibil să-i afecteze organizarea actuală sau periculos pentru existenţa sa, 
provoacă apariţia unor practici noi, fie impuse de exterior, fie inventate de grup 
(Guimelli, 1994). 

RS se organizează totdeauna într-o schemă cognitivă de bază, alimentîndu-se me- 
reu din cîmpul social şi din imaginarul colectivităţi, dar şi din capitalul cultural al 
subiectului. Ideile, credinţele, mentalitätile reprezintă o „baie” ideologică ce îl „înşfa- 
că” pe individ, îl formează şi-l expediază în mediul social. RS au proprietatea de a 
integra orice informatie ulterioară, organizind-o, furnizind apoi subiectului norme 
noi de joc şi stil comportamental. Contextul social predă individului o schemă de 
interpretare cu ajutorul căreia acesta diagnostichează „normalitatea” faptelor, eveni- 
mentelor, oamenilor şi rezistă atacurilor din afară, schemelor străine. Obişnuit să 
apeleze la schema „normală”, cunoscută, tradiţională, individul tratează evenimen- 
tele străine (anormale !) ca aspecte contradictorii ce trebuie „domesticite”, norma- 
lizate, făcute suportabile, rationalizate. În acest proces de tratare a informaţiei străine, 
se petrece un fenomen interesant: ameliorînd asperitätile elementelor străine, înglo- 
bîndu-le sau respingîndu-le, individul îşi restructurează treptat propria viziune. Cum 
are loc acest proces de transformare ? 

Flament (1989, 1994) este cel ce a descris diferite modalităţi de transformare a 
RS sub influenţa practicilor sociale. El a propus următoarea schemă a dinamicii soci- 
ale ce antrenează transformarea : 


A. Modificări ale circumstanțelor externe 


Ÿ 
B. Modificäri ale practicilor sociale 


Y 


C. Modificări ale prescriptiilor conditionale 


Y 


D. Modificări ale prescriptiilor absolute. 


Circumstantele externe reprezintă cauzalitäti exterioare reprezentării sociale. Prac- 
ticile sociale sînt interfaţa dintre circumstanţele externe şi prescriptiile interne ale 
reprezentării sociale. Prescriptorii „absorb” modificările de origine externă ale prac- 
ticilor, putînd determina transformarea practicilor. În sfîrşit, modificările nu pot fi 
mari şi apar numai dacă s-au schimbat prescriptorii conditionali. 

Procesul de transformare are loc după cum practicile noi sînt în contradicţie sau 
nu cu vechea reprezentare (cf. Flament, 1989), dar şi în funcţie de maniera în care 
este percepută modificarea : dacă subiectul consideră că schimbarea operată în mediul 
său este ireversibilă, procesul de transformare a reprezentării este inevitabil. Însă, 
dacă el aşteaptă o întoarcere mai mult sau mai puţin rapidă la o stare anterioară, 
reprezentarea nu se modifică decît superficial (cf. Flament, 1994). 

Daca practicile noi nu sint in contradictie cu vechile reprezentäri, procesul de 
transformare se poate infátisa după următoarea schemă, propusă de Guimelli : 


A. Apariţia unui eveniment caracteristic, cu un înalt grad de implicare pentru grup. 

B. Circumstantele externe se modifică în urma acestui eveniment şi modificarea cir- 
cumstantelor este percepută ca ireversibilă de către subiecţi. 

C. Apar practici noi care se impun într-un mod frecvent şi sistematic în grup. 

D. Practicile noi activează schemele care le prescriu. Ele le conferă o anumită impor- 
tantä într-un cîmp reprezentational, influenţă ce este proporţională cu frecvenţa 
lor. Cu cît creşte frecvenţa practicilor noi, cu atît creşte şi ponderea schemelor ce 
le corespund. 

E. Cîmpul reprezentational este reorganizat. Unele elemente intră într-o altă structură 
relationalä, altele se menţin sau dispar. Reprezentarea se transformă progresiv. 

F. Se poate aştepta (înregistra) acum o reamenajare a sistemului central prin fuziunea 
mai multor elemente într-un concept nou şi unic. 

Abric (1994) înregistrează următoarele tipuri de transformări : 

a) Transformarea „rezistentă ” : este cazul cînd o practică nouă, contradictorie este 
administrată de sisteme periferice şi mecanisme clasice de apărare. Aceasta se reali- 
zează prin interpretare şi justificare ad-hoc, rationalizare, referire la normele externe 
ale reprezentărilor etc. Reprezentarea este caracterizată prin apariţia în sistemul peri- 
feric al schemei „străine” (apel la normal, definirea elementului străin, afirmarea 
unei contradicții între doi termeni, propunerea unei rationalizäri permitind suportarea 
contradictiei). Această schemă străină nu pune în cauză nodul central, reprezentarea 
nu priveşte decît sistemul periferic. Dar multiplicarea schemelor străine antrenează 
însă nodul central şi reprezentarea în ansamblul ei. 

b) Transformarea progresivă se observă atunci cînd practicile noi nu sînt total 
contradictorii cu nodul central al reprezentării. Deci, transformarea reprezentării se 
va petrece fără rupturi, schemele activate de practicile noi se vor integra progresiv în 
nodul central şi vor fuziona, construind treptat un nou nod, deci o nouă reprezentare. 

c) Transformarea brutală are loc cînd noile practici pun în cauză, direct, semni- 
ficatia centrală a reprezentării, fără recurs la mecanismele defensive puse în funcţiune 
de sistemul periferic. Importanţa acestor noi practici, permanenta lor şi caracterul lor 
ireversibil antrenează o transformare directă, completă, a nodului central şi, deci, a 
reprezentării. 


Istorie şi transformare 


Individul biologic este plasat într-o cultură şi într-o istorie. El este un subiect socializat 
dacă şi-a însuşit practicile sociale, sistemul de norme şi valori din timpul şi mediul său, 
,cunostintele" care servesc pentru formarea unei Scheme Cognitive de Bază (SCB). 
RS se constituie şi se elaborează în funcţie de determinanti istorici. Se poate chiar 
spune că reprezentările sociale au o istorie (Rouquette, Guimelli, 1994). Iar aceasta 
nu este, de obicei, surprinsă de studiile empirice. 

Transformările RS sînt direct legate de schimbările sociale, de evoluţia istorică. 
Evenimentele pertinente, care ating grupurile sociale şi implică subiecţii, constituie o 
miză ce nu poate fi neglijată. Rouquette a propus următoarea schemă pentru a explica 
cum se distribuie evenimentele pentru individ şi grup. 

Evenimentul care va apárea la clasa B va avea, probabil, efecte majore asupra 
reprezentării, în timp ce evenimentele din clasa C vor rămîne fără consecinţe. În 
acelaşi timp, acelaşi eveniment se poate situa în clase diferite, după impactul său 
asupra grupului şi identităţii sale. Evenimentul va fi caracterizat ca „istoric” sau va fi 
neglijat după valoarea referentiala pentru grup. 

Cum poate determina un eveniment o transformare a reprezentării? Am spus deja, 
prima condiţie este gradul de implicare a subiectului. Dacă evenimentul modifică 
masiv circumstanţele externe (fizice, economice, sociale), el schimbă condiţiile exis- 
tentei subiectului. Consecința este schimbarea practicilor obişnuite, a întregii 
conduite, inventarea unor practici noi. Cu cit acestea sînt mai frecvente, cu cit se 
instalează mai durabil, se activează noi scheme cognitive care, cu vremea, se stabili- 
zează. Practicile noi imbogátesc schemele vechi, acestea se dovedesc mai operatio- 
nale, importanţa celor vechi scade progresiv, iar cîmpul reprezentational se modifică 
si se reorganizează. Deci se poate înregistra o transformare progresivă, fără rupturi 
ale reprezentării. În consecinţă, primul factor este nivelul de implicare a subiecţilor şi 
a grupurilor (cf. Rouquette, Guimelli). 

Al doilea factor important este consecinta evenimentului, mäsura in care el este 
reversibil sau nu. După caz, reprezentarea va fi diferită. Să luăm un exemplu, din 
realitatea noastră istorică. Între 1945 -1948, în numai trei ani, în România a avut loc o 
schimbare radicală a condiţiilor externe, politice, sociale, economice, pentru unele 
grupuri sociale şi fizice. Schimbările comportamentale, totuşi, n-au fost esenţiale. 
Modificările externe erau percepute ca fiind defavorabile grupurilor sociale şi se 
aştepta revenirea, într-un termen nu prea lung, la situaţia anterioară (se aştepta un 
ajutor occidental, se spera că noile autorităţi nu vor fi capabile să inventeze practici 
noi etc.). Marea majoritate a populaţiei nu coopera. Circumstantele erau însă schim- 
bate, iar practicile vechi nu mai erau „legitime”. Ruptura cu vechea stare a societăţii 
se adincea cu fiecare an. Dispăreau, pe rînd, toti referentii importanti ai „vechiului 
regim”. lar speranţa în „venirea americanilor” scădea. O parte a populaţiei a început 
să perceapă situaţia ca ireversibilă. Acest segment social a fost angajat într-o profundă 
activitate cognitivă de reorganizare a reprezentărilor sociale. Faţă de primii care au 
încercat să se adapteze la „nou”, rezervele erau încă importante. Incoerenta compor- 

tamentului lor, evolutia contradictorie a societätii incurajau distantarea, o atitudine de 
aşteptare. Dar noile practici elaborate „în afară” si susţinute de metodele cunoscute 
încep să se impună. Actorii sociali care opuneau rezistenţă dispar sau sînt puternic 
balizati. „Adaptabilii” devin un grup din ce în ce mai numeros. Cînd regimul începe 
să înregistreze unele succese recunoscute, majoritatea populaţiei înţelege că soluţia 
este acceptarea practicilor noi. 

Cum explică Flament acest proces ? Totul se petrece în aşa fel încît fiecare individ 
să-şi poată spune: „Datorită circumstanțelor fac ceva neobişnuit, dar am motive se- 
rioase pentru aceasta”. Dacă modificările circumstantiale sînt percepute ca reversibile, 
subiectul speră într-o întoarcere la normalitate şi rezistă. Dar, cînd condiţiile sînt 
percepute ca ireversibile, subiecţii îşi pierd speranţa. Totuşi, ei nu se angajează într-o 
transformare rapidă a reprezentării sociale. Ceva îi face să-şi economisească energia 
cognitivă şi suportă, o vreme, eventualele modificări latente ale circumstanțelor. Ex- 
plicatia pentru aceste încetiniri este că subiectul crede că i se cere ceva neobişnuit. 
După primele încercări, el caută, poate inconştient, un mijloc pentru a-şi restabili 
echilibrul cognitiv. El are „motive serioase” să refuze încă practicile neobişnuite 
(nelegitime). In discursul subiectilor apar, zice Flament, ,scheme stranii” (in sensul 
că „vehiculează ceva străin”), care afirmă, simultan, prescriptia violată şi practica 
nelegitimă şi el caută un motiv care să-i rationalizeze prestaţia. 

Motivul serios poate fi luat din cultura globală, în cazul nostru, din „învăţăturile 
istoriei” : schimbările revoluţionare au ţinut totdeauna mult, occidentalii nu au venit 
niciodată în Orient etc. Se petrece acum un proces brutal de „înţelegere”. „Motivele 
serioase” exercită o presiune socială, justificînd procesul de părăsire a stării de aştep- 
tare, cu incoerenta ei, şi de căutare a unei noi coerente. Fostul nod central (încrederea 
în valori, norme, regularitäti sociale) serveşte chiar la constituirea unei noi repre- 
zentări sociale. 

E posibil ca această schemă de analiză să poată fi utilizată şi pentru a explica 
rezistenţa la schimbare după Decembrie 1989. 


RS şi ideologia 


Încă din 1970, Moscovici considera drept obiect central al psihologiei sociale toate 
fenomenele legate de ideologie şi comunicare, disciplina noastră infátisindu-se ca 
ştiinţa conflictelor între individ şi societate. 

În prefata la tratatul de psihologie socială din 1984, mentinind această primă 
opţiune, el precizează că psihologia socială este ştiinţa fenomenelor ideologice (cogni- 
tii şi reprezentări sociale) şi a fenomenului de comunicare. Sint deja stabilite aici 
raporturile dintre cele două noţiuni. Fenomenele ideologice înglobează sistemele de 
reprezentări şi atitudini, conditionind conţinutul RS, al habitusurilor şi dispoziţiilor. 

Ideologia sau cîmpul ideologic desemnează un ansamblu structurat mai vast, avînd 
caracteristicile unui sistem. RS funcţionează ca un subsistem, fiind functionäri parti- 
culare, „uşor deviate şi modulate de insertia lor în sistemul de comunicare si de 
schimb simbolic” (cf. Doise 1986). Controlate de ideologie, RS nu sînt mai puţin 
indispensabile funcţionării cîmpului ideologic. 

Deconchy propune noţiunea de „filtru cognitiv” pentru a desemna aparatul 
ideologic cu ajutorul căruia indivizii tratează informaţia despre ceilalţi, despre natura 
umană în general. Acest filtru cognitiv este un fel de „ideologie naturală”, acţionează 

ca un principiu organizator al raporturilor simbolice şi generează „ideologiile par- 
ticulare” sau reprezentările. Filtrul ideologic poate fi considerat o teorie implicită 
despre om, el se comportă ca o instanţă transindividuală, reglînd raporturile între 
actorii sociali individuali. În acest caz, RS interpretează şi legitimează valorile ideo- 
logice, avînd rolul de a menţine raporturile întemeiate ideologic. Ideologia se prezintă 
ca un „ideal”, ca o „iluzie” a unei categorii de indivizi, în timp ce reprezentările 
instituie structuri, scheme, configurații, modele cognitive ale sistemelor de idei. Ele 
propun funcţii, identifică cîmpuri de aplicare a ideilor. Reprezentările îşi găsesc locul 
în ideologie, ele au un dublu statut, de conţinut şi de produs, lucrînd în interiorul 
acesteia. Ele concentrează ideologia, reprezintă acţiunea omului asupra realităţii şi a 
planului simbolic, în vederea realizării dorințelor individuale şi nevoilor colective. 
Reprezentările sînt, deci, obiectul specific al aplicaţiilor ideologice. 

De remarcat că individul care se exprimă nu este conştient de jocul forţelor sociale 
şi de acela al forţelor subiective ce produc reprezentările (cf. Jodelet, 1992). Repre- 
zentarea este expresia grupului căruia subiectul îi aparţine ideologic; el justifică, 
legitimează interesele grupului (clasei sale), el adoptă atitudini şi norme structurante 
care i s-au impus ,,obiectiv” ca mod de viaţă, ca model imaginar, ca instanţă „abstrac- 
tă”, mediatizată ideologic. Reprezentarea devine, deci, o structură activă a discursului 
ideologic, pe care individul o încorporează şi o distribuie (propagă) ca pe un bun 
propriu. 

RS nu se înscriu în întregime în cîmpul ideologic. Cînd Moscovici scrie că 
reprezentările „constituie o organizare psihologică, o formă de cunoaştere particulară 
a societăţii noastre, ireductibilă la oricare alta”, el distinge specificul subiectiv, psiho- 
logic al acestora, imposibilitatea de a le reduce doar la sistem, ştiinţă sau ideologie. 

Cum funcţionează relaţia dintre ideologic şi psihic în reprezentare ? Eul psihic 
acceptă norme sociale, îşi construieşte identitatea apelînd la idealuri şi proiecte colec- 
tive. Prin acest procedeu al împrumutării unui model ideal, el îşi întăreşte instanţa 
interioară, obţine un eu idealizat şi, în acelaşi timp, securizat. Subiectul îşi însuşeşte 
discursul colectiv şi obţine, prin întîlnire, fundament, certitudine. Receptionind 
„enunţuri de bază”, „discursuri ale siguranţei”, eul psihic se întăreşte, extrágindu-si 
substanţa din afara sa. ,Ideologicul, explică Florence Giust-Desprairies, furnizează, 
astfel, semnificaţii pentru stăpînirea realităţii interne, asigurînd anumite formaţiuni 
psihice, graţie cadrului de interpretare colectivă şi univocă pe care îl constituie”. 

RS au deci o „logică şi un limbaj particular, o structură de implicaţii care antre- 
nează atit valorile, cit şi concepţiile, un stil discursiv propriu” (Moscovici). Ele nu 
sînt „opinii despre”, nici „imagini”, ele depăşesc clasificările ştiinţifice sau filosofice. 
Ele raportează despre universuri care se populează cu fiinţe, despre comportamente 
care dobindesc semnificaţii specifice, despre „concepte care se colorează sau se con- 
cretizează... imbogátind textura a ceea ce este realitatea pentru noi". Prin aceste 
trăsături — specificitate şi creativitate - RS se deosebesc de noţiunile sociologiei, deci 
şi de ideologie. Comentînd această precizare a lui Moscovici, Lipanski conchide : 
reprezentarea e un proces de mediatie între concept, pur intelectual, şi percepţie, 
predominantä senzorială. Găsim, încă, la Moscovici: reprezentarea e totdeauna re- 
prezentare a ceva şi a cuiva. Din nou, caracterul său individualizat ! Dar, în acelaşi 
timp, e socială, pentru cá e „produsă, generată colectiv”. Criteriul decisiv al ca- 
racterului său social este acela că participă la procesul de formare şi orientare a 
conduitelor şi comunicaţiilor sociale. Deci există o corespondenţă între funcţia socială 
a reprezentării şi structura sa cognitivă şi psihologică. Ea îşi asumă rolul de a stabili 
raporturi sociale concrete, prin ancorare şi obiectivare, facilitind încorporarea 


48 PSIHOLOGIE SOCIALA 


valorilor comune, prelucrarea interioarä, naveta între social (ideologic) si cognitiv- 
-psihologic intr-un context (spatiu) dat. Apartenentele institutionale si ideologice 
activeazä corespunzätor RS. 

RS si ideologiile au in comun asumarea unei functii, precizeazä Lipanski : functia 
cognitiva (construirea realitatii sociale), axiologicä (orientarea in aceasta realitate, in 
functie de valorile implicate) si conativä (influente pe care le exercitä asupra condi- 
tülor). Cînd utilizăm termenul de RS, ne referim la o formă definită de cognitie, 
avînd tendinţa să se constituie într-un obiect precis. Cînd utilizăm termenul de ideo- 
logie, se distinge, în primul rînd, un sistem de reprezentări, un ansamblu articulat de 
funcţii psihosociale şi de procese psihice specifice care le acompaniază. Repre- 
zentarea pune în corespondenţă şi articulează psihologicul şi socialul. Formula lui 
Lipanski : ideologia propune o subiectivizare a raporturilor obiective şi o obiectivare 
a raporturilor subiective. „Subiectul ideologic” învaţă realitatea (raporturile sociale 
obiective), dar acest lucru se petrece într-un cîmp social particular, subiectiv. Această 
subiectivizare a raporturilor sociale obiective generează reprezentări care sînt 
proiectate în exterior şi care, în ochii subiectului, devin constitutive ale realităţii 
,Obiective". Producerea reprezentării şi funcţionarea ei psihică rezultă, deci, din in- 
teriorizarea raporturilor sociale. „Exteriorizate”, aceste produse nasc noi realităţi 
obiective, proces care explică permanenta schimbare a reprezentărilor, capacitatea lor 
(auto)generativă. 

RS şi ideologiile constituie forme discursive structurale, avînd funcţii cognitive 
structurante în construirea şi reproducerea realităţii sociale. Ideologia constituie linii 
şi raporturi logice între ansambluri împrăştiate de RS. Ea organizează şi structurează 
cîmpul simbolic al unei formaţii sociale. Ea reglează discursul, reprezentările şi 
conduita prin intermediul unor instanţe precum instituţiile, ritualurile, media. Ea arti- 
culează psihosocial diferite niveluri ale realităţii, instaurează o identitate, o integrare 
grupală. La nivel cognitiv, ideologiile şi reprezentările tind să stabilească o identifi- 
care, o conceptualizare, o ordonare specifică a mediului, fondînd credinţe, combinînd 
informaţii şi valori, atribuind, categorizind, rationalizind. Moscovici (1992) insistă 
asupra caracterului partizan, învăluitor al ideologiei în efortul ei de teoretizare, de a 
oferi o viziune a lumii. Ea produce, afirmă el, un fel de „pervertire” a conţinutului şi 
a proceselor mentale. Ea produce numeroase „versiuni”, ea marchează - utilizăm 
noţiunea propusă de Doise - reprezentările sociale din punct de vedere economic şi 
politic, provocind distorsiuni ale credințelor, şi localizează punctele de vedere inte- 
lectuale şi morale. RS, cu alte cuvinte, nu se pot sustrage presiunilor ideologice şi — 
de multe ori - subiectul nu e conştient de acest lucru. 


Luări de poziţii şi principii organizatorice ale RS 


Definind RS ca principii generatoare ale luării de poziţie, permitind insertia specifică 
într-un ansamblu de raporturi sociale, Doise (1990) încearcă să satisfacă, deopotrivă, 
exigenţele sociologului, ca şi pe cele ale psihosociologului. Aceste „principii” orga- 
nizează procesele simbolice, intervenind în raporturile sociale, reglează relaţiile de 
comunicare, dau seama despre ,,cunostintele” actorului social. Principiile organiza- 
torice se situează la articulaţia dintre dinamicele sociale şi cele cognitive individuale. 

Cînd elaborează o „luare de poziţie”, individul stabileşte o relaţie între organi- 
zarea cognitivă şi raporturile sociale simbolice ; cînd realizează o insertie specifică 

într-un cîmp social, el propune opozitii şi ierarhizări, adaptări şi asimilări, expresii 
individuale ale reprezentării sociale. Această pluralitate de exprimare ilustrează o 
formulă propusă de Bourdieu şi Passeron (1970) care a făcut carieră: „naivitatea 
filosofiei sociale a consensului”. Moscovici şi Doise (1992), la rîndul lor, analizînd 
caracteristicile consensului, avansează ideea „binefacerilor discordiei”, rezultat al 
schimburilor, dezbaterilor, relevării diferenţelor, funcţionării criticii. Între consens 
(sugerînd acord, captarea încrederii) şi tensiunile sociale pe care le provoacă disen- 
siunea, am fi tentaţi să optăm pentru prima valoare. Descompunind însă mecanismele 
consensului, ei descoperă că acesta se sprijină pe handicapul „inegalităţii hermene- 
utice”, pe „efectul de polarizare”, pe procesele nivelatoare de grup, exercitind o pre- 
siune conformistă. Numai discuţia şi dialogul, se pare, numai participarea şi interac- 
tiunea, comunicarea între competenţe diferite pot releva principiile dihotomice care 
conduc la luarea unor poziţii. Problema care se pune este, deci, aceea a studierii 
legăturilor dintre reglärile sociale şi functionärile cognitive, a principiilor organizării 
comune a ansamblurilor de indivizi şi a modului în care atitudinile, opiniile şi pre- 
judecatile individuale reconstituie imaginea comună. 

Studiind modul în care luarea de poziţie este determinată de principii organi- 
zatorice, în cazul reprezentărilor sociale ale drepturilor omului, Clémence, Doise şi 
Lorenzi-Cioldi avansează două ipoteze. Prima este aceea că membrii unei populaţii 
împărtăşesc efectiv unele credinţe comune, furnizate de mediul social. RS se creează 
prin comunicare, pornind de la un limbaj comun şi de la repere comune cu care 
subiecţii intră în schimb. Organizarea este, deci, determinată de această bază comună. 
Frecventa apariţiei unor componente indică importanţa (ponderea) lor în construcţia 
comună. Avem a face, zic autorii, cu o „hartă mentală comună”, cu o structură 
reprezentationalä comună, actorii sociali referindu-se la acelaşi sistem de semnificaţii 
institutionalizate. A doua ipoteză priveşte natura diferenţelor, rolul eterogenitätii 
individuale în formarea reprezentărilor sociale. Indivizii, deosebiți între ei, se 
ancorează în mod diferențiat, după gradul lor de adeziune la felurite tipuri de 
credinţe. Acest proces dă naştere la diferenţe şi variaţii între indivizi, permite avan- 
sarea ideii unei pluralitäti de dimensiuni (sau luări de poziţii) relativ independente 
unele de altele. A treia ipoteză propune un aspect complementar, anume studiul dife- 
rentelor între indivizi : reprezentările sociale nu sînt numai credinţe comune, carac- 
terizate prin modulatii individuale, ele sînt, de asemenea, caracterizate prin ancorări 
în realităţi colective. Aceste ancorări sînt multiple şi pot fi studiate în trei maniere 
diferite : 


a. prin legăturile dintre variaţii individuale raportate la RS specifice şi la gradul de 
adeziune la credinţele şi valorile generale ; 

b. prin felul în care sînt ancorate în percepțiile cu care indivizii construiesc relaţiile 
între grupuri şi categorii ce-i implică mai mult sau mai puţin direct ; 

c. o manieră privilegiată pentru a studia ancorările colective este aceea a cercetării 
legăturilor între apartenenţa şi poziţia socială a actorilor şi modulatiile în RS, 
ipoteza generală fiind cá insertiile sociale împărtăşite duc la interacțiuni şi expe- 
riente specifice care, tinind cont de intervenţia diferențiată a valorilor, credințelor 
şi perceptiilor sociale, transformă RS. 


Raportînd reprezentările la apartenenţa socială nu înseamnă deloc că vom găsi o 
corespondenţă biunivocă între acestea. Dar vom găsi unele legături privilegiate. Re- 
zultatele unor cercetări raportate de Doise, Clémence si Lorenzi-Cioldi sînt 
compatibile cu o concepţie despre RS care consideră că aceste variaţii, fie inter- 
individuale, fie intergrupale, sînt modulatii pornind de la principii organizatorice 

comune. Studiul RS, deci, trebuie să pună în valoare cunoaşterea comună, principiile 
organizatorice ale poziţiilor individuale prin raportări la punctele de reper furnizate 
de aceste cunoaşteri comune şi ancorările acestor poziţii în cîmpul psihosocial. 


Cunoaşterea RS 


Pornind de la constatarea după care comportamentele subiecţilor sau ale grupurilor 
nu sînt determinate de caracteristicile obiective ale situaţiei, ci de reprezentarea aces- 
tei situaţii, Abric (1989) stabileşte şi modul de abordare a fenomenului pe care îl 
studiem. Cercetătorul trebuie să constate - aceasta, crede Abric, este problema 
crucială - cum sînt organizate RS şi să repereze semnificaţia fiecărei variabile pentru 
subiect. Prin anchetă, vor putea fi extrase din discursul subiectului, conţinutul şi 
natura exactă ale reprezentărilor elaborate de acesta. Caracteristicile şi calitatea dis- 
cursului par să ofere indicii despre calitatea reprezentărilor elaborate de individ. 

Pentru subiectul social, reprezentările sale sociale înseamnă o marcă de calitate, 
un indicator al valorii, un reper pentru a aprecia universul său sociocognitiv. Repre- 
zentările sale sociale sînt, deci, o etichetă de calitate, el se recomandă prin calitatea 
acestora. Reprezentările încorporează o activitate discursivă, un repertoriu interpre- 
tativ, un lexic, un registru de termeni şi de metafore la care recurge actorul social 
pentru a descrie şi evalua acţiunile şi evenimentele. Deci, ele pot fi evaluate cantitativ 
şi calitativ, utilizîndu-se chestionarele, scările de atitudini, asociaţiile de cuvinte sau 
sarcinile de clasificare. Un indicator sigur al calităţii RS este conţinut în limbajul 
actorului social; expresiile simbolice pe care acesta le vehiculează, invențiile sale 
verbale, organizarea acestora, metaforele, asocierile operate ne dau o idee despre 
universul său interior. Analiza discursului este, fără îndoială, o modalitate de a desci- 
fra lumea ideilor, de a diagnostica structura operatorie a individului. Legăturile între 
RS şi limbaj sînt evidente, cum tot atît de evident este că unei mai mari varietăţi de 
reprezentări îi corespunde o nu mai redusă varietate de expresii simbolice care le 
servesc drept vehicul (Doise, 1988). 

Cercetările experimentale asupra RS au debutat prin abordarea relațiilor repre- 
zentári-comportament. Au fost studiate, mai întîi, efectele reprezentărilor asupra com- 
portamentelor interindividuale, utilizîndu-se jocuri experimentale, mai exact, „dilema 
prizonierului”. Se urmărea posibilitatea apariţiei unei motivații mixte, posibilitatea de 
a coopera şi de a exploata un alt partener. Variabilele manipulate erau reprezentările 
partenerului şi comportamentul efectiv al acestuia. O altă direcţie de cercetare a fost 
axată pe reprezentările elaborate în cursul rezolvării de probleme şi în sarcini crea- 
tive. Cercetările lui Flament şi Moscovici, Flament, Abric au pus în evidenţă impor- 
tanta reprezentării sarcinii, a destinatarului (cu statut mai înalt sau echivalent) şi a 
situaţiei. Au fost cercetate şi funcțiile anticipatoare ale reprezentării în interacțiunile 
grupurilor (cf. Doise, 1976). 

Substantiale cercetări s-au întreprins asupra structurii interne şi dinamicii repre- 
zentării. Ele sînt axate îndeosebi pe punerea în evidenţă a aparitiilor nodului central şi 
a caracterului său stabil şi organizator. Abric, de exemplu, a reperat (asociaţii de cu- 
vinte şi o sarcină de ierarhizare) nodul central al reprezentării artizanului. Au fost 
reţinuţi cinci itemi: lucrător manual, dragostea pentru meserie, muncă personalizată, 
muncă de calitate şi ucenicie. In faza experimentală, s-au utilizat sarcini de memori- 
zare pentru a verifica dacă sînt reţinute cuvintele evocînd nodul central sau elementele 
periferice. Flament şi Moliner au cercetat rolul nodului central în transformarea 

reprezentării despre „grupul ideal”. Primele cercetări experimentale au dovedit, după 
părerea lui Abric, că aceste comportamente individuale sau de grup sînt strict deter- 
minate de reprezentările elaborate în şi apropo de situaţia şi ansamblul elementelor ce 
le constituie. Grile de lectură şi de decodaj ale realităţii, reprezentările produc 
anticipări ale actelor de conduită (de sine şi de alţii) şi interpretări ale situaţiei, gratie 
unui sistem de categorizdri coerente şi stabile. Initiatoare ale conduitelor, ele permit 
justificarea prin raportare la normele sociale şi integrarea. 

Trei lucrări colective recente (Doise, Clémence si Lorenzi-Cioldi, 1992; Abric, 
1994; Guimelli, 1994) aduc importante lămuriri privind metodologia studierii RS. 
Studiul RS pune mai multe probleme metodologice : recunoaşterea reprezentărilor şi 
analiza datelor obţinute. 

Alegerea unei metodologii de culegere a datelor este determinată, bineînţeles, de 
considerente empirice (natura obiectului studiat, tipul de populaţie, situaţia), dar şi 
de considerente teoretice. Ne va interesa, deci, crede Abric (1994, a), atît conţinutul 
reprezentării, cît şi organizarea ei, structura sa internă. Stadiul actual al cercetărilor 
permite identificarea a trei timpi succesivi în abordarea RS : 


a. reperarea conţinutului reprezentării ; 
b. studiul relaţiilor între elemente, al importanţei lor relative şi al ierarhiei lor ; 
c. determinarea şi controlul nodului central. 


Metodele de recunoaştere a conţinutului unei reprezentări se pot împărţi in inte- 
rogative (constind în descrierea expresiei indivizilor privind obiectul reprezentării 
studiate) şi asociative (expresii verbale spontane, mai putin controlate şi, deci, auten- 
tice). Abric enumeră următoarele metode interogative : interviul aprofundat (care 
produce discurs), analiza de conţinut, chestionarul, planşele inductoare (utilizate pen- 
tru populaţii care au dificultăţi în a susţine un discurs), desenul şi suportul grafic, 
abordarea monografică. În ce priveşte metodele asociative, sînt utilizate asociaţiile 
libere şi carta asociativă (producerea de asociaţii libere pornind de la un cuvînt induc- 
tor, solicitarea unei alte serii de asociaţii pornind de la un cuplu de cuvinte). 

Pentru a repera organizarea şi structurarea unei reprezentări, se utilizează metode 
mai complexe, cum ar fi analiza discursului (cf. Jodelet, 1989), analiza de similitu- 
dine (cf. Abric, 1984; Flament, 1986; Guimelli, 1988). O tehnică utilizată cu succes 
constă în a se solicita subiectului să efectueze el însuşi un efort cognitiv de analiză, 
comparare şi ierarhizare ale propriei producţii reprezentationale. Pentru a stabili 
legăturile între elementele reprezentative, se analizează modul în care se constituie 
cuplurile de cuvinte (sensul dat fiecărui termen, reperajul termenilor polarizatori) sau 
se formează ansambluri (pachete) de cuvinte, urmărindu-se principala construcţie. Se 
mai utilizează şi metode de ierarhizare a itemilor. 

Cercetătorii fenomenului RS susţin necesitatea unei abordări plurimetodologice 
asupra conţinutului, structurii interne şi nodului central. Nici o tehnică nu permite, la 
ora actuală, punerea în valoare a celor trei elemente. Aceasta înseamnă că utilizarea 
unei singure tehnici nu poate fi pertinentă. De aceea se recomandă o abordare com- 
plexă, în mai multe etape: 


a. cunoaşterea conţinutului RS ; 

b. cercetarea structurii şi a nodului central (sistemele de categorii, subansamblele 
tematice şi atitudinale, liniile ierarhice) ; 

c. verificarea centralitatii, a schemei cognitive de bază; 

d. analiza argumentatiei (modul cum se integrează conţinutul, structura internă şi 
nodul central al RS într-un discurs), cunoaşterea funcţionării RS în context. 


Reprezentarile sociale ale inteligentei: 
cercul vicios al evaluarii 


Gabriel Mugny, Juan Antonio Pérez 


Inteligenta tine de procesele psihologice interne ale individului, dar care se arti- 
culeazä cu dinamicile sociale interindividuale, in special cu cele legate de conflictele 
sociocognitive (Doise si Mugny, 1981). Diverse experiente interpersonale si inter- 
grupale influenteazä, mai mult sau mai putin favorabil, dezvoltarea diverselor acti- 
vitäti cognitive asociate calitätii de a fi inteligent (cf. Doise si Palmonari; Mugny si 
Pérez, 1988; Perret-Clermont si Nicolet, 1988). În această privinţă, nu putem să nu 
tinem seama de valorile predominante care privilegiază la ora actuală (cel putin in 
societăţile occidentale) o concepţie logico-matematică a inteligenţei printre diversele 
definiţii posibile (cf. Mugny si Carugati, 1985). În lucrarea de faţă, vom arăta că 
această concepţie este indusă cu precădere de către identitățile parentale şi profe- 
sionale şi, în condiţii socio-pedagogice specifice, ea contribuie diferit la definirea 
poziţiei indivizilor faţă de cunoaşterea institutionalizatä şi, în special, a poziţiei copi- 
ilor faţă de cunoştinţele oferite în instituţia şcolară. 


Reprezentările sociale ale inteligenţei 


Dacă, la un moment dat, s-a crezut că psihologii erau singurii care ştiu ce este inte- 
ligenta şi singurii capabili s-o evalueze, adică să claseze indivizii conform unei dimen- 
siuni atestate, a trebuit să acceptăm, totuşi, că acest fapt nu este totdeauna adevărat. 
Este suficient să punem întrebarea unor specialişti pentru a ne da seama de aceasta 
(cf. Sternberg, Conway, Ketron şi Bernstein, 1981). In consecinţă, trebuie să admitem 
că există o pluralitate de concepţii populare despre inteligenţă, la fel cum există şi la 
nivelul concepţiilor savante (cf. Fry, 1984; Piaget, 1956; Sternberg, 1982). Semni- 
ficatiile inteligenţei nu duc lipsă de varietate, chiar şi în cadrul subgrupurilor unei 
aceleiaşi culturi (cf. Poeschl, Doise şi Mugny, 1985). 

Totuşi, dacă inteligenţa ar putea defini individul în funcţie de abilităţile lingvistice 
şi comunicative, de disciplina şi atitudinile lui şcolare, precum şi după alte 
caracteristici personale sau sociologice (Mugny şi Carugati, 1985), modelul dominant 

al inteligentei ar ramine de ordin logico-matematic. Pe de alta parte, inteligenta este 
adesea conceputä ca reusita de a satisface exigentele scolare, definite institutional. 
Aceste exigente presupun achizitia unui ansamblu foarte eterogen de abilitati cognitive 
şi de valori sociale care depăşesc, integrind-o in acelaşi timp ca pe o componentă 
principală, accepţia specifică în termeni de operaţii logice. 

Printre alte mize ale studiului reprezentărilor sociale ale inteligenţei - legate de 
metoda teoretică a psihologiei sociale genetice (cf. Mugny, 1985), de problema dife- 
rentelor interculturale (cf. Berry şi Dasen, 1974), de diferenţele intraculturale (cf. 
Salvat, 1976; Tort, 1974), de problema raporturilor educative adulti/copii (cf. Gilly, 
1980) - trebuie să subliniem mai ales faptul că, oricare ar fi definiţia inteligenţei — 
„cognitivistă”, ,socio-relationalá" sau „şcolară”, pentru simplificare (cf. Mugny si 
Carugati, 1985) - inteligenta constituie o valoare socialá esentialá a culturii occi- 
dentale (Goodnow, 1984). Íntr-o lume ín care inteligenta ar lua treptat locul banilor, 
ea ar asigura avantaje sociale si prestigiu pentru cei dotati, celorlalti fiindu-le rezer- 
vate esecul scolar si profesiunile cu un statut social si cu venituri inferioare. Trebuie 
sá recunoastem impreuná cu Beauvois (1982, p. 82) cá, 


,dacá printr-o loviturá a soartei, comportárile numite «inteligente» n-ar mai inte- 
resa pe nimeni, inteligenţa ca trăsătură ar dispare din repertoriul personologic 
pentru cá nu trimite la nici o realitate independentă de acest interes. Inteligența, ca 
orice altă trăsătură, nu este decit interiorizarea unei priviri normative.” 


De ce depinde emergenta unei reprezentări particulare a inteligenţei, este ceea ce 
vom studia în special la părinţi (cf. Sigel, 1985) şi la profesori (cf. Gilly, 1980). 
Lucrările noastre (Mugny şi Carugati, 1985) ne permit să reținem două aspecte psiho- 
-sociologice fundamentale : gestiunea sociocognitivă a unei probleme greu de expli- 
cat, cea a diferenţelor interindividuale şi protecţia identităţii personale. 

Primul aspect ne trimite la teoria reprezentărilor sociale (cf. Moscovici, 1961, 
1981) şi se raportează la experienţa unei ciudätenii sociocognitive, de fapt, a unui 
fenomen care, nefiind înţeles, pare aproape „supranatural”. Este cazul diferenţelor de 
inteligenţă dintre indivizi, prezente frecvent nu numai în discursurile academice des- 
pre înnăscut şi dobindit (cf. Gould, 1981; Lemaine şi Matalon, 1985). Rezultatele 
noastre au arătat astfel că o ideologie a talentului are tendinţa să apară atunci cînd se 
îmbină o preocupare particulară pentru problema diferenţelor de inteligenţă şi un fel 
de carentä informaţională asociată cu o lipsă de model (şi, în cel mai rău caz, cu o 
lipsă de model ştiinţific) susceptibilă s-o justifice. Această lacună îi atinge pe unii 
părinţi, adesea tributari experienţei lor parentale subiective şi îi stinjeneste pe profe- 
sorii ale căror modele instituţionale cu care au fost socializati în timpul formării lor 
se dovedesc deseori inadecvate pentru a explica diferenţele de inteligenţă dintre elevi. 
Experienţa trăită a unor asemenea diferenţe face ca indivizii să alunece pe nesimţite 
către un fel de teorie a inegalitätilor naturale, dublată adesea de un anumit elitism 
discriminator, conferindu-i statutul ideologic de dar. Această teorie apare cu atît mai 
pregnantă cu cit aceste experienţe parentale sau profesorale reliefează recunoaşterea 
inteligenţei ca o adecvare la exigenţele universului şcolar. 

Aceste reprezentări îndeplinesc o altă funcţie esenţială: ele definesc identități 
sociale specifice, implicînd experienţe sociale specifice, şi contribuie mai ales la 
protejarea identităţii personale. Acest principiu de identitate, în calitate de construcţie 
cognitivă de experienţe sociale specifice, acţionează vizibil asupra părinţilor (cf. 
Goodnow, 1988). Astfel, ei tind să definească inteligenţa ca un conformism social, 
cred în utilitatea dezvoltării de presiuni asupra copilului pentru a asigura învăţarea 
mai ales a regulilor şi a normelor sociale şi instituie tot mai mult reuşita şcolară ca un 

prim criteriu de inteligentä. Sint tot atitea discursuri, aparent contradictorii, dar care 
arată foarte bine identitatea multiplă a părinţilor care trebuie să se raporteze in mod 
simultan atît la copil si la specificitätile lui, cit şi la exigenţele normative ale socia- 
lizării sale, la şcoală mai ales. Tot atîtea discursuri care, cu siguranţă, orientează 
într-un mod neunivoc propriile practici didactice şi socializante. 

Diverse devieri ale organizării sociocognitive a reprezentărilor inteligenţei dove- 
desc funcţia lor de păstrare a identităţii indivizilor purtători ai acestor reprezentări. 
Astfel, ideologia talentului înnăscut îi eliberează pe cei mai atasati de propria lor 
responsabilitate faţă de copil, fapt demonstrat şi de conflictele de identificare în cazul 
cărora se contrazic atitudini incompatibile provenite din identități diferite. Este cazul 
contradictiei dintre experienţa parentală şi meseria de profesor: atunci cînd părinţii 
care nu sînt cadre didactice pun la îndoială responsabilitatea profesorului, profesorii 
o resping si o fac cu atit mai mult cu cit ei înşişi sînt părinţi. Acelaşi lucru se întîmplă 
şi cu mamele ce desfăşoară o activitate profesională în afara mediului familial : ele 
cred într-o dezvoltare „spontană” şi autonomă a copilului, fără îndoială, pentru a nu 
putea fi învinuite de neîndeplinirea îndatoririlor de mamă (cf. Lamb, Chase-Lansdale 
şi Owen, 1979). Fie că membrii unui grup „favorizat” sociocultural subestimează 
avantajele oferite de o asemenea moştenire socială, fie că părinţii mai puţin norocoşi 
neagă însemnătatea unei moşteniri familiale care nu le asigură o imagine neapărat 
avantajoasă, toate aceste modificări ale reprezentărilor sociale contribuie la păstrarea 
unei identități sociale pozitive. 

În concluzie, reprezentările inteligenţei se structurează în funcţie de experienţele 
„cotidiene”, într-o dublă funcţie sociocognitivá. Mai întîi, ele asigură construirea 
unei lumi mentale coerente, permitind dominarea bizarului şi a inexplicabilului 
(Moscovici, 1981). Pe de altă parte, ele oferă o identitate personală multumitoare, 
deci compatibilă cu sistemele de norme şi valori sociale dominante într-un context 
istoric dat. 


Evaluările copilului: efectele identităţii parentale 


Oare aceste reprezentări se rásfring asupra evaluărilor copilului, asupra judecăților 
emise în legătură cu capacităţile sale intelectuale ? Sîntem indreptatiti să presupunem 
că evaluárile, mai ales cele în funcţie de gradul de inteligenţă, ar trebui să fie cu atit 
mai extreme sau polarizate cu cit identitățile în discuţie îi fac pe indivizi să se an- 
gajeze mai mult în ideologia talentului. De altfel, ar trebui să observăm acelaşi efect 
de accentuare a judecăților atunci cînd indivizii au de judecat reuşita sau eşecul la 
disciplinele cele mai pretuite în mediul şcolar şi aceasta cu atît mai mult cu cît defi- 
nitia şcolară a inteligenţei e, întîmplător, predominantă. 

Vom oferi cîteva exemple pornind de la răspunsurile date de mai multe sute de 
persoane la un chestionar despre imaginea copilului excepţional sau mediocru (cf. 
Mugny şi Carugati, 1985). Ea este în funcţie de rezultatele obţinute la matematică 
sau desen, adică după cum disciplina considerată este mai mult sau mai puţin va- 
lorificată şcolar. Vom reţine astfel primul factor rezultat dintr-o analiză factorială, 
calificînd copilul exceptional drept dotat, deci dispunind de importante capacităţi de 
mobilizare şi creativitate, precum şi de funcţionare cognitivă, calităţi evident ine- 
xistente la copilul mediocru. Fireşte că acest factor este capabil să exprime judecăţi 
decurgînd din ideologia talentului. 

Tabelul 1, care prezintä sub forma scorurilor factoriale medii evaluärile copilului 
de către părinţi sau de către persoane fără copii, dezvăluie o interacţiune între cele 
două manipulări experimentale şi, în ocurentá, o accentuare a diferenţelor dintre 
copilul excepţional şi cel mediocru, atunci cînd creşte importanţa disciplinei în pro- 
grama şcolară. Diferenţa este mică în cazul desenului (cu toate că rămîne foarte 
importantă, ceea ce subliniază relieful general al chestiunii diferenţelor interindi- 
viduale) şi maximă în cazul matematicii. Aceasta este cea mai discriminantă în jude- 
carea inteligenţei unui copil. Iată încă o dovadă că modelul cibernetic sau logico- 
-matematic constituie criteriul de bază al inteligenţei. 


Tabelul 1. Imaginea copilului (semnul + trimite la un copil mai „dotat ”) 


Persoane fără copii Părinţi 


Copil bun la : 
matematică +0,60 +0,93 
desen +0,35 +0,53 
Copil mediocru la: 
matematică -0,76 -1,07 
desen -0,47 0,55 


Ce se întîmplă dacă un copil este judecat de părinţi sau de persoane fără copii? 
Am interpretat faptul că identitatea parentală tinde să organizeze reprezentarea inte- 
ligentei în jurul teoriei inegalitätilor naturale, prin experienţa diferenţelor intelectuale 
de la individ la individ. Dacă această ipoteză este fondată, ar trebui să constatăm o 
accentuare a dinamicilor observate mai întîi la părinţi. Pentru ei, referirea la ma- 
tematică provoacă efectiv cea mai puternică diferenţiere între copilul excepţional, 
foarte dotat (m = +0,93) şi copilul mediocru, lipsit de talent (m = -1,07), această 
diferenţiere fiind şi mai accentuată la persoanele fără copii. 

Astfel, referirea la instituţia şcolară şi la definiţia dominantă a inteligenţei cu care 
părinţii sînt socializati prin copiii lor şi absenţa unui model alternativ pentru a explica 
diferenţele interindividuale ar avea ca efect o alunecare către ideologia talentului, ce 
însoţeşte şi justifică, pe de altă parte, practicile evaluative discriminatorii (Mugny şi 
Carugati, 1985). 


Efectele identităţii profesorale 


La fel cum am procedat în cazul părinţilor, vom compara judecätile organizate în 
jurul imaginii copilului dotat, punindu-i în opoziţie pe studenţii în pedagogie pe cale 
de a deveni profesori şi pe profesorii practicîndu-şi deja meseria (cf. tabel 2). Două 
efecte sînt grăitoare. Primul constă în marea „severitate” a profesorilor care, în gene- 
ral, îl consideră pe copil puţin dotat. Avem aici o imagine globală mai puţin pozitivă 
a copilului sau însăşi consecinţa experienţei eşecului şcolar, deci a diferenţei dintre 
indivizi ? 

Interacțiunea între tipul de subiect şi tipul de copil evaluat validează ultima ex- 
plicatie. Prin urmare, comparînd judecätile studenţilor şi profesorilor cu privire la 
copilul excepţional, nu se constată nici o diferenţă semnificativă în situaţiile în care 

reuşita şcolară este asigurată ; deci, imaginile nu se diferenţiază datorită experienţei 
profesionale (numai că un copil excepţional la desen este mai puţin apreciat de pro- 
fesori). Dimpotrivă, diferenţele apar atunci cînd copilul este considerat mediocru şi 
se face implicit trimiterea la eşecul şcolar: profesorii îl judecă atunci pe copilul 
mediocru ca fiind mai puţin dotat, spre deosebire de viitorii profesori, care nu sînt 
mai severi cu el decît atunci cînd este mediocru la desen. 


Tabelul 2. Imaginea copilului (semnul + trimite la un copil mai „dotat”) 


Viitori profesori Profesori 
Copil excepţional la : 
matematică +0,86 +0,86 
desen +0,63 +0,45 
Copil mediocru la : 
matematicä -0,44 -1,02 
desen -0,51 -0,55 


Experienta diferentelor interindividuale dintre elevi, mai ales atunci cind ele iau 
forma esecului scolar, ar constitui cel putin unul din elementele nucleului organi- 
zatoric (Abric, 1987) al reprezentärii inteligentei la profesori, pe care situatia noastrá 
experimentalá il va fi reactivat (Flament, 1989). 

Sä ne amintim cá acestia au tendinta de a-si modifica reprezentarea tocmai in 
sensul unei mai mari acceptäri a teoriei inegalitätilor si a implicatiilor sale. La ase- 
menea inegalitáti ne trimite explicit modelul de copil dotat pe care il rezumá factorul 
evaluativ considerat aici. 


Autoevaluarea elevilor 


Inteligenta constituie un atribut personologic esential (cf. Beauvois, 1982) pentru cá 
determiná imaginile sociale ale individului, dar si imaginea de sine (cf. Deschamps, 
Lorenzi-Cioldi si Meyer, 1982). Vom insista acum asupra acestui aspect pentru a 
vedea in ce fel elevii isi asumá evaluárile al cáror obiect sint. Dispunem de rás- 
punsurile la diverse intrebári pertinente, in legáturá cu aceastá problemá, date de 
1743 de tineri interogati in cadrul unui studiu mai larg, elevi de ambele sexe (958 de 
fete si 785 de bäieti) din mai multe licee spaniole, de virste intre 14 si 18 ani (14 ani 
si sub 14 ani: 295; 15 ani: 452; 16 ani: 423; 17 ani: 320; 18 ani si mai mult: 
253). În afara informaţiilor de ordin socio-personal, acestora li s-a cerut in mod 
special si in ordinea urmátoare : 


* sá dea nota medie pe care o obtineau, in general, la mai multe discipline puter- 
nic valorificate scolar (4 discipline : matematica, stiintele exacte, limba/literatura 
materná si limbile stráine) sau mai putin valorificate (3 discipline: geografia/ 
istoria, desenul, religia). Scara utilizată in sistemul spaniol merge de la O la 10 
(nota maximă) şi distinge următoarele intervale : eşec (pînă la 5), suficient (de la 
5), bine (de la 6), notabil (de la 7) şi excelent (de la 9). În cazul analizei noastre, 
vom distinge mediile pentru disciplinele puternic sau slab valorizate. 

e să-şi evalueze propria inteligenţă. Pentru aceasta, trebuiau să indice (pe o scară 
de la O la 100 trimitind la un procentaj) numărul de elevi din anul lor pe care îi 

considerau mai buni decit ei. Am operationalizat, deci, variabila asa cum ar fi 
făcut-o un psihometrician, numai cá acest ,,auto-Q.I." are valoarea medie 50. 
e să ordoneze in funcţie de importanţă (...) 14 valori personale a căror listă com- 
pletá va fi data cu ocazia analizei, printre aceste valori figurind si inteligenta. 


Ínainte de toate, sá vedem importanta evaluativá a inteligentei. Printre cele 14 
valori pe care subiectii trebuiau sá le aranjeze in ordine, inteligenta isi adjudecá 
primul loc (pozitia medie 4,59) impreuná cu onestitatea (4,64), situatá semnificativ 
(t-test, probabilitate la cel putin 001) inaintea respectului fatá de párerile celuilalt 
(5,73), independentei (6,49), simpatiei (6,66), deschiderii cätre nou (7,39), tolerantei 
pectului fatá de legi (8,69), calitätii de a fi progresist (8,32), autonomiei (8,67) si 
conformismului fatá de traditii (12,57). În mod evident, inteligenta constituie un reper 
evaluativ de prima importanta. 

Primul rezultat în ceea ce priveşte comparatia dintre sine şi ceilalţi este acela că 
subiecţii cred, în ansamblul lor, că numai 36,16% din colegi sînt mai inteligenţi decît 
ei înşişi. În realitate, numai 15,15% se cred mai puţin inteligenţi decît colegii lor 
(aceşti subiecţi, pe care îi vom numi subiecţi „minus”, cred că 68,06% din colegii 
lor sint mai buni decît ei), 25,19% dau un răspuns de egalitate (subiecti „egali”), in 
timp ce majoritatea (59,67%) se consideră superiori (subiecţi „plus”, m = 22,22). 
Ne-am găsi aici în prezenţa unui fel de efect Primus Inter Pares, precum cel observat 
de Codol (1975), de vreme ce ne-am fi putut aştepta ca media „obiectivă” (dacă se 
poate vorbi de aşa ceva) să fie de 50%. Este adevărat că acest efect de auto-favoritism 
în compararea socială tinde să apară mai ales atunci cînd dimensiunea comparatiei 
este foarte frapantă şi pertinentă. 


Să examinăm putin caracteristicile acestor trei grupe de subiecţi. Subiectii „plus” 
au medii şcolare mai bune (m = 6,28) decît „egalii” (m = 5,69) sau subiecţii 
„minus” (5,43), toate diferenţele fiind de cel putin p < 01. Deci, dincolo de distor- 
siunea autoevaluării, un anumit „realism social” ar caracteriza evaluarea de sine. 

Pe de altă parte, observăm că subiecţii „plus” valorifică inteligenţa (ordinea medie 
din 14 valori, m = 4,31; p < 01) mai mult decît „egalii” (m = 4,91) şi decît 
subiecţii „minus” (5,16) nediferentiati din acest punct de vedere. Cu cît ne înde- 
părtăm de normă, cu atît ne desprindem de ancorarea ei. 

Această abatere de la normă este, de altfel, marcată social prin apartenenţa privile- 
giată a subiecţilor la anumite medii socioeconomice. În acest caz, pe baza nivelului 
socio-educativ cel mai ridicat al mamei şi/sau al tatălui, am creat un indice în 3 
puncte (3 mediu socio-educativ ; 2 clasă medie; 1 familii muncitoare). În ciuda 
caracterului destul de rudimentar al scării utilizate, am observat o diminuare semni- 
ficativă a nivelului social, corolarul unei diminuări semnificative a efectului de su- 
perioritate de sine (plus = 1,51; egali = 1,45; minus = 1,39; p < 05). 

În final, aceste diferente sînt în relaţie cu valența şcolară a disciplinelor analizate ? 
Pentru a observa aceasta, am scăzut media notelor de la disciplinele fundamentale din 
media disciplinelor secundare, un semn negativ trimitind, deci, la o reuşită şcolară 
mai mică la disciplinele cu o puternică valență şcolară. Trebuie notat că abaterea este 
mult mai putin importantă pentru subiecţii „plus” (m = -79) decît pentru subiecţii 
„egali” (m = +79) şi subiecţii „minus” (m = -84). La fel ca în demonstrațiile lui 
Monteil (1989), disciplinele cu o puternică valență şcolară sînt cele care adincesc cel 
mai mult prăpastia dintre elevii buni şi cei slabi şi, în cele din urmă, dintre (viitorii) 
intelectuali şi manuale. 

Ansamblul acestor rezultate nu-i cîtusi de putin revolutionar : el nu face decit sa 
demonstreze o dată in plus că, prin modul de a ne-o reprezenta, inteligenţa - definită 
ca valoare centrală de către elevii-obiect ale judecăților în instituţia şcolară — se îm- 
bină cu reuşita lor efectivă. În ultimă instanţă, ea este interiorizată ca un atribut într-o 
comparaţie socială a cărei logică socială este admisă, poate inconştient, de către 
subiecţi. 


Cercul vicios al evaluării 


Împreună cu W. Doise (Doise şi Mugny, 1981) am elaborat noţiunea de marcaj social 
pentru a arăta că anumite cunoştinţe sociale pot să interfereze cu anumite rationa- 
mente cognitive şi să favorizeze sau să împiedice dezvoltarea de instrumente intelec- 
tuale (cf. De Paolis, Doise şi Mugny, 1987). Pe scurt, cunoştinţele anterioare ale 
copilului îi permit să profite de o situaţie de interacţiune sociocognitivă şi depind nu 
numai de nivelul său cognitiv (cf. Perret-Clermont), ci şi de cunoştinţele sale sociale. 
Una din acestea ar trebui să fie centrală pentru investiţia şi, în final, pentru reuşita 
şcolară : poziţia pe care el crede că o ocupă pe o scară de inteligenţă, în comparaţie 
cu ceilalţi (pe baza rezultatelor şcolare efective) sau pe baza feed-back-urilor care îi 
clasifică, cel mai adesea într-un mod deschis şi public, pe elevi în buni şi slabi. Şi, 
dacă evaluarea poate fi formativă, principala sa caracteristică rămîne comparatia so- 
cială a indivizilor (Beauvois, 1982; Monteil, 1989), cu consecinţe pînă la nivelul 
funcţionării cognitive. Aşa cum notează Monteil (1989, p. 177), „conduitele rezultate 
dintr-o anumită formă de organizare a relaţiilor în interiorul şcolii (locul elevului bun 
şi al celui slab) pot furniza o bază comportamentală care, la fel ca semnificaţiile şi 
cunoştinţele, constituie o mediere între individ şi obiectul susceptibil să afecteze pro- 
cesul de cunoaştere”. 

Astfel, marcajele sociale ale individului în evoluţie ar participa nu numai la ima- 
ginea de sine, cum se recunoaşte în general şi cum am ilustrat-o mai înainte, ci şi la 
activarea însăşi a proceselor cognitive şi ar justifica diferenţele efective apărute la 
nivelul performanţelor, fie că este vorba de o sarcină şcolară sau de o probă de 
inteligenţă. Deci, diferentierile sociale se traduc direct la nivelul proceselor cognitive 
prezente in acest gen de evaluare, subiectul realizînd chiar el profetiile enunțate la 
adresa lui. Acest cerc vicios poate fi evitat? Probabil că nu, în ciuda ponderii facto- 
rilor sociali ce par să acţioneze aici tocmai pentru că este vorba de marcaje sociale 
atribuind şi consolidînd poziţiile pe scara valorilor şi a statuturilor. Aceasta ar depinde 
şi de punerea în situaţie, deci de desfăşurarea şi de semnificaţiile interacțiunilor socio- 
cognitive şi didactice. 

Îi datorăm lui J.M. Monteil (cf. 1989) o serie de studii edificatoare în această 
privinţă. Să observăm logica acelor condiţii experimentale care ne vor interesa aici. 
Pe baza performanţelor şcolare efective, subiectii-elevi sînt fie în situaţie de reuşită, 
fie în situaţie de eşec. Ei vor participa în grupuri de cîte opt la un curs de biologie 
conceput pentru această împrejurare. Fiecare subiect aparţine unei clase diferite şi nu 
cunoaşte nivelul de reuşită efectiv al celorlalți participanţi. Totuşi, experimentatorul 
anunţă, fără să-i desemneze nominal, că unii au un nivel şcolar slab, iar ceilalţi un 
nivel şcolar ridicat, subiecţii dindu-si seama fără nici o greutate cărui nivel aparţin. 
În plus, jumătate din subiecţi sînt preveniti înainte de începerea cursului că fiecare 
elev va fi ascultat, ceea ce ar trebui să facă vizibil şi public nivelul ridicat sau slab al 

fiecäruia. Cealalta jumätate era prevenita ca nu va avea loc nici un control in timpul 
cursului. În realitate, cursul este tinut färä nici o examinare. In urmätoarea jumätate 
de zi, subiectii au dat o lucrare scrisä despre continutul cursului. Rezultatele acestei 
sarcini de restituire, comparabilä intru totul cu practicile obisnuite din mediul scolar, 
au fost evaluate de judecátori-profesori la disciplina respectivă, fără să stie, bineinte- 
les, conditiile experimentale fixate pentru autorii lucrärilor. 

Rezultatele (Monteil, 1988) au dezväluit o interactiune semnificativä a notelor 
obtinute în functie de cele douä manipuläri prezentate. Interactiunea dovedeste, în 
principal, două lucruri: aşa cum ne aşteptam, elevii buni au obţinut note mai bune 
decît elevii slabi. Afirmația nu este, însă, adevărată decît atunci cînd toti elevii se 
aşteaptă să fie evaluati public în fata cursului. Atunci cînd ei sint instiintati cá nu vor 
fi supuşi nici unui control, diferenţele se estompează. Elevii slabi, în special, îşi 
ridică foarte mult nivelul de reuşită. Pe scurt, nimeni nu este în mod inevitabil un 
elev slab ; el poate să devină un elev bun şi să-şi mobilizeze competențele cognitive 
care par să-i lipsească de obicei. 

Monteil a mai făcut un experiment (Monteil, 1988), de data aceasta numai cu 
elevi buni pe care i-a minţit în public fie că reuşiseră o probă de observaţie la mi- 
croscop dată înainte de curs, fie că eşuaseră. Din nou, elevii „buni” au reuşit mai 
bine la sarcina de restituire decît elevii „slabi” atunci cînd se aşteptau să fie ascultați 
în timpul cursului. Se poate, deci, crea eşecul la subiecţi aflaţi, de obicei, în condiţii 
de reuşită. Este suficient să li se spună acest lucru şi să fie ameninţaţi că vor fi con- 
trolati, adică verificaţi, şi că se va face public eşecul lor. În condiţiile absenței unui 
control, situaţia se poate chiar inversa. Şi reuşita se poate crea... 

Putem regăsi acest model de rezultat schimbînd conţinutul cursului, introducînd 
într-o paradigmă similară un curs de matematică unde efectul se confirmă (cf. 
Monteil, 1989). Totuşi, atunci cînd disciplinele şcolare aflate la baza experienţei sînt 
de o valență şcolară mai mică, cum ar fi geografia, istoria sau lucrul manual, aceste 
dinamici se estompează. Compararea publică între indivizi după reuşita sau eşecul lor 
este semnificativă mai ales atunci cînd cunoştinţele sînt apropiate de modelul logico- 
-matematic dominant şi îşi pierde din importanţă în cazul activităţilor şcolare 
„anexe”, despre care se ştie că sînt considerate drept mai puţin definitorii pentru 
inteligenţă (cf. Mugny şi Carugati, 1985). 

Cum să interpretăm aceste efecte? Pentru Monteil (1989, pp. 181-182), „În si- 
tuatia de vizibilitate socială, performanţele corespund sancţiunilor atribuite (elevii 
cărora li se atribuie reuşita reuşesc, iar cei cărora li se atribuie eşecul eşuează). Putem 
considera aici că riscul unei examinări, care sporeşte pregnanta normelor socio-eva- 
luative ale sistemului şcolar, îl face pe subiect să-şi înscrie conduita în sistemul de 
aşteptări generate de şcoală. În condiţii de anonimat, subiecţii ar acorda o semnifi- 
catie deosebită situaţiei în funcţie de sancţiunea atribuită. În caz de reuşită, 
interpretarea lor va merge în sensul devalorizării de sine, prin confundarea cu cei 
care au eşuat. În caz de nereuşită, interpretarea lor va merge în sensul revalorizării de 
sine, prin confundarea cu cei care au reuşit.” Pe scurt, comportamentul sociocognitiv 
al subiecţilor corespunde poziţiilor atribuite, atunci cînd logica evaluativă este cel 
mai bine reliefată şi cînd se îmbină caracterul public al diferenţelor cu riscul de a fi 
examinat. Acest fapt este adevărat, fie că luăm în considerare poziţiile efective ale 
indivizilor în ierarhia şcolară, fie că invocăm experimental reprezentarea, ceea ce 
demonstrează (dacă mai era nevoie) că diferenţele interindividuale nu sînt „obiective” 
şi legate de trăsăturile de personalitate reificabile, ci ţin de factori sociali şi 
psihosociali în mare parte conjuncturali. 

Orice s-ar întîmpla cu explicaţia definitivă a fenomenelor puse în evidenţă in acest 
program de cercetare (am omis şi altele la fel de revelatoare, cf. Monteil şi Castel, 
1989; Monteil şi Chambon, 1989), aceste efecte recurente ne permit să tragem urmă- 
toarele concluzii : reprezentările sociale ale inteligenţei au funcţie normativă şi îi 
situează pe indivizi în raport cu un model dominant, concretizat în cunoştinţele 
şcolare. Părinţii şi profesorii participă, din motivele sociocognitive menţionate, la 
marcajul social al indivizilor, reificînd şi obiectivînd darul inteligenţei în funcţie de 
măsura în care ei se apropie sau se îndepărtează de aşteptările cognitive şi compor- 
tamentale corespunzătoare elevului model. Acest marcaj social se face, în principal, 
prin intermediul evaluărilor, al căror caracter comparativ este consubstantial. Cît 
despre elev, el pare să-şi asume acest marcaj social, cel şcolar în mod deosebit, 
confirmîndu-l atunci cînd regulile normative ale mediului şcolar sînt reliefante (publi- 
citatea comparatiei şi riscul examinării) şi obţinînd performante cognitive conforme 
statutului şcolar atribuit. 

Pentru că se observă că aceiaşi indivizi pot la fel de bine să activeze functionäri 
cognitive asigurînd performanţe cognitive superioare atunci cînd condiţiile sociale sînt 
diferite (deşi, pentru moment, nu surprindem foarte clar constituentii acestora), tre- 
buie să tragem concluzia că inteligenţa nu este numai un dar natural, ci constituie o 
realitate sociocognitivă complexă a cărei explicaţie nu poate fi nici pur biologică, nici 
pur cognitivă şi nu poate, în realitate, să se lipsească de abordarea psihosociologică 
(cf. Doise, 1982). 


Traducere de Mariana Deaconescu 


Reprezentärile sociale 
ale grupurilor minoritare 


Juan Antonio Pérez, Francisco Dasi 


Societätile s-ar putea conceptualiza prin forta regulatoare a normelor si a devian- 
telor de la aceste norme. Mai mult chiar, am putea considera cä nu existä societate 
care sä nu producä si comportamente deviante, deci, orice societate ar putea fi anali- 
zata in termenii majoritatii care se supune unei norme date, dar si in termenii mino- 
ritätii care nu urmează această normă sau care, dimpotrivă, se supune unei norme în 
totală contradicţie cu cea a majorităţii. În acest capitol, dorim să prezentăm cîteva 
idei vehiculate în psihologia socială în legătură cu reprezentările acelor minorităţi 
care deviază de la normele majorităţii. 

Încă de la început, dorim să informăm că în capitolul de faţă nu vom realiza o 
trecere în revistă a literaturii de specialitate din domeniul reprezentărilor sociale, care 
este destul de abundentă (ex. Abric, 1994; Guimelli, 1994; Jodelet, 1989; 
Moscovici, 1976). Lucrarea noastră va insista asupra reprezentărilor sociale ale 
grupurilor sau categoriilor minoritare — adică asupra reprezentărilor sociale văzute ca 
imagini formate prin dinamica proceselor psihosociale. O imagine psihosocială este 
acea imagine care reiese dintr-un cadru al relaţiilor sociale ternare (terțiare) sau 
dintr-un context referential ternar (terțiar). Relaţia sau contextul social ternar sem- 
nifică imaginea pe care observatorul şi-o face despre un obiect „x”, imagine care este 
mediată prin relaţia socială care se menţine cu o terță persoană sau prin similitudinea/ 
diferenţa pe care observatorul o are (sau ar dori să o aibă) cu punctul de vedere sau 
cu judecata unei a treia persoane. Aceste trei elemente (obiectul, observatorul şi 
referentul) pot fi puse în raport două cîte două, tinind cont de o serie de valenţe 
psihologice diverse (pozitivitate-negativitate ; agreabil-dezagreabil ; apropiere-depăr- 
tare ; atractie-repulsie etc.). Imaginea psihosocială integrează ansamblul acestor mul- 
tiple valenţe. 

Conceptul de minoritate 


Trebuie să spunem încă de la început că nu ne vom ocupa in acest capitol de acele 
minoritati care au statut de elite ale puterii. Minoritatile care fac obiectul nostru de 
studiu sînt, dimpotrivă, acele colectivităţi care, într-o societate dată, nu se bucură de 
putere, prestigiu sau de participare la luarea deciziilor. Deşi prima conotaţie privind 
majoritatea şi minoritatea s-a făcut pe criterii numerice, ulterior, diviziunea socială, 
în termenii majorităţii şi ai minorităţii, s-a realizat tinind cont de o serie de motive 
cum ar fi vîrsta, culoarea pielii, religia, naționalitatea, sexul, dar au fost utilizate şi 
criterii sociale, lingvistice, politice, culturale, etnice etc. Aceste criterii pot fi com- 
binate, cumulate şi este foarte puţin probabil ca o anume colectivitate să aibă o poziţie 
universală sau care să nu fie istoric datată : adică o majoritate într-o anumită societate 
sau într-o anumită epocă poate deveni minoritate şi invers. Este, de asemenea, foarte 
frecventă situaţia ca o colectivitate să fie majoritate într-o dimensiune şi minoritate în 
altă dimensiune. Spre exemplu, este cunoscut faptul că negrii din Africa de Sud 
reprezintă o majoritate numerică, dar, pînă nu demult, ei au constituit o minoritate 
politică. Deci, vom numi minoritare acele colectivităţi care, ocupînd o poziție de 
inferioritate într-o relaţie socială de putere, nu sînt considerate drept reprezentantele 
cele mai legitime ale normelor (ex: nu sînt considerate ghiduri comportamentale), 
fiind, din punct de vedere social, valorizate negativ (ex: nu se bucură de prestigiu), 
deseori devenind obiectul inferiorizării. 

Subliniem că esentialul acestei definiţii este că minoritatea nu face referire la o 
anume caracteristică intrinsecă a naturii grupului, ci, mai curînd, la o poziţie de 
inferioritate în cadrul unei relaţii de putere între două grupuri la un anumit moment’. 
Această relaţie nu a fost întotdeauna directă, ea putînd fi definită prin intermediul 
poziţiei pe care o ocupă fiecare grup în parte în raport cu o dimensiune normativă, 
tinind cont că fiecare poziţie a acestui continuum normativ a asociat un grad de 
aprobare sau de dezirabilitate socială. Prin minoritar se face referire la tot ceea ce 
deviază de la normele dorite şi valorizate de majoritate. 

Această deviantä creează o tensiune între minoritate şi majoritate, ceea ce con- 
tribuie parţial la definirea fenomenologiei minoritarului. Unul din aspectele acestei 
fenomenologii este că individul are o conştiinţă mai puternică a elementelor mino- 
ritare ale identităţii sale. Spre exemplu, într-un vechi studiu al lui Gordon (1968) 
asupra conştiinţei identităţii, se arată că avem o conştiinţă mai puternică a dimen- 
siunilor care ne fac să apartinem unor categorii sociale minoritare. Astfel, negrii 
evocă apartenenţa lor etnică mai mult decît albii, evreii — apartenenţa lor religioasă 
mai mult decît creştinii, iar femeile evocă mai mult apartenenţa lor sexuală decît 
bărbaţii. Pe de altă parte, aşa cum am văzut mai devreme, predomină o evaluare 
negativă a celui care este minoritar, întrucît în aproape toate societăţile se manifestă o 
dorinţă de uniformizare a indivizilor, încercîndu-se eliminarea cît mai curînd posibil 
a celui care este minoritar sau diferit. Fără îndoială, e bine cunoscută această tendinţă 
de a converti tot ceea ce este minoritar in ceva ce aparţine majorităţii. Minoritățile 
despre care vom vorbi în capitolul de faţă nu au nici o trăsătură care le-ar face atră- 
gătoare în ochii majorităţii şi, mai mult chiar, membrii majorităţii nu văd ce funcţii 
pozitive ar putea îndeplini minoritatea într-o societate dată. În ciuda acestui fapt, 


1. O consecinţă a acestui fapt este că o teorie a reprezentărilor sociale a minorităţilor ar putea fi aplicată 
la polul dominant al unei alte relaţii sociale de putere. 


CONSTRUIREA REALITATII SOCIALE 63 


uniformitatea pură şi majoritatea pură ni se par imposibile ; in mod paradoxal, mino- 
ritätile găsesc împrejurări favorabile de a ieşi în evidenţă, de a se manifesta si de a 
devia de la normele majorităţii. 


Emergenta minorităţilor 


Pînă în prezent, nu există încă o teorie completă asupra emergentei minorităţilor. A 
fost descris doar un amestec de factori care pare să contribuie la stimularea apariţiei 
unei deviante de la normele majorităţii. Unul dintre aceştia se referă la faptul că, 
atunci cînd controlul social este manifest, adică normele sînt prea restrictive şi prea 
puternic legate de presiunea spre conformism, minoritățile care nu acceptă normele 
majorităţii vor propune o serie de norme alternative. Din această perspectivă, ar exista 
o mulţime de strategii pentru a frina apariţia minorităţilor : prima, şi cea mai logică, 
constă în derigidizarea normelor de către putere sau de către majoritate. Este vorba, 
spre exemplu, de a vedea care este marja acceptabilă pentru a putea include în norma 
respectivă şi poziţiile deviante, fapt ce va avea ca efect împiedicarea apariţiei minori- 
tätilor contra-normative. În mod evident, această strategie micşorează puterea regula- 
toare a normei majoritare. Apropiat de această strategie este fenomenul recuperării 
alternativei din partea puterii sau a instituţiilor care simbolizează normele dominante. 
Acest aspect se referă la concesiile deschise pe care le face puterea în scopul de a 
determina dispariţia identităţii revendicărilor care ar putea facilita apariţia sau con- 
tinuitatea unei anumite minorităţi. O altă strategie care poate fi folosită de către putere 
pentru a creşte conformismul faţă de poziţiile normative constă în a incita la revoltă 
împotriva ei însăşi, ceea ce, în mod paradoxal, poate să determine creşterea confor- 
mismului faţă de putere. Acest fenomen a fost bine ilustrat în studiile de reactantä 
(Brehm, 1966). După cum se ştie, reactanta este acea stare psihologică în care trăim 
sentimentul că libertatea noastră a fost restrinsá (Brehm, 1966). Studiile realizate in 
acest cadru teoretic au demonstrat că este suficient ca o persoană să recupereze puţin 
din această libertate aflată în pericolul de a fi pierdută (ex: manifestarea unui com- 
portament de neobedientä) pentru a se arăta apoi mult mai conformistă faţă de agentul 
care îi amenintase libertatea. Este suficient, de asemenea, să vedem că cineva recupe- 
rează în locul nostru libertatea care ne era ameninţată (adică, o altă persoană se 
revoltă în locul nostru contra puterii) pentru a constata apariţia unei creşteri a confor- 
mismului nostru faţă de putere (v. Worchel şi Brehm, 1970). 

Devianta sau neobedienta faţă de putere nu apare in mod automat la minorităţi ca 
alternative vizibile. Constituirea unei minorităţi depinde, în mod esenţial, de stilul 
său de comportament (Moscovici, 1976). Este vorba de un mecanism important la 
care pot apela minoritățile pentru a interveni în societate. Acesta constituie, de aseme- 
nea, unul din principalii factori explicativi ai genezei şi schimbărilor reprezentării 
sociale a grupurilor minoritare. 


Stilurile de comportament ale minorităţilor 
Stilurile de comportament sînt considerate limbajul interacțiunii sociale, ele definind 


intriga şi semantica interacțiunii între grupuri. Aceste stiluri sînt acţiuni ale fiecărui 
grup (majoritar sau minoritar), necesare pentru a-şi păstra sau nu propria sa 

identitate, pentru a valoriza sau nu alte identitäti sau, pur si simplu, pentru a influenta 
sau a fi influentat de alte grupuri. De asemenea, prin intermediul stilului de com- 
portament, un grup minoritar poate forta sau influenta reprezentarea pe care un alt 
grup şi-o face despre el. Pînă în prezent, au fost putin studiati factorii care determina 
un anumit grup minoritar să adopte un stil de comportament specific. Ceea ce a fost 
mai bine studiat, mai ales în situaţii de laborator (v. Crespi şi Mucchi-Faina, 1988), 
sînt efectele produse de adoptarea unui stil de comportament sau a altuia. 

Un prim aspect al stilurilor de comportament este legat de întrebarea dacă gru- 
purile în interacţiune se arată mai mult sau mai puţin active în difuziune şi dacă 
menţin principiile normative constitutive ale propriei identități. Există grupuri care se 
manifestă foarte activ în apărarea propriilor lor puncte de vedere, în timp ce altele se 
pot arăta mai pasive şi, pur şi simplu, dezaprobă punctele de vedere ale altor grupuri, 
dar fără să-şi maifeste într-un mod activ propriile lor puncte de vedere. Moscovici 
(1976) a numit prima categorie de grupuri - grupuri nomice, iar a doua categorie — 
grupuri anomice (vezi tabloul sinoptic 1). 


GRUPURI NOMICE GRUPURI ANOMICE 


e deviantä plus o contra-normă 


e deviantá fără contra-norma 


* sînt reprezentate ca grupuri 
sociale independente 


* sînt reprezentate sub formă de 
categorii sociale 


* reprezentările despre aceste 
grupuri se bazează pe 
interacţiunea socială 


* reprezentările despre aceste 
grupuri se bazează pe procesele 
de etnocentrism 


* provoacă o priză de conştiinţă 
în ceea ce priveşte normele 


* nu provoacă o priză de 
conştiinţă în ceea ce priveşte 
normele 


e creează un conflict social 


e pun probleme de ordin social 


mai curînd decît să creeze un 
conflict social ; suscită atitudini 
de marginalizare şi de ignorare 


Tabloul sinoptic 1. Caracteristicile opuse ale grupurilor nomice şi ale 
celor anomice. 


Grupurile nomice deviază de la normele altor grupuri şi propun contra-norme sau 
norme alternative. Apărînd o normă alternativă, aceste grupuri apar în cîmpul social 
drept grupuri sociale independente. Fiecare grup îşi va elabora o reprezentare despre 
alte grupuri în funcţie de relaţia pe care o menţine cu fiecare dintre acestea - relaţie 
de cooperare, de conflict, de complementaritate, de coaliţie (cf. Moscovici, 1976). 
Doise (1976) a demonstrat că reprezentările sociale pe care un grup şi le elaborează 
despre sine şi despre alte grupuri îndeplinesc funcţii de explicare, anticipare şi ratio- 
nalizare a relaţiilor sociale pe care acel grup le menţine cu un alt grup. Spre exemplu, 
valorizarea negativă a unui grup poate fi antecedentul unui comportament de discri- 
minare împotriva lui şi invers. Dar minoritățile nomice care se revarsă în cîmpul 
social provoacă, de asemenea, şi o conştientizare a normelor. Astfel, o minoritate 
nomică poate elabora tot felul de argumente fie pentru a justifica apărarea propriilor 
sale poziţii normative, fie pentru a nu da crezare poziţiilor unei alte minorităţi, fie, 

dimpotrivă, pentru a le adopta (Billig, 1985). S-ar putea spune că relaţia cu mino- 
ritätile nomice lasă locul elaborării unor noi reprezentări atît despre propriul grup, cît 
şi despre minoritate, în general, reprezentări care pot induce o reflecţie asupra nor- 
melor şi contra-normelor. 

Pe de altă parte, grupurile anomice nu fac decît să devieze de la normele majo- 
ritare, fără a propune norme alternative proprii. Astfel, despre aceste grupuri se 
creează reprezentarea că sînt mai curînd categorii sociale decît grupuri sociale inde- 
pendente. Fiind considerate categorii sociale, reprezentarea acestor grupuri nu este 
consecinţa unei relaţii sociale definite de minoritate, ci este un efect al etnocen- 
trismului majorităţii, adică al tendinței de a-l vedea pe celălalt doar prin prisma 
propriilor puncte de vedere. Se vorbeşte astfel de un colectiv fără alternative explicite, 
care, în loc să creeze un conflict, pune o problemă socială şi, de cele mai multe ori, 
suscită atitudini de uitare şi de marginalizare. 

Plecînd de la acţiunea socială, se consideră că există două tipuri de minorităţi : 
cele care nu fac decît să devieze de la normele majorităţii şi cele care, pe lîngă faptul 
că deviază de la norma majorităţii, propun şi o normă alternativă. Aceste două tipuri 
de minorităţi fie pot să coexiste la un moment dat într-o societate dată, fie se pot 
domina unele pe altele. Astfel, apare posibilitatea de a diferenţia patru tipuri de 
societăţi (vezi tabloul 1): 


putine grupuri nomice 


multe grupuri nomice 


puține grupuri anomice 


societate cu o înaltă 
uniformitate şi puţină 
conflictualitate socială 


societate aflată într-o 
schimbare obiectivă 


multe grupuri anomice 


societate aflată în stare de 
anomie, caracterizată prin 


societate în dezintegrare şi 
schimbare radicală 


puţină activitate 


Tabloul 1. Cele patru tipuri de societăți, în funcţie de predominanta crescută sau redusă a 
grupurilor anomice şi a celor nomice. 


puţine minorităţi anomice şi puţine minorităţi nomice - este cazul unei societăţi 
statice, cu un mare grad de uniformitate socială şi un grad redus de conflictualitate 
socială. În realitate, acest tip pare a fi societatea cea mai dorită. Aceasta este 
concluzia care se poate trage tinind cont de atitudinile negative care deseori se 
manifestă fie asupra minorităţilor anomice, fie asupra celor nomice ; 

puţine minorităţi anomice şi multe minorităţi nomice : este cazul unei societăţi 
aflate în schimbare socială. Această situaţie ar putea fi răspunsul la nevoile 
obiective pe care fiecare minoritate încearcă să le rezolve, propunind alternativele 
sale contra celor ale statului ; 

c. multe minorităţi anomice şi puţine minorităţi nomice : este cazul unei societăţi in 
stare de anomie, de dezordine, cu multă marginalizare socială, puţin activă şi fără 
posibilitatea de a elabora alternative pentru această situaţie ; 

multe minorităţi anomice şi multe minorităţi nomice, în acelaşi timp: este vorba 
de o societate aflată în pragul dezintegrării şi al schimbării radicale, caracterizată 
şi prin delegitimizarea majorităţii. 

Probabil că singurul punct interesant al acestei tipologii se referă la tipurile de 
dialectică ce se pot instaura între majoritate şi fiecare dintre aceste minorităţi 

distincte. De asemenea, se poate emite ipoteza cä, în timp ce proliferarea minoritätilor 
anomice poate, pur si simplu, räspunde la un esec al proceselor de socializare, este 
foarte probabil să se ajungă si la un proces de derigidizare a normelor majoritare. 
Aceastä derigidizare nu are rolul de a instaura integrarea socialä doritä, deoarece forta 
regulatoare a normelor majoritare se delegitimizeazä. În acelasi timp, o astfel de 
derigidizare face dificilă apariţia unor contra-norme care ar rezolva problemele ce 
s-ar pune într-o societate la un moment dat. Este, de fapt, ceva contra-intuitiv, pentru 
că schimbarea nu poate proveni din derigidizarea normelor, ci numai din existenţa 
unor contra-norme. Deci, apariţia minorităţilor nomice poate fi, înainte de toate, 
rezultatul rigorii normelor dominante mai curînd decît al derigidizării acestora. Acest 
proces poate conduce mai curînd la o stare de anomie decît la schimbare. 


Un al doilea element al stilurilor de comportament definit prin raportare la teoria 
genetică a lui Moscovici (1976) este consistenţa comportamentelor. Consistenta este 
definită ca fiind simpla repetiţie, fără contradicţie, a unei acţiuni. Această repetiţie 
poate dura un timp mai îndelungat (consistenţă diacronică) sau poate fi cazul în care, 
într-o situaţie dată, un individ repetă mereu acelaşi tip de comportament (consistenţă 
sincronică)!. Importanţa consistentei se regăseşte în efectele sale asupra reprezentării 
grupurilor minoritare. S-a arătat, de asemenea, că această consistenţă în compor- 
tament se finalizează prin transferarea obiectivitätii în comportamentele minorităţii : 
în loc să atribuim acţiunea unei minorităţi cauzelor interne, se poate considera că 
ceea ce spun aceste minorităţi este, de fapt, o reflectare obiectivă a realităţii? 
(Moscovici şi Nemeth, 1974). Fundamentale în consistenţă sînt inferentele care se 
pot face privind intentionalitatea sursei de continuitate, puterea de convingere a gru- 
pului minoritar în ceea ce face şi a capacităţii de a-şi susţine propriul punct de vedere. 
Toate acestea fac din consistenţă un factor fundamental al comunicării sociale. Re- 
petiția consistentă a unui fapt produs, precum şi efectul de a-l menţine în atenţia 
observatorului, are consecinţe în ce priveşte atitudinea ce se poate dezvolta pe seama 
acestui fapt (Zajonc, 1968). Trebuie să menţionăm că, în cele din urmă, consistenţa 
dă o existenţă şi o vizibilitate grupului, care este perceput ca o entitate independentă 
şi care, chiar dacă nu dă şansa unor practici de recuperare (Zajonc, 1968), menţine 
activ conflictul social. 


Un alt element care intervine în reprezentarea socială a minorităţii este extre- 
mismul — moderat sau radical - cu care un grup îşi manifestă poziţiile. Acest element, 
numit stil de negociere (Mugny, 1982), nu este un transmitätor al conţinutului unei 
poziţii, ci este mai curînd un modelator al relaţiei sociale dintre majoritate şi mino- 
ritate asupra unui anumit conţinut dat. O minoritate care face apel la un stil rigid sau 
radical creează posibilitatea unei reprezentări relationale unidimensionale mai con- 
flictuale decît dacă ar utiliza un ton mai flexibil sau mai moderat. Unul dintre efectele 
cele mai interesante ale acestei reprezentări a minorităţilor este acela că stilul rigid, 
spre deosebire de stilul flexibil, conduce la atribuirea unor caracteristici psihologice, 


= 


. Consistenta este independentă de activitatea nomică sau anomică a minorităţii. Se pot, de asemenea, 
găsi minorităţi nomice care se manifestă prin intermediul alternativelor lor, dar nu se arată la fel de 
consistent diacronice ca minoritățile anomice, ce se manifestă consistent diacronic în devianta lor 
pasivă. 

2. Chiar dacă un grup anomic adoptă un comportament diacronic sau sincronic consistent, el poate lăsa 

locul unor inferente care să valideze originea deviantei sale şi e posibil ca acest fapt să nu fie atribuit 

factorilor interni, adică unor lucruri intrinseci naturii sale, ci mai curînd contextului în care trăieşte. 

Astfel, referitor la grupurile marginalizate, reprezentarea lor se poate modifica, chiar dacă ele nu fac 

nimic în acest sens. 

sociologice, biologice, etnice comportamentului actorului. Mai mult chiar, o mino- 
ritate care arborează un stil rigid atrage atenţia observatorului mai mult asupra a ceea 
ce este şi asupra faptului care a determinat-o să spună ceea ce a spus, decît asupra 
realităţii care a influenţat un anumit comportament din partea ei. 

Consistenta şi stilurile de negociere au fost elementele cel mai mult studiate, care 
modelează reprezentarea în funcţie de ceea ce a spus sau a făcut minoritatea. Pe lîngă 
acestea, mai există şi alte atribute, cum ar fi autonomia, încrederea sau dezinteresul, 
care, de asemenea, pot face parte din reprezentarea socială a minorităţii, dar trebuie 
ţinut cont de faptul că astfel de elemente depind si de numărul persoanelor care se 
comportă la fel ca minoritatea respectivă. Aceste atribute sînt mai des alocate mino- 
ritätilor care au un suport social mai redus (un număr mic de persoane se comportă 
ca această minoritate); de asemenea, se consideră cá ele caracterizează minoritățile 
atunci cînd costul social al menţinerii poziţiilor deviante este ridicat (Nemeth şi 
Wachtler, 1974 ; Eagly, Wood si Chaiken, 1978). 

Dupä cum am väzut, stilurile de comportament sint un ansamblu de elemente, 
care orientează două tipuri de inferente : inferentele asupra relaţiei sociale pe care un 
agent este dispus să o susţină cu un altul (ex: conformism versus independenţă) si 
inferente asupra schimbărilor viziunii despre un obiect dat (ex: dezvoltarea unei 
viziuni reformiste versus dezvoltarea unei viziuni inovatoare). Important este că există 
o omologie între tipul relaţiilor sociale şi diversele forme de a vedea un obiect, în aşa 
fel încît unui tip de relaţii sociale să-i corespundă o viziune determinată a obiectului 
şi unei viziuni date a unui obiect definit să-i corespundă un tip dat de relaţie socială 
(Perez, 1994). Spre exemplu, conformismul ar putea corespunde unei viziuni refor- 
miste a obiectului, în timp ce independenţa ar corespunde unei viziuni inovatoare. 
Reforma constă în a propune noi argumente sau poziţii, fără a modifica nucleul nor- 
mativ. Inovația constă în a propune un nou nucleu normativ. Această ultimă afirmaţie 
este şi o luare de poziţie mai curînd faţă de obiect decît faţă de majoritate. Toate 
acestea sugerează că inovaţia nu poate avea loc decît în afara conformităţii şi, la rîndul 
său, independenţa socială necesită inventarea unei noi viziuni asupra lucrurilor pentru 
a persista. Dat fiind că minoritatea are mai puţină putere socială decît majoritatea, 
este de aşteptat ca acest fapt să inducă o relaţie socială de independenţă faţă de mino- 
ritate şi de conformism faţă de majoritate. Acesta este unul din motivele pentru care 
perspectiva socio-constructivistá sustine că inovaţia este provocată de minoritățile care 
deviază de la normele majoritare. 


Prejudecatile fata de minorităţi 


În mod evident, reprezentarea asupra minorităţilor nu se elaborează doar pe baza a 
ceea ce sînt şi a modului lor de comportare. Există, de asemenea, şi un ansamblu de 
prejudecăţi cognitive, afective şi comportamentale asupra minorităţilor. Prejudecata 
este un mod de a defini un grup prin atribute transsituationale, interne grupului şi 
care nu se manifestă prin interacțiuni ad-hoc, dar pot precede cele mai multe dintre 
ele şi, prin urmare, pre-definesc interacţiunea care se va menţine cu grupul respectiv. 
Aceste atribute sînt considerate lucruri intrinseci unui grup, iar uneori ele reprezintă 
chiar esenţa acelui grup. Putem vorbi, şi în acest caz, de prejudecăţi majoritare/ 
minoritare, adică de o imagine independentă a comportamentului specific pe care o 
va adopta majoritatea sau minoritatea. Astfel de prejudecăţi au fost ilustrate în diverse 

studii. Vom cita douä exemple. Într-unul din aceste studii, s-a cerut unui număr de 
436 de studenţi ai Universităţii din Valencia să indice care este gradul lor de iden- 
tificare cu treizeci de grupuri majoritare sau minoritare ale contextului social spaniol. 
Participanţii trebuiau să-şi exprime gradul lor de identificare pe o scară în 21 de 
puncte, in care 1 semnifica „nu mă identific” si 21 - „mă identific”. În tabloul 2 sînt 
prezentate aceste rezultate. 


total bărbaţi femei p< 
studenţi 19,31 18,93 19,57 .04 


tineri 19,09 18,92 19,22 
ecologisti 16,38 16,07 16,59 
pacifisti 15,68 15,13 16,07 
antirasisti 15,57 15,24 15,80 
europeni 15,08 14,44 15,53 
spanioli 14,88 13,12 16,13 .001 
femei 14,13 8,09 18,43 .001 
catolici 13,09 12,40 13,57 
valencieni 12,57 11,63 13,24 .03 
adulti 12,57 12,41 12,68 
catalani 12,46 13,56 11,69 .03 
bärbati 12,04 18,21 7,64  .001 
castilieni 11,86 10,08 13,13  .001 


muncitori 11,79 13,09 10,87 .001 
majoritatea 11,29 10,90 11,56 


feministe 9,28 7,07 10,84  .001 


someri 9.11 9,29 8,98 
minoritäti 8,91 8,69 9,06 
fumätori 8,87 7,96 9,52 
negri 8,04 7,89 8,15 
batrini 7,43 7,79 7,17 
basci 6,79 7,21 6,48 

tigani 5,69 5,44 5,87 


protestanti 5,14 4,87 5,33 
guvernare 4,94 5,23 4,72 
homosexuali 4,47 3,91 4,87 


Tabloul 2. Gradul de identificare (1 - „nu mă identific”, 21 - „mă 
identific”) total şi pe sexe (182 de bărbaţi, 254 de femei) în funcție de 
diferite grupuri sociale. Valoarea p< indică probabilitatea conform 
căreia maniera de alegere a bărbaţilor nu diferă de cea a femeilor ; 
este notat doar p< .05. 


O primă observaţie este aceea că subiecţii investigati s-au identificat mai mult cu 
„majoritatea” (m = 11,29) decît cu „minoritatea”(m = 8,91 ; p<0,01). În ciuda faptului 
că cei anchetați s-au identificat cu majoritatea, aceasta nu înseamnă că ei au primit 
conotaţii negative, cum ar fi conformism, lipsă de originalitate, supunere etc., ci 
această situaţie demonstrează că minoritățile deţin destul de multe atribute putin 

atrăgătoare pentru ca tinerii chestionati să dorească să se identifice cu ele. Trebuie, 
de asemenea, să notăm că majoritatea şi minoritatea au constituit în cazul de faţă 
termeni abstracti, fără ca aceasta să împiedice apariţia unei nete preferinţe pentru 
majoritate. Este vorba de o primă ilustrare a prejudecätilor negative care se revarsă 
asupra minorităţilor, în raport cu majoritatea. 


O a doua observaţie este că identificarea pare să corespundă mai curînd valorii 
grupului sau a categoriei sociale decît gradului de stabilitate a apartenenţei subiectului 
la grupul respectiv. Spre exemplu, un tînăr sau un student sînt identități tranzitorii şi, 
cu toate acestea, studenţii s-au identificat mai mult cu ele decît cu alte tipuri de 
identități cum ar fi, de exemplu, european sau valencian (toti subiecţii din eşantion 
erau de origine valenciană), care sînt in mod obiectiv identități mai stabile, dar, fără 
îndoială, au o mai mică pertinentä sau valoare pentru ei. Această valoare asociată cu 
diverse grupuri îi determină pe subiecţi să se identifice mai mult sau mai puţin cu ele. 

În ce priveşte identificarea cu minoritățile prezentate în studiul citat, se poate vorbi 
de trei subgrupe de minorităţi. Cu o medie superioară de peste 15 puncte (pe o scară 
de 21 de puncte) s-au situat ecologiştii, pacifiştii şi antirasiştii, care sînt reprezentanţii 
unor revendicări ale valorilor post-materialiste (cf. Inglehart, 1991) şi acestea au fost 
denumite minorități ideale. Sub 11 puncte, ceea ce reprezintă mijlocul scării, s-au 
situat minoritáfile-problemá, cum ar fi feministele, somerii, fumătorii, bătrînii, ne- 
grii, care simbolizează absenţa fie a unei egalitäti sociale, fie a unei egalitäti de 
muncă sau de calitate a vieţii. Uneori, aceste minorităţi ne lasă impresia că pro- 
blemele lor sînt în curs de rezolvare, dar noi ne-am obişnuit deja să acceptăm că 
astfel de minorităţi au încă probleme. La nivelul cel mai de jos al scării au rămas o 
serie de grupuri care ar putea fi numite minorităţi exogene : ţiganii, protestanții! şi 
homosexualii. Este foarte probabil ca interacţiunea cu acest ultim grup de minorităţi 
să nu se facă decit pe baza predispozitiei, foarte ridicate, de a evita identificarea cu 
acestea. In concluzie, cu excepţia femeilor, care s-au identificat mai mult decît bär- 
batii cu feministele, se poate nota înaltul consens între sexe privind identificarea cu 
acea listă de minorități’. 

În alte studii (Mugny, Gachoud, Doms şi Perez, 1988), s-a comparat imaginea 
majorităţii şi cea a minorităţii cărora li s-a atribuit aceeaşi judecată normativă (ex: să 
manifeste o preferinţă estetică). Inductia a fost abstractă: unui grup de subiecţi i s-a 
spus că majoritatea indivizilor chestionati anterior (82%) au preferat o anumită figură 
geometrică, iar altui grup că o minoritate (18%) a preferat aceeaşi figură. Şi, în ciuda 
faptului că judecata estetică a majorităţii şi a minorităţii era identică, s-au observat 
două aspecte diferenţiale ale reprezentărilor date de majoritate şi minoritate. Într-un 
caz, raţionamentul a fost considerat judecată de valoare, în celălalt caz, judecată de 
sinceritate. În mod global, o minoritate e văzută ca fiind mai puţin bună, mai puţin 
agreabilă şi mai putin atrăgătoare decît majoritatea. In ce priveşte sinceritatea atri- 
buită minorităţilor, aceasta este o prejudecată, întrucît răspunsurile lor au o mai mică 
credibilitate si validitate (trebuie să amintim cá, în studiul prezentat, majoritatea si 
minoritatea au dat acelaşi răspuns, deci este o egalitate de conţinut în afirmaţiile lor). 
Putem extrage, deci, două caracteristici fundamentale ale minoritarului : valorizare 


1. În Spania, protestanții reprezintă doar 1% din populaţie. 

2. Cînd este vorba de identitatea naţională, aceşti subiecţi par să-şi organizeze răspunsurile în funcţie de 
principiul integrării mondiale : ei preferă Europa Spaniei si pe aceasta propriei lor regiuni (există în 
Spania 17 comunităţi regionale care se bucură de autonomie parlamentară). Aceasta nu împiedică 
restul populaţiei regionale spaniole să se identifice mai mult cu aria geografică şi lingvistică de care 
aparţin. 

negativä si credibilitate scäzutä. Aceasta poate justifica si faptul cä se adoptä o mai 
mare distanţă socială faţă de minoritate decît faţă de majoritate si, în plus, există o 
mai intensă activitate critică (de negare; fr. déni) privind afirmaţiile făcute de o 
minoritate decît faţă de afirmaţiile unei majoritati’. 


Automatisme cognitive fata de minorităţi 


Nu există doar această unică predispozitie — afectivă — prin care este depreciat mi- 
noritarul. Dimpotrivă, s-a descoperit că anumite funcţii cognitive automatizate joacă 
un rol important în formarea reprezentării minoritarului. Un exemplu ar fi bine cu- 
noscuta corelaţie iluzorie. Aceasta se referă la tendinţa de a percepe o corelaţie între 
două lucruri, corelaţie care în realitate nu există (Hamilton, Gifford, 1976) ; de exem- 
plu, o corelaţie între un simptom şi o boală. În psihologia socială, acest fenomen a 
atras atenţia, deoarece el pare să se producă mai ales atunci cînd se face o asociere 
între o minoritate şi un comportament rar sau, oricum, puţin frecvent. Spre exemplu, 
un străin care fură, un ţigan care agresează pe cineva, un străin care cîştigă la loterie. 
Distorsiunea se produce deoarece s-a stabilit o asociere între categoria socială mino- 
ritară şi comportamentul rar, care i-a fost atribuit minorităţii respective într-o anumită 
situaţie (vezi figura 1). 


au cistigat la loto | nu au cîştigat la loto 
200 autohtoni 20 180 


20 străini 2 18 


Figura 1. Exemplu de corelație iluzorie. 


În acest exemplu, corelatia între faptul de a fi autohton sau străin si cîstigul la 
loterie este nulă. Corelatia iluzorie apare atunci cînd distribuţia evenimentelor ne 
conduce la concluzia că străinii au mai multe şanse de a cîştiga decît autohtonii. 

Această distorsiune socio-cognitivă arată că faptele rare au o pondere mai ridicată 
în reprezentarea unui grup minoritar decît ceea ce le corespunde în mod obiectiv. De 
exemplu, dacă îmbolnăvirile de SIDA, actele de delincventá, consumul de droguri 
sînt asociate indivizilor apartinînd unor grupuri minoritare, ni le amintim mai bine şi 
le acordăm mai multă atenţie decît atunci cînd aceste fapte sînt asociate majorităţii. 
Sfirsim prin a percepe o mai mare asociaţie între identitatea socială a grupului mino- 
ritar în discuţie şi aceste tipuri de comportament, care, în cele din urmă, sînt destul 
de rare. Printre explicaţiile unui astfel de fenomen, se va ţine cont de o serie de 
factori cognitivi cum ar fi, de exemplu, faptul că informaţia rară atrage mai mult 
atenţia observatorului. Apoi, este vorba şi de o anumită manieră de a introduce or- 
dinea în derularea unor evenimente care se desfăşoară la întîmplare. Căci, dacă o 
serie de evenimente sînt atribuite mai mult unor anumite grupuri decît altora, atunci 
este clar că rolul hazardului se reduce substanţial. Aceste explicaţii cognitive sînt în 


1. Cu toate că nu este o problemă abordată în acest capitol, trebuie să precizăm că teoria influenţei 
minoritare are drept scop să explice cum poate o minoritate, în ciuda acestor atitudini negative fata de 
ea, să producă un tip de influenţă proprie care nu poate fi produs de majoritate (Moscovici, 1976; 
Moscovici şi Personnaz, 1980; Mugny, 1982; Mugny şi Pérez, 1986; Moscovici, Mugny, 1987; 
Pérez, Mugny, 1993; Nemeth, 1986). 

concordantä cu o explicatie in termeni motivationali, conform cäreia asemenea automa- 
tisme par a avea ca finalitate conservarea unei imagini pozitive a propriului grup 
majoritar (Maass si Shaller, 1991 ; Mullen si Johnson, 1990). 


Conflictul de identificare cu minoritatile 


Deoarece, aşa cum s-a văzut pînă acum, minoritarul era apreciat in mod dispropor- 
tionat faţă de majoritar şi evaluat deseori negativ, este logică atitudinea de a menţine 
o distanţă socială faţă de acesta. Într-o serie de studii, s-a putut vedea că un asemenea 
raţionament are o importanţă deosebită, întrucît, prin intermediul proceselor de ca- 
tegorizare socială, o persoană se poate percepe ca fiind apropiată sau chiar similară 
cu o anumită minoritate. În astfel de cazuri, vorbim de existenţa unui conflict de 
identificare cu minoritățile (Mugny si Pérez, 1986), mai ales atunci cînd persoana se 
vede apropiată de o minoritate cu o conotaţie negativă. În asemenea situaţii, deseori, 
ea adoptă strategii de diferenţiere pentru a nu se vedea identificată cu o anumită 
minoritate. Se poate citi, în acest sens, unul dintre articolele în care s-au studiat 
atitudinile faţă de avort (Pérez, Mugny, 1986). 

Un alt fenomen, la fel de cunoscut astăzi, este acela că puterea de influenţă a unei 
surse creşte prin faptul că aparţine aceluiaşi grup sau categorii sociale ca ţinta influ- 
entei (Wilder, 1990; Turner, 1991). Or, acest efect pare să se confirme cu condiţia ca 
in-group -ul să nu obţină atribute negativ conotate, căci, într-un astfel de caz, o sursă 
categorizatä ca out-group poate obţine mai multă influenţă (Mugny si Pérez, 1986). 
Într-unul din studiile noastre, un eşantion de femei şi-a manifestat într-o mai mare 
măsură acordul cu un mesaj care vorbea de libertatea totală faţă de posibilitatea de a 
avorta şi de gratuitatea avortului, atunci cînd au fost informate că sursa era un grup 
de bărbaţi (minoritate out-group, în termenii categoriei sexuale de apartenenţă a su- 
biectilor si a sursei) faţă de cazul cînd informaţiile respectivului mesaj au fost atri- 
buite unui grup de femei (minoritate in-group). Ambele tipuri de minorităţi aveau o 
valorizare puţin pozitivă. Dar, în acest caz, minoritatea feminină, prin categorizarea 
sa socială, a fost văzută mai feministă decît minoritatea bărbaţilor. Datorită aparte- 
nentei categoriale a subiecţilor (femei), aceştia au resimţit mai puternic posibilitatea 
ca atributele negative ale minorităţii femeilor să fie extinse la toate femeile, deci şi 
asupra lor. În faţa acestui conflict de identificare, participantele au refuzat mai mult 
minoritatea in-group decît minoritatea out-group, chiar dacă ambele minorităţi au 
susţinut acelaşi mesaj. Conflictul de identificare se referă, deci, mai curînd la discri- 
minarea minorităţilor apropiate de identitatea noastră, deoarece, în mod just, această 
apropiere ne lasă posibilitatea de a vedea mult mai exact că ne identificăm cu o 
minoritate conotată negativ. Acest comportament psihosocial a fost observat şi în alte 
lucrări, cum ar fi spre exemplu, studiul reacţiilor faţă de minoritățile care luptă contra 
xenofobiei (Mugny, Kaiser, Papastamou, 1983). 


Minorităţi şi contexte normative 


Pe lîngă stilurile de comportament şi prejudecățile faţă de minorităţi, reprezentările 
sociale sînt, de asemenea, determinate şi de contextele normative şi intergrupale în 
care emerg minoritățile. 

Referitor la contextele normative, se considerä cä existä o dublä socioepistemolo- 
gie cu care se poate explica existenta majoritätilor si minoritätilor intr-o anumita 
societate : uniformitatea socială şi diversitatea socială (vezi tabloul sinoptic 2). Ple- 
cînd de la termenul de uniformitate socială, normele sînt văzute ca fiind ceva absolut, 
cărora nu li se poate percepe originea socială sau relativitatea istorică. Interiorizarea 
şi respectarea acestor norme de către majoritate este efectul unei socializări reuşite. 
S-a stabilit astfel un ansamblu de mecanisme de control social (consolidare pozitivă şi 
negativă, respect şi supunere faţă de autoritate, decizia majorităţii etc.) cu scopul de a 
evita devianta de la aceste norme. Conformismul faţă de norme este singurul principiu 
funcţional pentru societate. Se ajunge astfel la un fel de spirală socioepistemologică : 
majoritatea se conformează normelor, deoarece sînt considerate corecte, dar ele sînt 
corecte pentru că majoritatea se conformează lor. 


UNIFORMITATE SOCIALĂ DIVERSITATE SOCIALĂ 


e Norme considerate ca fiind ceva |e Normele apar în urma negocierii şi a 
absolut înţelegerii dintre actorii aflaţi în conflict 


e Mecanism de control social e Mecanism de conflict 


* Principiul functional este 


: * Principiul functional este schimbarea 
conformismul 


* Corect este ceea ce spune * Corect este ceea ce poate fi mai bine 
majoritatea adaptat circumstantelor 


e Cauza deviantei este interioară — |e Cauza deviantei este pusă pe seama 
celui care deviază situaţiei şi absolutismului normelor 


e Cel care deviază este ceva rău e Cel care deviază poate deveni o posibilă 
pentru societate sursă de inspiraţie şi de inovaţie 


e Este valorizată omogenitatea 


ue e Este valorizatä eterogenitatea socială 
socialä 


Tabloul sinoptic 2. Contextele normative — uniformitate versus diversitate socială 


În ce priveste diversitatea sociald, se observa cä normele sint considerate drept 
ceva relativ, cärora li se poate afla originea socialä si relativitatea istoricä. Existenta 
unei norme nu înseamnă altceva decît eşecul unei contra-norme. Originea acestor 
norme se formează în urma negocierii şi a compromisului dintre actorii aflaţi în 
conflict. În astfel de societăţi nu pot exista norme fără contra-norme. Din cauza 
acestei tensiuni constante, este de aşteptat ca schimbarea şi adaptarea normelor să fie 
în funcţie de circumstanţe. Important nu este cum să mentii o normă, ci cum să o 
modifici, astfel încît ea să faciliteze relaţiile sociale. O normă nu este adecvată dacă 
un grup, fie el şi minoritar, nu o acceptă şi nu deviază faţă de ea. Deci, se poate 
concluziona că, din perspectiva diversităţii sociale, originea normelor se găseşte în 
relaţiile sociale. 


Aceste concepţii generale orientează reprezentările sociale şi ale deviantei sociale 
şi grupurilor care nu se comportă ca majoritatea. În perspectiva uniformitätii, se caută 
maniera de integrare faţă de norma dominantă a individului sau grupului care deviază. 
Devianta nu este analizată ca un fenomen în sine, ca un posibil caz pozitiv al normei. 

Dimpotrivă, ea este văzută ca o simplă negare a normei şi ca o problemă care impie- 
dică buna funcţionare a societăţii. Dat fiind faptul că aceste norme sînt considerate 
absolute, cauza deviantei se plasează în caracteristicile proprii individului care de- 
viază. Din cealaltă perspectivă (diversitatea socială), devianta nu poate fi văzută ca 
fiind ceva rău pentru societate, ci, mai curînd, este considerată un posibil factor de 
inovaţie a normelor : contestarea unei norme poate influenţa schimbarea şi crearea 
unor norme noi. Cei care deviază de la norme nu sînt trataţi ca simpli handicapati sau 

ca persoane care au nevoie de programe de resocializare. Devianta este văzută ca o 

posibilă sursă de inspiraţie şi renovare pentru societate. 

Valorizarea făcută de o societate în legătură cu omogenitatea sau eterogenitatea sa 
va influenţa reprezentarea şi valorizarea făcută de fiecare grup în funcţie de propria 
sa identitate, dar şi în funcţie de identitatea altora. Aceasta este o dimensiune per- 
tinentă pentru analiza interacțiunii şi a rezolvării conflictului dintre majoritatea şi 
minoritatea aflate în interacţiune. Pe această direcţie şi urmînd oarecum modelul lui 
Berry (1994), se pot depista patru forme simplificate ale evoluţiei socioculturale (vezi 
figura 2) : 

a. Asimilarea este cazul in care un grup, in general minoritar, se comportä intr-un 
mod prin care dovedeste cä a abandonat valorizarea propriei sale identitati cultu- 
rale in favoarea identitatii grupului majoritar sau dominant, aceasta devenind pen- 
tru grupul minoritar respectiv singurul model cultural. 

b. Integrarea se produce atunci cînd o minoritate încearcă să-şi menţină propria 
identitate culturală şi în acelaşi timp doreşte şi face eforturi pentru a se integra în 
majoritate sau în grupul dominant. 

c. Discriminarea corespunde cazului în care minoritatea îşi menţine propria sa iden- 
titate culturală, dar se află într-o relaţie de conflict cu majoritatea. 

d. În cele din urmă, anomia sau marginalizarea apare atunci cînd minoritatea îşi 
abandonează propria identitate, dar nici nu se poate integra normelor grupului 
majoritar sau dominant. 


După cum se vede, vom avea o formă sau alta de raport între grupuri, în funcţie 
de stilul de comportament al părţilor aflate în interacţiune, precum şi în funcţie de 
valorizarea care se dă pluralismului în contextul social. 


Context scăzut al  |Context înalt al 


minoritate care 
militează activ pentru 
menţinerea propriei 
identități 

minoritate pasivă faţă 
de menţinerea propriei asimilare anomie 
identități 


discriminare integrare 


Figura 2. Forme de evoluţie socioculturală în funcţie de gradul de to- 
lerantá al diversităţii şi de gradul de activitate al minorităţilor pentru 
a-şi păstra propria lor identitate. 

Minoritäti si contexte intergrupuri 


Existenţa minorităţilor nu provoacă doar o poziţie faţă de sistemul normativ. Mino- 
ritätile pluralizează, de asemenea, contextul intergrupal, în care se şi văd, de altfel, 
afectate reprezentările sociale. Chiar dacă pînă în prezent s-a simplificat contextul 
social, vorbindu-se doar de o majoritate şi o minoritate, este evident că astăzi se pot 
realiza analize intergrupale foarte complexe, în funcţie de numărul majoritätilor si al 
minorităţilor vizibile într-o societate dată, dar şi în funcţie de numărul criteriilor 
categorizării sociale. Reprezentările şi tratamentul pe care-l primesc grupurile mino- 
ritare pot fi, de asemenea, examinate în funcţie de contextul intergrupal în care trăiesc 
ele. Se pot diferenţia trei tipuri de contexte intergrupale (vezi figura 3) : 


1. Societăţi care au o majoritate absolută, în care există o omogenitate totală şi, în 
general, un singur mod de a vedea şi de a gîndi lucrurile (tipul A din figura 3). 

2. Societăţi constituite numai din minorităţi, în care fiecare grup este văzut ca inde- 
pendent şi ca partener de cohabitatie (tipul D din figura 3). 

3. Societăţi cu majorităţi şi minorităţi : în astfel de societăţi există mai multe moduri 
de a vedea lucrurile, dar maniera majorităţii este preferată. În acest ultim tip se 
pot face diferențieri : există un context in care avem o minoritate şi o majoritate 
(tipul B din figura 3) şi un context în care avem o majoritate şi mai multe mino- 


ritäti (tipul C din figura 3). 


Tipul A Tipul B Tipul C Tipul D 
Figura 3. Contexte intergrupale 


Plecind de la aceste contexte, se pot stabili o serie de ipoteze asupra interactiunii, 
conflictului intre grupuri si schimbärii sociale. 

Existenţa mai multor grupuri minoritare obligă majoritatea să acorde o atenţie 
diferențiată diverselor tipuri de minorităţi, pentru a sti ce fel de relaţii să stabilească 
cu fiecare în parte. Aceasta înseamnă că imaginea grupului minoritar se va elabora nu 
numai prin comparaţie cu majoritatea, dar şi prin comparaţie cu celelalte minorităţi. 
Definiţia out-group-urilor minoritare în contextul interminoritar se poate elabora prin 
comparaţie directă cu majoritatea şi/sau prin comparaţie cu alte minorităţi. Există o 
diferenţă în a vedea grupul diferit numai faţă de majoritate sau atît faţă de majoritate, 
cit şi faţă de celelalte minorităţi. Dintre aceste două tipuri de comparaţie, mai elabo- 
rată este cea care lasă posibilitatea de a se face o diferenţiere sub două dimensiuni sau 
două tipuri de out-group-uri: pe de o parte, e vorba de o dimensiune care diferen- 
tiazä majoritatea de alte minorităţi, pe de altă parte, a doua dimensiune diferenţiază 
minoritatea atît faţă de majoritate, cit şi faţă de alte minorităţi. Putem deosebi, astfel, 
două tipuri de out-group-uri: cele apropiate sau care se compară doar cu majoritatea 

şi cele mai îndepărtate, care sînt mai deosebite, deoarece ele sînt văzute ca fiind 
diferite atit faţă de majoritate, cit şi faţă de alte minorităţi, mai apropiate de majo- 
ritate. Se observă, deci, cum contextul intergrupal poate fi sursa unor reprezentări 
diferenţiate ale minorităţilor, precum şi sursa unor diverse atitudini faţă de aceste 
minorităţi. 


Ambivalenta fata de minoritar 


Atitudinile pe care le au grupurile unele faţă de altele nu sînt înăscute, dar asta nu 
înseamnă că orice tip de atitudine se poate învăţa. Atitudinile, aceste sentimente 
întărite, sînt prescriptii normative asupra obiectului în omologie cu cadrele socio-epis- 
temice culturale prestabilite. Majoritatea acestor cadre continuă să fie etnocentrismul 
şi absolutismul normelor, cei doi opozanți sociocognitivi principali ai atitudinilor de 
toleranţă în grup. 

Etnocentrismul este tendinţa cognitivă şi emoţională de a nu percepe diferenţa sau 
de a nu o valorifica în ea însăşi; observatorul etnocentric refuză orice alt criteriu 
diferit de criteriile pe care le foloseşte el. Vorbim despre absolutismul normelor 
atunci cînd acestea sint reificate şi au un caracter universal si transsituational : con- 
siderăm normele ca ceva obiectiv şi invariabil şi credem că întreaga lume trebuie să 
se supună acestor norme. Plecînd de la aceste definiţii, tot ce deviază de la normă va 
fi considerat deviant natural şi, în consecinţă, discriminarea sa va fi văzută tot ca o 
reacţie naturală. 

Aceste două cadre socio-epistemice, etnocentrismul şi absolutismul normelor, nu 
mai sînt astăzi de actualitate. Datorită relativismului cultural care a pătruns în ultima 
vreme în ştiinţele sociale şi umaniste, afirmaţia că anumite culturi ar putea fi superi- 
oare altora e considerată eronată. De asemenea, s-a evidenţiat necesitatea de a intele- 
ge normele ca fiind relative, rezultat al negocierilor şi al compromisului între actorii 
sociali. În domeniul politic, aprobarea de către O.N.U. a Cartei Drepturilor Omului 
în 1955 a însemnat, la nivel mondial, un pas înainte în lupta pentru respectarea 
minorităţilor. 

Păcat că astfel de principii nu sînt vehiculate la nivel „înalt”. Spre exemplu, chiar 
dacă în Cartă se stipulează o schimbare politică importantă în ce priveşte modul de 
comportare faţă de minorităţi, ea nu insistă şi asupra necesităţii schimbării reprezentă- 
rilor pe care fiecare societate dominantă o are faţă de minorităţi. În termeni psihoso- 
ciali, se poate spune că această Cartă promovează un comportament de toleranţă 
universală, fără ca acesta să fie însoţit si de o modificare a stereotipului faţă de fiecare 
minoritate în parte. Astfel, apar reprezentările ambivalente faţă de grupurile mino- 
ritare. Pe de o parte, majoritatea se comportă cu toleranţă sau, mai bine zis, se vede 
obligată să se comporte aşa, deoarece discriminarea minorităţilor este astăzi denuntata 
si cenzurată de majoritatea societăţilor ; pe de altă parte, apare şi impresia (mai mult 
sau mai puţin conştientă) că grupurile minoritare, care populează societatea, creează 
de fapt probleme în societate, pentru că ele nu reflectă decît imperfectiunile sociale, 
nu fac decît să frineze progresul unei societăţi, generînd pesimism, insecuritate, insta- 
bilitate etc. Este vorba, în ultimă instanţă, doar de o toleranţă labilá — lipseşte foarte 
putin ca societatea să devină intolerantä (cf. Pérez, Mugny, Fierres, Llavata, 1993). 
Chiar dacă societatea nu vădeşte o preocupare reală pentru rezolvarea problemelor 
minorităţilor, trebuie să sperăm că, în timp, această atitudine se va schimba. 

Din punct de vedere empiric, acest nou mod de tratare a minoritätilor are indi- 
catori deja definiti (cf. Pérez si Dasi, 1995): absenta unei corelatii intre imaginea si 
atitudinea faţă de minorităţi ; atitudini manifeste de toleranţă, dar şi judecăţi negative 
latente ; inversiunea cauzelor non-integrării minorităţilor, directionind responsabili- 
tatea doar spre ele, deoarece, la nivel manifest, majoritatea nu le mai discriminează 
Si, prin urmare, dacă minoritățile nu se integrează este vina lor şi nu a tendinței altora 
de a le discrimina etc. Rămîne, astfel, implicită, credinţa într-o aptitudine de a se 
integra, aşa cum anumite culturi au fost capabile să o facă. 

Iată două exemple care vin să ilustreze cele spuse mai sus. Primul l-am luat dintr-o 
anchetă reprezentativă a populaţiei din Statele Unite care a fost realizată în 1989 de 
către National Opinion Research Center. S-a cerut subiecţilor albi să indice dacă le 
convine sau nu să-şi lase copiii să frecventeze o şcoală unde jumătate din elevi sînt 
negri. În procent de 80%, subiecţii chestionati au răspuns că nu văd nici un incon- 
venient în acest lucru. O altă serie de întrebări a confirmat că marea majoritate a 
celor anchetați nu mai susţin opinii rasiste şi nici segregationiste. Totuşi, labilitatea 
acestor afirmaţii a fost verificată ceva mai tîrziu, cînd aceloraşi subiecţi li s-a pus 
aceeaşi întrebare, de data aceasta doar puţin modificată: în loc să li se spună că 
jumătate din elevii de la acea şcoală erau negri, li s-a spus că mai mult de jumătate 
din copiii care învaţă acolo sînt negri. Numai 53% din cei chestionati nu au manifestat 
nici o obiectie, pástrindu-si răspunsul initial. Si alte studii realizate periodic de acest 
centru au indicat acelaşi tip de rezultate. Trebuie reţinut un fapt: conţinutul opiniei a 
fost acelaşi atit într-o întrebare, cit şi în cealaltă, subiecţii fiind rugaţi să răspundă la 
versiunea: vă opuneti sau nu segregării şcolare? Singurul aspect schimbat a fost 
contextul intergrupal şi, în consecinţă, relaţia de putere între albi şi negri: şcoală în 
care jumătate din elevi sînt albi/negri versus şcoală cu majoritate elevi negri/minori- 
tate elevi albi. Se poate spune că în Statele Unite, ca de altfel în multe alte ţări ale 
lumii, opinia non-rasistă are o mai mare trecere în viaţa cotidiană decît una mai puţin 
non-rasistă faţă de diverse grupuri minoritare (pentru o analiză a rasismului manifest 
şi latent, v. Pérez ef al., 1993). 

Un alt exemplu al dedublării stereotipului şi atitudinilor faţă de minoritate poate fi 
extras dintr-un studiu al nostru (Pérez ef al., 1993). Unui număr de 271 de studenţi 
universitari li s-au măsurat judecätile de valoare stereotipe, pe care ei le aplică pro- 
priului grup, numit „gadje” (persoane care nu sînt ţigani), şi pe care le aplică ţiganilor. 
Pentru aceasta li s-a prezentat o listă cu 20 de trăsături dispuse aparent la întîmplare, 
în care s-a ţinut cont de următoarea distribuţie: 5 pozitive şi tipice gadje-ilor; 5 
negative şi tipice gadje-ilor ; 5 pozitive şi tipice ţiganilor şi 5 negative şi tipice tigani- 
lor. Li s-a cerut studenţilor să indice care cred ei că sînt toate trăsăturile pozitive şi 
apoi care sînt toate trăsăturile negative care aparţin gadje-ilor şi care aparţin ţiganilor. 
Spre exemplu, în una din aceste patru condiţii s-a spus: „indicaţi toate trăsăturile 
care vi se par pozitive şi care aparţin doar ţiganilor, nu şi gadje-ilor (adică celor care 
nu sint ţigani)”. 

Rezultatele (vezi figura 4) indică faptul că subiecţii au atribuit mai multe trăsături 
gadje-ilor decît ţiganilor (p<0,02) şi au evitat să atribuie trăsături negative ţiganilor, 
efect asemănător cu ceea ce numim discriminare inversă. În acest studiu s-au mai 
măsurat atitudinile manifeste şi cele latente faţă de ţigani. Spre exemplu, un item care 
viza atitudinea manifestă era prezentat sub forma: „sînt necesare mai multe inter- 
ventii politice şi sociale pentru a ameliora viaţa ţiganilor”. Un item latent a fost 
prezentat în forma: „ţiganii sînt mai putin preocupaţi de viaţa politică în comparaţie 
cu gadje-ii”. Itemii latenti lasă impresia că nu sînt decît simple descrieri ale unor 

fapte şi nu valorizări ale ţiganilor. Rezultatul care merită a fi reţinut, privind studiul 
de faţă, constă în faptul că atitudinea manifestă faţă de ţigani nu are o corelaţie 
semnificativă (r = 0,06) cu judecätile de valoare stereotipizate (nici pozitive, nici 
negative) aplicate ţiganilor. E ca şi cum imaginea şi atitudinea faţă de aceasta 
minoritate este disociată. Totuşi, este curios că atitudinea manifestă faţă de această 
minoritate pare ancorată în imaginea pozitivă a propriului grup : cu cît se valorizează 
pozitiv mai mult gadje-ii, adică in-group-ul, cu atît atitudinile faţă de ţigani vor fi 
mai defavorabile. Această imagine pozitivă a in-group-ului organizează, în acelaşi fel 
şi atitudinile latente faţă de ţigani. Totuşi, s-a descoperit că aceste atitudini latente au 
o legătură cu stereotipul negativ despre ţigani (cu cît acesta e mai negativ, cu atit 
atitudinile latente sînt mai puţin favorabile). Relaţia aceasta ar fi trebuit să o găsim şi 
la nivel manifest, dacă Zeitgeist'-ul n-ar fi cenzurat manifestarea rasismului. 

pozitive negative 
Figura 4. Numárul de caracteristici pozitive sau negative asociate gadje-ilor sau tiganilor 


Am putea cita exemple si despre alte minoritáti la care s-a observat acest tip de 
dedublare, cum ar fi spre exemplu convingerea cá femeile ocupá posturi de respon- 
sabilitate in societatea contemporaná, cind, de fapt, in Spania, ele ocupá doar 9% din 
astfel de posturi. Cu toate cá este destul de acceptatá ideea cá presiunea in favoarea 
minoritätilor a determinat scáderea discriminárii manifeste, indirect ea a creat cadrul 
propice elaborárii unor noi forme de discriminare. Ín general, se poate spune cá 
grupurile minoritare se aflá intr-o conjuncturá oarecum ciudatá: pe de o parte, se 
valorizeazá toleranta fatá de aceste grupuri, dar, in acelasi timp, ele sint si obiectul 
practicilor de intolerantá. Anularea etnocentrismului si a absolutismului normelor este 
pe punctul de a fi realizată doar superficial in cazul majorităţii, căci nu s-a reuşit 
schimbarea formelor subtile de discriminare, care au loc in interactiunile sociale. Rá- 
mine, încă, necesar să se producă o transformare a relaţiilor sociale pentru ca acestea 
să se formeze în alte cadre socio-epistemice, diferite de etnocentrismul şi absolutismul 
normelor. Noile forme de relaţii sociale par să se elaboreze în funcţie de reprezen- 
tările sociale ale minorităţilor. 


1. Zeitgeist (germ.) = spiritul timpului (n.tr.). 

Efectele pozitive ale minoritätilor 


Chiar dacä preferinta pentru uniformitate si pluralitate ar fi caracteristicä unui anumit 
sistem social, se pare, totuşi, că viziunea uniformitätii predomină cam peste tot si 
mai ales în cadrul practicilor sociale. În acest sens, grupurile sociale iniţiază acţiuni 
care să le mărească puterea, constituindu-si un cadru referential normativ prin exce- 
lentá; astfel, aceste grupuri valorizează şi susţin asimilarea socioculturală a celuilalt 
pentru a deveni majoritare. Tendința de a dori să devină majoritar e general valabilă 
pentru grupurile minoritare. Totuşi, cel mai important aspect atit pentru grupul mino- 
ritar, cit şi pentru societate este cel al existenţei minorităţilor, al necesităţii de a trăi 
într-o societate multi-culturală şi inter-culturală. 

În studiile asupra luării deciziei în grup putem găsi exemple concludente cu privire 
la felul în care existenţa unor subgrupuri în cadrul unui colectiv contribuie la ame- 
liorarea funcţionării sale. În acest gen de cercetări (v. Nemeth, 1980), se arată că 
grupurile foarte orientate spre uniformitate, care iau decizii pripite, care nu iau în 
considerare opinii diverse, care se supun părerii unui lider sau a unui singur expert, 
care manifestă coeziune ridicată sau similitudine în interiorul lor, care cenzurează 
dizidenta, care se autoreprezintă ca fiind superioare din punct de vedere moral, care 
menţin o reprezentare stereotipă faţă de alte grupuri, ei bine, acestea sînt grupuri care 
adoptă decizii mai puţin corecte (v. Janis, 1972). Astfel de studii confirmă că prezen- 
ta punctelor de vedere minoritare pot întârzia luarea unei decizii, obligind la exami- 
narea mai atentă a informaţiilor şi contribuind la ameliorarea calităţii proceselor 
deliberative şi la calitatea deciziei. 

Minoritățile produc aceste efecte pozitive dacă le raportăm la cadrul socio-epistemic. 
Ele distrug uniformitatea normelor şi, pentru a restabili o altă tendinţă dominantă, 
este necesar ca ele să reflecteze la noile proprietăţi ale normelor. În aceste condiţii, 
societatea se vede nevoită să ţină cont şi de punctul de vedere al minorităţilor, chiar 
dacă nu se urmăreşte decît reformularea normelor majoritare, care, în cele din urmă, 
vor infirma punctul de vedere al minorităţii. Efectul pozitiv este acela că minoritatea, 
cu devianta sa, a reuşit să modifice o reprezentare a lucrurilor, care în loc să fie 
văzute în termenii unicitatii, vor fi văzute prin termenii pluralitátii. Această ultima 
reprezentare pare a fi indispensabilă pentru producerea inovației, fapt probat de nume- 
roase direcţii de cercetare. 

În studiile sale, Charlan Nemeth (1986), de la Universitatea Berkeley, a cerut 
subiecţilor să rezolve diverse probleme (să găsească o figură ascunsă printre altele, să 
rezolve o anagramă, să creeze asociaţii de culori, să memoreze o listă de cuvinte etc.). 
Subiecţii erau organizaţi în grupuri de cîte patru sau şase persoane. Participanţii 
primeau apoi anumite informaţii, care erau emise fie de majoritatea membrilor gru- 
pului, fie de o minoritate. Rezultatele au dovedit că, dacă subiecţii credeau că infor- 
matiile primite (fie ele corecte sau nu) proveneau de la majoritate, analiza lor era 
convergentă : participanţii aveau tendinţa de a acorda un plus de credibilitate acestor 
informaţii şi căutau chiar argumente pentru a confirma judecätile majorităţii. Dacă, 
în schimb, credeau că informaţiile veneau din partea minorităţii, subiecţii erau încli- 
nati să le analizeze într-un stil numit divergent: criticau informaţiile respective si, 
mai mult, chiar căutau alte alternative. Ceea ce s-a obţinut în final, a fost faptul că 
interacţiunea cu minoritatea a produs la subiecţi asociaţii originale, memorarea mai 

bună a informaţiilor, crearea mai multor cuvinte in cazul în care sarcina era rezolvarea 
unei anagrame sau descoperirea mai multor figuri ascunse. Într-adevăr, în interacţiune 
cu minoritatea problemele sînt dezbătute din alte perspective, se ţine mai mult cont 
de alte puncte de vedere, se găsesc noi soluţii, care altfel nu ar fi putut fi percepute. 
Teoria lui Nemeth este că atît majoritatea cît şi minoritatea influenţează modul în care 
oamenii încearcă să rezolve o sarcină, chiar dacă majoritatea induce o gîndire de tip 
convergent, iar minoritatea una de tip divergent. 

Fabrizio Butera (1994), de la Universitatea din Geneva, a obţinut rezultate simila- 
re în paradigma 2-4-6 a lui Wason (1960) asupra strategiilor de testare a ipotezelor în 
raţionamentul inductiv. După cum se ştie, în această paradigmă, cercetătorul prezintă 
trei cifre (2-4-6), iar subiecţii trebuie să ghicească regula folosită la compunerea 
grupului de cifre (de exemplu : trei numere aşezate în ordine crescătoare). După ce 
stabilesc regula (formulează, deci, o ipoteză) subiecţii propun alt grup de trei cifre, 
alcătuit potrivit ipotezei lor, iar cercetătorul îi va informa dacă acesta respectă sau nu 
regula pe care el însuşi a utilizat-o. Să presupunem că experimentatorul s-a ghidat 
după regula „trei numere aşezate în ordine crescătoare” şi că subiectul gîndeşte că 
regula este „trei numere pare”. În tentativele sale de a propune alte trei cifre, su- 
biectul se poate sluji de două strategii: confirmarea sau infirmarea. În cazul în care 
ipoteza sa este „trei numere pare” şi propune grupul (8-10-14), el urmează strategia 
de confirmare. Dimpotrivă, dacă avansînd aceeaşi ipoteză propune cifrele (3-5-7), el 
foloseşte strategia de infirmare. Oricare din cele două ansambluri de cifre ar constitui 
propunerea subiectului, experimentatorul va răspunde că ea corespunde cu regula pe 
care el însuşi a utilizat-o, deoarece sînt cifre aşezate în ordine crescătoare. Dacă 
subiectul a folosit confirmarea, va înceta să mai caute şi va conchide în mod incorect 
că ipoteza „3 numere pare” a fost adeverită. Dacă, însă, s-a servit de strategia infir- 
mării răspunsul experimentatorului îl face să înţeleagă că regula „trei numere pare” 
nu e corectă, căci a aflat că şi ansamblul de numere impare respectă regula experi- 
mentatorului. Majoritatea oamenilor comit această eroare şi noi înşine folosim con- 
firmarea ca o strategie de a ne testa ipotezele. Nu insistăm aici asupra acestui fenomen 
(pentru o prezentare sintetică se poate consulta McDonald, 1990). Subiectii din expe- 
rimentele lui Butera au fost făcuţi să creadă că strategiile de confirmare şi infirmare 
au fost utilizate fie de către o minoritate, fie de către o majortate. Rezultatele obţinute 
arată că subiecţii confruntati cu o minoritate recurg mai frecvent la infirmare (îşi 
corectează propriul raţionament eronat) şi aceasta chiar în condiţiile în care 
minoritatea propune confirmarea. Dimpotrivă, în faţa majorităţii, ei manifestă un 
comportament de imitare, spun ceea ce spune majoritatea, fără a ajunge să utilizeze 
infirmarea. 

Acest ansamblu de studii arată că, dacă o informaţie are o origine minoritară, 
subiecţii îşi schimbă maniera de a funcţiona cognitiv sau, mai bine zis, îşi modifică 
modul de a vedea problema sau situaţia. Dacă minoritatea produce astfel de efecte, 
atunci ea poate să determine şi anumite modificări în ce priveşte reprezentarea pe 
care subiecţii o au asupra sarcinii. În urma intervenţiei minorităţilor, subiecţii îşi 
reprezintă sarcina în termenii pluralitätii şi ai deschiderii. Confruntati cu o majoritate, 
ei nu văd o altă alternativă faţă de informaţia propusă de aceasta. De altfel, s-a mai 
constatat în aceste studii că este suficient să li se spună subiecţilor că nu se acceptă 
decît un singur răspuns, pentru ca minoritatea să nu mai producă un efect novator. 
Dacă se li spune că sarcina admite mai multe răspunsuri, atunci minoritatea are posi- 
bilitatea de a produce din nou efectul său inovator. Această variaţie a reprezentării 
sociale a sarcinii nu produce acelaşi efect în cazul majorităţii, deoarece majoritatea 

pare să orienteze întotdeauna subiectul în direcţia confirmării răspunsului său şi, mai 
mult, chiar induce o reprezentare a sarcinii în termenii unicităţii : subiectul consideră 
că este necesar un singur răspuns (Pérez, Mugny, Huguet, Butera, 1993). 

Fundamental este că minoritatea produce aceste efecte pozitive deoarece moda- 
litatea de interacţiune cu ea (subiectul se simte în general superior faţă de minoritate, 
deci există o relaţie de dominare) influenţează reprezentarea asupra obiectului con- 
troversat. Subiectii nu sînt conştienţi, însă, de efectele constructiviste induse de 
minorităţi. Aceste studii pe care le-am citat arată că minoritățile pot avea funcţii 
pozitive, mai ales la nivel socio-epistemic, funcţii pe care nu le sesizăm direct. Ele au 
un rol important în stimularea inovației, lucru care este, de altfel, valorizat social. 


Criptomnezia fata de minorităţi 


În altă ordine de idei, un ultim aspect pozitiv al minorităţilor sînt schimbările socio- 
-culturale pe care le provoacă, dar acest merit le este foarte rar recunoscut. Impresia 
dominantă este aceea că modificările de valori sînt opera majorităţii, a grupurilor 
care deţin puterea, a mass-mediei, a publicităţii, a marilor organizaţii. Dar o analiză 
mai atentă pare să arate că majoritatea acestor schimbări sînt, de fapt, opera mino- 
ritätilor. Spre exemplu, feministele au stat la baza schimbării statutului de egalitate 
dintre sexe. Lupta pentru abolirea sclaviei şi lupta împotriva rasismului nu au fost 
initiate de majoritate, ci de către minorităţi. Apoi o serie de atitudini atit de cunoscute 
astăzi, cum ar fi respectul faţă de mediul înconjurător a fost susţinut la început doar 
de minoritatea ecologiştilor. Lupta pentru pace, denuntarea violării drepturilor omului 
sînt menținute prin activitatea unor colective minoritare cum ar fi Amnesty Inter- 
national şi diverse ONG (Organisations Non-Gouvernamentales), care acum se bucură 
de un mare prestigiu. Lupta în favoarea avortului liber sau a reglării consumului de 
droguri continuă să fie încă promovate în diverse ţări doar de grupuri minoritare. 
Lupta pentru acceptarea cuplului nelegal a fost iniţiată de către homosexuali etc. 
Deci, valori ca egalitate socială, pace, toleranţă, respect faţă de mediu, libertate 
sexuală, libertate de exprimare etc. nu vin de sus, cum se consideră de obicei, ci 
dimpotrivă ele sînt rezultatul luptelor pe care grupurile minoritare le susţin împotriva 
celor dominante. 

Plecind de la aceste constatări, am putea vorbi de un fel de criptomnezie! faţă de 
minorităţi. Acest fapt înseamnă să ne însuşim într-o oarecare măsură ideile emise de 
o minoritate, pentru ca apoi să uităm că ea a fost cea care le-a elaborat. Se poate 
ajunge chiar la manifestarea unei atitudini pozitive faţă de ideile susţinute de mino- 
ritate, dar nu şi faţă de minoritate ca grup. O primă ilustrare a acestui fenomen 
(Mugny, Pérez, 1989) a constat în măsurarea într-un eşantion format din mai mult de 
o mie de tineri a gradului lor de identificare cu următoarele cinci minorităţi : femi- 
niste, anarhisti, ecologişti, antirasisti, pacifişti. S-a măsurat, de asemenea, şi gradul 
de acceptare a cinci valori sociale: pace, egalitate între sexe, egalitate între rase, 
libertate şi respect faţă de mediu. În final, s-au măsurat atitudinile subiecţilor faţă de 
minorităţi prin raportare la principiile normative ale acestor minorităţi: feministele 
luptă pentru egalitate între sexe, antirasiştii pentru revendicarea egalităţii între rase, 


1. Criptomnezie înseamnă a uita că o idee a aparţinut unei alte persoane; odată cu trecerea timpului 
vom considera că această idee ne aparţine. Fenomenul nu este conştient şi poate degenera într-un 
cadru psihopatologic. 

ecologistii pentru respectarea mediului, anarhistii pentru apärarea libertatii, iar paci- 
fiştii pentru promovarea păcii. Rezultatele (vezi figura 5) au arătat că tinerii au atitu- 
dini favorabile faţă de principiile normative chiar dacă nu le-au asociat cu grupurile 
minoritare care, din punct de vedere istoric, promovau acele principii. Dimpotrivă, 
subiecţii au manifestat o atitudine mai putin favorabilă faţă de minorităţi atunci cînd 
nu se făcea apel la principiile promovate de acestea, ci doar la identitatea lor. Atunci 
cînd minoritatea era asociată cu principiul normativ, subiectul manifesta o atitudine 
intermediară : nu era chiar atît de valorizatá ca atunci cînd fusese prezentat principiul 
normativ, dar nici nu era refuzată ca atunci cînd fusese prezentată doar ca minoritate!. 


Figura 5. Gradul de aprobare (a simpatizantilor de stînga si de dreapta) 
pe o scară in 8 puncte (8—total de acord) 


Concluzii 


Stilurile de comportament, prejudecățile faţă de minorităţi, în funcţie de contextul 
normativ şi intergrupal în care apar minoritățile, influenţează modul în care se elabo- 
rează reprezentările faţă de acestea. Aceste reprezentări nu sînt statice, fie datorită 
evoluţiei contextelor, fie stilurilor de comportament. Aceasta nu ne împiedică să izo- 
lăm, totuşi, anumite componente transsituationale ale acestor reprezentări. 

Se poate concluziona că există un paradox în ce priveşte reprezentarea mino- 
ritarului : se trăieşte, adesea, cu impresia că minoritățile nu sînt elemente care aduc 
noul, dar, cu toate acestea, se acceptă faptul că ele au un rol în ce priveşte dinamica 
şi schimbarea într-o societate. În toate societăţile se doreşte eliminarea minorităţilor, 
pentru că ele sînt văzute ca probleme, dar se ştie că o societate fără minorităţi este 
paralizată. Reprezentarea minorităţilor reflectă tocmai această dedublare a conşti- 
intei: credem cá ele nu ne ajută, dar, de fapt, ne ajută, credem că nu ne influenţează, 
dar ne influenţează, nu le iubim, dar, în acelaşi timp, simţim că ele fac parte din noi. 


Colectivul de cercetători de la Universitatea din Valencia mulţumeşte 
Comisiei Interministeriale a Ştiinţei şi Tehnologiei (CICYT-SEC 95-0628) 
pentru Sprijinul financiar acordat realizării acestui studiu. 


Traducere de Agatta Drăgulescu 


1. O analiză comparativă a tinerilor în funcţie de simpatiile lor politice a dovedit că aceia care aveau o 
simpatie mai mare faţă de politica de dreapta interiorizează la fel valorile ca şi aceia care simpatizau 
mai mult cu stînga. Diferențe semnificative între cele două grupuri s-au înregistrat în ce priveşte 
gradul de identificare cu minoritățile: minoritățile au fost mai bine apreciate de către tinerii care 
simpatizau cu stînga decît de cei care erau simpatizanți de dreapta. 


Notiunea de atribuire 
in psihologia sociala 


Jean Claude Deschamps si Alain Clemence 


În anii ’50 este publicată in SUA o lucrare care va marca in mod considerabil dezvol- 
tarea ulterioarä a psihologiei sociale. Este vorba de cartea lui Fritz Heider: The 
Psychology of Interpersonal Relations. Ca majoritatea pionierilor in psihologia socialä 
moderna, Heider este un psiholog european, puternic influentat de psihologia formei, 
care a fost nevoit să se exileze în Statele Unite înaintea celui de-al doilea război 
mondial. Opera lui Heider ilustrează în chip exemplar importanţa şi pătrunderea unui 
curent sau a unei inspiratii gestaltiste în psihologia socială modernă. În acest text din 
1958, el reia un anumit număr de analize publicate deja, mai ales în 1944, în „The 
Psychological Review”, şi în 1946, în „The Journal of Psychology”. El îşi afirmă 
orientarea gestaltistă, considerînd comportamentul drept un întreg cognitiv şi nu o 
succesiune de reacţii mai mult sau mai putin independente unele faţă de altele. De 
aici, importanţa acordată de către acest autor noţiunii de echilibru cognitiv, în special 
în analiza percepţiei avute de indivizi asupra relaţiilor interpersonale, relaţii care ar fi 
mereu organizate în aşa fel încît indivizii să aibă o viziune echilibrată asupra mediului 
lor (pentru modelul echilibrului, v. Heider, 1946, 1958 şi, în franceză, Deschamps, 
1978). Totuşi, organizarea unui asemenea cîmp reprezentational structurat presupune 
ca individul să dea o semnificaţie elementelor şi datelor din mediul său. Atribuirea 
trimite la procesele care permit să se dea un sens unui eveniment oarecare, să i se 
stabilească originea. În analiza relaţiilor interpersonale, Heider pleacă de la ideea 
conform căreia indivizii posedă o psihologie naivă, permitindu-le să dezvolte o viziu- 
ne coerentă asupra mediului lor. El încearcă să detaşeze principiile acestei psihologii 
naive, analizind mai ales noţiuni şi ipoteze implicite. Plecînd de la analiza experienţei 
spontane, una dintre noţiunile puse în evidenţă este, deci, cea de atribuire; Heider 
deschide calea nenumăratelor lucrări realizate în acest domeniu, începînd de la mijlo- 
cul anilor '60, lucrări al căror scop este acela de a justifica elaborarea, prin inferentä, 
a anumitor cognitii ale universului mental pornind de la observarea de către subiect a 
evenimentelor şi a comportamentelor. Din această perspectivă, nu este vorba numai 
de a administra informaţiile, ci şi de a produce anumite cognitii. Indivizii ar merge 
dincolo de datele situaţiei pentru a o explica, pentru a o înţelege şi pentru a-şi adapta 
comportamentul. Ei ar căuta să dea un sens evenimentelor, comportamentelor, inter- 
acţiunilor. Într-un fel, atribuirea ar fi un proces care ne-ar permite să producem 

plus-valoare la nivelul sensului. Mai exact, acest proces de atribuire ,constä in a 
emite o judecată, in a infera «ceva», o intuiţie, o calitate, un sentiment asupra stării 
proprii sau asupra stării altui individ plecînd, de la un obiect, de la o dispoziţie 
spaţială, un gest, o dispoziţie sufletească” (Moscovici, 1972, a, p. 60). 


Atribuirea la Heider 


În faimoasa lucrare din 1958, caracterizată drept „note de lucru în scopul unei 
pre-teorii a relaţiilor interpersonale”, Heider se străduieşte să detaşeze principiile 
generale subiacente ale acţiunii cotidiene. Pentru a-şi duce la bun sfîrşit analiza rela- 
tiilor interpersonale, autorul face apel la psihologia naivă (aşa cum se exprimă ea in 
limbaj şi în experienţa cotidiană, de exemplu) datorită importanţei ei în aceste relaţii 
interpersonale şi pentru că ea conţine concepte şi ipoteze implicite. În special în 
această lucrare, el pune bazele unei noi problematici pentru psihologia socială cogni- 
tivă, descriind procesul prin care indivizii fac atribuiri mediului lor, atribuiri de 
cauze, de dispoziţii, de proprietăţi. 

Pentru Heider, atribuirea este procesul prin care „omul cuprinde realitatea şi poate 
s-o prezică şi s-o stípineascá" (1958, p. 79). Atribuirea permite să se conceapă 
mediul ca fiind ceva stabil şi coerent ; ea favorizează o descriere economică a ceea ce 
se întîmplă, ne determină aşteptările şi reacţiile la evenimente. Pentru Heider, atri- 
buirea este căutarea de către individ a cauzelor unui eveniment, deci căutarea unei 
structuri permanente, dar nu direct observabile, care subintinde efectele, manifestările 
direct perceptibile. Aceasta revine la a reface lanţul cauzal de la efecte la cauze; 
după schema gestaltistă susţinută de Heider, este vorba de căutarea „distalului” ple- 
cînd de la „proximal”. De fapt, percepțiile şi acţiunile ne sînt dirijate către conţinuturi 
ale mediului distal şi încercăm să dăm un sens multitudinii de stimuli proximali ordo- 
nîndu-i în funcţie de invariantii distali şi de proprietăţile lor. Mai precis, atribuirea 
poate fi concepută ca un „arc perceptiv” între două puncte: obiectul (adică partea 
din mediu spre care este îndreptată percepţia) şi percepţia (adică obiectul aşa cum ne 
apare el). În mare parte, comportamentul nostru este guvernat de relaţiile de cauzali- 
tate stabilite între diversele elemente şi evenimente ale cîmpului psihologic în centrul 
căruia ne găsim în compania celorlalți. 

În cele din urmă, interpretarea cauzală a lumii sociale este făcută după un fel de 
„analiză factorială implicită”. În această analiză statistică spontană, anumiţi factori se 
referă la persoane, alţii îşi au sursa în mediul acestor persoane. „Atribuirea eveni- 
mentelor unor surse cauzale are o mare importanţă pentru imaginea noastră asupra 
mediului social. Nu este acelaşi lucru dacă, de exemplu, o persoană descoperă că 
bätul care a lovit-o a căzut dintr-un copac uscat sau a fost aruncat de un duşman. 
Atribuirea în termeni de cauze impersonale şi personale şi, în cel din urmă caz, în 
termeni de intenţii ţine de fapte cotidiene, determinînd o mare parte din înţelegerea şi 
din reacţiile noastre la mediu”, scrie Heider (ibid., p. 16) şi adaugă: „intenţia este 
factorul central al cauzalitätii personale”. Atribuirea unor factori de mediu sau de 
personalitate s-ar baza pe o serie de observaţii după o metodă apropiată de metoda 
experimentală. Heider notează, în 1944, că indivizii au tendinţa de a plasa cauzele 
mai mult la persoane decît în mediu. 

Trebuie adăugat că, pentru autor, atribuirea depinde şi de nevoia de a evita dez- 
echilibrul cognitiv. Interpretarea cauzală nu este legătura arbitrară între un fapt dat şi 

semnificaţia lui; ea ascultă de principiul echilibrului cognitiv care presupune ca 
judecätile sau aşteptările unei persoane privitoare la un aspect al mediului să nu fie în 
contradicţie cu implicaţiile judecăților sau aşteptărilor relative la alte aspecte ale me- 
diului. Dacă există un dezechilibru, va exista tendinţa să se modifice mediul sau, 
dacă aceasta nu se poate, să se modifice cognitia. După cum se vede, în gîndirea 
autorului, atribuirea este aproape o necesitate teoretică; ea se integrează perfect in 
modelul lui Heider, cel al căutării stabilităţii şi echilibrului la care aceste procese 
inferentiale permit să se ajungă înaintînd la conținuturile invariante distale. La baza 
percepţiei naive ca demers ştiinţific stau căutarea permanentului dincolo de variabil, 
nevoia de a organiza mediul într-un mod coerent şi stabil, iar atribuirea este una din 
modalităţile de organizare a acestui mediu. 

Începînd cu anii 1970, lucrările despre atribuire vor lua un avint considerabil. 
După cum scria Ostrom în 1981, „aşa cum dinamica grupurilor a fost preocuparea 
dominantă a psihologiei sociale in anii '50, atitudinile în anii '60, cercetarea asupra 
atribuirii a fost preocuparea empirică dominantă a anilor '70". În 1980, într-un articol 
recenzind lucrările despre atribuire din anii '70, Kelley şi Michela, fără a avea 
pretenţia exhaustivitätii, au numărat nu mai putin de 900! Totuşi, teoriile atribuirii 
au început să aibă o influenţă considerabilă abia atunci cînd Jones şi Davis (1965), 
apoi Kelley (1967) au reluat formulările lui Heider asupra psihologiei naive şi pro- 
ceselor de atribuire. 


Modelul inferentelor corespondente 


Un prim model elaborat din perspectiva heideriană a cercetării distalului latent, in- 
variant şi stabil, plecînd de la proximalul manifest, dar variabil, este cel al lui Jones 
şi Davis (1965). Ei aplică acest model percepţiei pe care subiectul o are asupra celui- 
lalt şi, mai ales, percepţiei cauzelor care stau la baza acţiunilor celuilalt. Pentru 
autori, problema centrală este aceea de a şti cum anume un individ atribuie celuilalt 
dispoziţii personale stabile, pornind de la acţiunile pe care le va fi observat. Mai 
exact, este vorba de a şti in ce fel un subiect observator inferă asupra intentiilor 
subiacente comportamentului unui individ actor, aceste intenţii atribuite permitind ele 
înseşi să se atribuie acestui individ o dispoziţie personală sau, pentru a vorbi mai 
simplu, o trăsătură de caracter. Jones şi Davis elaborează teoria numită, clasic 
de-acum, a ,,inferentelor corespondente”. Prin corespondenţa unei inferente trebuie 
să se înţeleagă nu exactitatea acestei inferente, ci, mai degrabă, legătura sau relaţia 
stabilită între un comportament (şi efectele lui) şi atributele susceptibile de a explica 
acest comportament (adică, pentru autori, intenţii şi dispoziţii personale). 

Ideea centrală a acestei teorii este aceea că observatorul crede că un comportament 
al actorului este cauzat de una din trăsăturile sale de caracter sau de una din dispo- 
zitiile lui specifice. Care sînt atunci condiţiile care permit elaborarea ,inferentelor 
corespondente” ? Pentru ca un observator să aibă acces la intenţiile subiacente ale 
unui actor, trebuie, în primul rînd, ca acest observator să repereze efectele acţiunii 
dorite de actor. La început, trebuie ca observatorul să presupună că actorul era con- 
ştient de efectele acţiunii lui şi că posedă capacităţile necesare pentru a îndeplini 
această acţiune. Numai plecînd de la aceste două condiţii un act şi efectele lui pot 
apărea observatorului ca datorîndu-se actorului şi nu hazardului sau circumstanțelor. 
Dacă aceste două condiţii nu sînt îndeplinite, „consecinţele acţiunii în mod manifest 

nedorite de cätre actor si care-i depäseste capacitatile vor fi considerate drept neper- 
tinente de către observator” (Jones si Davis, 1965). Autorii adaugă două precizări ce 
permit să se sesizeze mai bine felul în care o intenţie specifică, apoi o dispoziţie 
personală pot fi atribuite plecind de la un act deosebit. Mai întîi, trebuie ca actorul să 
aibă o anumită libertate de alegere ; numai dacă actorul are, într-o situaţie dată, de 
ales între mai multe acţiuni posibile, observatorul poate fi sigur că actul se datorează 
voinţei actorului şi nu exigenţelor situaţiei care l-ar constringe pe actor să aibă un rol 
determinat. Apoi, trebuie adăugat că un act poate avea mai multe efecte diferite, dar 
că acte diferite pot avea efecte comune. Problema este de a şti în ce fel un subiect 
observator poate atribui cu certitudine unui actor o intenţie specifică. Subiectul 
observator va avea încredere în efectul (sau în efectele) necomun(e) celor două acte si 
tocmai acest(e) efect(e) corespund(e) unei intenţii specifice. Cînd aceste condiţii sînt 
îndeplinite, procesul de atribuire se derulează, după Jones şi Davis, în felul următor : 


1. subiectul observator reperează efectele unei acţiuni ; 

2. el compară aceste efecte cu efectul/efectele actiunii/actiunilor posibile, dar neefec- 
tuate de către subiectul actor, cu scopul de a determina efectele comune şi efectele 
specifice (tinind cont de faptul că două acţiuni specifice pot avea efecte comune) ; 

3. în sfîrşit, subiectul observator atribuie, adică stabileşte o corespondenţă între ac- 
tiune, o intenţie şi o dispoziţie, bazîndu-se pe efectele specifice ale acţiunii alese 
şi ale actiunii/actiunilor respinse. 

Mai precizăm că, pentru Jones şi Davis, observatorul este mai sensibil la efectele 
percepute drept dezirabile. Dezirabilitatea efectului pentru subiectul observator ar fi 
în funcţie de criteriile care îi sînt proprii, dar în acord cu cele ale subiectului actor. 
Cu toate acestea, autorii menţionează că atribuirile făcute pornind de la „efecte uni- 
versal dorite nu sînt informative în privinţa caracteristicilor unice ale actorului. A 
afla că o persoană operează o alegere convenţională arată numai că această persoană 
este ca toate celelalte”. „Aflăm mai multe asupra intentiilor şi dispoziţiilor celuilalt 
atunci cînd efectele acţiunii alese nu sînt mai dorite decît efectele acţiunii respinse” 
(ibid., p. 227). Deci, comportamentul unei persoane este perceput mai degrabă ca 
reflectîndu-i intenţiile şi, dincolo de intenţii, dispoziţiile personale, decît ca supus 
influenţei constrîngerilor situaţiei în raport invers proporţional cu : 

a. numărul de efecte specifice ale acestui comportament ; 

b. dezirabilitatea socială a efectelor. 


Nu mai dăm detalii asupra teoriei lui Jones şi Davis referitoare la atribuirile efec- 
tuate de un individ pornind de la comportamentul celuilalt (hetero-atribuire). Vom 
aborda acum un model general, cel al lui Kelley (1967), care vizează şi atribuirile ce 
pot fi făcute asupra propriului comportament şi cele făcute asupra celuilalt. 


Modelul covariatiei 


Fără a intra în detaliile acestui model, să spunem că, în articolul princeps din 1967 (a 
se vedea şi 1972, a, 1972, b şi 1973), Kelley se situează explicit în perspectiva ideilor 
dezvoltate de Heider. Atribuirea este conceptualizată ca trimitind la un proces ce 
permite să se analizeze proprietăţile stabile ale obiectelor, proprietăţi care subintind 
manifestările lor variabile. Atribuirea este ceea ce permite să se perceapă proprietăţile 
entităţilor din mediu ; este vorba, şi aici, de a infera cauze plecînd de la efecte. 

Autorul subliniază caracterul motivational al procesului de atribuire: „totul se 
petrece ca şi cum individul ar fi «motivat» să desluşească în detaliul ei structura 
cauzală a mediului” (1967, p. 193). Dat fiind că atribuirea este concepută ca un 
proces permitind accesul la proprietăţile obiectului, Kelley se preocupă, înainte de 
orice, de ceea ce el numeşte atribuirea externă, singura capabilă să permită subiectu- 
lui să ajungă la proprietăţile stabile ale mediului. „În cazul cel mai tipic — scrie el -, 
cînd o persoană este interesată de înţelegerea mediului său, ea are de ales între o 
atribuire externă şi o atribuire internă” (ibid., p. 194). Si Kelley ilustrează aceste 
noţiuni de atribuire internă şi externă prin exemplul următor: faptul de a simţi o 
anumită plăcere la vizionarea unui film se poate datora filmului însuşi (care ar fi 
intrinsec plăcut) sau sieşi (putem avea un gust special pentru cinema, putem fi avi- 
Zati...). in primul caz, atribuirea este externă ; in al doilea caz, este internă. 

În privinţa procesului însuşi de atribuire, el s-ar derula după „o versiune naivă a 
metodei diferenţelor propusă de J.S. Mill (...). Efectul va fi atribuit factorului prezent 
atunci cînd efectul este prezent şi factorului absent atunci cînd efectul este absent” 
(ibid., p. 194). Logica procesului de atribuire ar fi aceeaşi cu cea a analizei de 
variantä. Kelley stabileşte o analogie între omul de pe stradă şi statisticianul aflat în 
exerciţiul functiunii ; el afirmă cu cea mai mare putere de convingere crezul conform 
căruia omul este un statistician naiv. 

În acest model, variaţia efectelor (putînd fi considerate variabile dependente) este 
examinată în funcţie de următorii patru factori (putînd fi consideraţi variabile indepen- 
dente sau experimentale) : 


1. entităţile (obiectele) ; 

2. persoanele în interacţiune cu aceste obiecte (inclus şi sinele) ; 
3. modalităţile temporale de interacţiune cu aceste obiecte ; 

4. modalităţile circumstantiale de interacţiune cu aceste obiecte. 


Criteriile de validitate ale atribuirii externe sint : 
1. specificitatea efectului legat de un obiect ; 
2. constanta efectului in timp ; 
3. constanta efectului in functie de modalitátile de interactiune cu obiectul ; 
4. consensul intre persoane cu privire la acest efect. 


Cind atribuirile unei persoane satisfac aceste criterii, persoana respectivá ,este 
sigurá cá posedá o imagine adeváratá a lumii exterioare ; cînd atribuirile nu-i satisfac 
aceste criterii, ea este nesigurá in privinta opiniilor sale si ezitantá in actiune" 
(ibid., p. 197). Totusi, aceasta este o validitate ,subiectivá" manifestatá, de pildá, 
prin increderea acordatá atribuirilor ; nu-i neapárat, asa cum mentioneazá Kelley, o 
validitate „obiectivă”. Stabilitatea sau permanenta proprietăţilor obiectului stau la 
baza validității subiective. 

Pentru a face să se înţeleagă mai bine modelul covariaţiei între un efect şi cauzele 
lui virtuale, să luăm un exemplu extras dintr-o cercetare a lui McArthur (1972) ela- 
borată cu scopul de a experimenta teoria lui Kelley. Să luăm în discuţie afirmaţia 
următoare : „Jean rîde de un comediant”. Efectul sau rezultatul (faptul că Jean rîde) 
poate fi provocat de ceva din persoana lui Jean (care ride pentru un da sau un nu), din 
entitate sau din obiect (comediantul care este irezistibil), din modalităţile temporale şi 
circumstantiale de interacţiune cu obiectul (nu numai că Jean insotise mincarea cu un 
vin bun înainte de a-l vedea pe comediant, dar se şi găsea într-o companie plăcută) 
sau printr-o combinare a acestor factori. În logica unei analize de variantä, variabilele 
independente constituie surse de variaţie posibilă care afectează rezultatele la nivelul 

efectelor, deci sursele relative la persoane (consens sau nu), la entitäti (specificitatea 
efectului legat sau nu de un obiect), la modalitatile temporale si circumstantiale de 
interactiune cu obiectul (constantä a efectului in timp si in functie de circumstante). 
Variabila dependentă trimite, desigur, la faptul de a sti dacă efectul s-a produs sau nu 
(dacă Jean a rîs sau nu). Principiul covariatiei postulează că efectul este produs de 
factorul cu care variază. Astfel, dacă numai Jean rîde de acest comediant (consens 
slab), dacă a făcut la fel în trecut (constantä puternică) şi dacă toţi comediantii îl 
amuză în aceeaşi măsură (specificitate slabă), efectul va fi considerat ca fiind cauzat 
de ceva din persoana lui Jean. 

Totuşi, fie că ne mulţumim cu un minimum de informaţie, fie că n-avem acces 
decît la acest minimum de informaţie, atribuirile făcute sînt, de cele mai multe ori, 
efectuate într-un mod mai simplu şi mai economic decît cel descris de Kelley în 1967. 
De altfel, autorul recunoaşte acest fapt în 1972, a, cînd scrie (p. 152): 


„dacă procesul de atribuire descris în analiza variantei este pertinent pentru anu- 
mite cazuri în care o persoană efectuează o analiză cauzală completă, este evident 
că avem de-a face cu un model idealizat”. 


Pentru a justifica faptul că nu orice situaţie cere în mod necesar o analiză cauzală 
completă şi că, oricum, această analiză nu poate fi făcută deseori din lipsă de timp 
sau de informaţii, Kelley introduce noţiunea de schemă cauzală. Aceasta trimite la 
faptul că, de multe ori, pentru a face atribuiri, individul îşi utilizează experienţa din 
trecut, experienţa legată de lumea exterioară. Atunci, schema cauzală este definită ca 


„O concepţie generală a persoanei privind felul în care anumite tipuri de cauze 
interacționează pentru a produce un tip de efect special (...). Schema cauzală 
permite să se integreze şi să se utilizeze informaţii dobîndite în ocazii spaţial şi 
temporal distincte” (1972, a, p. 153). 

Prin introducerea noţiunii de schemă cauzală, Kelley nuanteazä ideea pe care ne-o 
puteam face plecînd de la modelul iniţial al unei analize cauzale ce impunea o cunoaş- 
tere completă a datelor, recunoscînd posibilitatea unor analize mai superficiale în 
condiţiile lipsei de timp şi de informaţie. 

Într-un articol, publicat tot în 1972, b, Kelley menţionează anumite principii în 
funcţie de care indivizii şi-ar forma o opinie asupra cauzalitatii. Unul dintre principii, 
principiul eliminării, se referă la situaţiile în care un efect are multiple cauze posibile. 
În acest caz, rolul unei cauze în producerea unui efect este perceput ca fiind mai mic 
decît atunci cînd n-ar exista alte cauze posibile. Mai exact, dacă subiectul n-are posi- 
bilitatea de a recurge la o analiză a covariantei, el va recurge la principiul eliminării 
trimitind la faptul că „rolul unei cauze date în producerea unui efect va fi eliminat 
dacă sînt prezente şi alte cauze posibile” (1972, b, p. 8). Totuşi, preţul plătit pentru 
această eliminare este o diminuare a încrederii pe care o are individul în legătura 
stabilită între efect şi cauză. Un alt principiu, principiul amplificării, permite să se 
prezică faptul că, în cazul unui comportament contraindicat într-o situaţie, va exista o 
amplificare corespunzătoare a atribuirilor de dispoziţii făcute asupra actorului (şi aici 
ne întîlnim parţial cu analiza făcută de Jones şi Davis atribuirii de dispoziţii). 

Încercare de sinteză între modelul inferentelor 
corespondente si cel al covariatiei 


Pe baza unei analize a asemănărilor si a diferenţelor între modelul inferentelor cores- 
pondente si cel al lui Kelley, Jones şi McGillis (1976) îşi propun să facă o sinteză a 
acestor două modele iniţiale. Un adaos important făcut de Jones şi McGillis la mode- 
lul lui Jones şi Davis este acela că, atunci cînd atribuim o intenţie, apoi o dispoziţie 
cuiva (sau nouă înşine), ţinem cont, bineînţeles, de efectele specifice ale actului efec- 
tuat, de competenţa actorului şi de felul cum cunoaşte el consecinţele actului său, dar 
avem şi anumite aşteptări în privinţa comportamentului său. 

Noutatea se situează, deci, la nivelul acestor aşteptări subdivizate în două mari 
tipuri: aşteptările bazate pe categoria de apartenenţă si cele bazate pe persoană, 
incluse de către autori într-o secvenţă de raţionament care ar putea fi subiacentă 
mecanismelor inferentiale. 

Jones şi McGillis definesc aşteptările bazate pe categoria de apartenenţă ca „de- 
rivînd din faptul că subiectul ştie că persoana-stimul aparţine unei clase, unei categorii 
sau unui grup de referinţă specific” (1976, p. 393). În interiorul acestui prim tip de 
aşteptări, găsim aşteptări stereotipe şi aşteptări normative. Astfel, membrii aceluiaşi 
spaţiu sociocultural ar avea aşteptări relativ identice faţă de membrii aceleiaşi subcul- 
turi şi ne dăm seama că aceste aşteptări categoriale trimit la criteriul consensului al 
lui Kelley. 

Aşteptările bazate pe persoană sau ţintă sînt de altă natură: vom recurge la ele 
mai degrabă în cazul unei atribuiri interpersonale decît atunci cînd situaţia este privită 
în termeni de raporturi, iar aceste aşteptări sînt apropiate de criteriul constantei defi- 
nit de Kelley. „Aşteptările bazate pe ţintă derivă dintr-o informare prealabilă asupra 
actorului însuşi” scriu Jones şi McGillis (ibid. , p. 394). Deci, aceste aşteptări privesc 
persoana-tintä a atribuirii şi vom regăsi aici anumite criterii de validitate a atribuirilor 
intilnite la Kelley. În consecinţă, avem aşteptări structurale care decurg din faptul că 
am avut deja ocazia să observăm reacţiile acestei persoane în diverse situaţii şi că 
ne-am făcut o impresie asupra personalităţii şi trăsăturilor ei de personalitate (speci- 
ficitate a efectului legat de un obiect). Avem şi aşteptări referitoare la constanta în 
timp, în măsura în care am văzut deja această persoană confruntată, în aceleaşi cir- 
cumstante, cu o situaţie identică, şi aşteptări referitoare la constanta privind moda- 
litätile de interacţiune, tinind cont de faptul că am văzut deja această persoană cum 
acţionează într-o situaţie identică, dar în circumstanţe diferite. 


Cîteva prelungiri ale teoriilor atribuirii 


Modelele rezumate mai sus au determinat dezvoltarea cercetărilor în două mari 
direcţii : pe de o parte, domeniul lucrărilor despre diferenţele dintre auto-atribuire şi 
hetero-atribuire ; pe de altă parte, cîmpul studiilor despre atribuirea de cauzalitate 
internă şi externă. În jurul acestor două mari teme, s-a dezvoltat un anumit număr de 
reflecţii pe care le vom semnala rapid. 

Auto- si hetero-atribuire 


in perceptia socialä, perceptia persoanei (auto-perceptia sau perceptia celuilalt) ocupä 
un loc privilegiat. Procesele de atribuire joacä un rol important in aceste activitati 
perceptive permitind individului sä-si explice propriul comportament (auto-atribuire) 
şi pe al celuilalt (hetero-atribuire). Întrebarea pusă in acest caz este aceea de a sti 
dacă există vreo diferenţă - şi dacă există, de ce natură este ea - între auto- si 
hetero-atribuire ? Un prim răspuns ne este furnizat de teoreticienii auto-perceptiei 
pentru care n-ar exista diferenţe „de natură” cînd se trece de la atribuirea celuilalt 
(hetero-atribuire) la auto-atribuire. Din această perspectivă, Bem (1965, 1967, 1972), 
susţinător al unei poziţii behavioriste radicale, a propus ipoteza conform căreia, de 
vreme ce se dispune de aceeaşi informaţie asupra propriei persoane şi asupra celuilalt, 
percepţia de sine este identică cu percepţia celuilalt. Mai exact, pentru susţinătorii 
auto-perceptiei, indivizii au acces la cunoaşterea stărilor lor interne, iar cînd acestea 
sînt ambigue, ei pot măcar să le infere plecînd de la comportamentele lor manifeste 
(cînd aceste comportamente sînt aparent „liber alese”) sau de la circumstanţele în 
care s-au produs comportamentele. În această măsură, un actor este în aceeaşi situaţie 
cu un observator care trebuie să se bazeze pe comportamentul manifest pentru a infera 
stările interne ale unui individ. Deci, în multe cazuri, am fi puşi în situaţia de a ne 
observa propriul comportament. Pentru Kelley, de altfel, această concepţie, conform 
căreia „procesul percepţiei de sine şi procesul de percepţie a celuilalt sînt similare, 
este cu totul compatibilă cu analiza atribuirii” (1967, p. 214). Dar, dacă pentru anu- 
miti autori există similitudine între auto- şi hetero-atribuire, această poziţie este depar- 
te de a fi unanimă. 

Numeroase cercetări se referă la diferenţele existente între atribuirile făcute de 
către un actor pornind de la propriul lui comportament şi cele efectuate de către un 
observator asupra comportamentului actorului. Să-i menţionăm doar pe Nisbett, 
Caputo, Legant şi Marecek (1973) care arată, printre altele, că subiectii-studenti 
atribuie mai multe trăsături de personalitate în descrierea celuilalt decît în propria lor 
descriere. Pe de altă parte, cînd li se cere acestor studenţi să justifice, de pildă, 
alegerea iubitei sau alegerea studiilor, ei fac mai multe atribuiri „externe” (adică 
atribuie iubitei sau studiilor mai multe raţiuni ale alegerii lor în termeni de atribute 
intrinseci) şi mai puţine atribuiri în termeni de dispoziţii (propria lor personalitate, 
gustul propriu) decît atunci cînd trebuie să justifice alegerea celui mai bun prieten. 

Aceste rezultate au dus la reconsiderarea afirmației lui Bem conform căreia in- 
divizii ar fi simpli observatori ai propriului comportament, percepţia de sine fiind 
identică cu percepţia celuilalt atunci cînd se posedă aceleaşi informaţii despre sine şi 
despre celălalt. O explicaţie a acestor diferenţe între auto- şi hetero-atribuire este 
avansată în 1971 de către Jones şi Nisbett. Pentru aceşti autori, dacă un actor îşi 
percepe propriul comportament ca un răspuns la situaţie, în timp ce un observator 
atribuie acelaşi comportament unor dispoziţii personale ale actorului, se ilustrează 
faptul că actorul nu este un dublu, o copie a observatorului. Pe de o parte, actorul şi 
observatorul nu posedă aceeaşi informaţie : actorul dispune de mai multe detalii decît 
observatorul asupra genezei comportamentului lui, asupra circumstanțelor, istoriei, 
experienţelor anterioare. Pe de altă parte, ceea ce este important pentru actor nu este, 
obligatoriu, la fel de important pentru observator, iar actorul are informaţii despre 
motivațiile lui care rămîn străine observatorului. Mai mult decît atit, nu numai că 

informatiile de care dispun actorul si observatorul ar fi diferite, dar importanta acor- 
dată informaţiei disponibile si, în cele din urmă, tratarea informaţiei ar fi diferite. 
Pentru observator, important este comportamentul ca atare şi nu contextul în care a 
apărut acest comportament : el îl va compara pe actor cu alte persoane plasate în 
aceeaşi situaţie şi va face atribuiri asupra dispoziţiilor acestui actor. Pe de altă parte, 
actorul îşi va evalua comportamentul în funcţie de anumite comportamente ale lui în 
alte contexte şi nu în comparaţie cu acţiunile celuilalt : deci, situaţia ar fi văzută ca 
explicîndu-i comportamentul, cu atît mai mult cu cît ar fi dispus să creadă că jude- 
căţile lui asupra situaţiei nu sînt decît simple percepții. Aceste diferente între auto- si 
hetero-atribuire s-ar datora, deci, faptului că actorii şi observatorii nu dispun de o 
aceeaşi cunoaştere (actorii dispunind, in general, de mai multe informaţii asupra 
comportamentelor anterioare, a motivatiilor lor), că actorii şi observatorii analizează 
situaţia din unghiuri diferite (anumite elemente din informaţie fiind frapante pentru 
unii şi nu pentru alţii, actorii ar vedea în caracteristicile situaţiei cauzele comporta- 
mentului, în timp ce observatorii ar fi centrati pe indivizi). Pentru a rezuma poziţia 
lui Jones şi Nisbett, putem spune odată cu autorii că „deosebiri importante există, 
mai ales, în tratarea informaţiei, pentru că diferitele aspecte ale informaţiei sînt re- 
liefante pentru actori şi observatori, iar acest relief diferenţial afectează cursul şi 
rezultatul procesului de atribuire”. 

Dacă rezultatele a numeroase cercetări par să confirme ipotezele lui Jones şi 
Nisbett, alte lucrări ne fac să credem că problema este departe de a fi rezolvată. 
Diferenţele între auto- şi hetero-atribuire sînt, poate, mai putin nete decît lasă să se 
înţeleagă aceşti autori în studiul din 1971. Aceeaşi concluzie poate fi regăsită în cele 
două studii ale lui Harvey ef al. (Harvey, Arkin, Gleason si Johnston, 1974; Harvey, 
Harris şi Barnes, 1975). Tot astfel, Regan şi Totten fac cunoscute, în 1975, rezultatele 
unei cercetări care ilustrează faptul că atunci cînd se cere observatorilor să se iden- 
tifice cu actorii, atunci cînd există empatie între cei doi, observatorul nu face mai 
multe atribuiri dispozitionale decît actorul (v. şi Gould şi Sigall, 1977). 


Atribuirea de cauzalitate internă şi externă 


Chiar de la primele reflecţii ale lui Heider asupra atribuirii, o idee revine frecvent în 
studiile asupra atribuirii. Potrivit acesteia, evenimentele, conduitele rezultă din sau se 
datorează unor forţe provenind fie de la persoane, fie de la mediu. În primul caz, 
vorbim de cauzalitate internă sau de factori dispozitionali; în al doilea caz, vorbim 
de cauzalitate externă sau de factori situationali. Această problemă a atribuirii la 
persoane sau situaţii, în viaţa cotidiană, a cauzei unui eveniment sau a unui compor- 
tament de către un individ este centrală în teoriile atribuirii. 

S-ar putea crede că atribuirea unei cauzalitäti interne sau externe depinde, înainte 
de orice, de perceperea presiunilor sau a constringerilor exercitate de mediu. Dar 
vom vedea că nu-i chiar aşa simplu. Într-o serie de experienţe realizate de Jones şi 
Harris (1967), plecînd de la modelul lui Jones şi Davis, se cerea subiecţilor să ci- 
tească un text sau să asculte un aşa-zis discurs scris de un alt student (textul sau 
discursul prezentau anumite luări de poziţie, de exemplu, opinii pro- sau anti-castriste 
în cadrul unui curs de ştiinţe politice sau declaraţii în favoarea ori contra discriminării 
într-o experienţă de psihologie). Apoi, sarcina subiecţilor consta în a estima opiniile 
„adevărate”, „reale” ale persoanei despre care se presupunea că ar fi redactat această 

comunicare. in functie de conditiile experimentale, se spunea subiecţilor fie că per- 
soana care redactase această comunicare fusese total liberă s-o facă sau nu (condiţia 
„alegere” sau rol liber ales), fie că i se ceruse să scrie acest tip de text (condiţia „fără 
alegere” sau rol fixat). Rezultatele arată că şi în condiţia „fără alegere” subiecţii 
deduc atitudinile studentului presupus autor al comunicării pornind de la compor- 
tamentul lui manifest, adică pornind de la opiniile cuprinse în textul citit sau ascultat. 
Pentru subiecţi, faptul de a apăra o opinie pro sau contra determină atitudinile atri- 
buite celorlalţi şi aceasta atît în condiţia cu alegere, cît şi fără alegere (deşi mai slab 
în condiţia din urmă decît în cea cu alegere). Aceste rezultate sugerează, deci, că 
celălalt este perceput mai mult sau mai puţin în termeni de cauzalitate internă ; în 
ciuda constringerilor situationale, hetero-atribuirile sînt efectuate, înainte de orice, în 
termeni de dispoziţii personale. La baza tendinței generale de a infera mai degrabă 
cauzalitati interne decît externe, pe scurt, de a considera că indivizii sînt responsabili 
de ceea ce fac şi de soarta lor, s-ar găsi ceea ce Ross (1977) numeşte „eroarea funda- 
mentală”. 


Atribuire si „locus of control” 
Înainte de a aborda domeniul de cercetare referitor la explicarea succesului şi a 
eşecului, trebuie să deschidem o paranteză. La început, mai ales la Heider, atribuirea 
trebuia să permită Justificarea felului în care indivizii explică nu numai comporta- 
mentele, ci şi ceea ce li se întîmplă oamenilor - lor înşile sau celorlalţi — (să ne 
amintim că, pentru Heider, atribuirea este procesul care ar trebui să permită găsirea 
sursei, a cauzei evenimentelor). Mai mult, există numeroase situaţii cînd este dificil 
să se distingă între explicaţiile date de indivizi în legătură cu ceea ce fac sau cu soarta 
lor. Totuşi, un întreg domeniu de cercetare s-a dezvoltat în mod relativ autonom faţă 
de lucrările despre atribuire, domeniu vizînd felul în care oamenii explică ceea ce li 
se întîmplă şi analizează rolul întăririlor în orientarea conduitelor. Este vorba de ceea 
ce se numeşte „locus of control”. 

La început, cercetările asupra acestui „locus of control” s-au dezvoltat indepen- 
dent de teoriile atribuirii. Prin urmare, distincţia între cele două cîmpuri de studii va 
deveni mai puţin clară, în aşa fel încît s-ar putea considera, pe bună dreptate, că 
«locus of control» este o parte integrantă a atribuirii (analiza propusă de Weiner asu- 
pra succesului şi eşecului este prezentată ca o teorie a atribuirii în timp ce ea vizează 
explicarea acestor întăririlor reprezentate tocmai de succes şi de eşec într-o sarcină 
oarecare). 

În ceea ce priveşte „locus of control”, în 1966, Rotter pune la punct o scară de 
atitudine (scara I - E: I pentru intern şi E pentru extern) care să permită distincţia 
între indivizi care, într-o situaţie de învăţare, fac să depindă întăririle de propriul lor 
comportament şi cei care văd asemenea întăriri scăpînd controlului lor şi datorîndu-se 
unor forţe externe. Rotter, ca şi Lefcourt (1966) pot fi consideraţi autorii acestei 
noţiuni de „locus of control” (pentru mai multe detalii, v. Dubois, 1987), avîndu-şi 
originea în teoriile învăţării. În lucrările despre învăţare, cunoaştem rolul prepon- 
derent acordat întăririi. Cît despre conditionarea instrumentală în care recompensa 
(pozitivă sau negativă) urmează comportamentului sau răspunsului dat de individ, 
întărirea este tocmai această recompensă consecutivă comportamentului făcînd mai 
probabilă repetarea acestui răspuns: rolul întăririi este considerat primordial pentru 

toti cei interesati de invatare in cadrul unei orientäri teoretice de tip stimul-räspuns. 
Dacă, pentru Rotter, întărirea este necesară învăţării, mai trebuie să fim conştienţi şi 
de faptul că efectul unei întăriri sub-secvente unui comportament nu depinde de un 
simplu proces de percepere sau de înregistrare pasivă: trebuie ca individul să stabi- 
lească o relaţie de cauzalitate între comportamentul lui şi întărire. Din această pers- 
pectivă, trebuie ca individul să considere că evenimentele ori întăririle depind de 
propriul său comportament sau de caracteristicile şi capacităţile inerente lui. În acest 
caz, vom vorbi de „control intern” în cadrul teoretic al lui Rotter, ceea ce ar putea fi 
tradus în termeni de atribuire de cauzalitate internă în optica cercetărilor asupra atri- 
buirii. Totuşi, o întărire poate urma unui comportament, dar poate să nu fie perce- 
pută de către individ ca depinzind de acest comportament. În acest caz, compor- 
tamentul poate fi perceput ca fiind în afara controlului intern al individului ; el poate 
fi sub controlul elementelor exterioare individului, cum ar fi destinul, întîmplarea, 
puterea celuilalt... Atunci cînd un individ percepe şi interpretează un eveniment în 
acest fel, aceasta corespunde cu ceea ce Rotter numeşte o credinţă într-un „control 
extern”. În cadrul studiilor asupra atribuirii, s-ar vorbi de o atribuire de cauzalitate 
externă. 


Un exemplu de atribuire de cauzalitate internă sau 
externă: explicarea succesului si a esecului 


Ne putem imagina cu multă uşurinţă că, de pildă, un profesor va avea tendinţa de a 
atribui responsabilitatea eşecurilor şcolare mai degrabă elevilor şi de a atribui pro- 
gresele celor care reuşesc propriului mod de a preda. Este ceea ce au pus în evidenţă 
Schopler şi Layton în 1972. De altfel, nu-i de mirare ca un individ, neavînd nici un 
motiv să se laude cu ceea ce ar putea trece drept un efect al comportamentului său, să 
accentueze responsabilitatea atribuită situaţiei în geneza unui asemenea efect ; paralel, 
dacă acest individ poate, pe bună dreptate, să fie mîndru de ceea ce se crede că ar fi 
un efect al comportamentului său, va avea tendinţa de a accentua responsabilitatea pe 
care şi-o atribuie în privinţa cauzei acestui comportament. O ipoteză ar fi, deci, că 
un individ încearcă că menţină o relativ înaltă stimă de sine atribuindu-şi succesele 
unor cauze interne şi eşecurile unor cauze externe. 

Rezultatele unui anumit număr de cercetări merg în sensul acestei ipoteze (de 
exemplu, Frieze şi Weiner), altele o contrazic (v., de exemplu, Feather, 1969). Alte 
cercetări se referă în mod special la atribuirea de cauzalitate internă şi externă în 
funcţie de aşteptările subiectului legate de performanţa lui. Rezultatele anumitor cer- 
cetări arată că succesele şi eşecurile neaşteptate sînt mai mult atribuite unor cauze 
externe decît succesele şi eşecurile aşteptate (de exemplu, Feather şi Simon, 1971) ; 
rezultatele altor cercetări (de exemplu, Luginbuhl, 1972) sugerează contrariul. De 
fapt, concepţiile anterioare ale cauzalitätii atît interne, cît şi externe ar fi inadecvate 
pentru a justifica aceste rezultate aparent contradictorii. Aşa cum menţionează Weiner 
(v., printre alţii, Weiner si al., 1972), atribuirea unei cauzalitati interne evocă înainte 
de orice referinţa la capacităţile, la competențele actorului, în timp ce atribuirea unei 
cauzalitati externe este interpretată, de cele mai multe ori, ca imputarea cauzalitatii 
unor factori ca şansa sau intimplarea. După Weiner, în această conceptualizare ar fi 
confundate, în acelaşi timp, o dimensiune intern/extern şi o dimensiune stabil/ 
instabil. 

Pentru a depäsi aceasta dificultate, autorul propune o analiza a atribuirii cauzale 
care integreazä aceste douä dimensiuni, ceea ce trimite la patru factori posibili : 


* efortul (intern şi instabil) ; 

e capacitatea sau competenţa, aptitudinile (intern şi stabil) ; 
e şansa (extern şi instabil) ; 

e dificultatea sarcinii (extern si stabil). 


Alte dimensiuni au fost evocate şi combinate cu dimensiunile stabil/instabil pentru 
a justifica diferitele tipuri de atribuire a cauzalitatii. Cu titlu informativ, putem cita 
dimensiunea intentional/non-intentional privitoare la percepţia controlului avut de un 
agent social asupra acţiunii lui (v., de exemplu, Weiner, 1979). 


Atribuirea: un proces de producţie a realităţii 


Diversele lucrări asupra atribuirii nu sînt chiar fără probleme. Să ne întrebăm dacă 
atribuirea trimite la un proces de analiză cauzală sau dacă procesele de atribuire se 
bazează pe structuri de cunoaştere în funcţie de care este tratată informaţia. În primul 
caz, procesul de atribuire se bazează pe o analiză de tip statistic care permite, lăsînd 
informaţia „intactă ca tendinţă”, să se stabilească legături între cauze şi efecte. În 
acest sens, atribuirea este un proces de producţie a cunoaşterii, dar de reproducere a 
realităţii. În al doilea caz, s-ar explica aspectele observabile, reducîndu-le la credinţe, 
la „teorii implicite”, la elemente deja cunoscute. Din această perspectivă, informaţia 
nu-i decît o materie primă de transformat; ea este prelucrată fără încetare, remo- 
delată, printre altele, cu ajutorul acestor procese de atribuire. În acest caz, atribuirea 
poate fi considerată ca proces de construire a realităţii sociale. Numeroşi autori admit 
că „teoriile” noastre au impact asupra explicatiilor date în legătură cu mediul nostru. 
Kelley însuşi pare s-o indice introducînd ideea de schemă cauzală. Acelaşi lucru îl 
spun Lindsay şi Norman atunci cînd scriu că: 

„modelele noastre asupra lumii, ca şi cele ale celorlalte persoane par să ne gu- 

verneze aşteptările şi percepțiile, chiar dacă aceste clasificări merg prea departe cu 
simplificarea, chiar dacă - în numeroase cazuri - ele duc la false aşteptări şi per- 
ceptii” (1980, p. 620). 

Pentru alţi autori, ideea conform căreia atribuirea este un proces de construire a 
realului şi perspectiva potrivit căreia atribuirea este un proces de reproducere a reali- 
tátii nu sînt antagonice. Nisbett şi Ross (1980), de exemplu, refuză să vadă cele două 
concepţii asupra atribuirii ca excluzindu-se reciproc; dimpotrivă, ele ar fi comple- 
mentare. În consecinţă, cele două tipuri de procese permit analiza informaţiei. Pe de 
o parte, posedăm structuri de cunoaştere permitind o tratare a informaţiei bazată pe 
un proces de categorizare ; în funcţie de acest proces, 

„un obiect este atribuit unei categorii conceptuale sau alteia în măsura în care 

caracteristicile lui principale reprezintă sau seamănă cu o categorie sau alta” 
(Nisbett şi Ross, 1980, p. 7). 
Pe de altă parte, 
„atunci cînd caracteristici cunoscute ale unui obiect nu permit categorizarea lui 
definitivă, consideratiile statistice devin importante pentru a corecta categorizarea” 
(ibid.). 

În această optică seducătoare prin ecumenism, oamenii ar funcţiona dînd dovadă 
„de cumpătare”, s-ar baza - atunci cînd abordează lumea - pe ipotezele făcute ple- 
cînd de la teoriile lor implicite. Omul s-ar transforma într-un statistician intuitiv, 
într-un savant spontan doar atunci cînd acest tip de funcţionare se dovedeşte inefi- 
cient. 

În ciuda întrebărilor rămase fără răspuns, trebuie să recunoaştem că in prezent 
importanţa acestui cîmp de cercetare este considerabilă în psihologia socială. Probabil 
că impactul acestor teorii se datorează şi faptului cá una dintre virtuțile esenţiale ale 
noţiunii de atribuire constă în aceea că permite să se „citească” un mare număr de 
studii efectuate în psihosociologie. Ideea de atribuire permite să se interpreteze sau să 
se reinterpreteze cercetări efectuate în diverse domenii, cum ar fi cel al influenţei sau 
al disonantei cognitive (v. Kelley, 1967), studiile despre emoţii (de exemplu, 
Schachter, 1964), supunerea faţă de o autoritate (Milgram, 1974), conştiinţa obiectivă 
de sine (Wicklund, 1975; Duval şi Wicklund, 1972), despre credinţa într-o lume 
justă (Lerner, 1970, 1971, 1977). În acest sens, putem relua ideea avansată de Kelley 
acum mai bine de treizeci de ani, precum că o teorie a atribuirii are o vocaţie integra- 
toare, vizînd să unifice domenii disparate pînă atunci în psihologia socială. 


Traducere de Ingrid Ilinca 


Teoriile disonantei cognitive 


Alain Clémence 


Introducere 


În 1957, Festinger propunea o teorie care evoca un mijloc frecvent utilizat de indivizi 
în cazurile de schimbare a atitudinii. Teoria disonantei cognitive explica, în conse- 
cinta, cum un subiect determinat să realizeze un comportament contrar convingerilor 
sale îşi transformă opiniile în direcţia acestui comportament. Fenomenul de persu- 
asiune nu-i decît o ilustrare a teoriei lui Festinger care vizează să dea socoteală, în 
general, de efectele inconsistentei cognitive. Teoria disonantei a generat un număr 
considerabil de cercetări ale căror rezultate sînt deseori uimitoare (cf. Wicklund şi 
Brehm, 1976; Beauvois şi Joul6, 1981). De altfel, ea a provocat dezbateri teoretice şi 
metodologice care au ocupat mult timp un loc de predilecție în psihologia socială, 
fără a pune la socoteală faptul că a determinat modele de analiză în alte discipline, de 
exemplu, în studiul despre efectele mobilităţii sociale (cf. Jackman, 1972) şi chiar 
anumite aplicaţii terapeutice. Obiectivul acestui articol este de a prezenta pe scurt 
propoziţiile iniţiale ale teoriei, dezvoltările şi interpretările alternative cărora le-a dat 
naştere. 


Teoria disonantei a lui Festinger 


Pentru Festinger, disonanta desemnează în primul rînd o stare psihologică ce îl moti- 
vează pe individ să-şi modifice universul cognitiv. 

„Existenţa disonantei este psihologic inconfortabilă ; din această cauză, ea va 
motiva persoana în încercarea de a reduce disonanta pentru a atinge consonanta (...). 
Tot încercînd să reducă disonanta prezentă, persoana va evita în mod activ situaţiile 
şi informaţia care ar putea să amplifice disonanta” (cf. Festinger, 1957). 

Sursa disonantei este internă individului ; îşi are originea în economia cognitivă. Mai 
precis, ea decurge dintr-un anumit tip de relaţie între două cognitii, între două „cu- 
nostinte sau opinii sau credinţe cu privire la mediul înconjurător, la sine sau la com- 
portament” (p. 3) sau, în general, între elemente de cunoaştere a realului. Cînd două 
elemente de gîndire sînt pertinente unul faţă de altul, adică atunci cînd unul (să-l 

numim X) il implică psihologic pe celălalt (să-l numim Y), cele două elemente vor fi 
într-o relaţie disonantă dacă „luîndu-le separat, inversul unuia va decurge din celă- 
lalt” (p. 5). Altfel spus, un individ va resimti disonanta atunci cînd o cognitie non-Y 
va apărea după o cognitie X. 

Relaţia între două cognitii poate fi consonantă sau nepertinentă. Festinger dă puti- 
ne indicaţii pentru a specifica formarea uneia dintre aceste relaţii psihologice. Simplu, 
el se gîndeşte la patru surse principale de disonantä : logică (incongruentá între două 
gindiri sau două credinţe), culturală (incongruentä între un comportament şi o normă), 
raportul dintre specific şi general (incongruentá între o opinie sau un comportament 
particular şi o serie de opinii sau comportamente), raportul dintre experienţa trecută 
si experienţa prezentă (incongruentä între o aşteptare şi un fapt). Pentru Festinger, 
individul aflat într-una din aceste situaţii trebuie să fie într-o stare neplăcută, de 
disonantä şi, în consecinţă, va încerca să o evite. În anumite condiţii, el nu va putea 
avea scăpare ; atunci, va fi nevoit să le suprime ori să reducă măcar disonanta creată. 

Amplitudinea disonantei va depinde de importanţa cognitiilor prezente, de va- 
loarea pe care o reprezintă ele pentru subiect şi de numărul cognitiilor consonante şi 
disonante prezente. Rata disonantei, corespunzînd presiunii de redus, poate fi formu- 
lată prin ecuaţia următoare : 


: . nporiaua s numar de cenit chitara uree 
Rd ri taponi cu zat Yi 
TPT » uar dHe euapuici ermordet pi isene 


Reducerea disonantei se poate efectua prin modificarea unui element cognitiv 
disonant, schimbîndu-l in aşa fel încît să devină consonant, diminuindu-i importanţa 
sau eliminîndu-l. Forma de reducere poate, totodată, să întîmpine rezistenţă la schim- 
bare din partea cognitiilor, mai ales cînd acestea se referă la mediul fizic. Posibilitatea 
de a le modifica va depinde, în final, de rezistenţa cognitiei disonante celei mai slabe. 
Cînd rezistenţa este prea importantă, reducerea disonantei se va realiza prin adăugarea 
de cognitii noi, consonante. Poate fi imaginată şi combinarea celor două forme de 
reducere a disonantei. 

Trebuie notat că teoria disonantei cognitive reprezintă o deplasare în gîndirea lui 
Festinger către un nivel de explicare internă subiectului. În timp ce comparatia socia- 
14, un model teoretic propus de autor în 1954, este de ordinul raporturilor interindi- 
viduale - măcar prin efectele sale -, disonanta cognitivă se situează într-un cadru 
strict intraindividual (cf. Doise, 1982). Progresia este încă şi mai evidentă dacă o 
raportăm la lucrările lui Lewin al cărui elev a fost Festinger. Putem face o apropiere 
între fenomenul disonantei şi schimbare, aşa cum a fost ea concepută de Lewin (1959). 
Studiind cum un grup este antrenat să-şi modifice gusturile alimentare, Lewin nu 
justifică schimbarea printr-o tensiune internă indivizilor, ci prin raportul de forţă între 
,cunoasterile" purtate de grup şi practicile realizate voluntar de acelaşi grup. Con- 
flictul permite „dezgheţul” şi deplasarea obiceiurilor anterioare. 

Trebuie să remarcăm că tezele lui Festinger se înscriu într-un context social în 
care subiectul este conceput ca propriul său regulator, conflictul social fiind ocultat 
sau transpus la un nivel psihologic!. Nu întîmplător teoria disonantei cognitive este 
considerată socialmente pertinentă în analiza unor procese precum valorificarea op- 


1. Evident, este vorba de o caracterizare rapidă a contextului în care sînt produse mai multe modele 
centrate pe echilibru. 

tiunilor facute sau a rezultatelor consecutive efortului (Festinger si Aronson, 1960) 
si, în general, a interiorizării normelor sociale (Aronson si Carlsmith, 1963) si a 
reproducerii ideologice (Beauvois si Joulé, 1981). Din acest punct de vedere, ea este 
foarte aproape de teoriile congruentei frecvente către sfîrşitul anilor '50, de exemplu, 
teoria echilibrului formulată de Heider (1946) sau cea a congruentei atitudinilor ela- 
borată de Osgood şi Tannenbaum, în 1955; (referitor la acest subiect, cf. Zajonc. 
Dar ea se şi deosebeşte într-o privinţă : în cadrul disonantei cognitive, relaţiile între 
cognitii nu depind de criterii logice, ,,stiintifice”, pe care individul le-ar putea aplica 
informaţiei astfel încît aceasta să devină sau să se păstreze congruentă, echilibrată. 
Individul nu se conformează pe baza unei analize cognitive, ci pentru că este împins 
de o nevoie (cf. Wicklung şi Frey, 1981). Ilustrarea cea mai evidentă a acestui aspect 
rezidă în principiile propuse de Festinger privind rezolvarea disonantei. Indivizii nu 
se străduiesc să iubească ceea ce fac mai ales atunci cînd actele lor le cer efort şi 
chin? 


Citeva ilustrari empirice ale teoriei lui Festinger 


Prin forma lor, in acelasi timp simplä si generalä, propozitiile lui Festinger vor da 
nastere cu repeziciune unui mare numär de cercetäri empirice. In 1960, Festinger si 
Aronson insistă asupra aportului teoriei disonantei cognitive la explicarea unui anumit 
număr de procese sociale. Majoritatea lucrărilor înregistrate sînt experienţe conduse 
într-un laborator sau în mediul natural. Evident că anumite limite sînt inerente acestui 
gen de cercetare: de cele mai multe ori, subiecţii sînt studenti la universitate, iar 
montajele experimentale suferă citeodatá de o extremă simplificare a situaţiilor so- 
ciale complexe. În schimb, ele permit să se studieze tocmai efectele specifice ale 
diferitelor variabile comparîndu-se reacţiile indivizilor aflaţi în posturi diferite (de 
exemplu, cum se va vedea, într-o poziţie de „liberă alegere” sau, dimpotrivă, de 
„absenţă a alegerii”). Să prezentăm rapid trei ansambluri de ilustrări experimentale 
ale fenomenului disonantei. 

Primul priveşte consecinţele legate de luarea unei decizii. Brehm (1956) a dat o 
ilustrare experimentală în cadrul alegerii între doi termeni ai unei alternative de o 
importanţă similară. În această experienţă, care arată că, atunci cînd un subiect alege 
un obiect din două la fel de atrăgătoare, el valorifică obiectul ales în detrimentul 
celuilalt, Brehm abordează un element important al condiţiilor de creare a disonantei, 
cel referitor la libertatea de a alege. El revine mai pe larg asupra acestei chestiuni în 
articolele din revista publicată cu Cohen în 1962, introducînd noţiunea de volitiune 
pentru a specifica funcţia de implicare a alegerii libere în realizarea unei sarcini. 
Definiţia acestui termen rămîne vagă; după Zajonc (1968: 367), el ar desemna 
„sentimentul individual de responsabilitate, de control şi de alegere care intervine 
atunci cînd un individ ia o hotărîre”. Chiar dacă formularea lui Brehm şi Cohen, în 
ceea ce priveşte alegerea şi angajamentul, rămîne intuitivă, descriptivă, ea permite să 
se pună în evidenţă funcţia esenţială a luării deciziei în producerea fenomenului de 
disonantä. Ea permite să se interpreteze în chip mai convingător şi experienţele ma- 
nipulind justificarea sau chiar incitarea la îndeplinirea unei sarcini neplăcute. În si- 
tuatiile de slabă justificare (Rabbie er al., 1971) sau de motivare financiară uşoară 
(Festinger şi Carlsmith, 1971; Cohen, 1962), individul nu poate situa în exterior 
sursa deciziei sale, ceea ce îl obligă să o justifice. 

A doua ilustrare priveste un ansamblu de experiente pe care Festinger si Aronson 
le califică „de interacţiune de grup”. Aronson si Mills (1959), de exemplu, studiază 
efectul iniţierii în vederea intrării într-un grup (practică ce era curentă în mediile 
universitare americane), efect care merge în sensul unei mai bune evaluări a grupului 
pe măsură ce iniţierea devine mai riguroasă. Un alt exemplu este dat de Zimbardo 
(1960). Autorul arată că, pe de o parte, cu cît un subiect este mai implicat printr-o 
opinie, cu atît va avea tendinţa s-o modifice în direcţia celei a unei persoane iubite şi 
că, pe de altă parte, cu cît opinia va fi mai îndepărtată de această persoană cu atît va 
fi schimbarea mai mare. 

Ca ilustrare a celui de-al treilea ansamblu de cercetări, trebuie citată experienţa 
lui Festinger şi Carlsmith (1959) care inaugurează o întreagă serie de lucrări despre 
ceea ce s-a convenit să se numească „acordul fortat”’. Ipotezele cercetării erau ca: 


„dacă o persoană este indusă să facă ori să spună ceva contrar opiniei sale per- 

sonale, ea va avea tendinţa să-şi schimbe opinia astfel încît s-o facă să corespundă 

cu ceea ce a făcut ori a spus” şi „cu cît presiunea utilizată pentru a declanşa com- 

portamentul efectiv este mai puternică, cu atît această tendinţă este mai slabă” 

(1971, p. 48). 
Pentru a le testa, autorii au făcut o experienţă în care subiecţii erau invitaţi să descrie 
într-o manieră pozitivă o sarcină lungă şi plictisitoare pe care tocmai o realizaseră. 
Pentru aceasta, ei erau remunerati cu o sumă mică, într-o condiţie, şi cu o sumă 
importantă în cealaltă. Rezultatele experienţei confirmă previziunile : cu cît întărirea 
financiară este mai mare, cu atît mai puţin subiecţii îşi pun de acord opinia finală şi 
comportamentul verbal. 

Aceste experienţe pot fi considerate ilustrári clasice ale principalelor paradigme 
ale teoriei. După modelele lor, au fost elaborate numeroase variante, aşa cum o atestă 
studiile care întocmesc un bilanţ al lucrărilor despre disonanta cognitivă (Brehm si 
Cohen, 1962; Feldman, 1966; Aronson, 1969, 1980; Wicklund şi Brehm, 1976; 
Cooper şi Fazio, 1984). 

De altfel, vom evidentia viziunea pertinentă pe care aceste lucrări o proiectează 
asupra situaţiilor curente ale vieţii sociale. Să ne gîndim la momentele cînd trebuie să 
alegem între două (sau mai multe) obiecte ori activităţi şi la consecinţele deciziei 
luate asupra aprecierii termenilor alternativei : nu ne-am convins aproape întotdeauna 
că am făcut „alegerea bună”, în timp ce termenii alternativei ne păreau la fel de 
atrăgători şi unul şi altul înainte de a lua decizia? 

Să ne gindim şi la funcţiile deseori implicite ale riturilor initiatice traducîndu-se 
printr-o mai mare adeziune a subiecţilor iniţierii la normele şi valorile unui grup 
social. Whiting ef al. (1965) analizează ceremoniile de iniţiere la vîrsta pubertätii în 
diferite societăţi şi conchide că 

„ritualul inițiatic intervine pentru a conditiona comportamentul băiatului şi atitu- 

dinea lui faţă de autoritatea masculină, accentuînd în acelaşi timp avantajele 

obţinute dacă devine membru al comunităţii masculine prin iniţiere” (p. 66). 


Să ne gîndim, în sfîrşit, la numeroasele ocazii cînd, cu asentimentul nostru, trebuie 
să ţinem un discurs, să participăm la o acţiune sau, pur şi simplu, să mîncăm un 
anumit fel de mîncare, lucruri care ne contrazic opiniile, valorile, gusturile : cine 


1. Prin „acord forţat” se desemnează situaţia în care un individ acceptă realizarea unui act cu care este 
în dezacord (să scrie un text contrar ideilor lui, să efectueze o sarcină chinuitoare în mod inutil, de 
exemplu). Acest acord este „forţat” în sensul în care indivizii nu pot, de fapt, să refuze decît cu greu 
cererea ce li s-a făcut. 

poate nega faptul că acest gen de comportament „liber consimţit” nu l-a condus cu 
viclenie la a găsi finalmente discursul, acţiunea sau felul de mîncare destul de potri- 
vite opiniilor, valorilor sau gusturilor personale ? 


Problemele puse de teoria lui Festinger 


Teoria lui Festinger va fi cu atît mai discutată cu cît contrariază o idee puternic 
ancorată, nu numai în viaţa cotidiană, ci şi la behaviorişti, pentru care legea efectului 
apare ca o lege implacabilă. Deci, contestarea cea mai sistematică a tezelor lui 
Festinger va veni din partea curentului behaviorist, cu încercările de a reinterpreta 
rezultatele fenomenului disonantei în cadrul întăririi (cf., de exemplu, Chapanis şi 
Chapanis, 1964; Janés şi Gilmore, 1965; Rosenberg, 1966). Primele atacuri vor fi 
mai ales de ordin metodologic. Cum o spune şi Moscovici (1972, et seq.), în loc să 
se concentreze asupra bazei conceptuale a unei descoperiri teoretice aparent foarte 
fertile, majoritatea cercetătorilor s-au focalizat asupra imperfectiunilor dispozitivelor 
experimentale pentru a respinge teoria. Din acest motiv, nici nu mai este cazul să ne 
oprim prea mult asupra acestei controverse. 

Totodată, controversa este, probabil, la originea lucrărilor apărute din belşug la 
sfîrşitul anilor '60, perioadă caracterizată prin multiplicarea versiunilor la teoria diso- 
nantei cognitive şi a încercărilor de reinterpretare. 

În 1968, apare o lucrare importantă, Theories of Cognitive Consistency: a 
Sourcebook (Teoria consistenfei cognitive). Disonanţa ocupă un spaţiu amplu, atit 
prin intervenţiile apărătorilor săi, cît şi prin cele ale detractorilor. Fără a reveni asupra 
diferitelor contribuţii prezentind un punct de vedere asupra consistentei cognitive, 
trebuie notat că lucrarea marchează, probabil, apogeul acestor teorii. De altfel, în 
acelaşi an, apare un important bilanţ al lui Zajonc cu acelaşi subiect. Apogeu, dar şi 
confuzie : în ambele texte, teoria disonantei este redusă la o „simplă” teorie a consis- 
tentei cognitive ; ea pare să piardă chiar ceea ce-i dădea originalitatea şi puterea ei 
creatoare. În această conjunctură, începe o epocă de controverse caracterizată prin 
emergenta mai multor versiuni teoretice ale disonantei, însoţită de recunoaşterea sta- 
tutului ei specific în cadrul consistentei cognitive. 


Perspectiva lui Aronson 


Aronson este unul dintre apărătorii tenaci ai teoriei disonantei cognitive. Originali- 
tatea autorului constă în investigarea relaţiei între cognitii, relaţie pe care o raportează 
la imaginea de sine sau, mai degrabă, la cunoştinţele referitoare la sine, la conceperea 
propriului eu. Pentru el (cf. Aronson, 1969, 1980), imaginea de sine trebuie consi- 
derată drept cognitia generatoare a fenomenului : 

„dacă disonanta există, ea există deoarece comportamentul unui individ este 

inconsistent cu ideea pe care o are despre el însuşi” (1969). 

Preponderenta acordată eului, identităţii personale a subiecţilor, conferă acestei 
perspective o coloratură psihologică. Dar Aronson refuză ideea conform căreia cogni- 
tiile nu sînt decît simple reflectări ale realului pentru a face din ele noţiuni construite 
de individ în funcţie de o anumită reprezentare a lui însuşi pe care încearcă s-o 
păstreze. 

„Teoria disonantei nu se bazează pe postulatul că omul este un animal rational 

ci, mai degrabă, că este un animal rationalizant, adică încearcă să se dovedească 

rational în acelaşi timp fata de ceilalţi şi faţă de el însuşi” (1979: 3). 

În acest sens, disonanta este radical diferită de inconsistentä. Ea trimite mai degrabă 
la violarea unor valori personale. Astfel, Aronson constată că, în faţa disonantei, 
indivizii pot fi diferentiati în funcţie de trei criterii: prin capacitatea de a o tolera, 
prin preferința în modul de a o reduce si prin faptul că ceea ce este disonant pentru o 
persoană, nu este obligatoriu la fel şi pentru alta. 

Cum o sugerase Aronson mai înainte, disonanta nu-şi produce efectele decît 
asupra indivizilor avînd o imagine de sine pozitivă (high self-concept). Dacă cineva 
se consideră un „schnook” (1969), el nu va resimti disonanta făcînd ori spunînd 
lucruri stinjenitoare. Nu cognitiile de tipul: „cred că această sarcină este 
plictisitoare” şi „am zis cuiva cá era interesantă” creează disonanta, ci cognitiile : 
„Sînt un om cinstit şi rezonabil” şi „am minţit pe cineva ; i-am spus ceva care cred că 
este fals ; va gîndi că o cred cu adevărat şi nu mă voi putea explica pentru că nu-l voi 
mai vedea, probabil, niciodată”. Zona de pertinentä a teoriei este, deci, constituită de 
situaţiile în care se presupune că eul corespunde unui individ cinstit, rezonabil etc., 
permitind să se presupună că are aşteptări logice şi clare. 

S-ar putea considera că, într-un anumit fel, Aronson abordează fenomenul di- 
sonantei dintr-o perspectivă psihologică „diferenţială” : individul ar rationaliza nu 
evaluările implicate de actele sale, ci, mai degrabă, caracteristicile psihologice pe 
care aceste acte le presupun. Consecința unei asemenea poziţii este aceea cá feno- 
menul va depinde de variațiile conceptului de sine. Poate cá din acest motiv versiunea 
aronsoniană este deseori prezentată ca o perspectivă „tolerantă” ce deschide calea 
unei fuziuni a teoriei disonantei cu o teorie mai generală, axată pe eu. Trebuie, totuşi, 
să recunoaştem faptul că autorul, în afara importantei contribuţii la dezvoltarea noilor 
paradigme experimentale, croieşte drum în direcţia unui demers psihosociologic. În 
cîteva texte (1969, 1980), concepe o modulare a fenomenului în funcţie de expe- 
rientele şi de apartenentele culturale ale subiecţilor, modulare asupra căreia voi 
reveni. 


Ponderea empiricului: Wicklund şi Brehm 


Volumul publicat de Wicklund şi Brehm în 1976 cuprinde o listă importantă de lucrări 
despre disonantä realizate în domeniile cele mai diverse. Bilanţul arată că teoria lui 
Festinger şi-a ţinut promisiunea în privinţa potentialitatii de a alimenta investigaţiile 
cele mai originale. Cu toate acestea, nu găsim în volum propoziţii cu adevărat noi 
privind explicarea fenomenului, ci insistența si, citeodatá, stînjeneala cu care autorii 
tratează chestiunea implicării subiectului, chestiune ce-l tracasa deja pe Brehm într-o 
lucrare anterioară (cf. Brehm şi Cohen, 1962). Să vedem cum este pusă problema. 
Wickhund şi Brehm concep implicarea prin intermediul noţiunii de responsabilitate 
(psihologică) pe care o definesc în felul următor : 


„Un sentiment de responsabilitate personală poate fi creat în diverse moduri, 
dar, în general, elementele de alegere şi previzibilitate sînt necesare. În cazul în 
care o persoană presupune ("understands the possibility”) că acţiunile sale pot 
implica cognitii disonante, iar această persoană acţionează liber, fără a i se impune 
constrîngeri, aceasta va genera sentimentul de a fi personal responsabil de crearea 

cognitiilor disonante. Fără responsabilitate personală, elementele disonante sînt 
psihologic nepertinente pentru individ” (1976, p. 7). 


Pentru autori, gradul de coercitie exercitat asupra subiectului pentru a-l face să 
îndeplinească sarcini costisitoare dobîndeste o foarte mare importanţă în crearea di- 
sonantei şi în determinarea nivelului ei. De aici decurge direct sentimentul de res- 
ponsabilitate, dar el depinde şi de previzibilitatea consecinţelor. Autorii deosebesc 
efectele unei acţiuni al cărei subiect nu poate să prevadă consecinţele, efecte care 
produc un impact psihologic necognitiv (ca frica, surpriza), de efectele unei acţiuni 
al cărei rezultat este cunoscut, efecte care creează un impact psihologic propriu diso- 
nantei cognitive. in prima situatie, spre deosebire de cea de-a doua, responsabilitatea 
subiectului n-ar fi în cauză. Wicklhund şi Brehm notează totodată că sentimentul de 
responsabilitate ar putea fi activat în cazul în care individul, fără să prevadă con- 
secintele unui act, impută aceste consecinţe capacităţilor lui. 

În ansamblu, demersurile lui Wicklund şi Brehm sînt ghidate de clasificarea unui 
important material empiric permitind autorilor să repereze condiţiile care favorizează 
ori împiedică apariţia disonantei. Aportul teoretic al autorilor constă mai ales în a 
specifica natura acestor condiţii. Trebuie notată dificultatea de a merge dincolo de 
descrierea circumstanțelor. Ca dovadă stă recurgerea la noţiunea de responsabilitate, 
a cărei definiţie rămîne vagă, chiar dacă în lucrarea din 1976 ea este raportată la 
cîteva studii despre atribuire. 

Mi se pare că cele două teorii evocate mai sus ilustrează bine evoluţia teoriei. Pe 
de o parte, găsim orientarea lui Aronson, care o face să se îndrepte către o teorie 
generală a imaginii de sine (cf. Grunwald şi Ronis, 1978); pe de altă parte, avem o 
perspectivă (poate mai fidelă lui Festinger) care depăşeşte cadrul disonantei pentru 
a-şi integra noţiuni inspirate dintr-un alt domeniu. Există aici indiciul unei derive 
care se îmbină cu pierderea de specificitate a teoriei cognitive. O ilustrare a accen- 
tuării acestui proces este perspectiva adoptată de Cooper şi Fazio. 


„New look” la Cooper şi Fazio 


Prima remarcă apropo de versiunea propusă de Cooper şi Fazio (1984): simplităţii în 
formularea originală a teoriei i s-a substituit un model complex, care descompune 
fenomenul în mai multe secvenţe. Cei doi autori consideră că propoziţiile lui 
Festinger nu sînt de ajuns pentru a justifica discuţiile stârnite. Ei propun să se distingá 
mai multe paliere în procesul de creare şi de reducere a disonantei. Mai întîi ei separă 
două momente : cel al activării stării de disonantä si cel consecutiv activării, al im- 
pulsului motivant, declanşat de disonantä. Activarea, concepută ca o stare psihică 
generică, este produsă de un comportament purtător de elemente cognitive rezistente 
şi de efecte psihologice dezagreabile. Disonanta este creată prin producerea de conse- 
cinte negative percepute a priori de către subiect, ca rezultat al unei conduite la 
originea căreia este el. Momentul activării se traduce printr-o dublă atribuire de 
cauzalitate : efectele sînt atribuite actului, iar actul este atribuit subiectului. Motivația 
disonantă, adică impulsul de a reduce disonanta creată, nu operează decît atunci cînd 
subiectul dă activării statutul cognitiv corect. În consecință, el poate s-o atribuie din 
greşeală unei circumstanţe exterioare şi să scape de responsabilitate ; poate, de ase- 
menea, s-o confunde cu o stare emoţională produsă de factori străini actului. 

„Motivația disonantă apare numai atunci cînd individul evaluează in mod negativ 
starea de activare şi o atribuie faptului că a produs liber consecinţe dezagreabile”. 
(p. 256). 

Schimbarea de atitudine serveşte mai puţin la a face coerente atitudini şi conduite, 
cît la a modifica o percepere a consecinţelor într-un sens mai agreabil. Această 
perspectivă permite autorilor să conceapă alte mijloace de a reduce disonanta decît 
schimbarea atitudinii, precum devalorizarea elementelor cadrului situational în care 
subiectul este obligat să efectueze un act costisitor. 

Decupajul procesului propus de Cooper şi Fazio mi se pare pertinent dintr-un 
punct de vedere descriptiv. Fără a constitui cu adevărat o perspectivă teoretică nouă, 
el ia în considerare majoritatea cercetărilor empirice, oferind o grilă de lectură care 
articulează diferitele elemente temporale ale fenomenului. El este interesant şi dintr-un 
alt punct de vedere, cel al istoriei teoriei, confirmînd alunecarea perspectivei către 
atribuire. Dacă autorii păstrează nucleul dur al teoriei disonantei (schimbarea este 
provocată de o stare de tensiune dezagreabilă consecutivă realizării unui act disonant), 
ei îl plasează într-un „joc complex de atribuiri” (cf. Zanna şi Cooper, 1976) care 
devine resortul explicativ esenţial al procesului. Atunci, impulsul motivant este mai 
putin efectul contradictiei psihologice dintre cele două cognitii cît auto-atribuirea 
cauzei unei conduite disonante. În această concepţie, comportamentul ar implica mai 
putin o cognitie în echilibru nestabil cu cognitiile initiale ale subiectului (sau invers), 
ci ar fi, mai degrabă, producător de efecte negative. Fenomenul de disonantä este 
intrucitva un aspect particular al activităţii inferentiale a indivizilor, fiind explicat ca 
efect al atribuirii (corecte sau greşite) unei stări de tensiune dezagreabile. Importantă 
prin caracterul ei sistematic, o asemenea perspectivă mi se pare că ţine mai mult de 
problematica atribuirii emoţiilor decît de propoziţiile iniţiale ale lui Festinger. 

Putem gîndi că anumite interpretări alternative ale fenomenului de disonantä au 
contribuit la deplasarea teoretică efectuată de Cooper şi Fazio. Înainte de a da un 
rezumat al acestei chestiuni, voi prezenta o versiune a teoriei disonantei prezentată ca 
o întoarcere la tezele originale ale lui Festinger. 


Concepţia „radicală” a lui Beauvois şi Joule 


Beauvois şi Joulé (1981, 1982) îşi axează discuţia despre teoria disonantei pe analiza 
riguroasă a ratei disonantei. Pentru autori, piatra unghiulară a fenomenului este emi- 
terea unei conduite care va genera o rationalizare ideologică atunci cînd, relativ la 
această conduită, cognitiile disonante sînt superioare cognitiilor consonante. Pe 
această bază, ei trasează o linie de demarcaţie clară între teoriile consistentei cogni- 
tive, care dau seamă de coerenţa ideologică, şi teoria disonantei, referitoare la intiie- 
tatea actelor asupra ideilor. În primele, personajul principal este un subiect analist, în 
timp ce în a doua ar fi „un actor”. 

După ce au reluat propoziţiile lui Festinger despre relaţiile între cognitii, Beauvois 
şi Joul€ precizează condiţiile care-l detemină pe individ să-şi rationalizeze actele. Ei 
se bazează pe teoria angajamentului a lui Kiesler (1971) pentru a afirma că disonanta 
nu se produce decît atunci cînd un subiect este adus în situaţia de a prezenta „un 
comportament public, irevocabil, negratuit şi liber decis” (1981). 

Aşa cum este conceptualizat de Kiesler, angajamentul decurge din realizarea unui 
comportament în circumstanţe care îl conduc pe individ la a se reprezenta ca 

producător al acestui comportament. Beauvois si Joulé merg mai departe ; pentru ei, 
indivizii nu se angajeazä in urma unei lecturi a circumstantelor, lecturä care i-ar face 
să-şi atribuie originea comportamentului lor înşile, ci sînt angajaţi printr-un compor- 
tament căruia circumstanţele i-au conferit această proprietate (angajantă). O asemenea 
poziţie presupune două functionäri diferite ale subiectului, una referitoare la registrul 
comportamental, cealaltă relativă la registrul ideologic. Iar autorii adaugă în privinţa 
raportului între cele două logici: 


„Chiar atunci cînd un individ spune ce gîndeşte, chiar atunci cînd acţionează 
aşa cum opiniile lui lasă să se prevadă, logica actelor (angajament) nu este cea a 
ideologiei, iar aceasta din urmă rămîne încă supusă celeilalte (rationalizare).” 


Propozitiile lui Beauvois şi Joule depăşesc cadrul disonantei cognitive şi vor să 
propună o explicaţie a eficacitätii puterii de a-şi distila şi de a-şi reproduce ideologia. 
Ele se doresc materialiste în sensul în care practicile (individuale) ar fi generatoare 
de atitudini sau, mai bine, de „complexe ideologice mai mult sau mai puţin structu- 
rate, mai mult sau mai puţin coerente, mai mult sau mai puţin definite” pe care 
indivizii le asociază obiectelor. 

Această expunere foarte schematică a lucrărilor lui Beauvois şi Joule pune în 
evidenţă importanţa dată de autori actelor în procesul de rationalizare ivit dintr-o stare 
de disonantä. O asemenea concepţie este extrem de diferită de cea a lui Aronson, 
pentru care imaginea de sine este centrală. 


Despre cîteva interpretări alternative. 
Critica unui behaviorist radical 


Situîndu-se explicit pe o poziţie „behavioristă radicală”, Bem (1965, 1967, 1972) îşi 
fondează analiza fenomenului de disonantä pe o propoziţie centrală a teoriei auto-per- 
ceptiei : 

„Indivizii îşi atribuie credinţe, atitudini şi stări interne inferindu-le partial din 
observarea propriului comportament şi/sau a circumstanțelor în care acesta se 
produce” (cf. Bem). 

Din această propoziţie, se deduce cu uşurinţă că atitudinile manifestate de către 
subiecţi vor constitui răspunsuri la comportament, răspunsuri variabile în funcţie de 
condiţiile în care au acţionat subiecţii. În consecinţă, schimbarea atitudinilor nu este 
explicată prin impulsul motivant pe care îl constituie disonanta între cognitii şi nu 
mai este nici un mijloc de a reduce o tensiune, ci inferenta unei informaţii relative la 
sine plecînd de la un comportament manifest. 

Pentru Bem, în general, cognitiile trebuie să fie considerate variabile dependente, 
iar comportamentele variabile independente. 

„Comportamentele instrumentale, răspunsurile consumatorii şi fiziologice (rea- 
le ori falsificate) trebuie să fie văzute ca antecedentele sau variabilele independente, 
stimulii din care atribuiri de credinţe, atitudini sau sentimente pot fi parţial inferate 
de către indivizi” (cf. Bem). 


Interpretarea lui se sprijină pe reconsiderarea lucrărilor despre paradigma „sarcinii 
plictisitoare” (cf. Weick, 1967). El pune în evidenţă faptul că rezultatele nu confirmă 
întotdeauna previziunile teoriei disonanţei ; atracţia pentru o sarcină lipsită de interes 

n-ar fi in mod necesar mai mare odatä cu cresterea eforturilor cerute pentru efec- 
tuarea sarcinii. Plecind de la aceste observatii, Bem imagineazä un plan experimental 
original, in stare să-i verifice propoziţiile : „simularea interpersonală”. Fundamentul 
acestui model experimental decurge direct din concepţia potrivit căreia un actor se 
comportă ca un observator pentru a-şi elabora cunoştinţele despre el însuşi sau despre 
celălalt; procedura constă în a cere subiecţilor să se joace de-a psihologii şi să pre- 
zică răspunsurile subiecţilor experimentali pe baza informaţiilor privind condiţiile 
experimentale. Cele cîteva rezultate obţinute urmînd această procedură n-au fost 
întotdeauna concludente (cf. mai ales Wicklund şi Brehm, 1976), iar astfel de expe- 
riente nu vor cunoaşte niciodată succesul. 

Slăbiciunea interpretării lui Bem este aceea că ea conduce la previziuni similare 
celor din teoria disonantei. Drept dovadă stă o experienţă a lui Bem şi McConnel 
(1970) elaborată după un plan clasic de „acord forțat” cu manipularea situaţiei „cu” 
versus „fără alegere”. Cercetarea ajunge la rezultate conforme disonantei, dar autorii 
pun în evidenţă faptul că subiecţii în condiţia „fără alegere” îşi amintesc opinia an- 
terioară încercării contra-atitudinale, pe cînd cei în condiţia „cu alegere” au uitat-o. 
Pentru Bem, rezultatul confirmă interpretarea : atitudinea finală a subiecţilor este 
dedusă din circumstanţele în care au acţionat. Atunci cînd au avut posibilitatea de a 
alege comportamentul efectuat, ei deduc că acest comportament a fost conform ideilor 
lor şi îşi uită opiniile iniţiale, pe cînd, dacă n-au avut posibilitatea de a alege, ei îşi 
conservă atitudinile preliminare, comportamentul neputind să le reflecte stările in- 
terne. Dar se poate remarca faptul că rezultatele sînt interpretabile la fel de uşor în 
cadrul disonantei cognitive ca şi in cel al auto-perceptiei. 

Interpretarea lui Nuttin (1972, 1975) este comparabilă cu cea a lui Bem. Autorul, 
explorînd numeroase variante ale paradigmei „acordului forțat” (cf. Nuttin, 1975) 
propune o explicaţie în termeni de „contagiune de răspuns”. Pentru el, schimbarea de 
atitudine se datorează caracterului neobişnuit al circumstanțelor în care subiectul este 
pus în situaţia de a susţine o pledoarie contra-atitudinală. Descumpănit, subiectul şi-ar 
infera atitudinea din actul pe care tocmai l-a realizat. Pentru Nuttin, ca şi pentru Bem, 
circumstanţele şi actele permit (parţial) cunoaşterea unor stări interne precum 
sentimentele, opiniile sau atitudinile. 

O limită a explicatiilor prezentate aici rapid constă în faptul că ele nu ajung să 
propună o alternativă adevărată la teoria disonantei. A ţine partea uneia sau alteia 
depinde, în cele din urmă, de concepţiile avute asupra subiectului. Anumiți autori vor 
încerca să clarifice dezbaterea centrîndu-se asupra problemei raportului dintre 
cunoaşterea atitudinii iniţiale şi cunoaşterea comportamentului (de exemplu, Snyder 
şi Ebbesen, 1972; Fazio er al., 1977). Evoluţia cercetărilor se caracterizează mai 
degrabă prin pătrunderea din ce în ce mai clară a noţiunilor puse în circulaţie de 
teoria atribuirii în cadrul disonantei cognitive, mai ales prin intermediul „erorilor de 
atribuire”. Să remarcăm, de asemenea, că cercetările empirice sînt din ce în ce mai 
complexe, ceea ce pare să aibă ca efect principal ambiguitatea dezbaterii teoretice. 

Pe acest fundal controversat, teoria disonantei cognitive reţine atenţia lui Poitou 
(1974) care propune cititorilor francezi o expunere critică. 

Disonanta este un efect ideologic? 


Plecind de la distincţia între situaţia „cu alegere” şi situaţia „fără alegere”, Poitou 
propune o altă interpretare a fenomenului. Pentru el, schimbarea de atitudine obser- 
vată în situaţiile „cu alegere” este produsă de o normă de coerenţă între conduită şi 
convingere, pe care experimentatorul o induce prin utilizarea 

„unui dispozitiv experimental, care se sprijină pe iluzia de autonomie a subiectului, 

pentru a-l face să-şi asume responsabilitatea unui act în realitate impus” 

(1974, p. 68). 

Intr-o situaţie „fără alegere”, subiectul îşi păstrează opiniile, le disociază de actul 
său pentru a-şi apăra autonomia. Poitou conchide că 

„raportul contradictoriu dintre convingere şi conduită nu este determinant în sine. 

Este determinant numai în raport cu o regulă exterioară subiectului” (p. 70). 


Pentru autor, care se centrează atît asupra situaţiei producătoare de schimbare cît şi a 
celei ce nu provoacă schimbarea, disonanta este un proces ideologic care „merge” în 
cadrul abstract al unui laborator pentru că subiecţii sînt obligaţi să se raporteze la o 
normă socială centrală în societăţile liberale : apărarea libertăţii individuale. Într-un 
cadru experimental, această libertate, exercitindu-se în faţa experimentatorului, îi face 
pe subiecţi să asocieze conduita şi opinia atunci cînd experimentatorul le dă alegerea 
(iluzorie) şi să le disocieze atunci cînd alegerea nu este evocată. 

Teza lui Poitou a fost întîmpinată cu entuziasm dar şi cu reticentä de către comu- 
nitatea ştiinţifică, probabil din cauza dificultății de operationalizare. De altfel, ne 
putem întreba dacă nu cumva critica lui Poitou constituie un vesmint nou pentru o 
problemă veche, cea a cererilor implicite proprii cadrului experimental, problemă 
evocată mai ales de Rosenberg (1966, de exemplu) sau Silverman (1968) pentru ceea 
ce ţine de fenomenul disonantei. 


Situaţie experimentală şi auto-prezentare 


Interpretările fondate pe analiza cadrului experimental par să cunoască o nouă dez- 
voltare. Dovadă e avîntul cunoscut de teoriile „dirijării impresiei” (impression 
management). Din această perspectivă, diferiţi autori (Tedeschi ef al. 1971; 
Schlenker, 1980 ; Tedeschi si Rosenfeld, 1981) contestă propoziţiile teoretice ale diso- 
nantei cognitive pentru a justifica schimbarea de atitudine consecutivă „acordului 
forţat”. Mai întîi, ei constată că subiectul se schimbă mai putin decît îşi modereazá 
atitudinea iniţială. Moderatia este considerată ca fiind „singurul mijloc prin care 
subiectul poate nega orice responsabilitate” (Gaes er al. 1978, p. 494) a unui act 
avînd pentru el consecinţe morale negative. În acest sens, răspunsul subiectului nu 
este sincer, dar îi permite să restabilească o identitate (morală) ameninţată. Autorii 
conchid că atitudinea personală a subiectului nu s-a modificat. 

Perspectiva lui Tedeschi şi a colegilor săi beneficiază de importanţa căpătată de 
chestiunile relative la eu şi la auto-atribuire în psihologia socială şi chiar în cadrul 
disonantei (cf. Hales, 1985; Wegner si Vallacher, 1980). Din acest motiv, linia de 
demarcaţie între interpretările tinind de teoria disonantei şi cele care se înmulţesc în 

spatii teoretice alternative se estompeazä mäcar partial. Astfel, Schlenker (1982) ana- 
lizeazä fenomenul de disonantá in termeni de „gestiune a imaginii de sine" ca o 
protejare a identitätii pozitive fatä de celälalt. Analiza se apropie de conceptia mai 
„ortodoxă” a lui Aronson şi de lucrările despre respectul de sine (cf. Malewski, 
1971). Tot astfel, interpretarea lui Tedeschi si Rosenfeld (1981) poate fi comparatä cu 
perspectiva lui Bramel (1968), centratä pe notiunea de anxietate socialä. Vom avea in 
continuare ocazia de a sublinia alte paralelisme între explicaţii a priori „concurente”. 


Cîteva chestiuni în suspensie 


Progresul lucrărilor teoretice după anii '60 este marcat de două tendinţe principale. 
Prima tendinţă priveşte emergenta explicatiilor alternative referindu-se la cîmpul de 
atribuire şi la pătrunderea acestor explicaţii în cadrul anumitor versiuni ale teoriei 
disonantei. Putem vedea la lucru această mişcare în modul de a trata condiţiile nece- 
sare creării disonantei. Din perspectiva teoretică privilegiată de autori, aceste condiţii 
au ca funcţie să angajeze subiectul, să-l responsabilizeze, să-l ajute să devină conştient 
de consecinţele actului său, să sporească vizibilitatea actului etc. Reflectia asupra 
acestui punct va da loc unui ansamblu de cercetări asupra auto-atribuirii. Din faptul 
că Festinger abordase puţin acest aspect, s-ar putea admite că el constituie o extindere 
a teoriei iniţiale. Recurgerea la domeniul atribuirii este încă mai frecventă pentru a 
caracteriza starea de disonantá (cf. Zanna şi Cooper, 1976; Wicklund si Frey, 1981). 
Dimensiunea motivationalä îi obsedează pe susţinătorii teoriei. După încercări putin 
convingătoare de măsurări directe (cf. Cooper şi Fazio, 1984), cercetarea s-a orientat 
către efectele energizante ale disonantei (cf. Kiesler şi Pallak, 1976) şi domeniul 
atribuirii emoţiilor sau, mai degrabă, al unui „labelling” cognitiv (Schachter şi 
Singer, 1962). În final, comparînd efectele unor substanţe psihotrope cu cele ale 
disonantei, anumiţi autori au putut conchide că disonanta este o stare emoţională 
specifică. 


Diferite modele ale subiectului 


O altă tendinţă a evoluţiei acestui cîmp teoretic are legătură, aşa cum arată Greenwald 
şi Ronis (1978), cu creşterea puternică a interesului arătat eului, interes care se aso- 
ciază, poate, mişcării evocate mai sus ; oare teoriile atribuirii nu consacră activitatea 
preponderentă a subiectului în tratarea informaţiei ? O linie de tensiune apare chiar în 
interiorul teoriei disonantei. Probabil cá nu este vorba numai de o divergență la nive- 
lul explicării fenomenului, ci şi de o opoziţie la nivelul modelelor subiectului care 
subintind aceste explicaţii. Pentru unii, Aronson, de exemplu, conceptul de sine struc- 
turează cîmpul cognitiv al subiectului ; pentru alţii, ca Beauvois si Joulé, actele sînt 
determinante. Chiar dacă în aceste două perspective menţinerea unei conduite costi- 
sitoare este o chestiune prealabilă necesară creării disonantei, procesul de reducere a 
disonantei, în special sub forma schimbării de atitudine, este explicat în chip diferit. 
Pe de o parte, pentru că violează ceea ce s-ar putea numi convingerea morală a 
subiectului că actul trebuie justificat, pe de altă parte, angajamentul comportamental 
impune rationalizarea actului. 

Disonanta cognitiva si apartenente sociale 


În ambele conceptii ale disonantei, atitudinile si ideile subiectului par sä fie foarte 
fragile. Indivizii ar trece de la una la alta, le-ar abandona chiar la fel de usor dupa 
cum ascultă de un experimentator. Nu înseamnă să-i dăm dreptate lui Bem şi să 
admitem că o cunoaştere a „stărilor interne” este fragilă, instabilă ? Şi ele nu dobîn- 
desc această proprietate pentru că sînt abordate într-un mod aproape exclusiv psiho- 
logic? Subiectul „pus în scenă” în lucrările despre disonantä nu este, în general, un 
subiect izolat, fără legături sociale ? Opiniile, pe care le uită sau le reneagă de cum 
un agent îi cere cu un minimum de presiune să scrie un text contra-atitudinal, par să 
nu-i aparţină decît lui. Totuşi, în anumite situaţii, subiecţii nu-şi modifică ideile. Este 
simptomatic cá, în asemenea situaţii, ei nu sînt interpretati ca indivizi unici, că unele 
din apartenentele lor sociale sînt evocate sau actualizate prin intermediul practicilor 
obişnuite sau chiar prin poziţiile lor. În aceste cazuri, ne putem întreba dacă violării 
identităţii lor morale sau personale nu i se suprapune un atac la identitatea lor socială 
sau dacă angajamentului lor comportamental nu vine să i se opună identificarea cu 
grupul căruia aparţin. Un anumit număr de cercetări experimentale arată, în con- 
secintä, că atunci cînd subiecţii realizează un act susceptibil să producă disonantä, iar 
acest act le ameninţă apartenenţa la un grup, ei nu-şi modifică opinia preliminară 
(Gonzalez şi Cooper, 1975, Sherman şi Gorkin, 1980; Cooper şi Mackie, 1983; 
Clémence, 1988). Se pot analiza, aşa cum susţin majoritatea autorilor, rezultatele în 
cadrul teoriei (sau a uneia dintre teorii) disonantei cognitive considerînd, de exemplu, 
că subiecţii reduc disonanta printr-un alt mijloc ? Sau ar trebui să propunem un model 
de disonantä care, în acest caz, s-ar baza mai putin pe un conflict intrapsihic, cît pe 
un conflict intercategorial ? 

Teoriile disonantei cognitive propun o explicaţie a modificărilor produse în cunos- 
tintele sau credinţele unui individ printr-o conduită care comportă costuri ridicate. 
Cînd trecem în revistă un anumit număr de ilustrări experimentale ale fenomenului 
de disonantä, constatăm că este vorba, de cele mai multe ori, de o schimbare atitudi- 
nală consecutivă unui comportament de supunere. Mai precis, este vorba de o depla- 
sare a subiectului către o poziţie evaluativă apropiată de cea pe care a acceptat s-o 
susţină într-un discurs. Puţine lucrări au abordat explicit contextul în care se produce 
fenomenul. A ţine cont de apartenenţa categorială a subiecţilor ne face să ne punem 
întrebări asupra circumstanțelor in care un act produce disonantá. Actul liber si gra- 
tuit (însă costisitor şi forţat) nu-l conduce mecanic pe individ la a-şi adopta o opinie 
opusă celei avute anterior. Dacă aşa stau lucrurile in general — cel putin pentru stu- 
dentii din societăţile occidentale - putem crede că anumite grupuri sociale se pot 
comporta diferit. Acest lucru n-a scăpat unor autori, dar a fost tratat de cele mai 
multe ori într-o manieră exclusiv psihologică. Aronson dă o perfectă ilustrare în 
prezentarea disonantei din 1969. Am citat cîteva cercetări indicînd o pistă care mi se 
pare fructuoasă pentru a articula supunerea, deplasarea evaluativă şi apartenenţa so- 
cială ale subiecţilor (de exemplu, Ostfeld şi Katz, 1969). O asemenea perspectivă de 
articulare între nivele de analiză, datorată lui Doise, (1982), ar putea contribui la 
dezvoltarea teoriei disonantei cognitive şi, în general, la studiul reproducerii ideo- 
logice. Desigur, mai rămîne de verificat modelul propus aici şi, în special, de clari- 
ficat distincţia între apartenenţă categorială şi angajament comportamental. Cîteva 
cercetări pledează în favoarea acestui demers. 

Pentru Ostfeld si Katz (1969), este posibil ca fenomenul de disonantä sä fie tipic 
„claselor medii”. Ipoteza nu poate fi exclusă dacă ne gindim cá cvasi-totalitatea su- 
biectilor din cercetările asupra disonantei sînt studenţi universitari. În general, ne 
putem întreba, la vederea rezultatelor lucrărilor evocînd ancorarea categorială a su- 
biectilor, dacă fenomenul de disonantä nu este localizat în categorii sociale carac- 
terizate printr-o puternică mobilitate socială. Mai precis, el ar fi apanajul acelor 
indivizi în mişcare şi fără rădăcini, convinşi că traiectoria lor este modelată de ei 
înşişi. În alti termeni, rationalizarea actelor induse ar fi un fapt tipic subiecţilor care 
se concep drept autori ai deplasărilor sau declasărilor lor. Ar fi interesant de testat o 
asemenea ipoteză analizînd cu precizie schimbările atitudinale care decurg din recon- 
versiuni în spaţiul social. O interpretare psihosociologică a teoriei disonantei cog- 
nitive poate că ar îmbogăţi anumite lucrări sociologice centrate pe fenomenele de 
reclasare socială (cf. Bourdieu, 1978). 

De altfel, ne putem pune întrebări legate de universalitatea efectelor cognitive ale 
supunerii induse. S-ar părea că supunerea evaluativă ar fi şi ea modulată prin apar- 
tenentele sociale ale indivizilor. Anumite indicii ne permit să presupunem că, în 
anumite condiţii, subiecţii mai degrabă interiorizează poziţiile implicate de acte cerute 
prin constringere - situaţii în care ei nu au posibilitatea de a refuza să efectueze o 
sarcină cerută - decît cele implicate de acte „liber consimtite". Rezultatele cîtorva 
cercetări despre ceea ce se numeşte „jucăria interzisă” merg în acest sens (Ostfeld şi 
Katz, 1969; Cl&mence, 1990). În aceste experienţe se cere mai întîi unor copii mici 
să evalueze cinci jucării ; apoi sînt lăsaţi singuri timp de vreo 10 minute, perioadă în 
care experimentatorul le-a interzis să atingă una dintre jucăriile la care ţin cel mai 
mult. La unii copii această prescripţie este formulată cu blindete, in timp ce la alţii 
interdicţia este mai constrîngătoare. Rezultatele arată cá, in general, copiii ieşiţi din 
clasele medii devalorizează jucăria interzisă în situaţia de interdicţie blindá — ceea ce 
este prezis de teoria disonantei -, în timp ce copiii de origine modestă o devalorizează 
în situaţia de interdicţie puternică. Interacțiunea între originea socială şi efectele cog- 
nitive ale ascultării induse sau coercitive trebuie pusă în relaţie cu stilul de autoritate 
părintească exercitată asupra copiilor, deschis şi permisiv în clasele dominante, direct 
şi constrîngător în clasele dominate (cf. Gecas, 1979). Să notăm că o asemenea inter- 
acţiune este pusă în evidenţă în cîteva lucrări despre procesele apropiate celui abordat 
în cercetările asupra „jucăriei interzise”. Desaunay (1969) arată, de exemplu, cá stu- 
dentii universitari al căror tată nu are diploma de bacalaureat obţin rezultate mai bune 
atunci cînd sînt supuşi unei pedagogii autoritare şi nu unei pedagogii democratice. 
Pentru studenţii al căror tată a dobindit o formaţie superioară avem situaţia inversă. 


Traducere de Ingrid Ilinca 


Memoria sociala — 
organizarea si reorganizarea ei 


Si amintirile se învaţă ! 
Septimiu Chelcea 


Introducere 


Studiul ştiinţific al memoriei a debutat cu cercetările experimentale realizate în 1885 
de psihologul german Hermann Ebbinghaus. Savantul german cerea subiecţilor de 
experiment să memoreze liste de silabe fără semnificaţie, pe care le citea rapid şi le 
repeta pînă cînd aceştia reuşeau să le reproducă fără greşeală. Prin repetarea listei se 
obținea un progres în memorare - asemenea bulgărelui de zăpadă care, prin rostogo- 
lire, devine tot mai voluminos. H. Ebbinghaus a pus în evidenţă existenţa unei relaţii 
liniare directe între volumul informaţiilor achiziţionate şi timpul consacrat memorării. 
El a identificat, de asemenea, procedee de optimizare a memorării prin distribuirea 
temporară a repetiţiilor. Ceea ce îl interesa era determinarea cantităţii de informaţii 
ce puteau fi tratate mnezic, afectate sau nu de memorările anterioare sau de uitare. 

După mai mult de un secol de investigare ştiinţifică, memoria constituie încă „un 
laborator enigmatic”, ale cărui rezultate sînt „oarecum descurajatoare” (cf. U. 
Neisser, 1978). Atît teoria transmisiei sinaptice (cf. J.L. McGaugh, 1974; C. Sagan, 
1977; G. Lynch si M. Baudry, 1984; J.E. Lisman, 1985), cu abordările ,secventei 
impulsurilor” şi ale „creşterii celulelor neurale” ca urmare a învăţării (cf. M.R. 
Rosenzweig, 1984), cît şi teoria alternativă a stocării informaţiei direct de moleculele 
de proteină, în lanţurile de aminoacizi (cf. C. Blakmore, 1977; S. Altman, 1983; 
S.A. Benner, 1984; B. Erickson, 1985) nu explică decît parţial procesul extrem de 
complex al memoriei umane. Nici combinarea celor două mari teorii (sinaptică şi 
moleculară) nu rezolvă controversele ştiinţifice. 

Se acceptă însă de către specialişti că memoria reprezintă un sistem de stocare şi 
recuperare a informaţiilor, constind din trei etape strîns legate între ele: codificare, 
stocare şi regăsire a informaţiilor. Se acceptă, de asemenea, faptul că la om func- 
tioneazá o memorie implicită, diferențiată de memoria explicită (cf. L.L. Jacob, 
M. Dallas, 1981). Oamenii pot achizitiona informatii fárá sá memoreze si fárá expe- 
rienta pe care se bazeazá invátarea (memorie implicitä), dar pot, de asemenea, sá 
invete pástrind in memorie evenimentele legate de respectivul proces de invátare 
(memorie explicitä) (fig. 1). 

MEMORIE 


Memorie Romande 


camici implici 

Fig. 1. Structura memoriei evidenţiată de studiul cazurilor de amnezie (dupa 
Alan D. Baddeley, 1994, p. 732) 


În fine, abordarea modernă a memoriei impune distincţia propusă de psihologul 
canadian, profesor la Universitatea din Toronto, Endel Tulving (1972), între memoria 
semantică, prin intermediul căreia cunoaştem lumea - de exemplu, oraşul Bucuresti 
este capitala României - şi memoria episodică ce constă din capacitatea de aducere în 
memorie, de rapel, a evenimentelor specifice - de exemplu, azi dimineaţă am vizitat 
mănăstirea Pasărea. Aşa cum remarca Alan Baddeley, profesor de psihologie cog- 
nitivă la Universitatea Cambridge, care studiază de mai mulţi ani memoria de scurtă 
durată şi relaţiile ei cu limbajul, „psihologii au studiat mai mult memoria episodică, 
prezentînd subiecţilor de experiment liste de cuvinte (cu sau fără sens) şi cerîndu-le 
apoi să le reproducă sau să le recunoască”. Spre deosebire de memoria episodică cu 
ajutorul căreia retrăim o experienţă particulară într-un context dat, memoria seman- 
tică este detaşată de contextul concret, este generică, permitind stocarea trăsăturilor 
comune ale mai multor evenimente asemănătoare. Se poate spune că memoria seman- 
tică reprezintă un „reziduu al mai multor episoade”. 

În studiul anterior citat, Alan D. Baddeley atrage atenţia asupra faptului că uitarea 
poate fi şi benefică, nu numai catastrofală : ea ne permite să ne debarasăm de infor- 
matiile fără utilitate. Prin ceea ce profesorul britanic numeşte interferență retroactivă 
(„competiţia între o nouă învăţare şi ceea ce a fost anterior achiziţionat”) şi interfe- 
renfa proactivă (învăţarea anterioară ca bază pentru noile achiziţii) reuşim să dobin- 
dim o imagine corespunzătoare a lumii, apelind atit la memoria de scurtă durată, cit 
şi la memoria de lungă durată (fig. 2). 

Precizările de pînă aici ni s-au părut utile pentru înţelegerea capacităţii oamenilor 
de a retrăi experienţele trecute şi pentru analiza conceptului de „memorie socială”. 


1. Ce este memoria socială? 


Răspunsul pare simplu dacă raportăm mecanic memoria socială la memoria indivi- 
duală : aşa cum toţi posedăm memorie, prin care sîntem noi înşine, tot astfel şi 
societăţile au memorie - „memoria socială”. O analiză mai aprofundată relevă pro- 
bleme la care psihosociologii au schiţat doar răspunsuri parţiale sau au formulat doar 

prototeorii. Nu stim bine cum se trece de la memoria individualä la cea socialä. Ce 
deosebire există - dacă menţinem distincţia - între „memoria socială” şi „memoria 
colectivă” ? Cum se construieşte memoria socială ? Este posibilă o istorie construită 
împotriva memoriei sociale ? Ce relaţie există între organizarea memoriei sociale şi 
tipul de societate democratică/totalitaristă ? Care este baza socială a organizării 
memoriei? Astfel de întrebări îi preocupă pe psihosociologi în prezent, mai ales pe 


psihologii sociali cognitivişti. 


Iurarea 
informa ular 


Reglare senza lale 


Stocare pee lero seurt 
Memoria ide lemi (erperará 


Etc de corel . 
Té perio 
cnin 
der it te 
PG Le TATE 


Site pue tekeni Dna 
klare de Tungà urard 


Fig. 2. Sistemul memoriei de scurtá si de lungá duratd. 
Memoria de scurtá duratá sau memoria de lucru reprezintá 
sistemul de stocare şi tratare a informaţiilor din fazele învăţării 
rationamentului şi înţelegerii. Stocarea acestor informaţii — 
conform lui R.C. Atkinson şi R.M. Shiffrin (1971) - permite 
realizarea de către individ a obiectivelor pe termen lung (după 
Alan D. Baddeley, 1994, p. 733). 

1.1 Teoria cadrelor sociale ale memoriei 


Maurice Halbwachs (Reims, 1877 - Buchenwald, 1945), profesor la Universitatea din 
Caen (1918), din Strasbourg (1919) si la Sorbona (1935), a initiat studiul psihoso- 
ciologic al memoriei, contribuind fundamental la înţelegerea faptului că memoria, 
constituind „cunoaşterea actuală a trecutului”, nu reprezintă „conservarea imagini- 
lor”, ci „reconstruirea imaginilor”. În concepţia filosofului şi sociologului francez!, 
memoria este o „funcţie simbolică”, amintirile depinzînd de posibilitatea de a avea 
idei generale. Or, societatea este cea care ne furnizează mijloacele de gîndire, limba : 
„Oamenii trăind în societate utilizează cuvinte al căror sens îl înţeleg: aceasta este 
condiţia gîndirii colective. Fiecare cuvînt este acompaniat de amintiri şi nu există 
amintiri cărora să nu le corespundă cuvinte”. 

Aceasta este, de fapt, si prima acceptiune a termenului de „memorie socială”, ca 
memorie a societăţii care oferă indivizilor limba şi categoriile gîndirii. Societatea ne 
ajută să fixăm semnificaţia lucrurilor pe care ni le amintim. Inexistenta unui cuvînt 
corespunzător obiectelor sau calităţilor face dificilă memorarea. Un lucru este mai 
uşor readus în memorie dacă pentru el există un termen lingvistic corespunzător. 
Intuitia lui M. Halbwachs a fost confirmată experimental, mai aproape de zilele noas- 
tre, comparîndu-se performanţele la un test de recunoaştere a culorilor ale populaţiei 
de limbă engleză şi de limbă zuni, în care un singur cuvînt desemnează atît culoarea 
portocaliu, cit şi culoarea galben (J.B. Caroll, J.B. Casagrande, 1958). 

Pe de altă parte, semnificaţia faptelor şi sensul evenimentelor depind totdeauna de 
grupurile umane, nu au un caracter universal. Reconstruim trecutul cu ajutorul semni- 
ficatiei elementelor din trecut. Dar această reconstrucţie implică plasarea elementelor 
într-o serie temporală. Pentru fixarea elementelor, ne folosim de anumite repere, care 
sînt legate de anumite circumstanţe sociale : absolvirea şcolii, efectuarea serviciului 
militar, încadrarea in muncă etc. Evocarea propriului trecut - remarca M. Halbwachs - 
presupune apelul la reperele fixate de societate: „spiritul reconstruieşte amintirile 
sub presiunea societăţii”. Astfel pentru un adult din România, prima zi de şcoală poate 
fi legată de un eveniment social - 1947, abdicarea regelui Mihai I; ziua de naştere, 
certificată printr-un act oficial, poate reaminti răpirea Ardealului prin Dictatul de la 
Viena (1940) s.a.m.d. 

Aşadar, termenul de „memorie socială” are şi o a doua acceptiune, reieşită tot 
din lucrările lui M. Halbwachs, şi anume cea de „memorie colectivă”, de amintire a 
unor grupuri umane pentru care evenimentele din trecut au semnificaţie specială. 

O ilustrare cu caracter anecdotic a faptului că apartenenţa de grup influenţează 
memoria ne este oferită de istorisirea despre vizita la Londra a unui grup din tribul 
swazi din Africa de Sud. La întoarcerea pe pămîntul african, membrii tribului îşi 
aminteau cel mai viu de modul în care poliţiştii britanici regularizau traficul, dirijind 
circulaţia prin ridicarea braţului. Acest gest avea semnificaţie pentru sud-africani, în 
tribul lor insemnind un gest de salut. 


1. Maurice Halbwachs, discipol al lui Emile Durkheim, asasinat de nazişti la sfîrşitul celui de-al doilea 
război mondial, are o operă vastă: La Classe ouvrière et le niveau de vie (Tezá de doctorat, 1912), La 
Théorie de l’homme moyen (1913), Les Cadres sociaux de la mémoire (1925), L'Evolution des besoins 
dans les classes ouvrières (1933), Morphologie sociale (1934), Les Causes du suicide (1930), Esquisse 
d'une psychologie des classes sociales (1938), La Topographie légendaire des Evangiles en Terre 
Sainte (1941), Psychologie collective (1942), La Mémoire collective (Lucrare postumä, 1950). 

Dupä M. Halbwachs, atit stocarea, cit si rapelul reprezintä procese mnezice dato- 
rate vietii sociale : dobindim cele mai multe amintiri gratie societätii si evocäm aceste 
amintiri in interactiune cu ceilalti membri ai grupului din care facem parte (familie, 
comunitate religioasă, naţiune). Memoria implică limbajul - produs social -, iar 
reamintirea presupune plasarea individului într-un context concret (grup, clasă, colec- 
tivitate) - numit de M. Halbwachs „cadru social”. Chiar memoria individuală este 
socială pentru cá — aşa cum remarca un exeget al lui M. Halbwachs - „oricărei adu- 
ceri-aminte îi corespund anumite cuvinte, iar aducerea-aminte tăcută implică, într-un 
sens şi într-o măsură, tot funcțiunea limbajului ”. Deci, nu individul, ci grupul este 
depozitarul memoriei. Avem de-a face astfel cu o „memorie colectivă.” 

Fireşte, ca proces psiho-fiziologic, memoria este legată de activitatea cerebrală a 
indivizilor - M. Halbwachs spune metaforic: „Ce sont des individus qui se sou- 
viennent" - dar amintirile colective au caracteristici specifice pentru că societatea îi 
obligă pe indivizi nu numai să-şi reamintească din cînd în cînd anumite evenimente 
din viaţa lor, dar şi să retuşeze, să reorganizeze şi să completeze aceste amintiri 
pentru a justifica acţiunile lor imediate. Să luăm ca exemplu memoria colectivă a 
unei familii. Grupul familial are amintiri: căsătoria soţilor, naşterea copiilor etc. 
Astfel de evenimente sînt sărbătorite în comun, conform normelor culturale (aniver- 
sarea, nunta de argint, de aur etc.). Fiecare membru al familiei are amintirea unor 
astfel de evenimente, dar memorarea se face în grup institutionalizat într-un cadru 
social (naţional, religios). În acelaşi timp, familia are amintiri legate de zona tradi- 
tional-istoricä în care domiciliază. Există „o figură emblematică” a familiei (bunicul 
sau bunica, o rudă mai apropiată sau mai îndepărtată). Caracteristicile fizice sau 
morale ale acestui personaj sînt mereu evocate în familie : „Cînd făcea tata armata...” 

M. Halbwachs - aşa cum remarca Jean Stoetzel - „nu a insistat asupra funcţiei de 
identificare a individului cu grupul care exersează amintirile colective, în schimb, a 
subliniat puternic caracterul normativ : fiecare amintire colectivă este pentru grup un 
model, un exemplu, o învăţătură”. Am regăsit teza identificării prin memoria colec- 
tivă într-un studiu recent al lui André Sirota, semnalat şi sagace valorificat cu trimi- 
tere la realităţile româneşti de Adrian Neculau în revista ieşeană „Timpul”. André 
Sirota consideră că „identitatea evreiască contemporană”, dată nu exclusiv biologic, 
se construieşte mai degrabă prin filiatie socială şi culturală, prin adeziune voluntară, 
afiliere activă şi conştientă la un destin comunitar, prin apartenenţă la o structură 
socio-istorică, în cadrul căreia au loc „evenimente” ce sînt reamintite în prezenţa 
membrilor de familie, a celor care au trăit aceleaşi suferinţe, decît prin religie. 

Ceea ce este valabil pentru evrei are relevanţă şi pentru alte popoare. Lacrimile 
tuturor popoarelor sînt lacrimi adevărate. Şi românii au fost exterminați în războaie şi 
în lagăre, au fost subjugati şi în unele perioade nefaste ale istoriei au fost alungaţi din 
tara lor, o parte din ei trăiesc dincolo de actualele hotare ale României, fiind priviţi 
uneori cu ostilitate. Retrăirea în plan mental a unor astfel de evenimente, păstrate de 
memoria colectivă, oferă elementele de bază ale identităţii româneşti. 

În lucrarea La Topographie légendaire des Evangiles en Terre Sainte (1941), M. 
Halbwachs, examinind localizarea evenimentelor descrise în scrierile sfinte, după co- 
ordonatele comunităţilor creştine în pelerinaj, face o serie de observaţii ingenioase 
asupra importanţei spaţiului pentru fixarea amintirilor, ajungînd la concluzia că re- 
perele geografice (formele de relief, cursurile de apă etc.), precum şi construcţiile 
umane (biserici, palate etc.) au un rol capital pentru memoria colectivă. Prin ele, 
„trecutul devine într-o anumită măsură prezent”, credincioşii ating cu mina vestigiile 
sfinte şi văd cu ochii lor locurile pe unde a trecut Mintuitorul. Dar localizarea 

tradiţională este cea adevărată? Acestei întrebări încearcă să-i dea răspuns sociologul 
francez. Pe baza analizei localizărilor creştine din Palestina şi, în mod deosebit, din 
Jerusalim, formulează legile care „reglează memoria grupurilor” : 


1. legea concentrării (tendinţa de localizare în acelaşi spaţiu a mai multor evenimente 
care nu au nici o legătură între ele) ; 

2. legea divizării (fragmentarea unei amintiri în mai multe elemente, fiecare element 
fiind diferit localizat ; 

3. legea dualității (acceptarea plasării în două localităţi a unuia şi aceluiaşi eveni- 
ment desfăşurat cu mult timp în urmă). 


„Contrar universalismului Kantian şi subiectivismului bergsonian se demon- 

strează astfel că timpul, şi timpul nostru cel mai intim, este reglat de cultura căreia 

îi apartinem.” 
Dacă ar fi să ne raportăm la memoria colectivă a românilor, în cadrul lor naţional, 
ne-am putea referi la legenda-mit despre Negru Vodă. Amintirea întemeietorului de 
Tara se leagă de rîuri şi de munţi: „coborîndu-se pe apa Dimbovitei, inceput-au a 
face ţară nouă” ; „un turtudäu de stîncă, avînd în cap o piatră lată” aduce aminte de 
palatul lui Negru Vodă din apropierea comunei Cetăţeni (judeţul Argeş), unde Vodă 
îşi avea Divanul domnesc. Dar palatul, in memoria colectivă, este localizat atît la 
Cetăţeni, cit şi la Stoeneşti - după legea duplicitatii. Conform altei „legi simple" a 
memoriei colective (legea fragmentării) lupta lui Negru Vodă cu tătarii are mai multe 
episoade, diferit localizate : în satul Tătărani, unde românii „îi buşesc”, luptîndu-se 
cu ei „la chept”, pe Dimbovita - la „Săritoarea lui Negru Voda”. În acelaşi punct 
geografic se concentrează şi alt eveniment: biruinţa lui Mihai Viteazul. Şi Negru 
Vodă, şi Vlad Tepes, si Avram Iancu - în amintirea grupurilor - se slujesc de acelaşi 
vicleşug împotriva duşmanilor : potcovesc caii „de-a-ndărătelea”, cu colții potcoavelor 
înainte. În spiritul lui M. Halbwachs, am putea formula o a patra lege a memoriei 
colective: legea similitudinii acțiunilor (atribuirea aceluiaşi „mod de acţiune ori- 
ginal” mai multor personaje din epoci istorice îndepărtate). 


1.2 Teoria structurării memoriei de către cultură şi interese 


Aproape în acelaşi timp cu M. Halbwachs, în Marea Britanie, Frederick C. Bartlett 
dezvolta o teorie pe care am putea-o numi: structurarea memoriei de către cultură si 
interese. Nu stăruim aici asupra conţinutului noţiunii de interes. Am prezentat pers- 
pectiva psihosociologică asupra intereselor umane într-un studiu separat. Prin studii 
experimentale bine controlate, savantul britanic a demonstrat că pierderea informa- 
tiilor în timp nu se datorează uitării, ci restructurării de sens a memoriei, asemenea 
fenomenului percepţiei, şi anume organizarea informaţiilor mnezice în jurul unui 
element semnificativ. În concepţia lui EC. Bartlett, cultura contribuie la fixarea sem- 
nificatiilor şi, prin aceasta, la structurarea memoriei. Am evocat deja istorioara despre 
vizita africanilor swazi la Londra. Reamintirea trecutului este justificativă nu pentru 
trecut, ci pentru prezent. Amintirile se reorganizează în funcţie de interesele actuale 
ale grupurilor şi colectivitätilor. Prezentul îşi pune amprenta asupra trecutului în 
aceeaşi măsură în care trecutul marchează prezentul. 

În acest fel interpretăm noi rezultatele unui studiu „pe viu” privind distorsiunile 
mnezice ale evenimentelor din decembrie '89. I.P. Vasilescu şi Irina Holedevici au 
cerut, la o săptămînă după evenimente, unui număr de 28 de persoane participante în 
seara de 21 şi noaptea de 21 spre 22 decembrie 1989 la manifestatia din Piaţa 

Universitatii din Bucuresti s4 relateze ce anume s-a strigat atunci. Din datele astfel 
recoltate, cele mai mari frecvente le au ,,Huo”, interjectie adresatä, in special, armatei si 
gărzilor patriotice şi „Jos Ceauşescu”, urmate de „Fără violenţă”, „Nu plecăm” (cu 
variante), , Timisoara” (cu variante), cîntarea sau intonarea cintecului „Deşteaptă-te 
române”, „Jos criminalii” (cu variante: asasinii, călăii), „Ceauşescu pică” (cu va- 
riante), „Ceauşescu - predicat logic” (unde predicatul logic este Hitler, asasin, 
Bokasa : ex. „Ceauşescu - Bokasa”) şi , Rámineti cu noi". 

După zece luni, în octombrie-noiembrie 1990, cei doi psihologi au contactat din 
nou 26 din cei 28 de subiecti anchetați în decembrie '89, invitindu-i să-şi reaminteas- 
că ce s-a strigat în 21/22 în Piaţa Universităţii. De această dată, au fost reamintite : 
„Jos Ceauşescu”, „Jos comunismul”, „Nu plecăm acasä/mortii nu ne lasă”, „Nu vă 
fie fricá/Ceausescu pică”, „Fără violenţă”, ,, Veniti cu noi”, „Deşteaptă-te române”, 
„Ieri la Timişoara, azi în Bucureşti, mîine în toată tara”. 

Din punctul nostru de vedere, reorganizarea amintirilor despre evenimentele re- 
volutionare s-a produs în sensul interesului social al momentului (1990), marcînd 
trecerea de la „Jos Ceauşescu” la „Jos comunismul”. (Lozinca „Jos comunismul” nu 
a fost semnalată la cîteva zile după eveniment de nici unul din subiecţi, dar este 
prezentată în „amintirile” a 15 din 26 de martori după zece luni.). Noi considerăm 
că teoria lui F.C. Bartlett explică mai bine datele investigaţiei la care ne-am referit, 
decît influenţa mijloacelor de comunicare in masă - explicaţie propusă de autorii 
citati. 


2. Organizarea si reorganizarea sociala a memoriei 


Continuind orientarea cercetärilor lui M. Halbwachs si Frederick C. Bartlett, psiho- 
sociologii atasati ideii ,constructionismului social” abordează memoria nu ca pe un 
proces de codare si stocare a informaţiei, ci ca pe „o activitate socială, care depinde 
de vorbire si care se construieste in relatie cu alti indivizi". Abordarea construc- 
tionistá se opune deopotrivá curentului dominant ce isi are originea in experimentele 
lui Hermann Ebbinghaus si tendintei ultra-cognitiviste, care se intereseazá aproape 
exclusiv de tratarea informatiilor in memoria umaná si artificialá, urmárind sá evi- 
dentieze modul in care noile informaţii sint filtrate de „schemas” şi intră in „sistemul 
memoriei". Ín ambele perspective, memoria este tratatá pur individual, codarea, sto- 
carea si rapelul fiind considerate procese psihice interne. 


2.1 O nouá abordare a memoriei: constructionismul social 


»Constructionismul social" respinge presupozitia cá memoria se aflá in creierul indi- 
vizilor izolati, ca si modelul tratárii nediferentiate a memoriei umane, animale si 
artificiale. Ei atrag atentia cá numai omul isi poate aminti ceva ce nu este legat de 
experienţa trecută, de exemplu: un război antic, o nedreptate socială la care nu a 
participat etc. Aceste amintiri se transmit din generaţie în generaţie şi societatea oferă 
prilejul aducerii lor aminte (sărbătorile naţionale, paradele militare, muzeele memo- 
riale, statuile, denumirea străzilor, a instituţiilor etc.). Aşa cum spunea psihologul rus 
Lev Vigotki (1896-1934), „memoria umană şi viata socială sînt indisolubil legate”. 
Urmind modelul cercetărilor etologice, psihosociologii constructionisti observă 
sistematic modul cum funcţionează memoria în condiţiile vieţii de zi cu zi, în 

împrejurări foarte diferite : în clasa şcolară, la piaţa agro-alimentarä, la tribunal. 
Analiza limbii vorbite constituie - după M. Billig şi D. Edwards (1994) - „placa 
turnantă a cercetărilor constructionistilor sociali”. Este exemplar modul în care psiho- 
logul englez Paul Drew a analizat retorica agresorului şi a victimei într-un proces de 
viol. Alegerea cuvintelor pentru descrierea evenimentului s-a dovedit a fi grija princi- 
pală a celor implicaţi. Studiul menţionat a demonstrat că memoria nu reprezintă un 
simplu depozit de informaţii neutre şi că limbajul are un rol decisiv în organizarea şi 
reorganizarea memoriei. Limbajul transformă modul şi conţinutul a ceea ce ne 
amintim — susţin cu deplin temei psihosociologii constructionisti. Acest adevăr a fost 
pus în evidenţă de studiul interacțiunii profesor - elevi, realizat in 1987, de Derek 
Edwards şi Neil Mercer, în care s-a constatat că profesorii orientează construcţia 
memoriei copiilor, controlînd limbajul, selecţia evenimentelor, modul de interpretare 
şi aducere-aminte a acestora. Concluzia : şi amintirile se învaţă. 


2.2 Reconstrucţia socială a memoriei 


Poate funcţiona o societate cu o memorie colectivă discordantă în raport cu prezentul 
şi în discrepantä cu proiectul istoric ? Împreună cu Pierre Vidal-Naquet — profesor la 
Ecole des Hautes Études en Sciences Sociales din Paris - vom răspunde negativ, cel 
putin dacă ne referim la istoria pe termen lung - în sensul avut în vedere de Fernand 
Braudel. 

Prin memoria socială trecutul se încăpăţinează să supravieţuiască. Interferenta 
retroactivă face dificilă obţinerea unei imagini corecte asupra prezentului. Din această 
cauză, factorii de putere sînt interesaţi nu numai să rescrie istoria, dar şi să reorgani- 
zeze memoria socială. Prima operaţie ni se pare mult mai simplă. După instaurarea 
comunismului în România, s-a impus într-o anumită măsură istoria falsă, contrară 
memoriei colective, scrisă la ordin de către Mihai Roller. Manualul acestuia, prin 
care se urmărea reorganizarea memoriei sociale, nu a rezistat, dovadă că istoria con- 
trară memoriei are viaţă scurtă, este incapabilă să ofere suport spiritual pentru ac- 
tiune. Cea de-a doua strategie, mai laborioasă, mai subtilă, a influenţat mai profund 
memoria socială. S-au schimbat numele străzilor. În fiecare oraş exista un bulevard 
V.I. Lenin, iar piaţa centrală purta numele generalisimului I.V. Stalin. Oraşele în 
întregul lor sau parti din aglomeratiile urbane purtau numele genialilor conducători — 
oraşul Braşov devenise oraşul I.V. Stalin, oraşul Oneşti primise la botezul comunist 
numele Gh. Gheorghiu-Dej, un raion din Bucureşti avea numele lui V.I. Lenin etc. 
Străzile şi bulevardele erau astfel denumite încît să amintească de conducătorii miscä- 
rii comuniste şi muncitoreşti. 

Astfel, în Capitală, unele pieţe centrale şi bulevarde principale purtau numele : 
Gheorghi Dimitrov, Gheorghe Gheorghiu-Dej, dr. Petru Groza, Ilie Pintilie, Leontin 
Sălăjan, Iosif Broz Tito. De asemenea, prin denumirea străzilor, se impunea me- 
morarea unor momente din istoria comunismului (de exemplu, 13 Decembrie, 30 
Decembrie, 7 Noiembrie), a unor evenimente (de exemplu, Reforma agrară, Victoria 
socialismului), ca şi a unor eroi ai clasei muncitoare, precum : Olga Bancic, Brainer 
Bela, Vasile Roaită, I.C. Frimu, Filimon Sîrbu, sau a unor personalităţi politice ro- 
mânesti sau străine (Emil Bodnăraş sau Nicos Beloiannis, Miron Costantinescu sau 
Ho Si Min, Alexandru Moghioros sau Mihail Ivanovici Kalinin etc.), ca şi a unor savanţi 
şi oameni de litere şi cultură agreati de puterea politică : Julius Fucik, V.I. Miciurin, 
Alexandru Sahia. 

Reorganizarea memoriei sociale s-a urmärit nu numai prin schimbarea numelui 
strazilor, dar si prin stergerea lor, nu din memoria colectivä, proces psihosociologic 
complex, cu o anumitä latentä, ci dintre constructiile urbane, cu buldozerul. Au dis- 
parut astfel cartiere intregi, clädiri cu valoare istoricä, monumente si statui, biserici. 
Referindu-se la rana sufleteascä produsä prin demolarea in intervalul 1977-1989 (de 
la cutremurul devastator din 4 martie si pina la prabusirea totalitarismului ceausist) a 
unui număr de 20 de biserici şi mănăstiri din Bucuresti, Părintele Galeriu aprecia că 
prin aceasta s-a atentat la „memoria vie a istoriei unui neam”. 

După evenimentele din decembrie '89, toate denumirile de pieţe, bulevarde, străzi 
sau intrări date ca exemplu au fost schimbate. In total, în Capitală şi-au recăpătat 
vechea denumire sau au primit un nume nou legat de revoluţia din decembrie aproape 
250 de străzi. Astfel, strada Emil Bodnăraş a devenit Bd. Timişoara, Piaţa Gheorghe 
Gheorghiu-Dej este acum Piaţa Revoluţiei, strada Ho Si Min poartă numele gene- 
ralului Vasile Milea. Vechile denumiri au fost readuse în memoria bucureştenilor : 
Bulevardele I.C. Brătianu, Ferdinand I, Carol I. Străzile şi pieţele din Bucureşti ne 
aduc in memorie nume de sfinţi: str. Sfîntul Dumitru, Sfîntul Constantin, Sfintul 
Elefterie, Sfinta Ecaterina, Maica Domnului, Sfinta Maria, Sfinta Ana, Sfintul 
Spiridon, Sfîntul Ştefan, Sfîntul Niceta, ca să nu mai amintim de Sfînta Treime, 
Sfinţii Apostoli, Sfînta Vineri, Sfinţilor etc. Nume de înalţi prelati: Episcopii Timus, 
Radu, Chesarie, Mitropolitii Filaret, Nifon, Grigore, Şaguna, Varlaam, Veniamin 
Costache etc., ca şi denumirea unor străzi după numele bisericilor (străzile Biserica 
Enei, Biserica Amzei, Biserica Albă etc.) marchează ruptura cu ateismul ca ideologie 
de stat. La aceasta se adaugă şi reconstrucţia sau ridicarea de noi biserici. 

Reorganizarea socială a memoriei impune stocarea unor nume de personalităţi 
politice persecutate de regimul comunist. Întîlnim în Bucureşti străzi al căror nume 
evocînd personalităţi politice sau ale culturii româneşti, la un moment dat, nici nu 
puteau fi rostite în public şi cu atît mai puţin elogiate: Iuliu Maniu, Mircea 
Vulcănescu, Onisifor Ghibu sau Corneliu Coposu. Plimbindu-ne prin Capitală ni-i 
reamintim, colindînd străzile, pe Grigore Vasiliu-Birlic, Toma Caragiu, George Vraca, 
Panait Istrati, Octavian Goga, George Enescu etc., îi omagiem pe savanții români 
Henri Coandă, Gheorghe Palade, George Vilsan, Constantin Noica, Gheorghe 
Titeica, Simion Mehedinţi şi ne aducem aminte de mari oameni politici din alte ţări : 
Thomas Masarik, G. Clemenceau. De asemenea, străzi şi bulevarde cu nume de 
rezonanţă emoţională : Cetatea de Baltă, Basarabia, Hotin, Herţa, Chişinău, Cernăuţi 
readuc în memorie harta României în graniţele ei fireşti. 

La cea de-a VIII-a Conferinţă Generală a Asociaţiei Europene de Psihologie So- 
cială Experimentală (Budapesta, iulie 1990), ilustrul psihosociolog francez, originar 
din România, Serge Moscovici, atrăgea atenţia asupra aceluiaşi fenomen ce se petre- 
cea în Ungaria: pentru reorganizarea memoriei sociale - redenumirea străzilor şi a 
bulevardelor. Fenomenul pare a fi generalizat în întreg estul Europei. 

Într-un trecut mai mult sau mai puţin apropiat, pe unele clădiri s-au fixat plăci 
memoriale. Acţiunea continuă. 

„Mi-aduc aminte - îmi povestea un coleg - cum am aflat, copil fiind, de exis- 
tenta ziarului «Scînteia» - organul P.C.R. Era prin anii '50. Pe strada unde ne 
jucam desculți, cu o minge de cîrpe adunate într-un ciorap, undeva pe Dealu Spirii, 
din Bucureşti, la un moment dat, un coechipier a şutat greşit. A lovit o placă de 
marmură, pusă pe peretele unei căsuțe scunde, cu prispă ca la tara, deşi în centrul 
Capitalei. «Aici s-a tipărit în ilegalitate ziarul Scînteia...» N-am să uit, cred, 
niciodată că suprimarea libertăţii de exprimare a opiniilor politice nu aparţine doar 
ultimei jumătăţi de veac...” 

Retorica meritä analizatä. Povestitorul isi alege cu grijä cuvintele : nu vorbeste de 
„tovarăşi de joacă”, ci de ,,coechipieri” ; construcţia era o ,cäsutä” ; „prispă” evocă 
sentimentul continuitatii... Desi se raportează la trecut, fostul meu coleg vizează 
prezentul. El readuce în memorie o întîmplare din viaţa lui de copil ,descult”, 
legînd-o, însă, de evenimentele sociale şi politice actuale sau din trecutul nu prea 
îndepărtat ; nu apelează, pur şi simplu, la informaţiile stocate, ci reconstruieşte amin- 
tirile în interacţiune cu prezentul. Maurice Halbwachs avea, fără îndoială, dreptate 
cînd spunea că „memoria colectivă reconstruieşte amintirile într-o manieră concor- 
dantă cu ideile şi preocupările contemporane” şi, mai general, cînd, analizînd relaţia 
dintre memoria colectivă şi memoria individuală, susţinea că „amintirile se adaptează 
la ansamblul perceptiilor noastre actuale”, că apelînd la propria noastră memorie, la 
amintirile noastre „noi nu evadăm din societate pentru a ne închide în propriul eu”. 

Din locuri de delectare a unor „mari colecționari”, precum August de Saxa sau 
împărăteasa Ecaterina a Rusiei, muzeele au devenit adevărate „locuri ale memoriei 
sociale”. Avem in vedere muzeele - aşa cum au fost definite de Consiliul international 
al muzeelor - ca instituţii cu caracter permanent, destinate publicului, „pentru delec- 
tarea şi instruirea acestuia, avînd menirea de a conserva, studia şi analiza prin diferite 
mijloace, dar în primul rînd de a expune, obiectele de valoare culturală”. Dacă facem 
o echivalare a termenilor „a conserva” = „a stoca ” şi „a expune” = „a regăsi infor- 
matia”, putem aprecia fără să exagerăm că muzeele sînt „sisteme de memorare”. Spre 
deosebire de colecţiile particulare de azi şi de situaţia din secolul al XVII-lea, cînd 
doar nobilii şi marii cărturari aveau, ca un privilegiu deosebit, acces la colecţiile din 
palatele imperiale, astăzi — cel putin teoretic — toti oamenii au posibilitatea să se 
întoarcă în epoca marilor civilizaţii păşind pragul muzeelor devenite publice şi, prin 
aceasta, „locuri ale memoriei colective”. 

Savantul francez René Huyghe (1937) remarca un fapt semnificativ în sine şi 
extrem de util pentru demonstraţia noastră: muzeele publice au apărut în secolul al 
XVIII-lea, în aceeaşi perioadă cu Enciclopediile (în Anglia şi Franţa), ca expresie a 
idealului posibilităţilor egale de educare a oamenilor. Nimeni nu se mai îndoieşte azi, 
chiar în era marketing-ului, chiar dacă exprimă opinii nu tocmai optimiste, că mu- 
zeele au şi o funcţie educativă, pe care personal o leg de reconstrucţia socială a 
memoriei. 

După fiecare schimbare socială radicală apar muzee, care au ca scop nedeclarat 
reorganizarea memoriei colective, prin denumirea lor (Muzeul partidului - în trecut ; 
Muzeul ţăranului - azi) şi, mai ales, prin selecţia obiectelor şi imaginilor (a expo- 
natelor). Închisorile politice devin şi ele muzee (Muzeul de la închisoarea Doftana, 
pentru cinstirea memoriei luptătorilor comunişti — ieri; Muzeul de la închisoarea din 
Sighetul Marmaţiei, pentru cinstirea memoriei luptătorilor anticomunisti — azi). 

Chiar dacă mecanismul reorganizării sociale a memoriei este acelaşi, cînd ne 
gindim la schimbările radicale din România din anii '45 şi respectiv '89 constatăm că 
remarca lui Pierre Vidal-Naquet îşi are deplină valabilitate : în societăţile totalitare, 
restructurarea se face pe baza „ordinelor de sus”, în timp ce în societăţile pluraliste 
există o concurenţă în acest sens; indivizii, grupurile umane, colectivitätile pot opta. 
Pentru regenerarea memoriei în unele colectivităţi urbane sau rurale, se ridică statui 
oamenilor politici, conducătorilor României din perioada interbelică. Nu statul, ci 
membrii sau reprezentanţii unor grupuri cu orientări specifice au hotărît ridicarea de 
monumente mareşalului Antonescu. În mod spontan, au fost date jos de pe soclu 
unele busturi, în timp ce alţii depun flori la mormîntul celor care au fost... 
monumente. Unii sărbătoresc ziua de 10 Mai (aniversarea proclamării Regatului în 

România), alţii ziua de 1 Mai (Ziua internaţională a oamenilor muncii). Si 
comemorările îşi au publicul lor. Fiecare grup îşi alege evenimentul pe care să-l 
plingä, personalitatea dispărută cu care se identifică. În felul acesta, în societăţile 
pluraliste se reconstruieşte nu o memorie socială omogenă, ci contradictorie, intrînd 
într-un joc politic o „minoritate agitată” şi o „majoritate tăcută”, „in-group”-ul şi 
,out-group”-ul, aşa cum remarca Marie-Claude Groshens (Universitatea Paris X) 
într-un studiu privind relaţia dintre construirea identităţii şi memoria colectivă. 
Într-adevăr, producerea de amintiri colective exemplare, constituirea unei memorii 
sociale capabile să conducă la acţiune reprezintă „un element indispensabil pentru 
producerea identităţii unei colectivităţi”. Interesantă mi se pare şi observaţia autoarei 
potrivit căreia nu numai „spaţiul şi timpul” intervin în procesul memorării (M. 
Halbwachs, R. Bastide ş.a.), dar şi obiceiurile (cutumele), ceremoniile menite să 
evoce anumite evenimente spre a nu fi uitate, să reactiveze memoria colectivă. 

În acest sens, ca mecanism al organizării memoriei sociale, Paul Connerton dife- 
rentiazä ceremoniile comemorative de celelalte ritualuri prin caracterul lor „oficial şi 
de spectacol” şi prin aceea că „se referă explicit la persoane şi evenimente proto- 
tipice, indiferent dacă acestea sînt înţelese a avea o existenţă mitologică sau istorică”. 
„Intrarea în obicei” - finalitatea tuturor ceremoniilor comemorative - reprezintă, ca 
şi ridicarea unui monument, plasarea unei statui într-o piaţă publică, a unei inscripţii 
pe faţada unei clădiri sau organizarea unei expoziţii omagiale, tot o modalitate de 
organizare/reorganizare a memoriei colective. Sigur, obiceiurile (cutumele) nu se 
instituie prin decrete, dar se ştie că, iniţial, chiar cea mai veche tradiţie nu a fost 
decît o inovaţie şi aceasta poate fi iniţiată spontan de un grup de persoane ataşate unui 
crez, dar şi organizată, planificată de o instituţie sau de puterea politică. Sigur, nu-i 
acelaşi lucru un ceremonial şi un monument stricto sensu — Biserica eroilor martiri ai 
Revoluţiei din decembrie '89, de exemplu, şi o slujbă de pomenire la Cimitirul Eroilor 
Revoluţiei sau comemorarea celor căzuţi la datorie, pe cîmpul de bătaie pentru între- 
girea neamului şi Mormântul Eroului Necunoscut din Parcul Libertăţii ; dar în ambele 
cazuri colectivităţi mai largi sau mai restrinse au posibilitatea să „co-memoreze” 
evenimentele de care se simt ataşate. Locurile, timpul şi cutumele au funcţie de orga- 
nizare şi reorganizare a memoriei sociale. 

În ultimii 10-15 ani, interesul cercetătorilor pentru studiul memoriei sociale a 
cunoscut un adevărat reviriment. Au apărut lucrări remarcabile. În psihosociologia 
din România acest subiect — organizarea şi reorganizarea memoriei sociale — nu a mai 
fost abordat, cu o singură excepţie, dar deosebit de relevantă: profesorul nostru, 
acad. H.H. Stahl (1983), a analizat magistral fenomenul „amneziei sociale” şi „meca- 
nismele memoriei grupale”. 

Ca orice încercare, studiul nostru are limite de care autorul îşi dă seama, ca şi 
interpretări pe care un cititor avizat le poate aprecia critic. Am intenţionat să atragem 
atenţia asupra unei teme de reflecţie: cum îşi amintesc şi, mai ales, cum uită gru- 
purile — de la familie la naţiune şi chiar omenirea în întregul ei - evenimentele care 
le-au marcat trecutul atît de prezent. Totodată, am gîndit că studiul memoriei sociale 
trebuie realizat cu instrumentele (conceptele, teoriile) moderne puse la dispoziţie de 
cercetările psihologice şi sociologice actuale, fapt pentru care am semnalat în in- 
troducere concepţiile şi termenii vizînd memoria, care niciodată nu poate fi analizată 
doar ca un proces strict individual, abstracţie făcîndu-se de interacţiunile 
individ-individ, individ-societate, neglijindu-se astfel dimensiunea psihosociologică a 
fenomenului. 

Interactiuni sociale 
si dezvoltari cognitive 


Willem Doise 


Acest capitol va trata despre legäturile dintre caracteristicile interactiunii sociale si dinamicile 
cognitive individuale. La inceput, vom schita un cadru teoretic general, situat in prelungirea 
conceptiilor lui Durkheim prelucrate de Piaget. Dupä ce imi voi defini propria metodä de 
studiu al legäturilor dintre interactiunile sociale si operatiile cognitive, voi prezenta diferite 
paradigme de cercetare utilizate de echipa de psihologi sociali de la Geneva si de alti autori 
care s-au inspirat din ele, mai mult sau mai putin direct. 


Scurta reintoarcere la Durkheim 


Să ne amintim, mai întîi, opoziţia fundamentală care organizează gindirea lui 
Durkheim (1902) privind legăturile dintre organizarea socială şi autonomia indivi- 
duală. 

Sociologul descrie două tipuri de societate. Prima, mecanică, se caracterizează 
printr-o mare omogenitate, stările de conştiinţă individuale sînt comune tuturor mem- 
brilor unui segment social, astfel încît nu-i nevoie să se opună conştiinţa individuală 
şi cea colectivă. Este cazul societăţilor puternic fragmentate în agregate familiale sau 
geografice, fără prea multe legături de interdepedentá între ele. 

În interiorul acestor diferite segmente domină credinţe şi norme uniforme impuse 
de legi constrîngătoare. Dimpotrivă, societatea bazată pe o solidaritate organică se 
caracterizează printr-o mare varietate, diferiţi indivizi avînd o stare de conştiinţă 
specială ce nu poate fi direct controlată de către o conştiinţă colectivă. Organizarea 
socială nu este puternic segmentată, diferitele sale parti fiind într-o puternică interde- 
pendentä. Sanctiunile legale sînt, mai degrabă, de natură restitutivă decît expiatorie. 
Constiinta colectivă pierde din importanţă, iar moralitatea devine raţională şi discu- 
tabilă, ea nu este de natură transcendentalá, căci are ca fundament ultim drepturile 
individului. 

Această opoziţie joacă un rol important atunci cînd Durkheim (dar, mai ales, 
Durkheim şi Mauss, 1903), în diferite lucrări, schiteazä o sociologie a cunoaşterii. 
Scopul acestei sociologii este de a rezolva conflictul dintre concepţiile empiriste, ce 

cauta originea cunostintelor numai in experientele individuale si conceptiile apri- 
oriste, care îşi proiectează originea in afara experienţei cotidiene şi ştiinţifice. 
Durkheim vrea să atingă acest scop situînd originea principalelor categorii cognitive 
în condiţiile sociale. 


De la sociologie la psihologia socială 
a dezvoltării individuale 


Gîndirea lui Durkheim rămîne mereu actuală. Bourdieu (1979), de exemplu, într-o 
lucrare importantă despre sociologia judecăților estetice, situează diviziunile sociale 
în clase de vîrstă, clase sexuale si clase sociale la originea principiilor de opoziţie 
care determină aceste judecăţi. Dar care este importanţa acestor idei pentru psihologia 
dezvoltării cognitive ? Mai multe articole şi o carte a lui Piaget (1932 ; a se vedea, de 
asemenea, Doise, 1985) se ocupă explicit de această problemă discutată şi de 
Thorlindsson (1983). Aş vrea să insist aici asupra continuității existente, în ciuda 
tuturor dezacordurilor, între anumite idei ale lui Piaget şi ideile lui Durkheim, succint 
rezumate mai sus. 

Trebuie să începem prin a reaminti faptul că Piaget (1932) nu ezită să formuleze 
ipoteza unei corespondențe între mentalitatea copilului şi mentalitatea primitivă, 
explicabilă prin constrîngerea socială dominantă în domeniul moral: „Fără respectul 
unilateral al celui mic pentru cel mare, al copilului pentru părinţii săi — respect care 
este cu atît mai durabil în cursul vieţii individuale cu cît societatea este mai simplă, 
aşa cum pare să indice respectul vîrstei si al bătrînilor în societăţile inferioare - nu 
vedem cum s-ar fi constituit morala şi logica proprii constringerii sociale şi con- 
formismului. Obligatia şi interdicţia rituale, realismul moral şi responsabilitatea 
obiectivă n-ar exista, probabil, în domeniul moral, fără respectul copilului pentru 
adult. Dar am putea merge şi mai departe şi să presupunem că trăsăturile principale 
ale ,mentalitätii primitive" se explică prin îmbinarea psihologiei copilului cu efectele 
constrîngerii exercitate de generaţii unele asupra altora: mentalitatea primitivă ar fi 
astfel o refracție a constringerii sociale prin mentalitatea copilului”. Bineînţeles, sco- 
pul meu nu este să reintroduc în ştiinţele sociale expresii ca „mentalitate primitivă” 
sau „societate inferioară” (a se vedea mai departe) utilizate de Piaget, nici să mă 
pronunt asupra adecvării descrierilor făcute de el. Este vorba numai despre faptul că 
psihologul care studiază psihicul infantil are nevoie să postuleze intervenţia dina- 
micilor societale pentru a-şi fonda propriile explicaţii. 

De altfel, ca o notă la aceeaşi pagină, originea sociologică a acestor idei piagetiene 
este explicit afirmata : 

„Afirmăm aceasta bineînţeles nu pentru a reveni la faza presociologică a psiho- 
logiei, ci numai pentru a marca faptul că, în cadrele trasate de sociologie, există tot 
interesul de a restabili analiza psihologică : în prezent, mai degrabă există parale- 
lism decît antagonism între studiile sociologice şi cercetările psihologice.” 


Piaget (1932) acceptă explicit distincţia durkheimiană între societatea bazată pe 
solidaritate mecanică şi cea bazată pe solidaritate organică. Or, atunci cînd ne gîndim 
la rolul gerontocratiei în societăţile inferioare, la micşorarea treptată a familiei în 
cursul evoluţiei sociale si la totalitatea fenomenelor sociale caracterizind civilizațiile 
moderne, nu putem să nu observăm în istoria societăţilor un fel de emancipare 

treptatä a indivizilor, de fapt, o egalizare a generatiilor unele fatä de altele. Cum a 
arätat Durkheim insusi, n-am putea explica trecerea de la conformismul obligatoriu al 
societăţilor „segmentate” la solidaritatea „organică” a societăţilor diferenţiate fără a 
aminti acest factor psihologic esenţial care este diminuarea controlului exercitat de 
grup asupra indivizilor : cu cit societatea este mai „densă”, cu atit adolescentul scapă 
mai repede de constringerea directă a familiei pentru a suferi şi a compara între ele o 
multitudine de influenţe, astfel încît să-şi cîştige independenţa spirituală. Cu cît socie- 
tatea este mai complexă, cu atît personalitatea este mai autonomă, iar raporturile de 
cooperare între indivizii egali sînt mai importante. 

Totuşi, apare o contradicţie la nivelul explicării conceptului de responsabilitate 
subiectivă şi de gîndire raţională care, după Piaget, nu pot fi considerate drept forme 
degenerate ale mentalitátii sau responsabilitatii „primitive”, ci rezultă din raporturile 
de cooperare. Într-o oarecare măsură, psihologul genevez accentuează, mai mult decît 
Durkheim, diferenţele dintre raporturile de constringere şi cele de cooperare. Totuşi, 
Piaget (1932) este gata să facă unele concesii importante sociologului : 


„În ceea ce priveşte datoria, nu putem decît să ne alăturăm tezei lui Durkheim, 

cel puţin din punctul de vedere al sociologiei statice. Ni se pare incontestabil nu 
numai faptul că totalitatea îndatoririlor, într-o societate dată, este legată de struc- 
tura acestei societăţi, ci şi că forma însăşi a datoriei (sentimentul de obligaţie) este 
legată de constringerea exercitată de societate asupra indivizilor. Dimpotrivă, din 
punct de vedere genetic putem susţine că presiunea unui adult asupra unui copil 
este suficientă pentru a declanşa în conştiinţa acestuia din urmă apariţia unui senti- 
ment al datoriei şi aceasta independent de presiunile suportate de adult din partea 
întregii societăţi.” 

În concluzie, opoziţia piagetiană dintre constringere şi cooperare poate fi con- 
siderată o versiune sociopsihologică a teoriei durkheimiene. În plus, aşa cum am 
arătat deja, Piaget pare să opună şi mai mult efectele de constringere sau respect 
unilateral efectelor de cooperare şi respect reciproc. Primele ar împiedica în mod 
necesar dezvoltarea gîndirii individuale : 


„Într-o societate în care generaţiile se strivesc unele pe altele, nici una din con- 
ditiile cerute pentru eliminarea mentalitätii infantile nu poate să-şi croiască drum. 
Nu există nici discuţii, nici schimburi de păreri” (Piaget, 1976). 

Încă o dată, să lăsăm autorului responsabilitatea acestor afirmaţii pe care antropo- 
logii le-ar contesta fără îndoială; să reținem însă că, după el, numai raporturile 
sociale bazate pe cooperare ar conduce la o eliberare a gîndirii raţionale : 


„Cooperarea se opune în acelaşi timp autismului şi constrîngerii. Ea reduce 
progresiv procedeele gîndirii autiste sau egocentrice... Discuţia generează reflectia 
interioară. Controlul reciproc generează nevoia de dovadă şi obiectivitate. Schimbul 
de idei presupune principiile contradictiei şi identităţii ca regulatori ai discursului 
etc. Cit despre constrîngere, cooperarea o distruge pe măsură ce se dezvoltă dife- 
rentierea dintre indivizi şi discuţia liberă.” (ibid. ) 

Cu ocazia prezentării rezultatelor obţinute de echipa mea de cercetare, vom vedea 
că nu trebuie, totuşi, să tragem concluzia că raporturile sociale asimetrice n-ar putea 
juca un rol în declanşarea unei gîndiri raţionale, cel puţin în situaţii în care con- 
fruntarea punctelor de vedere nu este împiedicată social. 

Dezvoltarea cognitiilor sociale 


Cartea lui Piaget (1932) despre judecata moralä postula interventia socialului în dez- 
voltarea judecätilor morale, dar paradigma lui nu permitea confirmarea acestei in- 
terventii. Este principala lacuna care caracterizeazä si numeroasele cercetäri despre 
judecata socialä si, in general, despre dezvoltarea cognitiei sociale fäcute dupa Piaget. 
Majoritatea acestor cercetäri se limiteazä la o paralelä între dezvoltarea cunostintelor 
specifice şi dezvoltarea cognitivă generală a copiilor (v. Mugny si Doise, 1983). Dacă 
legăturile de cauzalitate sînt postulate, acestea acordă prioritate dezvoltării cognitive, 
considerate o condiţie necesară dezvoltării cunoştinţelor şi competenţelor sociale. O 
acţiune inversă a dinamicilor sociale asupra dinamicilor cognitive nu este luată în 
considerare de majoritatea cercetătorilor din acest domeniu. 

Cunostintele sociale cele mai variate sînt astăzi obiectul unor studii de dezvoltare : ele 
se referă atît la reprezentări ale sexualităţii şi ale naşterii (cf. Bernstein şi Cowan, 
1975 ; Jagstaidt, 1984), cit si la reprezentări ale banului (cf. Furth, 1980), ale func- 
tionärii magazinelor şi băncilor (cf. Jahoda, 1984), ale proprietăţii mijloacelor de pro- 
ductie (cf. Berti, Bombi şi Lis, 1982), ale bolii mentale (cf. De Rosa, 1982), ale 
jocurilor de noroc (cf. Tan şi Stacey, 1981), ale politicii (cf. Connel, 1971), ale echi- 
tatii (cf. Damon, 1977). Această enumerare este departe de a fi exhaustivă : fiecare 
congres de psihologie a copilului sau de psihologie socială completează această listă. 

Pentru a rezuma aceste cercetări, am putea spune că ele au un conţinut descriptiv 
de natură socială şi că modelele explicative se prezintă în termeni de dezvoltare de 
competenţe cognitive individuale. Copilul se centrează mai întîi pe caracteristici uşor 
de observat, adesea de natură fizică, pe care încă nu le integrează într-un sistem 
coordonat; de abia mai tîrziu va tine cont de caracteristici psihologice, cum ar fi 
intenţiile, şi va stabili conexiuni între diferite elemente ale unui acelaşi sistem, cum 
ar fi preţurile de vînzare-cumpărare, dobinzile împrumuturilor şi ale creditelor ban- 
care. Nu putem fi decît uimiti de pertinenta unor asemenea modele convergente şi, în 
cele din urmă, aplicabile în domenii variate. Principala contribuţie a acestor cercetări 
este aceea de a dovedi că interpretări cognitiviste şi constructiviste relativ simple au 
aplicaţii foarte generale, care par să predomine asupra altor tipuri de explicaţii, mai 
ales psihanaliste si culturaliste. Dar, cum am mai subliniat (cf. Mugny şi Doise, 
1983), aceste cercetări nu aduc practic nimic nou despre originile şi cauzele 
dezvoltării instrumentelor cognitive utilizate de indivizi. 


Studiul experimental 
al dezvoltării sociale a inteligenţei 


Ideile lui Durkheim au funcţionat ca o mare teorie, adică au indicat orientările gene- 
rale de cercetare care i-au determinat pe alţi cercetători să descrie mecanisme speci- 
fice. Să revenim, totuşi, la o preocupare generală a lui Durkheim, aşa cum a fost ea 
descrisă de Bernstein (1973) : 


„Într-un anumit sens, dacă Marx făcea uz de numele lui Hegel, Durkheim 
încerca să plece de la Kant. În consecință, în La classification primitive şi în Les 
Jormes élémentaires de la vie religieuse, Durkheim caută originea categoriilor fun- 
damentale ale gîndirii în structura relaţiilor sociale.” 

Aceastä preocupare o intilnim si la autori contemporani, ca Bourdieu (1979). Si 
Piaget (1970) a incercat sä reinterpreteze tezele lui Kant; tentativa sa a fost, totusi, 
mai putin radicală si este dificil de ştiut dacă maestrul genevez accepta la nivel filo- 
sofic ideea unei realitäti pre-structurate independent de activitatea individualä. Din 
acest punct de vedere, propria mea poziţie rămîne intrucitva durkheimiană : pentru a 
explica dezvoltarea cognitivă, trebuie neapărat să intervină o pre-structurare a me- 
diului social corespunzător normelor, reprezentărilor, regulilor sau, pentru a utiliza 
noţiuni mai recente, scenariilor (cf. Abelson, 1981; Nelson, 1981) organizatoare de 
interacțiuni sociale la care copiii sînt chemaţi să participe. Reglările de ordin social il 
conduc pe individ la reglările propriilor activităţi asupra mediului. În altă parte (cf. 
Doise şi Palmonari, 1984), a fost descrisă în detaliu o concepţie de cauzalitate în 
spirală. Să amintim doar ideea centrală : în fiecare moment al dezvoltării unui indi- 
vid, competențele organizatorice îi permit să participe la interacțiuni din ce în ce mai 
complexe, rezultind din noi coordonări individuale. 

În acest cadru teoretic, credem că discuţia despre eventualele diferenţe dintre 
operaţiile cognitive care determină interacţiunile cu obiecte şi cele care determină 
interacţiunea socială este oarecum zadarnică. Interacțiunea cu celălalt se petrece cu 
ajutorul obiectelor, iar interacţiunea cu obiecte actualizează semnificaţii şi repre- 
zentări de natură socială. 

Să revenim, însă, la concepţiile teoretice ale lui Piaget despre interacţiunea socială 
ca factor de dezvoltare cognitivă şi la necesitatea de a construi paradigme permitind 
explicitarea rolului jucat de coordonările sociale în geneza diferitelor coordonări cog- 
nitive. După părerea mea, aceste paradigme nu pot recurge numai la metoda de inves- 
tigare „clinică” ; ele implică recurgerea la procedura experimentală clasică, mani- 
pulînd modalităţi de interacțiuni sociale ca variabile independente pentru a studia 
efectele lor asupra dezvoltării cognitive, considerată o variabilă dependentă. O viziu- 
ne sistemică mai complexă sau o concepţie implicînd o cauzalitate în spirală nu ne 
scuteşte de studiul unor mecanisme precise, al unor efecte mergînd într-un sens deter- 
minat, dar care pot fi efectuate şi în sens invers ; trebuie să recurgem la experienţe cu 
acţiune limitată pentru a ilustra multiplele aspecte ale unor dinamici mai complexe. 

Această sarcină a fost realizată de mine şi de colaboratorii mei. Pentru a ilustra 
teza conform căreia coordonările cognitive ale individului apar ca urmare a coordonă- 
rilor între indivizi, trebuiau verificate experimental afirmaţii cu acţiune mai restrînsă. 
Înainte de a descrie cîteva din aceste experienţe, aş vrea să enumăr propoziţiile cele 
mai importante ilustrate experimental (a se consulta, de asemenea, Doise şi Mugny, 1981). 


1. Atunci cînd îşi coordonează propriile acţiuni cu acţiunile celuilalt, copilul ajunge 
să-şi construiască nişte coordonări cognitive de care încă nu este capabil de unul 
singur. Experimental, se arată că unii copii, aflaţi la un anumit nivel de dezvoltare, 
reuşesc să efectueze sarcini de coordonări motrice sau de transformări spaţiale în 
prezenţa altor copii sau adulţi, dar nu reuşesc aceleaşi coordonări sau transformări 
cînd încearcă singuri. 


2. Copiii care au participat la anumite coordonări sociale devin apoi capabili să efec- 
tueze singuri aceste coordonări. Progresele individuale rezultate din participarea 
la o interacţiune socială au fost observate atît după realizarea colectivă a unor 
probe de conservare (lichide, lungimi sau numere), cît şi după participarea la 
sarcini de transformări spaţiale sau de coordonări motrice. 


3. Operaţiile cognitive actualizate pe un material dat şi într-o situaţie socială spe- 
cifică pot căpăta, totuşi, un caracter de stabilitate şi generalitate şi pot fi aplicate, 

intr-o anumitä mäsurä, la alte situatii si materiale. Mai ales utilizarea diferitelor 
probe de conservare permite sä se verifice efectul de generalizare cu ocazia efec- 
tuarii, in mod individual a operatiilor cognitive in urma interactiunilor sociale. 


4. Interactiunea socialä devine sursä de progres cognitiv prin conflictele sociocog- 
nitive pe care le suscitä. Conform unei conceptii genetice a dezvoltärii cognitive, 
consider că această dezvoltare constă într-o elaborare de structuri mai complexe, 
care reorganizează şi coordonează reglările prealabile. Tocmai confruntarea si- 
multană a diferitelor abordări şi centrări individuale cu ocazia unei interacțiuni 
sociale impune integrarea lor într-o nouă structură. Sarcinile de transformare spa- 
tialá şi de conservare a lungimilor au permis ilustrarea acestui efect al conflictului 
sociocognitiv. Trebuie să subliniem faptul că, pentru a fi sursa unei dezvoltări, o 
asemenea confruntare nu implică în mod necesar ca abordarea opusă să fie mai 
avansată din punct de vedere cognitiv decît cea de care copilul este deja capabil. 
Acesta poate profita de răspunsurile tinind de un nivel similar sau chiar inferior 
nivelului său, cu condiţia ca centrările rezultate şi centrările sale să fie opuse. 


5. Pentru ca un conflict sociocognitiv să aibă loc trebuie ca participanţii la o inter- 
acţiune să dispună deja de anumite instrumente cognitive ; tot astfel, copilul nu va 
profita de interacţiune decît dacă poate deja să stabilească o diferenţă între abor- 
darea sa şi a celuilalt. Această competenţă prealabil impusă face ca unii copii să 
profite de interacţiunile sociale, pe cînd cei ce n-au atins încă această competenţă 
iniţială nu profită de aceleaşi interacțiuni. Experiențele utilizînd o sarcină de co- 
ordonare motrice sau de conservare a lichidelor au arătat rolul unei asemenea 
competenţe iniţiale şi verifică, în general, faptul că nu orice interacţiune este 
profitabilă pentru orice copil. 


6. Reglările de natură socială (norme, reprezentări) care determină o interacţiune 
dată pot să constituie un factor important în stabilirea unor noi coordonări cogni- 
tive în această situaţie. Poate exista o anumită corespondenţă între reglările sociale 
şi coordonările cognitive permitind rezolvarea unui conflict sociocognitiv. În acest 
caz, reglarea socială va orienta reglarea cognitivă şi va interveni în crearea noilor 
operaţii cognitive. Intervenţia unor astfel de reprezentări sau semnificaţii cu ocazia 
coordonărilor cognitive efectuate în legătură cu o sarcină specifică este studiată 
empiric cu ajutorul noţiunii de marcaj social. În consecinţă, această noţiune, pe 
care o vom aborda mai tîrziu, desemnează într-un mod foarte general semni- 
ficatiile sociale proprii operaţiilor cognitive efectuate cu un material specific. 


Anterioritatea coordonărilor sociale 


Fiecare din propoziţiile precedente a fost ilustrată experimental de mai multe cercetări 
deja publicate (cf. Doise şi Mugny, 1981). Nu le voi mai rezuma încă o dată, dar voi 
arăta cu ajutorul cîtorva exemple cum unele din afirmaţiile precedente au fost ilustrate 
experimental şi cum s-au integrat în problematica de acum clasică a psihologiei sociale. 

Un aspect al acestei problematici se referă la compararea performanţelor cognitive 
ale unor indivizi care lucrează singuri sau în grup la o problemă (a se vedea, de 
exemplu, Moscovici şi Pacheler, 1973; Velley şi Thibaut, 1969). 

Din vasta literatură consacrată acestei probleme, reținem aici noţiunile euristice 
introduse de Flament (1958), Faucheux şi Moscovici (1960). Aceşti autori studiază 

legäturile dintre structura sarcinii si structura comunicärilor in grup. Ei verificä expe- 
rimental faptul cä structurile de comunicare ierarhizate sau centralizate se potrivesc 
mai bine cu sarcinile care fac apel la operatii cognitive numite logice (figurile lui 
Euler), in timp ce structurile de grup mai omogene, a cäror retea de comunicare nu 
este centralizatä, se potrivesc mai bine cu sarcinile numite creative (arborii lui 
Riguet), pentru care nu existä un algoritm de rezolvare bine structurat si stapinit de 
membrii grupului. Cercetările arată, de asemenea, că grupurile adoptă spontan struc- 
turile de comunicare potrivite sarcinilor respective. 

Aceste noţiuni pot fi uşor aplicate cercetărilor asupra dezvoltării cognitive. Atunci 
cînd indivizii sînt încă în etapa de elaborare a sistemelor de coordonări pentru o 
sarcină dată, această elaborare poate fi considerată de natură creativă : libera confrun- 
tare de opinii ar trebui să-i ajute la rezolvarea sarcinii. Dimpotrivă, o asemenea inter- 
acţiune fără piedici ar trebui să fie mai puţin profitabilă pentru indivizii care stăpînesc 
deja coordonările necesare. 

Pentru a explicita aceste idei în mod experimental, a fost utilizat mai ales jocul 
cooperativ (cf. Doise şi Mugny, 1975). Acest joc constă în a determina un mobil 
legat cu sfoară de cel putin doi scripeti să urmeze un anumit traseu. Sarcina impune 
coordonarea a trei scheme de tragere, de coborîre şi de blocare, efectuate de un 
scripete cu aceleaşi scheme efectuate de unul sau mai multi scripeti. Rezultatele mai 
multor experienţe (cf. Doise şi Mugny, 1981, cap. 3) arată că, efectiv, copiii mai mici 
profită mai mult de o interacţiune care se desfăşoară liber decît de o interacţiune 
ierarhizată sau cu posibilităţi de comunicare limitate, decît de aceeaşi sarcină realizată 
individual. Pentru copiii mai mari aceste diferenţe nu se mai manifestă. Astfel, a fost 
demonstrată anterioritatea coordonărilor interindividuale faţă de coordonările 
individuale. Situatiile colective „individualizate” prin intervenţia unui şef sau absenţa 
comunicărilor orale între membrii unui grup nu convin unor copii mai mici care mai 
trebuie încă să construiască noţiunile aflate în joc; dimpotrivă, asemenea obstacole 
în interacţiune şi în confruntările de opinie nu au nici un efect perturbator pentru 
copiii mai mari stăpînind deja coordonările necesare pentru îndeplinirea sarcinii. 

Aportul unor asemenea cercetări pentru psihologii dezvoltării nu constituie, 
bineînţeles, o noutate sau desävîrsirea multiplelor descrieri deja elaborate cu privire 
la coordonările cognitive. Este vorba, înainte de toate, de a pune mai bine în evidenţă 
condiţiile sociale care determină producerea acestor coordonări. Intensificarea unei 
interacțiuni simetrice între doi parteneri, care utilizează metode opuse, este adesea 
una din condiţii. Dimpotrivă, interacţiunea cu un partener mai avansat nu este 
întotdeauna o sursă de progres ; libera confruntare de păreri poate fi împiedicată cînd 
un partener este prea sigur de el. 

O cercetare realizată de Glachan şi Light (1982) la Southampton ilustrează bine 
această specificitate a demersului socioconstructivist. Aceşti autori studiază, printre 
altele, modul în care grupuri de cîte doi copii rezolvă problema Turnului din Hanoi 
(cf. Richard, 1982). Să amintim pe scurt că sarcina constă în a deplasa nişte plăcuţe 
inegale, clădite unele peste altele, utilizînd un spaţiu suplimentar, astfel încît niciodată 
o pläcutä mai mare să nu fie aşezată peste una mai mică. Perechile de copii care 
lucrează împreună nu învaţă mai bine decît copiii care lucrează singuri. O simplă 
distorsiune introduce, totuşi, o diferenţă semnificativă în favoarea muncii colective : 
aceasta constă în a adăuga două tije în colţurile opuse ale pläcutelor (de formă pă- 
trata) şi a cere copiilor să ridice împreună pläcutele, fiecare tinind una din tije. Din 
punct de vedere cognitiv, sarcina şi algoritmul soluţiei sale rămîn identice ; totuşi, 
interacţiunea socială se schimbă, căci cei doi parteneri sînt obligaţi, într-o mai mare 
măsură, să ia în considerare sugestiile celuilalt. 

Existä, deci, diferite tipuri de interactiuni, dar nu toate determina progrese cogni- 
tive. Într-o experienţă recentă efectuată cu C. Hanselmann studiem două condiţii de 
interacţiune comparate cu o conditie-control de muncă individuală. Una din condiţiile 
de interacţiune este spontană, copiii nefiind îndemnați sistematic să-şi coordoneze 
punctele de vedere. Cealaltă condiţie este dirijată, cei doi copii în interacţiune ajung 
să-şi alterneze acţiunile asupra materialului experimental, în scopul de a intensifica o 
confruntare între metodele lor. Ipoteza principală a investigaţiei este, bineînţeles, 
faptul că diferenţa dintre interacţiunea spontană şi conditia-control va fi mai mică 
decît diferenţa dintre interacţiunea dirijată şi conditia-control. Deci, se poate prezice 
o ordine pentru efectele celor trei condiţii în dezvoltarea operaţiilor cognitive în 
discuţie : dacă interacţiunea dirijată provoacă efectele cele mai puternice şi situatia- 
-control pe cele mai slabe, atunci efectele interacțiunii spontane se vor situa între cele 
două. 

Sarcina experimentală se referă la conservarea şi măsurarea volumelor cu ajutorul 
probei numite a insulelor (cf. Piaget, Inhelder şi Szeminska, 1948, cap. 14). 
Materialul acestei probe constă într-un pătrat de carton albastru reprezentînd marea 
pe care sînt lipite trei baze de dimensiuni diferite: 1) 3 x 3 (baza model); 2) 2 x 2; 
3) 1 x 3. Dispunem, de asemenea, de numeroase cuburi de lemn cu dimensiunile 1 x 
1 x 1 şi de un bloc mare, cu dimensiunile 3 x 3 x 4. Acest bloc reprezintă o clădire al 
cărei volum este echivalent cu 36 de cuburi, pusă pe baza model. I se explică unui 
copil că insula unde este aşezată clădirea este ameninţată de un cutremur de pămînt şi 
că locuitorii din clădire vor să se mute pe insula vecină. Copilul trebuie, deci, să 
construiască (cu ajutorul pieselor de lemn) o casă care să aibă acelaşi volum şi „să 
ocupe la fel de mult loc” ca şi clădirea model. Singurul lucru care i se cere este să nu 
construiască în apă, ci, în mod succesiv, pe una din celelalte insule, astfel încît, de 
fiecare dată, să fie la fel de mult loc în casa-model şi în casa construită de copil. 

În conditia-control, copilul lucrează singur, împreună cu experimentatorul. În con- 
ditiile de interacțiune, fiecare copil lucrează cu un alt copil de acelaşi nivel cognitiv 
Şi, dacă este posibil, de acelaşi sex şi provenind din aceeaşi clasă şcolară. Fiecărei 
perechi astfel constituite i se atribuie, la întîmplare, o situaţie de interacţiune spon- 
tand, unde singurul ordin este cel de a lucra împreună, sau o situaţie de interacţiune 
dirijată unde copiii trebuie să pună pe rînd cîte un cub pentru a construi o casă nouă. 

Tabelul 1 arată rezultatele fazei experimentale avînd ca bază de analiză perfor- 
mantele obţinute de perechile de copii aflate în diferite condiţii de interacţiune. 
Rezultatele confirmă ordinea deja prezisă pentru cele trei condiţii (z la testul lui 
Jonckheere: 2, 009; p = 0, 023, ipoteză unilaterală). 


condiție- interacțiune interacțiune 


control spontană dirijată 
fără progrese 22 16 14 
cu progrese 7 1 15 


Tabelul 1. Frecvente de progres in timpul fazei experimentale in 
diferite condifii (experienta volumului) 


Tabelul 2 aratä rezultatele pentru progresele dintre pre-test si post-test. Din nou, 
ipoteza principalá este verificatá (z la textul lui Jonckheere: 2, 179; p — 0, 015; 
ipoteză unilaterală). 

condiție- interacțiune interacțiune 


control spontană dirijată 
fără progrese 22 33 29 
cu progrese 7 21 29 


Tabelul 2. Frecvente de progres între pre-test si post-test în 
diferite condiții (experiența volumului) 


O intervenție minimă în interacțiunea socială este, deci, suficientă pentru ca aceas- 
ta să aibă o eficacitate crescută în dezvoltarea cognitivă. Intervenția practicată aici nu 
a fost planificată tinind cont de caracteristicile specifice ale noțiunilor studiate. Prin 
aceasta, ea a fost oarecum exterioară sarcinii experimentale. Totodată, unica restrictie, 
de a-şi alterna sistematic contribuțiile la sarcina comună, a îmbunătățit munca în 
colectiv a subiecților noştri. 


Conflictul sociocognitiv 


Psihologia socială experimentală studiază de mult timp conflictul ca inițiator al schim- 
bării. Dovada o constituie cercetări la fel de variate ca si cele despre disonanta cogni- 
tivă (cf. Festinger, 1957) sau cele despre efectele divergentelor de opinie în polari- 
zarea colectivă (cf. Doise si Moscovici, 1984). 

Ideile lui Piaget despre originea socială a descentrării au fost, de asemenea, la 
baza cercetărilor făcute de echipa mea asupra rolului jucat de conflictul sociocognitiv. 
Vorbim de conflict sociocognitiv atunci cînd, într-o situație identică, sînt produse 
social diferite abordări cognitive ale aceleiaşi probleme. În condiții corespunzătoare, 
prezenţa acestor diferite puncte de vedere poate să favorizeze coordonarea lor într-o 
nouă soluție, mai complexă şi mai adaptată situației decît fiecare dintre metodele 
anterioare luate în mod izolat. 

Să luăm un exemplu din studiile clasice despre conservarea lungimilor egale (cf. 
Inhelder, Sinclair si Bovet, 1974). Copiii de 5-6 ani cred, pe bună dreptate, că două 
bare identice aşezate paralel una față de alta, astfel încît extremitățile lor să coincidă, 
sînt de lungime egală. Însă dacă deplasăm paralel una din bare cu citiva centimetri, 
aceiaşi copii cred acum că una din bare a devenit mai lungă, căci evaluează lungimile 
respective luînd în considerare numai una din deplasări (adică fără să compenseze 
lungimea deplasării unei bare cu deplasarea opusă a celeilalte bare). În mai multe 
experienţe, copiii non-conservatori au fost puşi în faza experimentală într-o situație 
de conflict sociocognitiv în felul următor: cînd un copil spunea că una din bare era 
mai lungă pentru că o depăşea pe prima într-o parte, experimentatorul îi răspundea 
că, după părerea sa, cealaltă bară era mai lungă pentru că o depăşea pe prima pe 
partea cealaltă. 

Aceste cercetări sînt descrise detaliat de Doise şi Mugny (1981, cap. 5), astfel 
încît nu voi aminti aici decît concluzia principală : obligaţia, produsă social, de a ţine 
cont de un alt punct de vedere incompatibil cu propriul punct de vedere, dar care este 
păstrat totuşi prezent în situaţie, devine sursă de progres. 

O altä serie de experiente (cf. Doise si Mugny, 1981, cap. 6) reia o paradigmä 
care face să intervină transformările spatiale. Sarcina subiecţilor este de a reconstitui 
un Sat, compus din mai multe case, identic cu satul-model construit de experimentator 
pe un suport a cărui orientare, diferită de cea a satului model (vezi fig. 1, poziţia 
„dificilă”) prezintă dificultăţi pe care copiii examinati nu reuşesc încă să le depă- 
şească. În consecinţă, aceştia produc o copie „egocentrică” a satului, fără să ţină 
cont de transformările necesare pe axele stînga/dreapta şi fatä/spate pentru ca rapor- 


turile intrafigurale să fie păstrate. 

Fig. 1 Schema satului-model 


După această primă experienţă care a arătat cá perechile de copii realizau mai 
multe transformări corecte decît copiii singuri, numeroase alte experienţe au fost 
realizate la Geneva, în Bologna şi Barcelona, dar şi în Noua Zeelandă, pentru a 
elucida procesele care ar explica această superioritate a performanţelor colective fata 
de performanţele individuale. Din nou, obligaţia creată social de a ţine cont de un 
punct de vedere diferit, s-a dovedit a fi o sursă importantă de progres. 

Să descriem detaliat o experienţă care utilizează acest material. Figura 1 prezintă 
schema unei situaţii utilizate în faza experimentală. Să analizăm sarcina mai întîi din 
punctul de vedere al subiectului care se găseşte în poziţia „dificilă” : subiecţii, aleşi 
pentru că nu au reuşit această transformare în timpul pre-testului, sînt confruntati cu 
dificultatea transformării raporturilor spatiale fatä/spate şi dreapta/stînga. Situaţia este 
diferită pentru subiectul din poziţia „uşoară” care se poate mulţumi cu o simplă 
rotaţie de 90° a planului său vizual, rotaţie pe care, practic, toti copiii de vîrsta 
respectivă sînt capabili să o facă. 

Deci, o reală asimetrie caracterizează raporturile dintre subiecţii care ocupă poziţii 
opuse: o soluţie evidentă există pentru subiectul „uşor”, dar nu şi pentru subiectul 
„dificil”. Pentru ca să existe o reală confruntare de opinii, trebuie ca subiectului 

„dificil” să i se acorde mai multe şanse de a-şi apăra punctul de vedere, astfel încît 
copilul aflat în condiţia „uşoară” să devină conştient de existenţa unui alt punct de 
vedere. Aceasta se va face introducind în situaţie suportul social. 

În situaţia experimentală presupusă ca fiind cea mai favorabilă pentru apariţia unui 
conflict sociocognitiv, vom opune unui subiect „uşor” doi subiecţi „dificili”, presupu- 
nînd că aceştia vor putea să se susţină reciproc în centrările lor iniţiale. Într-o altă 
condiţie experimentală, un singur subiect „dificil” va fi opus unui singur subiect 
,USOr". 

Diferentele prevázute intre cele douá situatii s-au manifestat la nivelul rezulta- 
telor: cînd subiecţii „uşori” au fost confruntati intens cu o soluţie incorectă, ei au 
progresat mai mult în timpul post-testului implicind, şi pentru ei, o sarcină dificilă. 
Ei conştientizaseră, deci, faptul că putea exista un alt punct de vedere. 

Avînd în vedere importanţa acestor rezultate, alte experienţe au încercat să le 
confirme. Ele au încercat să arate că cineva care dispune deja de răspunsul corect 
poate să înveţe de la cineva producător de răspunsuri incorecte. Pentru a controla mai 
bine răspunsurile celui din urmă şi pentru a le da un impact deosebit, pe locul „di- 
ficil” al experienţei a fost aşezat un colaborator adult pentru a da în mod sistematic 
răspunsuri greşite. Într-o altă experienţă, pe acest loc a fost aşezat un copil care nu 
reuşea să efectueze transformarea corectă ; lui i se cerea să efectueze sarcina înainte 
de a interveni copilul „uşor”. De fiecare dată, această confruntare cu o centrare net 
opusă a făcut să progreseze în medie jumătate din copii. În plus, analize mai fine au 
arătat cá putem distinge, pe de o parte, relaţiile de complezentá in care copilul reia 
soluţia celuilalt fără să progreseze şi, pe de altă parte, relaţiile de conflict socio- 
cognitiv în care copilul progresează după ce şi-a susţinut cu insistenţă propria soluţie, 
lăsîndu-i, în acelaşi timp, celuilalt posibilitatea de a prezenta o soluţie opusă, dar 
eronată. 

Alti experimentatori (cf. Ames si Murray, 1982 ; Silbersten, 1982) au demonstrat 
că un conflict sociocognitiv poate să producă progrese, mai ales atunci cînd dă naştere 
unei munci cognitive în afara raporturilor de complezentä, în timpul unor schimburi 
echilibrate între parteneri (cf. Bearison, Magzamen şi Filardo, 1986). 

O formă de conflict sociocognitiv care s-a dovedit foarte eficace este chestionarea 
sistematică ce îl face pe copil atent la posibilitatea altor soluţii. Această chestionare 
maieuticä a fost utilizată de Lévy (1981) cu rezultatele prevăzute (cf. Doise şi Mugny, 
1981, cap. 6, experienţa 6). La rîndul lor, Deutsch şi Pechmann (1982) utilizează o 
sarcină de comunicare folosind copii în vîrstă de 3 pînă la 9 ani. În cazul copiilor mai 
mari, toate ambiguitätile în desemnările de obiecte dispar atunci cînd adultul repetă 
cu o voce interogativă descrierea incompletă dată de copil; chiar si la copiii mai 
mici, o asemenea chestionare reduce considerabil ambiguitatea descrierilor. 

În acest context, trebuie să amintim că Robinson şi Robinson (1984) au descoperit 
că una din prevestirile performanţelor superioare de mai tîrziu într-o sarcină de comu- 
nicare este ca mama să pună întrebări de felul: „Ce vrei să spui ? ” care atrag atenţia 
copilului mic asupra faptului că se exprimă incomprehensibil. Într-un context cu totul 
diferit, Ng (1983) a descoperit că o chestionare sistematică inducînd un conflict socio- 
cognitiv ameliorează în mod sensibil înţelegerea pe care copiii o au în legătură cu 
funcţionarea unui magazin sau a unei bănci. 

Marcajul social 


Studiul efectului structurant al reglarilor sociale asupra reglarilor de natura cognitiva 

cunoaste astäzi un nou interes ca urmare a lucrärilor care utilizeazä notiunea de script 

sau scenariu, împrumutată de la autori ca Schank şi Abelson (1977) si Nelson (1981). 

Este evident cä multe scenarii pre-construite in context social sint furnizate copilului. 
Specialistii in psihologia copiilor, ca Donaldson (1978), de exemplu, au arätat in 

ce fel semnificatia socialä a unei sarcini cognitive poate facilita rezolvarea sa de cätre 

un copil destul de mic, care nu reuseste sä rezolve o sarcinä de o complexitate cogni- 
tivă similară, dar a cărei semnificaţie socială este mai putin evidentă. Este cazul să 
explicăm mai detaliat dinamicile care leagă semnificaţiile sociale şi activităţile cogni- 
tive. În acest sens a fost propusă noţiunea de marcaj social. Vorbim de marcaj social 
atunci cînd există o legătură între reglările sociale care intervin într-o situaţie şi 
operaţiile cognitive referitoare la caracteristicile obiectelor pertinente pentru aceeaşi 
situaţie. Raporturile asimetrice dintre experimentator şi copil pot astfel să-l ajute pe 
acesta din urmă să „conserve” o diferenţă între lungimile inegale a două brățări 

supuse unor deformări care induc în eroare mulţi copii (cf. Doise şi Mugny, 1981, 

cap. 5, experienţa 4). Noţiunea de marcaj social a fost aplicată şi unor situaţii în care 

intervine o sarcină de conservare a lichidelor (ibid., cap. 5, experienţa 4). 
Următoarele trei puncte rezumă concepţia actuală despre marcajul social (cf. 

Mugny şi Doise, 1983): 

1. Marcajul social defineşte orice situaţie sociocognitivă în care există o corespon- 
dentä între răspunsurile decurgind din reglările sociale şi răspunsurile decurgind 
din organizarea schemelor cognitive de care dispune un subiect într-un moment al 
dezvoltării sale. 

2. Pentru a permite o dezvoltare cognitivă, această corespondenţă trebuie scoasă în 
evidenţă, subiectul fiind astfel determinat să compare efectiv aceste răspunsuri de 
natură diferită. 

3. Mecanismul prin care marcajul social asigură elaborarea de noi răspunsuri cog- 
nitive este conflictul sociocognitiv ; în consecinţă, confruntarea dintre răspun- 
surile contradictorii poate da naştere unor noi răspunsuri. 


În experienţele deja menţionate de conservare a lichidelor, precum şi în experienţa 
de conservare a lungimilor se dovedea clar că marcajul social caracteriza corespon- 
denta dintre relaţiile cognitive de stabilit, pe de o parte, şi normele care departajează 
indivizii într-o interacţiune reală sau simbolică, pe de altă parte. Totuşi, noţiunea de 
marcaj social, aşa cum este astăzi definită într-un sens mai larg, nu implică în mod 
obligatoriu ca norma să acţioneze direct asupra raportului interindividual dintre parte- 
nerii unei interacțiuni. Să luăm exemplul unei experienţe descrise de Doise şi Mugny 
(1981, cap. 6, experienţa 7) care arată că, în anumite condiţii, interacţiunea socială 
poate constitui un loc privilegiat unde marcajul social este scos în relief fără a se 
referi direct la raporturile dintre actorii aflaţi în această situaţie. Este vorba de o expe- 
rientä care reia paradigma modelului de sat în pre-test şi post-test. După pre-test, 
aproximativ jumătate dintre subiecţi aveau ocazia să lucreze cu un material nemarcat 
social (satul, material obişnuit în această paradigmă), în timp ce ceilalţi lucrau cu un 
material marcat social: in acest caz, era vorba de o „sală de clasă”, avînd o invátá- 
toare şi elevi aşezaţi în bănci. Materialul fusese ales pe baza ideii că într-o clasă 

poziţiile relative ale elevilor erau reglate social şi în chip mult mai constrîngător decît 
casele „satului”. Se presupunea, deci, că răspunsul incorect al copiilor de la nivelul 
cognitiv considerat ar putea intra în conflict cu menţinerea socialmente necesară a 
anumitor raporturi (fie stinga/dreapta, fie fatä/spate = aproape/departe de învăţătoare). 

Interacțiunea socială între partenerii de acelaşi nivel cognitiv fiind socotită aptă să 
provoace conflicte de acest fel, măcar pentru că astfel creştea probabilitatea ca răs- 
punsurile decurgind din registrul cognitiv şi din registrul social să intre în conflict, o 
parte din copii au efectuat exerciţiul în grupe de cîte doi (aşezaţi pe aceeaşi parte, 
situaţie puţin propice unui conflict sociocognitiv atunci cînd copiii de acelaşi nivel 
cognitiv lucrează cu un material nemarcat social (cf. Mugny şi Doise, 1981, cap. 6, 
experienţa 1), în timp ce cealaltă parte lucra individual. Rezultatele arată două lu- 
cruri. Mai întîi, progresele mult mai importante în condiţiile cu marcaj social confir- 
mă că opoziţia răspunsurilor decurgând din nivelul cognitiv al copilului şi din norma 
socială scoasă în relief constituie o situaţie de marcaj social deosebit de aptă să pro- 
ducă progrese cognitive, ceea ce lărgeşte considerabil gama situaţiilor dependente de 
conceptualizarea noastră. În al doilea rînd, apare o ordine - cea prezisă — a condiţiilor 
experimentale : condiţia interindividuală cu marcaj social este cea mai favorabilă 
dezvoltării, urmată de condiţia individuală cu marcaj social, progresele obţinute în 
condiţiile fără marcaj social fiind mai puţin importante. 

Efectele acestui marcaj social în sarcina de conservare a raporturilor spaţiale au 
fost studiate într-o întreagă serie de alte experienţe prezentate de De Paolis, Doise şi 
Mugny (1987). Vom infatisa aici mai detaliat una din aceste experienţe trimitind 
explicit la articularea studierii marcajului social şi a conflictului sociocognitiv. Scopul 
lui De Paolis, Carugati, Erba şi Mugny (1981) era de a arăta că acest conflict între un 
răspuns fals propus de un adult şi soluţia indusă prin marcajul social devenea sursă de 
progres pentru copil. Materialul experimental aflat în condiţia de marcaj şi în condiţia 
fără marcaj era similar celui utilizat în experienţa precedentă. În cele două condiţii, 
adultul sugera un răspuns incorect copilului aflat într-o situaţie în care răspunsul 
corect era de la sine înţeles. 

Care sînt reacţiile copilului în faţa unui asemenea răspuns incorect propus de 
adult? Ne putem aştepta, bineînţeles, la răspunsuri de complezentä, constînd în re- 
luarea soluţiei propuse de adult. Aceasta s-a întîmplat des la copiii în situaţia fără 
marcaj, care adoptă, în medie unul din trei, sugestiile eronate ale adultului. O ase- 
menea complezentá este excepţională în condiţiile cu un marcaj unde, în medie, copiii 
plasează corect pupitrele cu elevi în 14,6 cazuri din 16. În timpul post-testului, unde 
toti copiii utilizează un material nemarcat, se dovedeşte că subiecţii aflaţi în condiţia 
fără marcaj au progresat mult mai puţin decît subiecţii din cealaltă condiţie. 

La fel ca noţiunea de conflict sociocognitiv, noţiunea de marcaj social a fost re- 
luată şi de alti cercetători. Să cităm, de exemplu, lucrarea lui Roux şi Gilly (1984). 
Aceştia aplică noţiunea de marcaj social într-o experienţă adaptată la copiii de 12-13 
ani unde intervin reguli bazate pe două criterii de ordine. Dacă mai multe entităţi în 
prezenţă sînt identice - raportate la un criteriu — şi diferite în privinţa celuilalt, 
priorităţile se stabilesc pornind de la ultimul criteriu (de exemplu, cei tineri salută 
primii pe cei mai în vîrstă). Dar, dacă diferentierile se produc în acelaşi timp pentru 
ambele criterii, atunci este necesară intervenţia unei reguli care să specifice impor- 
tanta relativă a celor două criterii (de exemplu, vîrsta are prioritate faţă de sex în 
stabilirea prioritätilor pentru actul de salut). În timpul fazelor experimentale, Roux si 
Gilly utilizează fie sarcini în care regulile sociale nu constituie criterii de organizare, 
fie sarcini în care intervin reguli sociale aplicate arbitrar sau după obiceiuri bine 

stabilite. În timpul post-testului este folosit numai material nemarcat social, dar su- 
biectii care au lucrat deja, în faza experimentalä, cu un material marcat social fac 
cele mai mari progrese. Este important de notat cä un exercitiu implicînd reguli 
sociale aplicate intr-un mod cu totul arbitrar determina mai putine progrese decît un 
exercitiu cu criterii fara semnificatie socialä. 

Girotto (1987) studiazä, de asemenea, interventia regulilor sociale in rezolvarea 
problemelor logice. Sarcina utilizatä de el este o versiune a faimoasei probleme a 
celor patru cärti a lui Wason (1968). Cärtile au pe o parte consoane sau vocale si pe 
cealaltă parte numere pare sau impare. Avem in faţă patru cărţi care reprezintă res- 
pectiv o consoană, o vocală, o cifră pară şi una impară. Ce cărţi trebuie să întoarcem 
ca să verificăm regula că toate cărţile cu o vocală pe recto au un număr par pe verso? 
Majoritatea subiecţilor indică în mod corect cartea cu vocala, dar incorect cartea cu 
numărul par. Astfel, ei nu iau în considerare o strategie de falsificare prin care, 
întorcînd o carte cu o cifră impară, ar putea să descopere un eventual contra-exemplu 
la regula enunțată. Adaptarea sarcinii efectuate de Girotto consta in a reprezenta pe 
un ecran un stup şi mai multe albine, dintre care unele se aflau în interiorul stupului, 
iar altele în exterior. Unele albine zumzăiau, altele nu, lucru pe care subiecţii îl 
puteau verifica pentru fiecare albină în parte. Regula de control era următoarea : toate 
albinele care zumzáie sînt în interior. Dacă această regulă este enunțată fără o altă 
explicaţie sau ca fiind opinia unui om de ştiinţă, majoritatea subiecţilor, chiar şi 
adulţi, cer să se controleze albinele din interiorul stupului. Dar, atunci cînd regula 
este prezentată ca o lege dată de regina albinelor pentru a proteja albinele zumzăitoare 
de atacurile unui prădător, majoritatea subiecţilor, chiar şi copiii, găsesc răspunsul 
corect. Aceste rezultate, şi multe altele, descrise de Girotto (1987), nu numai că 
extind domeniul de cercetare asupra marcajului social pînă la gîndirea formală, dar 
ne fac să redescoperim efectele structurante ale uneia din cele mai vechi tehnici 
educative : basmul. 


Concluzii 


Autori foarte diferiţi, cum ar fi sociologii Durkheim şi Mauss (1903), psihologii 
Mead (1963), Piaget (1932) şi Vigotki (1962), etnologul Humphrey (1976), au dez- 
voltat, fiecare într-un context ştiinţific diferit, postulatul intervenţiei interacțiunii so- 
ciale în dezvoltarea cognitivă percepută în dimensiunea sa individuală sau istorică. 
Metoda preconizată aici este diferită: ea tine de psihologia socială care multiplică 
paradigmele experimentale pentru a ilustra modele explicative diferite, cum ar fi cele 
referitoare la coordonarea acţiunilor interdependente, la conflictul sociocognitiv sau 
la marcajul social. Totuşi, aceste modele specifice îşi au originea şi orientarea de 
ansamblu în cadrul unei concepţii generale a inteligenţei. Este o concepţie care con- 
sideră, ca în cazul autorilor citati şi a multor altora, că aceste coordonări cognitive 
individuale trebuie să fie studiate şi ca nişte coordonări sociale. Dacă dorinţa mea 
este de a lucra în cadrul unei „mari” teorii a inteligenţei, acest lucru este posibil doar 
situîndu-mă, de preferinţă, în locul experimentatorului, pentru a ilustra empiric legă- 
turile specifice existente între variabilele considerate independente şi variabilele con- 
siderate dependente. 


Traducere de Mariana Deaconescu 


Eul in cognitia sociala 


Stefan Boncu 


1. Introducere 


Astăzi nu mai poate fi oportună întrebarea pe care o adresa G. Allport în 1955 comu- 
nitátii ştiinţifice privitoare la faptul dacă studiul eului este sau nu de folos si dacă eul 
are un loc în psihologie. Cercetările din ultimele două decenii au izbutit să impună 
eul ca unul din subiectele de predilecție ale psihologiei sociale contemporane. 

A. Pratkanis (1991) a vorbit de trei încarnări ale eului în psihologie, distingînd un 
ciclu de 40 de ani. Dacă înţelegem astfel istoria acestui concept, constatăm că desco- 
perirea eului de către psihologi are loc la cumpăna veacurilor 19 şi 20. În această 
perioadă, James, Baldwin şi Cooley publică lucrări de referinţă, în care se evidenţiază 
dificultăţile cercetării, dar, fapt foarte merituos, şi natura socială a eului. În anii '40, 
interesul pentru studiul acestei structuri atît de specifice fiecărui individ reapare. 
Acum principalii protagonişti sînt M. Sherif şi H. Cantril (cu Psihologia implicării 
personale) şi G. Allport. Fără a dispărea cu totul, eul devine o vreme evanescent, ca 
să apară din nou, în forţă, la mijlocul anilor '70 - a treia reîncarnare. O oarecare 
continuitate a fost asigurată în acest răstimp de cercetările din teoria personalităţii, 
desfăşurate înlăuntrul tradiţiei psihanalitice sau umaniste, şi de dezvoltarea proce- 
durilor de măsurare a stimei de sine şi a conceptului de sine’. Cum se poate uşor 
constata, cariera ştiinţifică a conceptului de eu a debutat şi s-a desfăşurat aproape 
exclusiv peste Ocean. Psihologia socială europeană a pus accentul pe caracterul social 
al eului şi l-a tratat din perspectiva teoriei categorizării si a relaţiilor între grupuri. ÎL 
regăsim sub denumirea de identitate - un termen mai curînd sociologic - în lucrările 
lui Tajfel, Doise, J. Turner si Lorenzi-Cioldi. 


1. În traducerea conceptelor din textele americane, am întîmpinat serioase dificultăţi. Echivalentele pe 
care le propunem nu sînt întotdeauna exacte, deşi uneori am preferat precizia în defavoarea elegantei 
de exprimare. Am tradus întotdeauna „the self” cu „eul”. Pentru „self-concept” am ales corespon- 
dentul „conceptul de sine”, impus în literatura psihologică românească, deşi considerăm că în unele 
contexte termenul „conceptul despre sine” redă un sens mai exact. La fel, am tradus „self-schemas” 
cu „schemele despre sine”, eliminînd şi posibilitatea utilizării genitivului. Acesta apare în tălmăcirea 
termenului „self-structure”- „structură a eului”. În fine, pentru „self-reference” conceptul de „refe- 
rintá la sine” ni s-a părut mai indicat decît ,auto-referinta". 

Multă vreme, analizele consacrate acestei entităţi interioare cu două fatete, de 
conţinut şi de proces, n-au putut concura, din punctul de vedere al rigurozit&tii stiinti- 
fice, cercetările asupra proceselor perceptive sau asupra învăţării. Studiul empiric al 
eului a devenit posibil odată cu adoptarea metodologiei cognitiviste. În acest capitol 
ne propunem un bilanţ succint al abordării eului în cadrul cognitiei sociale. 


2. Abordarea cognitivă şi 
eul ca structură de cunoaştere 


Atunci cînd K. Gergen publică lucrarea The Concept of Self, eul era încă „un concept 
în aşteptarea unei paradigme”. Cercetătorii din domeniu încep tot mai mult să se 
intereseze de rezultatele din psihologia cognitivă ce dovedea o eficienţă surprinzătoare. 
De altminteri, această reorientare a studiilor trebuie văzută ca o aliniere la paradigma 
generală. Este acum epoca unui nou „Weltanschaaung” (cf. Higgins şi Bargh, 1987), 
adoptat de psihologi din diverse arii de studiu, care impune ca fenomenele psihice şi 
psiho-sociale ce fuseseră mai înainte analizate în termeni motivationali, să fie tratate 
prin prisma conceptelor tratamentului informaţiei. 

Psihologia cognitivă făcuse deja progrese spectaculoase în explorarea funcţionării 
mentale. Ea pleacă de la premisa că fiinţa umană construieşte activ o imagine a lumii, 
esenţială pentru evoluţia în mediu. Reprezentarea, ce asigură legătura dintre stimul şi 
răspuns, se constituie ca un model intern al unor parti din mediu, ca ceva in organism 
ce stă pentru un obiect sau eveniment. Individul caută informaţia în mediu, o proce- 
sează şi desfăşoară comportamente potrivit reprezentării interne a acestei informaţii 
(cf. Markus şi Sentis, 1982). Cognitivismul va releva criteriile după care stimulii din 
mediu sînt selectaţi şi va explica modalitatea în care informaţia despre aceşti stimuli 
este păstrată în memorie ori utilizată ca bază pentru acţiune. Schema, un alt concept 
cardinal pe care s-a bazat noua orientare, a fost înţeleasă ca o structură cognitivă care 
consistă în reprezentarea unui domeniu de stimuli. Tratamentul informaţiei înseamnă 
formarea sau activarea schemei, integrarea noii informaţii şi revizuirea schemelor 
pentru a o include. 

Psihologii sociali au preluat îndată ideea potrivit căreia, dacă vrem să înţelegem 
comportamentul, trebuie să ştim cum individul îşi reprezintă şi organizează mental 
lumea. Perspectiva cognitivistă a cîştigat repede teren în analiza fenomenelor psiho- 
sociale, astfel încît, în deceniul al 9-lea, Markus şi Zajonc (1985) puteau aprecia că, 
mai curînd decît studiul comportamentului social, psihologia socială ar putea fi soco- 
tită studiul spiritului social (social mind). Abordarea cognitivă nu s-a constituit ca un 
domeniu separat, ci ca un set de concepţii ce ghidează cercetarea în diverse domenii 
ale acestei ştiinţe. Într-o sinteză din 1986, Sherman, Judd si Park ajungeau la conclu- 
Zia cá orientarea cognitiei sociale ar căuta răspunsuri la trei întrebări fundamentale : 
cum e stocată în memorie informaţia care mediază comportamentul social; cum in- 
formaţia socială din memorie influenţează judecätile, alegerile şi comportamentele ; 
cum noua informaţie o modifică pe cea veche. 

Înainte de a deveni o sferă de cercetări în care metodele cognitiei sociale se aplică 
foarte eficient, eul s-a impus ca o temă esenţială în psihologia socială în general. 
După 1965, îi sînt consacrate studii foarte importante : lucrările lui Bem în domeniul 
auto-perceptiei, ale lui Wicklund în domeniul conştiinţei de sine (self-awareness), 
cercetările lui Jones asupra auto-prezentării, precum şi ale lui M. Snyder asupra 

self-monitoring’. Toti aceşti cercetători nu utilizează încă metodele şi conceptele cog- 
nitiei sociale. Curînd, însă, ele se impun şi în studiile asupra eului: în 1976, W. 
McGuire şi A. Padawer-Singer publică un cunoscut studiu despre conceptul de sine 
spontan, iar în 1977 apar două articole ce vor influenţa decisiv evoluţia conceptului 
de eu în psihologia socială: cel al lui Rogers, Kuiper şi Kirker asupra efectului de 
referinţă la sine şi cel al lui Markus despre schemele eului. Astfel, eul ajunge un 
punct de interes în cognitia socială. Se cuvine menţionat, însă, că începuturile întele- 
gerii lui ca sistem de cunoştinţe despre sine sînt mai vechi. C. Rogers, de exemplu, 
sugerase că eul ar fi o structură cognitivă care „generează” continuu consistenţă. 
G. Kelly făcea o analogie între operaţiile cognitive ale sistemului psihic şi teoriile stiin- 
tifice şi demonstra importanţa eului, ca structură de cunoaştere, în perceperea lumii 
sociale. Similaritatea eului cu alte structuri cognitive a fost remarcată şi de T. Sarbin, 
iar calitatea lui de teorie asupra personalităţii individului a fost postulată de S. Epstein. 
Potrivit acestor teoreticieni, eul ar fi un fel de pivot al vieţii sufleteşti, un set de 
structuri cognitive care ar organiza funcţiile psihice ale persoanei. Totuşi, ei n-au 
beneficiat de aporturile psihologiei cognitive, iar ipotezele lor nu s-au bucurat de o 
testare completă. 

Abordarea cognitivă a eului nu este nici pe departe singura posibilă. Mai înainte, 
conceptul despre sine fusese cercetat în psihologia dezvoltării, în psihologia perso- 
nalitätii, în cea culturală şi, mai ales, în psihologia clinică. Se poate spune că noua 
analiză cognitivă a concepţiilor despre sine reprezintă tocmai o ruptură în raport cu 
psihologia clinică, în cadrul căreia abordarea se face din perspectiva afectivistă. De 
altfel, conceperea eului ca structură cognitivă poate părea opusă si intuitiei naive care 
îl înţelege ca avînd o natură emoţională. 

În raport cu abordările anterioare, cea cognitivistă prezintă marele avantaj de a 
utiliza informaţii comportamentale (de exemplu, performanţele subiecţilor în sarcinile 
de memorie sau timpii de răspuns) pentru a face inferente despre procesele şi struc- 
turile cognitive (cf. Kuiper şi Derry, 1981). Dar opoziţia este numai metodologică, 
pentru că altminteri analizele contemporane recuperează multe din ideile teoreticie- 
nilor timpurii, asezindu-le pe un solid suport experimental. Renuntind la speculație şi 
la introspectie, psihologia eului a căpătat un handicap pe cale acum să fie depăşit. 
Graţie ingeniozitatii ipotezelor şi montajelor experimentale, psihologia tinde să 
egaleze subtilitatea scrierilor filosofice, păstrînd totodată demersul experimental. 

Cercetările din domeniul cognitiei sociale pe care le-am citat au relevat un trata- 
ment mai eficient al informaţiei despre eu. Această descoperire, alăturată multiplelor 
„erori”? sistematice în prelucrarea informaţiei importante pentru sine, a condus la 
conceperea eului ca structură de cunoaştere sau ca un set de structuri cognitive şi la 
ipoteza influenţei lui asupra procesării oricărei informaţii. Conceptul de sine este 
văzut ca un sistem de cunoştinţe despre propriul eu, folosite pentru a recunoaşte şi 
interpreta stimuli relevanti pentru individ (cf. Monteil şi Martinot, 1991). Structura 
eului sau ierarhia structurilor de cunoştinţe despre eu funcţionează ca o parte a 


1. Prin „self-monitoring”, Snyder înţelege capacitatea persoanei de a exercita control, în funcţie de 
situaţie, asupra auto-prezentării verbale şi non-verbale. 

2. Avansăm, pentru moment, termenul „eroare” ca echivalent pentru „bias”, folosit în literatura psi- 
hologică de limba engleză şi pentru „biais” din franceză. Menţionăm însă că echivalenta e departe de 
a fi perfectă. Conceptul de „bias”, esenţial pentru descrierea funcţionării sistemului cognitiv uman, 
ar mai putea avea drept corespondente în româneşte : abatere, ecart, subterfugiu, distorsiune, defor- 
mare, derapaj, părtinire. Nu vedem motive pentru care soluţia transferării cuvîntului „bias” în limba 
română (probabil cu pronunția englezească) ar putea fi respinsă. 

sistemului de tratament al informatiei. Ea se activeazä în situatiile sociale ce presupun 
informatie însemnată pentru propria persoană. Din cauza activării repetate, ea devine 
foarte bine organizată şi stabilă. Din punct de vedere funcţional, conceperea 
cunoaşterii despre sine ca un subsistem în interiorul sistemului cognitiv ne îngăduie 
să presupunem că impactul ei asupra tratamentului informaţiei va fi acelaşi ca şi în 
cazul altor scheme sau structuri cognitive, deci se va solda cu organizarea, integrarea şi 
elaborarea acesteia. 

Dacă cercetările mai vechi au avut în atenţie conținuturile eului, cele desfăşurate 
în cadrul paradigmei cognitiviste se străduiesc să releve structura eului şi modul în 
care este el reprezentat în memorie. Studiile care descriu aspectele active ale eului 
sînt mai puţin numeroase, dar tocmai în acest domeniu par să se concentreze astăzi 
eforturile cercetătorilor. Vom expune sumar la finele capitolului concepţia lui Ch. 
Carver şi M. Scheier despre rolul eului în auto-reglare ce face parte din această 
categorie. Pentru început, vom trece în revistă cîteva teorii centrate pe trăsăturile 
structurale ale conceptului despre sine. Spre a le descrie pe acestea, s-au utilizat 
noţiunile de schemă, reţea de memorie sau prototip. 


3. Eul ca schemă 


Orientarea cognitivistă a putut să se impună numai după ce a luat distanţă faţă de 
asociationism, o altă manieră de a explica funcţia de cunoaştere a psihicului uman. 
Conceptul care diferenţiază net cele două tipuri de abordare este cel de schemă. 
Teoriile schemei au marcat un progres evident în încercările psihologilor de a explica 
viaţa mentală. 

Termenul este folosit încă de Bartlett în 1932, apoi de G. Kelly şi de Piaget, şi se 
impune prin opera lui U. Neisser. Autorul din urmă înţelege schemele ca unităţi 
cognitive centrale în sistemul uman de procesare a informaţiei. Însăşi denumirea lor 
presupune implicită concepţia conform căreia cunoştinţele pe care le are individul 
despre lumea exterioară şi despre sine însuşi sînt structurate. Ca structuri de memorie 
ale elementelor interconectate conceptual, ele conţin cunoştinţe generale despre clasa 
de stimuli, exemple sau instanţe ale clasei şi oferă ipoteze despre stimulii din mediu 
ce urmează a fi procesati (cf. Hastie, 1981). În mod necesar, percepţia ghidată de 
scheme - şi schemele apar în orice act perceptual — procedează la o selecţie a stimu- 
lilor. Ca atare, o proprietate importantă a schemelor se concretizează în stabilirea 
informaţiei ce va fi codată sau actualizată în memorie. În general, ele permit un 
tratament mai rapid şi mai elaborat al informaţiei. 

În cognitia socială, programele de cercetare determinate de adoptarea acestui con- 
cept au demarat încă din deceniul al 7-lea. De exemplu, pe urmele lui Heider, s-au 
făcut studii asupra memoriei structurilor de relaţii între indivizi, constatîndu-se grade 
diferite de performanţă după cum aceste structuri respectă sau nu simetria şi comple- 
titudinea. Traditional, se disting 3 clase de scheme sociale: scheme de persoane, 
scheme de roluri şi scheme de evenimente (Taylor şi Crocker, 1980). Prima categorie 
cuprinde şi schemele despre sine. Psihologii au încercat să explice influenţa acestora 
asupra memoriei informaţiei personal relevante, demonstrînd nu numai că acest con- 
cept de sine este o schemă sau un ansamblu de scheme, dar chiar că aceste scheme 
sînt exemplare, ilustrative pentru schematicitatea funcţionării cognitive. 

În studiul apărut în 1977, Hazel Markus a dovedit natura schematică a cunoaşterii 
despre sine şi intervenţia masivă a acesteia în tratamentul informaţiei. În viziunea 

cercetätoarei americane, conceptul de sine se cuvine a fi inteles ca un sistem de 
scheme despre eu. Indivizii acumulează cunoştinţe despre ei înşişi, despre felul in 
care s-au comportat în diferite circumstanţe, pe care le organizează în structuri relativ 
stabile. Schemele despre sine se referă la aspecte ale comportamentelor care au rele- 
vantä pentru individ şi organizează cunoaşterea despre sine în aşa fel încît individul 
să se poată servi uşor de ea. Ele se constituie pe baza observaţiei propriei persoane în 
diferite situaţii şi a scrutării introspective, contribuind la fixarea noilor cunoştinţe 
despre sine. Ca oricare altă schemă din arsenalul cognitiv al individului, schemele 
despre sine acţionează ca mecanisme selective ce triază informaţia prezentă. 

Pentru a dovedi validitatea conceptului pe care l-a propus, Markus cere subiecţilor 
să realizeze sarcini în care urmăreşte conţinutul şi timpul de latentá ai auto-descrierilor, 
evocarea comportamentelor în sprijinul auto-caracterizării, estimarea probabilității de 
a adopta un comportament anumit etc. Participanţii erau schematici pe dimensiunea 
independentä-dependentä sau aschematici pe aceeaşi dimensiune. Rezultatele atestă 
că indivizii care şi-au format scheme ce le permit să se caracterizeze pe ei înşişi ca 
fiind independenţi îşi atribuie mai multe adjective ce descriu independenţa ca trăsă- 
tură, răspund mai repede cînd li se cere să decidă dacă astfel de adjective îi reprezintă 
sau nu, sînt capabili să găsească mai multe exemple de comportamente în care au 
probat independenţa şi rezistă mai activ informaţiilor despre propriul comportament 
ce infirmă schema pe care o posedă. Astfel, Markus a probat că schemele despre eu 
ghidează tratamentul informaţiei relative la propria persoană, afectînd timpul şi calita- 
tea procesării. 


4. Reprezentarea eului în memorie 


Cercetările empirice au arătat că eul ar putea fi chiar cea mai extinsă şi mai elaborată 
structură din memoria umană. O astfel de concluzie se bazează pe inriurirea puternică 
exercitată asupra proceselor cognitive ca şi pe numărul mare de informaţii despre 
sine. Dar, în privinţa manierei exacte în care conceptul despre sine se constituie ca o 
parte a sistemului memoriei individuale, există încă divergențe. 

Markus şi Sentis (1982) înfăţişează trei alternative, din care doar una e com- 
patibilă cu funcţionarea eului ca structură cognitivă. O primă posibilitate ar fi ca eul 
să nu fie reprezentat separat în memorie, ci orice cunoştinţă care îl priveşte să fie 
distribuită altor structuri de cunoaştere. O altă concepţie înfăţişează eul ca incluzînd 
toată informaţia din memorie şi presupune că orice informaţie se codează în legătură 
cu el. În fine, concepţia care se bucură de o susţinere empirică suficientă tratează eul 
ca o structură reprezentată separat în memorie. 

În modelul devenit clasic al lui Bower şi Gilligan (1979), eul e văzut ca un nod în 
reţeaua memoriei. El se află în conexiune cu alte noduri ce conţin diverse informaţii 
semantice sau episodice. Există concepte care nu se asociază cu eul decît indirect, 
astfel încît informaţia pe care o conţin poate fi regăsită numai prin inferentä. Unele 
noduri se situează mai aproape de eu, desemnează trăsături importante de personali- 
tate şi au mai multe şanse să fie activate cînd individul se descrie pe sine. În urma 
noilor experienţe ale individului, noduri fără legătură cu eul se pot conexa cu acesta. 
Legăturile între nodurile reţelei constituie propoziţii de tip subiect-predicat. Unele 
propoziţii, de natură semantică, sintetizează informaţia categorială de care dispune 
persoana ; altele, episodice, se referă la contextul spaţial şi temporal în care s-au 

desfäsurat comportamentele. O distinctie foarte utilä acestui model priveste cunoas- 
terea declarativă şi cunoaşterea procedurală. Prima, factuală, se referă la natura lumii 
fizice şi sociale. Cea procedurală indică maniera în care se utilizează cunoaşterea 
declarativă şi cuprinde, de exemplu, operaţii matematice, reguli de sintaxă şi inferentá 
(Kihlstrom şi Cantor, 1984). Folosind această distincţie, se poate spune că trăsăturile 
structurale ale personalităţii se identifică şi cu un subset al cunoaşterii declarative (ce 
include propoziţii semantice şi episodice), în vreme ce trăsăturile dinamice ar consti- 
tui un subset al cunoaşterii procedurale, sub egida căreia se înfăptuieşte transformarea 
cunoaşterii sociale în comportament interpersonal. 

Acestui model al eului ca reţea asociativă i s-au adus două obiecţii importante. 
Întâi că el presupune conceptul de sine ca fiind o unitate monolitică (Kihlstrom er al., 
1988 ; Monteil şi Martinot, 1990). Obiectia nu poate fi îndepărtată decît admitind o 
„ierarhie a conceptelor de sine contextualizate”. Fiecare nivel ar corespunde 
cunoaşterii de sine în diferite împrejurări. Pe de altă parte, critica lui T. Rogers (1981) 
a vizat faptul că deciziile privind eul, ca de pildă aprecierea dacă un adjectiv este sau 
nu auto-descriptiv, luîndu-se foarte repede, intră în contradicţie flagrantă cu întinderea 
presupusă a reţelei de memorie care este eul. Într-adevăr, în modelul lui Bower şi 
Gilligan, conceptul despre sine are asociată cea mai mare cantitate de informaţie 
comparativ cu oricare alt concept-nod al reţelei. Prin urmare, s-ar produce „efectul 
evantai”, potrivit căruia timpul de căutare în memorie creşte direct proporţional cu 
cantitatea de informaţie asociată conceptului. În virtutea acestui raţionament, jude- 
căţile despre sine ar trebui să consume mai mult timp decît altele. Si acest argument a 
fost respins, invocîndu-se încă o dată organizarea ierarhică a structurii eului. 


5. Eul ca prototip şi efectul de referință la sine 


Concepţia eului ca prototip este prezentă mai cu seamă în lucrările psihologului cana- 
dian Tim Rogers şi ale colaboratorilor săi (Rogers, Kuiper si Kirker, 1977 ; Rogers, 1981 ; 
Kuiper şi Derry, 1981). Activat în situaţii ce implică informaţie cu relevanţă personală, 
eul tinde să interpreteze informaţia raportînd-o la concepţia despre sine. Ca atare, el 
ar funcţiona ca un standard, perpetuu comparat cu noua informaţie, asemenea proto- 
tipului din cercetările lui Posner şi Keele (1970). Aceşti autori au arătat că subiecţii 
cărora li s-a cerut să memoreze o serie de figuri alcătuite din puncte dispuse divers pe 
cartonaşe, tind să abstragă un model unic pe care-l vor utiliza în sarcinile de memorie 
ulterioare. Folosirea prototipului în categorizarea persoanelor a fost demonstrată de 
Cantor şi Mischel (1979). Ei au cerut subiecţilor să reţină un set de trăsături ce 
descriau un individ introvertit. În cadrul sarcinii de recunoaştere, confruntati cu tră- 
sături care nu apăreau pe lista pe care o memoraseră, subiecţii vor indica greşit unele 
din noile trăsături ca fiind prezentate înainte. Rezultatele dovedesc că s-a utilizat 
prototipul introvertitului în tratamentul informaţiei din cele două liste cu trăsături. 
Impresia de déjà vu, faptul de a indica greşit trăsăturile din a doua prezentare s-a 
numit „efectul de alarmă falsă” şi a fost pus în evidenţă de Rogers, Rogers şi Kuiper 
şi în domeniul cunoştinţelor referitoare la eu. Ei au constatat că alarmele false se 
înmulţesc cu cît adjectivele în cauză devin mai auto-descriptive. 

O altă dovadă empirică a funcţionării eului ca prototip o constituie „efectul pro- 
totip” sau „efectul U răsturnat”. Potrivit acestuia, judecätile de auto-atribuire de 
adjective ce caracterizează într-o foarte mare măsură propria persoană (puternic 

prototipice), precum si judecätile ce privesc adjectivele accentuat non-prototipice se 
emit mai repede în comparatie cu deciziile ce se referä la adjectivele moderat auto- 
-descriptive (Kuiper si Derry, 1981). „Eul ar acţiona deci ca un prototip cognitiv ce 
contine o colectie de träsäturi pe care persoana le percepe ca descriind-o” (Rogers, 
1981). În încercarea de a explica funcţionarea eului-prototip în situaţii foarte diverse, 
Rogers a făcut distincţie între termenii generali, similari cu trăsăturile de personali- 
tate, şi cei specifici, ce ar desemna aspecte ale comportamentului mai puţin indepen- 
dente în raport cu situaţiile sociale. Preluind această idee, Kihlstrom şi Cantor (1984) 
postulează o ierarhie a eurilor prototipice, fiecare caracteristic pentru o clasă de 
situaţii. Hotărîm să ne atribuim o trăsătură sau alta în urma unui proces de con- 
fruntare cu prototipul, în cadrul căruia comparăm trăsăturile conceptului despre sine 
cu cele ale prototipului caracterizat de trăsătura respectivă. 

Modelele eului elaborate din perspectiva cognitivă şi-au găsit aplicabilitate şi în 
psihopatologie - de exemplu, lucrările lui Bandura despre self-efficacy. Nu mai putin, 
eul gîndit ca prototip poate clarifica aspecte interesante ale depresiei. După cum se 
ştie, depresivii sînt foarte realişti în auto-perceptie, aprecierile pe care le fac asupra 
lor înşile tind spre obiectivitate. După Kuiper şi Derry (1981), depresivii ar utiliza şi 
ei un prototip, dar unul care încorporează, în primul rind, cunoaşteri cu valență 
negativă. 

Rezultatele cercetărilor lui Rogers, Kuiper şi Kirker, publicate în 1977, au avut un 
impact deosebit prin aceea că impuneau eul ca una din structurile cognitive cele mai 
elaborate, dar şi prin faptul că puneau la îndoială ideea după care codajul semantic 
este cel mai eficient pentru recuperarea posterioară a amintirilor. Psihologii canadieni 
preiau procedura experimentală dezvoltată de Craik şi Tulving (1975) pentru a explora 
actualizarea în funcţie de tipul de orientare a subiectului în momentul cînd codează 
informaţia. Subiectii apreciau o serie de adjective-trăsături în mai multe feluri : struc- 
tural (dacă termenul e lung sau scurt), fonemic (dacă rimează sau nu cu alt cuvînt), 
semantic (dacă e sinonim sau nu are nici o legătură cu alt cuvînt) şi cu referinţă la 
sine (dacă îi descrie sau nu), participanţii trebuind să răspundă simplu, cu da sau nu. 
Rezultatele indică o performanţă net superioară în ultimul caz, deci memoria adjecti- 
velor raportate la propriul eu este superioară. Cercetătorii conchid că sarcina de 
auto-referintá determină un codaj profund şi bogat din punctul de vedere al asocia- 
tiilor pe care le provoacă. Ea produce in memorie urme mai puternice chiar decît 
codajul semantic. 

Paradigma experimentală folosită în articolul din 1977 a generat numeroase alte 
cercetări, mai cu seamă că încercările de a explora în detaliu efectul de auto-referintä 
au condus la rezultate contradictorii. Încă în 1979, Bower şi Gilligan puneau la îndo- 
ială existenţa lui, arătînd că procesarea informaţiei de către subiecţi cu referinţă la 
propria lor mamă produce aceleaşi efecte ca şi referinţa la sine. Dacă nu există dife- 
rente în amintirea judecăților despre sine şi despre propria mamă, atunci tratamentul 
informaţiei prin referinţa la sine nu este excepţional. Keenan şi Baillet (1980) semna- 
lau şi ei că acelaşi efect poate fi obţinut prin activarea oricărei structuri cognitive 
ample şi organizate, ca de exemplu reprezentarea unei persoane foarte familiare. În 
felul acesta, a devenit neclar dacă efectele facilitatoare ale sarcinii cu orientare 
auto-referentă se datorează faptului că informaţia a fost procesată în relaţie cu eul. 
Din divergentele cercetătorilor cu privire la mecanismele ce susţin efectul de referinţă 
la sine, a rezultat că, pe lîngă procesul cognitiv de elaborare, s-ar putea bănui exis- 
tenta unui proces de organizare a materialului. Klein si Kihlstrom (1986) consideră 
că sarcina de referinţă la sine impune o organizare dihotomică a informaţiei, anume 

în adjective auto-descriptive şi non-autodescriptive, şi că aceasta conduce la efectul 
de hipermnezie constatat. S-a dovedit că alte sarcini care încurajează organizarea 
termenilor ameliorează actualizarea tot atât cit şi referinţa la sine. 

În fata acestor obiecţii, Rogers (1981) s-a apărat precizînd că superioritatea co- 
dajului prin referinţa la sine nu se manifestă decît pentru un codaj de tip evaluativ. 
Considerînd că teoriile cognitive nu pot da seama de complexitatea sentimentului 
identităţii, el va propune un model al relaţiei dintre afect şi referinţa la sine. Performan- 
tele mnezice superioare nu se produc pentru itemii codati prin referinţa la sine, dar 
care privesc fapte. Totuşi, a reieşit că avantajul mnezic al judecăților auto-referente 
nu este mai mare decît cel al altor judecăţi evaluative. O sarcină în care subiecţii 
apreciază trăsături în funcţie de dezirabilitatea lor socială conduce la aceleaşi perfor- 
mante de memorie ca şi sarcina de referinţă la sine. Un alt gen de explicaţie avansată 
în cadrul acestor dezbateri a invocat corespondenţa, în cazul efectului de referinţă la 
sine, dintre contextul operaţiei de codare si cel al actualizării, factor hotärîtor în 
ameliorarea performanţei mnezice. 

E dificil de degajat o concluzie din mulţimea acestor studii. Oricum, evocabilitatea 
mai accentuată a itemilor codati în relaţie cu eul există şi ea provoacă şi în prezent 
dispute deosebit de fertile pentru avansarea cercetării în acest domeniu. 


6. Stabilitate şi schimbare 


Cercetărilor cu caracter structural li se poate reproşa faptul de a fi neglijat aspectele 
active ale eului. Stabilitatea acestei structuri cognitive s-a constituit într-un „formida- 
bil blocaj” în conceperea ei ca reglator al comportamentului (Markus şi Wurf, 1987). 
Deplasarea treptată a interesului cercetătorilor de la aspectele structurale către cele 
funcţionale şi către implicarea eului în comportament a determinat o regîndire a 
caracteristicilor de stabilitate-maleabilitate ale conceptului despre sine. 

În psihologie, cercetările mai vechi s-au interesat în mod prioritar de conceptul de 
sine general, văzut ca stabil, şi au atribuit fatetelor lui specifice un rol minor (Marsh, 
1986). Carl Rogers, de exemplu, a descris eul ca fiind organizat şi consistent, dar a 
concepţiei potrivit căreia eul ar fi o structură unitară, un nucleu dur al personalităţii, 
a fost, desigur, G. Allport. La începutul anilor '70, însă, K. Gergen recunostea cá 
viziunea despre eu ca un corpus monolitic nu rezistă. Pe de altă parte, tradiţia sociolo- 
gică înfăţişează eul ca activ, schimbător, chiar multiplu. Evoluţia persoanei în mediul 
social impune un concept despre sine dinamic şi maleabil. James însuşi considera că 
avem atâtea euri cîte grupuri existente a căror opinie ne afectează. În opera lui Mead, 
eurile depind de numărul de roluri pe care le joacă actorul social. Mai recent, 
Stryker, un autor american ce se străduieşte să revigoreze interactionismul simbolic, a 
distins identitățile pregnante de cele periferice. În aceeaşi descendență sociologică se 
situează lucrările despre auto-prezentare. 

Studiile efectuate în aria cognitiei sociale încearcă să împace aspectele de sta- 
bilitate şi fluiditate, recunoscind însă tot mai mult variațiile conceptului de sine. Se 
admite că există argumente convingătoare care pledează în favoarea unui eu complex, 
cu multiple fațete, a cărui variabilitate corespunde diferitelor situaţii sociale pe care 
le traversează individul. În aceste condiţii, stabilitatea şi caracterul integrat al cor- 
pusului concepţiilor despre sine continuă să funcţioneze ca o axiomă, chiar dacă 

flexibilitatea este explicată prin conceptul de „eu de lucru” (working self-concept). 
Ar exista, prin urmare, un set de concepţii despre sine foarte elaborate, cu o mare 
putere de influenţă asupra tratamentului informaţiei şi care ar alcătui nucleul eului 
(core self). În această formaţiune, menită să asigure continuitatea identităţii, ar fi 
incluse cele mai importante reprezentări despre sine, ca numele, reprezentarea infati- 
şării fizice, reprezentările relaţiilor cu alţii semnificativi, rolurile, evaluarea de sine 
etc. Eul de lucru sau conceptul despre sine de moment este conceput ca o structură 
temporară, derivată din colecţia concepţiilor despre sine, a cărei configuraţie este 
determinată de evenimentele sociale actuale (Markus si Wurf, 1987). Distincția între 
structura stabilă şi concepţiile provizorii despre sine se bazează pe accesibilitatea 
diferită în memorie. Datorită importanţei lor, reprezentările ce fac parte din nucleul 
eului sînt constant disponibile sau „cronic accesibile” (Markus şi Kunda, 1986). 
Accesibilitatea concepţiilor mai putin însemnate variază în funcţie de motivaţia indi- 
vidului şi de situaţie. Eul fenomenal sau eul de lucru se încheagă ca o construcţie ce 
integrează concepţii din nucleul eului cu altele impuse de stimulii sociali. Astfel, se 
evită înţelegerea conceptului despre sine ca o medie a reprezentărilor pe care le în- 
globează. Flexibilitatea lui, fără a presupune o radicală reorganizare, îşi găseşte ex- 
presia în variațiile conţinutului eului de lucru. 

Aşadar, relaţiile între informaţiile stocate la acelaşi nivel sau la niveluri diferite ale 
structurii eului ar determina aspectele accesibile la un moment dat. Din perspectiva 
viziunii acesteia, care implică o diferenţiere a reprezentărilor despre sine în funcţie 
de centralitatea şi importanţa lor, precum şi o diferenţiere a gradelor de accesibilitate 
a diverselor aspecte, se poate explica schimbarea conceptului despre sine. Teoriile 
consistentei nu sînt capabile să furnizeze o astfel de explicaţie, ele sînt conservatoare, 
după cum aprecia Carl Backman (1988), el însuşi autor al uneia. Depăşindu-şi cerce- 
tările mai vechi, autorul american înfăţişează transformarea conceptului de sine ca 
rezultat al angajării în relaţiile cu ceilalţi. Termenul de accesibilitate în memorie ne 
îngăduie să concepem schimbarea ca o modificare a frecvenţei cu care sînt activate 
diferitele concepţii despre sine. Dar, fireşte, conceptul de sine se schimbă şi prin 
dobindirea de către individ a unor noi roluri sociale sau, pur şi simplu, în decursul 
dezvoltării sale ca fiinţă umană. S-a constatat, de exemplu, că indivizii îşi percep 
propriul eu ca fiind stabil sau schimbător în funcţie de vîrstă: tinerii se văd pe ei 
înşişi ca aflîndu-se în evoluţie, în vreme ce persoanele virstnice se concep ca fiind 
stabile şi consecvente (Vallerand, 1994). 

În ciuda variabilităţii si a rolului tot mai însemnat atribuit fatetelor specifice, eul 
rămîne o structură cu extinse posibilităţi de a rezista schimbării. Cu toţii trăim un 
sentiment de stabilitate, de continuitate a propriei fiinţe. Indivizii caută consistenţa şi 
distorsionează realitatea pentru a menţine o percepţie pozitivă despre sine. În cele ce 
urmează, vom avea prilejul să constatăm caracterul inerţial al funcţionării eului ca 
structură cognitivă, precum şi modul în care informaţia relevantă pentru individ este 
interpretată în lumina unor credinţe despre stabilitatea eului. 


7. Este eul o structură unică? 


Intrebarea din titlul acestui subcapitol pare moştenită de la analizele cu tentă specu- 
lativă. In orice caz, conceput sau nu ca structură de cunoaştere, eul a fost privit 
întotdeauna ca ceva misterios, ieşit din comun, ca entitate ce domină viaţa psihică a 

individului, singura räspunzätoare pentru comportamentul lui. Cercetärile realizate 
din perspectivă cognitivă se străduiesc încă să dea o dezlegare întrebării acesteia, mai 
cu seamă că primele rezultate indicau că eul e departe de a fi una din multele structuri 
ce pot fi activate în prelucrarea informaţiei sociale. 

Cum am constatat, efectul de referinţă la sine a constituit la început un argument 
puternic pentru statutul special al conceptului despre sine în sistemul cognitiv. Totuşi, 
evoluţia studiilor a relevat că el nu îngăduie concluzii absolut certe cu privire la natura 
unică a eului. Greenwald si Banaji (1989) pledează împotriva acesteia, arátind că 
eficienţa structurilor eului în recuperarea informaţiei codate cu referire la sine poate 
fi explicată în termeni de procese de memorie obişnuite. Eul ar fi numai un „corp de 
cunoştinţe polarizate evaluativ, foarte familiar şi foarte organizat”. Nici funcţionarea 
eului ca punct de referinţă social nu furnizează argumente mai puternice în favoarea 
tezei unicitätii. Eul serveşte ca punct de referinţă în anumite contexte sociale, de 
pildă, în mod obişnuit comparatiile cu prietenii îl folosesc ca standard, dar aceasta nu 
se întîmplă în toate comparatiile sociale pe care le face individul (cf. Holyoak şi 
Gordon, 1983). El se utilizează frecvent în interpretarea informaţiei sociale, dar nu 
posedă proprietăţi unice care l-ar deosebi de alte puncte de referinţă cognitive. 
Higgins şi Bargh observau că există multe feluri de cunoaştere socială ce joacă, în 
diferite contexte, rolul de punct de referinţă, chiar şi pentru auto-evaluare. După 
entuziasmul din primii ani, probele experimentale în favoarea similaritatii eului cu 
celelalte structuri cognitive par convingătoare. Susţinătorii ideii conform căreia eul ar 
avea proprietăţi speciale, chiar dacă invocă influenţa lui profundă în tratamentul 
informaţiei şi relaţiile unice cu motivaţia şi cu afectivitatea, au devenit minoritari. 


8. Influenţa eului în percepția altuia 


Problema unicitätii eului se pune în raport cu alte structuri de cunoaştere, printre 
care, desigur, şi cele ce organizează cunoştinţele despre alţii. Am arătat că repre- 
zentările despre sine nu se pot deosebi de reprezentările despre alţii decît din punct 
de vedere funcţional şi nu structural. O ipoteză veche în psihologia socială, de altmin- 
teri deloc străină simțului comun, avansează ideea că atribuirile pe care individul le 
face cu privire la conduita celorlalţi sînt influențate de auto-perceptie. S-a arătat, de 
exemplu, că indivizii apreciază cît se simt alţii de fericiţi în funcţie de propriul lor 
sentiment de fericire. Teoria judecății sociale a lui Sherif şi Hovland se referă tocmai 
la felul în care poziţia unui individ cu privire la o anume chestiune îşi pune amprenta 
asupra interpretării răspunsurilor altora. De asemenea, teoriile comparării sociale se 
interesează prioritar de relaţia dintre sistemul de cunoştinţe care este eul şi percepţia 
altora (Markus şi Sentis, 1982). 

Imaginea pe care individul o construieşte despre altul este o structură complexă, 
la alcătuirea căreia participă structuri cognitive ca stereotipurile sau teoriile implicite 
ale personalităţii, precum şi informaţii despre comportamentele celuilalt, înfăţişarea 
lui, relaţia socială care-l leagă de observator, contextul interacțiunii etc. Prin urmare, 
conceptul de sine este numai unul din factorii care concură la formularea judecăților 
despre altul. Fiind o structură cu o mare putere de decizie în selecţia stimulilor şi a 
dimensiunilor stimulilor, eul înrîureşte, înainte de toate, căutarea informaţiei despre 
alţii. De exemplu, subiecţii extravertiti remarcă trăsăturile de extraversiune ale celor- 
lalti şi au o mai bună memorie pentru ele. În cadrul cercetărilor care folosesc 

conceptul de schemä de sine, s-a demonstrat cä, atunci cînd detinem putinä informatie 
despre altul, folosim structura eului pentru a elabora si completa informatia dispo- 
nibilä, in incercarea de a alcätui un portret al lui cu care sä putem opera. S-a studiat, 
de asemenea, perceptia comportamentelor celuilalt intr-un domeniu pentru care indi- 
vidul posedă o schemă despre sine, probindu-se că îi judecäm pe ceilalți cu multă 
acuratețe tocmai pe dimensiunile pe care ne cunoaştem pe noi înşine cel mai bine. În 
procesarea informaţiei despre alţii, schematicii fac distincţii fine, organizează foarte 
bine informaţia conformă cu schema, se arată mai sensibili la variațiile de compor- 
tament şi fac atribuiri mai sigure şi mai riguroase (Markus şi Sentis, 1982). 

Kuiper şi Derry (1981) au inclus şi familiaritatea ca factor foarte important într-un 
model al procesării informaţiei despre celălalt, găsind că structura de sine oferă un 
cadru de referinţă foarte eficient pentru evaluările şi judecätile asupra celorlalţi foarte 
familiari sau asupra străinilor, dar că aprecierile despre cunoştinţe întîmplătoare, nici 
foarte, dar nici total străine, se fac într-un timp mai îndelungat. Desigur, şi în ultimul 
caz, schema despre sine ghidează culegerea informaţiei, dar formarea impresiei du- 
rează mai mult. 

Cea mai simplă explicaţie pentru faptul că eul joacă un rol important în alegerea 
comportamentelor şi a dimensiunilor utilizate pentru a-l descrie pe altul face apel la 
noţiunea de accesibilitate în memorie : trăsăturile pentru care individul şi-a format 
scheme despre sine sînt şi cele mai accesibile, intervenind cel mai des în tratarea 
informaţiei despre sine, ca şi despre alţii. Prin urmare, trăsăturile de care individul se 
slujeşte cu precădere apar frecvent şi în descrierile altora. 

Este limpede că viziunea potrivit căreia eul funcţionează ca punct de referinţă în 
percepţia socială presupune tendinţa individului de a-i privi pe ceilalţi ca similari. Or, 
această concluzie intră în contradicţie cu nevoia de unicitate postulată de multe studii. 
Nu credem că distincţia pe care o fac Kihlstrom şi Cantor (1984) ar putea fi utilá 
pentru rezolvarea conflictului. Ei arată că ne percepem diferit de alţii, sub raportul 
atributelor care formează conceptul despre sine, şi similari cînd e vorba de atribute 
simplu auto-descriptive. Dar, cum am văzut, individul foloseşte tocmai trăsăturile 
prototipice în percepţia celorlalţi. O posibilă soluţie o oferă efectul de asimetrie în 
judecätile eu-altul, pe care l-a descris Codol. În comparatiile pe care le facem între 
noi şi alţii, avem tendinţa de a ne considera modele, deci de a-i privi pe alţii similari 
cu noi şi nu pe noi înşine ca asemănători celorlalţi. În felul acesta, sentimentul de 
unicitate rămîne nestirbit. 

Impactul concepţiilor despre sine nu se manifestă numai în percepţia celorlalţi, ci 
şi în interacţiunea cu ei. Cele mai multe cercetări despre rolul conceptului de sine în 
interacţiunea socială au fost realizate din perspectiva teoriei auto-prezentării sau diri- 
jarii impresiei. Este evident că imaginea de sine pe care individul va încerca să o 
construiască în mintea celuilalt şi, deci, şi strategiile de interacţiune în care el se va 
angaja depind de felul în care îşi concepe propriul eu. 


9. Memoria autobiografică si povestirile despre sine 


Cunostintele pe care le acumulăm despre ceilalţi nu se mărginesc numai la înfăţişare 
şi comportamentele pe care le desfăşoară, ci cunoaştem într-o măsură mai mică sau 
mai mare şi biografia lor. Informaţiile despre trecutul celorlalți ne parvin de la surse 
diferite : fie am trăit împreună evenimente, fie ne-au relatat ei înşişi întîmplări ai 

căror eroi au fost etc. În raport cu această cunoaştere, cea despre propriul trecut are 
un caracter mai detaliat şi mai extins, în primul rînd pentru că dispunem în plus de o 
sursă deosebit de însemnată : introspectia. Amintirile autobiografice, extrem de nu- 
meroase, alcătuiesc o parte importantă a memoriei fiecărui individ. Tocmai de aceea, 
psihologia socială s-a străduit să elaboreze modele pentru structura şi funcţionarea 
memoriei autobiografice. Aceasta revine la a institui o perspectivă temporală în stu- 
diul eului, a distinge un eu trecut, unul viitor şi unul prezent şi a releva interde- 
pendentele dintre ele. 

Memoria autobiografică cuprinde evenimente şi experienţe trăite de individ, pre- 
cum şi gîndurile şi emoţiile care au însoţit aceste experienţe în desfăşurarea lor 
(Kihlstrom er al., 1986). Astfel de informaţii de natură episodică se păstrează într-o 
reţea care le pune în legătură unele cu altele. Configuraţia reţelei formează unul din 
punctele de interes pentru cercetătorii ce abordează eul din perspectiva cognitivă, 
întrucît e de aşteptat ca memoria autobiografică să fie organizată şi altfel decît secven- 
tial. Modelele construite de psihologii cognitivi care şi-au adus contribuţia la o teorie 
generală a memoriei se aplică, desigur, şi pentru memoria autobiografică. Amintirile 
personale fac parte din reţele propozitionale, ca oricare altă informaţie factuală din 
memorie, cu diferenţa că fiecare se asociază unei reprezentări despre sine. Chew (v. 
Kihlstrom ef al., 1986) a probat tendinţa subiecţilor de a respecta ordinea temporală 
atunci cînd evocă episoade autobiografice, ajungînd la concluzia organizării memoriei 
autobiografice în funcţie de timp. O ipoteză alternativă ar putea invoca modelul lui 
Bower (1981) şi ar susţine că 


„amintirile autobiografice sînt organizate într-o structură ierarhică determinată de 
relaţiile semantice între trăsăturile sau stările persoanei la care se referă aceste 
amintiri” (Kihlstrom et al., 1986). 


Aşadar, unele informaţii despre propriul trecut ar putea fi direct legate de adjective 
desemnind trăsături de personalitate. Potrivit unui alt model, cele două modalităţi de 
organizare a informaţiei s-ar putea conjuga, căci structura secventialä n-o exclude pe 
cea ierarhică, dimpotrivă, o presupune. Din acest punct de vedere, jaloane importante 
în memoria autobiografică ar putea constitui evenimentele cardinale din viaţa unei 
persoane ce delimitează marile perioade ale biografiei. În interiorul fiecărei astfel de 
secvenţe, amintirile personale ar respecta o organizare secventialä. 

Numeroase cercetări s-au orientat spre explorarea aspectelor funcţionale, tratînd 
memoria autobiografică mai ales ca pe un proces activ, (re)constructiv. Felul în care 
individul îşi priveşte propriul trecut depinde de concepţia despre sine prezentă. În 
recuperarea amintirilor autobiografice, prezentul deţine rolul de punct de referinţă 
din care se evaluează trecutul. Intr-o serie de experimente, M. Ross a testat ipoteza 
potrivit căreia individul îşi ajustează permanent trecutul pentru a-l adapta eului actual 
(cf. Ross, 1989). Amintindu-şi propriul trecut, omul evaluează cunoştinţele actuale 
despre sine, precum şi credinţele despre ce a fost. Mai curînd decît să actualizeze 
fidel informaţia, memoria autobiografică funcţionează după o teorie intuitivă a 
stabilităţii eului. Individul pare să-şi rescrie continuu istoria, tocmai pentru a obţine o 
imagine despre sine ca stabil şi consistent. Fireşte, căutarea stabilităţii poate produce 
distorsiuni, erori, inadvertente. Caracterul părtinitor al memoriei autobiografice a fost 
explicat din perspectiva motivationalä (la Freud, de exemplu) sau cognitivă 
(funcţionarea schemelor poate introduce erori). O ipoteză avansată într-un studiu 
recent (v. Monteil şi Martinot, 1991) sustine că stabilitatea este valorizatá social şi că, 
punînd mereu de acord propriul trecut cu prezentul, indivizii n-ar face decît să 
răspundă acestei exigente sociale. 

În scrierile din ultimii ani ale lui K. Gergen afläm altä viziune despre felul în care 
sint puse de acord diferitele conceptii despre sine. Prin termenul de povestire despre 
sine (self-narrative), central in aceste studii, se desemneazä naratiunea pe care o 
construieste individul despre propriul trecut, integrind armonios si coerent diversele 
lui experiente. Punctul de plecare al cercetärilor se aflä in opera lui J. Brunner, care 
sustinuse cä omul ar avea o inclinatie geneticä pentru intelegerea si istorisirea poves- 
tirilor, şi în cea a lui B. Bettelheim, după care povestea vieţii făurită pentru sine şi 
pentru alţii la un moment dat ar fi esenţială pentru a da vieţii un sens. Spre a înţelege 
bilanţul acţiunii umane, se cuvine ca întîmplările să fie plasate într-un context mai 
larg de evenimente ce se succed. Alcătuind povestiri despre intimplárile trăite, indivi- 
dul dobîndeste un sentiment al unităţii existenţei sale. El stabileşte legături între eveni- 
mentele vieţii şi le înţelege sistematic interconexate, astfel încît identitatea prezentă se 
constituie ca un deznodámint al povestii vieţii (Gergen K. şi Gergen M.M., 1988). 

Din păcate, o astfel de abordare, care dovedeşte că sensul vieţii se constituie pe 
baze narative, nu poate face apel la metodele empirice de cercetare. Soții Gergen si 
ceilalţi promotori ai orientării au împrumutat pînă acum metodele criticii literare, ale 
semioticii şi istoriografiei. Criticile aduse au fost, prin urmare, îndreptăţite — con- 
ceptia nu depăşeşte o dimensiune speculativă. Pe de altă parte, a trebuit să li se 
recunoască meritul de a fi pus în prim-plan componenta socială a eului. În optica 
acestor autori, trăsăturile individuale sînt văzute ca produse şi componente ale for- 
melor relationale, acestea, la rîndul lor, nefiind decît secvenţe de povestire. 


10. Erori (bias-uri) produse de eu 
în funcționarea lui cognitivă 


Stabilitatea eului se obţine de multe ori cu preţul unor erori în prelucrarea informaţiei. 
Experimentele pe care le-am invocat mai sus, ca şi altele (Ross şi Conway, 1986), au 
relevat că subiecţii ce-şi schimbă atitudinea în legătură cu un obiect anumit şi cărora 
li se cere să-şi amintească atitudinea lor iniţială resping ipoteza schimbării şi pretind 
că atitudinea anterioară a fost identică cu cea prezentă. Avem aici un exemplu de 
actualizare selectivă a informaţiei şi, totodată, de intervenţie perturbatoare a eului în 
funcţionarea memoriei. Nu mai puţin, există o uitare selectivă. Caracterul partinic al 
cunoaşterii de sine a fost remarcat de multă vreme, el funcţionează ca un truism şi în 
psihologia naivă. Natura schematică a eului facilitează, dar introduce şi erori în trata- 
mentul informaţiei personale. Indivizii codează şi interpretează informaţia selectiv, 
dar, cînd e vorba de sistemul concepţiilor despre sine, caracterul distorsionat se ac- 
centuează. De altminteri, multe din tipurile de funcţionare cognitivă pe care le-am 
amintit probează influenţe deformatoare ale eului - de pildă, utilizarea frecventă a 
trăsăturilor auto-descriptive în caracterizarea celorlalți sau faptul că stimulii cu rele- 
vanta personală se bucură de un tratament deosebit. 

O discuţie asupra erorilor introduse de eu nu poate ocoli concepţia lui A. 
Greenwald, expusă în principal în Eul totalitar. Fabricarea şi revizuirea trecutului 
propriu (1980). Ne vom mărgini să o expunem şi noi pe scurt, dat fiind că, într-adevăr, 
autorul realizează o foarte izbutită sinteză. El consideră că toate erorile pot fi incluse 
în trei categorii: egocentrarea, beneficienta şi conservatorismul cognitiv. Primul tip 
denumeşte faptul că eul este perceput în centrul evenimentelor mai mult decît se află 
el în realitate. O subcategorie de erori ce tin de egocentrare se referă la intervenţia în 


150 PSIHOLOGIE SOCIALA 


organizarea memoriei: propriul eu apare ca personaj central in orice amintire a indi- 
vidului. Tendinta de a se vedea pe sine ca principiu cvasi-universal de cauzalitate face 
parte, de asemenea, din erorile de egocentrare. Potrivit rezultatelor unui experiment 
al lui Ross si Sicoly (1979), indivizii estimeazä propria contributie la o activitate 
colectivä mai amplä decit cea a oricärui alt membru al grupului. Cu termenul de 
beneficientä', Greenwald desemnează o categorie de erori de atribuire studiate pe larg 
in psihologia socialä : propensiunea de a se vedea pe sine la originea efectelor pozi- 
tive si nu a celor negative. Autorul citeaz4 amintirea selectivä a reusitelor (probata 
experimental de multă vreme), eroarea de atribuire care constă în faptul că, in situaţii 
de grup, fiecare îşi supraestimează responsabilitatea în caz de reuşită şi o minimizează 
în caz de eşec. Un exemplu interesant de beneficientä empatică furnizează Cialdini şi 
colaboratorii săi (1976) sub numele de „basking in reflected glory” : a doua zi după 
victoria echipei de fotbal a universităţii lor, studenţii se identifică cu aceasta într-o 
măsură mai mare decît după o înfrîngere. Inclinatia de a menţine structurile cognitive 
aflate deja în funcţie generează conservatorismul cognitiv. Exemplare sînt în acest caz 
erorile de confirmare, care constau în faptul că indivizii caută şi tratează cu mai multă 
uşurinţă informaţiile care le confirmă judecätile anterioare. De asemenea, reconstruc- 
tia amintirilor (nu numai a celor autobiografice) exprimă conservatorismul la nivelul 
structurilor cognitive. 

Erorile produse de eu în funcţionarea sistemului cognitiv au primit explicaţii moti- 
vationale şi cognitive. S-au invocat numeroase nevoi pentru a da seama de ele: nevoia 
de consistenţă cognitivă, stima de sine, nevoia de control asupra lumii exterioare, 
nevoia de aprobare socială etc. Din perspectiva cognitivistă, o explicaţie o constituie 
tocmai organizarea foarte complexă a structurii eului. Faptul că schemele pot intro- 
duce distorsiuni în tratamentul informaţiei constituie de mult o axiomă. Multe din 
aceste erori pot fi interpretate, de exemplu, ca rezultat al mai marii accesibilitäti în 
memorie a informaţiei referitoare la sine (Markus şi Zajonc, 1985). 

Oricum, faţă de teoriile clinice tradiţionale, astăzi nu există nici o îndoială că 
„derapările” cognitive iscate de implicarea eului sînt benefice pentru sănătatea men- 
tală. Am arătat deja că depresivii nu fac dovada unui efect de referinţă la sine. Potrivit 
lui Greenwald, în orice sistem organizat de cunoştinţe, „bias”-urile au menirea de a 
menţine integritatea şi funcţionarea optimă. Adaptarea psihologică apare mai curînd 
ca rodul acestor „iluzii” produse de eu, decît al unei viziuni realiste şi lucide. 


11. implicaţiile motivationale ale eului 


Ar putea părea curios că tratăm motivaţia într-un capitol care şi-a propus să descrie 
abordarea cognitivă. În ultimul timp însă psihologii cognitivişti, dar şi cei sociali, se 
arată tot mai preocupaţi de relaţiile ce se pot stabili între motivaţie şi cognitie, stră- 
duindu-se să clarifice resorturile comportamentului individual în termeni de concepţii 
despre sine. Studiile s-au înmulţit considerabil şi optează hotărît pentru conceptele 
tratamentului informaţiei. Folosirea conceptului de eu în abordarea motivationalä îm- 
plineşte o veche názuintá a psihologiei ştiinţifice, aceea de a individualiza motivele 


1. Ne-am îngăduit să traducem astfel termenul „beneffectance” folosit de autorul american şi format 
prin contopirea cuvintelor „beneficence” (obţinerea de rezultate pozitive) şi „effectance” (concept 
împrumutat dintr-un celebru studiu al lui R. W. White, publicat la sfîrşitul anilor '50, care desem- 
nează motivaţia de a acţiona cu competenţă). 

globale si de a releva conduita individului ca fiind declansatä de motive foarte per- 
sonale, înrădăcinate în istoria lui intimă. După Markus si Wurf (1987), abordarea 
cognitivă a motivatiei ar consta tocmai în a descrie maniera în care scopurile, valorile, 
aspiraţiile, temerile sînt reprezentate în conceptul despre sine. 

Ipoteze subtile despre proprietăţile motivationale ale eului s-au testat în cadrul 
cercetărilor lui Niedenthal (v. Kihlstrom er. al, 1988). În unele împrejurări, motivaţia 
personală devine un proces de confruntare cu prototipul. Adesea, atunci cînd avem de 
făcut o alegere sau de luat o decizie, ne raportăm la cei ce au ales deja acelaşi lucru. 
De exemplu, cînd intentionäm să ne cumpárám o maşină, ne gindim la tipul de 
individ căruia i se potriveşte o marcă sau alta şi comparăm tipul care ar prefera 
maşina aleasă de noi cu noi înşine. Ideea unei astfel de comparații, in stare să 
declanşeze sau să inhibe o conduită, poate fi dusă mai departe: confruntarea cu 
prototipul s-ar petrece de fiecare dată cînd se apreciază conceptul de sine real folosind 
ca etalon conceptul de sine ideal. 

De altfel, încă W. James a intuit valenţele motivationale ale eului ideal, ale repre- 
zentărilor pe care le avem despre formele virtuale sau anticipate ale eului. Faptul că 
sistemul concepţiilor despre sine cuprinde idei asupra devenirii potenţiale a individu- 
lui îi oferă posibilitatea de a regla comportamentul şi creează o legătură conceptuală 
între eu şi motivaţie. B. Schlenker (1981), un foarte apreciat cercetător contemporan 
în domeniul eului, invocă această tradiţie atunci cînd construieşte, în jurul conceptului 
de imagine a identităţii, o teorie a motivatiei. Imaginile dezirabile ale identităţii 
(desirable identity images) exprimă ceea ce persoana ar trebui şi ar putea să fie. Spre 
deosebire de idealuri, ele ascultă de constringerile realităţii şi tin cont de anteceden- 
tele şi competențele individului. Ca structuri cognitive, ele influenţează comporta- 
mentul, actionind ca nişte standarde. 
nu includ alternativele pe care persoana ar dori să le evite. In cadrul unei concepţii 
fondate pe ideea simplă că individul îşi construieşte mental eurile viitoare, Markus şi 
Nurius (1986) propun un concept mai larg pentru a descrie implicaţiile motivationale 
ale conceptului despre sine : eurile posibile. Acestea sînt concepţii despre propriul eu 
în stări viitoare. Ele pot include eul puternic, elegant, stimat, bogat, dar pot fi şi 
expresia temerilor şi anxietätilor individului, concretizîndu-se în eul însingurat, sub- 
estimat, dependent etc. Animind viata psihică şi comportamentul indivizilor, eurile 
posibile nu apar numai ca țeluri, dar furnizează şi informaţii despre felul in care 
persoana poate atinge sau ocoli o stare viitoare. Ideea acestor „punți cognitive între 
prezent şi viitor” a fost testată cu metode clinice şi experimentale de către Markus şi 
colaboratorii săi şi a găsit aplicaţii în diverse domenii. 

Cunoaşterea despre sine determină în bună măsură comportamentele, functionind 
ca un resort motivational. Abordarea cognitivă a motivatiei confirmă o intuiţie veche 
a simțului comun şi a gîndirii filosofice, dar aduce un plus de rigurozitate prin susti- 
nerea experimentală a asertiunilor. 


12. Rolul eului în procesul de auto-reglare 


Concepţia despre eurile posibile reprezintă o tentativă de a elucida maniera în care 
anticipările şi expectatiile funcţionează în sistemul de cunoştinţe despre sine. Există, 
însă, o sumă de cercetări care se interesează în mod special de controlul exercitat de 

individ asupra propriilor actiuni. Studiile despre auto-reglare si cele ce trateazä con- 
ceptul despre sine nu au in mod necesar puncte de contact. Totuşi, cele două arii de 
cercetare se intilnesc in textele unor psihologi ca Ch. Carver si M. Scheier, ce urma- 
resc să pună în evidenţă tocmai rolul eului în procesele de auto-reglare. 

Primele experimente ale celor doi autori americani au urmărit să verifice teoria 
lui Wicklund a conştiinţei de sine (self-awareness) şi au condus la concluzia necesită- 
tii unei abordări a comportamentului social prin prisma proceselor atenţiei (Carver şi 
Scheier, 1978). Aşadar, prin origini, concepţia lor aparţine cîmpului de studii asupra 
eului. Cu timpul, aparatul conceptual se imbogateste, iar centrul de greutate al cerce- 
tărilor se deplasează spre o teorie a auto-reglării, bazată pe un proces de feed-back 
(Carver şi Scheier, 1985 ; Scheier şi Carver, 1988 ; Carver şi Scheier, 1991). Potrivit 
acesteia, comportamentele pe care le desfăşoară indivizii sînt continuu raportate la 
scopurile spre care ei tind, iar acest fapt asigură un sentiment al coerentei şi conti- 
nuitatii. Memoria înmagazinează o vastă cunoaştere despre comportamentele trecute, 
ale cărei elemente sînt scopurile, căci experienţele se clasifică după scopurile pe care 
le-au urmărit. Interesul autorilor nu se centrează însă pe descrierea acestei organizări 
schematice, ei neintentionind atit o teorie a reprezentărilor cognitive ale scopurilor 
cit una a proceselor prin care indivizii se stráduiesc sá-si realizeze telurile. Informatia 
comportamentalá din memorie este folositá pentru construirea de noi scopuri si ser- 
veste drept standard sau comparator. Compararea informatiei din mediu cu valoarea 
standard are menirea de a detecta orice discrepantá, de a o reduce sau anula. Prin 
intermediul mecanismului de feed-back se asigurá, deci, o neincetatá ajustare in ra- 
port cu valoarea de referintä. Auto-reglarea impune mentinerea unei linii constante 
de comportament si se efectueazá din perspectiva conceptiilor despre sine. 

Totusi, mecanismul descris de cei doi psihologi poate párea prea simplist si rudi- 
mentar pentru a explica flexibilitatea comportamentului uman. De aceea, ei au avansat 
ideea organizárii ierarhice a actiunii. Astfel, intr-o ierarhie a sistemelor de control, 
sint distinse niveluri in functie de gradul de abstractie al scopurilor. Feed-back-ul face 
legátura intre niveluri, astfel incit sistemele supraordonate functioneazá ca scopuri pentru 
cele subordonate. Valorile de referintá devin tot mai concrete, pe másurá ce se 
coboará in ierarhie. La nivelul elementar al actiunii gásim, de exemplu, tensiunea 
musculará. La un nivel superior, s-ar situa actiunea vizibilá, comportamentul ca acti- 
vitate fizicá, deasupra cáruia se aflá un nivel la care aspecte ale comportamentului 
sint descrise prin träsäturi de personalitate ca onestitatea, loialitatea etc. La nivelul 
cel mai inalt, eurile ideale sint valorile de referintá cele mai frecvente. Ideea functio- 
nárii ierarhice a mecanismului de ghidare a actiunii le ingáduie autorilor sá explice 
reglarea tuturor comportamentelor, inclusiv a celor automatizate. 

Ín ultimul timp, Carver si Scheier sint recunoscuti ca cei mai ardenti partizani ai 
tezei potrivit cáreia auto-reglarea este mai eficientá atunci cind individul are atentia 
concentratá asupra lui insusi. Ín aceastá stare, tendinta de a face comparatii intre 
conduita si valoarea de referintä se accentueazá si actiunea va fi condusá optim. 
Cercetätori situati pe pozitia adversá demonstreazá, dimpotrivá, cá eficienta maximá 
a comportamentului interpersonal n-o pot atinge decît cei orientati spre mediu si nu 
spre ei insisi. 

Chiar dacă abordează, mai degrabă, structura comportamentului decît eul ca sis- 
tem de cunoştinţe, concepţia lui Carver şi Scheier trebuie numărată printre cele mai 
riguroase în cîmpul acestor cercetări. Meritul lor este acela de a fi legat eul de teoria 
comportamentului în contextul în care se consideră că majoritatea conduitelor sînt 
reglate de scopuri de lungă durată şi că analizele cele mai pertinente ale personalităţii 
umane se realizează în termeni de scopuri. 

13. incheiere 


Întelegerea eului din perspectiva cognitiei sociale a îngăduit identificarea proceselor 
şi structurilor mentale implicate în funcţionarea şi schimbarea structurii cunoaşterii 
despre sine. Dar această abordare nu este infailibilá. I s-a reprosat, de pildă, preocu- 
parea excesivă de a descrie aspectele structurale, ignorînd „efectele insertiilor sociale 
şi ale istoriei subiecţilor în structurile şi organizarea concepţiei despre sine” (Monteil 
şi Martinot, 1991). Pe de altă parte, caracterul dual al eului ca obiect şi agent face din 
el o structură cognitivă specifică. Din pricina componentei afective, ce-l diferenţiază 
net de alte structuri, multe modele cognitive ale eului apar ca imperfecte. Numeroşi 
cercetători au remarcat neputinta analizelor cognitiviste de a da seama de sentimentul 
individualitätii pe care se axau teoriile filosofice şi primele teorii psihologice con- 
struite pe baza introspectiei. Este probabil că drumul deschis de Carver şi Scheier 
prin făurirea unei concepţii a experienţei afective, aflate in strinsá legătură cu vi- 
ziunea lor despre auto-reglare, va fi urmat şi de alţi psihologi. Oricum, propensiunea 
studiilor foarte recente de a trata eul ca pe o structură activă, ce modifică experienţele 
şi mediază procesele intrapersonale şi interpersonale, exprimă voinţa de a depăşi 
perspectiva structurală. O altă tendinţă vizibilă în ultimele volume consacrate psiho- 
logiei eului constă în acordarea unei mai mari atentii implicatiilor teoriilor cognitive 
asupra conceptului de sine pentru alte domenii ale psihologiei şi pentru practică. 
Diversitatea conceptuală şi metodologică pe care o relevă multitudinea concepţiilor 
despre eu înrîureşte însă negativ aplicabilitatea lor. 

În ciuda dificultăţilor pe care le-am relevat, progresele nu pot fi tăgăduite. Eul, ca 
structura cea mai vastă şi cea mai accesibilă din memorie, ca structura cognitivă cu 
cea mai mare capacitate de a influenţa tratamentul informaţiei, este înţeles de psiholo- 
gia contemporană ca o componentă critică a sistemului afectiv-cognitiv al individului. 
Prin studiile pe care le-am citat în acest capitol şi prin multe altele ce mărturisesc 
aceeaşi preocupare, psihologia socială face un efort de a da seama mai bine de inter- 
fata social-individual, eul fiind, mai mult decît oricare altă componentă a structurii 
psihice, mai individual, dar şi mai social totodată. Cercetarea psihosociologică a eului 
este urmărirea acestei contradicții şi a acestei armonii. 


Personalitatea — 
o constructie sociala 


Adrian Neculau 


În definirea personalităţii, se apelează frecvent la formula : „personalitatea este unică 
şi nerepetabilă”. Iar atributul de „individualitate”, ataşat personalităţii, accentuează 
această semnificaţie ; esenţa personalităţii rezultă din trăsăturile sale particulare şi 
articularea lor originală. Şi se manifestă în comportamentul persoanei, în acţiunile şi 
interacţiunile sale. Cîteva „idei” străbat cercetările asupra personalităţii, crede Germaine 
de Montmollin (1965): „individualitate”, „unitate”, „stabilitate”, „concret” şi co- 
rolarul lor - „totalitate”. G.W. Allport (1981), anuntind o definiţie „formulată in 
termeni de structură internă”, insistă asupra „organizării dinamice în (s.n.) cadrul 
individului”, această definiţie ,esentialistä” accentuînd asupra calităţilor „reale”, a 
caracteristicilor structurale ale personalităţii, „indiferent (s.n.) de modul în care 
ceilalţi «percep» aceste calităţi”. „Se ştie că modelările personalităţii, scrie V. Pavelcu 
(1982), pot fi grupate în două categorii: una are ca obiectiv determinarea diferențiată 
a functiilor..., iar a doua se situează pe poziţia taxonomică, clasificatoare, a trăsă- 
turilor şi a tipurilor personalităţii...” Inventarele de personalitate Guilford, Cattell şi 
Eysenck înregistrează, clasifică, structurează aceşti „factori” ai personalităţii, propun 
investigaţii extensive asupra structurii de ,adincime" a personalităţii. Ceea ce se 
obţine constituie însă adesea o arhitectură ipotetică a structurii, dedusă din compor- 
tamentul manifest şi nu din observarea directă a acestor ,trásáturi". 

Cea mai mare parte dintre cercetătorii personalităţii au pus în centrul atenţiei 
legătura dintre structură şi ,convertirea" acesteia în comportament, evidentiindu-se 
anumite proprietăţi, trăsături, dinamici interne sau factori caracteristici care deter- 
mină comportamentele individuale. Träsätura în sine neputînd fi măsurată direct, s-a 
recurs la evaluarea comportamentului, ajungîndu-se să se identifice personalitatea cu 
modelul de comportament (Marlowe, Sergen, 1969). M. Zlate (1987) atrage atenţia 
asupra insuficientei considerări, în analiza şi interpretarea personalităţii, a „însăşi 
personalităţii”. El scrie: 

„Psihologii, în încercarea de a inventaria cît mai multe elemente componente 
ale personalităţii (indiferent dacă acestea se numesc însuşiri, trăsături, factori), în 
strădania de a depista structurile, sistemele şi subsistemele personalităţii... pierd 
cel mai adesea din vedere tocmai personalitatea. Or, în personalitatea totală, inte- 
grală a omului... semnificaţie nu au atât însuşirile, «configuratiile de trăsături», ci 
modul particular de integrare şi utilizare comportamentală a acestora.” 


PERSONALITATEA ÎN RELATIILE INTERPERSONALE 155 


Perspectiva constructivista asupra personalitatii 


Alături de punctul de vedere potrivit căruia personalitatea este văzută ca o unitate 
existînd exclusiv in individ, ca „emanaţie” a trăsăturilor sale, s-a dezvoltat un punct 
de vedere după care personalitatea este o construcție (psiho)sociald, ,esenta” sa pu- 
tînd fi identificată în cadrul procesului interactional, a procesului social care are loc 
între indivizi. Specificul personalităţii trebuie căutat nu prin înregistrarea unui număr 
cît mai mare de trăsături, reunite în această „sinteză” unică pentru fiecare individ, ci 
în modul în care individul interacționează cu ceilalţi ! 

Punctul de vedere constructivist, deşi recent, are precursori mai îndepărtați sau 
mai apropiaţi. Pierre Janet scria în 1929: „personalitatea reprezintă un ansamblu de 
operaţii, de acte mici şi mari, care servesc individului pentru a construi (s.n.), menti- 
ne şi perfecționa unitatea sa şi distincţia sa faţă de restul lumii”, precizînd cá distinc- 
tia este „în primul rînd socială, apoi materială”. Un autor mai apropiat de timpul 
nostru consideră că, departe de a fi condiţionat, omul „se construieşte el însuşi”, 
„factorii” nefiind decît „materia brută” pentru această operă de autoconstruire prin 
fapte, prin acte responsabile (Frankl, 1971). 

Cheia concepţiei constructiviste asupra personalităţii este aceea de a considera 
trăsătura de personalitate drept un concept categorial (Hampson, 1982). Trăsăturile 
nu sînt entităţi corespunzătoare lumii reale, ci categorii semantice, etichetări pentru 
anumite atribute. În loc să descriu comportamente de tipul „împinge”, „se pripeşte”, 
„nu are răbdare”, „taie vorba”, spun că respectivul individ este un „impulsiv”, co- 
municînd celorlalţi sinteza modului său de a întreţine relaţii. Atît cei ce comunică, cît 
şi cei ce receptează utilizează un cod comun pentru a denumi semnificaţia socială a 
unor comportamente ; un limbaj acceptat atît de actorii sociali, cît şi de observatorii 
sociali, pentru a denumi anumite „stiluri” comportamentale. Limbajul trăsăturilor 
traduce aceste comportamente în calităţi structurale, dar etichetează entităţi care n-au 
putut fi cunoscute. Există oare aceste trăsături în psihicul Actorului sau numai în 
mintea Observatorului ? Trăsăturile inventariate de Observatori externi, fie ei şi avi- 
zati, sînt percepute ca atare de Actor şi se reflectă într-o consistenţă de comportare a 
acestuia, în comportamentul său manifest sau, în autoevaluările sale, acesta actio- 
nează „altfel”!? Semnificaţia auto-aprecierii, a auto-perceptiei, se ştie, are un loc 
central în construirea personalităţii. 

Personalitatea, în termenii trăsăturilor, rezumă şi comunică semnificaţia unor com- 
portamente, ea este socialmente construită din comportamentele Actorului şi din sem- 
nificatia atribuită acestui comportament de către Observator şi de către Actorul însuşi. 
La Conferinţa Europeană asupra Personalităţi”, care a avut loc la Tilburg in 1982, 


1. Cu o uimitoare intuiţie, în urmă cu mai mult de jumătate de veac, în lucrarea Introducere la un mod 
de a fi, recent retipărită (Scrisul românesc, 1987), Pius Servien, esteticianul-matematician, astăzi de 
certă notorietate, observa: „tu te cunoşti, tu te judeci. Ceilalţi sînt judecătorii umbrei tale... Nu te 
teme să dai lumii o părere falsă despre tine ; o vei fi pus în locul altei păreri false”. 

2. La această conferinţă ale cărei lucrări au fost tipărite în 1984, sub genericul Personality Psychology 
in Europe, din cele 25 de comunicări prezentate şi reunite în volum, cinci sînt dedicate aspectelor 
sociale ale personalităţii, patru temei „personalitate şi situaţie”, şapte stilului cognitiv, teoriei atribu- 
irii, concilierii dintre trăsături şi situaţii, şi doar trei, în final, aspectelor biologice ale personalităţii. 
Nu e greu de identificat o redistribuire a perspectivei: in timp ce, pînă nu de mult, orice prezentare a 
problemei personalităţii începea cu baza fiziologică, acum impactul socialului ocupă locul central. 

Sarah Hampson (1984) avanseazä un punct de vedere conform cäruia trei componente 
pot fi identificate în această ,,constructie” : 


a. comportamentul pe care Actorul, ca individ biologic distinct, îl aduce pe scena 
socială ; 

b. semnificaţiile pe care le ataşează acestui comportament Actorul însuşi ; 

c. semnificaţiile ataşate comportamentului Actorului de către ceilalţi. 


Mai întîi, Actorul: individul furnizează materia primă - comportamentul - din 
care este construită personalitatea. Înzestrarea sa biologică imprimă anumite limite 
personalităţii individului, dar aceste diferenţe individuale nu sînt suficiente pentru a 
înţelege personalitatea. Diferenţele de comportament trebuie să fie sesizate şi recu- 
noscute şi de către Actorul însuşi şi de către Observatori şi trebuie încărcate cu semni- 
ficatie socială pentru a putea deveni personalitate. Actorul trebuie să-şi asume roluri 
sociale, să participe, să devină „personaj”, să rezolve satisfăcător raportul „existenţă/ 
aparenţă”, pentru a fi recunoscut ca personalitate. Ca auto-observator, individul actor 
trebuie să dobindeascá acea capacitate de a se vedea cu ochii altora, de a se re- 
cunoaşte ca individ distinct şi de a se observa. Nu sîntem numai conştienţi că alţii 
gîndesc despre noi, sîntem chiar în stare să ne formăm o impresie despre ceea ce 
gîndesc despre noi, despre imaginea lor referitoare la persoana noastră. În centrul 
concepţiei despre personalitate ca o construcţie socială stă „competenţa” omului de a 
se vedea aşa cum îl văd alţii. Primul pas e dobindirea capacităţii de a se întoarce spre 
sine, de a se observa. E cucerirea conştiinţei de sine!, a capacităţii de a controla 
auto-controlul. Al doilea : recunoaşterea acestei competenţe la ceilalţi, conştientizarea 
conştiinţei de sine a celuilalt. În felul acesta, putem ajunge să ne facem o impresie 
despre imaginea noastră în conştiinţa celorlalţi. Paradoxul cunoaşterii de sine, spune 
V. Pavelcu (1970) e următorul: cu cît mai departe de mine, cu atît mai aproape. E 
nevoie de o verigă intermediară, de o relaţie indirectă, mediată între mine ca subiect 
şi mine ca obiect. Această verigă e Altul. Prin El ajungem să ne facem o impresie 
despre imaginea noastră în conştiinţa celorlalţi. „Altul” reprezintă o sursă crucială de 
informaţii despre mine. Eul propriu se construieşte confruntind imaginile celorlalţi 
despre mine, comparînd această multitudine de euri, manifestată prin roluri pe care 
le joacă el în raport cu situaţia socială. Acelaşi individ, mai multe roluri pe „scena” 
vieţii. „Cariera de actor” a fiecărui individ este determinată de dorinţa de a dobindi 
stimă publică, prestigiu, reputaţie morală şi de a evita etichetările negative. Ne con- 
struim rolul funcţie de aşteptările celorlalţi. Parafrazîndu-l pe H. Mead: existenţa 
noastră ca euri depinde de existenţa altor euri cu care intrăm în relaţii. În sfîrşit, 
Actorul-observat : componenta observator a personalităţii construite se referă la con- 
vingerile pe care le au oamenii despre personalitate. Componentele, într-un context 
social, sînt înzestrate cu semnificaţie socială de către cei care le observă. Mentali- 
tätile, nivelul cultural, mediul de formare creează o „grilă de lectură” a personalităţii, 
potrivit unui model ideal, şi cu acest instrument îi evaluăm pe ceilalţi. Construim 
personalitatea altora funcţie de „teoria” pe care ne-am format-o despre rolul social al 
personalităţii, funcţie de imaginea noastră despre personalitatea realizată. G.A. Kelly, 
autorul teoriei „constructelor”, consideră că interpretäm, anticipäm, actionäm funcţie 
de aceste „constructe” personale - idei, concepţii, convingeri, atitudini, mentalități. 
Un exeget al acestei teorii afirmă: „O persoană anticipează evenimentele prin 


1. „Fiinţa noastră conştientă de sine acoperă fiinţa noastră conştientă a experienţei actuale în felul în 
care a fi transcede pe a avea” (Eysenck, 1983). 

intermediul replicilor lor” (Bannister, 1973). Cu alte cuvinte, nu reactionäm la un 
stimul, ci la ceea ce credem noi că reprezintă acel stimul. Acelaşi eveniment poate 
avea o rezonanţă afectivă deosebită şi înregistra reacţii pe potrivă pentru un individ şi 
poate rămîne fără efect pentru altul. Contează semnificaţia pe care o dám eveni- 
mentului. „Constructul” reprezintă însă o imagine-standard, un set de caracteristici 
interne cu care individul operează invariabil. În teoria lui Kelly, crede S. Hampson, 
actorul e caracterizat printr-un set unic de construcţii cu care interpretează lumea. El 
a plasat personalitatea în actor. Dar, pentru a putea interpreta lumea, individul are 
nevoie de feed-back-ul pe care îl oferă alte „construcţii”. Perspectiva constructivistä 
asupra personalităţii depăşeşte concepţia lui Kelly, care nu e departe de teoria trăsă- 
turilor, prin aceea că gîndeşte ,,constructia” personalităţii nu ca pe un set închis, finit 
de variabile, chiar dacă legate armonios între ele, ci ca pe un sistem relational : îmi 
construiesc imaginea despre mine luînd în consideraţie „construcţiile” altora, inclusiv 
imaginea lor despre mine. Dobîndirea capacităţii empatice aduce cu sine modificări 
ale sistemului propriu de construcţii. Competența empaticá ne ajută să construim cu 
mai mare succes, în timp ce lipsa acesteia duce la ,,constructii” distonante, care oferă 
adesea prilej de insatisfactii. Ne construim ca personalităţi, deci, apelind la o varietate 
de surse, multe din afara noastră (observaţiile şi aprecierile celorlalţi), chiar 
auto-observarea şi auto-controlul fiind determinate de grile de evaluare oferite de 
grup, de colectivitatea socială. Conceperea personalităţii drept construcţie socială 
merge, însă, şi mai departe, sustinind că personalitatea este, de fapt, creată de către 
relaţiile sociale şi, deci, nu poate fi localizată exclusiv în individ. Numai interacţiunea 
socială dă formă personalităţii ; ne modificăm comportamentele funcţie de expectatii- 
le celor pe care-i pretuim, avem sentimentul realizării numai dacă întreaga construcţie 
a fost validată social. 


Utilizarea concepției constructiviste 
în analiza comportamentului cotidian 


Teoriile şi evaluările asupra personalităţii sînt formulate, de regulă, din perspectiva 
cercetătorului, fie el psiholog, pedagog, sociolog sau filosof. Concepţia construc- 
tivistă presupune trei perspective din care este abordată personalitatea : perspectiva 
personalităţii teoreticianului, perspectiva observatorului cotidian şi perspectiva proprie 
a subiectului. Uneori, credem noi, primele două se contopesc. S. Hampson (1982) 
concluzionează : „personalitatea este cel mai bine privită ca o construcţie formată din 
contribuţiile celor trei perspective”. Cercetările lui Shweder şi D'Andrade susţin că, 
adesea, observatorii (de ce nu şi cercetătorii ? n. ns.) îşi proiectează, în evaluările lor, 
convingerile lor despre personalitate, fără a se sprijini pe realitate. Conform acestui 
punct de vedere, observatorii sînt, de fapt, incapabili să facă evaluări temeinice şi 
precise despre personalitatea altora : 


a. evaluările din memorie sînt pasibile de deformări de tip supraapreciere ; 
b. convingerile oamenilor despre personalitate, „teoriile” lor despre personalitate 
n-au adesea o bază în realitate. 


În acest caz, teoriile lui Eysenck şi Cattell, care recurg la clasificarea altora de către 
observatori, pe baza unor tabele de trăsături, ar trebui abandonate? Critica 
Shweder-D’Andrade se sprijină pe discreditarea evaluărilor „din memorie” sau a 

observaţiilor făcute de evaluatori, avansind ideea că doar evaluarea „pe loc” este 
criteriul de măsură al „adevăratei” personalităţi. Dar, percepîndu-l pe altul, obser- 
vatorul trebuie să facă o afirmaţie teoretică, „constructivă” despre acesta. Deductia 
observatorului e obligatorie, iar utilizarea bagajului său informaţional e inevitabilă. 
Nu se poate, deci, separa „personalitatea reală” de „personalitatea percepută”. Ob- 
servatorul îl evaluează, de fapt, pe altul printr-un „filtru cognitiv” care suprapune 
,construc(ia" sa peste ceea ce este privit acum şi aici. Trăsăturile de personalitate, 
conchide S. Hampson, nu sînt nici „opera” ochiului privitorului, nici „opera” perso- 
nalitätii celui privit. „Mai curînd, ele sînt construite din comportamentul celui privit 
şi din mintea privitorului, în cadrul unui proces reciproc dependent”. 

Buss şi Craik (1986) propun o formulă uşor revizuită, pe care o numesc teoria 
„frecvenţei actului”. Departe de încercările simplificatoare care se ghidează după 
impresia spontană sau abordarea informală, această teorie îşi propune să înţeleagă 
tendinţele comportamentului uman ca pe nişte „constructe socio-culturale dispozi- 
tionale”. Iată propoziţiile pe care se sprijină acest punct de vedere : 


a. un scop principal al psihologiei personalităţii este să descopere regularitätile din 
comportamentul diurn al persoanei ; 

b. „constructele dispozitionale”, în calitatea lor de construcţii, sînt deosebit de utile 
în analiza comportamentului de fiecare zi; 

c. construcţiile sînt impuse spontan de participant şi observator şi se referă la com- 
portamentul în lumea socială ; 

d. cele două întrebuinţări ale construcţiilor dispozitionale, una pentru analiza stiin- 
tificä a personalităţii şi cealaltă pentru participant şi observator, sînt conceptual 
separate ; 

e. actele evaluate au potentä cauzală separat de construcţiile dispozitionale, impuse 
de participantii-observatori sau de cercetători. 


Ce sînt aceste „construcţii dispozitionale” ? Sînt formulări (de exemplu „X este 
altruist”) care descriu „rezultanta socio-culturală” a actului, care grupează şi etiche- 
tează comportamentele reale, de fiecare zi, ale individului. ,,Cunostintele” sociale ale 
persoanei vor influenţa, se înţelege, părerea celui care acţionează, iar interacţiunea 
socială va da formă comportamentului manifest. Procedurile pentru explorarea con- 
structiilor socio-culturale sînt următoarele : 


e denumirea actului — identificarea actelor specifice care sînt subsumate fiecărei 

categorii dispozitionale, fie prin observare directă, fie retrospectiv. Exemplu : 

ginditi-vá la trei persoane marcante pe care le cunoaşteţi si descrieti cinci acte 

specifice sau comportări pe care le-au avut, pentru a exemplifica acest concept de 

„dominație socială”. Au fost obţinute răspunsuri de tipul: „a monopolizat con- 

versatia”, „a organizat grupul” etc. ; 

e identificarea caracterului său de prototip (înţelesul cultural al actului pentru 

individ) ; 

e sortarea actelor dispozitionale. 
În tot acest demers, reputaţia observatorului, caracteristicile lui şi vivacitatea anu- 
mitor acte pot influenţa concluziile sociale ale evaluatorului. Intervin şi formaţia sa 
culturală, mentalitätile, caracteristicile mediului socio-cultural în care este implicat. 
Stringer şi Bannister (Constructs of Sociability and Individuality, 1979) vorbesc de 
„moştenirea socială”, în plan istoric si ontogenetic, de „corolarul socialitatii” şi cel 
al „comunităţii”, de locul central al conceptului de „rol” în formarea constructelor 
personale. Iar Cătălin Mamali (1984) crede că, în procesul interacțiunii, are loc 

procesul de „transformare” a constructelor. El scrie: „Ideea pe care o susţin este 
aceea că, în procesul construirii constructelor celuilalt (proces esenţial în înţelegerea 
rolului celuilalt), se poate produce o transformare a propriilor constructe. Din această 
perspectivă, transformarea reciprocă a constructelor în procesul interacțiunii sociale 
poate fi un indicator al co-dezvoltdrii sociale”. Are, desigur, dreptate: cînd con- 
struiesc, mă implic şi pe mine însumi, orice construcţie e şi o auto-constructie. Nu 
numai atît: conştient de această transformare, actorul social îşi va schimba concepţia 
despre sine. Si va proiecta noi „construcţii”, funcţie de această „descoperire”. 

Drumul de la act la „construct” este, adesea, marcat de schimbările tehnologice 
care modifică, la rîndul lor, atitudinile şi comportamentele de fiecare zi. Apar apoi 
substantive, adjective care descriu aceste schimbări. Cuvîntul „tehnocrat”, de exem- 
plu, denumeşte individul care a încorporat în comportamentul său cotidian compe- 
tentele teoretice şi abilităţile practice ale celui care stăpîneşte şi manipulează tehnica 
nouă. 


O veritabilă neglijenţă: situaţia 


În abordarea personalităţii, psihologii au luat prea putin în considerare interacţiunea 
dinamică şi continuă cu mediul înconjurător. Abia interacţiunea persoanä-situatie ne 
dezvăluie, însă, particularitatile specifice ale sistemului mediator: cunoştinţele şi 
concepţiile individului, modul său de prelucrare a informaţiei, emoţiile şi procesele 
sale fiziologice. De la naştere pînă la vîrsta adultă, un individ este implicat într-o 
acţiune bidirectionalä continuă în mediul său, comportamentul variind după carac- 
teristicile situaţiei. Un cercetător al personalităţii ca Raymond Cattell (1963) a putut 
să afirme, nu fără temei: „Neluarea în seamă a situaţiei este una din principalele 
cauze de judecare greşită a personalităţii”. Cadrul contextual solicită întreaga perso- 
nalitate, nu doar secţiuni cum ar fi sistemul cognitiv sau afectiv. Nu o persoană 
abstractă, ruptă de context, ci persoana în situaţie — iată cheia abordării fiecărei 
personalităţi pe care o propune poziţia ,,situationista”. 

În teoriile asupra personalităţii, rolul situaţiei a fost adesea subliniat: behavioristii, 
teoria dinamicii cîmpului, personologii, interactionistii au arătat importanţa contex- 
tului situational. Dar consecinţele asupra cercetării personalităţii au fost reduse. W. 
Mischel (Personality and assessment, 1968), observind că diferitele ,,dispozitii” nu 
cooperează decît slab cu indicatorii empirici, sustine că variațiile se explică prin 
schimbările situaţiei. S-ar impune deci o taxonomie pentru a clasifica toate caracte- 
risticile situationale, pentru o codare a stimulilor, din partea persoanei care percepe. 
Potrivit acestui punct de vedere, relevante nu sînt dispoziţiile ca „introversiunea-extraver- 
siunea” sau ,anxietatea", ci cognițiile, care trebuie să funcţioneze ca mediatori între 
modificările mediului şi comportament, cu „aptitudini discriminative”. Parametrii 
esentiali ai acestei teorii sint: competențele individului de a „construi” forme deose- 
bite de comportare în condiţii corespunzătoare, „aşteptările” sale faţă de anumite 
evenimente, valoarea pe care o posedă, ,,consecintele” pentru persoana care actionea- 
ză, sistemul autoreglator al individului. Analizind stadiul actual al cercetării acestei 
probleme, David Magnusson (1984), profesor la Universitatea din Stockholm, con- 
stată: ducem lipsă de un limbaj cotidian, cît şi de unul ştiinţific, care să posede 
conceptualizärile, distinctiile şi categoriile relevante care să ne permită să comunicăm 
sistematic despre situaţii şi persoană, prin interacțiuni situationale. Se ignoră încă 

posibilitatea diferentierii comportamentelor în functie de contextele în care apar. Teo- 
reticienii „trăsăturilor” au neglijat sau subestimat rolul situaţiei pentru înţelegerea şi 
explicarea comportamentului. Consecința? Atribuirea unor cauze comportamentului 
individual, fără a acorda atenţie contextului situational. Probabilitätile determinate de 
situaţie înseamnă că anumite condiţii situationale vor duce la anumite urmări în plan 
comportamental. De aici, se pot deduce două aspecte : 


e pe de o parte, în anumite situaţii, individul va aştepta să se întîmple anumite 
evenimente, el va percepe viitorul funcţie de contextul situational ; 

e pe de altă parte, vom constata că indivizii ataşează anumitor situaţii o încăr- 
cătură afectivă de natură să determine un anumit comportament. 


Situaţia conţine, deci, suport pentru dirijarea, orientarea şi stimularea comporta- 
mentului. Iată o ilustrare empirică, relatată de Magnusson: pe baza unor cercetări 
întreprinse în patru ţări diferite, s-a constatat că diferenţele de vîrstă si sex influ- 
enteazá considerabil percepţia cadrului situational. Aşteptările, precum şi predicțiile 
asupra evenimentelor viitoare sînt dependente de modul în care indivizii au receptat 
în trecut situaţiile din mediu, iar scenariile acţiunilor viitoare sînt dependente de 
aceste percepții. 

Pentru a putea aborda satisfăcător interacţiunea individului cu mediul, Joop 
Hettema (1984) a propus conceptul de adaptare psihologică, înţeles ca posibilitate de 
a „conceptualiza persoana după modul în care ea intră în contact cu mediul”, operînd 
în sensul „transformării”, „dominării” acestuia. Pentru a realiza această performanţă, 
individul trebuie să deţină două tipuri de informaţii cu privire la mediul său: privi- 
toare la receptarea şi clasificarea segmentelor mediului şi referitoare la modul de 
transformare a mediului într-unul mai folositor. Esenţa acestei teorii este concentrată 
asupra comportamentului, aşa cum se dezvoltă el în situaţii concrete sau locale (actua- 
le). Cunoaşterea situaţiei s-ar desfăşura paralel cu „faptele situationale” prin diferite 
tipuri de ,,tranzactii” care au loc între individ şi mediu, cu scopul de a restabili 
corespondenţa dintre comportamentul individual şi faptele situationale. Individul 
dobindeste treptat o anumită competenţă în diagnosticul situaţiilor si în evaluarea 
.eficientei" comportamentului său viitor. La a doua Conferinţă Europeană asupra 
Personalitatii, care a avut loc în 1984 la Bielefeld, Hettema şi colaboratorii săi isi 
completează teoria privitoare la delimitarea mai precisă a „puterii” celor doi termeni : 
personalitatea trebuie privită ca un sistem deschis, care „permite uşoare schimbări în 
condiţiile situationale, pentru a-şi exercita influenţa”, iar „situaţia trebuie concep- 
tualizată ca un domeniu ce are puterea de a influenţa comportamentul individului”. 
Pentru a considera apoi că „puternica influenţă pe care o exercită situaţiile, anulînd 
aproape complet calităţile personale ale indivizilor, a fost demonstrată în diferite 
studii”. Din păcate, studiile citate de autori sînt realizate în cazul exercitării autorităţii 
în situaţii conflictuale sau asupra vieţii în instituţiile de reeducare, adică în situaţii 
excepţionale, nu în situaţii derivînd din munca şi viaţa cotidiană. Dar sugestia că 
orice încercare de studiere a personalităţii trebuie să conţină şi o posibilitate de a 
utiliza „proprietăţile situationale” şi „tipurile de situaţii” trebuie reţinută. E necesară, 
fără îndoială, o taxonomie a situaţiilor, aşa cum a încercat Van Heck (1984), care a 
selecționat 20 de situaţii cu o rată mai înaltă de apariţii în viata cotidiană, între care : 
conflictul, conversaţia, cooperarea, declaraţia de dragoste, discuţia, examenul, lecţia, 
vizita etc. David Magnusson, la rîndul său, crede că o taxonomie a situaţiilor e po- 
sibilă atît timp cît există ordine şi regularitate în mediu. Dacă aceste condiţii ale 
mediului sînt îndeplinite, e de aşteptat o comportare logică, subordonată unui scop, 

din partea indivizilor. Stimulii, ca si evenimentele, pot fi grupati in categorii omo- 
gene, pe baza unor caracteristici comune. Culturile pot fi categorisite, de exemplu, 
dupa cäile folosite de indivizi pentru a-si atinge scopurile sau dupa tipul recom- 
pensärii oferite pentru un anumit tip de comportament. Ordinea si regularitatea din 
mediul fizic si social pot fi exprimate in termeni de proprietati fizice, de norme 
culturale, reguli, roluri, identificindu-se semnificatiile acestora pentru indivizi. Prin 
interacţiunile pe care le întreprind in viata de fiecare zi, indivizii achiziţionează „ma- 
şinării conceptuale”, crede De Raad, prin care fac plauzibilă lumea din jurul lor şi 
experienţele lor în această lume. Iar prin acest mecanism, pe care îl putem numi şi 
„învăţare socială”, se nasc şi se schimbă concepţiile despre oameni, despre 
personalitatea şi caracterul lor. Marthe Takala (1984), profesor la Universitatea din 
Jyvaskyla (Finlanda), crede că situaţia poate cuprinde atit „istoria învăţării” realizată 
de individ, cit şi ,tranzactiile" lui cu medii din trecut sau situaţii prezente. Acest mod 
de abordare a personalităţii aparţine, de fapt, concepţiei constructiviste : personali- 
tatea este „un act social artificial”, un set de categorii, pentru a da un sens varietatii 
comportamentale, şi nu poate fi înţeleasă decît doar în „context”, prin recurgerea la 
relaţia dintre conţinutul enunturilor şi intențiile celor care comunică. Modul în care 
cei implicaţi se orientează este ghidat de înţelegerea pragmatică a rolurilor cu care ei 
sînt echipați. Scenariile pe care le construiesc apoi descriu diferitele modalităţi in 
care participanţii îşi organizează activităţile, comportamentele unul fata de celălalt, 
concepţiile despre calitatea implicării. 

Cercetările asupra impactului situaţiei se opresc, de regulă, la condiţiile unui anu- 
mit moment, împrejurare, care sînt apoi clasificate în scopuri. Dacă situaţia este, însă, 
interpretată doar prin intermediul cadrului de referinţă al subiectului, nu acoperă 
întreg domeniul situaţiei, deoarece aspectul obiectiv, cît şi dimensiunea timp a situati- 
ei sînt trecute cu vederea. Adesea, însă, între ,,situatie” şi „mediu” s-a trasat un semn 
de egalitate. Situaţia devine atunci un fel de „variabilă de fond” şi poartă numele de 
„mediu social”. Dar, pentru a deveni ,situatie", mediul trebuie personalizat, cercetat 
în articulările sale concrete. Takala (1984) distinge medii ,percepute”, „atribuite”, 
„normative”, ,structurale", „ecologice”, „demografice”. Despre ultimele, el afirmă : 
identificarea unor exemple de variabile demografice şi ecologice (ocupaţie, sex, edu- 
catie, municipalitate) care să fie în legătură cu unele tipuri de comportament şi să 
descrie procese psihosociale este posibilă. Cu alte cuvinte, situaţiile includ mediul 
geografic, fizic, cultural, modul de viaţă şi stilul de viaţă. 

Importanţa abordării situaţiei concrete, pe fundalul mediului social, poate fi mai 
bine relevată dacă ne referim la situaţia de învăţare din şcoală. Învăţarea este adesea 
studiată ca un proces individualizat şi psihobiologic, ignorîndu-se mediul relational, 
structurile educaţionale, organizarea socială a modului de educaţie. În realitate, 

„învăţarea creează condiţia pentru o anumită personalizare a relaţiilor sociale sub 

forma diadică a relaţiei subiect-obiect”, motiv pentru care nu pot fi ignorate „rela- 

tiile sociale din cadrul educației” (Vlásceanu, 1979). 

I. Radu şi M. Ionescu (1987) propun abordarea dinamică a „situaţiei de învăţare” 
în termenii teoriei cîmpului, descriind „cîmpul acţiunii” elevului funcţie de scopul 
său, stimulii, obstacolele ce se ivesc, alte persoane, sursele de distragere de la sarcină, 
presiunea sau influenţa grupului, climatul. O analiză a situaţiilor educative nu va 
putea ocoli subiectul situaţiei şi descrierea ei (Ştefan, 1984). „Calitatea vieţii şcolare” 
poate fi interpretată atunci ca o rezultantă a condiţiilor de mediu (viaţa relationalä a 
elevului, spaţiul şcolar, organizarea vieţii cotidiene a elevilor) care influenţează 
indirect, prin intermediul sistemului afectiv, comportamentul participativ al elevilor, 

implicit formarea personalităţii acestora (Neculau, Iancu, 1983). Situaţia poate crea 


un „cîmp de influenţă” care se transformă în „cîmp de putere”, exprimat prin spaţiile 
şi poziţiile deţinute. Indicatorii „obiectivi” se convertesc în indicatori psihosociali. 


Inevitabilitatea trăsăturilor 


Atât timp cit cercetarea personalităţii a stat sub semnul nomoteticului, abordarea omu- 
lui concret, situat într-un context social, a fost neglijată. Cercetarea idiografică, sub 
incidenţa interactionismului, reabilitează interesul pentru persoana reală, dînd posibi- 
litatea caracterizării acesteia ca profil unic transversal-situational şi a interpretării prin 
comportamentul manifestat. Consecința acestei orientări pentru „teoria trăsăturilor” 
a fost considerabilă. În urmă cu două-trei decenii, personalitatea era identificată cu o 
sumă de trăsături organizate ierarhic. 


„Cel mai simplu mod de a descrie personalitatea unui om, scria un cercetător, 
este identificarea tiparului comportamental şi etichetarea lui cu denumirea de 
trăsătură... În abordarea trăsăturii, identificăm cele mai importante caracteristici 
ale personalităţii umane şi analizăm organizarea lor” (Lazarus, 1963). 


Diferenţele individuale erau astfel relevate prin descrierea organizării trăsăturilor 
într-o psihogramă. Dovezile noastre referitoare la existenţa trăsăturilor, afirmă G. 
Allport, provin din consistenţa actelor separate, din prezenţa ,,constantei” în compor- 
tamentul unei persoane. 

A fost o surpriză cînd unii cercetători au afirmat că „diferenţele individuale” nu 
au, de regulă, corespondenţă la nivelul individului. N-au întârziat să apară nici solu- 
tiile de compromis. J.T. Lamiell (1986) propune un neologism care împacă studiul 
indivizilor (sarcina idiografică) cu cercetarea principiilor generale ale activităţii psi- 
hice (misiunea nomotetică). Orientarea idioteticá se sprijină pe următoarele premise : 
o teorie a personalităţii este un cadru conceptual menit să furnizeze explicaţii com- 
portamentului individual ; descoperirile empirice, oricît de interesante, nu pot asigura 
suficiente dovezi pentru a promova o teorie a personalităţii. Soluţia ? Fiecare principiu 
nomotetic trebuie căutat în fiecare individ şi nu considerat o caracteristică a indi- 
vidului în general. Nuanta pe care o introduce Lamiell este aceea că trebuie căutat 
totdeauna un ,,inteles” în experienţa persoanei, că e necesar să se identifice modul in 
care se reflectă în mintea sau în „psihicul” individului comportamentul său. Această 
„epistemologie personală” poate fi mai bine cuprinsă în conceptul de „judecată uma- 
nă”, înţeleasă ca un „procedeu de informaţie” pe care îl dezvoltă individul în situaţie. 
Continuă să se manifeste şi situări tranşante de partea teoriei trăsăturilor. Un cercetă- 
tor consideră că abordarea clinică şi socială a personalităţii aparţine, mai degrabă, 
domeniului antropologiei şi situationismului, decît orientării spre studiul personali- 
tatii. Formularea sa este fără nici un echivoc: „teoria personalităţii se ocupă de 
trăsături” (Hofster, 1984). Prima premisă a acestei concluzii este că preocuparea 
psihologiei personalităţii trebuie să fie descrierea diferenţelor individuale. Interactio- 
nistul este psiholog al personalităţii numai în măsura în care se concentrează asupra 
persoanelor (în interacţiune) şi nu asupra situaţiilor. A doua premisă este că psiho- 
logia ar trebui să încerce prezicerea comportamentului uman, explicaţia fără predictie 
nefiind convingătoare. Rezultă acum că scopul psihologiei personalităţii este predicția 
diferenţelor în comportament, prin evaluări şi o taxonomie a trăsăturilor. Autorul 
acestei orientări, Hofster, propune o modalitate de evaluare prin utilizarea unor 

adjective care descriu träsäturi, de fapt, o abordare psihometricä. Procedura este 
evident partizană. Sigur este, însă, faptul că definirea operaţională a trăsăturilor 
variază de la studiu la studiu şi de la test la test, funcţie de concepţiile cercetătorilor. 
Definiţiile asupra trăsăturilor aparţin perspectivei biologice, învăţării sociale, teoriei 
constructelor sociale, etichetărilor psihometrice. Mai recent, sînt considerate „acte” 
comportamentale. „Caracteristica definitorie a personalităţii, scrie Paul Popescu- 
-Neveanu (1987), este nivelul de activism...” Iar un cercetător american le identifică 
drept „părţi ale evenimentului social" şi consideră cá pot fi redate sub forma unor 
caracteristici care se încorporează în schema unui eveniment sau scenariu (John, 1986). 
O taxonomie a trăsăturilor interpersonale, de exemplu, ar trebui să se bazeze pe trei 
caracteristici dihotomice: direcţia (acceptare sau refuz), obiect (eu sau altul) si re- 
sursă (status înalt sau scăzut). Căutarea unei consistente comportamentale, sîntem de 
acord, nu se poate petrece, încă, fără utilizarea limbajului trăsăturilor. 


Relatiile interpersonale 


si sociometria 


5 


Jean Maisonneuve 


Acest capitol îşi propune un dublu obiectiv: mai întîi, să prezinte bilanţul unui ansamblu de 
cercetări diacronice pe tema afinitätilor elective! şi să expună, mai apoi, direcţiile unei metode 
special adaptate studiului relaţiilor interindividuale în sînul grupurilor mici: Sociometria. 


|. Procesele de afinități 


Problema afinitätilor, adică a intilnirii, a alegerilor şi a legăturilor elective răspunde 
unei griji persistente a simțului comun. De ce cutare şi cutare fiinţe se atrag atunci 
cînd se întîlnesc ? De altfel, se întîlnesc oare din întîmplare? Care sînt sursele sim- 
patiei lor, suporturile şi conținuturile schimburilor pe care le intretin? Ce aşteaptă 
unii de la alţii, ce înseamnă pentru ei „a fi cu”, „a fi împreună” ? 

La aceste întrebări nu s-au dat pînă la mijlocul secolului decît răspunsuri parţiale 
şi disparate. Aportul filosofiei şi al literaturii nu sînt, fără îndoială, neglijabile, dar 
tin, mai ales, de intuiţie sau de evocare. Domeniul afinitätilor constituie un sector 
cvasi-strategic din punctul de vedere al conţinutului şi al metodei, de vreme ce se 
situează, de la început, la intersecţia dintre anumite regläri sociale, dintre motivațiile 
sociale şi interacţiunea lor. 

Prin „afinitate” se poate înţelege orice relaţie dilectivă, adică implicînd un act de 
alegere şi o satisfacţie afectivă trăită de către agenţi. Această definiţie permite să se 
înglobeze nu doar relaţiile de prietenie sau de dragoste ce unesc intim două persoane, 
ci şi fenomenele de preferinţă şi de simpatie reciprocă în grupurile multiple ai căror 
membri sîntem. Ea are un caracter operator, căci se pretează la cercetări sociometrice 
care vizează să distingă şi să măsoare alegerile în privinţa numărului, direcţiei, sta- 
bilitätii. În fine, această noţiune poate îngloba trăirile fenomenologice proprii oricărei 
relaţii elective, evocînd prin chiar numele ei intensitatea atracției şi promisiunea de 
ataşament. 


1. Totalitatea acestor cercetări a fost expusă şi interpretată în lucrarea noastră Psychosociologie de 
l'amitié, PUF, 1993. 

Studiul afinitätilor cere o suitä de abordäri centripete, mergind de la context si de 
la cîmpul intilnirilor pînă la intimitatea aparte a ,,diadelor”. Mai exact, se pot consi- 
dera douä demersuri fundamentale consistind in: 


e degajarea reglärilor şi conditionärilor sociale ce intervin in contacte, deter- 
minind ceea ce se poate numi ,,cimpul eligibilitatilor” ; 

e examinarea ulterioară a aspectelor propriu-zis interpsihologice ale afinitätilor 
care implică procese de interacţiune a personalităţilor legate de un ansamblu de 
percepții si de motivații afective. 


1. Cadrele sociale ale afinitätilor 


Studiul lor priveşte un fel de zonă colectivă şi prealabilă a afinitätilor ; se vorbeşte în 
termeni de situaţie, de normă, de statut şi de afiliere. Într-adevăr, majoritatea contac- 
telor noastre cu celălalt sînt provocate de exerciţiul rolurilor sociale, corespunzind 
posesiunii diverselor statute, de ordin familial, profesional, civic sau chiar ludic ; ele 
determină nu numai reţelele noastre de comunicare, volumul şi frecvenţa lor, ci şi 
stilul şi modalităţile. Astfel, nu numai că nu întîlnim pe oricine, oricînd, dar nici 
n-am putea stabili, fie şi cu cei mai apropiaţi dintre partenerii noştri, orice fel de 
legătură afectivă. 

Cele două fenomene evidente ce se degajă din toate cercetările sînt efectul 
vicinitar, adică influenţa proximitätii spatiale, şi tendinţa către omofilie, termen forjat 
de sociologul american Merton, pentru a desemna atracţia corespunzînd similitudinii 
de statut social. Vicinitatea şi omofilia apar, de altfel, în strînsă legătură, de vreme ce 
societăţile tind să-şi adune membrii de niveluri analoage sub efectul combinat al unor 
imperative funcţionale şi al grijilor axiologice. 

Aceste zone afinitare presupun, în acelaşi timp, grupuri localizate ai căror indivizi 
sînt membri - mai ales vecinii, mediul de lucru si de distracţie - si ai unor ansambluri 
latente cu care se simt mai mult sau mai puţin solidari, precum clasa socială şi pro- 
fesiunea, sexul şi generaţia. 


A. Vicinitatea - Rolul său este întotdeauna considerabil şi foarte semnificativ 
statistic în raport cu posibilitatea ei de ocurentä, dar poate cînd să-l materializeze şi 
să-l întărească pe acela al structurii sociale, cînd să introducă o bulversare a distan- 
telor si a rangurilor tradiţionale. În primul caz, ea constituie un factor de menţinere, 
fie că este sau nu vorba de grupuri durabile (precum satul sau cartierul) sau temporare 
(ca şcoala sau atelierul) sau chiar de grupuri artificiale, de îndată ce un decret rigid 
interzice libera circulaţie ; pretutindeni, indivizii tind să se asocieze datorită simplului 
fapt că sînt vecini. În alte cazuri, vecinătatea poate juca un rol novator şi dinamic - 
fie că este vorba de oraşe birasiale sau de comunităţi ce înglobează rezidenţi de 
diferite clase şi responsabili ai mai multor generaţii, sau — mai simplu - de grupuri 
şcolare mixte. lar această evoluţie poate să rămînă şi ea parţială şi precară, căci rolul 
vecinatatii depinde, în cele din urmă, de funcţia pe care ea o capătă pentru vecini si 
de modul în care este trăită. După cum este dorită, acceptată sau suportată cu greu, 
ea poate constitui în ea însăşi o valoare sau doar un factor de facilitare locală, a cărui 
dimensiune depinde în cele din urmă de starea sistemului global. 

În cazul unei „întîlniri” neprevăzute care amorsează un schimb simpatetic, aceasta 
suscită o dorinţă de prelungire, susceptibilă să învingă toate distanţele, astfel încît 
»proximizarea” devine criteriul de intensitate al legăturilor elective dintre persoane. 
Vicinitatea şi afinitatea se află, deci, într-un raport dialectic, după cum ne plac cei 
care ne sînt aproape sau tindem, dimpotrivă, să ne apropiem de cei pe care îi iubim. 

B. Omofilia - Omofilia de sex apare întotdeauna drept cea mai comună si mai 
vivace (fără îndoială, pentru că atinge modele universale de segregare, a căror trans- 
gresiune pune în joc diferenţele si anxietätile de ordin psihosociologic). În ancheta 
noastră, desfăşurată în Franţa, proporţia globală a subiecţilor masculini care au cel 
putin o femeie în constelația lor amicală rămîne minoritară (40%). E cu atit mai 
frapant să se constate că, în schimb, 80%, adică exact dublul subiecţilor din primul 
caz, îşi exprimă toleranța, chiar acordul favorabil în privinţa stabilirii de legături 
amicale între cele două sexe. O asemenea distantare arată că evoluţia opiniilor de 
principiu şi a atitudinilor verbale a depăşit destul de mult evoluţia conduitelor efec- 
tive. Nu s-ar putea, deci, spune că un model permisiv s-ar fi substituit unui model 
defensiv sau agresiv; el pare, mai degrabă, să i se fi suprapus într-un climat de 
ambivalentä caracteristică, în care femeia continuă să apară ca obiect sexual, în ace- 
laşi timp dorit şi temut, impunîndu-se însă şi ca tovarăş social. 

Această distanţă între planul factual şi cel al evaluării se regăseşte în materie de 
afinități de nivel social: în vreme ce aproximativ două treimi dintre relaţiile amicale 
unesc pe subiecţii situaţi în acelaşi „strat” social (acesta combinînd profesiunea, nive- 
lul resurselor si al instrucției - vezi tabloul I), apartenenţa la un acelaşi mediu social 
este clasată pe ultimul loc în răspunsurile la întrebările privind „baza prieteniei” 
(tabloul IT). 


Tabloul I. Stratificarea prietenilor (in%) 
(Extras din J. Maisonneuve si L. Lamy, Psychosociologie de l’amitié, PUF) 


Muncitori Functionari Cadre Femei 


1960 - 1990 
Prieteni cu aceeasi 
profesiune (rapel) 50-40 55-41 45-41 35 
Prieteni din acelasi strat 72-69 61-63 62-54 32 
Prieteni din straturi vecine 23-15 31-21 25-31 32 
Prieteni din straturi superioare 4-16 6-16 5-5 20 
Prieteni din straturi inferioare 1-0 2-0 8-10 16 


Tabloul II. Bazele prieteniei 
(Extras din Psychosociologie de l’amitié, PUF) 


Ranguri medii ale itemilor 


1960 1990 
A avea adesea ocazia 
de a fi împreună Il III 
Aceleaşi gusturi I I 
Aceleasi opinii IV IV 
Apartenenta la acelasi 
mediu social V V 


O atractie inexplicabila III II 

În ancheta din 1960, muncitorii manifestă global cea mai puternică omofilie, o 
propensiune specifică spre a face din prietenie o camaraderie privilegiată şi spre a 
reuni pe cei mai buni prieteni ai lor ; în timp ce funcţionarii şi, mai ales, cadrele sînt 
relativ mai eclectice şi preferă o pluralitate de schimburi strict bipersonale, mai favo- 
rabile intimitätii. Pe de altă parte, numărul mediu de prieteni intimi este net superior 
în marile oraşe, în raport cu oraşele mai mici şi, mai ales, cu satele în care folosirea 
termenului „prietenie” prezintă un sens mult mai puţin selectiv şi desemnează adesea 
înţelegerea şi cordialitatea între vecini. 

Regăsim aici un fenomen observat de Alain Girard! în legătură cu alegerea soţului. 
Totul se petrece ca şi cum o dorinţă de spontaneitate şi de laxitate ar interfera fără 
încetare cu conştiinţa difuză a determinantilor sociali ai afinitätilor noastre şi cu 
adeziunea tacită la o veche regulă de omofilie. 

Studiile comunităţilor relevă, la fel, persistenta modelelor de distante sociale, 
dincolo de o tendinţă de deschidere. Fie că este vorba de oraşe sau de asociaţii multi- 
rasiale, efectul vicinitar favorizează eclectismul raporturilor pe plan local. Dar această 
evoluţie nu influenţează decît slab relaţiile externe, dominate în continuare de con- 
veniente şi de eticheta în vigoare în mediul respectiv. 

Cercetările consacrate odinioară de către sociologul american R.K. Merton colec- 
tivitätilor locale relevă variaţii semnificative în formele şi gradele efectului vicinitar 
şi ale tendinței de omofilie. Acolo unde există un climat de cooperare - în funcţie de 
urgentele funcţionale şi de anume idealuri comunitare - pregnanta statutelor tradi- 
tionale se diminuează în favoarea celei a rolurilor şi a nivelurilor de angajare locală. 
Dar, în orice caz, sub o eventuală „heterofilie” de rang sau chiar de conţinuturi 
ideologice, subzistă omofilia valorilor, care întăreşte ea însăşi coeziunea şi endofilia 
locală, adică vicinitatea în sens larg. Mai exact, subiecţii puternic implicaţi în ges- 
tiunea comunităţii tind a se căuta dincolo de înrudirile de opinii, cu condiţia să aibă 
în comun anumite griji dominante. Invers, subiecţii care se dezinteresează de viaţa 
locală caută în exterior contacte ce corespund gusturilor şi intereselor lor. 

Studiile comparative sînt, deci, indispensabile. 

În ce priveşte constelatiile amicale, am putut degaja o mixtură de constante, de 
diferenţe şi de evoluţii diacronice ; toate acestea graţie a două anchete pe lîngă mai 
multe categorii sociale, efectuate în contexte pe cît de asemănătoare posibil, la 30 de 
ani distanţă. 

e Se constată mai întîi, pretutindeni, înalta valoare conferită legăturilor de prie- 

tenie cu un anume optimum al cîmpului amical, ale cărui margini şi norme pot fi 

precizate : de la unul la 10 prieteni intimi, cu o frecvenţă maximă a numărului 3. 

La fel, se cade de acord, în general, pentru a cita identitatea gusturilor ca bază 

primară a prieteniei şi pentru a trimite originea socială pe ultimele rînduri - con- 

trar existenţei globale a unei omofilii foarte ridicate. 

e Cîteva diferenţe apar la nivel categorial, local şi temporal. 

e Ancheta din 1990 arată persistenta aceloraşi tendinţe puternice (cîmp amical, 

omofilie, evaluări) cu o reducere a distanţei intercategoriale. Totul se petrece ca şi 

cum expansiunea de 30 de ani a unei culturi mediatice şi normalizante ar antrena 

o nivelare a referintelor şi a modurilor de comunicare, pe cînd anumite distante 

legate de bani rămîn de neînlăturat. 


Dacă se iau în considerare straturile (sau afinitätile de nivel), muncitorii mar- 
chează un uşor avans către stratul superior, al funcţionarilor cu pregătire medie. Nici 


1. A. Girard, Le choix du conjoint, Paris, PUF., 1977. 

unii, nici ceilalti nu declarä a avea prieteni dintr-un strat inferior. Cit despre cadre, 
ele au de două ori mai multi prieteni care tin de un strat inferior decît cei care tin de 
un strat superior, aparent datorită unei distante economice care poate marca stilurile 
de viaţă. 

Pe de altă parte, esantionul feminin - aparent mai eclectic decît cel masculin - îşi 
repartizează legăturile de prietenie în toate straturile tabloului. 

În materie de evaluare a bazelor prieteniei, mitul afinitätilor pur spontane sau 
datorate „unei atracţii inexplicabile” pare să fie tot mai răspîndit. Subzistá, totuşi, o 
anume ambiguitate, în funcţie de libertatea lăsată de întrebările cercetătorului : dacă 
se cer oamenilor judecăţi de valoare, se obţine expresia unui ideal eclectic. Dacă 
oamenii sînt puşi la zid (plecind de la propria lor „listă” de prieteni intimi), realismul 
şi omofilia îşi recapătă greutatea ; dar, la rîndu-le, ele tind să se diminueze. 

În orice ocurentä, dacă ne plasăm într-o perspectivă temporală mai amplă, ex- 
tensia şi intensificarea legăturilor amicale private n-ar putea constitui un progres liniar 
aşa cum cred unii idealişti. Ne găsim, mai degrabă, în faţa anumitor schimbări de 
echilibru socio-afectiv şi a anumitor procese de substituție. Acolo unde legăturile 
afective primare (cele de familie, de vecinătate, de clasă, cele ce ţin de corp) tind să 
se atenueze, alte legături propriu-zis dilective, fondate pe factori mai personali, se 
leagă si se intensifică. În paralel cu emergenta unei anume heterofilii de statut, există 
tendinţa de a o compensa cu o altă formă de omofilie - privind, de exemplu, adeziu- 
nea la noi valori sau, pur şi simplu, împărtăşirea de gusturi comune - fără ca vreo 
constelație afectivă să acceadă la o deschidere radicală. 

Astfel, partea de atracţie spontană ce apare deja în culturile arhaice şi în grupările 
comunitare va căpăta în societăţile de masă o greutate considerabilă şi ne va orienta 
pe fiecare dintre noi în interiorul cîmpului de opţiuni, către cutare sau cutare partener 
ales. Vom aborda acum tocmai această dimensiune personală. 


2. Interpsihologia afinitätilor 


Resortul intern al conduitelor afinitare tine, fara indoiala, de anumite nevoi de relatie 
si de afectiune, ale cäror urme le gäsim la orice individ. Asemenea conduite n-ar 
putea fi gindite in termeni de entităţi izolabile şi statice, ci in termeni de relaţii diadice 
si dinamice, in care se iau in considerare simultan ambii poli ai relatiei. N-am putea 
vorbi de afinitate decît atunci cînd întîlnirea suscită o atracţie mutuală si îi face pe 
parteneri să menţină un contact care, pentru ei, este sursa unor satisfacţii mai mult 
sau mai puţin intense. 

Lucrările care au explorat această perspectivă interactionistä se constituie în două 
mari curente. Unul este de natură clinică, legat de anumite concluzii ale lui Freud şi 
prelungit adesea în analize fenomenologice. Celălalt este de natură experimentală şi 
sociometrică ; el vizează să precizeze nu numai afinitätile interpersonale, ci şi conşti- 
inta mai mult sau mai putin corectă pe care o au subiecţii, ca şi modul în care fiecare 
dintre ei caracterizează persoanele preferate în raport cu ceilalţi şi în raport cu sine. 


A. Mai multe concluzii, destul de frapante, se degajă din aceste lucrări experimentale. 


* Dificultăţile şi incertitudinile comunicării între oameni ; asupra acestui punct, 
sociometria confirmă mărturiile (mai impresioniste) ale operelor literare. Se constată, 
mai ales, cá diadele armonice perfecte - adică acelea ale căror membri se aleg 
reciproc şi contează unul pe celălalt - nu reprezintă decît aproximativ o cincime 
din relaţiile efective care se leagă în grupurile noastre. În afară de aceasta, progre- 
sele ajustării interpersonale în timp rămîn mediocre şi relaţiile sînt de o instabili- 
tate notorie. 

e În dinamica alegerilor, aşteptărilor si evaluărilor, procesele dominante prezintă 
un caracter net autist şi narcisiac ; într-adevăr, înclinăm fără încetare să presupu- 
nem cá cei care ne sînt simpatici ne simpatizează la rîndul lor şi, de asemenea, că 
seamănă mai mult decît alţii fie cu imaginea pe care ne-o facem asupra noastră 
înşine, fie cu imaginea noastră ideală: prezumție de reciprocitate şi prezumție de 
similitudine. Or, de fapt, această dublă prezumție se dovedeşte irealistă in mai 
mult de jumătate din cazuri. 

e În general, tindem să-i idealizäm pe cei pe care îi preferám în raport cu cei care 
ne sînt indiferenți. 


Înseamnă aceasta că jocul interacțiunilor este în întregime orb? Se poate discuta, 
în legătură cu acest punct, semnificaţia rezultatelor ; ni se pare, atît din perspectivă, 
fenomenologică cît şi funcţională, că nu se poate susţine faptul că nu ar exista o 
anumită clarviziune la parteneri ; chiar dacă aceasta se reduce la o fulguratie spora- 
dică, ea rămîne singurul fundament posibil al unei conştiinţe a afinitätilor sau a barie- 
relor şi ea apare în acele momente critice în care subiecţii descoperă unul la celălalt 
confirmări sau dezmintiri decisive în raport cu aşteptările lor. În afară de aceasta, 
simpatia ar putea, la fel de bine, să apară între o similitudine efectivă, percepută 
obscur, şi o similitudine mai autistă şi fantasmatică. 


B. Cînd problema se pune cauzal, adică din perspectiva mofivatiilor afinitare, ne 
găsim în prezenţa a două ipoteze total opuse : 

1. Aceea a similaritáfii sau, cel putin, a unei omologii psihologice care ar prelun- 
gi, la nivelul personalităţii, omofilia statutelor şi a valorilor, stabilită de abordarea 
sociologică, confirmînd adagiul celebru, conform căruia „cine se aseamănă se adună”. 
Astfel, prezumția de similitudine ar fi fondată partial în cazul atractiilor reciproce. 

2. Ipoteza complementaritätii, implicind la parteneri o formă specială de hetero- 
filie caracterologică, fiecare permitind celuilalt să-şi satisfacă nevoi complementare 
profunde, verificind şi precizînd astfel adagiul invers asupra „atracției extremelor”. 
Procesele de idealizare a preferatilor invocate anterior pledau deja în favoarea unei 
asemenea ipoteze. 


Mai toate rezultatele obţinute într-un mare număr de cercetări, atît clinice, cit si 
experimentale, ajung la concluzii încă incerte şi mai mult sau mai puţin compatibile ; 
ele pot fi formulate astfel : 


e Se constată analogii mult mai clare între membrii perechilor de prieteni la nive- 
lul atitudinilor, al valorilor şi al stilurilor semantice decît la nivelul structurii 
personalităţilor. 

e Deşi este vorba de o tendinţă şi nu de rezultate statistic semnificative, numeroase 

lucrări au pus în evidetä existenţa unei anume similitudini între prieteni. 

e Totuşi, rezultatele anumitor cercetări aprofundate asupra cuplurilor conjugale 

pledează în favoarea afinitätilor prin complementaritate şi nu prin similitudine. 

e Îndoiala în fata oricărei teorii unitare poate conduce la o concepţie mai eclecticá 

şi mai complexă asupra afinitätilor. 

Mai degrabă decît să optăm între cele două ipoteze opuse (aceea a similitudinilor 
si aceea a complementaritätii partenerilor) pare pertinent să căutăm să precizăm tipu- 
rile mixte, orientîndu-ne către o teorie a armoniilor complexe. 

Se observă astfel, în general, la perechile şi la cuplurile cele mai unite, o asemă- 
nare în privinţa scării de valori şi a anumitor trăsături ale personalităţii, în timp ce 
alte tendinţe apar drept complementare. 

Pentru a pune in lumină aceste tipuri mixte şi această armonie complexă între 
parteneri, trebuie să ţinem seama de mai multe aspecte : 


e pe de o parte, de faptul că orice relaţie interpersonală presupune anumite astep- 
tări (adică anumite conduite ale lui alter faţă de ego) şi anumite aporturi (adică 
anumite conduite ale lui ego faţă de alter). Or, în cursul interacțiunilor concrete, 
fiecare subiect manifestă o propensiune către cutare sau cutare tip de atitudine ; 
de exemplu, unii exprimă, mai ales, inițiative : a da, a lua, a conduce..., în timp 
ce alţii adoptă, mai ales, atitudini receptive: a primi, a suporta, a urma... Se 
înţelege astfel că va exista o armonie sau o incompatibilitate, după cum aceste 
atitudini se completează sau nu ; 
e pe de altă parte, trebuie ţinut cont de gradul de intensitate a interacțiunilor şi de 
modul în care sînt exprimate. De exemplu, nevoia de a-şi dovedi afecțiunea poate 
fi mai mult sau mai puţin intensă, mergînd de la o rezervă discretă la efuziunile 
cele mai călduroase ; pentru unii, limbajul va juca un rol important, în timp ce 
alţii vor prefera să comunice cu celălalt fără să-şi verbalizeze sentimentele... Se 
înţelege că avem aici o a doua condiţie de acord sau de disparitate între parteneri. 
Pe scurt, se pare că există două axe distincte de compatibilitate, una fondată pe 
complementaritatea atitudinilor, cealaltă fondată pe similitudinea unei nevoi a cărei 
intensitate variază. 


AIT ST «phe it ra doe" noe de LEE AN Bade ec 
Pen de ee, refe tern) 


md 


neos cde anat Amid tons vr wade 
Irc vro fh di ra cip ral 


Dacă încercăm să degajăm sensul şi funcţia acestor două moduri de compatibi- 
litate care pot să se conjuge în cazul „perechilor” celor mai bine asortate, am putea 
spune că similitudinile răspund unor nevoi de securitate, în timp ce complementarită- 
tile răspund unei nevoi de împlinire. Este semnificativ, de altfel, că cele două procese 
stabilite de studiile experimentale se întîlnesc aici cu inferentele clinice, de vreme ce 
prezumtiile de reciprocitate şi de similitudine posedă indubitabil o funcţie protectoare, 
pe cînd idealizarea celor preferaţi reflectă o grijă de completitudine. 


C. Coniventä sau comuniune. În acest punct al analizei, ajungînd în inima acestor 
abordări concentrice, ne socotim în măsură să definim sensul ultim al afinitätilor, 
luînd în considerare totalitatea rezultatelor obţinute. Tindem să credem că orice afini- 
tate se fondează minimal pe o coniven{d narcisică între parteneri, coniventá care, în 
anumite cazuri privilegiate şi precare, se poate transforma într-o comuniune propriu-zis 
tranzitivă!. 

Această teză, care se poate sprijini, în acelaşi timp, pe aporturile psihanalizei şi 
pe cele ale fenomenologiei, conferă idealului personal un rol decisiv. El pare, 
într-adevăr, să orienteze alegerea celuilalt şi să hrănească, într-un fel, legătura dilectivă, 


1. Pentru o dezvoltare a acestei teorii, a se vedea cartea noastră Psychosociologie de l'amitié, capi- 
tolul XII şi concluziile. 

gratie satisfactiilor pe care le procurä urmärirea lui. La nivelul idealului personal, se 
poate realiza o triplă mediere: între factorii de identitate şi cei de alteritate, între 
nevoia de siguranţă şi cea de împlinire, în fine, între planul inconştientului şi cel al 
trăitului, între nostalgia trecutului şi energia proiectului. 

Recurgind succesiv la exemple clinice de origine psihanalitică, la observaţii coti- 
diene asupra „mediilor alese” şi la implicaţiile anumitor capodopere literare sau tea- 
trale, se pot degaja şi prezenta modalităţile coniventei narcisice în materie de alegere 
amoroasă sau amicală. Mai mult decît o complementaritate strictă, ambivalentele 
mutuale vizează cel mai adesea să-i satisfacă pe toti partenerii, printr-un joc subtil de 
provocări şi de procuri în care alternanţa rolurilor nu este exclusă, cel puţin pe plan 
fantasmatic. 

Luată de una singură, coniventa poate da seama de acest aspect foarte important 
al raporturilor dilective care ţine de fantezie şi de reverie. Domeniul lor nu este doar 
cel al solitudinii, cum s-a susţinut adesea, ele fiind, în multe cazuri, stimulate de 
întîlnirea a doi subiecţi ce exercită unul asupra celuilalt un fel de putere incantatorie ; 
in acest sens, afinitatea s-ar putea chiar defini ca intilnire a două imaginaruri şi s-ar 
putea susţine că această dimensiune fantasmatică, departe de a fi un epifenomen, este, 
într-adevăr, consubstantialä legăturii dilective. Experienţa trăită a legăturilor celor 
mai intense, zona privilegiată pentru fenomenologie ca şi pentru poezie, atestă faptul 
că anumite diade acced la un nivel de intimitate comunicationalä, la un „noi” care 
transfigurează existenţa prealabilă, care smulge subiecţii din cotidianul lor şi din 
separare. 

Accesul la o asemenea experienţă implică o aşteptare şi o disponibilitate profundă, 
dar şi un mod specific de compatibilitate, o armonie a stilurilor existenţiale care ar 
putea da cheia ultimă a problemei afinitätilor. 

În definitiv, ecloziunea şi destinul afinitätilor depind, în mod constant, de sensul 
pe care îl ia, iar mai apoi îl păstrează sau îl pierde, o anume situaţie pentru cei doi 
parteneri. Dar trebuie să se ţină cont de factorii de ordin impersonal (contexte sociale, 
modele, urgente diverse) şi de combinaţiile diferite între grija de securitate şi dorinţa 
de împlinire. În această optică, nici reglările culturale, nici structurile caracterologice, 
nici trecutul nu sînt determinanti puri. Afinitatea (niciodată complet previzibilă) ex- 
primă atracţia actuală şi mutuală a persoanelor care răspund în acelaşi stil unei situa- 
tii, de la simplul acord pasager pînă la fuziunea unei intilniri esentiale!. 


II. Sociometria 


Originile acestei metode urcă pînă la lucrările lui J.L. Moreno, care şi-a publicat 
opera de bază (Who Shall Survive) în 1934 (partial tradusă în franceză, cu titlul 
Fondements de la sociometrie). Termenul „sociometrie” însuşi este semnificativ : este 
vorba de aplicarea unei măsuri (metrum) fiinţei sociale (socius), de stabilirea unui fel 
de „geografie psihologică a grupurilor”, orice unitate socială fiind, mai întîi, după 
J.L. Moreno, „un sistem de preferinţe şi de repulsii spontane”. În măsura în care 
anumite proceduri permit să se atingă acest obiectiv, se înţelege de ce ele trebuie să 
joace un rol primordial în studiul afinitätilor. 


1. Este cazul marilor iubiri, dar şi acela al prieteniilor fulgerătoare, precum cea dintre Montaigne şi La 
Boétie. 

Ele au fost sistematic prezentate si partial criticate in mai multe lucräri de meto- 
dologie psihosocială!. Vom indica principiile lor generale, conceptele si operaţiile pe 
care le implica, extensiile lor posibile si domeniul perceptiei socio-afective, dar si 
limitele lor si dificultätile intrinseci. 

Desi, după Moreno, originalitatea sociometriei constă în faptul că uneşte teoria cu 
practica şi accentul poate fi pus cînd pe una, cînd pe cealaltă. 

Dacă se urmăreşte, în principal, un obiectiv practic psiho- sau socioterapeutic, 
cercetarea va fi centrată pe sociabilitatea fiecărui subiect, pe relaţiile personale între- 
ţinute cu diverşii tovarăşi de lucru, ca si pe structura proprie grupului. Abordarea 
implică, deci, cele mai mari precautii clinice pentru a evita reticentele sau distor- 
siunile în răspunsuri. Numai cu acest preţ va putea practicianul să obţină o imagine 
socio-afectivă autentică şi, plecînd de la ea, va putea decide intervenţii oportune : 
reafectarea subiecţilor izolaţi sau respinşi, constituirea unor echipe armonioase, sepa- 
rarea liderilor rivali etc. 

La acest nivel, toate indicaţiile privind alegerile, mai ales rangul, intensitatea, 
originea sau direcţia, vor trebui luate în considerare şi replasate în contextul colectiv 
al schimburilor şi în cadrele sociale mai largi în care se inserează grupul. 

Invers, aceşti factori tind să fie standardizati în studii extinse, în care clinicianul 
trebuie să facă loc statisticianului. La acest nivel, se caută mai ales să se degaje 
anumite „modele” asociative, să se compare frecvenţa lor de apariţie şi să fie rapor- 
tate la anumiţi factori mentali sau sociali cu care pot apărea în corelaţie. Obiectivul, 
în acelaşi timp practic şi teoretic, priveşte reţelele de comunicare şi dinamica rela- 
tionalä. 


1. Situatia sociometrica 


Trebuie să subliniem, mai întîi, că această situaţie este, în mod normal, cea de „te- 
ren" şi nu cea de „laborator”. Membrii unui grup anume - care se cunosc deja, cu 
toţii, între ei - sînt întrebaţi cu care dintre tovarăşii lor ar dori să se asocieze pentru 
cutare activitate sau în cutare situaţie viitoare. Se poate observa că inima faimosului 
„test sociometric” (care ar merita mai bine numele de „anchetă”) este un apel la 
scopurile preferentiale hic ef nunc şi nu o alegere cu caracter abstract şi platonic. 
Alegerea va fi solicitată în funcţie de unul sau de mai multe criterii determinante : 
jocuri, lucrări, confidente etc. — si este convenit dinainte cá se va tine cont de prefe- 
rintele exprimate în măsura posibilităţilor. Moreno a insistat mai ales asupra acestor 
două puncte; toată importanţa şi semnificaţia testului sociometric vin de aici. 
Într-adevăr, alegerile pot varia în funcţie de situaţiile luate în calcul (cutare tovarăş va 
fi preferat pentru lucru şi nu pentru distracţie) ; pe de altă parte, subiecţii nu vor fi cu 
adevărat ,motivati” să răspundă decît dacă au perspectiva unei aplicaţii viitoare. 

De altfel, n-am putea neglija condiţiile înseşi în care se efectuează testul: mo- 
ment, prezentare, limbaj, forma scrisă sau orală, colectivă sau individuală, anonimă 
sau nominativă a răspunsurilor ; în fine, statutul şi stilul persoanei care propune, 
analizează şi, eventual, utilizează aceste date. 

Toţi aceşti factori pot avea o incidenţă considerabilă asupra naturii şi valorii răs- 
punsurilor obţinute, ei comandind „climatul” testelor sociometrice ; acestea nu sînt, 


1. Mai ales într-un capitol despre Sociometrie şi studiul relaţiilor preferentiale, Jean Maisonneuve în 
Traité de Psychologie experimentale, dirijat de P. Fraisse si Jean Piaget (vol. IX), PUF., Paris, 1968. 
Si, recent, o lucrare a lui P. Parlebas, Sociométrie et réseau de communication, PUF., Paris, 1985. 


PERSONALITATEA ÎN RELATIILE INTERPERSONALE 173 


dupä cum se poate vedea, operatii neutre, de vreme ce suscitä sau reactiveazä o 
întreagă reţea de afecte, de perceptii, de aşteptări, ale căror repercusiuni la nivel 
individual sau colectiv sînt, de altfel, foarte dificil de controlat. 


2. Cadrul notional 


Noţiunea cheie în sociometrie este cea de atom social ; trebuie să înţelegem prin atom 
social nu individul în el însuşi, ci reţeaua de inter-relatii pe care o găzduieşte orice 
subiect. În această privinţă, se pot distinge doi vectori : unul centrifug, celălalt cen- 
tripet. Cel dintîi corespunde sentimentelor de atracţie (sau de aversiune) pe care 
subiectul le încearcă faţă de cutare sau cutare membru al anturajului său. Această 
expansivitate (care poate fi mai mult sau mai puţin puternică, avînd un caracter pozi- 
tiv sau negativ) se poate traduce operaţional într-un test prin emisiunea unui număr 
variabil de alegeri şi de respingeri a anumitor membri dintr-un grup bine definit; 
faţă de alti membri, subiectul va putea, evident, să rămînă neutru, fără să-i prefere 
sau să-i respingă. 

Dacă luăm în considerare vectorul centripet, acelaşi individ apare ca obiectul unor 
sentimente diverse, care se traduc în acelaşi test prin receptarea unui număr variabil 
de alegeri şi de respingeri din partea tovarăşilor săi, în timp ce alţii rămîn neutri în 
privinţa lui. 

Aceste indicaţii sînt interesante în special prin faptul că ele permit să se degaje 
statutul sociometric al indivizilor în grup: anumiţi subiecţi primesc un mare număr 
de alegeri; aceştia sînt „favoriţii” sau „liderii”! ; invers, unii nu obţin decît foarte 
puţine alegeri; ei sînt „neglijaţii” ; în fine, alţii nu obţin nici o alegere: sint cei 
„izolaţi”. Aceştia din urmă nu pot fi confundați cu „solitarii” care nu emit nici o 
alegere, dar pot, eventual, să primească unele ; nici cu „respinşii” sau „excluşii”, 
printre care se pot distinge două cazuri: excluşii parţial, subiecţi care primesc mai 
multe respingeri decît alegeri ; excluşii integral, care primesc numai respingeri. 

Între aceste cazuri extreme, privitoare la o minoritate, se plasează masa cazurilor 
medii, average citizens, după cum îi numeşte Moreno. Testul sociometric pune astfel 
în evidenţă fenomene de gravitație socio-afectivă în care subiecţii cei mai populari 
constituie centrul, în timp ce izolatii şi excluşii sînt trimişi la periferie. 

Atomii sociali sînt uniţi de relaţii diverse, constituind, deci, o reţea sociometrică 
mai mult sau mai putin densă, în care pot apărea noduri sau configurații tipice. Apar 
astfel perechi sau selecţii reciproce (amicale sau ostile) ; triunghiuri, care unesc trei 
subiecţi, sau diverse alte poligoane, după numărul indivizilor în chestiune ; sau, în 
fine, lanţurile comportînd o serie de alegeri reciproce sau unilaterale. În anumite 
cazuri, grupul considerat poate prezenta un clivaj complet, adică un fel de segregare 
a alegerilor, care are ca efect scindarea grupului în două sau mai multe subgrupuri 
sau „clici”, în general, ostile. 

Toate situaţiile şi relaţiile pe care le-am indicat pot fi reprezentate în grafice simple 
a căror combinare sfirşeşte la nivelul grupului considerat prin stabilirea unei socio- 
grame. Aceasta constituie o veritabilă radiografie afectivă a grupului. Construcţia ei 
pune, însă, anumite probleme grafice şi primele figuri stabilite de Moreno şi de 
colaboratorii săi aveau, cel mai adesea, un caracter empiric şi confuz. 

Soluţia constă în imaginarea unui simbolism simplu, permitind să se pună în evi- 
dentä rezultatele esenţiale ale testului sociometric (diferenţe de statut, perechi, lan- 


1. În funcţie de criteriul propus subiecţilor, chestiune pe care o vom discuta în curînd. 

turi, clici eventuale), pe de o parte, la nivelul atomilor sociali individuali (tabloul 
III), pe de altă parte, la nivelul grupului; această ultimă problemă a fost rezolvată 
prin metoda fintei, propusă de M. Northway (tabloul IV). 


Tabloul III. Reprezentări grafice curente în Sociometrie 

Che alegere reciprocă rat agetpingaens riprova 

Tabloul IV. Sociograma colectivă a unui grup mixt 
(metoda țintei propusă de M. Northway) 


l (C) Taisi 
Pa lee 


Zonal 7 alegeri primite 
(centru) (lider) 

Zona II: 6 alegeri 

Zona III: 1 sau 2 alegeri 
Zona IV: O alegeri 
(extern) (izolat) 


Sînt figurate numai 
alegerile reciproce. 

3. Analiza statistica 


Plecînd de la rezultatele acestor teste, reinglobate in sociomatrici, este posibil să 
apreciem statutele respective ale subiectilor si numärul alegerilor reciproce, confrun- 
tindu-le cu probabilitatea lor matematicä. Altfel spus, se poate calcula in ce mäsurä 
distribuirea alegerilor emise in cursul unui test diferä semnificativ de ceea ce s-ar fi 
intimplat daca singur hazardul ar fi fost in joc. 

Avantajul acestui procedeu constä in depäsirea planului simplelor comparatii rela- 
tive, pentru a se referi la cadrul constant pe care il constituie situatia hazardului. 
Statisticienii au elaborat tabele care tin cont de märimea grupurilor, de numärul de 
alegeri permise si de criteriile propuse. 

Fără a fi exhaustivă, această analiză furnizează informaţii preţioase asupra confi- 
guratiei şi coeziunii! grupului şi asupra nivelului de integrare a diversilor membri. 
Relevînd anumite izolări, clivaje, tensiuni, adesea de nesesizat in mod direct, ea poate 
deschide astfel perspective utile pentru terapeutica socială. 


4. Extindere la domeniul perceptiv 


Ancheta sociometrică de tip clasic se ataşează exclusiv atitudinilor selective. Ne pu- 
tem, însă, întreba ce se petrece corelativ la nivelul percepţiei ; altfel spus, în ce mod 
îşi reprezintă subiecţii propria lor situaţie socio-afectivă în grupul ai căror membri sînt. 
Pentru a afla răspunsul, este suficient să adăugăm întrebării : „Pe cine ati alege ? ” (funcţie 
de un anume criteriu), o nouă întrebare : „De cine credeţi cá ati fi ales sau respins ? ”. 

Această cercetare de auto-evaluare sociometrică, precum şi combinarea rezulta- 
telor cu cele ale testului de bază, au fost elaborate şi expuse sistematic de R. Tagiuri 
în 1952, sub numele de Analiza relationalá. De atunci, acest domeniu lărgit a facut 
obiectul a numeroase studii. 

Vom observa că acest domeniu al percepţiei selective constituie un sector aparte al 
problemei generale a empatiei, adică a sensibilităţii la atitudinile celorlalţi, a 
penetrării sentimentelor sale — si este vorba aici de sentimente pozitive, negative sau 
neutre, în ce ne priveşte. Aceasta nu implică, de altfel, că ne-am interesa exclusiv de 
măsura clarviziunii, adică a realismului obiectiv al subiecţilor în prezumtiile lor. 
Datele obţinute permit să se aprecieze la fel de bine congruenfa subiectivă existentă 
între alegerile noastre şi aşteptările noastre de alegeri reciproce. 

Această analiză permite, deci, mai întîi la nivel individual, să aprofundám studiul 
sociabilitätii fiecărui subiect, combinînd datele perceptive cu datele selective. 

La nivelul grupului, ea permite, pe de altă parte, să se efectueze un studiu al 
frecvenţei şi al distribuţiei diferitelor tipuri de diadă - în număr de 10, dacă facem să 
intervină doar alegerile şi prezumtiile de alegere. 

Dăm în tablourile V şi VI modul de reprezentare grafică a acestor diade, ca şi un 
exemplu de sociogramă individuală, conform tehnicii pe care am elaborat-o noi înşine 
pentru grupurile al căror efectiv nu depăşeşte 20 de persoane (metoda roții). 

Examinarea unor asemenea sociograme permite să se pună un diagnostic de socia- 
bilitate nu numai static, ci şi diacronic, cu condiţia să efectuăm o serie de teste conve- 
nabil distantate în timp. Un asemenea diagnostic implică luarea în considerare a mai 
multor aspecte, mai ales : 


1. A se vedea în legătură cu acest subiect lucrarea lui P. Parlebas. 

Tabloul V. Aspecte perceptive (cele 10 diade de bază) 

Tabloul VI. Sociograma individuala 
(metoda rotii propusä de Maisonneuve ) 


e a volumului relational, adică a ansamblului de relaţii selective si perceptive in 
care este angajat subiectul ; acest volum poate varia considerabil după cum su- 
biectul este solitar, izolat sau nu aşteaptă nimic de la ceilalţi — sau, dimpotrivă, 
expansiv, popular şi conştient de popularitatea sa ; 

e a gradului său de clarviziune, adică a acuitatii perceptive de care dă dovadă 
subiectul faţă de ceilalți membri ai grupului şi care variază după proporţia de pre- 
zumtii exacte sau inexacte, erorile putînd consta fie în omisiuni (a nu recunoaşte 
alegerile al căror obiect este), fie în iluzii (a-şi atribui alegeri pe care nu le primeşte) ; 

e a gradului său de transparență, corespunzind aceloraşi fenomene, privite, de 
astă dată, din punctul de vedere al aşteptărilor celuilalt faţă de subiectul luat in 
considerare ; dacă subiectul suscită la tovarăşii săi numeroase erori de percepţie, 
vorbim de opacitate!. 


5. Importanta sociometriei 


Dacă pare abuziv să-l urmăm pe Moreno în concepţia sa privind existenţa unui sistem 
sociometric cvasi-coextensiv la totalitatea cercetărilor psihosociologice şi a interven- 
tiilor atit politice, cit şi terapeutice, trebuie să recunoaştem cá sociometria furnizează 
în mai multe domenii, o contribuţie de anvergură, mai întîi, sub forma unui aport 
intrinsec la cunoaşterea omului aflat in grup: sociometria permite nu numai studierea 
monografică şi clinică a colectivitätilor aparte asupra cărora se concentrează interesul 
cercetătorului sau al practicianului, ci degajează, de asemenea, anumite „modele” de 
dimensiuni mai largi, din perspectiva individului, a relaţiilor interpersonale sau a 
structurilor de grup. 

Pe de altă parte, ancheta sociometrică intervine adesea în cursul cercetărilor de 
ansamblu asupra fenomenelor de sociabilitate ; este vorba, în acest caz, de a pune 
rezultatele în relaţie cu diverse variabile de ordin sociologic sau psihologic. În toate 
aceste cazuri, principalele dificultăţi rezidă în problemele de interpretare. 


A. Contribuţii intrinseci. Este posibil să se repartizeze rezultatele extrase din 
analiza sociometrică plasîndu-ne la cele trei niveluri deja evocate : cel al indivizilor, 
al relaţiilor interpersonale şi al structurilor de grup. 

Vom distinge, pe de altă parte, studii cu un caracter esenţial clinic, referindu-se, 
mai ales, la ajustarea socială a subiecţilor sau la nivelul de inter-relatie în sînul unui 
grup, şi studii ce pun în joc un aparat statistic mai mult sau mai putin complex ca, de 
exemplu, cele referitoare la corelatiile intercriteriale, la distribuţia şi evoluţia tipurilor 
de diadă, la analiza matricială a relaţiilor prin interpozitie. 

Este, totuşi, important să precizăm că, dacă sociometria contribuie din plin la 
studiul structurilor spontane ale grupurilor, ea n-ar putea să lămurească de una sin- 
gură problema fundamentală a coeziunii de grup, care rămîne o chestiune principală 
în psihologia socială. 

Această coeziune ţine, cu siguranţă, de factori interni, atît afectivi, cît şi functio- 
nali, dar ea ţine şi de: 

* rolul şi relaţiile intergrupale asumate de către grup în propriul său mediu ; 

e cadrul şi structurile societăţii globale în care se intersectează şi funcţionează 

grupul luat în considerare. 


B. Contribuţii extrinseci. Unul din principalele puncte de interes ale rezultatelor 
sociometrice este faptul că ele pot fi puse în relaţie cu alţi factori mentali şi sociali, 
plecînd de la diferite ipoteze de cercetare. 

Cînd ne interesam de statute, confruntam, in general, extremele - subiecti 
populari şi lideri pe de o parte, izolaţi şi exclusi pe de altă parte - în funcţie de 
diverse caracteristici ce fac obiectul unor măsuri independente. Dacă se consideră 
afinitätile sau clivajele, se caută ceea ce au în comun membrii perechilor amicale sau 
ai clicilor, în raport cu perechile de subiecti indiferenți sau ostili. 


e Cît despre factorii sociologici, există, mai ales, studii stabilind influenţa struc- 
turii ecologice asupra statutului şi a asociaţiilor sociometrice. Cu cît un subiect 


1. Cf. Maucorps, Empathie et connaissance d'autrui. 

ocupä o pozitie mai in centru (lucrurile fiind, de altfel, egale), cu atit el are 

tendinta de a fi ales. Cu cit oamenii se gäsesc mai aproape de vecini, cu atit ei au 

tendinta de a se alege in absenta unui factor de constringere. 

La fel, s-a putut stabili efectul ,omofilic” al analogiei de vîrstä, sex, etnie, clasä 
socială, profesie şi opinie. Astfel, factorii sociali exercită o influenţă puternică asupra 
jocului afinitätilor. 

e Cît despre factorii psihologici, s-au căutat, pe de altă parte, anumite relaţii între 

cutare trăsătură caracterologică şi cutare poziţie de popularitate, de izolare sau de 

excludere, fără ca studiile să fi dat încă rezultate decisive şi constante. 


Problema motivatiilor selective face, de asemenea, obiectul unor lucrări complexe, 
atît prin abordarea metodologică, cît şi prin interpretarea rezultatelor. Aici similari- 
tatea s-ar putea combina cu anumite forme de complementaritate. Dacă toate con- 
cluziile trebuie să rămînă, pentru moment, prudente, „misterul” afinitátilor elective 
poate fi, fără îndoială, parţial elucidat de progresele analizei psihosociale. Dar, din 
fericire, intilnirile vor fi întotdeauna trăite cu aceeaşi delectare de către parteneri. 


Traducere de Ioana Märäsescu 


~ 


Cercetarea comunicarii astazi 


Luminita lacob 


1. Comunicarea — tema implicit-explicita 
a psihologiei sociale 


În psihologia socială, abordarea comunicării are un statut special. Analiza manualelor 
acestei discipline — editate sau traduse în Franţa între anii 1960-1987 (Ghiglione, 
1990) — indică prezenţa a două situaţii: disipare în cadrul altor teme sau prezentare 
în capitole de sine stătătoare. 

Fenomenul se regăseşte şi în manualele româneşti de psihologie socială. Ca ten- 
dintä, se poate sesiza trecerea de la poziţia dispersatoare (Ralea, Herseni, 1966) la 
cea focalizatä (cf. Tucicov-Bogdan, 1973; Golu, 1974; Radu ş.a., 1994). 

Prima variantă - nu neapărat specifică începuturilor psihologiei sociale — este 
generată, mai ales, de considerarea procesului comunicării ca aspect general, indis- 
pensabil şi fundamental actului şi cîmpului psihosocial. 

De aici, fie statutul său de problemă subînteleasä şi familiară, a cărei tratare 
implicită este considerată suficientă (Doise, 1978, 1982), fie cel explicit, de aspect 
obligatoriu, abordat în mai toate universurile tematice ale psihologiei sociale. 

Lista subiectelor disciplinei care completează teoria asupra comunicării a fost şi 
este impresionantă. 

Faptul este evident, chiar şi într-o incursiune ilustrativă, scurtcircuitatä. De la 
celebrul experiment al lui Asch (1946) la cercetările asupra complezentei (Milgram, 
1964, 1974) şi pînă la recentele abordări experimentale ale cognitiei sociale, se poate 
constata prezenţa unor concluzii secundare privind comunicarea. 


a. Cercetările lui S. E. Asch au evidenţiat - printre altele — rolul hotärîtor al „con- 
ceptelor monopoliste” în formarea impresiilor despre semeni. Acest rezultat a 
atras atenţia celor preocupaţi de impactul mesajului asupra receptorului. Două 
modele interpretative — cel globalist, de inspiraţie gestaltistá şi cel integrationist — 
îşi dispută explicarea fenomenului. 

Primul consideră că impresiile diferite, create prin schimbarea unei singure unităţi 
informaţionale, cu caracter monopolist („fire caldă/fire rece”, „străin/autohton”), se 
datorează activării diferenţiate a structurilor sau schemelor cognitive. 

În cazul celui de al doilea, se apreciază că impresia generală este , media" încărcă- 
turii afective a indicilor informationali utilizaţi. Combinația „cald” (++), ,inteli- 
gent” (+) duce la o impresie puternic pozitivă (+ + +), spre deosebire de cea oferită de 
combinaţia „rece” (- —), „inteligent” (+) care are un total negativ (-) (Anderson, 1974). 

De rezultatele cercetărilor lui Asch se leagă şi începuturile teoretizării „efectelor 
primaritatii” şi ,recentei" informaţiei. Axatá pe determinarea măsurii în care poziţia 
în mesaj a unităţilor informaţionale influenţează judecata receptorului, această direcţie 
a fost ulterior intens exploatată în cadrul cercetării comunicării persuasive. 


b. Experimentele lui S. Milgram - dedicate studierii complezentei comportamentale - 
au evidenţiat, secundar, modificări ale comportamentului nonverbal al interac- 
tantilor. Cu cît subiectul administrează, la sugestie, şocuri electrice mai puternice 
(aparent), cu atît raportarea sa vizuală la propria sa „victimă ” scade. 


c. În lucrările didactice ale deceniului opt (Feldman, 1985 ; Fisher, 1990; Ghiglione 
ş.a., 1990) capitolele dedicate cognitiei sociale includ o întreagă serie de rezultate 
vizînd particularităţi ale tratării informaţiei sociale. Retin atenţia : 

e statutul preferential al informațiilor subiective (stereotipuri, clişee, reprezentări) 
activate de mesaj, în raport cu cele obiective (factuale) prezentate de mesaj - 
«base-rate-effect» — (Fischoff s.a., 1984) ; 

e valorizarea prioritară a informaţiilor marcante din punct de vedere afectiv, chiar 
dacă au un vădit caracter particular ; ele le „ecranează” pe cele generale, care 
sînt pierdute din vedere - «base-rate-fallacy» — (Nisbett ş.a., 1976) ; 

e ponderea semnificativă a informaţiilor anodine în cristalizarea impresiei despre 
celălalt şi în judecarea acestuia — «dilution effect» — (Zukier, 1982) ; 

e generalizarea facilă, pe baza unor informaţii circumstantiale, în ciuda evidenţei 
relativismului lor — tendinţa de a emite adevăruri cu caracter de generalitate por- 
nind de la date valabile doar contextual ; 

* valorizarea superioară a mărturiei personale în raport cu o informatie neutră. 


Dimensiunea accentuat-persuasivă a celei dintii îi asigură cîştig de cauză în fata 
unor date certe, dar prezentate impersonal. 

Inventarul temelor psihologiei sociale care — explicit sau implicit — sînt în in- 
terferentä cu problematica întregii comunicări este în continuă dilatare. El cuprinde : 
procesualitatea atribuirii, fenomenele de autoprezentare şi autodezvăluire ; proble- 
maticile identităţii sociale şi ale schimbării atitudinale ; natura şi dinamica proceselor 
de influenţă, decizie, creaţie ; fenomenele intra şi intergrupale, relaţiile sociometrice ; 
tematica status-rolurilor ; capitolele reprezentărilor sociale, intervenţiei psihosociale, 
fenomenelor organizaționale sau de masă; conflictul, competiţia, cooperarea etc. 


2. „Clasic” şi modern în cercetarea comunicării 


Un tur de orizont al cercetărilor dedicate comunicării pune în evidenţă o altă particu- 
laritate. 

Este, probabil, tema în care psihologia socială se intersectează cu cele mai multe 
şi cele mai diverse discipline. Ştiinţele biologice, medicale, filologice, socioumane, 
tehnice, informatice etc. au în repertoriul lor de cercetare acest fenomen. Este, de 
asemenea, obiect al atenţiei diverselor specializări filosofice, de la logică la metafi- 
zică. 

Acest fapt creează o presiune specială asupra abordării comunicării. Chiar dacă 
perspectiva psihologiei sociale are specificitatea sa — este preponderent axată pe di- 
mensiunea relationalä a comunicării (cf. Radu, 1994) — ea este mai puternic interdis- 
ciplinarizată decît alte teme. 

Această caracteristică se regăseşte atît în abordarea problemelor clasice ale comu- 
nicárii, cit, mai ales, în tendinţele contemporane ale cercetării. 


2.1 Aspecte „clasice” 


Dintre problemele care au acest statut, se desprind cîteva cu o bună reprezentare şi în 
lucrările româneşti de psihologie socială. 


a. Definirea şi caracterizarea actului comunicativ — (cf. Tucicov-Bogdan, 1973 ; Golu, 
1974; Rimé, 1984; Hybels, 1986; Ghiglione, 1990; Radu, 1994) - comportă, 
pe lîngă consens (o interacţiune bazată pe schimbul de semnificaţii), suficiente 
elemente deschise si interogatii. Orice interacţiune socială este comunicativä ? 
Intentionalitatea şi reciprocitatea reprezintă diferenţa specifică a comunicării fata 
de alte forme de relationare ? Este triada relatie-informatie-inteligibilitate condiţia 
necesară şi suficientă a comunicării ? Se poate pune semnul egalităţii între com- 
petenta lingvistică şi cea comunicativă ? Există situaţii informative fără a fi co- 
municative ? Substituirea unei forme comunicative cu o alta antrenează sau nu 
modificări de sens şi semnificaţii ? 

b. În ceea ce priveşte modelul comunicării, este evidentă abandonarea celui liniar, 
telegrafic (E-M-R) în favoarea celor circulare. 

Primul - generat de cercetările de pionierat, prin modelare matematică, din dome- 
niul teoriei informaţiei (Shannon, Weaver, 1949), dar şi de dominarea exercitată de 
perspectiva behavioristă (în fapt, E-M-R apare ca proiecţie a clasicului S-R aplicat 
comunicării asimilate unui comportament) - a început să piardă teren în perioada 
anilor '70. 

Sub presiunea abordării sistemice a comunicării, s-a realizat înglobarea fenome- 
nelor de retroactiune, acceptarea pluricanalitatii şi diversităţii de codare, evidenţierea 
non-exclusivitátii status-rolurilor de emiţător si receptor etc. 

Modelele contemporane ale „complementarităţii comunicative” (Cosnier şi 
Brossard, 1984) sau ale „contractului comunicativ” (Ghiglione er al. 1986, 1990) 
înglobează perspectiva constructivistă asupra comunicării, deschizind posibilitatea 
valorificării dimensiunilor co-textuale şi con-textuale ale comunicării. 


c. O permanenţă în studiul comunicării este tentativa de identificare si analiză a 
formelor pe care le îmbracă acest complex fenomen. 
Printre cele mai frecvente distincţii sînt cele operate în virtutea următoarelor criterii : 


e nivelul interacțiunii : comunicarea intraindividuală, comunicarea interpersonală, 
comunicarea în grup mic, comunicarea publică/mediatică (Golu, 1974; Neculau, 
1977; Moscovici ef al. 1984-1985; Hybels, 1986; De Vito, 1993); 

e finalitáfi : comunicarea accidentală, comunicarea consumatorie/subiectivá, co- 
municarea instrumentală (Zajonc, 1967; Mucchielli, 1971; Neculau, 1977), dar 
şi comunicarea defensivă, comunicarea informativă, comunicarea persuasivă, co- 
municarea fatică/de întreţinere (Hybels, 1986; Smith, 1990; De Vito, 1993); 

e coduri utilizate: comunicarea verbală, comunicarea paraverbală, comunicarea 
nonverbală (Mucchielli, 1971; Tucicov-Bogdan, 1973; Neculau, 1977; Golu, 
1989; Kerbrat-Orecchioni, 1990 ; Ghiglione ef al. 1990; Radu er al. 1994); 

e conţinuturi dominante : comunicarea referentialá, comunicarea operational-metodo- 
logică şi comunicarea atitudinală (cf. Vézin, 1986; Hybels, 1986; Radu, 1994); 
e suportul informational predilect: comunicarea digitală, comunicarea analogică 
(Watzlawick, 1978 ; Scherer, 1980; Rimé, 1984; Corraze, 1992; Radu er al. 1994). 


Cu o circulaţie mai restrînsă sînt delimitările realizate pe baza nivelului şi gradului 
feed-back-ului : comunicarea lateralizată, comunicarea nelateralizată (cf. Filloux, 1970; 
Zlate, 1975; Păun, 1982) - sau a raportului dintre statutele partenerilor : comuni- 
carea verticală, comunicarea orizontală (Ferry, 1968 ; Mucchielli, 1971, Păun, 1982). 

Chiar şi pentru cei mai puţin preocupaţi direct de problematica sistemului de 
comunicare este foarte evident interesul diferit al cercetării faţă de aceste forme co- 
municative. Traditional, „capetele de afiş” le-au deţinut comunicarea în grup* mai 
ales în forma particulară a reţelelor de comunicare, comunicarea persuasivă şi, evi- 
dent, cea verbală. 

Cu o consistenţă şi constantă prezenţă în literatura psihologică românească 
(Tucicov-Bogdan, 1973; Golu, 1974; Zlate, 1975; Neculau, 1977; Radu, 1994), 
problematica reţelelor de comunicare a fost dominantă în perioada 1950-1965. Născută 
ca preocupare teoretică în şcoala lui K. Lewin, ea a interesat consistent şi psihologia 
socială franceză. 

Prima contribuţie - legată de cercetările experimentale ale lui A. Bavelas, H.J. Leavitt, 
R.F. Bales, R. Lippitt, R.K. White — aduce date despre: structuri comunicative şi 
tipuri de retele; centralitatea comunicationalä si rolurile de conducere ; eficienta 
tipurilor de reţele in grupurile centrate pe sarcină ; satisfactia psihosocialä şi struc- 
turile comunicative de grup; raportul dintre structurile afective de grup şi tipul de 
reţea etc. 

Experimentele francezului C. Flament (1965) continuă analiza aspectelor semna- 
late, dar au meritul că ţin cont de dinamica a doi factori: structura reţelei şi cea a 
sarcinii. Analizate prin prisma teoriei grafurilor, fenomenele de covariatie identificate 
confirmă ipoteza generală a cercetărilor : performanţa este maximă dacă, între cele 
două structuri, există o relaţie de izomorfism. 

Abordarea experimentală a comunicării persuasive - iniţiată în cadrul şcolii de la 
Yale (C.I. Havland, W. Weiss, I.L. Janis ş.a.) - s-a datorat interesului suscitat de 
aspectele procesualitätii sugestive, cît şi de larg cercetata problemă a schimbării atitu- 
dinale. 

Pe ansamblul cercetărilor - foarte numeroase şi acoperind o întinsă zonă tem- 
porală - se realizează o ,explorare" şi „exploatare” analitică a fiecărui termen al 
paradigmei clasice a comunicării: * sursă - credibilitate (competenţă ; încredere), 
atractivitate (simpatie, farmec), putere de a pedepsi/recompensa etc. ; * mesaj — recentä, 
primaritate, ancorare, asimilare şi contrast, structură mono sau bilaterală, ponderea 
şi natura argumentării etc. ; * receptor — competenţă, caracteristici personale, poziţie 
activă/pasivă, reactantä, statut faţă de referent, rezistenţă la incertitudine, nevoia de 
cunoaştere, „imunizare defensivă” şi conştientizare a „efectului tigrului de hîrtie” 
(McGuire şi Papagergis, D., 1961). 

d. Concomitent cu diversificarea interesului pentru formele comunicării şi, mai ales, 
cu analiza lor experimentală s-au nuantat şi poziţiile asupra funcțiilor comunicării. 

O comparaţie — ilustrativă prin ea însăşi — alătură două perspective: una instru- 
mentală (Wackenheim, 1969) de alta constructivistă (Ghiglione, 1986, 1990). Prima 
analizează cu predilecție funcţiile comunicării în cadrul grupului. Amindouá au ca 
numitor comun tratarea comunicării ca instrument social care : 

a) facilitează realizarea sarcinii şi asigură «locomotia» grupului către obiectivul 
său ; b) favorizează coeziunea grupului, protejează, uniformizează opiniile, «sparge 
gheaţa» şi creează ambianța ; c) valorizează grupul : permite afirmarea originalității 
grupului, justifică existenţa sa, îl exprimă ; d) rezolvă problemele grupului, are rol 
terapeutic pentru grup, protejează grupul faţă de exterior; e) acţionează ca factor 
de unitate socio-culturală pentru toate grupurile umane ; f) facilitează grupului să 
devină cadrul de referinţă pentru individ. Aceste funcţii vorbesc ele însele despre 
rolul comunicaţiilor ca acompaniament al celorlalte procese de grup (s.n.)” 
(Neculau, 1977, 82-83). 
Perspectiva constructivistă postulează că omul care comunică nu este doar o oglin- 
dă care reflectă realitatea; el este, mai ales, constructorul permanent al realităţii 
sociale. Prin urmare, ca fenomen de co-constructie socială, comunicarea îndeplineşte 
următoarele funcţii : 


a) construieşte universul de referinţă ; 
b) construieşte universurile de relationare cu alţii şi cu „lumea pusă în scenă” ; 
C) se resituează continuu în spaţiul acestui joc constructiv. 


De pe această poziţie, determinismele macro-situationale - fără a fi negate - sînt 
sensibile la determinismele micro-situationale. Dispare rolul lor dominant, atit de 
prezent in perspectivele instrumentale. Ca atare, scena enuntiativä este perceputa si 
cercetată mai mult ca o construcţie socială, decît ca un dat (vezi si punctul 2.2 b). 

Pe linia nuantárii perspectivelor asupra funcţiilor comunicării pot fi luate in calcul 
si alte pozitii complementare (vezi punctele 2.2 a, 2.2 b, 3.3). 


2.2 Tendinte actuale 


Analiza a ceea ce reprezintä acum cercetarea comunicarii in cadrul psihologiei 
sociale impune relevarea anumitor tendinte. Ele tin fie de continuturile predilect cer- 
cetate, fie de perspectivele utilizate sau de cadrul principial-metodologic curent. 


a. De la monocentrare la pluralitate. Două aspecte ilustrează pregnant această ten- 
dintä. Primul vizează formele comunicării, iar al doilea dinamica perspectivelor 
asupra comunicării. 

Este evident faptul că astăzi s-a depăşit faza reducerii procesului comunicativ la 
forma sa verbală şi, în particular, la expresia sa scrisă. Atit timp cit cercetarea s-a 
centrat asupra acesteia, a fost practic imposibilă detaşarea de modelul telegrafic, 
liniar. Fără a se renunţa la explorarea actului comunicării verbale, pluralitatea inte- 
resului ştiinţific contemporan este evidentă. 

Pentru valoarea lor comunicativă, chiar si în cazul absenței intenţiei comunicative 
sînt avute în atenţie următoarele (Moscovici, 1973 ; Cosnier si Brossard, 1984 ; Kerbrat- 
-Orecchioni, 1990) : 


1) Semnele voco-acustice : 

* verbale (fonologice, lexicale, morfo-sintactice) ; 

* paraverbale (prozodice si vocale: intonatie, tonalitate, intensitate, debit, pauzä, 
caracteristicile vocii, particularitäti de pronuntie etc.). 


2) Semnele corpo-vizuale (nonverbalul) : 
e statice (înfätisarea/,, the look") : 
- naturale: tipul morfologic, fizionomia ; 
- dobindite: riduri, bronz, cicatrici ; 
- supraadáugate : imbrácáminte, machiaj, decoratiuni ; 

e cinetica lentă (atitudini, posturi) ; 
e cinetica rapidă (gesturi, mimicá, privire). 


3) Semnele olfactive, tactile, termice. 


Paraverbalul este puternic implicat în realizarea funcţiilor expresive şi estetice. 

Nonverbalul realizează marcajul social şi contribuie la definirea contextului situa- 
tiei comunicative. Prin funcţia sa metacomunicativä, se realizează încadrarea relaţiei 
comunicative. 

Informaţiile despre vîrstă, sex, etnie, apartenenţă socio-culturală, stare de spirit 
etc. constituie „schimburile dinaintea schimburilor verbale” care sînt responsabile de 
introducerea anumitor expectatii şi condiţii ale comunicării : distanţa interlocutorie, 
nivel de adresabilitate, simpatie/antipatie. 

Semnele statice au, mai ales, virtuţi contextuale în timp ce funcţia cotextuală este 
realizată de semnele cinetice. Ele au valoare enuntiativä, participînd efectiv la con- 
structia enuntului. 

Semnele olfactive, tactile si termice, adesea neglijate de montajele experimentale, 
sint prezente comunicative reale, chiar dacä, din punct de vedere cultural, sînt prohi- 
bite sau strict cenzurate, dat fiind implicarea lor puternicä in comunicarea intima. 

Multicanalitatea si plurifunctionalitatea comunicärii umane complica si diversificä 
universul cercetărilor contemporane. Acestea se află in plin proces de redescoperire — 
în raport cu vechile intuitii ale retoricii — ale oralului şi, implicit, ale relationárii 
sociale pe care, în acelaşi timp, o presupune şi o creează. 

Aceeaşi pluralitate poate fi identificată şi în dinamica perspectivelor asupra comu- 
nicärii. 

De la cea informaţională (C. Shannon, W. Weaver, CI. Flament, R.B. Zajonc etc.) — 
care a dominat inceputurile cercetärii comunicärii si care, prin semnul egal dintre 
comunicare si informatie, a impus modelul traditional, liniar — s-a ajuns astăzi la 
acceptarea şi valorificarea complementaritätii perspectivelor. Comunicarea este abor- 
dată concomitent ca relație (perspectiva interactionistä : S. Moscovici, B. Rimé, R. 
Ghiglione, C. Kerbrat-Orecchioni), ca acțiune (perspectiva praxiologică : G. Bateson, 
P. Watzlawich şi şcoala de la Palo Alto), ca tranzactie (perspectiva pragmatică: S. 
Hybels, J.A. De Vito), ca act cultural (perspectiva culturală : E.T. Hall, E. Goffman). 


b. De la instrument al cimpului social la co-constructie socială. Această schimbare 
de încadrare a fenomenului comunicativ este una dintre cele mai radicale modifi- 
cări survenite în ultimii douăzeci de ani. 

Pregătită de abordările praxiologice (Stoetzel, 1963), ea se va impune în cele 
interactioniste (Moscovici, 1973) pentru a fi consolidată în cele contractualist-cogniti- 
viste (Rimé, 1984; Ghiglione, 1986, 1990). 

Primele au meritul de a fi încorporat elemente ale modelului circular din teoria 
sistemelor şi de a fi prefigurat modelul societal al „cunoştinţelor împărtăşite”. Din 
perspectiva menţionată, a comunica înseamnă mai mult decît informaţie, mai mult 
decît mesaj, mai mult decît schimb. A comunica este, în primul rînd, „acţiune în 
comun”, fie că apare în plan interpersonal, în cel grupal sau public. 

Cu o dublă prezenţă în lucrarea editată de S. Moscovici (1973) — un capitol despre 
comunicarea nonverbală (M. Von Cranack) şi altul despre limbaj şi comunicare 
(C. Abravanel, W. Ackermann) - perspectiva interactionistá introduce noi valente. 

Pe de o parte, este puternic subliniată obligativitatea interdisciplinaritatii, nece- 
sitatea de a depási modelul matematic din teoria informatiei si de a iesi din cadrul 
artificial al laboratorului. 

Pe de altä parte, este semnificativä nuantarea perspectivei asupra functiilor limba- 
jului. Acestea sînt: funcții creatoare — care traduc adaptarea la evoluţiile sociale, 
implicarea afectivă a locutorilor, sau la reprezentările lor reciproce - funcții destinate 
reglementării interacțiunii şi cele care structurează interacțiunea. 

Fără a mai reduce comunicarea doar la limbaj, autorii precizează raportul dificil, 
chiar contradictoriu, dintre cele două realităţi. 


„Se atinge în acest punct un paradox fundamental al raporturilor dintre limbaj 
şi comunicare : pe de o parte, locutorii trebuie să stabilească un nou cod care aduce 
o anumită redundantä şi, pe de altă parte, ei trebuie să elimine riscurile repetării, 
pentru ca actul comunicativ să-şi păstreze întreaga sa valoare. Se ajunge astfel la 
situaţia în care limbajul se opune comunicării, îi rezistă.” 

(apud., Ghiglione ef al., 1990, p. 202) 


Această perspectivă este, în fapt, prima ruptură serioasă cu modelul tradiţional 
E-M-R. Definirea comunicării ca schimb informaţional între interlocutori este serios 
amendată prin demonstrarea faptului că informaţia vehiculată este supusă: a) proiec- 
tărilor şi reprezentărilor locutorilor ; b) regulilor sociale care „normează” relaţia ; c) 
structurii interne a acesteia ; d) universului social ambiental. 

Ca atare, modelul clasic nu mai poate satisface. Emiţătorul este fie o abstracţie, 
fie este tratat mecanicist, fără statut psihosocial, receptorul este văzut ca „maşină de 
reacţionat”, sub rezerva de a fi bine stimulat, iar mesajul este o „transparenţă codată” 
care asigură reversibilitatea perfectă a operaţiilor de codificare şi de decodificare fiind 
axiomatixata, fapt inexistent în realitate. 

Subiect absent, societate absentă, mesaj transparent, cuantificabil, categorizabil, 
formalizabil fără probleme - sînt un pret prea mare pentru a mai putea fi acceptat. 


„Săracele cuvinte, săracii vorbitori! Ei au dispărut sacrificați sub masa prin- 
cipiilor şi legilor invariante.” (Ghiglione ef al., 1990, p. 188). 


Mesajul a fost redus la un joc de categorii, interlocutorii la poziţia sau statutul lor, 
iar jocul complex al regulilor sociale de utilizare a vorbirii - la dinamica reductionista 
a consemnelor experimentale. 

Sub influenţa teoriei reprezentărilor sociale şi a psihologiei cognitive, anii '80 
înseamnă, în fapt, incetátenirea unei noi paradigme: comunicarea - proces de 
co-constructie socială (cf. Rimé, 1984, 1990; Ghiglione, 1986; Hybels, 1986; 
Bromberg, 1990). 

B. Rimé, experimentalist şi teoretician predilect al domeniului nonverbalului, reali- 
zează — din perspectiva noii paradigme - o amplă sinteză asupra comunicării. Intere- 
sează prioritar cauzele personalizării exprimării, nivelurile de operare ale libertăţii 
locutorului şi modelul activităţilor de codare şi decodare. 

Pe baza unei întregi serii experimentale — personale sau ale altor autori: R.M. Blakar, 
E. Hoy şi J.R. Mcknight, E.F. Masur, S. Moscovici, B. Rimé ş.a., G.M. Siegel şi 
J.P. Harkins - este subliniat faptul că două persoane nu se vor exprima niciodată la 
fel, chiar dacă mesajul este acelaşi şi codul comun. Cauzele personalizării depind de 
variabila numită „gradul de libertate al locutorului”, determinată, la rîndul său, de : 
a) obiectivele urmărite ; b) relaţia dintre parteneri; c) constringerile normative ale 
situaţiei ; d) distanţa faţă de referent ; e) canalul comunicativ utilizat. Sint de subliniat 
următoarele concluzii : 


- constrîngerile codurilor lingvistice sînt exploatate mai mult sau mai puţin deli- 
berat de cel care se exprimă, în funcţie de obiectivele actului comunicativ ; expri- 
marea nu este un dat, cît o construcţie activă, continuă ; 

- forma expresivă indică raportul psihosocial dintre parteneri — cînd diferenţa de 

competenţă verbo-intelectuală creşte, conţinutul comunicării pierde dimensiunea 

sa informativă (opinii, explicaţii, date suplimentare, atitudini) pe seama celei nor- 
mative şi operatorii ; 

- constringerile normative ale situaţiei (obţinerea consensului, limită de timp) au 

efecte decisive asupra structurării discursului : ele determină reducerea volumului 

emisiei verbale, accentuarea redundantei acesteia şi säräcirea indicilor lexicali ; 

- atunci cînd distanţa referentialä creşte, codul lingvistic utilizat cîştigă în diversitate ; 

- restringerea canalului comunicativ (de la cel vizual-auditiv la cel auditiv) aduce 

cu sine modificări lexicale şi de vocabular. Sintaxa oralului se modifică, apropi- 

indu-se de cea a exprimării scrise, iar vocabularul devine redundant şi mai puţin 
diferențiat. 

În ceea ce priveşte gradul de libertate al locutorului, el se naşte din posibilitatea 
de a opera la diverse niveluri discursive prin : 

- alegerea cuvintelor şi expresiilor ; chiar dacă în aparenţă se utilizează sinonime, 

cuvinte diferite activează reţele de asociaţii semantice semnificativ altele ; 

- alegerea formei gramaticale ; schimbările sintactice fac ca acelaşi conţinut deno- 

tativ să fie altceva din punct de vedere conotativ ; 

- alegerea şi ordonarea secventelor ; efectele primaritätii sau recentei sînt un bun 

şi cunoscut exemplu ; 

- alegerea formulei paraverbale ; aceasta joacă un rol esenţial în supracodarea 

enuntului, fixîndu-i sensul, natura, impactul. Paraverbalul este calea exprimării 

atitudinale şi, prin aceasta, a valorizării referentului, dar şi a receptorului sau a 

situaţiei comunicative ; 

- alegerea premiselor implicite ; în bună măsură, ele se construiesc şi se exprimă 

prin intermediul nonverbalului şi permit locutorului ghidarea partenerului şi con- 

trolul situaţiei comunicative. 

Referitor la modelul activităților de codificare-decodificare, B. Rimé dezvoltă re- 
zultatele norvegianului R. Rommetveit (apud. Moscovici, 1984, pp. 436-439). Departe 
de a fi un simplu joc de cuvinte, activităţile de codare şi decodare sînt, în fapt, acte 
complexe de traducere, construcţie şi acord al reprezentărilor interlocutorilor. La 
nivelul emitätorului, respectiv al receptorului, categoriile cheie ale modelului sînt : 

Avantajele acestei perspective dinamice asupra elaborärilor progresive ale struc- 
turilor de semnificaţii constau în faptul cá : 


- implică reprezentarea - bazată mai ales pe constructe decît pe concepte - ca 
principal element al schimbului informaţional ; 

- plasează actul comunicativ la nivelul jocului intersubiectiv ; 

- face loc, în egală măsură, logicii formale, categorizării, capitalului simbolic 
social - matricea categorială -, dar şi „logicii” afective, experienţelor emotio- 
nale, capitalului individual — matricea dinamică ; cele două concură deopotrivă in 
construirea referentului, exprimat ca reprezentare, dar şi în procesul de referenta ; 
- are în vedere ansamblul formelor comunicative : verbal, paraverbal, nonverbal, 
cît şi cele două modalităţi informaţionale : digitală şi analogică (Radu er al., 1994) ; 
prima - vehiculată preponderent verbal - este încorporată în matricea conceptuală, 
iar cea de a doua creează şi exprimă matricea dinamică, fiind utilizat predilect 
para şi nonverbalul ; 

- explică dialectica permanentă dintre aspectele denotative şi cele conotative ale 
mesajului ; 

- permite racordarea şi înglobarea altor perspective explicative : a) cea a decodi- 
ficărilor de „gradul întîi” şi de „gradul doi”, prin apelul la „regulile tari” (prin 
echivalență) şi la „cele slabe” (prin aproximări) - (Coteanu, 1985); b) cea a 
prelucrărilor centrale şi periferice ale informaţiei (Petty şi Cacioppo, 1986); c) 
cea a prelucrărilor sistematice şi euristice (Chaiken, 1980); d) cea a raportului 
dintre sens şi semnificaţie (Pavelcu, 1976). 


În concluzie, aspectul constructivist al comunicării pe care îl evidenţiază perspec- 
tiva lui B. Rime este o „replică” la modelul simplificat. Generat de teoria informaţiei, 
alimentat de psihologia behavioristă şi fixat de psiholingvistica tradiţională, acest 
model a ignorat locutorul, auditoriul, şi complexitatea operaţiilor care-i uneşte în 
tentativa de a atinge un anumit grad de intersubiectivitate. Astfel de cercetări au ajuns 
să fie, mai ales, o „ştiinţă a codurilor”, preocupată de analiza unui mesaj elaborat „in 
vitro” şi, în fapt, „de un limbaj fără comunicare”. 

Revenirea cercetării comunicării in vivo la dimensiunile ei psihosociale, coincide 
cu orientarea atenţiei spre esenţa fenomenului: efort de co-împărtăşire a reprezen- 
țărilor sociale. 

Cel care articulează şi fixează perspectiva cognitivist-constructivistă asupra comu- 
nicării — în dialogul specialiştilor, dar şi la nivelul literaturii didactice — este R. 
Ghiglione et al. (1986, 1990). 

Modelul „contractului comunicativ” pe care-l dezvoltă are în vedere, în acelaşi 
timp, subiecţii care comunică, strategiile discursive potenţiale şi, în act, gestiunea 
schimburilor interlocutorii, efectul mesajelor asupra comportamentelor şi reprezentă- 
rilor interlocutorilor. 

Conceptele cheie sînt: intra-locutori, inter-locutori potentiali/reali (legaţi prin 
miză şi acceptarea principiilor de pertinentä şi reciprocitate), situaţie potential comu- 
nicativă (SPC), contract de comunicare (CC), interlocutiune, dialog regulat (DR), 
ruptură, validare/cvasi-validare/non-validare, influenţă. Ele marchează o distantare 
semnificativă de cele clasice: emiţător, receptor, mesaj, canal, zgomot, feed-back 
etc. şi de modelul atîta timp dominant. 

Această nouă perspectivă nuanteazä diversele aspecte ale teoriei comunicării, re- 
orientînd cercetarea în mod semnificativ. 


- a comunica înseamnă a construi împreună, în cadrul unui sistem care are pro- 
priile lui structuri formale şi funcţionale ; 


188 PSIHOLOGIE SOCIALA 


- omul care comunicä nu este doar o oglindä care reflectä realitatea, ci, mai ales, 
constructorul ei neobosit ; 

- spaţiul co-interlocutoriu nu este neutru şi omogen; este un joc de permanente 
ajustări şi glisări semantice ; 

- procesul discursiv vehiculează, mai degrabă, aspectele activităţilor cognitive de 
moment ale interlocutorilor, decît elemente prefixate într-o schemă enuntiativä ; 
de aceea, aceasta este, mai degrabă, ceva construit, decît ceva dat; 

- ca subiecţi comunicatori, sîntem determinaţi, desigur, de structura sistemelor de 
semne pe care le folosim; ele nu ne permit să facem oricum, constringerile si- 
tuationale nu ne permit să facem orice, dar există posibilitatea utilizării întregii 
game - suficient de vaste - de care sistemul dispune ; ca urmare, determinismele 
micro-situationale le nuanteazä si le contextualizeazä pe cele macro-situationale ; 
- sistemele de semne - verbale, para si nonverbale - de care omul dispune sînt 
selectate şi orientate de miza pe care o impune interlocutiunea. Omul le utilizează 
şi nu este doar traversat de ele! ; 

- ca locutor, subiectul uman este un actor capabil să acționeze asupra şi nu doar 
să fie in; 

- acest raport flexibil cu sistemele de semne, în particular cu limba, se explică 
prin structurarea funcţională minimală a acestora şi prin caracterul marcant atitu- 
dinal al comportamentului comunicativ uman ; 

- orice comunicare este, în fapt, co-constructia unui univers de semnificaţii, per- 
manent negociabile. 


c. De la principial-macrostructural la procesual-microstructural şi de la faptic- 

-descriptiv la cauzal-explicativ. 

Fără a fi specifice numai cercetării comunicării, cele două tendinţe pot fi bine 
ilustrate prin raportarea la una din temele clasice ale psihologiei sociale : comuni- 
carea persuasivă. 

Odată stabilite structura şi variabilele implicate în geneza şi derularea influenţei 
persuasive - cele care tin de sursă, mesaj, receptor sau situaţie comunicativă - demer- 
sul experimental s-a orientat spre descifrarea mecanismelor psihosociale implicate de 
fiecare verigă. De asemenea, s-a încercat stabilirea condițiilor de validare şi incidență 
ale acestor procesualităţi. 

Astfel, în cazul celor două variabile ale sursei — atractivitatea şi credibilitatea — s-a 
putut evidentia faptul cá, pentru schimbarea atitudinii, fiecare din ele apelează la alte 
resorturi psihice (Bromberg, 1990). În cazul atractivitätii, schimbarea este mediată 
de un proces de identificare, faţă de internalizare care operează în cazul credibilitatii. 

Prin identificare, subiectul adoptă punctul de vedere al sursei pe baze afective — 
stări, sentimente activate - şi mai putin cognitive. Justetea poziţiei apărate, natura 
argumentelor utilizate de sursă joacă aici un rol secundar. 

Schimbarea atitudinală, bazată pe atractivitate şi realizată prin identificare, nu este 
de lungă durată, deoarece nu determină modificarea sistemului de valori şi credinţe al 
subiectului. Ea nu-i conferă acestuia nici independenţă faţă de sursă. Lucrurile stau 
exact invers în cazul schimbării determinate de internalizarea cognitivă. 

Interesante sînt şi concluziile unor cercetări referitoare la mecanismele diferite 
activate de conținutul persuasiv sau de intenţia persuasivă (Brehm, 1966; Hass şi 
Grady, 1975). 

În cazul celui dintii, factorii cognitivi sînt primordiali, structurîndu-se în cadrul 
unui proces de contra-argumentare. Atunci cînd subiectul sesizează intenţia persua- 

sivă, pe primul loc trece o reacţie motivational-afectivä : reactanta. Într-o astfel de 
situaţie, apare prioritară tendinţa de a restabili libertatea — real sau presupus ame- 
nintatá — şi, ca atare, subiectul respinge în principiu si în totalitate conţinutul 
persuasiv, ba chiar şi relaţia comunicativă. Concluziile experimentale tind să convear- 
gă în ideea că cele două mecanisme (cognitiv şi afectiv-motivational) sînt în interac- 
tiune constantă. Este probabil că ceea ce duce la creşterea unuia îl accentuează si pe 
celălalt. 

O altă interesantă constatare vizează natura similaritäfii Sursă-receptor în comu- 
nicarea persuasivă. Similaritatea este unul dintre factorii cu influenţă puternică în 
cazul surselor atractive. O serie numeroasă de cercetări, demarate în anii '70 (a se 
vedea pentru detalii Bromberg, 1990, p. 237), disting similaritatea demografică (sex, 
vîrstă, rasă, rezidenţă etc.) de cea ideologică (credinţe, atitudini, valori etc.) precum 
şi rolurile lor distincte. Similaritatea ideologică este mai importantă în cazul evaluării 
persoanelor, în timp ce similaritatea demografică este mai eficientă atunci cînd persu- 
asiunea urmăreşte convingerea celuilalt de a trece la acţiune. 

Aceeaşi tendinţă spre procesual-microstructural şi cauzal-explicativ domină şi cer- 
cetările dedicate comunicării nonverbale. 

Suficiente date experimentale s-au acumulat ca să permită unor autori indepen- 
denti (cf. Cosnier, 1989; Rimé, 1984, 1990; Golu, 1989; Kerbrat-Orecchioni, 1990) 
susţinerea tezei facilitării cognitive. În esenţă, este vizat rolul nonverbalului în actul 
comunicativ, în general şi în mod particular, în construcţia mesajului. 

Fie că susţin teza valorii comunicative de sine stătătoare a nonverbalului, fie că o 
contestă, numitorul comun al autorilor îl constituie acceptarea indispensabilitatii non- 
verbalului pentru actul de codificare verbală. Realizînd direct montaje experimentale 
sau apelînd la analiza secundară a tentativelor de a anula, dirija, controla, măsura 
formele şi ,,cantitatea” de mişcare asociată vorbirii, concluziile rezultate — sustinind 
teza facilitării cognitive - sint : 

- gestualitatea emitätorului este utilă receptorului pentru ameliorarea şi îmbo- 
gátirea enuntului, cit si pentru eficienţa tranzacţiei comunicative ; 
- ea este, în acelaşi timp, la fel de importantă, poate mai importantă, pentru 
emiţător în construcţia mesajului. Şi aceasta deoarece lanţul verbal este rezultatul 
unei transformări, într-o succesiune semnificativă, omogenă şi liniară, a repre- 
zentărilor şi imageriei mentale heterogene ; 
- nonverbalul este implicat, deci, în conversiunea unei semiotici pluridimensio- 
nale (cea psihică) într-o semiotică unidimensională (cea verbală) ; 
- două metafore - cea a numărătorii şi cea a reziduurilor/rämäsitelor — sugerează 
funcţiile de ordonare şi de exprimare compensatorie pe care le joacă nonverbalul 
faţă de verbal; pe de o parte, nonverbalul dă repere tempo-spatiale traducerii in 
cuvinte a ideilor, stărilor, trăirilor — este, mai ales, cazul gestualitätii realizate 
prin ilustratori care „bat măsura locomotiei mentale” -, pe de altă parte, non- 
verbalul oferă posibilitatea ca ceea ce nu poate fi surprins şi „tradus” - ca nuanţă, 
completitudine, dinamică - în cuvinte să-şi găsească, totuşi, exprimarea ; 

- activitatea motorie este absolut necesară locutorului ; tentativele de a imobiliza 

anumite parti ale corpului au dus la preluarea, compensatorie, a mişcării de către 

zonele rămase libere ; 

- prezenţa nonverbalului creşte odată cu densitatea, complexitatea şi gradul de 

elaborare a activităţii locutoare ; reproducerea pe de rost sau lectura diminuează 

rolul nonverbalului ; 

- gestualitatea nu este o reminiscentä arhaică, fiind diferită de formele primare, 
infantile ; de altfel, gestualitatea ideativă (de marcaj sau ideografică) apare onto- 
genetic, cel mai tîrziu, după cea evocatoare sau cea figurativă (Rimé, 1992) ; 

- blocarea nonverbalului afectează exprimarea locutorilor, ceea ce indică foarte 

clar puternica sa implicare in sarcinile de codare sau decodare, in facilitarea cog- 

nitivä pe care o realizeaza ; 

- tehnicile moderne de înregistrare sau analiză a comunicării înlesnesc o paralelă 

între structura ierarhică a discursului şi cea a gestualităţii. S-a permis, astfel, avan- 

sarea ipotezei izomorfismului celor două. Lanţul verbal şi cel mimico-gestual sînt 
sinergice, fiind plasate sub controlul unui centru comun. Nonverbalul nu este doar 
un accesoriu al verbalului, ci se dovedeşte a fi deplin intricat acestuia. 

O ultimă şi interesantă ilustrare a tendinței discutate pune în paralel - la distanţă 
de cîteva zeci de ani — fapticul cu explicativul. Diminuarea frecvenţei centrării vizuale 
a subiectului asupra „victimei” — fapt evidenţiat de experimentele lui Milgram asupra 
complezentei — poate fi astăzi explicată prin legea raportului dintre nivelul motivárii 
sociale şi centrarea privirii (Rimé, 1992). 

Experimental, s-a verificat că între cele două variabile există un raport direct. Cu 
cît scade motivarea socială, cu atît tendinţa de centrare vizuală asupra partenerului 
scade şi ea. Ea poate fi anulată în situaţiile cu motivare socială foarte redusă (reti- 
centá, supunere, teamă). Din contră, o relaţie cu o motivaţie socială foarte puternică 
- pozitivă (cooperare, atracţie, afiliere) sau negativă (furie, agresivitate, dominantä) — 
corelează cu un nivel ridicat al centrării vizuale. 

d. De la relational-general la relational-particularizat. 

Fie cá se apropie de sfera supraordonată - acțiune - fie cá se încadrează într-o 
formă specială - tranzacție -, perspectiva psihologiei sociale asupra comunicării rămîne 
cu „marca sa”: relație. Glisarea care, totuşi, se produce este orientată spre identifi- 
carea manierei în care universuri de relationare particulare afectează comunicarea. 
Modelarea generală a fenomenului este verificată şi îmbogăţită de abordări sectoriale. 

Pe lîngă analiza minuțioasă a comunicării în grup mic — aspect mereu actualizat —, 
în organizaţii, în plan public, au apărut noi preocupări şi interese : 

e comunicarea în cadrul relaţiei intime (Moscovici, 1984; Brehm, 1985). Dintre 

aspectele cercetate, retin atenţia : „jocul paralel”, incidenţa diferită a nonverbalu- 

lui asupra celor două sexe (cf. Gottman, 1981), diferenţa competenţelor comunicative 
în cuplurile funcţionale şi în cele disfunctionale (Noller, 1980; Gottman, 1981), auto- 
revelarea gradată, profunzimea relaţiei şi descreşterea reciprocitätii imediate (Mor- 
ton, 1978), bariera instrumentalitate-expresivitate, clişee de relationare şi comuni- 

care : „reglarea de conturi”, „lectura gîndirii”, „falsa ordine de zi” (Gottman, 1981). 

e comunicare şi decizie în sistemele cu jurati (Moscovici, 1984). Aspecte cheie : peri- 

colele conformităţii, rolul unanimităţii, influenţa persuasiunii, necesitatea vocii dizi- 

dente, ruta şi semnificaţia soluţiei mediane - „minimax” -, refuzul acordului precoce. 

e comunicarea intra şi interculturală (cf. Hall, 1959, 1984). Timpul care comunică, 

durata formală, durata informală, spaţiul care comunică, valoarea comunicativă a 

spaţiului în diverse culturi, distanţe comunicative (intimă, personală, socială, pu- 

blică), proxemica, schemele spatiale formale — sînt aspectele centrale cercetate. 


e. De la experienţele laboratorului la cadrul comunicational natural. 

Cristalizarea acestei tendinţe s-a datorat schimbării de paradigmă asupra 
comunicării (instrument social de co-constructie socială) — impactul teoretic —, dar şi 
a posibilităţilor de înregistrare şi prelucrare furnizate de tehnologia contemporană - 
impactul metodologic. 

Semnificative pentru ilustrarea acestei tendinţe sînt cercetările din domeniul comu- 
nicării nonverbale, al competenţelor comunicationale, al influențelor mesajului pu- 
blicitar etc. 

Impactul comunicării vizuale şi al centrării privirii asupra celuilalt „a scos” cerce- 
tătorul în cadrul natural al străzii, familiei, locurilor publice : bibliotecă, restaurant, 
sală de conferinţe (Cook, 1977; Frey ş.a., 1984). 

Pentru descifrarea raporturilor care se stabilesc în comunicarea dintre persoane cu 
competenţe verbo-intelectuale diferite, a fost ales universul relational natural al co- 
piilor, adolescenților sau adulţilor cu handicap mental sau de exprimare, cel al rela- 
tiilor sociale dintre grupele de vîrstă diferite sau cu competente socio-lingvistice 
diferite (Ghiglione er al., 1990; Bromberg, 1990). 

Alte tendinţe demne de a fi luate în calcul sînt: tentativa de a cuprinde ansamblul 
fenomenelor, de a depăşi şi articula tratarea „parcelară” - sub aspectul formelor, 
verigilor, etapelor, contextelor discursive şi permanenta reactualizare. Este semni- 
ficativ faptul că probleme cu statut clasic rămîn în unghiul de interes al cercetării 
contemporane. Aceasta se explică prin faptul că orice nouă perspectivă de impact este 
folosită în „recitirea fenomenului”. Astfel, sub influenţa teoriei reprezentărilor sociale 
s-a făcut prin revenirea la factorii influenţei persuasive - credibilitate, atractivitate, 
competenţă, sinceritate etc. — dar nu „în sine”, ca date obiective, cum au fost trataţi 
pînă acum, ci ca factori percepuți (Bromberg, 1990). 


3. Impactul intra şi interdisciplinar contemporan 


În cadrul psihologiei sociale, studierea comunicării - aflată mereu sub presiunea intra 
şi interdisciplinaritatii — valorifică astăzi, mai ales, trei influenţe. Una internă - teoria 
reprezentărilor sociale (RS) -, una intermediară - psihologia cognitivistá! —, şi alta 
externă - etologia şi psihologia evoluționistă. 


3.1 Teoria RS - sau despre incetatenirea 
perspectivei constructivist-interactioniste 


Din multitudinea aspectelor demne de analiză, două retin atenţia: rolul si statutul 
comunicării pentru RS si specificitatea perspectivei acestei teorii, in general, şi față 
de comunicare, în special. În definirea şi caracterizarea RS, raportarea la comunicare 
este indispensabilă. „Reprezentările sociale ar trebui să fie văzute drept un mod spe- 
cific de înțelegere si comunicare" (s.n.) (Moscovici ef al., 1984). În absenţa comuni- 
cării, posibilitatea apariţiei şi vehiculării RS ar fi profund afectată. Ca atare, limbajul 
şi comunicarea - interindividualä, instituţională, mediatică — sînt plasate, alături de 
cultură şi de societate în diviziunea „condiţiilor de producere şi circulaţie a RS” 
(Jodelet, 1989). 

În acest context, incidenţa comunicării este examinată la trei niveluri : a) cel al 
apariţiei reprezentărilor ; b) cel al proceselor de formare, ancorare şi obiectivare a 
RS ; c) cel al dimensiunilor RS (Neculau, 1995). Semnificativ este faptul că perspec- 
tiva RS completează raportul determinismelor. Dacă, la nivelul simțului comun, 


1. Alături de teoriile învăţării sau de psihologia genetică, alte contribuţii de seamă ale psihologiei so- 
ciale - K. Lewin, S.E. Asch, L. Festinger - sînt recunoscute ca prezenţe semnificative pentru faza 
precursoare a noii discipline. 

accentul cade pe determinarea comunicärii de cätre RS, perspectiva teoreticä amintita 
subliniazä mai ales reciproca: ,0 comunicare socialä apare ca o conditie de posibi- 
litate si determinare a reprezentärilor si gindirii sociale” (Jodelet, 1989, p. 47). 


Tabelul 1. 


Cognitia sociala Reprezentarile sociale 


integrarea cognitivismului cu 


perspectivă constructivista : MA 
interactionismul 


perspectivá individualistá conceptie interactionistá legatá de 
(cunoaşterea socială explicată pe | logica schimburilor interpersonale si 
baza proceselor individuale) sociale 


metafora subiectului ca „savant 
ingenuu” şi „economizator” al 
resurselor cognitive 


metafora subiectului ca „actor al 
vieţii cotidiene” 


focalizare pe „cum”-ul şi „ce”-ul | focalizare pe „care” şi „ale cui” 
cunoştinţelor reprezentări 


reprezentări ca ansamblu de 

cognitii ca structuri formale si componente rationale si nerationale, 
logice logice si valorizatoare cu rol de ghid 
pentru actiune 


De altfel, ceea ce este specific definirii RS si, implicit, paradigmei asupra comu- 
nicárii este precizarea manierei de a construi : prin interacțiune, co-constructie. A- 
ceasta face ca teoria RS sá apará ca alternativá distinctá la constructivismul teoriilor 
cognitiei sociale. 

Citeva diferente, selectiv preluate, din sinopticul realizat de Anamaria Silvana de 
Rosa (Neculau, 1995, pp. 269-270) au depliná acoperire si in felul in care cele douá 
directii de cercetare abordeazá comunicarea. 


3.2 Perspectiva cognitivistă - sau despre descifrarea 
mecanismelor tratárii informatiei 


Axatá pe procesualitatea receptárii si prelucrárii informatiei, psihologia cognitivá are 
tot mai puternice incidente si in explicarea fenomenelor cimpului social. 

Pentru a intelege comportamentele sociale, nu este suficientá raportarea doar la 
evenimentele la care indivizii sint supusi. Este necesará intelegerea interpretárii pe 
care ei o conferá acestora. Intervine activarea proceselor de identificare si constructie 
a semnificatiilor, ce se realizeazá prin procesarea informatiilor sociale. 

Dezvoltate, in parte, sub auspiciile cercetárilor dedicate cognitiei sociale, contri- 
butiile privitoare la tratamentul informational evidentiazá particularitäti de raportare 
(vezi 1.c), dar şi de procesare a acestei categorii de informaţii. 

O ilustrare a celor din urmă este oferită de două dintre modelele cognitive ale 
anilor '80: tratarea sistematică sau euristică (Chaiken, 1980) şi tratarea centrală 
sau periferică (Petty şi Cacioppo, 1986). 

Desi prezintä deosebiri - modelul C/P este mai articulat, precizind detaliile unui 
proces elaborat de tratare globala a informatiei, in timp ce modelul S/H se bazeaza, 
mai ales, pe identificarea regulilor care operează în tratamentul informaţiilor extra- 
discursive -, punctele de convergenţă sînt mult mai numeroase. 

În esenţă, tezele celor două modele explicative precizează : 

- în actul receptării informaţiei, este activat un dublu proces : 

* de tratare centrală/sistematică — axat pe informaţiile legate de conţinutul mesajului ; 

e de tratare periferică/euristică - declanşat de informaţiile vizind caracteristicile 

formale ale sursei, mesajului şi receptorilor. 

- cele două au condiţii de activizare şi mecanisme de răspuns cognitiv diferite 
(vezi tabelul 2.) 

Tabelul 2. 


Tratare centrala/sistematica Tratare periferică/euristică 


focalizare pe aspectele formale prezente 
la nivelul sursei (expert, competent, 
atractiv, dezinteresat etc.), mesajului 

focalizare pe conţinutul mesajului |(lungime, „cantitate” de argumente, 
structură unilaterală-bilaterală etc.), 
auditorilor (reactantä, contraargumentare, 
competenţă etc.) 


tratare exhaustivă a acestuia, prin |tratare selectivă, pe baza principiului 
analiză, pe baza cunoştinţelor economic al indicilor formali de 
prealabile pertinentä 


activare cognitivă pe baza informaţiilor 
extradiscursive care sînt prelucrate în 
virtutea unor reguli pragmatice* 
verificate anterior 


activitatea cognitivă selectează şi 
prelucrează, prioritar, 
argumentatia prezentă în mesaj 


efort cognitiv susţinut şi conştient 
pentru maximizarea 
semnificatiilor argumentării 


automatizarea activităţii, absenţa unui 
efort cognitiv important 


răspuns afectiv-atitudinal, favorabil sau 
defavorabil, pe baze experientiale 
(proprii sau sociale), în urma aplicării 
schemelor sau regulilor euristice 


răspuns cognitiv, favorabil sau 
defavorabil, pe baze raţionale şi 
în urma unui excurs analitic 


- pertinenta şi complementaritatea celor două procese se datorează şi faptului că, 
în tratamentul informaţiei, nu există resurse necesare pentru a cuprinde totul, dar nici 
posibilitatea de a ignora totul. 

- utilizarea unuia sau altuia dintre cele două procese cognitive depinde de factori 
care ţin de maniera comunicării şi de subiectul care decodifică. 


* Dacă indicele formal decelat este, spre exemplu, statutul de „expert”, regula pragmatică activată poate 
fi: „ceea ce zice un expert este, în general, demn de încredere”. În cazul indicelui „agreabil”, 
„Simpatic”, regula care intervine este: „cei ce se simpatizează au opinii convergente pe un mare 
număr de teme”. 

e Accentuarea factorilor care, in mod obişnuit, sînt trataţi printr-un proces peri- 
feric creşte probabilitatea ca subiectul să utilizeze această cale. Este cazul experi- 
mentelor lui S.E. Pallak ş.a. (1983), în care acelaşi mesaj, transmis în două variante 
- neutru sau emotional - a orientat diferit auditoriul. În primul caz, spre conţinutul 
semantic şi procesare central/sistematică, iar, în al doilea, spre atractivitatea sursei şi 
procesare euristică/periferică. 

* În cea de a doua categorie, intră factori care măresc sau reduc motivaţia şi 
capacitatea subiectului de a se raporta la conţinutul mesajului. Dintre aceştia, au fost 
vizati experimental următorii : implicarea, nivelul de cunoştinţe, predispozitiile speci- 
fice sau temporare, nevoia de cunoaştere, rezistenţa la incertitudine. 

Rezultatele indică favorizarea alternativei centrale/sistematice prin: accentuarea 
implicării, prezenţa unui nivel ridicat de cunoştinţe, acutizarea nevoii de cunoaştere şi 
grad sporit al rezistenţei la incertitudine. 

- cercetări în curs încearcă să răspundă la întrebarea; Activarea uneia sau alteia 
dintre manierele de procesare este automatizată sau se află sub control voluntar ? 

Raportate la problematica întregii comunicări, incidentele cognitiviste consolidea- 
ză perspectiva constructivistă, dar nu în maniera constructivismului RS. 

Accentul este pus pe structurile formale şi logice individuale, facilitate prin stra- 
tegiile de problem-solving existente în contextul cultural de referinţă, şi mai puţin pe 
relaţia socială. 


3.3 Etologia şi psihologia evoluționistă — 
sau despre unitatea evolutivă a mijloacelor de comunicare 


Aflate în plină cursă de identificare şi articulare a unităţii evolutive a mijloacelor 
biologice de comunicare, cele două discipline au o puternică rezonanţă asupra priori- 
tätilor în cercetarea comunicării. 

În cazul psihologiei sociale, faptul s-a materializat în explozia — începînd din anii 
'60 - interesului pentru comunicarea nonverbală. La sfîrşitul deceniului şapte, se 
aprecia existenţa a mii de articole, sute de colocvii şi seminarii şi zeci de cărţi pe 
această temă (Cosnier şi Brossard, 1984). La ora actuală, probabil, o triplare a aces- 
tor date ne apropie de adevăr. 

Este semnificativ faptul că cele mai multe manuale de psihologie socială din spa- 
tiul anglo-saxon acordă cel mai larg spaţiu aspectelor comunicării nonverbale sau 
chiar o tratează în exclusivitate (Feldman, 1985 ; Worchel ş.a., 1991). 

În studierea nonverbalului, pot fi decelate trei direcţii : 


a) macroanaliza : se structurează, mai ales, sub influenţa etologiei, avînd ca obiectiv 
descrierea şi explicarea activităţilor comunicative nonverbale globale (a merge, a 
gesticula, a alerga etc.). N.G. Blurton-Jones, W.C. McGrew, A. Jouenjean, 
E. Goffman analizează activităţi comunicative nonverbale situationale : în sala de 
clasă, în recreatie, în interacţiunile de joc, în activităţile rituale etc. ; 

b) microanaliza : se dedică diverselor aspecte nonverbale particulare : „alfabetul” 
unităţilor de mişcare - a se vedea studiile de pionierat ale lui R.L. Birdwhistell 
(Golu, 1989; Radu, 1994) -, mimica facială, analiza secventialá a activităţii cor- 
porale (Frey, 1984), analiza privirii în interacţiunile sociale (Cook, 1977), 
sincronia verbo-motorie (cf. Corraze, 1980), expresivitatea facială şi ontogeneza 
sa (Izard, 1971), geneza şi tipologia gestualitätii (Rim6, 1992) ; 

c) perspectiva intermediară, funcţională : clasificarea semnelor nonverbale (Scherer, 
1980). 

Aceastä din urmä contributie se impune prin sinteza cuprinzätoare pe care o reali- 
zeaza si prin capacitatea de a armoniza perspective diverse. O reunire a principalelor 
date — vezi tabelul — evidenţiază raporturile nonverbalului, funcţiile, manifestările si 
formele sale, precum şi direcţiile contemporane de cercetare şi interpretare (vezi 
tabelul 3, verso). 

Este cert că, în psihologia socială, studierea nonverbalului are orizont deschis, 
deoarece încep să se contureze explicaţii asupra unor fenomene existente, recunoscute 
Şi extrem de importante pentru cîmpul social, dar mai puţin înţelese şi stăpînite din 
punctul de vedere al mecanismelor de realizare şi acţiune : empatia, influenţa, charisma, 
complezenta, pygmalionismul, autoritatea, simpatia/antipatia, credibilitatea, atribu- 
irea, mutualitatea etc. 

Prezentä implicită sau explicită aproape în fiecare capitol al psihologiei sociale, 
cercetarea comunicării angajează această disciplină psihologică în rîndul celor cu 
contribuţii de marcă în cadrul ştiinţelor comunicării. 

Faptul este semnificativ în măsura în care „comunicologia” este considerată unul 
dintre cele mai dinamice universuri aplicative şi de cercetare ; un adevărat „port- 
-drapel” în înţelegerea şi potentarea proceselor de schimbare contemporane. 


Raportul 
semnului cu: 


referentul 


alte semne 


utilizatorul 
(emitator sau 
receptor) 


interactantii (ca 


sistem de semne) 


Perspectiva 


semanticá* 


sintacticá* 


pragmaticá* 


LL 


Manifestare 


semnul are semnificatie 
referentialá in sine sau 
afecteazá semnificatia altor 
semne concomitente 


reglementeazá aparitia si 
organizarea altor semne 

nonverbale simultane sau 
ulterioare 


semnul activeazá si 
reprezintá stárile 
interlocutorilor 


indicá raportul dintre 
parteneri 


Cele trei se inscriu perspectivei semiotice clasice. 
A rámas nementionatá cea de-a cincea categorie de semne non-verbale expresorii/expozitorii, care nu au nici o functie co- sau contextualá. Ei sint doar cu 
valoare comunicativá pentru reactiile de moment, biologice, ale locutorilor, intentia comunicativá fiind absentá (Ekerman si Friesen, 1969; Cucos, 1994). 


Functii 
e substituție 
e amplificare, ilustrare, 


clasificare 
e contradicție 


e modificare 


e segmentare 


* sincronizare 
intercanale 


e expresivă 


e reactivă 


e relationalá 


e reglativă 


Tabelul 3 


e embleme** 
e ilustratori** 


e dezacord între verbal şi nonverbal: 
ironie, cinism 

e altă semnificație, dar nu opusă a 
nonverbalului fatä de verbal 


* luarea cuvîntului, cedarea 
acestuia/mentinerea lui. 

e corelarea nonverbalului cu verbalul şi 
paraverbalul 


e adaptori** (ca expresie a emoţiilor, 
atitudinilor, motivatiilor) 
* atenţie, înţelegere, evaluare 


* cele care exprimă statutul, intimitatea, 
eticheta 

* regulatorii** (asigură 
intersincronizarea) 


Roluri si conflicte de roluri 


Jean Maisonneuve 


Noţiunea de rol este des folosită, ceea ce nu înseamnă că e uşor de definit. Pla- 
sîndu-ne, mai întîi, la nivelul simțului comun, se pot degaja două acceptiuni şi două 
aspecte majore : 


e Un aspect functional si pragmatic în raport cu o anume situaţie, cu o anume 
poziţie socială. Vom vorbi, astfel, despre rolul de tată, de şef, de consilier, de 
medic, spunînd că o persoană îşi asumă sau nu rolul, referindu-ne la anumite 
reguli sau obiceiuri : un tată trebuie să facă anumite lucruri, să nu facă altele etc. 
* Un aspect imaginar, teatral, avînd o anumită legătură cu aspectul precedent. 
Vom vorbi atunci de „jucarea unui rol”, nu numai la teatru, ci şi în viaţă; rolul 
jucat poate fi o mască, un mod de disimulare a personalităţii sau un mod de 
identificare imaginară cu un personaj ideal, un fel de „a face ca şi cum” am fi 
cutare sau cutare persoană. 


Trecerea de la un aspect la celălalt este curentă la nivelul limbajului, ca şi la 
nivelul fantasmelor, şi se efectuează în ambele sensuri, de vreme ce teatrul imită viaţa 
sau reifică visele şi de vreme ce viaţa poate fi caracterizată şi trăită ca teatru. 

Acelaşi lucru se întîmpla cu noţiunea de personaj, foarte apropiată de aceea de 
rol, cu cîteva nuanţe: este vorba despre un rol care atrage atenţia asupra celui care 
şi-l asumă sau care îl joacă, rol care îi poate fi atribuit sau de care poate fi lipsit, 
debarasat, lăsînd la suprafaţă propria-i persoană. 

Dar, în ambele cazuri, nu sîntem niciodată singuri pentru a juca un rol: viaţa de 
Zi cu zi sau comediile comportă mai multi parteneri ale căror roluri sînt mai mult sau 
mai puţin ajustate unele altora; aceste indicaţii îşi păstrează întreaga lor valoare 
pentru un studiu mai aprofundat. 

Amplitudinea şi complexitatea noţiunii de rol se regăsesc în abordarea ei ştiin- 
tificä. A.M. Rocheblave, autoare a unei lucrări de sinteză consacrată Nofiunii de rol 
în psihologia socială, enumeră nu mai puţin de şase concepţii importante : trei emană 
de la sociologi: Nadel (The Theory of Social Structure), Linton (Fondements culturels 
de la personnalité) si Parsons (Towards a Theory of Action); trei provin de la 
psihologi sociali: G.H. Mead (Le moi, le soi, la société), Newcomb (Manuel de 
psychologie sociale) si Moreno (Fondements de la sociométrie). Din confruntarea lor 
reiese că, pe de o parte, sociologii trebuie să facă apel la conduitele interactionale ale 

membrilor grupurilor pentru a actualiza modelele culturale care constituie axele ro- 
lurilor, in timp ce psihologii, plecind de la interactiunile individuale, ajung sä degaje 
norme de conduită si cadre de referinţă culturale, care fac posibilă comunicarea. 
Apare, astfel, situatia specificä acestui concept de rol, aflat la intersectia mai multor 
domenii ; el trebuie studiat dintr-o triplă perspectivă, corespunzind cu trei niveluri de 
abordare. 


1. Rolurile la nivel instituţional 


Din acest punct de vedere, rolul se caracterizează prin prescriere şi prin raportul pe 
care îl întreține cu un sistem de poziţii sociale. Este vorba tocmai despre „normele de 
roluri” deja evocate în capitolul precedent. După Linton, mai ales, cele două noţiuni 
de model si de rol sînt în strînsă legătură, după cum ele întretin legături şi cu notiu- 
nile de poziţie şi de statut. Rolul este definit ca ansamblu al conduitelor normale 
cerute de la un subiect, atunci cînd posedă cutare statut social, cele care convin unei 
anumite vîrste, unui anume sex, unei poziţii familiale, profesionale, politice etc. 


1. Problema inventarierii şi clasificării rolurilor este, deci, legată de cea a poziţiilor. 


Se poate distinge, mai întîi, între roluri instituționale, corespunzind unor poziţii si 
modele ale societăţii globale şi, adesea, unor scheme transculturale : este, mai ales, 
cazul categoriilor de vîrstă şi de sex, adesea, de castă sau de clasă; şi pe de altă 
parte, rolurile funcționale în interiorul grupurilor şi al organizaţiilor, în care individul 
acţionează conform poziţiei sale specifice şi conform poziţiilor celorlalţi, intretinind, 
în acelaşi timp, cu aceştia relaţii net diferenţiate. 

Anumite interferenţe se produc, totuşi, în mod frecvent între aceste două cîmpuri 
pozitionale, creînd zone de confuzie şi, adesea, de conflict; este, de exemplu, cazul 
unei funcţionare care se trezeşte tratată aparte, ca femeie, în cadrul ei profesional : 
„Voi, femeile...”. Rolurile profesionale sînt cu atît mai bine definite în ce priveşte 
funcţiile şi relaţiile, cu cît se situează într-o organizaţie mai ierarhizată şi mai cen- 
tralizatä (organigrame industriale, ierarhie militară), dar şi in conduitele cotidiene — 
mai ales familiale - se pot degaja reţele de „roluri”, aşa cum arată schema lui 
Newcomb în ce priveşte diada mamă-copil (fig. 1). 


Tha 


iere 


Medie S anas de eara 


Figura 1. 


S-a propus adesea sá se facá distinctie intre rolurile profesionale si anumite roluri 
pivot, considerate tipice: medicul, cadrele industriale, functionarul de birou, in jurul 
cárora graviteazá roluri adiacente, mai difuze: agent de asigurári, cel care livreazá 

mărfuri... Dar aceste distincţii au un caracter dacă nu conventional, cel putin con- 
tingent, avind in vedere evolutia sistemelor de roluri si pregnanta lor variabilä. 

Această evoluţie a rolurilor este solidară cu schimbările tehnice şi ideologice si cu 
tensiunile legate de schimbările lor. Fără a aborda problema în toată amploarea ei, să 
ne mărginim aici la cîteva remarci. Orice evoluţie, modificînd sistemul de urgente si 
de aşteptări, suscită uzura anumitor roluri şi apariţia altora noi şi, prin urmare, „cla- 
tină” mai mult sau mai puţin grav echilibrul poziţiilor sociale. Se constată în raport 
cu rolurile, o anumită inertie a poziţiilor şi a statutelor de care se agätau, în mod 
evident, deţinătorii lor, susținuți de curente de opinie tradiţionale. În schimb, noile 
roluri nu primesc de la început poziţii şi imagini sociale bine definite. Un exemplu 
actual este cel al lucrătorilor sociali (educatori, animatori, formatori) ; nici o normă 
solidă nu există încă în privinţa lor şi, de aici, rezultă o anumită indeterminare în 
aşteptările celor care îi frecventează, ca şi în conduita agenţilor; aceştia din urmă 
sînt ei înşişi împărţiţi între anumite modele stabilite - de tip apostolic — şi anumite 
idealuri personale - de tip mai mult sau mai putin libertar. 


2. Cum este posibil să se degaje, într-un moment dat al istoriei unei societăţi sau a 
unui grup, sistemul de reglare specifică asigurat de jocul rolurilor sociale ? 


La această întrebare, sociologul englez Nadel răspunde propunind folosirea 
conjugată a mai multor metode: stabilirea frecvenţei şi a regularitätii de apariţie 
comună a diferitelor atribute asociate rolurilor, rolul „normal” fiind cel care grupează 
atributele cel mai frecvent reunite ; definirea acordului, a consensului explicit sau 
implicit al indivizilor asupra conduitei potrivite pentru cutare rol ; reperarea normelor 
de roluri care se manifestă prin intermediul sancţiunilor ce traduc non-conformismul. 

Aceste indicaţii cer mai multe comentarii. Mai întîi, ele nu duc neapărat la de- 
finitii identice ale unui acelaşi rol. Cea dintii degajă o schemă reală, sub forma unui 
cîmp de conduită sau de mod, în sens statistic (de exemplu, rolul de soţie, rolul de 
medic, în termeni de conduite tradiţionale, faţă de sot sau de bolnav). A doua metodă 
vizează aşteptările şi valorile colective care pot prezenta un caracter teoretic şi ideal, 
transgresat, eventual, în conduite (de exemplu, fidelitatea conjugală, disponibilitatea 
constantă a medicului). Pe scurt, regăsim la nivelul rolurilor distinctiile deja făcute 
de Linton în ce priveşte modelele. 

O altă dificultate priveşte mărimea cîmpului social pe care se poate aplica defini- 
tia. Dacă este vorba de societatea globală, observarea comportamentelor în rol duce, 
adesea, la distribuții plurimodale, în funcţie de diverse subgrupuri (de exemplu, rolul 
de copil în Franţa variază considerabil, în funcţie de loc şi de mediu ; cel al băiatului 
între 8 şi 14 ani din mediul rural diferă de cel al claselor medii urbane). Este, deci, 
necesar să precizăm la ce nivel de specificitate situationalä vrem să studiem rolurile. 

În sfîrşit, chiar funcţia „definitorilor” de roluri pune o problemă, căci poate fi 
vorba fie de subiecţi care îşi asumă rolul în chestiune, fie de cei care îşi asumă 
contra-rolul, de «parteneri», fie, în fine, de subiecţi care ocupă o poziţie externă. 
Dacă luăm cazul «profesorului», de exemplu, caracterizarea rolului poate varia după 
cum este vorba de corpul specific profesorilor, de opinia elevilor (sau a studenţilor), 
a părinţilor, sau, în fine, a membrilor unei alte profesiuni care au sau nu, la rîndu-le, 
copii. Se pot evalua şi compara, astfel, gradele de consens intrapozitional şi inter- 
pozitional. 

2. Rolurile la nivel individual 


La acest nivel, rolul se caracterizează prin funcţia lui de expresie şi prin raporturile 
cu personalitatea subiecţilor. Fiecare individ îşi asumă rolul sau rolurile mai mult sau 
mai putin fidel faţă de modelele în vigoare în societatea globală sau în cutare grup 
local. După caz (şi chiar în afara oricărei deviații caracterizate), subiectul poate tranga 
sau inova în raport cu modelul. Este ceea ce face diferenţa între rolul văzut ca „stan- 
dard” şi „intrarea în rol” care depinde de atitudinile proprii subiectului, adică de 
modul în care el suportă, percepe sau selectioneazä modelele. 

În societăţile moderne, problemele de integrare au devenit mult mai complexe 
decît în societăţile arhaice sau tradiţionale, în măsura în care fiecare individ, avînd 
simultan mai multe poziţii (de exemplu, familială, profesională, sindicală), trebuie 
să-şi asume mai multe roluri şi îşi poate schimba, eventual, rolul profesional. Perso- 
nalitatea se exprimă, astfel, prin intermediul unei mulţimi de roluri şi constituie în ea 
însăşi un sistem de segmente de roluri mai mult sau mai puţin armonios. 

Problema raporturilor între rol şi personalitate ajunge, aproape întotdeauna (în 
mod implicit sau explicit), la o perspectivă filosofică, pentru că atinge problema 
libertăţii probabile ; se pot distinge în acest sens trei poziţii esenţiale : 


e Una menţine o distincţie fermă între cele două noţiuni: personalitatea (eu, eu 
profund, spontaneitate, sistem propriu de aspirații) nu se poate confunda cu ro- 
lurile ; ea le transcede si nu face decît să se exprime prin intermediul lor. Este 
vorba despre o concepţie spiritualistă, susţinută, mai ales, de Bergson. 

e Oa doua poziţie reduce în mod strict personalitatea la jocul de roluri: nu sîntem 
altceva decît actori ; persoana se confundă cu personajul. Este vorba despre o con- 
ceptie de tonalitate shakespeariană. 

e Oatreia poziţie, mai eclectică, tinde să facă din personalitate o putere de opţiune 
între roluri şi de sinteză a lor şi a anumitor elemente aparte, ireductibile. Cînd 
această dialectică reuşeşte, vorbim de „persoană”, noţiune legată, astfel, de o 
scară de valori ; cînd este vorba de un compromis, vorbim de „personaj”. 


Cercetătorii înşişi, de îndată ce elaborează o teorie, nu scapă acestui gen de 
„trilemă” ale cărei urme pot fi găsite pînă şi la cel mai empirist dintre cercetători, fie 
că ţine de curentul experimentalist sau de curentul clinic. 

Personajul constituie, deci, în general, un fel de compromis între spontaneitatea 
subiectului (pulsiuni, aspirații) şi exigenţele sociale ; el capătă o funcţie de securizare 
sau de valorizare, în moduri foarte diferite. Se pot, astfel, distinge : 


* personajul ca rol stereotipizat (a trebui să fii) ; încercare de strictă conformitate 
cu modelul şi cu aşteptările celorlalţi ; 

e personajul ca mască (aparenţa) ; un tip de compromis mai mult sau mai putin 
lucid, cu intenţie manipulatorie sau oportunistă (este, de exemplu, cazul cinicului 
sau al fariseului) ; 

e personajul ca refugiu (sau ca alibi), tinzind către intrarea în roluri protectoare 
sau chiar magice (începînd cu cazul „specialistului” care se cantonează în insulita 
lui protectoare, pînă la „mitomanul” şi la simulatorul isteric) ; 

* personajul ca ideal personal (a voi să fii) ; chiar dacă există, după cum sustine 
Adler, o funcţie „compensatorie”, el este trăit de către subiect în mod dinamic ca 
expresie a unui eu profund. 

3. Rolurile la nivel interactional 


Acestea se caracterizează prin funcţia lor de complementarizare. Modele şi norme, pe 
de o parte, atitudini şi personaje, pe de alta, ele nu au un sens decît în măsura în care 
se actualizează în situaţii concrete de relaţie. De aceea, exercitarea unui rol nu se face 
aproape niciodată în singurătate. Nu există conduită de rol fără întîlnirea unor agenţi 
prevăzuţi cu roluri complementare (tată-fiu, sot-sotie, patron-angajat etc.). Orice rol 
cotidian ne pune în contact cu unul sau mai mulţi parteneri, ceea ce ridică probleme 
naturale de ajustare mutuală şi, eventual, neînţelegeri şi conflicte. Într-adevăr, arti- 
cularea normelor de roluri nu constituie decît o schemă globală de comunicare şi 
„ţinuta de rol” a fiecărui individ (ea însăşi aparte) va fi influenţată de conduita cel 
puțin parțial neprevăzută a partenerilor săi. Ca să existe, într-adevăr, comunicare, 
trebuie ca informaţiile schimbate între mai multe persoane să-şi corespundă. În cursul 
interacțiunii, fiecare partener poate sau nu, printr-un joc de feed-back-uri şi de corec- 
tări, să-şi rectifice percepțiile şi acţiunile pentru a-şi ajusta mai bine rolul. 

La nivelul relaţiilor diadice, ca şi la cel al relaţiilor colective, intervin, deci, în 
mod succesiv : 


e Asteptarea unui rol — este un fel de anticipare a conduitelor celuilalt în funcţie 
de poziţiile respective şi de situaţia locală (de exemplu, salariatul neglijent convocat 
de şeful de serviciu, copilul care chiuleşte surprins de un vecin, stagiarul în faţa 
monitorului etc.). Acest proces de reglare grosieră poate, adesea, să falsifice ajus- 
tarea relaţiilor ; de exemplu, atunci cînd „superiorul ierarhic” nu răspunde aşteptă- 
rilor subordonatului în funcţie de un model stereotip sau de experienţa anterioară. 
e O evoluţie eventuală în interiorul rolului : în funcţie de derularea interacțiunilor 
între persoane, într-o conversaţie, o persoană sau alta, sau chiar mai multe într-o 
discuţie de grup, îşi poate transforma modul de a fi faţă de ceilalţi sau faţă de situaţia 
sau problema tratată împreună. Aceasta presupune spontaneitate şi plasticitate în 
realizarea rolului şi, în mod simultan, perceperea eventualei plasticitäti a celorlalţi. 
Se poate imagina o clasificare sistematică a interacțiunilor, în funcţie de gradul de 
contingenţă reciprocă a conduitei partenerilor, fără a exclude, de altfel, o trecere 
posibilă de la o relaţie la alta. Jones şi Thibaut disting, astfel, trei tipuri: 


a) Interacțiunea necontingentă : ea apare cvasi-contradictorie în termeni, de vreme 
ce implică faptul că o conduită a unuia din parteneri poate să nu fie influenţată şi 
să nu îl influenţeze pe celălalt. Dar ea corespunde, de fapt, cazurilor în care fiecare 
partener este riguros legat de prescriptiile propriului său rol. Interacțiunea aparentă 
nu consistă decît într-o bună sincronizare a conduitelor alternate, reglate de un fel 
de cod militar. Ne apropiem aici de cazurile extreme: cel al conduitelor cere- 
moniale colective, al intilnirilor sau al vizitelor foarte formale ; al baletelor sau al 
scenelor reglate mecanic ; al dialogurilor între subiecţi rigizi, obsesionali sau cu 
tendinţă schizoidă. Fiecare nu vorbeşte decît pentru sine, dar în faţa celuilalt. 

b) Interacțiunea cu contingentà asimetrică, in care conduita unuia dintre actori de- 
pinde aproape în întregime de a celuilalt, dar nu şi invers. O putem intilni în cazul 
unui interviu făcut după un chestionar strict standardizat. Dar acest echilibru este 
de două ori fragil: fie cá anchetatorul se îndepărtează în mod spontan de cod sub 
influenţa celor spuse sau a refuzului de a răspunde, fie că persoana interogată 
încearcă, dimpotrivă, să inducă o conversaţie. 

c) Interacțiunea cu contingen{d reciprocă: este vorba despre una din cele mai cu- 
rente interactiuni si ea cere, pentru a progresa, o vigilentä continua din partea 
fiecărui partener pentru a reacţiona în mod adecvat la conduita celuilalt. În afară 
de aceasta, situaţia prezintă două implicaţii dificil compatibile : 

* pe de o parte, resimt anumite conduite ale celuilalt ca gratifiante (sau deza- 
greabile) şi îmi fac, la rîndu-mi, o imagine favorabilă (sau defavorabilă) despre el, 
ceea ce îmi influenţează conduita ; 

e pe de altă parte, mă preocupă viitoarele mele intervenţii. 


Dacă mă las dus de prima atitudine, risc fie să fiu manipulat de celălalt, fie să 
rămîn într-o poziţie negativă. Dacă cealaltă atitudine domină, schimbul va fi iarăşi 
mediocru, iar insistența mea îl va constringe pe celălalt. În toate aceste cazuri, riscám 
să ne apropiem de o contingentá asimetrică, chiar de o non-contingentá - adică să 
reducem fecunditatea interacțiunii. 

Oricum, la acest nivel interactional, noţiunea de rol nu mai este un model prescris 
si rigid, ci un fel de structură dinamică. Ea permite reintroducerea unei perspective 
mai globale asupra unor secvenţe aparent disparate şi contingente. În cuplu, ca şi în 
grup, adesea, ca urmare a unei faze de incongruentä sau de tensiune, apare un anume 
proces de reglare şi de complementarizare a rolurilor, adică o formă mai mult sau 
mai puţin adaptată şi finalizată de interacţiune. 

Aceste roluri emergente nu sînt mai puţin dependente de rolurile prescrise, căci 
acestea tind întotdeauna să prestructureze interacţiunea sau să o tulbure, atunci cînd 
ea nu se efectuează conform rolurilor şi aşteptărilor culturale. 

Exemplele cele mai cunoscute se referă la relaţiile unde avem de a face cu o 
inegalitate sensibilă de vîrstă sau de prestigiu social: chiar în afara situaţiilor fami- 
liale sau profesionale, cel mai în vîrstă şi cel mai prestigios tind să-şi asume un rol de 
autoritate sau de iniţiativă în cursul interacțiunii. În numeroase culturi, aceeaşi poziţie 
o adoptă bărbatul în relaţia dintre sexe. Este lesne de înţeles că se produce astfel un 
fel de tensiune dialectică în relaţiile cotidiene dintre rolurile culturale şi rolurile efec- 
tiv asumate — atunci cînd modelul consacrat de ajustare şi de complementarizare nu 
se realizează : 


* fie pentru că deţinătorul rolului dominant nu vrea sau nu poate să-l joace, con- 
trar aşteptărilor partenerului ; 

* fie că partenerul revendică un rol cîtă vreme celălalt nu a renunţat la el. Chiar 
cînd se stabileşte o ajustare inversă (prin consimtire mutuală), subzistă un dis- 
confort latent atît la cei doi parteneri, cît şi în anturajul lor, ceea ce se reflectă 
inevitabil asupra relaţiei interne. 


4. Conflictele de roluri 


Toate cele de mai sus ne arată că rolurile au, în acelaşi timp, o funcție de reglare a 
raporturilor sociale şi o funcţie integratoare pentru personalitate ; este, deci, necesar 
să examinăm, pe de o parte, sursele şi formele conflictelor de roluri care pot compro- 
mite aceste echilibre, iar, pe de altă parte, procesul de ajustare şi de rezolvare posibilă 
a conflictelor. 

Această examinare se poate face plecînd de la distincţia precedentă între cele trei 
niveluri de analiză a rolurilor. 


PERSONALITATEA ÎN RELATIILE INTERPERSONALE 203 


1. Surse de conflict tinind de conditiile socio-culturale : 


a) Proliferarea rolurilor in societatea contemporanä. 
b) Inconsistenta sau echivocul poziţiilor şi al modelelor de roluri corelative ; toate 
poziţiile de intersecţie sînt astfel, fie că apar : 


e între două culturi: este cazul „marginalului”, un individ transplantat ca adult 
într-o cultură foarte diferită de a sa, în care nu reuşeşte să se adapteze decît în 
mod parţial şi superficial ; 
e între două clase de vîrstă: cazul adolescentului în societăţile dezvoltate ; sfisiat 
între modelele de conduită infantilă şi cele ale adulţilor, el este adesea subiectul 
unor aşteptări contradictorii, din lipsă de „rituri de trecere” ; 
* între două grupuri profesionale: este, de exemplu, cazul maistrului situat între 
muncitori şi cadre, între bază şi autoritate, prins adesea într-un joc dublu al solida- 
ritätilor. 

c) Evolutia rolurilor o devanseazä pe cea a statutelor si a modelelor comune (imagi- 
nea rolului femeii contemporane). 

d) Articularea deficientă a funcţiilor: cazurile de interferenţă a posturilor într-o 
organizaţie profesională aflată în transformare. 


2. Modalităţi de conflicte la nivel interactional 


Este vorba de actualizarea cazurilor precedente prin schimburi cotidiene ; vorbim 
despre: 
e o discordantä a aşteptărilor şi a conduitelor de rol între două sau mai multe 
persoane (cazul b sau c); 
* o competiţie pentru asumarea simultană a aceluiaşi rol (cazul d). 


3. Experienţa trăită a conflictelor la nivel individual 


Ea este deosebit de acută: 


e atunci cînd subiectul este plasat într-o poziţie de intersecţie (cazul b) ; 
* atunci cînd nu aderă afectiv sau ideologic la rolul său (cazul funcţiei impuse) ; 
* cînd este contrariat între exigenţele incompatibile ale unui rol mixt. 


Mai multe exemple de acest gen au servit deja ca temă dramaturgilor (cazul celei mai 
mari parti a eroilor lui Shakespeare sau ai lui Corneille). Studii americane destul de 
recente s-au aplecat asupra conflictelor de roluri la preoţii militari şi la ofiţerii învăţători. 

Nu trebuie, totuşi, să afirmăm aprioric că rolurile „mixte” actualizează în mod 
constant la cei care le deţin tensiuni penibile. Acestea nu apar decît atunci cînd un 
anume sector al rolului se radicalizează. Din contră, în multe cazuri şi momente, 
după cum subliniază A.M. Rocheblave, alegerea unui rol care conţine o opoziţie 
internă posedă un sens şi un interes aparte pentru subiect. Căci acesta ar fi putut, de 
exemplu, să fie doar preot sau doar militar ; alegerea sa relevă o ambivalentä funciară 
a individului însuşi care, prin această soluţie de compromis, îşi poate împlini, în mod 
economic şi permis social, două tendinţe opuse. Acest lucru pare confirmat de faptul 
că cei mai multi subiecţi interogati nu par să-şi fi dat seama de existenţa unui con- 
flict. Se poate, de asemenea, ca unul dintre sectoarele rolului (religios sau pedagogic) 
să constituie o legitimare a rolului militar, dorit iniţial, dar care trezea o anume 
culpabilitate. 

Care sînt ieșirile posibile din conflictele intra-subiective pe care le-am evocat? 
Optiune, compromis, inovaţie constituie trei forme de conduite de rezolvare. 


a) Individul aflat în conflict poate alege un rol şi renunţa la celălalt, expunîndu-se, 
eventual, sancţiunilor care rezultă din nerespectarea acestuia din urmă ; el poate 
scăpa astfel de conflict, dar riscă să se regăsească într-o poziţie de nesustinut şi să 
„iasă din cîmp” atunci cînd cele două roluri sînt strîns legate de un acelaşi statut. 
Ieşirea se prezintă atunci sub formă de ruptură - precum divorţul, demisia sau 
emigrarea. 


b) Se poate, de asemenea, căuta o poziţie de compromis : 


e fie stabilind o ierarhie între prescriptii; rolul privilegiat va fi cînd cel care co- 
respunde presiunilor colective celor mai intense, cînd cel care răspunde mai bine 
aspirațiilor personale; în ambele cazuri, conflictul subzistá în stare latentă ; 

e fie stabilind o alternanță a rolurilor, acordindu-i fiecăruia un spaţiu ; aceasta 
presupune că dispunem de o marjă de libertate suficient de mare pentru a putea 
amenaja o situaţie obiectivă, ceea ce nu elimină riscurile de interferenţă con- 
flictuală neprevăzută. 


c) Putem, în fine, încerca să promoväm un nou tip de rol, care ar permite să răspun- 
dem situaţiei şi să conciliem aşteptările contrarii, neretinind decît anumite aspecte 
ale celor două roluri aflate in conflict ; este, de exemplu, cazul unei persoane care 
renunţă la rangul de şef statutar pentru a adopta rolul de „expert”, pästrindu-si 
influenţa şi jucînd, în acelaşi timp, jocul democratic. Dar nu mai avem a face cu 
acelaşi rol şi această inovaţie presupune şi acordul anturajului profesional. 


d) Modurile de ajustare precedente consistă în găsirea unei soluţii reale (mai mult 
sau mai puţin pertinente) pentru conflictul dat, modificînd raporturile între rolurile 
jucate efectiv. Alte moduri de realizare imaginară sînt posibile pe planul subiectiv 
al perceperii conflictului. Ele consistă în acomodarea mai mult sau mai puţin 
reuşită cu contradictia, rationalizind-o sau derealizind-o prin punerea în acţiune a 
unor mecanisme de apărare : 


e Prin rationalizare : se eliminá antagonismul conduitelor concrete prin referirea 
la principii care par să le concilieze in abstracto. Rezultă de aici acţiuni ambigue 
sau implicit opţionale. Este, de exemplu, cazul unui şef democrat obligat să actio- 
neze fie autoritar, fie demagogic, pentru a „salva esentialul”, acest esenţial invocat 
fiind „legalitatea” într-un caz, „contractul cu masele” în celălalt. 

e Prin fugă: individul declară, în acest caz, că nu trăieşte conflictul ca să se protejeze 
de anxietate şi să îndepărteze scadenta, dar, evident, fără să rezolve nimic. 


În definitiv, conflictele de roluri tind să perturbeze mai mult sau mai puţin planul 
social şi personal. Rezultă de aici anumite procese de dezintegrare, dar şi de reorgani- 
zare. Există un pericol de dereglare atunci cînd exigenţele unui grup şi ale sistemului 
său de roluri şi de valori se găsesc în opoziţie în aceeaşi situaţie şi pentru un acelaşi 
agent cu cele ale unui alt grup. Este cazul binecunoscut al mamei care are, în acelaşi 
timp, o slujbă şi ale cărei conduite pot antrena carente familiale sau absenteism pro- 
fesional. 

Dar, pe de altă parte, un asemenea conflict se poate amplifica într-atât, încît actorii 
şi anturajul lor să exercite o presiune colectivă asupra grupurilor sau asupra societăţii 
globale, provocînd o revizuire a aşteptărilor şi o modificare a datelor obiective (în 
ocurentä, printr-o reamenajare a orelor de lucru, a orarelor creşelor, a ajutorului la 
domiciliu etc.) ; conflictele de roluri sînt factori de schimbare socială. 

Ca si in viata personalä, resimtirea intensä a unui conflict se datoreazä fie unei 
surse de dezechilibru care poate duce la izolare sau la nevrozä, fie unei surse de 
maturizare si de creativitate, provocind anumite alegeri decisive sau o restructurare a 
cimpului axiologic. 


5. Jocuri de roluri si sociodrame 


Paragrafele precedente au subliniat pregnanta normelor, dificultatile de ajustare intre 
persoane, riscurile de stereotipie, de neintelegeri, de conflict. J.L. Moreno, a cärui 
imaginaţie creatoare s-a dezvoltat in jurul ideilor de rol şi de joc, a propus să se 
recurgă la anumite proceduri dramatice în scop psiho- şi socio-terapeutic. 

Moreno s-a preocupat mai puţin de conflictele de roluri propriu-zise, analizînd, 
mai ales, contrastul dintre modelele ritualizate de comportament (ritual conserves) şi 
spontaneitatea subiecţilor. În ochii lui, educaţia comună, organizarea birocratică, pro- 
gresele tehnologiei se conjugă toate pentru robotizarea omului. În afară de aceasta, 
funcţia caracteristică îndeplinită odinioară de anumite forme de teatru şi de sărbătoare 
colectivă în care interveneau dramatizarea, improvizarea, răsturnarea rolurilor, expri- 
marea pulsiunilor latente a căzut aproape total în desuetudine. Este, deci, necesar să 
li se propună adulţilor prin intermediul psihodramei, sociodramei şi jocului de rol, 
moduri de reînvätare a spontaneitätii pierdute din copilărie. 

Prima metodă este destinată terapiilor individuale, celelalte două privind în mod 
direct formarea şi intervenţia psihosociologică. Plecînd de la o situaţie imaginară 
propusă de stagiari, de la o fază de discuţie în grup sau chiar de la un eveniment local 
semnificativ, subiecţii sînt invitaţi să-şi distribuie roluri şi să acţioneze liber pentru a 
încerca să rezolve conflictul sau problema în cauză. Ulterior, o secvenţă de inter- 
analiză va permite actorilor — şi publicului lor - să exprime modul în care au resimţit 
situaţia şi conduita partenerilor, intenţiile lor presupuse, reacţiile lor; să aprecieze 
evoluţia dinamică (sau blocajele) în funcţie de care s-a putut sau nu rezolva problema. 
Se dezvoltă astfel un proces de sensibilizare psihosocială, în cursul căruia fiecare 
poate să sesizeze concordanța sau disparitatea mai mult sau mai putin mare între : 


* propriile sale aşteptări şi conduitele efective ale celorlalţi ; 

* rolul pe care crede că îl joacă si cel perceput de ceilalţi ; 

* diversitatea eventuală a perceptiilor celorlalţi ; 

* problemele puse de articularea rolurilor între doi sau mai multi parteneri. 


Procedurile dramatice constituie, deci, un mijloc privilegiat de a elucida sau de a 
determina evoluţia anumitor atitudini personale sau a anumitor tensiuni colective. Nu 
trebuie, totuşi, să le exagerăm, din acest motiv, importanţa ; jocurile dramatice nu ar 
putea să rezolve în nici un fel conflictele de structură sau cel mai mic conflict ideo- 
logic. În asemenea cazuri, mai ales, recursul la schimbarea rolului (adesea sugerată 
de animatorii sociodramelor) ar fi considerat o manevră sau o mistificare de către cei 
care nu i-ar percepe obiectivul recuperator. Dar acest argument nu poate servi pentru 
a recuza valoarea implicării dramatice ; el vrea doar să marcheze limitele acesteia. 


Traducere de Ioana Mărăşescu 


Psihologia simtului comun 
si relatiile interpersonale 


Andrei Cosmovici 


1. De la aparitia sa, omul a fost o fiintä eminamente socialä. Homo erectus habilis, 
prima fiinţă care, cu certitudine, a fost un îndepărtat strämos al nostru, trăia in grup 
si vina animale mari, organizindu-se in cete zgomotoase, alungind animalele in gropi 
dinainte pregătite, unde puteau fi răpuse cu uşurinţă. O astfel de activitate impune 
comunicare şi colaborare. Dar, deşi erau fiinţe semănînd mult mai mult între ele decît 
oamenii contemporani, existau deosebiri cel puţin de ordin temperamental şi aptitu- 
dinal. Astfel încît fiecare trebuia să se adapteze cît de cît felului de a reacţiona al 
celuilalt, ceea ce presupune o conştiinţă implicită a ceea ce poţi pretinde de la el, la 
ce te poţi aştepta. E vorba de o reacţie la psihologia celuilalt. 

Treptat, odată cu dezvoltarea inteligenţei şi complicarea raporturilor interumane, 
în lumea antică, au apărut păreri şi credinţe cu privire la felul de a fi al oamenilor, în 
mare parte implicite, inconstiente, dar şi explicitate în vocabular, în sfaturile înte- 
leptilor, în zicale si proverbe. 

În orice limbă, există mii de termeni referitori la fenomene, stări sau însuşiri 
psihice, cum sînt: furie, indispozitie, generozitate, bucurie, iubire, ură etc. În voca- 
bularul limbii engleze, ar exista cca. 27.000 de termeni cu înţeles psihologic 
(J. Beauvois). Această psihologie, această mentalitate privitoare la om, este caracteri- 
Zatá ca psihologie a „simțului comun" sau „psihologie naivă”, „psihologie cotidiană”. 
Tr. Herseni o denumeşte „psihologie poporană” şi arată cum, pe lîngă substantive, 
adjective şi verbe cu multiple sensuri psihologice, există în folclor numeroase ex- 
presii, zicale şi proverbe cu privire la firea omului: „a se face inima cît un purice”, 
„a-i lăsa gura apă”, „mă uit la faţă să văd ce are-n mate” ş.a. El observă că aceste 
expresii se elaborează continuu, întrucît astăzi găsim formulări cum ar fi „i s-au ars 
lămpile”, pentru manifestarea sclerozei, a prostirii (Herseni, 1980). 

Autorul descrie şi o psihologie clericală, implicată în acţiunile de propovăduire, 
de educaţie, duse de biserică în trecut, cît şi o „psihologie enciclopedică”, existentă 
în lucrările elaborate de istorici, geografi, medici, diplomaţi, scriitori. Acestea se 
încadrează în psihologia simțului comun cîtă vreme scriitorii ori unii specialişti includ 
în operele lor observaţii şi reflecţii psihologice acumulate pe baza unei experienţe 
personale, fără utilizarea unor izvoare de specialitate. Aşadar, psihologia naivă e 
prezentă, mai ales, în lucrările din secolele trecute. Dar, chiar şi astăzi, în cărţile de 
ştiinţă sau privind activitatea zilnică, pe lîngă informaţii provenind din psihologia 

ştiinţifică, abundă opinii, atitudini şi comportări avînd la bază psihologia simtului 
comun. După P. Hofstătter, chiar fiecare psiholog se orientează în viaţa practică exact 
ca oricare alt om, după impresia primită de la celălalt. 

„Nu cred, scrie el, că s-a întîmplat vreodată ca un psiholog care angajează o dac- 


tilografă ori o asistentă să aplice mai întîi candidatei o examinare caracterologică” 
(P. Hofstătter, 1979). 


Această psihologie, prezentă în cultura oricărui om, are virtuţi certe, dar, desigur, şi 
importante limite. 


2. În dobindirea cunoştinţelor specifice simțului comun, rolul inconştientului e pri- 
mordial, mai ales în prima copilărie. Desigur, nu e vorba de inconştient ca simplu 
rezervor de impulsuri, aşa cum şi-l reprezenta S. Freud, ci ca un formidabil computer 
care primeşte informaţii, le selectează şi trage concluzii, influentind comportamentul 
persoanei. Rolul inferentelor inconstiente este evident în percepţie. Cînd e vorba de 
sunete cu mică frecvenţă, noi ne dăm seama dacă vin din dreapta ori din stînga 
noastră după diferenţa de fază: sunetul care vine din dreapta ajunge mai întîi în 
urechea dreaptă şi apoi în cea din stînga. Diferenţa de timp e de ordinul a jumătate de 
miime de secundă. Nimeni nu e conştient de o asemenea diferenţă, dar inconştientul 
o înregistrează şi ne comunică imediat concluzia ce rezultă. Tot inconştientul înre- 
gistrează diferenţele dintre imaginile primite de la cei doi ochi, apreciază apropierea 
unui obiect de care ne ferim în mod reflex şi tot mecanisme inconştiente răstoarnă 
imaginea de pe retină, prezentîndu-ne lucrurile în poziţia lor reală. 

În mod similar, chiar sugarul care abia începe să meargă în patru labe stabileşte, 
prin condiţionare, că încruntarea mamei e semn de pericol, iar zîmbetul e semn 
favorabil. Conditionarea dintre anumite reacţii expresive şi stările afective cores- 
punzătoare se realizează în tot timpul vieţii. Datorită ei, ne dăm seama că amicul 
nostru ne ascunde o ştire neplăcută, fără ca să ştim pe ce se bazează această impresie. 
Astfel, psihologia cotidiană se întemeiază pe ,,intuitie”, intelegind prin aceasta „un 
raţionament cu premise inconştiente” (cum se exprima H. Gruble în Verstehende 
Psychologie, 1948). Rolul intuitiei în gîndire şi în creaţie e bine cunoscut, ea este 
prezentă zilnic în înţelegerea reacţiilor celor din jur şi în răspunsul nostru la ele. 
Valoarea intuirii atitudinilor şi sentimentelor oamenilor pe care îi întîlnim depinde 
foarte mult de bogăţia şi varietatea relaţiilor interpersonale. Una este experienţa so- 
cială trăită de un pădurar, crescut într-un sat de munte, pe care l-a părăsit rareori, şi 
cu totul alta cea a orăşeanului devenit judecător, intilnindu-se zilnic cu tot felul de 
impricinati şi martori, aflaţi în diferite situaţii dramatice. Profesionişti cum sînt avoca- 
tii, medicii, profesorii pot ajunge foarte buni cunoscători ai oamenilor, fără să fi făcut 
studii şi lecturi psihologice speciale (deseori, avînd despre psihologie doar cunoştinţe 
elementare, generale, acumulate în liceu). 

Evident, progresul cunoaşterii oamenilor nu se realizează doar în maniera deprin- 
derilor mai mult sau mai puţin automatizate. Mai întîi, copilul capătă numeroase 
noţiuni privind fenomenele sufleteşti însuşindu-şi limba maternă. Apoi, încă din cla- 
sele elementare, dar mai ales în liceu, discuţia comportării colegilor ocupă un loc 
important: de ce z n-a venit la reuniune ? , de ce z nu suflă la teză ?, este n îndrăgostit 
de s sau nu? ş.a.m.d. Raporturile zilnice dintre părinţi şi copii, dintre fraţi, dintre 
colegi, solicită o cunoaştere şi o adaptare reciprocă ce duce la un vast bagaj de in- 
formaţii şi moduri de reacţie adaptate unui mare număr de situaţii. Un pas important 
este descoperirea lumii interioare, odată cu pubertatea, îmbogățirea cunoaşterii cu 

noile mistere ale dorintelor si temerilor, descoperite si la prieteni. Evident, filmele, 
teatrul, romanele psihologice constituie o sursä bogatä de noi experiente imaginate, 
completind si clarificind o serie de evenimente personale, de iluzii si deziluzii legate 
de cei din jur. 

Desigur, intuitia ne ajutä mult in practicä, dar e, totusi, neprecisä, deseori nu 
poate fi însoţită de argumente rationale şi e lipsită de sistem, de coerenţă. For- 
mindu-se in cadrul relatiilor interpersonale, ale comunicärii interumane, psihologia 
simtului comun este profund marcatä de prejudecatä, de stereotipii sociale. Stereoti- 
purile se referă nu numai la particularitätile psihice ale altor etnii, de pildă, la ţigani ; 
ele se raportează şi la caracteristici ale fizionomiilor, ale expresiilor feţei. 

În această direcţie, s-au efectuat cercetări edificatoare. Astfel, Rudolf Cohen a 
examinat două loturi de ofiţeri, la sfîrşitul unei perioade de şcolarizare. Erau 44 de 
sublocotenenti şi 42 de locotenenti. Membrii fiecărui lot se cunoşteau foarte bine, 
întrucît de multă vreme erau cazaţi şi instruiți împreună. În schimb, locotenentii nu 
aveau nimic în comun cu sublocotenentii, fiind cu totul separati. Cohen a cerut fie- 
cărui ofiţer să-i caracterizeze pe ceilalţi (pe care nu-i cunoştea) după o fotografie şi 
un text scris de mînă. Descrierea se baza pe 15 indici polari: egoist-săritor, ordonat- 
-neglijent, supus-autoritar etc. Aprecierea se făcea pe o scară cu 6 trepte. Compa- 
rîndu-se apoi cotele atribuite aceloraşi persoane, s-au obţinut coeficienţi de corelaţie 
foarte mari: în medie +0,80 pentru caracterizarea pe baza fotografiilor şi +0,83 în 
funcţie de scris. Dar cercetătorul a căutat să valideze rezultatele, solicitindu-i pe 
ofiţerii din fiecare lot să se descrie între ei conform aceloraşi indici, dar, de această 
dată, pe baza experienţei îndelungate de convietuire într-un internat şi de instruire 
comună. Ori, între aprecierile bazate pe fotografii şi cele în funcţie de experienţă, 
coeficienţii au fost nesemnificativi (0,17; 0,21 etc.). De asemenea, analiza scrisului 
de către grafologi profesionişti a dus la corelaţii nesemnificative cu aprecierile su- 
biectilor. 

Aceste rezultate probeazä existenta unor imagini stereotipe privind relatia dintre 
fizionomii si träsäturile de personalitate, cit si in ce priveste expresivitatea scrisului, 
prejudecata neavînd nici o contingentä cu realitatea. Erau, însă, însuşiri de caracter şi 
de temperament. Cînd e vorba de inteligenţă, se pare că stereotipurile (după care 
fruntea înaltă exprimă inteligenţă etc.) sînt ceva mai aproape de realitate. 

Este citat studiul lui Fr. Nossberger care a fotografiat fizionomiile a 40 de băieţi 
de 11 ani. Două sute de persoane au fost rugate să le aprecieze nivelul de inteligenţă 
utilizînd fotografiile şi o scară cu 5 trepte. Apoi elevilor li s-au aplicat teste de inte- 
ligentä. În acest caz, corelatiile între cele două serii de cote au fost între +0,30 si 
+0,40 ; coeficienţii, deşi slabi, înseamnă cá, în destule cazuri, evaluările au fost 
aproape de adevăr. 

De asemenea, Gertrud Leitner a selecționat 9 persoane cu nivel de inteligenţă 
foarte diferit (determinat cu ajutorul testelor), deşi nivelul de instruire era acelaşi. 
Ele au fost puse să rostească (în faţa unui microfon cuplat la un magnetofon) o serie 
de cuvinte fără înţeles, să citească un acelaşi text şi să povestească o anume istorioară. 
Şaptezeci şi cinci de studenţi au audiat (pe rînd) banda şi au apreciat nivelul de 
inteligenţă, utilizînd tot o scară cu 5 trepte. Cincizeci din studenţii austrieci (experi- 
mentul a avut loc în Austria) au obţinut corelaţii mari cu datele testelor (0,60-0,79), 
dar 25 dintre ei, proveniţi din alte ţări, cu altă limbă maternă, n-au reuşit să obţină 
rezultate semnificative. Acest experiment probează că, ascultind multi ani vorbirea 
unor diferite persoane, putem desprinde nişte indici în relaţie cu inteligenţa, fapt care 
nu se realizează în mod conştient, sistematic. 

Experimentele citate sînt relatate de H. Rohracher în cartea sa Kleine Character 
Kunde (1969). Desi primele evidentiazä esecul unor imagini stereotipe, trebuie sä 
observäm cä, în cazul träsäturilor de caracter si de temperament, ele sînt judecate, de 
obicei, nu doar pe baza fizionomiei imobile, ci luîndu-se în consideraţie mimica şi 
gesturile, ambele încadrate în anume situaţii. Dacă am cere aprecieri pe baza unor 
reacţii expresive, mai complete, şi în relaţie cu anume situaţii filmate, credem că 
Influenţa mentalitätii din mediul social ambiant face ca, în psihologia naivă, să fie 
prezente prejudecățile etnice. Studii întreprinse în acest sens au arătat că, încă de la 9 
ani, ele sînt prezente în mentalitatea copiilor (M. Dorai). E posibil, deci, să găsim 
diferente în psihologia cotidiană între persoane apartinind unor naţiuni, poate chiar si 
între cele din pături sociale distincte (G. Clauss). 


3. Întrucît cunoştinţele naive sînt lipsite de precizie şi sînt subiective, ele n-au atras 
atenţia oamenilor de ştiinţă, ei dorind să obţină doar date exacte, verificabile, legi 
obiective. Avîntul metodei experimentale, rezultatele notabile din diverse domenii au 
contaminat şi cercetarea psihologică de la sfîrşitul secolului trecut. S-au iniţiat expe- 
rimente de laborator, utilizîndu-se modele existente în fizică şi fiziologie. Ulterior, 
s-au dezvoltat diferite variante de experiment, obtinindu-se importante rezultate in 
domeniile memoriei, percepţiei şi gîndirii. Dar progresele au fost mici în domeniul 
afectivității, voinţei, trăsăturilor de caracter, întrucît ele nu se pretează unui studiu în 
condiţii de laborator. 

După cel de al doilea război mondial, s-a dezvoltat foarte mult cercetarea în dome- 
niul psihologiei sociale. F. Heider a scos în evidenţă faptul că, pentru a putea înţelege 
relaţiile interpersonale, trebuie să ştim cum îşi interpretează oamenii observaţiile 
făcute asupra altora, cum îi apreciază. Cu alte cuvinte, a apărut necesitatea studierii 
psihologiei naive, lucru afirmat de Heider în mod explicit. El a pus accentul pe o aşa 
numită „teorie a echilibrului”, o lege a organizării cunoaşterii, referitoare la relaţiile 
interumane. Conform ei, omul obişnuit aspiră spre congruentá, spre echilibru, conce- 
pind ca, atunci cînd o persoană îi pare simpatică, aceasta să-i împărtăşească atitudinea. În 
caz contrar, apare o stare de dezechilibru neplăcută, pe care el caută să o remedieze. 
Tot astfel, el tinde să creadă că, atunci cînd două persoane sînt asemănătoare, ele se 
simpatizează. Cînd realitatea nu corespunde aşteptării, se creează un neechilibru care 
este neplăcut (concordanța, echilibrul fiind agreabile). Cercetări ulterioare au arătat 
că nu totdeauna echilibrul este plăcut şi neechilibrul neplăcut, mai degrabă, se poate 
sustine stabilitatea echilibrului şi instabilitatea neechilibrului (V. Móntmann). 

L. Festinger a reliefat aceeaşi idee, introducînd conceptul de disonantä cognitivă 
care a intrat în vocabularul psihologic curent. După părerea lui, nepotrivirea dintre 
unele fapte ori raporturi poate fi şi anticipată, devenind motiv de acţiune al persoanei 
sau al unui grup (H. Heckhausen). 

Astfel, F. Heider are meritul de a fi atras atenţia că trebuie să ţinem cont de 
mentalitatea psihologică ce determină o persoană să ia o anume atitudine sau alta. 
Această orientare a investigaţiei psihosociale a stimulat multe cercetări. E. Jones şi 
K. Davis au vorbit despre fenomenul atribuirii. Pentru a acţiona adecvat, o persoană 
atribuie conduitei celor din jur una sau mai multe cauze, fie inerente psihicului lor, 
fie unor condiţii exterioare. Dacă un student nu se prezintă la un examen greu, poate 
fi considerat fricos sau se presupune că situaţia dramatică din familia sa l-a împiedicat 
să se pregătească. În general, omul obişnuit tinde să considere comportamentul 

determinat de anume insusiri stabile, anumite atribute, cu ajutorul cärora il si caracte- 
rizeazä cind i se cere pärerea : x este prietenos, ambitios, inteligent, sincer, vioi etc. 

Autorii mentionati considera cä, pornind de la asemenea träsäturi, indivizii fac 
inferente corespunzätoare privind conduita celor din jur. In special, un rol important 
il au intentiile presupuse la interlocutori (J. Jaspers, M. Hewstone), intentii care sint 
in concordantä cu dispozitiile lor stabile. Atribuirea ocupä un loc deosebit si in con- 
ceptia lui Harold Kelley, deşi el a utilizat o altă terminologie. El face analogie între 
omul obişnuit şi omul de ştiinţă, considerînd că ambii procedează în mod similar. 
Ambii au anumite concepţii pe baza cărora construiesc ipoteze, urmărind verificarea 
lor. Şi omul obişnuit ar stabili existenţa unei însuşiri pe baza covariatiei (ca în meto- 
dele lui J. Stuart Mill): dacă cineva, ori de cîte ori te laudă, îţi şi cere un serviciu, 
iar cînd n-are nevoie de tine abia te cunoaşte - înseamnă cá e un linguşitor interesat. 

Ipotezele sînt denumite constructe, ele devin noţiuni cu ajutorul cărora noi siste- 
matizăm realitatea în care un loc principal îl ocupă oamenii. Caracterul este un con- 
cept bipolar, un mod de a sistematiza asemănările şi deosebirile percepute în 
ambiantä : alb-negru, acid-bază, prietenos-ostil, încrezut-moderat etc. (D. Bannister). 
Pe baza constructelor, construim sau interpretăm realitatea. G. Kelly, autorul unei 
cunoscute teorii asupra personalităţii, se află pe o poziţie sceptică, el considerînd că 
nu există o realitate obiectivă şi nici „fapte”. Diferite teorii construiesc diferite feno- 
mene (L. Pervin, 1987). Fiecare om are sistemul său personal de constructe, pe care 
le foloseşte pentru a categorisi evenimentele şi a-şi determina propriul comportament. 
Elaborarea unui construct solicită cel puţin trei elemente : două asemănătoare şi un al 
treilea diferit, contrastant. Astfel încît constructul va avea un pol al asemănării şi un 
altul de opoziţie. Numai observarea de asemănări ori numai a unei deosebiri nu poate 
duce la formarea unui construct. Un construct seamănă cu o teorie, întrucît are o 
amplitudine a volumului şi un focar al utilizării. Amplitudinea cuprinde toate eve- 
nimentele în care este semnificativ. Focarul utilizării cuprinde faptul special în care 
utilizarea lui este extrem de fertilă (L. Pervin). Constructele se ierarhizează. Sînt 
constructe-nucleu, fundamentale pentru funcţionarea omului, şi constructe-periferice, 
avînd posibilitatea de a fi modificate, fără schimbări importante ale constructelor 
nucleu. 

Oamenii se deosebesc în ceea ce priveşte constructele, dar şi în privinţa organizării 
lor. Ei folosesc constructele în moduri deosebite, au o cantitate diferită de constructe 
la dispoziţie, sistemul constructelor avînd o complexitate diferită de organizare, cît şi 
o disponibilitate variată de modificare. 

Astfel, personalitatea unui individ este, în esenţă, sistemul său de constructe. 
Asemănarea dintre oameni constă în similitudinea sistemului de constructe. Dacă 
vrem să înţelegem pe cineva, trebuie să cunoaştem constructele pe care le utilizează, fe- 
nomenele subordonate acestor constructe şi modul lor de organizare ierarhică (L. Pervin). 

Pornind de la aceste considerente, G. Kelly a conceput un test în care să poată 
identifica un repertoriu de constructe referitoare îndeosebi la persoanele din ambianța 
subiectului examinat. Acesta trebuie să îmbine două persoane care se aseamănă între 
ele şi se deosebesc de o a treia, stabilind şi însuşirea care-i diferenţiază. Experienţa a 
arătat că rezultatele sînt fidele şi valide. De aceea, proba furnizează informaţii intere- 
sante pentru un psihoterapeut care poate afla cercul de persoane care îi influenţează 
pacientul şi felul în care acesta le priveşte, adică date de mare însemnătate în orice 
tratament psihiatric. 

De fapt, considerăm că meritul principal al lui G. Kelly constă tocmai în ela- 
borarea acestui procedeu de psihodiagnostic, fiindcă teoria sa dă dovadă de un 

intelectualism cu totul exagerat. Modul său de a explica motivaţia, emoţiile, afecti- 
vitatea prin căutarea, lipsa sau nepotrivirea de constructe nu este decît o reluare a 
teoriei lui Herbart-Nahlowski din secolul trecut. Aceştia explicau afectele prin ar- 
monizări sau ciocniri între reprezentări. G. Kelly vorbeşte de constructe în loc de 
imagini, dar lasă în afara explicatiei un număr enorm de fenomene psihice. Cînd un 
boxer uriaş ameninţă agresiv pe un biet bătrîn pirpiriu, cine poate crede că frica 
acestuia ia naştere din... lipsa unui construct? ! 

Ori eliminarea factorilor afectivi duce la o denaturare a modului de gîndire a 
omului de pe stradă, care este în mod esenţial subiectiv, afectiv. De aceea şi asemă- 
narea dintre omul de ştiinţă autentic şi omul obişnuit e forţată, una din caracteristicile 
savantului fiind extrema sa obiectivitate. De altfel, oamenii obişnuiţi caută rareori 
Adevărul, ei urmărind doar să se descurce în diferitele situaţii cu care se confruntă. 
Bătrînul amintit mai sus caută să dispară cît mai repede, nu să afle de ce s-a enervat 
boxerul! Orientarea simțului comun este, înainte de toate, una utilitará. 

În fine, preocupîndu-se de constructe, entităţi verbale, G. Kelly a neglijat influenţa 
unor „preconstructe”, a unor imagini, scheme inconştiente. Ori, în aprecierea rela- 
tiilor interpersonale, ele joacă un rol ce nu poate fi deloc subestimat cînd e vorba de 
psihologia simțului comun. Deci, nu considerăm semnificativ aportul lui G. Kelly in 
clarificarea psihologiei naive. 

În legătură cu problemele „atribuirii”, s-au făcut enorm de multe cercetări. Unele, 
fără a căuta să elaboreze o întreagă teorie ca cea de mai sus, au urmărit cum tind 
persoanele să explice cauzele unor comportamente, ale unor realizări, succese etc. 
Mai precis, s-au delimitat cele două posibilităţi : cauza să fie internă, fiind vorba de 
trăsături, atribute ale persoanei, ori să fie externă persoanei, intervenind şi factori 
sau evenimente din afara ei. Se vorbeşte de „locus of control”, locul controlului 
evenimentului examinat. 

Astfel, unii au înregistrat că, în cazul unui succes, indivizii vorbesc despre capa- 
citätile persoanei, de marele efort depus sau, pur şi simplu, despre şansă, noroc. 
Primele două cauze sînt atribute ale persoanei, cea de a treia aparţine condiţiilor 
obiective. Cînd e vorba de un eşec, atunci, de regulă, este scoasă în evidenţă dificul- 
tatea sarcinii — deci un factor extern (J. Jasper, M. Hewstone). 

Există la unii cercetători tendinţa de a considera preferința manifestată pentru un 
loc intern sau, respectiv, extern ca fiind o trăsătură de personalitate. Astfel, într-un 
studiu publicat recent de S. Chelcea şi colaboratorii săi, se ajunge la concluzia că 
elevii şi studenţii la care predomină locul interior al controlului acceptă într-o mai 
mare măsură valorile societăţii deschise, ale democraţiei, decît acei care au locul 
controlului în exterior (S. Chelcea ş.a.). 

Alţi autori au pus în relaţie locul controlului cu poziţia socială sau cu profesia. De 
exemplu, s-a constatat că, în interiorul întreprinderilor, cadrele cu rol conducător emit 
mai multe atribuiri interne decît subalternii lor. Sau asistentele sociale tind să utilizeze 
mai frecvent atribuiri interne decît studenţii (L. Beauvois, 1986). În alte cazuri, atri- 
buirile par a fi în funcţie de factori afectivi: comportamentele deziderabile sînt atri- 
buite preponderent unor cauze interne, cînd e vorba de propriul grup şi unor factori 
externi, cînd se referă la alte grupuri. Tot aşa, elevii, vrînd să creeze o imagine 
favorabilă despre ei, se referă la condiţii interne, iar, dacă vor să facă o impresie 
negativă, invocă împrejurări exterioare (W. Doise, 1993). 

Norma internalitätii, crede J. Beauvois, este o normă socială, învățată în şcoală si 
în aparatul de stat, şi ea diferenţiază grupurile sociale. Fireşte, psihologul francez nu 
se gîndeşte la o învăţare sistematică, ci e vorba de experienţa dobinditá în şcoală si 

profesie, asimilindu-se un punct de vedere asa cum se insusesc majoritatea atitudinilor 
si tendintelor specifice psihologiei cotidiene. 

in general, el consideră că se supraestimează in mod inadmisibil rolul „actorului”, 
al trăsăturilor, intentiilor, atitudinilor sale în determinarea conduitei. Dar, chiar de ar 
fi vorba de o însuşire nativă, ea tot s-ar putea manifesta în mod diferit, în funcţie de 
situaţie, punct de vedere care tinde să se impună din ce în ce mai mult în concepţiile 
oamenilor de ştiinţă psihologi. 


4. Preocuparea de a găsi atribute, caracteristici care diferenţiază oamenii între ei, 
este prezentată în psihologia ştiinţifică încă de la începutul secolului, devenind un 
subiect de controversă în anii 1930, cînd L. Thurstone a încrucişat spada cu Ch. 
Spearman. Numeroasele investigaţii au dus la ceea ce se numeşte astăzi teoria trăsă- 
turilor ori teoria factorială a personalităţii (fiindcă s-au sprijinit pe analiza factorială a 
rezultatelor obţinute la teste sau chestionare). Aşa au procedat R. Cattell, H. Eysenck, 
P. Guilford ş.a. Dar analiza factorială nu conduce decît la indicaţii privind anumiţi 
itemi şi anume la faptul că au ceva comun, un factor comun, lucru evidenţiat prin 
corelatiile matematice obţinute între ei. Matematica nu ne poate spune ce anume este 
comun. Natura factorului este interpretată pe baza analizei conţinutului itemilor co- 
respunzători (M. Reuchlin, 1962), potrivit concepţiilor simțului comun. Deci psi- 
hologia cotidiană a fost introdusă în psihologia ştiinţifică pe uşa din dos, încă de 
acum 60 de ani! Fiindcă numai pe baza ei, psihologul judecă ce caracteristici eviden- 
tiate de chestiunile respective sînt echivalente, au acelaşi sens psihologic. Chiar dacă 
R. Cattell dă factorilor denumiri fără legătură cu limbajul comun (de pildă, factorul 
I-Harria-Premsia), aceasta nu schimbă nimic, deoarece factorul nu e explicitat în 
secvenţe de comportament, ci tot utilizînd atributele din limba maternă a psiholo- 
gului. Dar psihologul american simte nevoia să caracterizeze fiecare factor prin mai 
multe adjective, care nu sînt sinonime, deci rezultă că prin chestionarul său se evi- 
dentiazä, mai degrabă, structuri de personalitate şi nu dimensiuni izolate. 

Exact acelaşi lucru l-au sesizat şi acei psihologi ce se ocupă astăzi de psihologia 
naivă. Descrierea psihologică se realizează printr-un lexic de trăsături, dar, mai ales, 
prin presupuneri privind asocierile probabile ori improbabile între aceste trăsături — 
adică prin teorii implicite asupra structurii personalităţii prezente atît la oamenii obis- 
nuiti, cit şi la psihologii savanţi (J.L. Beauvois, 1986). Existenţa unor structuri stabile 
presupuse (în mod inconştient) a exista la o persoană sau alta a fost probată şi printr-o 
experienţă efectuată mai demult de Asch (apud G. Clauss). El a prezentat unor stu- 
denti, împărţiţi în două grupe, o serie de însuşiri (inteligent, harnic, preväzätor ş.a.) 
cu ajutorul cărora să caracterizeze o anumită persoană. Dar, deşi caracteristicile 
prevăzute erau aceleaşi, ordinea în care erau prezentate pe listă la cele două grupe era 
foarte diferită. S-a constatat că portretele realizate de cele două grupe erau foarte 
deosebite (mai mult decît în cadrul aceluiaşi colectiv). Deci primele trăsături atrag 
după sine un anume portret implicit, o anume reprezentare complexă. Dar numai 
marii scriitori au reuşit să dea viaţă acestor imagini cristalizate în inconştient. 

Psihologii au făcut multe încercări pentru a stabili conexiunile existente între dife- 
rite atribute, în cadrul psihologiei simțului comun, dar nu s-au obţinut încă rezultate 
concludente. Mai multe cercetări au evidenţiat, însă, importanţa evaluării în aceste 
tipuri compuse pe baza unor însuşiri prezentate de experimentator. Astfel, elevii ajung 
să zugrăvească tipul unui „elev bun” ori „bun tovarăş”, iar salariaţii să-şi caracte- 
rizeze colegii nu după ceea ce sînt ei, ci după valoarea lor în raport cu obiectivele 
organizaţiei din care fac parte (apud J.L. Beauvois). 

În ce priveste posibilitätile de a aprecia persoanele din jur pe baza cunostintelor si 
priceperilor formate in experienţa cotidiană, există deosebiri importante. Stroe 
Marcus şi Ana Catina au făcut cercetări care au arătat că majoritatea indivizilor 
izbutesc să realizeze o „identificare” cu o persoană, în sensul stabilirii asemănărilor 
şi deosebirilor dintre ei, realizînd un „stil proiectiv” de cunoaştere şi apreciere. Mai 
intervin şi criteriile afective care pot facilita, în unele cazuri, înţelegerea (în stilul 
„empatic” şi cel „reflexiv”). Numărul celor care nu reuşesc o înţelegere facilă cu 
ceilalţi este redus (sub 5%) (S. Marcus, A. Catina). Posibilităţile de recunoaştere şi 
utilizare a tipurilor implicite, inconştiente de personalitate variază mult de la un om 
la altul. Slaba capacitate de identificare, de empatie, creează greutăţi serioase în 
înţelegerea celor din jur şi în colaborarea cu ei. Oricum, trecerea unor informaţii din 
inconştient în conştient, dintr-o cunoaştere implicită în cea explicită, nu este facilă. 

Un psiholog norvegian a scris, în anii din urmă, o serie de articole în care subliniază 
existenţa implicită a psihologiei bunului simţ în cultură (v. J. Smeslund, 1987). Dar, 
deşi afirmă că ar fi simplu să descifrăm această psihologie, exemplele sale nu ne duc 
decît la formularea unor truisme şi nu se vede cum am realiza un real progres în 
cunoaşterea psihologică (v. J. Smeslund şi C. Dirtu). 

În realitate, limba conţine numeroşi termeni care, în fond, se referă la aceeaşi 
caracteristică în diferite relaţii specifice cu o serie de situaţii similare, dar nu identice. 
Astfel, o trăsătură, cum ar fi „onestitatea”, este denumită „cinste” cînd e vorba de un 
raport interpersonal în care intervin banii; ea apare ca „obiectivitate” cînd e vorba 
de o apreciere comparativă între persoane faţă de care avem sentimente diferite, dar i 
se mai spune şi „sinceritate” în situaţia unei dezvăluiri necesare şi neplăcute. La fel, 
unui om ,nehotárit" în decizie 1 se spune „nesigur” în legătură cu o amintire vagă, 
„influenţabil” în fata unei solicitări imperioase, ,superstitios" cînd se află într-o 
situaţie dificilă ş.a.m.d. ; exemplele se pot multiplica indefinit. 

Bazându-se pe asemenea observaţii, W. Mischel a pus la îndoială constanta unor 
dimensiuni în relaţie cu afectivitatea (ele dînd corelaţii slabe cu indicatorii empirici). 
Reacţiile umane, arată el, depind foarte mult de situaţie (H. Krohne). Totuşi, situa- 
tionismul extrem e greu de susţinut, fiindcă aceeaşi situaţie provoacă, la persoane 
diferite, reacţii uneori chiar opuse : în funcţie de structura lor psihică, indivizi diferiţi 
percep altceva, deşi condiţiile obiective pot fi identice. Disputa dintre adepţii tră- 
săturilor caracteristice şi situationisti continuă (L. Pervin, 1987). 

Uwe Laucken a scris o carte întreagă despre teoria naivă a comportării, bazîndu-se 
pe înregistrarea a numeroase convorbiri obişnuite ale unor persoane ce comentau 
conduita celor din jur. Analiza a scos în evidenţă că preocuparea principală a omului 
obişnuit o constituie motivaţia celor din jur: determinarea scopului, a mobilurilor 
vizate. Totodată, el urmăreşte un scop, iar conduita sa reprezintă un mijloc pentru 
realizarea lui. Cînd acesta este mai complex şi îndepărtat, se elaborează un „proiect 
de comportare”, care presupune, însă, anume cunoştinţe privind celelalte persoane 
implicate, cît şi situaţiile ce se pot ivi (U. Laucken, 1973). Dar omul de pe stradă 
nu-l judecă pe celălalt după un singur indicator, ci el ţine cont de combinaţia lor şi o 
interpretează în funcţie de situaţie. Iar, cînd vorbim de „situaţie”, avem în vedere nu 
doar contextul obiectiv, ci mai ales atitudinea celorlalţi, relaţiile interpersonale consti- 
tuite (ibid.). Cînd cineva e convins cá x nu stie că acţiunea „nu duce la rezultatul r”, 
va acţiona altfel decît cînd e sigur cá m cunoaşte rezultatul — deci relaţiile şi reacţiile 
diferă. 

Uneori, dependenţa de context face să ni se pară că psihologia simțului comun 
tolerează multe contraziceri. Fiindcă se spune „cine se aseamănă se adună”, dar şi 

„contrariile (firile) se atrag”. Una sau alta din zicale se aplică in funcţie de ceea ce se 
observa exact si baza ei statisticä poate fi cazul cind in 80% dintre cupluri oamenii se 
grupează după afinitäti, iar in 20% poate apărea şi atracţia temperamentelor contrarii 
care se compensează. Temeiul invocării unei zicale sau al alteia îl constituie cunoaş- 
terea şi descifrarea unor manifestări subtile, ca în cazul cînd trebuie să observăm 
analogii caracteriale. 


5. Pentru a înţelege cum interpretează omul obişnuit situaţiile în care se confruntă cu 
o persoană sau alta, cum se referă el la atributele presupuse a exista în psihologia 
unei rude ori a unui prieten, va trebui să facem o scurtă incursiune în psihologia 
modernă a învăţării şi a gîndirii. 

Miile de experienţe făcute cu şoareci explorind labirinturi au dus la concluzia cá 
ei învaţă „locurile” : într-un anume punct al galeriei, trebuie să o ia la dreapta, în 
altă parte, li se cere să mai înainteze ş.a.m.d. Totodată, E. Tolman şi C. Honzik au 
demonstrat, printr-o ingenioasă experienţă, că animalele îşi formează un fel de plan, 
o schemă a labirintului, care le permite să rezolve imediat probleme de o oarecare 
dificultate. Această structurare a impresiilor explică şi capacitatea porumbeilor, ca şi 
a cîinilor, de a găsi drumul înapoi acasă, în cazul unei deplasări mai îndepărtate. 

Abordind problemele în plan uman, A.R. Luria relata că i-a fost prezentat un 
ziarist cu o memorie fenomenală, capabil să reţină extrem de multe cuvinte necu- 
noscute după o singură prezentare. Întrebîndu-l cum procedează, tînărul i-a explicat 
cá îşi imaginează strada Gorki (stradă lungă şi importantă din Moscova) şi situează 
fiecare cuvînt într-o poartă. Procedeul e similar cu recunoaşterea locurilor de către 
mamifere. Dar, concomitent, intervine şi o proiectare, o generalizare. O dovedeşte 
experienţa făcută recent de Hubert Dreyfus de la Universitatea din Berkeley, Cali- 
fornia. 

El s-a adresat maestrului international de sah Julio Kaplan, rugîndu-l ca în timpul 
unor partide fulger (o mişcare în cel mult 5 secunde), jucată cu un alt maestru, să 
adune repede numerele care i se comunicau cîte unul pe secundă. Această adunare 
împiedica posibilităţile unei analize mai extinse a situaţiilor de pe tabla de şah sau 
elaborarea unui plan. Cu toate acestea, Kaplan a continuat să joace foarte bine, jocul 
său raminind fluid, coordonat şi în raport cu o strategie pe termen lung. Kaplan îşi 
dădea seama numai în rare ocazii că elaborează un anume plan. Dreyfus trage con- 
cluzia că jucătorul expert reacţionează la fiecare situaţie într-un fel care i-a reuşit în 
trecut, fără să aibă nevoie să vizualizeze felul în care şi-a atins obiectivele. Deci el 
este „reglat” la anume situaţii in care ştie să reacționeze. Datorită unui exerciţiu de o 
viaţă, maeştrii cunosc mii de configurații în raport cu situaţiile de pe tabla de sah 
(H. Dreyfus). Dificultatea este de a recunoaşte exact poziţia corespunzînd unei anume 
strategii (ibid.) ; ea se realizează, de obicei, „intuitiv”. Acelaşi autor menţionează cá 
nu trebuie să ne mirăm, fiindcă şi un diplomat e obligat să recunoască mii de figuri 
umane pentru a reacţiona corespunzător în variate situaţii (ibid.). Să adăugăm ob- 
servatia că o persoană care cunoaşte trei limbi poate identifica zeci de mii de cuvinte 
Şi reacţiona în mod corespunzător la combinaţiile lor. Capacitatea memoriei umane 
pare a nu avea limite. Măiestria marelui şahist are la bază o experienţă uriaşă în care 
a observat mii de poziţii şi a elaborat nenumărate planuri de acţiune, dar fiecare copil 
observă si el zilnic sute de situaţii şi acţiuni ale părinţilor, fraţilor, cunoscutilor, fata 
de care trebuie să reacționeze adecvat, deşi, multă vreme, totul decurge mai mult la 
nivel de condiţionare. La început, în cadrul familiei, situaţiile nu sînt mult diferite, 

dar, părăsind această ambiantä, în grădiniţă, şcoală, pe stradă, la cinema, pe stadion, 
contactele interumane se înmulţesc considerabil, iar interpretarea reacţiilor umane nu 
e deloc simplă. 

Desigur, nu e aceeaşi situaţie cu cea a şahistului care ani de zile reflectează asupra 
combinațiilor de pe tabla de şah, însă numărul imens de percepții ale persoanelor din 
jur si de reacţii influenţează cert înregistrările şi prelucrările inconstiente ale fiecăruia 
dintre noi. Dacă împrejurările vieţii şi, mai ales, profesia obligă pe cineva să re- 
flecteze în mod frecvent asupra conduitei umane, el va putea ajunge, ca şi eminentul 
şahist, la măiestrie în aprecierea comportamentului. Dacă nu, posibilităţile de a intui 
şi a reacţiona corect vor fi mult mai slabe, dar, în cazul situaţiilor frecvente şi al 
oamenilor obişnuiţi, ele dau, totuşi, rezultate satisfăcătoare. 

Progresul gîndirii tinárului (deci si al concepţiilor sale psihologice neconstiente 
sau conştiente) depinde foarte mult de discuţiile la care asistă sau pe care le poartă. 
Importanţa acestora a fost subliniată de J. Piaget, iar Willem Doise evidenţiază că 
reorganizarea cognitivă într-o discuţie colectivă se desfăşoară cu ajutorul confrun- 
tărilor şi conflictelor sociocognitive (cf. W. Doise). 

În fapt, ceea ce se învaţă în primii ani sînt anumite „scenarii” (scripts), adică 
indicaţii detaliate referitoare la cum să ne comportăm în anumite situaţii, în prezenţa 
anumitor persoane şi a unor raporturi sociale determinate. Cu alte cuvinte, e vorba de 
a recunoaşte anume statute şi roluri corespunzătoare celor de faţă. Evident că in- 
tervine din plin asimilarea de reprezentări sociale care, uneori, se anchilozează în 
stereotipuri. 

Recunoaşterea status-urilor e facilitată de indicii profesionali, mai ales cînd sînt în 
relaţie cu o uniformă : poliţist, muncitor în salopetă, preot ş.a. De altfel, profesiunea 
îşi pune, în mod cert, pecetea pe felul de a fi al unei persoane. 

În evoluţia sistemului de noţiuni, aşa cum arată cercetările recente, există tendinţa 
ca unele specii înglobate într-o noţiune să fie mai tipice decît altele : trăsura ne apare 
„mai vehicul” decît ascensorul, rîndunica „mai pasăre” decît pinguinul (Cl. Fortin, 
R. Rousseau, 1989). De aici şi erorile curente pe care le fac unii preşcolari: nu con- 
sideră fluturele ca fiind animal, deoarece, pentru el, prototipul este un ciine sau o 
pisică. Asemenea procedee facilitează omului obişnuit orientarea rapidă într-o si- 
tuatie, faţă de o persoană sau alta, dar, dacă nu este însoţită de o observaţie atentă, 
pot interveni mari erori. 

În funcţie de bogăţia şi varietatea experienţei sociale, dar şi de nivelul inteligenţei 
sale, „simţul psihologic” al omului obişnuit poate ajunge la un grad de subtilitate mai 
mare sau mai redus. Cum, împotriva afirmațiilor lui G. Kelly, el nu este un cercetător, 
în practica zilnică, se folosesc deseori clasificări simpliste, etichetări rigide. Pe de o 
parte, psihologia naivă ţine cont foarte mult de situaţie, fapt dovedit de multitudinea 
adjectivelor nuantate utilizate, pe de alta, odată stabilită prezenţa unei anumite trăsă- 
turi mai generale, se postulează o comportare strict consecventă în orice împrejurare. 
Cum observa marele scriitor Lev Tolstoi (în romanul său Învierea), noi impartim 
oamenii în deştepţi sau proşti, buni sau răi, energici ori blegi şi considerăm că cel 
inteligent se va manifesta totdeauna aşa, iar cel bun va fi bun în orice situaţie. Dar, 
lucrurile nu stau aşa, fiindcă omul e cînd bun, cînd rău, cînd energic, cînd bleg... 
Tolstoi se încadrează într-o poziţie situationistä, contrazicîndu-şi unele personaje ale 
romanelor sale, foarte consecvente în comportamentul lor demn, curajos, sincer etc. 
Este, însă, adevărat că omul obişnuit are tendinţa de a simplifica şi a fixa etichete 
simpliste. Chiar profesorii, de exemplu, au înclinația de a împărţi elevii în buni, 
mediocri şi slabi, fără a ţine cont suficient de nuanţe, de diferenţele de comportament 

observabile uneori (la diferite obiecte de învăţămînt sau în afară de clasă), ceea ce 

Au fost, însă, dintotdeauna, înainte de construirea psihologiei ca ştiinţă, adevăraţi 
cunoscători ai sufletului omenesc, adevăraţi maeştri care ştiu să-şi nuanteze com- 
portarea faţă de specificul fiecărui om. Deocamdată, caracterologia ştiinţifică nu i-ar 
putea ajuta mai deloc, întrucît nu există o tipologie ştiinţifică. Totuşi, în secolul 
nostru, datorită mass-mediei, cît şi răspîndirii învăţămîntului liceal şi universitar, 
psihologia cotidiană a suferit modificări. 


6. S. Moscovici a analizat impactul societăţii moderne asupra simțului comun, sub- 
liniind că acesta are astăzi două forme : pe de o parte, el cuprinde un corp de cunos- 
tinte produs spontan de membrii grupului şi fundamentat pe tradiţii şi consens, pe de 
alta, găsim o sumă de imagini şi relaţii de origine ştiinţifică. Vechiul simţ comun e 
alimentat de conversații şi zvonuri, pe cînd cel nou se formează pe baza filmului si 
tipăriturilor (cf. S. Moscovici). 

Psihologul francez consideră omul obişnuit un „savant amator”, avid de cunoaş- 
tere, care citeşte mereu magazine şi opere de vulgarizare ştiinţifică (ibid., 1984). Ne 
îndoim că acest tip de om ar caracteriza pe toti francezii ; la noi in ţară, numai o 
parte din elevii adolescenţi şi dintre tineri manifestă această curiozitate ştiinţifică. 
Chiar mulţi intelectuali acordă atenţie doar literaturii, muzicii sau ştiinţelor strict 
legate de profesia lor şi puţini urmăresc noutăţile din psihologie ; cele tehnice, cele 
din fizică, biologie atrag mai mult interesul populaţiei, dat fiind realizările lor specta- 
culoase. Chiar ecourile psihanalizei, atît de răspîndită în Occident, la noi în ţară sînt 
mult mai slabe. De altfel, numai după 1990, a apărut şi la noi o revistă psihologică 
de popularizare. În ţările avansate, psihoterapeutul este un personaj familiar, pe cînd 
în România, abia începe să se audă de el. 

S. Moscovici subliniază schimburile suferite de cunoştinţele ştiinţifice atunci cînd 
se urmăreşte popularizarea lor ; are loc: 


a) o personificare a cunoştinţelor (psihanaliză = Freud) ; 

b) o figuratie în sensul substituirii sau adaosului de imagini la concepte ; se folo- 

sesc „cvasimetafore”, diagrame sau imagini vizuale ; 

c) „ontizarea” relaţiilor logice sau empirice ; dacă în ştiinţă relaţiile sînt totul, in 

simţul comun, pretutindeni, apar substanţele, obiectele, calităţile lor (ibid. ) 

Mai importantă decît această puternică tendinţă de concretizare a ştiinţei, ni se 
pare influenţa societăţii în sensul creării de noi reprezentări sociale în relaţie cu o 
descoperire sau alta, fapt accentuat de psihologul francez. Vorbind de reprezentări 
sociale, nu ne gîndim la aspectul imagistic care nici nu caracterizează decît unele 
dintre ele, ci la subiectivitatea lor, provenind din mentalități şi interese ce pot deosebi 
unele pături ale populaţiei de altele. Astfel încît, deşi provin din teorii ştiinţifice, 
multe cunoştinţe sînt utilizate în folosul unui grup social sau al altuia (cum ar fi 
rezultatele unei cercetări evidențiind rolul eredității în apariţia unor aptitudini). 

Considerăm că impactul cercetărilor ştiinţifice de psihologie asupra psihologiei 
cotidiene este mult mai redus decît în cazul celor privind tehnica, fizica, biologia, 
pentru motivul că ştiinţa psihologiei a progresat mult doar în teoria percepţiei, memo- 
riei, gîndirii, teme care nu sînt de natură să influenţeze relaţiile interpersonale de zi 
cu zi. În schimb, omul de pe stradă e interesat să descifreze motivaţia, sentimentele, 


sarilor, ori, în această direcţie, investigaţiile experimentale n-au avansat prea mult, 

iar rezultatele obţinute pînă acum in descifrarea expresiilor şi intentiilor umane nu 
sînt de natură să poată fi utilizate în viaţa de zi cu zi a oricărui om, chiar avînd un 
nivel ridicat de instruire. 

Aşa încît, în domeniul psihologiei, ştiinţa n-a influenţat prea mult caracteristicile 
simțului comun. Mai întîi, subiectivitatea aprecierilor se menţine şi reprezentările 
sociale privind manifestările psihice duc la o selecţie incompletă a observaţiilor în 
favoarea lor. Apoi modul de gîndire este tot unul intuitiv, cel puţin în timpul contac- 
telor interpersonale. Ori „intuiţia” poate proveni, uneori, din înregistrarea cîtorva 
coincidente nesemnificative, intimplátoare, de unde rezultă posibilitatea unor mari 
erori. Deseori, „impresiile” privind firea unei anumite persoane nu se pot întemeia 
pe un argument explicit. Nu sînt de mirare neînțelegerile survenite între persoane 
care nu evaluează raţional, situaţiile conflictuale survenite din interpretări superfi- 
ciale, neînțelegerile descrise pe larg în teatru şi în literatură. 

În viaţa obişnuită, oamenii urmăresc, în primul rînd, realizarea scopurilor lor, 
ceea ce nu presupune neapărat o cercetare a cauzelor, iar timpul scurt nici nu permite 
un studiu al relaţiilor reale. Există, desigur, cazuri (atunci cînd cineva îşi face proiecte 
de lungă durată) cînd se examinează raţional diferitele motive, mijloace, variante de 
acţiune, dar aceasta este o eventualitate rară; în mod curent, e nevoie de reacţii 
prompt adaptate la situaţie si la interlocutor. În general, criteriul aprecierii unei atitu- 
dini îl constituie consensul şi nu verificarea empirică. Preocuparea noastră dominantă 
este „pentru ce?” si mult mai rar ,cum?" (S. Moscovici, 1984). În general, se fac 
evaluări actuale şi mai puţine preciziuni (O. Beauvois), iar acestea nu au nici pe 
departe o valoare ştiinţifică, pentru că omul de pe stradă nu se preocupă să verifice 
fidelitatea unor acţiuni (cu atît mai puţin validitatea presupunerilor sale) ; dimpotrivă, 
datorită subiectivitatii, el neglijează informaţiile utile şi tinde să generalizeze fapte 
personale pe care nimic nu ne-ar permite să le considerăm generale. 

Cît priveşte fenomenele cognitive (percepţia, memoria), gîndirea psihologică de 
tip cotidian este extrem de naivă, de exemplu, ea socoteşte că percepţia, observaţia, e 
un proces cu totul elementar. Succesele sale în practică se datorează asimilării unor 
scenarii caracteristice anumitor situaţii şi formării unor prototipuri pe baza cărora 
clasează şi judecă persoanele cu care vine în contact. Din păcate, datorită comoditatii, 
a dorinţei de simplificare, nu rareori această tipizare se face superficial, ducînd la 
şabloane rigide şi stereotipuri care dăunează mult relaţiilor interumane şi favorizează 
conflictele. 

Reiese clar superioritatea cercetării ştiinţifice care, şi în psihologie, ca în toate 
ştiinţele, se preocupă de exactitatea şi obiectivitatea faptelor înregistrate, care acumu- 
lează totdeauna informaţii bogate şi variate, provoacă experimental reacţii, controlind 
apoi în mod riguros ipotezele şi argumentele ce rezultă din analiza rezultatelor. E de 
la sine înţeles că oamenii de ştiinţă au neglijat in mod voit psihologia simțului comun. 
Şi, totuşi, aceasta continuă să joace un rol important nu numai în viaţa zilnică, dar 
chiar şi în cadrul cercetărilor psihologice. 


7. În adevăr, în orice cercetare exactă, fie că e vorba de o convorbire, ori de un 
experiment, psihologul trebuie să aprecieze dacă subiectul este dispus să colaboreze, 
dacă e atent, dacă face un efort real să răspundă exact la o solicitare, dacă nu e ostil 
experimentatorului, dacă e sincer, dacă nu a obosit ş.a.m.d. Oricine ştie că nu ne 
putem baza numai pe răspunsul subiectului („Eşti sincer ? ", de exemplu) şi că gradul 
de atenţie trebuie observat, întrebarea provocînd tocmai neatentie. Nu există nici un 


218 PSIHOLOGIE SOCIALA 


manual serios care sä ne indice cum sä controläm atentia, ori sinceritatea, ori gradul 
de efort... Nu existä, pentru cä manifestärile pot fi variate, in functie de tempe- 
ramentul subiectului (intr-un fel se manifesta un apatic in raport cu un coleric), in 
functie de atitudinile si intentiile lui, iar diferentele de ordin expresiv sint adesea 
extrem de subtile si echivoce. E nevoie sä subliniem aici cit de important este modul 
de participare al subiectului? El se constatä (in proportie de 80 %) pe baza expe- 
rientei cotidiene si pe baza simtului comun al psihologului. 

Am arătat mai sus cum pînă şi o metodă foarte exactă, cum este analiza factorială, 
este tributară din plin psihologiei naive, pe baza căreia se descifrează natura psiho- 
logică a factorilor. Ne aflăm în situaţia cînd se afirmă că psihologii profesionişti diferă 
putin de psihologii naivi (J. Beauvois, 1986). Dacă e vorba de comportamentul zilnic 
obişnuit se pare că acesta este adevărul, fiindcă se cere o orientare rapidă şi necompli- 
cată în situaţie, cu privire la intenţiile interlocutorului şi reacţiile noastre (Laucken, 1973). 
Ea e posibilă fiindcă posedăm un set bogat de scenarii, dintre care îl actualizăm pe 
cel necesar, iar, în aprecierea persoanei de faţă, ne ajută, de asemenea, un vast reper- 
toriu de tipuri, care, chiar dacă nu sînt conştiente, ne fac „să simţim” cum trebuie să 
interpretăm împrejurarea prezentă. De exemplu : sosesc acasă la un prieten (scenariu 
binecunoscut) şi constat că apariţia mea îl indispune. Putem presupune, tot pe baza 
experienţei, că avea de lucru, sau aştepta pe altcineva, sau s-a supărat pe mine ş.a. 
Intervenind cu întrebări şi observînd reacţiile sale expresive, îmi dau seama ce trebuie 
să fac. Toate acestea presupun cunoaşterea motivatiei, a însuşirilor de caracter şi 
temperament ale prietenului, a modului său de a reacţiona în funcţie de una din 
alternative, ceea ce-mi va dicta conduita mea. Dar cunoaşterea prietenului, ca şi 
aprecierea reacţiilor sale, se bazează pe modul tipic de comportament în care l-am 
încadrat şi pe descrierea reacţiilor sale care sînt caracteristice uneia din alternative. 
Acestea nu se învaţă din cărţi, ci aproape exclusiv din experienţa cotidiană, nesiste- 
matizată, îmbogăţită cu scenarii şi tipuri zugrăvite în literatură, filme sau la teatru. 
Desigur, reuşita în descifrarea intentiilor şi a caracterelor variază după experienţa 
individului şi a calităţilor sale intelectuale. Unii se mişcă mai mult între şabloane, pe 
cînd alţii reuşesc o admirabilă individualizare a persoanelor pe care le cunosc. 

De ce actualmente psihologia ştiinţifică ne ajută aşa puţin în practica relaţiilor 
umane de fiecare zi? Fiindcă ea se interesează mult prea putin de aspectele inaccesi- 
bile experimentului (îndeosebi ale experimentului de laborator). Sîntem azi în situaţia 
în care manualul de psihologie pentru învățămîntul superior scris de o autoritate in 
materie (M. Reuchlin) nu abordează dintre toate problemele afectivității decît emoţiile 
şoc. Nu sînt discutate emoţiile curente şi nu există nici măcar cuvîntul sentiment. lar 
sentimentele sînt izvor inepuizabil de motivaţie şi comportament. Nici activitatea 
voluntară nu este amintită, deşi există numeroase studii, cel puţin în ce priveşte de- 
cizia. 

Apoi, în studiul trăsăturilor, al dimensiunilor personalităţii, nu se are în vedere, în 
măsură suficientă, faptul că reacţiile noastre depind foarte mult de situaţie. Ar fi 
nevoie de o taxonomie a situaţiilor. S-au făcut încercări fără succes, tocmai pentru cá 
percepţia unei situaţii, mai ales a uneia interpersonale, depinde de interesele şi expe- 
rienta persoanelor (L. Pervin, 1987). Necesitatea studierii omului în situaţii obişnuite 
a fost subliniată încă din anii '30 de Georges Politzer, care recomanda studiul „dramei” 
omului, adică: individul în pragul nunţii, individul pe stadion, la locul de muncă etc. 

De fapt, practicienii ajung să efectueze tipologii pe baza cărora să se orienteze în 
diagnostic. Astfel, medicii cunosc bolnavi gravi care îşi minimalizează boala, alţii 
care, dimpotrivă, o exagerează mult, alţii simulanti, unii foarte fricoşi, alţii pedanti 

in respectarea medicatiei, in timp ce altii o neglijeazä cu nepäsare etc. Dar nu s-a 
incercat, pe cit stiu, o sistematizare riguroasä a tipurilor de bolnavi. 

Tot astfel, psihologii ajung să distingä cîteva moduri caracteristice de reacţie. De 
pildă, la o probă care creează dificultăţi de manipulare, se disting cei calmi, faţă de 
cei emotivi — care se impart in inhibati si excitati; se mai remarcă şi impulsivii, 
nervoşii. Pe baza unor astfel de constatări, se dau avize psihologice, fără a se ţine 
seama că, de exemplu, unii se simt în largul lor în cabina şoferului, la volan, şi foarte 
stinjeniti, frustrati, suspectaţi, în laborator. De aceea reacţiile în timpul conducerii pe 
stradă pot fi incomparabil mai bune decît la examenul psihologic. 

Trebuie întreprinsă o încercare de sistematizare a reacţiilor în situaţiile cele mai 
importante din viata omului. Reusita în această direcţie ne-ar apropia foarte mult de 
problemele psihologice ale practicii concrete. 

De fapt, ce ar trebui să izbutim a descrie ar fi structurile de conduită, tipurile 
umane, căci ele ghidează în mod inconştient ori parţial conştient, interpretările pe 
care le facem. Dar, dacă vom consulta un dicţionar de psihologie, cum e cel al lui P. 
Popescu-Neveanu, vom găsi indicate zeci de tipologii, dar, pe de o parte cele mai 
multe se referă cam la aceleaşi aspecte, iar, pe de alta, ele schiteazä 3-4-8 tipuri, 
rareori depăşind cifra de douăzeci (cum e cazul tipologiei lui P.F. Bales). Iar, dată 
fiind dependenţa individului de mediul social, de tipul de profesie exercitat, ca şi de 
zestrea nativă, tipurile de personalitate sînt, cu siguranţă, cel puţin de ordinul sutelor. 
În marile romane, scriitorii realişti au descris o mare varietate de tipuri, unele asemă- 
nătoare (cum sînt avarii), altele extrem de diferite. Desigur, ştiinţa trebuie să sesizeze 
tipurile latente prezente în modul de reacţie a oamenilor în timpul diferitelor relaţii 
interpersonale. Din cercetările făcute pînă acum, ar reieşi că, în aceste tipologii impli- 
cite din psihologia naivă, valorile au un rol central. 

În ce priveşte metodele de investigaţie, pentru descifrarea tipurilor latente, obser- 
vatia, convorbirile, chestionarele, diferitele testări ar trebui completate si cu detalii 
biografice ale persoanelor vizate de subiectul pe care îl studiem, mai ales fiindcă în 
viaţă, cînd vrem să ştim cu cine avem de-a face, totdeauna culegem informaţii despre 
trecutul său familial, şcolar, profesional. Acestea constituie indicii pentru încadrarea 
persoanei într-o anumită structură de caracter, cu ajutorul căreia putem apoi afirma, 
cu un grad sporit de certitudine, cum va reacţiona într-o anume conjunctură impor- 
tantă. 

Studiul mentalitätii psihologice a omului e extrem de dificil, dar el ar putea des- 
chide calea spre o tipologie completă, esenţială, a personalităţii, care ar deveni un 
important instrument al cunoaşterii concrete a oamenilor ; astfel încît psihologia să 
poată fi folosită în mod curent la optimizarea relaţiilor interpersonale, la facilitarea 
înţelegerii reciproce şi a colaborării. 

O perspectivă psihologică 
asupra schimbării 


Adrian Neculau 


Preocuparea pentru problematica schimbării nu este nouă. În Ecleziastul găsim : 
„nimic nou sub soare”, sugerîndu-ne că totul se transformă, evoluează. În a sa Philo- 
sophie des Lumières, Cassirer demonstrează că în secolul al XVIII-lea apare, pentru 
prima dată, credința conform căreia schimbarea neîncetată relevă natura substanţei. 

În stiintele sociale, tema schimbării s-a impus prin intermediul sociologiei. A. 
Comte, în al sáu Discours sur l'Esprit Positif (1844), prin „legea celor trei stări” 
propune un fir conducător al evoluţiei umanității. După ce au cunoscut faza teologică, 
marcată de superstiții, oamenii au intrat într-un stadiu abstract, rațional, înainte de a 
cunoaşte articularea la real şi la gîndire, într-o vîrstă pozitivă. Comte propune di- 
vizarea sociologiei în două mari parti: sociologia statică, cea care studiază ordinea, 
maniera în care membrii unei colectivități ajung la consens, pentru a menține si face 
să funcţioneze societatea, şi sociologia dinamică, cea care are ca preocupare pro- 
gresul, adică transformarea societății traversînd istoria umanității. Durkheim, la rîndul 
său, afirmă că diviziunea muncii permite trecerea de la solidaritatea mecanică spre o 
alta, fundată pe solidaritatea organică. Ar mai trebui să-i amintim pe Spencer, cu 
legea evoluției universale, pe Pareto pentru analiza asupra „circulației elitelor”, pe 
Simel pentru studiul conflictelor. În fine, sociologia lui Marx si Engels este o 
sociologie a schimbării. Ideea de evoluție, transformare, schimbare străbate multe 
dintre conceptiile sociologice. 

Majoritatea analizelor contemporane conservă, sub o formă sau alta, paradigma 
schimbării. Couche (1991) propune următoarea sinteză a problematicii schimbării, în 
funcţie de curente şi autori : 


FACTORI PROCESE FORME 
demografic (D nas Adam liniară 
(Riesman, Boserup) Reynaud, Carter, Freun d) (Rostow) 
progres tehnic difuziune ciclicä 
(Marx, Mumford, Bell) (Mendras, Lazarsfeld) (Sorokin) 
© sistem de valori (Weber, Parsons) efect de agregatie multiliniară 


* ideologie (Boudon) (Schelling, Olson) (Sahlins) 

Dimensiunea temporalä va trebui luatä, de asemenea, în considerare. Evolufia 
desemneazä transformarea progresivä de lungä duratä, în timp ce evenimentul poate 
sau nu conduce la modificäri profunde. În sinul unui sistem si indiferent de carac- 
teristicile sale, operatiile de ajustare implicä frecvent reactualizäri, pe care Parsons le 
numeste schimbäri de echilibru. 


Schimbarea sociala 


Rocher (1968) propune sä distingem intre evolutie socialä si schimbare socialä. Evo- 
lutia socială este un ansamblu de transformări pe care le cunoaşte o societate, într-o 
lungă perioadă, depăşind - de regulă - una sau mai multe generaţii, avînd efect 
cumulativ, linii şi curbe care descriu sensul mişcării, tendinţa generală. Evoluţia so- 
cială nu e observabilă decît de la înaltă altitudine. Schimbarea socială constituie, mai 
curînd, o transformare observabilă şi verificabilă pe o perioadă scurtă de timp. Ace- 
laşi observator poate, pe durata unei vieţi sau a unei perioade din viaţa sa, să cu- 
noască rezultatul unei dezvoltări. În plus, schimbarea socială este localizată geografic 
si social (într-o arie geografică şi într-un cadru socio-cultural). Distincția între cele 
două noţiuni e importantă. Sociologiile lui Comte, Spencer, Durkheim, Marx descriu 
şi explică tendinţele seculare ale societăţii umane. Sociologia contemporană, în 
schimb, fără a neglija contribuţia concepţiei evoluționiste, se axează pe aspectele 
dinamice, se prezintă ca o sociologie a schimbării. 

Schimbarea socială trebuie să fie, după cum am spus, disociată de eveniment 
(Lapière, 1965). O alegere este un eveniment, o grevă, o adunare, un incendiu - la 
fel. Evenimentul poate face parte dintr-o schimbare socială, o poate acompania sau 
provoca. Evenimentele de la Timişoara din decembrie 1989 au declanşat profunda 
schimbare socială, politică şi economică a societăţii româneşti. Dar nu e necesar 
totdeauna un eveniment pentru a declanşa o schimbare. Şi nu totdeauna un eveniment 
provoacă o schimbare. Mişcările minerilor din Valea Jiului, ale muncitorilor de la 
Braşov sau ale studenţilor din Iaşi n-au declanşat schimbarea. Este necesară o mare 
cantitate de schimbare în „ordinea normală” şi în cotidianul vieţii sociale (de infor- 
matii, drepturi, responsabilităţi) pentru a declanşa fenomenul de schimbare. Trebuie 
afectată structura organizării sociale, funcţionarea vechilor organisme sociale pentru 
a diagnostica schimbarea. În fine, dacă schimbarea afectează o persoană sau un grup 
restrîns, nu are caracteristicile unei schimbări sociale. Socializarea antrenează pro- 
funde transformări, favorizînd conformarea la o conduită sau la mediul social, dar 
acest lucru nu atinge decît indivizi izolaţi sau grupuri reduse. Numai schimbarea unor 
opinii sau atitudini care afectează grupuri mari, colectivităţi largi, poate fi considerată 
schimbare socială. 

Schimbarea socială, după Rocher, poate fi definită tinind seama de patru carac- 
teristici principale : 

a) se manifestă ca un fenomen colectiv, implicînd, deci, o colectivitate sau un sector 
important al acesteia, afectînd condiţiile şi modul de viaţă, universul mental al 
indivizilor ; 

b) este structurală ; modifică organizarea socială în totalitatea sa sau principalele sale 
componente ; este important să poată fi identificate şi descrise elementele struc- 
turale sau culturale ale organizării sociale care se modifică şi aceasta cu suficientă 
precizie (exemplu : o nouă organizare a instituţiilor sociale, o nouă distribuire a 
autorităţii, identificarea şi utilizarea unor noi canale de comunicaţie) ; 


INFLUENTA SI SCHIMBARE 225 


c) poate fi descrisä ca o transformare in timp, ca o succesiune intre punctele T,, 
T,, ... T,, marcindu-se diferenţa între situaţia de debut si un punct de referinţă ; 

d) este durabilă, are un caracter de permanență, ceea ce înseamnă că transformările 
nu sînt superficiale sau efemere. 


Din cele patru caracteristici precedente, se poate deduce că schimbarea socială 
afectează cursul istoriei unei societăţi, sensul activităţii actorilor sociali, facilitind 
apariţia elementelor active, a agenţilor schimbării ca factori de progres. Rolul acestora 
este extrem de important, ei identifică ritmul schimbării, prin propagarea ideilor, 
valorilor, inovatiilor, noilor stiluri comportamentale. Modificarea nu priveşte doar 
unii actori sociali, ci grupuri sau segmente sociale importante ale unei colectivităţi 
largi, antrenînd fenomene şi ansambluri de acţiuni ce se constituie în procese sociale 
cu rezonanţă structurală şi istorică. 

Putem defini schimbarea socială, pornind de la analiza lui Rocher, ca fiind transfor- 
marea observabilă în timp, care afectează, într-o manieră ce nu poate fi provizorie 
sau efemeră, structura si funcționarea organizării sociale a unei colectivităţi date si 
care modifică întregul curs al istoriei sale. 

Într-o tentativă de a identifica tendințele ce pot contribui la diagnosticarea schim- 
bării, Forsé (1991) crede că trebuie să descoperim, mai întîi, legăturile cauzale an- 
trenate într-un cîmp social bine delimitat. Vor fi luate în considerare, în primul rînd, 
instituţiile, situaţiile ritualizate. Comportamentele şi modelele lor, atitudinile, sen- 
timentele şi opiniile, valorile şi credinţele vor fi, pentru început, deliberat excluse. 
Desigur, tendinţele de substanţă provoacă schimbări ale comportamentelor. Dar inver- 
sul nu este totdeauna valabil : schimbarea unor opinii şi chiar atitudinea nu antrenează 
automat transformarea instituţiilor de bază. Nici decizia politică nu poate fi considerată o 
tendinţă sigură. Deciziile, reglementările, chiar legile, nu transformă comportamen- 
tele şi instituţiile. Putem ilustra această afirmaţie cu un exemplu din istoria noastră 
recentă: nenumărate legi, decizii, „hotărîri” cu caracter amelioratoriu luate de 
Ceauşescu nu aveau nici un efect asupra structurii sociale şi vieţii actorilor. Părerea 
lui Forsé este că putem numi tendinţă numai acea schimbare care este univocă (ire- 
versibilă), de lungă durată şi masivă. Ea trebuie să poată fi judecată calitativ (sub 
raportul structurii instituţiilor) şi cantitativ, cu ajutorul indicatorilor observabili şi 
măsurabili. O tendinţă ne apare, deci, ca un diagnostic teoretic, graţie căruia se dă 
un sens unui ansamblu de evoluții empirice şi se descrie, prin indicatori relevanfi, 
acest domeniu societal. Cercetînd principalele tendinţe de transformare a societăţii 
franceze, Dirn (1990) a identificat 60 de tendinţe ce au afectat schimbarea acestei 
societăţi în ultimii douăzeci de ani. El le-a organizat într-o matrice care-i poartă 
numele. Iată cîteva dintre aceste tendinţe : tinerii: se caracterizează prin instabilitate 
(şomaj, concubinaj) ; vîrsta a treia : creşte speranţa de viata, retragerea tirzie, inven- 
tia unor noi modele de viata si loisir ; identificarea socială : diminuarea rolului clase- 
lor, creşterea rolului microgrupurilor locale, familiale, profesionale ; parentalitatea : 
rămîne principalul suport al sociabilitätii - copiii rămîn adesea lîngă părinţi, relaţiile 
de schimb şi servicii între copii şi părinţi sînt frecvente şi se intensifică ; localitatea : 
se revitalizează relaţiile de tip rural în jurul oraşelor mici şi mijlocii prin afirmarea 
autonomiei ; în aglomeratiile urbane, cartierele şi comunele se reîntorc la autonomie, 
municipiile îşi lărgesc atribuţiile prin animarea vieţii culturale, sportive si 
socio-economice ; descentralizarea : se întăreşte „puterea periferică” şi a eşaloanelor 
locale ale aparatelor politico-administrative (legea descentralizării din 1982), creşte 
rolul consiliilor regionale ; asociațiile : creşte numărul şi puterea asociaţiilor sportive 
si culturale şi ale gestiunii problemelor locale; dirigentii acestora exercită doar un 

patronaj social, se multiplică numărul „notabililor” ; sociabilitatea : reţelele de veci- 
nătate şi afinitate se multiplică, se împletesc şi devin din ce în ce mai importante. 
După distrugerea formelor vechi de convivialitate : burgheză, muncitorească si táráneas- 
că, se nasc noi forme de sociabilitate şi importanţa lor creşte ; modelul matrimonial : 
după război, modelul era mariajul la vîrstă tînără, apoi copii şi stabilitate; acum 
tendinţa s-a inversat, celula familială este fragilă : celibat, divorţ, concubinaj, familii 
monoparentale ; clasele mijlocii : categoriile intermediare se multiplică, inclusiv cea 
a cadrelor, creşte ponderea demografică a acestei categorii ; conflictele majore s-au 
diminuat ca pondere, s-au miniaturizat, a scăzut numărul zilelor de grevă ; negocierea 
a devenit principala cale de rezolvare a conflictelor sociale ; autoritatea a evoluat de 
la modelul ritualizat, către un model negociat; consens : dezacordurile asupra unor 
mari instituţii s-au atenuat şi s-a stabilit un acord de bază asupra cîtorva instituţii şi 
valori ; nivelul şcolar : prelungirea scolaritätii a antrenat o creştere a nivelului şcolar 
si cultural, insertia profesională pentru non-diplomati s-a actualizat; anomie: s-au 
dezvoltat semnele anomiei, precum consumul de alcool şi de droguri, suicidul şi 
maladiile mentale. 

Graţie descrierii unor asemenea evoluţii empirice prin indicatori relevanti, se pot 
identifica unele tendinţe şi se poate obţine un diagnostic teoretic. Acesta e un prim 
pas spre cunoaşterea schimbărilor sociale. Concluzia lui Dirn este că: a) este posibil 
să identificăm, izolăm şi definim tendinţele de evoluţie ale societăţii ; b) între aceste 
tendinţe, unele sînt evaluabile cu ajutorul unor indici cantitativi, altele se prezintă 
doar ca sens al schimbării şi se păstrează la un stadiu calitativ ; c) aceste tendinţe 
intretin între ele raporturi ce pot fi formulate în termeni de cauzalitate. 


Cîteva întrebări 


Cîteva constante strategice balizează dezvoltarea acestui subiect (Etzioni, 1964; 

Rivière, 1978): 

a) Ce se schimbă ? În ce sectoare ale vieţii sociale au loc principalele schimbări ? 
La această întrebare, răspunsul exact ar fi că totul se schimbă în viaţa socială: 
schemele de comportament şi rolurile, statutele şi valorile, procesele şi instituţiile. 
Dar aceste schimbări nu afectează, de regulă, toate sectoarele vieţii sociale în 
acelaşi timp. Schimbările radicale sînt excepţionale, de regulă, schimbările sînt de 
rangul al doilea sau al treilea; o schimbare de ordin economic nu afectează, de 
exemplu, normele culturale sau creaţia artistică. De aceea, s-a convenit ca analiza 
schimbării să cuprindă, pe rînd, nivelurile : întîi cel microsocial, apoi cel mijlociu 
şi apoi nivelul macrosocial. 

b) În ce manieră se operează schimbarea ? Într-o direcţie determinată, cu ritmuri 
continue sau discontinue, prin transformări lente sau brutale ? Toate aceste între- 
bări sînt justificate de observaţiile şi cercetările empirice care au constatat că 
formele şi manierele schimbării îmbracă multiple posibilităţi. Creşterea demogra- 
fică sau a diviziunii sociale a muncii poate modifica evoluţia structurală şi functio- 
nală a familiei, de exemplu. Orice schimbare este receptată diferit de grupuri de 
populaţie, punînd probleme de adaptare psihologică. Rezistenţa la schimbare, vom 
vedea, are totdeauna o coloratură afectivă. 

c) Ce cauze, ce forme, ce condiţii favorabile sau defavorabile permit să se explice 
Schimbarea ? Orice schimbare presupune o comparare între un „înainte” şi un 

„după”. Comparatia atinge şi identificarea circumstanțelor care au favorizat pro- 
cesul, a cauzelor ce l-au produs. Timpul, de exemplu, constituie o condiţie a 
schimbării şi nu o cauză. 

d) Cum se derulează, în general, schimbarea în timp ? 'Toate procesele de schimbare 
au un debut, un mijloc şi un sfîrşit. E important, deci, să ştim cum se nasc, se dezvol- 
tă şi se rezolvă, finalmente, aceste procese. Mecanismele acestui fenomen variază 
de la un sector la altul, dar pot fi, totuşi, descrise unele caracteristici generale 
care apar mai frecvent. O invenţie culturală difuzată într-o altă cultură, de exem- 
plu, produce, în timp, o schimbare socio-culturală. Aculturatia înseamnă transfor- 
mări structurale şi psihosociologice care pot zdruncina un anumit mod de viaţă. 

e) Cine sînt cei care declanşează, animă, simbolizează, susțin sau se opun schimbării ? 
Unele persoane şi-au legat numele de schimbări importante (Luther, Napoleon, 
Lenin, Gorbaciov), acţiunile lor individuale punîndu-şi amprenta, pe plan politic, 
religios, ideologic, asupra unor epoci. Ei au determinat modificări profunde, 
structurale, schimbind existenţa socială a epocii. Alte personalităţi sînt cunoscute 
pentru înverşunarea cu care au frînat reforme, intirziindu-le sau făcîndu-le să de- 
rapeze. Putem exemplifica aici cu acţiunile unor lideri comunişti, de la Brejnev la 
Castro. Există o întreagă literatură sociologică (Pareto, Mosca, C.W. Mills) asu- 
pra rolului elitelor: avantajele ce le procură, atitudinile referentiale şi aspiraţiile 
ce le suscită, influenţa ce o exercită ca modele imitabile, fixînd norme de viaţă şi 
de gîndire. Alături de elitele care pot provoca schimbarea, există numeroşi alţi 
agenţi care contribuie la menţinerea sistemului, creînd noile valori. 

f) În ce măsură cursul schimbării poate fi prevăzut sau planificat ? Teoria ,oame- 
nilor mari”, reformatori sau revoluționari, nu se poate constitui într-un principiu 
explicativ al oricărui tip de schimbare. Eroii, sfinţii, dictatorii pot realiza (propa- 
ga, organiza) schimbări importante în anumite contexte sociale. Însă, majoritatea 
deciziilor care produc schimbare, în zilele noastre, au caracterul unor schimbări 
„tehnice”. În sectorul economic, în dezvoltarea întreprinderilor, în amenajarea 
teritoriului, se fixează obiective şi un calendar al schimbărilor asupra cărora se 
convine să se procedeze. Aceste „schimbări planificate” stabilesc cursul general, 
dar şi modalităţile particulare, aplicaţiile teoriei în teren. 


Factori, condiţii şi agenţi ai schimbării 


Un factor este un element într-o situaţie dată, capabil să antreneze sau să producă o 
schimbare. Durand şi Weil (1990) disting următorii patru factori explicativi ai schim- 
barii: factorul demografic, progresul tehnic, valorile culturale şi ideologiile. Factorul 
demografic, semnalat încă de Durkheim, ocupă un loc deloc neglijabil în societăţile 
subdezvoltate : exodul ruralilor, urbanizarea sălbatică, malnutritia, explozia natalității. 
David Riesman (1964) dovedeşte cum modificarea raportului între rata natalității şi 
cea a mortalităţii orientează evoluţia mentalităților : creşterea demografică are un 
caracter „intro-determinat” (sursa determinării este interioară), pe cînd declinul de- 
mografic se soldează cu o orientare „extra-determinată” (atitudinile individului sînt 
determinate din exterior, direct, prin educaţie sau prin intermediul comunicaţiilor de 
masă), rezultatul fiind conformarea strictă la norme exterioare. 

La rîndul său, progresul tehnic a constituit un factor determinant al schimbărilor 
sociale, începînd cu secolul al XIX-lea. Este celebră explicaţia lui Marx potrivit 

căreia maşina cu aburi a adus capitalismul industrial, după cum noile tehnologii in 
informatică şi comunicaţie au născut era postindustrială şi importante „mutații antro- 
pologice” (cf. Lévy, 1987). Efectul noilor tehnologii este difuziunea masivă a cunos- 
tintelor şi informaţiilor, a inovatiilor de toate tipurile, dezvoltarea prin imitație (nu- 
mită de H. Mendras „paradigma epidemiologică”). Introducerea culturii porumbului 
hibrid, într-o ţară din lumea a treia, a dovedit Mendras, poate bulversa total sistemul 
de exploatare agricolă, întreaga societate rurală. Rolul valorilor culturale este acela 
de a oferi cadre de referinţă, noi modele de organizare umană, oportunitatea re- 
organizării unui cîmp cultural. Obiceiurile şi cutumele sînt factorii de rezistenţă la 
schimbare în societăţile tradiţionale. La rîndul lor, ideologiile procură, unor grupuri 
umane, şansa (posibilitatea) de a se angaja în acţiuni transformatoare. Lenin considera 
ideologia o „armă” în „lupta de clasă”; după Touraine, ideologia opune între ele 
categoriile sociale, instaurînd un dialog conflictual, din perspectiva viziunii asupra 
lumii a actorilor sociali. Există o corelaţie, constată Beauvois şi Joul€ (1981), între 
ideologie şi acte. Conduitele sînt determinate de sfera ideologică a valorilor, opiniilor 
şi atitudinilor. Actorul social exprimă, prin conduita sa, sfera cunoştinţelor 
achiziţionate, credinţele, reprezentările sociale, proiectele sale. El ia atitudine faţă de 
evenimente în termeni oarecum globali, în funcţie de programul ideologic cu care a 
fost impregnat. Ideologiile produc acte simbolice care mobilizează, ele instaurează 
„lupta”, produc strategii de combatere a adversarului şi de schimbare a concepţiei 
sale. Explicînd şi justificînd valorile pentru care au optat, năzuind să obţină 
adeziunea, ideologiile se prezintă ca un important factor psihosocial al schimbării. 


Condiţiile schimbării sînt elemente ale situaţiei care favorizează sau defavorizează, 
activează sau încetinesc, încurajează sau frineazá influenţa unui factor de schimbare. 
O nouă legislaţie, o nouă repartiție a bunurilor pot deveni condiţii de schimbare. 
Condiţiile şi factorii schimbării sînt complementari (Rocher, 1968). 

Agenţii schimbării (persoane, grupuri, asociaţii) sînt cei mai importanti în acest 
proces. Indiferent de poziţia agenţilor într-o structură, acest proces implică, deopo- 
trivă, reprezentările (credinţele, atitudinile, ideologiile) şi conduitele actorilor sociali 
implicaţi, presupune un proces de interacţiune (şi persuasiune). Schimbarea înseamnă 
un proces de gîndire, o stare de spirit, alegerea unui model, o decizie. Iar consecinţa 
poate fi, adesea, dizolvarea totală a unei coerente, spargerea identităţii, o ruptură, 
pînă la instalarea sistemului (social-uman) într-un nou echilibru. Actorul social actio- 
nează ca reprezentant al unui sistem, el este ,,rationalizat” de un cadru conştient şi 
adesea este prizonierul mijloacelor utilizate de sistem (organizaţie) pentru cooperare, 
pentru situaţii de interacţiune. Cîmpul social nu este, deci, neutru, nonstructurat, ci 
organizat, avînd coerenţă. Pentru a schimba mijloacele de acţiune, pentru a transfor- 
ma cîmpul construit, actorul dispune, însă, de o marjă de libertăţi pe care o utilizează 
ca strategie pentru interacţiunile cu alţii (Crozier, Friedberg, 1977). Efectul acestui 
efort de schimbare, în grupuri sau la nivel individual, poate întemeia o stare de 
tensiune psihică, un sentiment oarecum confuz de anxietate, nostalgie faţă de trecut şi 
frică de viitor. Voința de permanenţă, tendinţa de conservare care asigură identitatea 
şi sensul vin, deci, în contradicţie cu schimbarea. 

Strategiile schimbării 


Orice schimbare structurală (organizaţională) afectează imediat cultura (comunităţii, 
grupurilor) şi personalitatea fiecărui individ. Dacă structura organizaţională se înte- 
meiază pe ierarhie de poziţie, ignorînd competențele şi iniţiativele, atunci se dezvoltă 
(cum s-a întîmplat la noi) o „cultură” instituţională specifică, favorizind compor- 
tamente adaptative de tipul : flatarea superiorilor, blocarea canalelor de comunicaţie, 
stoparea valorilor etc. Rolurile - într-un asemenea sistem - sînt prescrise formal, totul 
este ritualizat, rutina macină orice tresărire de iniţiativă. Impersonalizarea relaţiilor 
interumane nu poate avea ca efect, atunci, decît conservatorismul, inertia, rigiditatea, 
mularea după tipar, rezistenţa la schimbare, frustrarea. Aceste standarde comporta- 
mentale nu pot atrage decît dezvoltarea unui mod de a gîndi dogmatic, irațional, 
mitologic. Intrînd în rol, individul este silit să avanseze doar comportamentele aştep- 
tate de structura astfel reglementată, el trebuie să intre în mecanism sau este eliminat. 
Prestigiul său social si profesional nu este atît o emanatie a personalităţii sale, cît a 
capacităţii sale adaptive. El devine „status social” sau dispare din angrenaj. Vance 
Packard, autorul unei celebre cărţi, Căţărătorii pe piramide, a identificat cîteva im- 
portante strategii ale „ascensiunii” : să te dedici superiorului, să-i fii loial, să fii 
adaptabil, să fii decent şi respectuos. Responsabilitatea şi autoritatea devin astfel 
„relaţii de rol”, determinate de poziţiile oficiale ale actorilor. 

Cultura organizațională, modul de gîndire şi acţiune obişnuit şi tradiţional, mai 
mult sau mai puţin împărtăşit de majoritatea membrilor, cuprinde o vastă gamă de 
comportamente : modul de îndeplinire a sarcinilor profesionale, specializările şi cu- 
nostintele membrilor, mentalitätile acestora, cutumele şi obisnuintele de a interactiona 
ale indivizilor organizationali, valorile ataşate diferitelor tipuri de performanţă (lu- 
crări ştiinţifice, invenţii), consultarea democratică a membrilor şi circulaţia infor- 
matiilor, tabüurile şi convențiile atitudinale etc. Cultura organizaţională comportă un 
oarecare grad de invarianță şi solicită eforturi adaptative oricărui nou venit. Iar cine 
ignoră această „cultură” se automarginalizează şi devine „inutilizabil”. Stabilirea unor 
relaţii organizaționale satisfăcătoare s-a dovedit, adesea, o operaţie dependentă de 
capacitatea fiecărui individ de a absorbi o anumită „cultură”, de a descifra şi utiliza 
codurile comportamentale vehiculate. „Jocul” acesta devenise - în societatea noastră 
blocată si bine „dirijată” — un balet extrem de complicat, ale cărui „reguli” multi nu 
le puteau descifra şi „învăţa” sau nu le puteau urma. Sau nu voiau să le urmeze. 
Pentru a răspunde acestor diverse cerinţe, individul este, deci, obligat să avanseze 
anumite comportamente. Personalitatea sa — organizarea interioară a atitudinilor şi 
credințelor sale, a dorințelor şi ambițiilor, a simpatiilor şi antipatiilor — nu se poate 
afirma decît în funcţie de capacitatea sa de a stabili relaţii, de a interactiona satisfácá- 
tor. El este nevoit să articuleze oferta comportamentală vizibilă cu factori inconstienti 
nemärturisiti, credinţe şi motivații opuse, imaginarul cu realul brutal. Operatie deloc 
uşoară. Adaptarea diversităţii personalităţilor la „aşteptările” organizaționale poate 
naşte (a şi născut) o varietate necunoscută de mici drame, suportate mai mult sau mai 
puţin „normal”. Uneori, însă, crizele de neadaptare pot deveni cu adevărat dramatice, 
cu efecte secundare traumatizante. Schimbarea individului, deci, este consecinţa acu- 
mulării de informaţii, de capital cultural, dar şi a interacțiunii sale cu alţii. Procesul 
schimbării caracteristicilor individuale poate fi sistematizat, cum au făcut-o Mendras 
şi Forsé, astfel: 

Opereazá, dupá acest model, un rationament de tip interactionist dupá care luarea 
unei decizii individuale traverseazá niste ,filtre" : sisteme de interactiune, structuri, 
situatii. 

Interactiunea dintre structura organizationalä, culturä si personalitate poate fi ex- 
primatä prin urmätoarea paradigma: structura se poate schimba numai prin transfor- 
marea nivelului cultural si dezvoltarea personalitätilor ; ridicarea nivelului cultural 
este dependentä de cadrul social formal, dar si de efortul de autorealizare al indivi- 
zilor ; schimbarea personalităţii presupune un cadru institutional favorabil şi existenţa 
unui model cultural perfecţionat. Orice proces de schimbare înseamnă, deci, interven- 
tia simultană asupra factorilor morfologici (substrat material, spatial şi demografic), 
psihosociologici (influenţa asupra indivizilor ce reprezintă un model cultural) şi socio- 
-structurali (modul de repercusiune a unei schimbări asupra diferitelor niveluri ale 
structurii sociale). Pot fi transformate însă concomitent contextul, actorii şi rapor- 
turile umane? E acesta un simplu proces de evoluţie ce poate fi planificat şi - mai 
ales - controlat? Si - în definitiv - pot fi schimbate mentalități adînc înrădăcinate, 
susţinute de memoria colectivă si de capitalul cultural al subiectului ? Cum ? 

Schimbarea înseamnă transformări bruste şi profunde ale structurilor sociale, mo- 
dificînd total contextul vieţii psihosociale. Urmează, într-o succesiune logică şi rapi- 
dă, schimbarea corespunzătoare a raporturilor sociale (intergrupale, interpersonale) 
şi a actorilor sociali? Un sociolog care a făcut cercetări în ţările africane, în care se 
înregistrează continue mutații, Claude Rivière, ne atrage atenţia că schimbările sînt, 
de regulă, asincrone, că diversele articulaţii ale mecanismului sociouman nu se mo- 
difică simultan. Se schimbă, sub impactul introducerii revoluţiei stiintifico-tehnice, 
„cultura materială”. Dar acea cultură pe care o vom numi, in mod conventional, 
„nonmaterială” (comportamentele organizationale, obiceiurile, arta) are un ritm mai 

încet de schimbare. „Schimbările de concepţie”, care se referă la metode de lucru şi 
organizare, cunosc un ritm de evoluţie mai lent. Noile mecanisme se învaţă şi se 
aplică destul de greu, chiar de către oameni care doresc să se schimbe. Din cele două 
tipuri de schimbări, vor rezulta „schimbările în stilul relaţiilor interumane” şi abia 
apoi „schimbările indivizilor”, care pot intirzia uneori foarte mult. Se schimbă, mai 
Uşor, prin acumulare şi restructurare, cunoştinţele, continuă atitudinile şi le urmează 
apoi comportamentele individuale şi de grup. Fiecare dintre aceste „faze” decurge, 
ca o consecinţă, din cealaltă. Schimbările sociale şi culturale constituie, deci, fun- 
damentul, condiţiile schimbării psihologice. Actorul social „personalizează” cîmpul 
socio-cultural, el îşi restructurează relaţiile cu altul, reţeaua interpersonală, transfor- 
mînd apoi raporturile sociale la care participă, contribuind la schimbarea scenariilor 
culturale. Întîi se „impregnează” şi încorporează (prin interculturatie), apoi devine 
agent al schimbării. 

Schimbarea nu este, deci, un proces total, coerent, compact, ci - funcţie de si- 
tuatii, contexte psihosociale, percepţia procesului de către diferite grupuri 
de indivizi - o desfăşurare asincronă, uneori contradictorie, cu rupturi ce pot avea 
efecte secundare neaşteptate asupra indivizilor. „Şocul schimbării” poate bloca initia- 
tivele, paraliza acţiunea, deforma percepţia corectă a evenimentelor în care individul 
este plasat. Pentru că noţiunile, aspiraţiile, dorinţele, temerile, scopurile, modelele 
actionale nu intră în joc într-un mod articulat, coerent. Numai după o acumulare 
masivă de informaţii se schimbă atitudinile şi se declanşează apoi modele compor- 
tamentale adecvate. 


Conflictul ca mijloc de schimbare 


Poate fi considerat conflictul un mijloc privilegiat de producere a schimbării? În 
tradiţia marxistă, conflictul este înţeles ca proces continuu de transformare socială : 
tensiunile sociale produc modificări, forţele de producţie au misiunea istorică să 
schimbe sistemul de proprietate asupra mijloacelor de producţie. Iată tezele care au 
justificat teoria luptei de clasă ca motor al schimbării. 

Pentru Dahrendorf, lupta nu se declanşează doar din cauza stápinirii inegale a 
mijloacelor de producţie, ci - mai ales — pentru a dobindi autoritate. „În lumea reală, 
oamenii şi grupurile luptă pentru putere şi bunăstare. O astfel de luptă constituie sursa 
schimbării”, scrie Dahrendorf în prefata lucrării Conflictul social modern, tradusă 
recent in limba română. Opoziția între grupuri, relaţiile de dominare nasc diferite 
tipuri de conflicte în sînul societăţii; procesele conflictuale sînt inima schimbării, 
dar gradul lor de radicalitate depinde de cîmpul de aplicaţie. Dahrendorf consideră 
teoria marxistă a conflictelor reductionistä, limitată doar la lupta socială şi economică 
între clase. Contribuţia sa este lărgirea ariei de aplicaţie, analiza asupra grupurilor 
mici. El dezvoltă teoria conflictului plecînd de la unitatea grupală (grupurile de in- 
teres, conflictul de grup, autoritatea şi pluralismul, schimbarea structurală) sau de la 
analiza întreprinderilor, a birocraţiei organizaționale. Pentru a analiza grupurile aflate 
în conflict, Dahrendorf utilizează conceptul de „şansă de viaţă”. Luptind pentru a-şi 
asigura şansa de viaţă, grupurile umane fac opţiuni, stabilesc legături, aleg între 
alternative, construiesc conexiuni, relaţii, contexte. Analizind conflictul, deci, nu 
putem să ne limităm doar la concepte abstracte, trebuie să descoperim mecanismele 
proceselor istorice, ale situaţiilor concrete. Soluţia lui Dahrendorf este „schimbarea 

strategicá" (alternativá la schimbarea utopicá, revolutionará), care propune maniere 
practice de mărire a sanselor de viaţă, prin acţiunile celor responsabili, prin „ingi- 
nerie” sau „tehnologie” socială, singura strategie capabilă să reformeze societatea. 
Schimbarea strategică include un sens şi un simţ al direcţiei determinate de analiza 
critică a sanselor de viata si a îndreptätirilor. 

Conflictul nu produce totdeauna schimbare. El poate fi întîlnit şi ca proces 
non-evolutiv. Contestatiile, de exemplu, pot întări coeziunea în sînul unei organizaţii. 
Tulburînd codurile, funcţionarea raţională a organizaţiei, ele pot stimula rezistenţa la 
inovaţie, conservarea rutinei. În majoritatea situaţiilor, însă, conflictele sînt motorul 
instaurării unui nou echilibru (Coser, 1982), ele antrenează, transformă din interior o 
organizaţie sau un colectiv de muncă (Freund, 1986). 

Dintr-o perspectivă psihosociologică, Deutsch (1973) situează conflictul la inter- 
secţia personalităţii cu situaţia (mediul psihosocial). Caracteristicile psihosociale ale 
situaţiei (generatoare de conflict) sînt următoarele : 


a) fiecare participant la o interacţiune răspunde în termenii cunoașterii celuilalt, ai 
percepţiei pe care o are el despre intenţiile şi posibilităţile acestuia; uneori, 
această imagine nu corespunde cu oferta reală a partenerului ; 

b) fiecare participant la o interacţiune, cunoscînd capacitatea de conştientizare a ce- 
luilalt, este influenţat de propriile aşteptări în ce priveşte acţiunile acestuia ; 
aceste aşteptări pot sau nu să aibă acuratețe, funcţie de abilitatea sa de a intra in 
rolul celuilalt, de competenţa sa empatică ; 

c) interacţiunea generează noi motive, le transformă pe cele vechi; în procesul de 
organizare şi justificare a acţiunilor şi a efectelor produse, apar noi valori şi mo- 
tive ; 

d) situaţia conflictuală este plasată într-un mediu social (familie, grup, organizaţie, 
comunitate) care a dezvoltat tehnici proprii de interacţiune umană, simboluri, 
categorii, legi mutuale, valori care sînt relevante pentru acest mediu uman ; pentru 
a înţelege şi interpreta evenimentele este necesar, deci, să le plasăm într-un context 
psihosocial mai larg ; 

e) fiecare participant la o interacţiune socială (fie el individ sau grup) constituie o 
unitate complexă, compusă din mai multe subsisteme, aflate la rîndul lor în inter- 
acţiune. „Participantul” poate acţiona ca o unitate faţă de mediu, dar poate prezen- 
ta şi o stare conflictuală între diferite interese şi valori. Ponderea şi relevanta 
factorilor psihosociali care formează fundamentul conflictului sînt determinate de 
natura acestuia. 


Într-o tipologie a conflictului, distingem două categorii esenţiale : conflictul intra- 
personal şi cel interpersonal. Primul se „derulează în sînul personalităţii”, ca o luptă 
între tendinţe opuse : persoana şi presiunea normelor, valorilor externe (el este denu- 
mit şi „conflict nevrotic”). Al doilea rezultă din confruntarea cu alte tendinţe, în 
procesul de asimilare a acestora sau de „încorporare” (absorbire) a propriei persoane. 
Dacă relaţiile unei persoane sînt conflictuale, apare o stare conflictuală şi în sînul 
personalităţii. Aceste două tipuri de conflict prezintă analogii surprinzătoare şi, frec- 
vent, ele se pot transforma unul în altul. 

M. Deutsch, ocupîndu-se doar de conflictul interpersonal, identifică cinci tipuri 
de conflict, luînd drept criterii relaţia dintre starea obiectivă a lucrurilor şi percepţia 
acestei stări de către părţile aflate în conflict : 


1. conflictul veridic este „obiectiv”, rezultînd dintr-o percepţie cu acuratețe a 
mediului ; el nu este contingent cu vreo trăsătură alterabilă a mediului şi, de 


INFLUENȚĂ ŞI SCHIMBARE 233 


aceea, este adesea greu de rezolvat (rezolvarea poate rezulta numai dintr-o abor- 
dare colaborativă a problemei, stabilindu-se ,,rational” priorităţile, prin raportare 
la un mecanism instituţional) ; 

2. conflictul contingent rezultă dintr-o incapacitate a părţilor de a identifica resur- 
se alternative la rezolvarea problemei ; o perspectivă strînsă sau rigidă sau o ten- 
siune emoţională nejustificată blochează cadrul real de dezvoltare ; 

3. conflictul deplasat: conflictul manifest este trăit pe fundalul unui conflict cu 
un substrat mai profund, neexprimat însă imediat ; el reflectă, simbolic, tensiunea 
si iritabilitatea părţilor, rezultind dintr-un conflict profund nerezolvat. Conflictul 
manifest, generat de o nelinişte obsedantă, nu poate fi, de regulă, tranşat dacă se 
tratează izolat de fondul profund ; uneori însă, un conflict adînc poate fi abordat 
prin rezolvarea formelor evidente (deplasate) recunoscute ca atare de parti; 

4. conflictul latent se manifestă sub forma unei stări acute (adesea neconştien- 
tizate) de inconfort psihic faţă de o anume problematică socială, fără a fi atribuit 
expres unei situaţii concrete. Acesta e un tip de conflict care ar trebui să aibă loc, 
dar n-a avut pentru că n-a întrunit condiţiile de apariţie ; însă cînd condiţiile devin 
acute, individul constientizeaz4 noua situaţie şi conflictul poate deveni manifest ; 
5. falsul conflict rezultă dintr-o neînțelegere, dintr-o percepţie deformată a datelor. 
E conflictul care are loc fără să existe o bază obiectivă pentru a-l declanşa. Un conflict 
fals se poate, însă, alimenta pe parcurs cu motive şi atitudini care să-l transforme 
într-un conflict adevărat, mai ales într-o atmosferă de competiţie şi suspiciune. 


Delimitarea între categoriile enunțate nu poate fi foarte precisă, pentru cá inter- 
acţiunea părţilor aflate în conflict poate transforma un tip de conflict în altul. Totul 
depinde de posibilitatea de a controla resursele. Spaţiul, proprietatea, puterea, pre- 
stigiul pot fi distribuite raţional dacă poate fi controlată tendinţa de a le poseda în 
dobindire a satisfactiei fiecăreia dintre parti. Soluţia e raportarea la valori, la norme 
înalt recunoscute. Criteriul rezolvării stă, deci, în afara relaţiei unice dintre parti, in 
oferta de modele referentiale de către mediul socio-cultural. 

Funcţiile conflictului, ca mijloc de schimbare în viaţa psihosocială şi în dezvol- 
tarea personalităţii, rezultă din forţa de propulsare a acestuia, din capacitatea lui de 
mobilizare. Conflictele previn stagnarea, stimulează interesul şi curiozitatea, au, deci, 
valoare potenţială pentru persoană şi grup. Într-un mediu conflictual, problemele pot 
fi mai bine conştientizate, expuse şi rezolvate ; această situaţie poate genera schimbări 
la nivelul persoanei şi mediului psihosocial, poate aduce clarificări în efortul de eva- 
luare a resurselor umane, poate debloca unele capacităţi şi oferi prilejul unor „trăiri” 
intense. 

În plus, conflictele demarchează grupurile si, astfel, ajută la stabilirea identităţii 
personale şi de grup (conflictul extern hrăneşte adesea coeziunea internă). Am putea 
vorbi de o funcţie stabilizatoare şi integrativă a conflictului în grup? Permitind expri- 
marea imediată şi directă a tendinţelor opuse, grupul poate conştientiza şi elimina 
sursele de nemulţumire şi poate restabili unitatea ; conflictul poate funcţiona, deci, 
ca un mecanism stabilizator : el revitalizează normele existente şi poate contribui la 
introducerea unor norme noi. Finalitatea e asigurarea continuității, stabilirea unui nou 
echilibru - mai eficient -, reducerea tensiunii. Conflictul poate fi, deci, considerat şi 
un „proces constructiv”. 

La nivelul personalităţii, conflictul poate contribui la diminuarea unei trăiri 
frustrante a realităţii, la (auto)descoperirea unor potente altfel nevalorificate, poate 
declanşa căutarea valorilor pozitive şi stimula progresul individual. 

Nu întotdeauna absenţa conflictelor înseamnă armonie. Absenta manifestă poate 
însemna, de fapt, prezenţa sa neconstientizatä care, cronicizată, poate determina ero- 
darea personalităţii sau grupului. Evitarea riscului, frustrării, conflictului, aşezarea 
unei „bariere de protecţie” în faţa evenimentelor vieţii pot conduce la o existenţă 
vegetativă, mutilată, la reducerea artificială a posibilităţilor de exprimare, la despu- 
ierea de dinamism şi istoricitate. Dimpotrivă, acceptate, conflictele dau intensitate 
vieţii (inter)personale. Conflictele nu sînt, deci, fenomene anormale, ele fac parte din 
existenţa noastră umană. Ele devin anormale numai atunci cînd se transformă în 
normă de viaţă (O. Lagache). Sau cînd — bogate cantitativ si intense calitativ — provoa- 
că dezorganizarea personalităţii. Altfel, ele conduc la concilierea opiniilor şi percep- 
tiilor diverse, la descoperirea unor soluţii noi, la dinamizarea existenţei. 


Rezistenţa la schimbare 


Conduitele de criză se reunesc, tradiţional, sub numele de rezistență la schimbare. 
Aceasta se manifestă în diferite chipuri, în mod frecvent printr-un comportament 
defensiv, prin apariţia conflictelor interne, identificarea unor tapi ispăşitori (de regu- 
lá, din exterior), masificare şi destructurare socială, supunere necondiționată faţă de 
puterea centrală, exces de populism. Individul şi societatea îşi abandonează autono- 
mia, specificul lor, acceptă manipularea venită de la centru, dînd naştere unui narci- 
sism colectiv. Christopher Lasch vorbeşte de personalitate narcisistă pentru a defini 
această construcţie identitară într-un cîmp social manipulat, anulind capacitatea de 
intervenţie, autonomă sau individuală. 

Majoritatea mişcărilor sociale pot fi analizate ca tentative de trecere de la o iden- 
titate defensivă către o identitate ofensivă. Aceasta se structurează contra unui anumit 
tip de putere socială sau organizaţională care opreşte (îngheaţă) evoluţia fenomenului, 
capacitatea de acţiune şi schimbare (Tap, 1986). Această putere nu trebuie definită în 
termeni de substanţă, esenţă, tradiţie, pentru că nu are caracterul unei ereditäti cultu- 
rale, ci pe acela al strategiei politice, al organizării instrumentale, al formării şi diri- 
jarii actorilor. Este o «construcţie», adesea imaginară, uneori provenind din exteriorul 
comunităţii. Ea îşi extrage forța din interdependenta membrilor săi, din solidaritatea 
mecanică ce reuneşte psihismele individuale într-un psihism colectiv, unificator. De 
remarcat faptul că aceste structuri instituţionale, care ordonează comportamentele 
colective, pot fi abordate nu doar dintr-o perspectivă globală, prin judecăţi calitative, 
ci şi prin evaluări cantitative, asupra unor segmente sau factori. Un număr însemnat 
de cercetări asupra schimbării, ca fenomen social-psihologic, a condus la formularea 
a două ipoteze de lucru: 


a) forţele care se opun schimbării sînt reunite, de regulă, prin strategii şi situaţii 
ritualice, de tip parental ; 

b) parentalitatea se regenerează şi se întăreşte prin construirea indicatorilor can- 
titativi, cum ar fi ceremoniile, diferitele tipuri de schimburi central-periferice, 
vizitele (Forsé, 1991). 


Orice schimbare implică - am enunțat deja această idee — transformarea mai mult 
sau mai puţin bruscă şi profundă a unui anumit sistem în echilibru, deci presupune şi 
o ruptură, pînă la instalarea sistemului într-un nou echilibru. Înseamnă şi o stare de 
tensiune psihologică la nivelul fiecărui membru al colectivitätii, un sentiment 

oarecum confuz, dublat de anxietate şi o oarecare nostalgie faţă de trecut. Schimbările 
de conduită, îndeosebi, se soldează cu o dizolvare a obisnuintelor domestice, cu 
implicaţii asupra aspectelor funcţionale şi emoţionale (Maisonneuve, 1972, 1989). 
Voința de permanenţă, tendinţa de conservare care asigură identitatea şi coerenţa pot 
veni, deci, în contradicţie cu dorinţa de schimbare. De aceea, rezistenţa se manifestă 
uneori direct, fätis, alteori mascat, disimulată sub aparenţa acceptării manifeste a 
noului, dar filtrîndu-l — în fapt - în mod subtil. 

Ca analist al fenomenului schimbării, psihosociologul ia notă, în primul rînd, de 
teama de schimbare, de dorinţa de menţinere, se confruntă cu conservatorismul unor 
indivizi. Fenomenul este deosebit de complex, subiecţii schimbării, chiar atunci cînd 
îşi declară dorinţa de transformare, în realitate doresc, adesea, să nu fie nevoiţi să 
inventeze comportamente noi, să nu renunţe la stereotipuri şi obiceiuri. Sau să schim- 
be contextul, dar să nu se schimbe ei înşişi (Enriquez, 1972). Tendinţa de „menţine- 
re” derivă din comportamentul de „închidere” manifestat de orice sistem (uman, 
social) confruntat cu „atacuri” din afară şi se manifestă prin dorinţa, nevoia de coe- 
rentä şi claritate ; ea poate rezulta şi din teama unor experienţe noi şi a inconfortului 
psihic ce rezultă de aici. Voința de permanenţă, tendinţa de conservare care asigură 
identitatea şi sensul vin, deci, în contradicţie cu schimbarea. Care sînt resorturile, 
motivațiile refuzului schimbării? G. Watson (1967) a descris „opt forte de rezistenţă” 
la schimbare : homeostazia, tendinţa fiecărui organism de a-şi menţine echilibrul ; 
obisnuinta, preferința pentru familiar ; prioritatea, relevarea pentru prima oară a unei 
situaţii critice care devine model actional ; percepţia şi retentia selectivă, funcţie de 
prejudecățile vehiculate ; dependenţa faţă de opiniile egalilor şi superiorilor ; res- 
pectul faţă de tradiţii ; lipsa de încredere in sine; nesiguranța şi reîntoarcerea la 
trecut. Guskin (1971) identifică următoarele variabile individuale ce facilitează res- 
pingerea inovatiilor : simţul competenţei si al vanitätii (corelat cu teama de eşec) ; 
autoritarismul şi dogmatismul ; senzaţia de ameninţare şi teamă. G. Eicholtz si E. 
Rogers (1974) au descris „opt reacţii de refuz” al schimbării: refuz din ignoranță ; 
refuz din capriciu ; refuz prin menţinerea unui sfatus-quo ; refuz din conformism faţă 
de gruparea socială; refuz generat de relaţiile interpersonale ale subiectului ; refuz 
prin substituție ; refuz din cauza lipsei de utilitate ; refuz motivat prin „experienţa de 
viaţă” a celui implicat (Huberman, 1978). 

Încercînd să identificăm „tipuri de refuz” al schimbării în România postcomu- 
nistă, am întreprins o campanie de interviuri individuale şi colective, cu diferite 
categorii de actori sociali, predominind cei din mediul academic (Neculau, 1994). 
Am grupat toată gama de „refuzuri” în patru mari grupe, fără a considera organizarea 
noastră un răspuns final la această problemă : 


a) refuz din dorinţa de menţinere a echilibrului, coerentei, status-ului deja dobîndit. 
Acest „comportament de închidere” este specific oricărui sistem (deci şi celui 
social sau celui uman) confruntat cu „atacuri” din afară. Nevoia de ordine, de 
claritate trebuie corelată cu teama de inconfortul psihic ce-l produce orice schim- 
bare. Acest motiv ar părea minor, dar cei mai multi subiecţi, apartinind tuturor 
categoriilor socio-profesionale, inclusiv intelectualii, ne-au transmis teama lor că 
nu vor putea inventa un alt stil de viaţă, un alt mod de raportare la valori. Obiş- 
nuinta a dat naştere unui mod de interacţiune cu mediul social care a intrat în 
sistemul personalităţii, care a născut preferinţe pentru familiar. Orice schimbare a 
contextului trezeşte individului teamă de acest „necunoscut”, frica de a nu mai 
găsi resurse interioare pentru a depăşi situaţia. Experienţa sa de viaţă poate deveni 
deodată inadecvată, insuficientă. El observă că totul în jur e străin, ostil, altfel. 

b) 


d) 

Nesiguranta naste dorinta acerbä de a redescoperi familiarul, nevoia de reintoar- 
cere la trecut. Atitudinea descrisă mai sus a fost înregistrată îndeosebi in rîndul 
subiecţilor de peste 40 de ani; 


refuz motivat de competența deja dobîndită, competenţă care a generat, în istoria 
personală, succese, recunoaştere, status. Dublat de simţul vanitätii, acest sentiment 
ia forma încrederii exagerate în sine (în Noi). Pentru ceilalţi, „competentul” apare 
adesea ca un dogmatic, închis într-un cerc de convingeri depăşite, balizat de 
poncife, organizindu-si discursul în lozinci. Gindirea dogmatică are ca efect per- 
ceptia si retentia selectivă a argumentelor, respingerea în bloc a realităţii ce nu 
poate fi asimilată şi încorporată ; 

refuz din ignoranță, datorat precaritatii cunoştinţelor profesionale şi politice, lipsei 
de capital cultural. Toată literatura despre omul-masá, format în cadrul societăţilor 
totalitare, relatează despre statutul său ambiguu: acesta nu-şi extrage substanţa 
din calităţile personale sau din competenţă, nici din proprietatea care conferă 
independenţă, ci din emanatia puterii pe care o conţine status-ul (postul) ce-l 
deţine. El a realizat un contract potrivit căruia primeşte autoritate de status contra 
„ataşament”. Nu are nevoie de altceva sau nu i s-a oferit o alternativă. Afisind 
inocentä, puritate morală, transparenţă, individul de acest tip poate deveni agresiv, 
acuzind snobismul sau impuritatea morală a tipului opus. Constientizarea lipsei de 
competenţă poate naşte neîncredere de sine, suspiciune şi, mai ales, ura împotriva 
celor ce pot fi altfel ; 


refuz din conformism social, manifestat prin dependenţă faţă de colectivitate, faţă 
de superiori sau egali, şi motivat prin respectul fata de tradiţii, realizări, momente 
de succes în istoria personală sau colectivă. Posesor, adesea, al unui status social 
periferic, individul s-a exersat în comportamentul de supunere (faţă de norme, 
şefi, situaţii). Expus unei presiuni informaţionale univoce, el a devenit un simplu 
receptacol, nu are capacitate de a decide fără sprijin, normă, ,,indicatii”. El a 
învăţat să definească realitatea după codurile prescrise. El devine, cu timpul, 
anomic, dependent de sursele de autoritate, pion într-o structură ierarhică (Levine, 
Pavelchak, 1984). Supunerea îndelungată la reguli rigide poate chiar modifica 
structura personalităţii, poate elimina accentele personale şi modela un profil de 
veşnic subordonat. El a încheiat un „contract social” cu puterea: în schimbul 
unei vieţi sociale şi profesionale „normale”, el se angajează să n-o ofenseze. 
Normalitatea aceasta a însemnat pentru mulţi o traiectorie de progres, iar istoria 
lor personală o „istorie de succes”. Ei s-au născut la tara, locuiesc la bloc, se 
bucură (s-au bucurat, mai exact) de facilităţi nesperate. Propaganda i-a învăţat că 
oraşul industrial e superior satului retrograd, că ei sînt stăpînii mijloacelor de 
producţie, purtători de progres (Botez, 1992). Poate reprezentantul unei asemenea 
categorii să-i supere sau să-i părăsească pe cei care i-au oferit toate acestea? El 
nu poate conştientiza faptul că multe dintre facilităţi le-a primit în schimbul supu- 
nerii, al ataşamentului şi nu pentru merite reale. 


Orice rezistenţă la influenţa socială organizată este, pînă la urmă, înfrînată. Nici o 


rezistenţă nu poate fi totală sau de lungă durată, orice influenţă se soldează, pînă în 
final, cu o modificare a individului sau a grupului (Paicheler, Moscovici, 1984). O 
categorie socială cu formaţie scăzută şi cultură simplificată, formată din muncitori 
calificaţi la locul de muncă, birocrati fără studii adecvate, funcţionari mărunți de 
partid recrutaţi din rîndurile celor cu studii reduse, a avut deodată acces la poziţii 
nesperate. Singura sa şansă de menţinere este adeziunea şi solidaritatea. Aceste 

categorii au ce pierde în cazul unor schimbări sociale şi economice profunde, ele ar fi 
(sînt) nevoite să-şi părăsească poziţiile, posturile, relaţiile, consideratia socială. Nu- 
mai conformismul şi supunerea, corelate cu respingerea inovatiilor periculoase, i-ar 
putea salva. Sînt, deci, nevoiţi să se angajeze împotriva schimbării. 

Desi această categorie ne-a fost descrisă ca apartinind păturilor sociale inferioare, 
noi am constatat asumarea frustrării şi în rîndul altor categorii socio-profesionale : 
profesori de liceu, o anumită categorie de universitari, cercetători etc., în genere, 
specialişti cu diplome şi titluri înalte fără acoperirea, adesea, necesară în competenţă. 

Presiunea pentru acceptarea schimbării sau pentru conformitate, exercitată de un 
grup sau o colectivitate, cerînd „armonie”, „echilibru” etc. tuturor membrilor săi, se 
poate solda uneori cu o „unitate de comportament”. Dorinţa de a inova cu orice preţ, 
însă, abordind fenomenul abrupt, poate trezi suspiciune, coeziune dobinditá în scopul 
de a „rezista”. 

Fie că îşi are sursele în trăsături de personalitate ale indivizilor, fie că motivul 
trebuie căutat în contextul psihosocial sau structura organizaţională rigidă, rezistenţa 
la schimbare este, adesea, dăunătoare atît celui (celor) implicat(-ti), cît şi mediului 
social, prin uzura fizică şi morală pe care o presupune acest efort. Uneori, însă, 
rezistenţa este justificată, indivizii asupra cărora se fac presiuni pentru schimbare 
identificînd inadecvarea la context a unui mod nou de abordare a problemelor, a unui 
nou stil comportamental etc. Contează şi cine face „evaluarea”, gradul de implicare 
al acestuia în problematica analizată. Poziţia analistului trebuie să fie neutră, el se 
plasează în afara pasiunilor. I se cere să fie doar un observator, un arbitru al dialo- 
gului şi nu un implicat, stimulînd aprinderea emoţiilor. 


Strategia conversiunii 


Termenul de conversiune se utilizează pentru a descrie schimbarea opiniilor şi credin- 
telor, depăşirea unei credinţe false, schimbarea conduitei, abandonarea unei practici 
considerate condamnabile (Doise, 1987). Conversiunea este, de regulă, rezultatul 
unei influenţe minoritare şi consistă în difuziunea de norme noi, cu caracter con- 
flictual, conducînd la schimbarea „codurilor socio-perceptive” ale unei populaţii 
(Moscovici, 1979). Pentru a diagnostica o modificare, noua conduită trebuie să fie 
acompaniată de o priză de conştiinţă, de o transformare a identităţii. Schimbarea nu 
poate fi, deci, mimată, nu poate fi doar de suprafaţă. Dacă subiectul nu reuşeşte să se 
identifice cu modelul ce-i este propus, cu sursa de influenţă, dacă nu este capabil să 
organizeze propria sa poziţie, nu avem de a face cu o schimbare autentică. Schimbarea 
ar trebui, deci, să afecteze întregul, personalitatea sau grupul ca totalitate. 

Principiul totalitätii este un „sistem de acţiune istorică” (cf. Touraine, 1973) pentru că 
propune ca mijloace : opoziţia, organizarea actorilor şi asumarea colectivă a identi- 
tatii. Poate fi acest principiu al totalitätii productiv în analiza situaţiilor oferite de 
cîmpul social românesc ? Studiind categoria cadrelor, un sociolog francez, Boltanski 
(1982), găseşte că acest grup social, deşi pare omogen, prezintă o coeziune „flou” şi 
pare un agregat şubred. Categorizarea grupului ca totalitate este, deci, greşită. La fel, 
credem, se prezintă situaţia în cadrul societăţii româneşti. Nu avem grupuri omogene, 
care acceptă şi se angajează în schimbare sau se opun ei. Nu putem opera cu o 
categorizare dihotomică. W. Doise (1987) ne oferă o soluţie: principiul totalitätii, 
cerînd subiectului (subiecţilor) să-şi redefinească poziţia într-un cîmp social, 

deturneazä atentia de la aspectele relationale ale unei situatii. Modelul de categorizare 
dihotomică (cu noi sau împotriva noastrá!) este, deci, insuficient. Doise propune o 
altă strategie cognitivă, principiul particularizării. 

Lumea poate fi abordată si categorizată secvențial. Atunci şi argumentarea, ca şi 
contraargumentarea, pot fi particularizate în funcţie de situaţii. Numai astfel o opinie 
minoritară poate influenţa atitudinea majorităţii, numai reformulind argumentele, in 
funcţie de noi contexte, grupurile minoritare pot dialoga cu majoritarii. Prototipurile 
cu care operează majoritarii nu sînt niciodată „totalităţi”, ele sînt adesea asimetrice, 
organizate „flou” şi oferă poziţii marginale (flancuri) ce pot fi atacate. Principalul 
este să se abandoneze poziţia dihotomica „noi” şi „alţii”. Cînd frontierele între gru- 
puri devin mai permeabile, cînd intenţia de influențare nu vizează programatic între- 
gul, strategia influentärii indirecte, prin surse bine alese, abordînd aspecte particulare, 
pare să antreneze schimbări sociocognitive importante. Raportindu-ne la cîmpul social 
românesc, tratarea majorităţii ca o totalitate omogenă s-a dovedit a fi o strategie 
contraproductivă. În realitate, fiecare categorie socio-profesională prezintă particu- 
laritäti şi este accesibilă la argumente diferenţiate. Iar în sînul fiecărei categorii pot fi 
identificate grupuri extrem de distantate. Studiind cîmpul universitar, noi am găsit 
grupuri bine individualizate în raport cu vîrsta, istoria personală, poziţia în structura 
ierarhică, sistemul de relaţii (Neculau, 1993). Cu alte cuvinte, „universitarii” nu 
reprezintă o totalitate. 

Rezistenţa la schimbare capătă accente dramatice atunci cînd strategia schimbării 
este psihologizată. Explicatiile cu conţinut ideologic din discursul minoritar, propu- 
nînd ruptura cu normele dominante, pot fi înţelese, adesea, ca o depăşire a atribuţiilor 
minorităţii, ca o caracteristică psihologică deficitară a acesteia (Moscovici, 1976). 
Stilul de comportament are o importanţă deosebită în strategia minoritară 
(Papastamou, 1987). O populaţie judecă, evaluează şi interpretează discursul minori- 
tar în funcţie de contextul său normativ, de stilul său cognitiv. Psihologizarea inovației 
minoritare şi acompanierea acesteia de un stil lipsit de realism pot exacerba resenti- 
mentele şi au adesea, ca efect, contestarea conţinutului discursului, a coerentei sale. 
Cu alte cuvinte, totul poate fi redus - cum ne dovedeşte realitatea noastră - la particu- 
laritätile psihologice ale minoritarilor. Psihologia discursului minoritar poate avea 
efecte perverse. 

Ce poate face „minoritatea activă” ? Calea de a introduce o inovaţie socială, de a 
influenţa este declanşarea conflictului sociocognitiv (Mugny, 1991). Astfel, populaţia 
e obligată să-şi reexamineze propriile puncte de vedere şi să descopere că minoritarii 
au, in parte, dreptate. Condiţia este ca acest conflict să fie interpretat ca o divergență 
de opinii, ca rezultatul unui mesaj consistent şi nu ca efectul unei particularităţi 
psihologice a sursei. Sursa de mesaj, deci, trebuie să îmbrace caracteristicile norma- 
litätii admise de majoritate. Orice amănunt din comportamentul sau înfăţişarea sursei 
poate fi psihologizat, conducînd la respingerea mesajului: un papion, o barbă, un 
discurs mult prea „intelectual”. Prin psihologizarea sursei de mesaj este etichetat 
întregul grup minoritar. El poate fi perceput drept lipsit de realism, egoist, agresiv, 
neproductiv, mai puţin progresist (Papastamou, 1987). Soluţia e atenuarea carac- 
teristicilor diferenţiate ale sursei, concomitent cu sensibilizarea majorităţii la calităţile 
sale individuale. 

Psihologizarea nu este sinonimă cu individualizarea. Dacă toate caracteristicile 
psihologice ale sursei sînt percepute ca trăsături individuale, rezistenţa la mesaj se 
diminuează. O diferenţiere între membrii minoritari este, deci, bine receptată. Dacă 
minoritarii se prezintă cu un discurs cultural omogen, conferind minorităţii calitatea 

de entitate grupală, discursul are mai puţine şanse faţă de mesajele individualizate, 
dozînd relaţia conflictuală. În concluzie, psihologizarea stabileşte o linie cauzală între 
discursul ideologic al minorităţii active şi caracteristicile sale psihologice. Cercetările 
empirice dovedesc că discursul direct şi imediat este mai puţin bine primit decît cel 
indirect, individualizat de calităţile sursei de mesaj, introducînd diferenţa intramino- 
ritară. 


Studiu de caz: 


România - dificultăţile schimbării 
(O abordare psihosociologicá)! 


După ce, în decembrie 1989, românii au optat pentru schimbare, întrezărind şansele unei 
vieţi demne, ale unei societăţi noi, chiar în ianuarie s-a văzut că drumul spre însuşirea 
legilor democraţiei nu este uşor. Consensul asupra mecanismelor şi ritmului schimbării 
s-a spart rapid, chiar dacă toţi doreau un alt mod de viaţă, alte structuri politice şi econo- 
mice, inventarea unor stiluri comportamentale alternative. 

Nu voi evoca aici convulsiile, furtunile, momentele de recul pe care le-am parcurs şi 
care nu s-au sfîrşit, sîntem incredintati. În iunie, imaginea românilor în oglinda lumii s-a 
deteriorat grav. În locul unui portret colectiv pozitiv (ne credeam toleranti si ospitalieri, 
generoşi), am constatat cu amărăciune că sîntem receptati altfel: violenti, needucati, 
agresivi, intoleranti. O ţară în care, înainte de război orice bacalaureat vorbea limba 
franceză, în care cărţile şi revistele venite din această ţară erau hrana spirituală a inte- 
lectualului, se vede acum pusă la colţ pentru abandonarea normelor civilizaţiei. Din pro- 
motoare a culturii europene la porţile Orientului, România a început să fie identificată cu 
un fel de republică bananieră. 

Majoritatea românilor trăiesc sentimente confuze : un amestec de tristeţe, deceptie, 
ruşine, umilinţă, furie. Drumul spre democraţie s-a soldat cu efecte secundare nebănuite : 
prietenii dinamitate, familii destrămate, apariţia unor postrevolutionari agresivi şi lipsiţi 
de scrupule, a unor noi specii de oportunişti, ridicaţi fie dintre foştii susţinători ai regi- 
mului înlăturat, fie dintre aspirantii la „beneficii” care nu au avut acces la putere nici 
măcar atunci. Speranţa într-o purificare morală aproape că s-a prăbuşit. Anxietatea, suspi- 
ciunea, culpabilizarea, vînătoarea de vinovaţi, măsurarea gradului în care sîntem ,,patati” 
morale, anul 1990 seamănă a fi, mai degrabă, Anul Vrajbei Noastre. 

Analiştii n-au întîrziat să găsească explicaţii pentru această degringoladă : Marea Vină 
este aceea a ,,consimtirii”, a supunerii, a „împăcării” cu opresorul, a „tăcerii” prea inde- 
o rezistenţă muncitorească bine organizată, n-a avut o intelectualitate independentă politic 
(multi dintre ,dezidenti" au fost mai întîi membri ai partidului comunist, unii detinind 
poziţii importante : nimeni nu putea ocupa un post, avansa, publica dacă nu îndeplinea 
această „formalitate”), n-a avut o biserică puternică, avînd rolul de a polariza opoziţia. 
Boala a cuprins întregul organism al societăţii româneşti, iar ieşirea din criză pare mai 
dificilă şi mai îndepărtată decît ni se infátisa în decembrie 1989. 


1. Acest paragraf a fost redactat în vara anului 1990 şi a reprezentat textul comunicării prezentate la 
Colocviul-Seminar, Influență socială şi manipulare comportamentală, organizat de Institutul de Psiho- 
logie al Academiei Române, la 29.11.1990. Textul a fost publicat în „Revista de psihologie”, 1, 1992, 
în „Revue Roumaine des Sciences Sociales. Série de psychologie”, 2, 1992 şi în revista franceză 
„Connexions”, 58, 1991. 

În cele ce urmează, vom încerca o prezentare, din interior, de pe poziţia unui partici- 
pant-observator al situaţiei în care se găsesc diferite segmente ale societății româneşti în 
acest moment'. Natural, un „implicat” nu poate pretinde să deţină cheia adevărului. 
Există însă un singur adevăr ? 


Definirea „răului” 


Mihai Eminescu, poetul nostru naţional, „Omul deplin al culturii româneşti”, ana- 
lizînd cu un secol în urmă dificultăţile de atunci ale României de a se articula Europei 
civilizate, găsea că „răul” principal adus de o „guvernare bolnavă” societăţii româneşti 
constă, mai ales, în degradarea morală a populaţiei, cu efectele sale secundare : instituţii 
devitalizate, parazitism social, starea deplorabilă a învăţămîntului. După un secol, lucru- 
rile par să se repete. 

Analizînd „răul” produs în societatea românească după ultimul război de o ideologie 
străină nouă, dar care a penetrat profund, filosofii, sociologii, psihologii români au identi- 
ficat o listă destul de lungă de deformatii care blochează acum procesul de învăţare a unor 
noi atitudini comportamentale. Frica, suspiciunea, delatiunea, servilismul, lenea, 
egoismul, dedublarea, conformismul, dar şi intoleranta, xenofobia, spiritul agresiv au 
intrat adînc în fiinţa românului mediu, minîndu-i comportamentele adaptive. leşim cu toţii 
greu din acest labirint. Dacă refacerea economică pare să fie posibilă, cea spirituală, 
psihosocială va fi mult mai de durată şi se va solda cu inevitabile pierderi. Răul este prea 
adînc. Nu sîntem singurii în această situaţie. Cei care s-au preocupat de problemele unirii 
celor două Germanii au constatat existenţa, de fapt, a „două popoare”. Cei din Est sînt 
mult mai intoleranti, xenofobi, mai putin dispuşi să accepte normele democraţiei. S-au 
accentuat, se crede, laturile negative ale spiritului german. Să se fi întîmplat la fel şi în 
România ? Din interior aşa pare să fie. 

Nu-mi propun acum să infátisez un tablou al tuturor dificultăţilor pe care le are de 
depăşit orice român care doreşte sincer să se schimbe şi face eforturi în acest sens. Ar fi şi 
dificil de compus. Voi oferi doar cîteva exemple. 

Cea mai vizibilă tară psihică, manifestîndu-se individual şi colectiv, pare să fie frica. 
O îndelungată convietuire alături de posibili (sau cunoscuţi) delatori, şefi discretionari, 
mici sau mari satrapi, tortionari, a imprimat multora un comportament duplicitar, obe- 
dient, servil (semnul acestei atitudini era - este inca! - modul de adresare către un individ 
cu statut superior: „Să trăiţi! ". Ca în armată !). Orice semn de nesupunere, orice gest de 
aprobare mai puţin convingător putea provoca represalii. Pericolul venea de oriunde. 
Această teamă fără sfîrşit avea ca efect o anxietate permanentă şi a condus la inventarea 
unor mecanisme de autoapărare de o mare diversitate. Din teama şi dorinţa de a-şi apăra 
situaţia, viitorul personal şi al celor apropiaţi, individul se refugia într-un conformism de 
suprafaţă, mima adeziunea, aprobarea, se dedubla. De multe ori, însă, acest mod de adap- 
tare se prelungea în fiinţa personală, pătrundea în viaţa privată, în relaţiile cu cei din jur, 
chiar în familie. Au fost, adesea, sacrificate solidaritatea cu cei apropiaţi, încrederea, 
sinceritatea, demnitatea, cinstea. Treptat, individul îşi pierdea eul, renunţa la propria 
personalitate, mulîndu-se după dorinţele celor ce deţineau puterea. Care, şi ei, erau ali- 
mentati de aceeaşi teamă faţă de superiorii lor. Un lant al fricii şi obedientei. Totul pentru 
a supravieţui. Dictatura obținuse o societate aproape „perfectă” : bine dresată, compusă 
din indivizi terorizati de teama de a nu fi lipsiţi de slujbă, de casă, de şansa de a învăţa, de 
a publica, de libertate. Alături de toate motivele de frică ale omului contemporan, indivi- 
dul trăind într-o societate totalitară este împovărat de cele specifice acestui sistem. Scopul 
final era anularea individualitätii, depersonalizarea, alienarea, mularea după tiparul co- 
mun, oferit de ideologie. În bună parte, această strategie a reuşit. 


1. Ne referim, încă o dată, la vara lui 1990. Cititorul va putea evalua măsura în care analistul social a 
realizat un diagnostic şi un prognostic pertinent. 

Cum a fost posibil acest lucru, cum s-a obţinut această condiţionare socială ? Literatura 
psihosociologică privind conformismul şi obedienta nu ne poate fi de folos în analiza 
noastră. Pentru că se preocupă de fenomene marginale, într-un sistem social democratic. 
În cazul nostru, nimic nu funcţiona normal, totul fusese deformat, strivit, anulat. Iată 
doar cîteva dintre mecanismele prin care au fost dizolvate sistemele de reacţie normală, 
comportamentele autentice : 


a) Modificarea brutală a condiţiilor economice şi sociale prin naţionalizarea proprie- 
tätii private, eliminarea (uneori fizică) unor categorii sociale, înlăturarea din poziţiile cheie 
a unor directori de conştiinţă. După 1948, toată intelectualitatea de vîrf a fost redusă la 
tăcere, interzicîndu-i-se să publice, să profeseze, să trăiască. Abia după cîţiva ani, unii au 
fost ,recuperati”, activitatea lor fiind drastic controlată şi dirijată. Reforma învăţămîntului 
din 1948 a anulat nu numai domenii (filosofie, psihologie, sociologie), dar şi oameni. Cei 
care au „rezistat” sau au fost reintegrati erau atît de cuprinsi de frică, încît reproduceau 
adesea mimetic dogmele marxiste şi-şi „înfierau” propriile opere şi idei. Există înregistra- 
tă scris sau circulind doar oral o bogată cazuisticä a „recuperării” (Citeşte : supravieţuirii) 
din „mrejele ideologiei burgheze” a unor „intelectuali apropiaţi de popor”. Cine nu accep- 
ta acest proces de spălare era eliminat fără milă, după ce era taxat „duşman al poporului”. 
Interesant de consemnat că mulţi intelectuali de stînga au fost supuşi aceluiaşi tratament şi 
că s-au salvat uneori şi unii de dreapta. Totul ţinea de abilitatea personală, de situaţii 
concrete, de oameni. 

Generatiile care şi-au făcut studiile in această perioadă au fost cele mai afectate : din 
şcoală fuseseră îndepărtați profesorii de valoare, dispăruseră toate disciplinele care amin- 
teau de „vechiul regim” (filosofia, morala, sociologia), istoria fusese rescrisă, literatura 
„purificată” de unii scriitori şi direcţii, singura limbă străină insistent studiată fiind limba 
rusă. Au apărut, în schimb, numeroase forme de ideologizare a constiintelor, toti erau 
educati sau ,,reeducati” în „lumina” marxism-leninismului si a „învăţăturii” care venea de 
la Răsărit. Nici un mijloc nu era neglijat: ideologizarea orelor de curs (la toate disci- 
plinele), organizaţiile de copii şi tineret, formele de petrecere a timpului liber. Nici un 
segment al vieţii individuale nu era lăsat necontrolat. Părinţii nu îndrăzneau să rupă acest 
cerc, conştienţi fiind că, dacă ar face-o, copiii lor ar deveni vulnerabili sau chiar victime. 
Mulţi au trăit aceste situaţii dramatice. Generaţia celor care au acum 40-50 de ani a fost 
cea mai brutal înregimentată. 

După 1964, a venit o perioadă de destindere. Nu mulţi ani. Dar s-au recuperat unele 
valori, a fost o deschidere benefică pentru cei ce-şi începeau atunci studiile sau erau dis- 
ponibili pentru un alt stil de gîndire. După instaurarea dictaturii, totul a fost apoi anulat. 


b) O altă condiţie care a facilitat instalarea fricii a fost şcolarizarea (inclusiv univer- 
sitară) precară. Dintr-o şcoală mimetică nu se puteau naşte conştiinţe. Nici valori. Apariţia 
acestora ţinea de hazardul unor condiţii individuale favorabile : dotarea deosebită, mediu 
familial elevat, apartenenţa la cercurile puterii. Cei mai mulţi realizau, la un moment dat, 
slaba lor înarmare pentru profesiune, pentru viata şi trăiau (trăiesc ! ) de acum într-o con- 
tinuă frică pentru situaţia lor de „după”. 


c) Individul era aliniat, supus, hipnotizat mai ales prin crearea unui climat specific, a 
unui context psihosocial favorizant, caracterizat, cum deja am arătat, prin suspiciune, 
neîncredere în „puritatea” şi devotamentul fiecăruia. Teama de a nu greşi cumva, fără să 
vrei, era paralizantă. Amenințarea „dosarului”, care putea divulga o origine socială „im- 
pură”, îl ţinea pe individ într-o continuă teroare. Orice interlocutor putea fi potenţial 
delator. Existau informatori peste tot: la locul de muncă, în sălile de clasă, printre pro- 
fesori, între vecini. Orice birou, cancelarie, catedră universitară putea fi dotată (de cele 
mai multe ori, era) cu microfoane. Convorbirile telefonice erau şi ele supravegheate. În 
aceste condiţii, de teama de a nu-ţi fi descoperit gîndul, teroarea pătrunsese profund în noi 
toti. Vă întreb: mai putem fi acum normali, disponibili, plini de încredere ? 

O altä metodä prin care regimul a obtinut supunerea a fost formalizarea vietii publice 
şi private, ritualizarea, birocratizarea personalităţii. Totul era prescris, dirijat, cenzurat : 
cuvîntul, gestul, atitudinea, comportamentul public. Totul trebuia să respecte Norma. 
Orice mişcare trebuia „aprobată de Sus”. S-a dezvoltat astfel o „cultură” organizaţională 
specifică, favorizînd comportamente adaptive de tipul : flatarea superiorilor, blocarea ini- 
tiativei şi comunicaţiei, stoparea valorilor etc. Rutina, gestul ritualizat măcinau orice tresă- 
rire de iniţiativă. Efectul? Inertia, conservatorismul, rigiditatea, rezistenţa la schimbare, 
frustrarea. Aceste standarde comportamentale nu puteau atrage decît dezvoltarea unui mod 
de a gîndi dogmatic, irațional, mitologic. Individul era încurajat, silit să avanseze doar 
comportamentele aşteptate de structura astfel reglementată, el trebuia să intre în mecanism 
sau era eliminat. Prestigiul său profesional, social nu era atît o emanatie a personalităţii 
sale, cît a capacităţii sale adaptive. Am citit lucrările lui Crozier despre birocratie, cunosc 
analizele lui Merton asupra personalităţii birocratice. „Performanţele” obţinute la noi in 
acest domeniu întrec orice închipuire. Individul era preluat de mic, prin organizaţia 
„Şoimii patriei”, apoi prin organizaţiile de pionieri şi tineret, şi era dresat pentru un singur 
model comportamental : cel prescris de putere. Constiinta publică era astfel anesteziată. 

Şi acum întrebările : putea Revoluţia să provoace schimbarea imediată a modului de a 
gîndi şi acţiona, a atitudinilor fundamentale, a mentalităților ? Putea modifica stilurile 
comportamentale implantate, în acest mod, atît de adînc? Care sînt cauzele cele mai 
evidente ale rezistenţei la schimbare ? Ce este de făcut? 


Categorii de populaţie şi 
atitudinea faţă de schimbare 


În România, majoritatea oamenilor sînt de acord asupra necesităţii schimbării. Nu 
numai a structurilor politice şi economice, ci şi a modului de viaţă, a mentalităților, a 
stilurilor comportamentale, a atitudinii faţă de valori. Fiecare categorie socială şi pro- 
fesională, fiecare individ vede, însă, acest proces de transformare în felul său; funcţia 
oficială, statutul său social, capitalul cultural dobindit sînt doar unii dintre determinantii 
diversităţii de opinii. 

Cea mai defavorizată categorie a fost, credem, țărănimea. Țăranii au pierdut totul : 
proprietatea, demnitatea, uneori libertatea. Intrarea forţată în gospodăriile colective i-a 
deposedat de pămîntul lor, a dus la destrămarea gospodăriilor individuale, a atras după 
sine deprecierea statutului de ţăran, deteriorarea moravurilor din lumea rurală. În satul 
românesc, exista o instituţie a cooperării, o tradiţie a unirii, a solidarităţii. Dar ea a fost 
ignorată, legile funcţionării C.A.P. -ului neacordînd membrilor săi nici o posibilitate de 
iniţiativă personală. Țăranul a fost înşelat, persecutat, umilit. Singura şansă de a scăpa era 
să-şi părăsească propria condiţie, să devină muncitor. Satele s-au golit, n-au rămas decît 
bătrînii, bolnavii, cei incapabili să dobindeascá o calificare care să le permită să pără- 
sească satul. Experienţa i-a învăţat arta disimulării, strategia amînării, le-a inculcat o 
teamă bolnavă faţă de orice ,initiativá", faţă de orice nouă reglementare care nu poate 
aduce decît o nouă nenorocire. Reticenta lor faţă de nou este explicabilă. Cine poate 
garanta stabilitatea acestor măsuri, zic ei. Să mai aşteptăm! Multi nu vor pămînt, nu au 
încredere în autorităţi, dar nici în cei care le promit totul (prea des li s-a promis !). Nu 
mai au încredere nici în ei înşişi. S-au dezobişnuit să muncească pămîntul cu dragoste, nu 
au inventar agricol, nu-i mai interesează decît să supravieţuiască. Nu au ambiţii. Poate, 
după succesul primilor întreprinzători, se va trezi vechiul dor de pămînt al ţăranului 
român. 

Deşi proclamată „clasa cea mai avansată”, „forţa conducătoare”, deşi considerată te- 
melia regimului, clasa muncitorilor a avut de suportat toate eşecurile sistemului : salarii 
drastic diminuate, dependenţă totală de voinţa stápinirii, condiţii de viaţă adesea inumane. 
Răspunsul muncitorilor a fost condensat perfect într-o formulă care circula înainte de 

Revoluţie : „Voi vă faceţi că ne plătiţi, noi ne facem că muncim”. Uneori, răbdarea lor 
greu încercată sfirgea prin acte de protest fatise, organizate. Sînt cunoscute acţiunile mine- 
rilor (1977) şi ale muncitorilor de la Braşov (1987), Iaşi (1987), centre cu vechi tradiţii de 
luptă. 

Cei mai mulţi muncitori provin, însă, din mediul rural, nu au încă acea conştiinţă a 
apartenenţei la altă clasă, sînt blocaţi de o pregătire profesională redusă, mulţi sînt inca- 
pabili să se recicleze. Toţi aceştia percep schimbările din viaţa socială ca ameninţări directe 
la adresa slujbelor ce le deţin, a viitorului familiilor lor. Unele personalităţi, o parte din 
presa cotidiană i-au taxat, pentru adeziunea lor la programul actualei puteri, pe care l-au 
crezut mai putin drastic, drept „proşti”, ,,inculti”, „turmă” etc. Ostilitatea lor faţă de cei 
care se „descurcă”, acum ca şi înainte, pare explicabilă. Cînd s-au ridicat, primii, împo- 
triva totalitarismului nu au fost ajutaţi, nici apärati. Dar nu pot fi ignorati, căci reprezintă 
segmentul social cel mai numeros. 

Categoria cea mai accentuat disponibilă schimbării o reprezintă intelectualii. Nu toţi. 
Mulţi posedă diplome fără acoperire în competenţă. Aceştia nu văd cu ochi buni com- 
petiția, iniţiativa etc. Unii au făcut exces de slujire a tiraniei sau au colaborat cu organele 
de represiune. Nici aceştia nu doresc un nou recurs social. Unii dintre ei, pentru a-şi 
acoperi „petele” din trecut, au aderat cu „entuziasm” la partidele din opoziţie, devenind 
activi, redutabili „luptători anticomunişti”. Activismul lor este dictat de aceeaşi veche 
teamă : să nu fiu descoperit, să supraviețuiesc ! E firesc ca aceştia să fie priviţi cu neincre- 
dere. Prea s-au „convertit” repede ca să poată fi credibili. Nu se bucură de simpatie nici 
aceia care au reuşit să profite, în scurt timp, de noile lor „convingeri” : automobile din 
Vest, călătorii pe spezele regimului sau altor partide, vilele fostei nomenclaturi. 

Există o categorie destul de numeroasă de intelectuali care, deşi doresc schimbarea, 
manifestă încă rezerve, nu se angajează. Sint cei care au păstrat distanţa faţă de regimul 
totalitar, nu au făcut compromisuri, nu au beneficiat de privilegii. Aceştia nu se implică 
nici acum, se menţin în expectativă şi faţă de opoziţia adesea interesată şi agresivă. Ei se 
consideră ,nepätati” şi nu vor să-şi investească propriul capital moral, singura lor avere, 
în nici o opţiune aventuroasă. 

Categoria cea mai disponibilă schimbării sînt studenţii. Nu au avut timp să se „păteze” 
(doar unii activişti ai organizaţiilor de tineret comuniste au dovedit multă mobilitate, deve- 
nind la fel de activi „anticomunişti”), cei mai multi n-au fost contaminati de ideologia 
totalitarismului şi de practicile sale. Naivi uneori, afectivi, sînt însă şi mai uşor ma- 
nipulabili. Situaţie de care se profită uneori copios. Speranţa e însă in ei. 

S-au profilat două soluţii pentru ieşirea din criză: una radicală, anuntind programatic 
sacrificii, renuntäri, victime. A doua strategie propune paşii mici, schimbarea treptată, 
făcînd readaptarea suportabilă. Redresarea economică va întîrzia, însă, foarte mult. Cu 
toate acestea, cea mai mare parte a populaţiei optează, mai bine zis, a optat, pentru aceasta 
din urmă. Argumentul este: după ce am suferit atît în timpul lui Ceauşescu, tot noi să 
facem sacrificii? N-a fost destul? Ei mai au o justificare pentru această opţiune : efectele 
primei strategii nu vor fi suportate de cei ce au creat-o. Alţii, cei multi si nepregätiti 
pentru schimbare, vor fi aceia care vor resimti consecinţele directe. 

Analiştii care au studiat decalajul dintre cele două Germanii au convenit că vor fi 
necesari cel puţin zece ani pentru a-i aduce pe cei din Est la nivelul celor din Vest. În 
România, un politolog a apreciat, nu mult după Revoluţie, că vor fi necesari douăzeci de 
ani pentru a se ajunge aproape de standardele ţărilor civilizate. Atunci, el a fost atacat atât 
de stînga, cît şi de dreapta. După aproape un an de la această dispută, mulţi înclină să-i 
dea dreptate. Dacă refacerea economică nu va fi posibilă, cea psihomorală va fi mai di- 
ficilă, apreciază acum sociologii, filosofii, psihologii. „Nu poţi să dai legi ca să repari 
oameni”, constată un gînditor care a avut un rol important între opozantii lui Ceauşescu. 

Rezistenta la schimbare 


Implementarea schimbärii, se stie, nu este un proces coerent, compact, antrenind con- 
comitent latura economicä, structurile organizationale, contextul psihosocial. Receptivi- 
tatea la imperativele schimbärii cunoaste, dimpotrivä, o desfäsurare asincronä, provocînd 
uneori rupturi, reactii de respingere. Socul schimbärii poate bloca initiativele, paraliza 
actiunea, deforma perceptia corectä a evenimentelor in care individul este plasat. Se sol- 
deazä adesea cu tensiune, anxietate, uneori cu nostalgia fatä de trecut. Vointa de per- 
manentä, tendinta de conservare care asigurä identitatea si coerenta pot veni, deci, în 
contradictie cu dorinta de schimbare. 

Rezistenta se manifestä uneori direct, fätis, alteori mascat, disimulatä sub aparenta 
acceptării manifeste a noului, dar filtrîndu-l, in fapt, in mod subtil. Chiar atunci cînd 
afirmă dorinţa schimbării mediului lor, subiecţii schimbării doresc în realitate să nu fie 
nevoiţi să inventeze comportamente noi, să nu renunţe la stereotipuri şi obiceiuri. 

Nu putem pretinde, aflaţi în mijlocul evenimentelor, că am putea identifica cei mai 
importanţi factori de rezistenţă la schimbare. Vom încerca, totuşi, un inventar al factorilor 
de natură psihosocială, ştiind că riscăm mult. Timpul va valida selecţia noastră. 

Respectul faţă de tradiţii, obiceiuri, cutume pare să fie unul dintre motivele respingerii 
noilor stiluri comportamentale aduse de Revoluţie. „Noi aşa am apucat”, spun cei virst- 
nici, care au „rezistat” adesea prin conservarea unui mod de viata patriarhal, de inspiraţie 
rurală, prelungit în mediul urban prin relaţiile de rudenie, ceremonii familiale, respect 
deosebit pentru valorile moştenite, singurele autentice. Acest mod de a rezista a fost pentru 
multi singura alternativă la presiunile regimului comunist, care adusese cosmopolitismul 
,internationalismului socialist”. 

La începutul războiului ultim, societatea românească etala un mod de viaţă bazat pe 
relaţii de încredere, stabilitate, solidaritate interumană. Războiul şi cei patruzeci şi cinci 
de ani de „impregnare” comunistă, cu toate că au degradat considerabil acest sistem de 
valori, n-au reuşit să-l distrugă. Conservarea lui a reprezentat o formă de opoziţie pasivă. 
Pe acest fond spiritual, asaltul unor noi moduri de raportare la valori, noul stil de viaţă în 
care principalul este să fii „întreprinzător”, deşi a găsit multi partizani, întîmpină o opozi- 
tie tacită. Iar cei care s-au acomodat repede sînt priviţi adesea cu ostilitate şi sînt percepuți 
uneori ca nişte „corpuri străine”. 

Dependenţa de concepţiile însuşite prin formaţia iniţială pare să fie un alt factor care 
blochează calea schimbării. Întregul sistem formativ a fost conceput ca un mijloc de control al 
individului, inventîndu-se adesea metode pentru subordonarea sa. Un individ dependent, 
aservit, umilit este rareori dispus să dorescă altceva decît ceea ce i se insuflă. Iată cîţiva 
indicatori ai acestei „politici şcolare” : punerea accentului pe ,invátare" (înţeleasă ca 
asimilare necritică a cît mai multor cunoştinţe), marginalizarea spiritului critic, expulzarea 
obiectului psihologiei din şcoli şi din universităţi etc. Chiar dacă existau profesori care 
intretineau curiozitatea elevilor şi studenţilor, care alimentau potenţialul lor creativ, cei 
mai multi au fost aliniati, obligaţi să accepte jocul social al „dresajului”. Majoritatea 
populaţiei care a beneficiat de acest „sistem formativ” poartă în sînge morbul supunerii. 
Propaganda comunistă a prins rădăcini adînci în fiecare din noi. 

Un efect secundar al acestui fenomen este comportamentul conformist, dependenţa faţă 
de opiniile majorităţii. Colectivismului, atît de recomandat de doctrina comunistă, i-au 
fost extirpate unele trăsături (cooperarea, toleranța faţă de stiluri diferite, solidaritatea 
umană), pentru a se putea ridica la rangul de normă unică atitudinea de „supunere faţă de 
voinţa majorităţii”. Care voinţă era adesea implantată artificial, impusă, rareori sugerată. 
„Cei mulţi” erau, de fapt, cîţiva care controlau mulţimea. 

Am descris mai sus ravagiile fricii, modul prin care era obţinută ascultarea. Teama de 
necunoscut, senzaţia de ameninţare faţă de ceea ce nu înţelegi constituie un comportament 

firesc de apărare al fiinţei umane. Această temere a fost adînc exploatată, ea a fost obţinută 
în urma aplicării unui program riguros de condiţionare colectivă. După ce o viaţă a produs 
doar comportamente precise, controlate, individul este reticent faţă de tot ceea ce e nou, 
diferit, altfel. Încercarea lui se obţine nu prin etichetări brutale, ci prin avansarea unor 
comportamente caracterizate prin respect pentru fiinţa sa, dorinţele sale, dificultăţile sale. 

Lipsa de încredere în cei din jur, uneori şi în sine, constituie un motiv serios de refuz 
al alternativei. Cercetările psihosociologiei asupra schimbării atitudinii au dovedit im- 
portanta deosebită a modului în care este percepută sursa mesajului. Dacă cei supuşi unui 
bombardament informaţional nu acordă credit sursei, ei îşi organizează o strategie de 
»rezistentä” la persuasiunea emitätorului. O sursă de mesaj trebuie să fie, deci, credibilă, 
verosimilă, să fie aureolată de autoritatea publică, îndeosebi morală. În cazul României, 
sursele de mesaj sînt adesea necunoscute publicului larg sau practică un limbaj agresiv, 
acuzînd, culpabilizînd. Aceste comportamente fac să scadă atracţia pentru programul 
propus. 

În sfîrşit, refuzul din ignoranță. Individul, de multe ori, nu ştie cá nu stie. El se vede 
competent, informat, iniţiat. Imaginea sa despre sine este - de regulă — stenică, uneori 
chiar edulcorată. Pentru individul de condiţie intelectuală şi culturală medie sau joasă, 
orice concepţie care este diferită de sistemul său informaţional şi axiologic constituie o 
contrazicere a normalului, o deviatie absurdă, chiar o injurie. El refuză în bloc orice 
opinie, model actional, sistem conceptual care-i strică echilibrul. Trebuie să fie condamnat 
pentru această condiţie a sa de care - de cele mai multe ori - nici nu este el însuşi vinovat? 

As mai înregistra o frînă care blochează procesul de schimbare: presiunea imagi- 
narului. Cei care au trăit în Est au simţit nevoia unei alternative la mizeria diurnă, a unei 
„alte lumi”, în care să poată avea loc idealurile, dorinţele, visurile noastre. Prin refuzul 
realului, prin schematizare, prin încărcătura sa afectivă, imaginarul social exercită o pre- 
siune asupra individului în sensul că-i deschide o altă poartă, îi oferă încă o şansă. Oa- 
menii, se ştie, construiesc, alături de vizibilul imediat, o lume a posibilului, a dorinţei, a 
aspirațiilor. Paralel cu scena reală a vieţii, pe care o refuză, individul vede adesea o „altă 
scenă”, în parte plásmuitá, dar care poate deveni motor, forţă motrice a acţiunii. Imagi- 
narul fecundează realitatea, constituie o expresie a doritului. Categorie a „diferitului”, 
imaginarul introduce nevoia de schimbare, de inovaţie, de proiecte. 

In România, s-au suprapus două straturi ale imaginarului : 

a) cel confecţionat de propaganda comunistă (o lume a dreptăţii, egalităţii, frätiei, 
fericirii) care — credeau multi - a fost trădată de Ceauşescu. Dacă nu s-ar fi întîmplat 
astfel, această lume ideală, edulcorată s-ar fi putut înfăptui. Puţini erau cei care au între- 
zărit, de la început, caracterul „utopic”, „himeric”, mult prea „iluminist” ca să poată 
deveni realitate, al acestei „construcţii fantastice” — societatea comunistă. Numeroşi „gar- 
dieni ai imaginarului” vegheau la menţinerea idealurilor, la obţinerea gesturilor de ali- 
niere. Mulţi cred şi acum în această lume fabuloasă. 

b) cel plăsmuit de visurile, de dorinţele poporului, de informaţii fragmentare, din 
biografii romantate întreţinute de unele posturi de radio pentru Est despre o lume mirifică, 
a Apusului superbogat, unde toţi au şansa (posibilitatea) să-şi satisfacă toate dorinţele. De 
după gratii (citeşte : cortina de fier), totul părea miraculos, excepţional, mitic. Ani, dece- 
nii, poporul român a sperat, a aşteptat o minune : „Vin americanii”. Cu bogăţia, cu civili- 
zatia, cu modelul lor de viaţă. Mulţi au murit nutrind această dorinţă. Această societate 
perfectă era, desigur, o construcţie bovarică, născută ca o alternativă la realitatea ,,urita” 
care nu oferea nimic pe măsura visului. 


Revoluţia din decembrie 1989 a reînviat Visul cel Frumos. Toţi au crezut în şansele 
unei lumi noi, frumoase, curate. Şi - deodată - ne-am văzut confruntati cu o realitate 
„murdară”, rudimentară, grosieră, deloc poetică. Perioada postrevolutionarä, prin ca- 
racterul său realist-crud, contravenea acelui imaginar obsesiv care alimenta nevoia de 

altceva, care functiona ca o supapä pentru a elibera tensiunea diurnä. Cind aceasta pro- 
iectie s-a demitizat, cind si-a pierdut misterul, aureola, cind abstractul asteptarii s-a con- 
fruntat cu realitatea, această realitate a apărut cu atît mai brutală, mai violentă. Si s-a 
instalat refuzul: „Noi nu asta am vrut, nu aşa ceva ne-am dorit”. O construcţie fantastică, 
plăsmuită de fiecare în diferite chipuri, dar simbolizînd o fecioară neprihănită în straie 
trandafirii este deodată agresată, violată de nişte oameni lipsiţi de idealuri şi maniere, 
decäzuti. Nu sînt ei „forţele răului” care vor să transforme într-o prostituată o fecioară-vis, 
atît de greu crescută şi protejată ? Cine vrea să ne fure metafora? 


Strategii de influenta sociala 


si de persuasiune: 


5 


~ = 


teoria elaborarii conflictului 


Gabriel Mugny, Juan Antonio Pérez 


Atitudinile nu se schimba prin decret 


Societatea si grupurile au interesul de a-i influenta pe indivizi, adicä de a-i face sä-si 
schimbe opiniile, credinţele, comportamentele. Fie că acţionează in domeniul politicii 
sau în cel al publicităţii, „infuenţatorii” se poartă, in general, ca şi cum ar fi suficient 
să prescrie un comportament pentru ca acesta să fie adoptat, să enunte o informaţie 
pentru ca ea să fie aflată, pe scurt, să propună un model pentru ca acesta să fie imitat. 
Avem aici o primă epistemologie a simțului comun care îşi întemeiază credinţele pe 
strategiile de influenţă şi pe practicile sociale de persuasiune. Or, atitudinile nu se 
schimbă prin decret. 

Dacă nu este suficient să se enunte o informaţie pentru ca aceasta să influenţeze 
comportamentul, nu este suficient nici ca sursa care o enunţă să fie expertă sau să 
atragă. În consecinţă, lucrările experimentale din ultimii ani au demonstrat din plin că 
influenţa exercitată de către majorităţi, grupuri de referinţă sau experţi este deseori 
superficială (cf. Moscovici & Mugny, 1987). Acest fel de complezentä transpare 
atunci cînd individul se află sub supravegherea sursei sau sub controlul ei psihologic. 
Dar conţinutul însuşi al încercării de influențare nu este interiorizat. El nu este însuşit 
de către ţintă şi nu are consecinţe durabile. Desfătările puterii nu-i asigură eficacitatea. 

În situaţia inversă, contrară simțului comun, nu sînt respinse — aşa uşor cum se 
crede - mesajele bizare ori insolite, şocante şi jenante, nu mai mult ca sursele margi- 
nale, outsider-ii. Lucrările asupra influenţei minoritare initiate de Moscovici (1979) 
arată că sursele minoritare puţin credibile sau out-group au o influenţă ce urmează o 
logică inversă. În consecinţă, ea este mai puţin directă sau vizibilă şi, în orice caz, 
inconstientä (cf. Mugny şi Pérez, 1986). Tocmai datorită acestor conflicte, schim- 
barea de atitudine este mai durabilă şi mai amplă. Ea afectează chiar atitudini conexe 


1. Cercetările raportate au fost realizate cu ajutorul Fondului Naţional de Cercetare Ştiinţifică (Elveţia), 
al Direcţiei Generale de Investigare Ştiinţifică şi Tehnică (Spania) şi al Centrului Naţional de 
Cercetare Ştiinţifică (Franţa). O bibliografie extensivă poate fi obţinută de la primul autor, FPSE, 
Universitatea din Geneva, rue de Drize, 1227 Caraouge, Suisse. 

indirect vizate de mesajul sursei. De exemplu, nu ne vom pronunta numai in favoarea 
feminismului, ci vom fi preocupati si de problema combaterii SIDA ; nu cumpäräm, 
pur si simplu, cutare sau cutare automobil : un intreg stil de viata decurge de aici etc. 
Sursa este atît de putin importantă, încît o putem uita cu uşurinţă, îi putem desprinde 
mesajul şi, în final, ni-l putem însuşi. Indivizii pot să-şi însuşească noile atitudini cu 
atît mai uşor cu cît se gîndesc că ei înşişi le-au generat şi că pentru ei nu poate fi 
vorba de schimbări rezultate dintr-o influenţă. 

Lucrările recente ne interesează prin faptul că introduc o altă epistemologie, su- 
gerînd căi alternative pentru influenţa socială. În consecinţă, aceasta constă nu într-un 
proces social de învăţare cu imitarea unui model şi întăririle lui, ci în activitatea 
sociocognitivă a individului şi a grupurilor, declanşată şi apoi orientată de conflictul 
social şi cognitiv introdus de surse alternative şi non-dominante. 

Cine are dreptate ? Astăzi, se pune problema de a şti cum să se integreze teoretic 
diferitele abordări ale schimbării ; a rezolva această problemă constituie condiţia 
prealabilă pentru a examina cu seriozitate, adică dincolo de aproximări, chestiunea 
aplicaţiilor cunoştinţelor despre influenţa socială. Fireşte, s-ar putea da o listă cu 
reţete specifice pentru cutare sau cutare caz de excepţie ; practicienii trebuie să re- 
cunoască faptul că „nimic nu-i mai practic decît o teorie bună”, aşa cum ne sfătuia 
Lewin, un practician avant la lettre. Cei interesaţi de aplicaţii vor răspunde că de 
teorii au parte din belşug, problema fiind de a determina ce teorie anume să utilizeze 
pentru a aborda un caz dat. Or, în acest punct, se întîlnesc problemele. În calitate de 
cercetători, problema noastră este de a determina teoria capabilă să explice cel mai 
bine cazul de excepţie. Cu o asemenea grijă, am început recent să elaborăm o sinteză 
a tuturor acestor cercetări diverse, pentru a răspunde la o întrebare a cărei formulare 
este de acum clasică în domeniul aplicării persuasiunii şi a influenţei sociale : care 
sursă trebuie utilizată pentru cutare sau cutare temă, în vederea obţinerii cutărui sau 
cutărui efect? Teoria elaborării conflictului (Pérez, Mugny ef al., 1993) propune o 
asemenea integrare teoretică. Principiul general care o organizează este acela că, din 
tot evantaiul de procese şi situaţii posibile, instrumentul de intervenţie şi de influenţă 
cel mai potrivit îl constituie recurgerea la conflict. De ce conflictul, cum să se creeze 
conflictul şi ce tip de conflict, iată chestiunile abordate acum. 


Cine şi ce vrea să schimbe? 


Cine vrea să schimbe şi ce vrea să schimbe ? Iată cele două întrebări fundamentale 
atît pentru teorie, cît şi pentru aplicaţiile ei. Pentru a determina impactul probabil al 
unei strategii de influenţă, trebuie, mai întîi, să determinăm care va fi sursa percepută 
ca fiind la originea încercării de persuasiune. Este vorba de majoritate sau de o 
minoritate ? De exemplu, trebuie să dăm sau nu statisticile referitoare la compor- 
tamentele celorlalţi ? Este vorba de o origine in-group sau out-group? De pildă, sursa 
trebuie sau nu să aibă aceeaşi vîrstă, să fie sau nu de acelaşi sex, din aceeaşi clasă 
socială sau din aceeaşi etnie ca receptorul ? Trebuie să recurgem la un expert sau, 
mai degrabă, la o sursă neexpertá? Chiar întrebarea ne face să credem că o sursă nu 
are neapărat un avantaj dacă îşi revendică originea persuasiunii şi poate s-o transfere 
unei alte entităţi. 

Modelul propus aici îmbină tipul sursei cu tipul sarcinii. Ce anume vrem să schim- 
băm este al doilea element-cheie al teoriei. La început, trebuie să determinăm natura 

atitudinii sau a cunostintei de modificat. Aceeaşi strategie nu are aceeaşi incidenţă, 
după cum este vorba să se modifice o atitudine puternic ancorată social (rasismul, 
tabagismul, xenofobia, comportamentele sexuale, obiceiurile alimentare), să se creeze 
o nouă atitudine acolo unde nu este vorba încă de aşa ceva (de exemplu, a prefera 
cutare sau cutare loc pentru a merge în vacanţă, cutare model al unui produs sau 
altul), să se introducă o nouă credinţă într-un mediu social care nu-i dă atenţie 
(sfîrşitul lumii se va petrece în anul 2000), să se atace o cunoştinţă considerată drept 
evidentă sau truism (trebuie respectate nationalismele, chiar dacă ajung la genocid) 
sau să se amelioreze procesul de achiziţie a noilor cunoştinţe (în matematică, istorie, 
biologie etc.) greu de stápinit. Evident că sarcina care-i aşteaptă pe ,influentatori" 
(politicieni, minorităţi active, agenţii publicitare, evanghelişti, inovatori, pedagogi, 
medici, copiii noştri etc.) nu este aceeaşi, ci în funcţie de schimbarea specifică urmă- 
rită de fiecare în parte. A cîştiga voturi sau a schimba mentalitätile nu înseamnă ace- 
laşi lucru. 

Cum să articulăm toate acestea? Mai întîi, pentru a influenţa trebuie să deter- 
minăm clar poziţia nouă sau alternativa. În consecinţă, este dificil să obţinem o 
schimbare oarecare dacă receptorul nu percepe faptul că propriul său comportament 
si cel care i se propune sînt divergente. Divergenta poate căpăta diferite semnificaţii 
şi, în anumite cazuri, trebuie elaborată de către ţinta de influenţă ca un conflict 
specific. De altfel, am ajuns la concluzia că, în general, nu obţinem o adevărată 
influenţă fără a crea un conflict la receptor. Atunci, chestiunea este de a conceptualiza 
natura specifică a conflictelor rezultate din divergentele de răspunsuri dintre sursă şi 
tinta de influenţă într-o anumită sarcină. Pentru fiecare caz de excepţie, ne punem 
întrebări asupra semnificatiilor manifeste ale divergenţelor şi asupra implicatiilor la- 
tente: un conflict poate să ascundă un alt conflict, rezolvarea unui conflict poate să 
ascundă un altul. Teoria prezentată acum prezice influenţele manifeste şi latente cele 
mai probabile în funcţie de activitatea sociocognitivă dominantă, indusă prin natura 
specifică a conflictului. Vom vedea apoi ilustrări experimentale constituind tot atîtea 
studii asupra aplicaţiilor posibile. 


Reprezentarea sarcinilor 
şi preconstructele epistemice 


Dintr-un întreg ansamblu de studii asupra influenţei sociale şi a schimbării de ati- 
tudini, se detaşează, după părerea noastră, o idee centrală şi anume că reacţiile oa- 
menilor la încercările de influențare ale unui grup sau ale unui mesaj oarecare s-ar 
organiza în jurul a două întrebări de ordin diferit: „Am dreptate sau mă înşel în 
opiniile şi comportamentele mele, iar celălalt are dreptate sau se înşeală mai mult ca 
mine? Ce vor spune ceilalţi despre mine dacă mă schimb sau nu mă schimb ? ". Deci, 
teoria elaborării conflictului pleacă de la patru categorii de sarcini functionind ca 
atare în epistemologia simțului comun. Ele sînt obţinute prin intersectarea a două axe 
corespunzătoare acestor două întrebări fundamentale : faptul de a fi corect sau inco- 
rect în această sarcină constituie o miză sau nu? Judecăţile emise îi clasează social- 
mente pe indivizii emitätori sau nu? Prima axă poate fi considerată drept „epis- 
temică”, trimitind la validitatea intrinsecă a judecăților. A doua este „identitară”, 
trimitind la imaginea socială şi personală a țintei. Să vedem atunci conflictele care, în 
diversele sarcini, vor modela elaborarea divergentei şi, ca atare, schimbarea. 

În sarcinile obiective lipsite de ambiguitate (sarcină logică simplă, evidenţă per- 
ceptivă, informaţie cunoscută), subiectul este sigur de cunoaşterea răspunsului corect. 
El se aşteaptă să intilneascá unanimitatea, de vreme ce obiectul este privit ca fiind 
acelaşi pentru toti. În acest caz, orice divergență de judecată repune direct în joc 
obiectivitatea propriilor răspunsuri. Datorită unicitatii obiectului şi a asteptärii abso- 
lute de uniformitate a judecăților care decurge de aici, numărul indivizilor în dez- 
acord este foarte important, tipul de surse cel mai semnificativ fiind majoritatea sau 
minoritatea. 

În sarcinile de aptitudini (percepţie ambiguă, informaţie necunoscută, rezolvare 
de probleme etc.), tinta influenţei ştie că există un răspuns corect, obiectiv, deter- 
minabil, dar nu ştie care anume. Deci, absenţa acordului între indivizi nu înşeală nici 
o aşteptare : este chiar normal să apară divergențe. Preocuparea de bază a subiectului 
este atunci să descopere răspunsul corect sau măcar cel mai bun. În asemenea sarcini, 
influenţa socială se situează într-un context simbolizînd o probă de aptitudini, un test 
al capacităţii în care individul ţine să dea o imagine de sine pozitivă şi/sau să-şi 
amplifice capacităţile de judecare. Dată fiind incertitudinea inerentă acestor sarcini, 
gradul de experienţă sau de competenţă al celor cu care se stabileşte acordul are 
întâietate. 

În sarcinile de opinii (atitudini, valori etc.), individul admite că există o pluralitate 
de poziţii particulare corespunzătoare unor entităţi socialmente pertinente. Validitatea 
opiniilor nu depinde atît de nivelul consensului la scara unei întregi societăţi, cit de 
faptul de a şti cu cine sîntem de acord şi cu cine nu. Este în joc normativitatea 
răspunsurilor : trebuie să corespundem aşteptărilor celor cu care ne asemănăm sau ne 
identificăm. Fiind în joc identitatea socială a subiecţilor, contează categorizarea so- 
cială a sursei, deci caracterul ei in-group sau out-group. 

În sarcinile non-implicante (formarea de judecăţi, preferinţe personale etc.), su- 
biectii nu mai aşteaptă un răspuns unic. Mai mult, judecätile nu au miză socială, nici 
identitară, nici în termeni de eroare. Se exprimă simple preferinţe sau păreri per- 
sonale. În consecinţă, divergenta nu generează nici un conflict. 


Natura conflictelor 


În sarcinile obiective, orice divergență produce o perplexitate provenind din socul 
încrederii acordate de ţintă propriilor sale judecăţi şi a încrederii manifestate de sursă 
în legătură cu judecätile ei. Conflictul de bază este de ordin socio-epistemic : ceea ce 
răspunde sursa nu coincide cu ceea ce subiectul ştie ori aşteaptă să i se răspundă. 
Totuşi, conflictul este trăit chiar şi la nivelul raportului social cu sursa. Dacă sursa 
are un statut majoritar, ea activează o frică de ridicol, de dezaprobare şi de res- 
pingere, pe scurt, un conflict relational. Subiectul trebuie să evite menţinerea unei 
judecăţi deviante şi să asigure restaurarea consensului manifestat care, în acest caz, 
diminuează anxietatea. Dacă sursa are un statut minoritar, este improbabil ca ea să 
poată exercita o presiune suficientă pentru a produce un conformism manifestat şi să 
inducă un conflict relational. Tinta este interpelată prin faptul că uniformitatea totală 
nu există şi repune în discuţie unul dintre preconstructele în care unanimitatea este 
constitutivă obiectului. Avem aici un conflict epistemic propriu-zis. 

În sarcinile de aptitudini, conflictul specific capătă sens datorită incertitudinii. 
Incertitudinea pe care o trăieşte ţinta influenţei se poate reduce ori se poate amplifica, 

după cum sursei i se atribuie sau nu competenţă. În fata surselor credibile, conflictul 
este cvasi-inexistent, de vreme ce răspunsul sursei constituie un aport de informaţii 
pentru subiectul în stare de dependenţă informaţională, servindu-i astfel drept proteză 
pentru inaptitudinea lui de a judeca. În schimb, în faţa unei surse necredibile, su- 
biectul ar avea o dublă teamă de invalidare : aceea de a cădea într-o greşeală, în caz 
de adoptare a unui răspuns prezentînd puţine garanţii sociale, ceea ce i-ar demonstra 
inaptitudinea de a judeca, şi aceea de a respinge răspunsul acestei surse fără a-l fi 
invalidat iniţial, adică fără a-i fi atestat sociocognitiv inadecvarea, acesta din urmă 
putîndu-se dovedi mai adecvat decît propriul său răspuns. Atribuirea de incompetentä 
celuilalt nu sporeşte cu nimic competenţa proprie subiectului a cărui incertitudine 
este astfel sporită. Găsim aici elementele unui conflict al incompetentelor : incom- 
petenta sursei şi cea a subiectului. 

În sarcinile de opinii, conflictele create de o sursă sustinind păreri divergente sînt 
de natură fundamental identitară. Orice divergență cu un in-group este conflictuală : 
a nu răspunde la fel ca membrii propriului grup înseamnă, subiectiv, să faci ca grupul 
să-şi piardă coeziunea. Atunci cînd subiectul se aşteaptă la o similitudine, în special 
cu majoritatea in-group, şi cînd aceasta nu se produce, există un conflict normativ. Pe 
de altă parte, identificarea cu membrii, în special minoritari, extreme sau devianti ai 
grupului, comportă conotaţii negative amenințătoare pentru imaginea de sine. Orice 
raportare la celălalt pune în cauză pozitivitatea imaginii de sine. Elementele proble- 
matice ale conflictului de identificare sînt protejarea unei imagini de sine pozitive şi 
presiunea exercitată pentru a menţine coeziunea sau omogenitatea in-group-ului. Cînd 
o sursă out-group sustine un punct de vedere divergent, conflictul ia forma unui 
conflict intergrup, adică între două puncte de vedere antagoniste, fortind fiecare parte 
să-şi intensifice apărarea propriei poziţii. Astfel, se instaurează o competiţie socială 
simbolică între opinii. Vom vedea ce activităţi sociocognitive structurante trebuie să 
se dezvolte în acest tip de conflict pentru ca out-group-ul să aibă, după o primă 
rezistenţă împotriva lui, o influenţă latentă pozitivă. 

În sarcinile fără implicare, nu există normă a priori care să dea un sens sau altul 
divergentei. În acest tip de sarcini, influenta depinde, in mod normal, de evitarea 
conflictului: nu se mentine un comportament sau o decizie dacä genereazä vreun 
conflict social sau relational. Gradul de evitare a conflictului este, totusi, legat de 
importanta personalä a temei pentru individ si de nivelul lui de informare (a se vedea 
modelul lui Petty si Cacioppo, 1986, sau cel al lui Chaiken, 1987). 


Rezolvarea conflictelor 


În sarcinile obiective, sursele majoritare generează, mai ales, o mare perplexitate şi o 
anxietate relationalä. Cea mai mare parte din activitatea cognitivă a subiectului constă 
în reducerea conflictului. În general, aceasta se traduce prin adoptarea manifestă a 
răspunsului majorităţii. Totuşi, individul nu este convins de răspuns. Deci, de cele 
mai multe ori, influența majoritară nu se traduce decît prin complezentá. În faţa unei 
minorităţi, dacă un conflict social este rezolvat la nivel manifest prin afirmarea pro- 
priei opţiuni, deci prin respingerea răspunsului dat de sursă, rămîne încă nerezolvat 
conflictul epistemic provocat de orice divergență, prin faptul că subiectul are nevoie 
de judecăţi total consensuale pentru a avea garanţia că ele sînt obiective şi reflectă 
realitatea externă. În consecinţă, subiectul trebuie să recurgă la o activitate de 

reconstruire a proprietăţilor obiectului in aşa fel încît noul obiect să fie uniformizat la 
nivel mental. Astfel, minoritățile ar găsi un anumit avantaj tocmai în faptul că poziţia 
lor socială nu exercită o putere coercitivă specială. Schimbarea se bazează pe o dina- 
mică reprezentationalä legată de unicitatea obiectului ca necesitate epistemo-ideolo- 
gică (Mugny şi Doise, 1979). 

În sarcinile de aptitudini, o sursă credibilă ar da loc, în general, unei ample influenţe 
manifeste. Conflictul legat de incertitudinea şi de inaptitudinea subiectului de a înde- 
plini sarcina este rezolvat numai pe calea dependenţei informaţionale. Punctul de 
vedere al sursei bucurîndu-se de mai multă credibilitate decît cel al subiectului, imita- 
rea sursei îndepărtează incertitudinea. Că aceasta dă loc sau nu unei influenţe latente 
va depinde de activitatea cognitivă pe care subiectul trebuie s-o desfăşoare. Totuşi, în 
principiu, imitarea nu provoacă nici o activitate sociocognitivă specială, ci, mai degrabă, 
un efect de apatie, deşi, uneori, ne putem aştepta la un transfer, deci la o generalizare 
la sarcini similare în funcţie de o formă de gîndire convergentă (Nemeth, 1987). 

Dată fiind lipsa de competenţă recunoscută, nu trebuie să ne aşteptăm ca sursele 
necredibile să obţină o influenţă manifestă. Deşi, de regulă, la nivel manifest, su- 
biectul respinge răspunsul sursei, el se angajează, totuşi, într-un proces de validare 
centrat pe realizarea sarcinii, într-o examinare atentă a ceea ce avansează sursa şi a 
caracteristicilor problemei, avînd drept motivaţie să evite susţinerea unui răspuns 
greşit şi să surprindă cauza diferenţei de opinie ce-l separă de sursă. Descentrarea 
rezultată îl face pe subiect să admită că poziţia independentă de care se bucură această 
sursă înseamnă că ea adoptă o perspectivă proprie, că din alte perspective pot să apară 
proprietăţi distincte ale obiectului la fel de valide ca proprietăţile cunoscute de către 
subiect. Integrarea şi coordonarea acestor puncte de vedere permit să se elaboreze 
noi forme de rezolvare a sarcinii. Descentrarea are drept consecinţă, din punct de 
vedere al influenţei latente, activarea unei forme de gîndire divergentă (Nemeth, 1987) 
caracterizată prin faptul că ţintele se consacră reflectiei intense asupra problemei. Ele 
iau în consideraţie mai multe fapte, examinează problema dintr-un număr mai mare 
de perspective şi descoperă soluţii altfel neobservate. Acest proces de gîndire poate 
da naştere unor răspunsuri inovatoare, creative şi originale, aşa cum vom ilustra mai 
încolo în legătură cu o sarcină de raţionament inductiv. 

De aici decurge faptul că în sarcinile ambigue, ca în cazul luärilor de decizie, 
existenţa unui punct de vedere minoritar ar avea ca efect împiedicarea dezvoltării unei 
»gindiri de grup” provocate de existenţa unui punct de vedere majoritar. Janis (1972) 
este cel ce a pus în evidenţă efectele nedorite ale acesteia asupra unor decizii istorice 
(v. şi Moscovici şi Doise, 1992). 

Figura 1 propune un tablou sinoptic al noţiunilor centrale ale modelului în ceea ce 
priveşte elaborarea conflictului în sarcinile obiective şi în sarcinile de aptitudini. 
Noţiunile privind elaborările conflictului în sarcinile de opinii sînt rezumate tot în 
figura 1. Sarcinile fără implicare nu sînt prezentate în nici una din aceste figuri pentru 
că, a priori, divergenta nu favorizează, în acest caz, o reală elaborare a conflictului. 

În sarcinile de opinii, sursa in-group obţine diverse forme de influenţă. Mai întii, 
ea poate genera o puternică identificare cu poziţiile ei. Un asemenea proces impune, 
în mod firesc, conformism faţă de in-group. Dacă influenţa latentă constituie o dimen- 
siune pertinentă a identificării, influenţa manifestă poate să facă loc interiorizării şi 
să se generalizeze la conţinuturi apropiate. Totuşi, şi conformismul manifest poate 
introduce o „paralizie sociocognitivă” : conflictul normativ fiind rezolvat prin adop- 
tarea răspunsului manifest, subiectul nu are de elaborat mai mult conflictul. Un exem- 
plu caracteristic de conflict normativ va fi dat mai departe cu privire la xenofobie. 


Tip de sarcina Sarcini obiective Sarcini de aptitudine Sarcini de opinie 

Pozitiile ocupate de minoritätile in-group induc o diferentiere datoratä imposi- 
bilitatii de a asuma o identificare manifestă cu sursa, din cauza costurilor sociale 
simbolice implicate de conotatiile negative. Vom avea, totuşi, o influenţă latentă a 
in-group-ului, superioară influenţei lui manifeste, atunci cînd este proeminent 
conflictul de identificare, dar în situaţia în care ţinta consideră poziţia adoptată de 
către sursă ca fiind pertinentă pentru definirea poziţiilor in-group-ului (cf. Mugny şi 
Pérez, 1985). Ea face ca ţintele să se lase convinse de răspunsurile extreme şi să 
păstreze, reformulînd-o, coeziunea intra-categorială. "Totuşi, cînd activitatea este orientată 
către crearea de subdiviziuni intra-categoriale, ţinta mobilizează pentru aceasta toată 
activitatea sociocognitivă şi nu lasă mai mult loc unei influenţe indirecte decît directe. 
Această indisociere apare dacă miza conflictului se reduce la protejarea identităţii 
sociale (Mugny şi Pérez, 1986). 

Atunci cind sursa este categorizatä ca out-group, indivizii rezolvä conflictul ma- 
nifest mentinind sau accentuind discriminarea. Cind este vorba de o majoritate 
out-group, diferentierea categorialä se extinde la nivelul latent la care nici o influenta 
nu este de aşteptat. Dimpotrivă, două tipuri de activităţi pot fi capabile să producă o 
schimbare latentă in fata unei minorităţi out-grup, adică o conversiune. Mai întîi, 
manifestarea unei discriminări poate ea însăşi să creeze un conflict. Se observă frec- 
vent ca, în legătură cu temele de actualitate, discriminarea, măcar cea manifestă, este 
o conduită cenzurată socialmente, spiritul timpului condamnind orice practică socială 
de discriminare atunci cînd ea nu este „justificată” şi, în special, cînd priveşte grupuri 
minoritare sau defavorizate. Astfel, rezolvarea discriminatorie pe planul manifest al 
conflictului introdus de un out-group poate determina apariţia unui conflict cultural 
tipic pentru noul rasism (cf. Pérez, Sanchez-Mazas şi Mugny, 1993), traducîndu-se 
printr-o influenţă pozitivă latentă. 

O altă activitate susceptibilă să asigure o conversiune în faţa unei minorităţi 
out-group este disocierea. Ea presupune ca subiectul să realizeze separat două acti- 
vitäti sociocognitive (Mugny şi Pérez, 1986) : cea de comparare socială între el însuşi 
şi out-group şi cea de validare a poziţiilor out-group-ului. Prima se efectuează la 
nivelul identităţii categoriale. Odată rezolvată chestiunea comparatiei efectuate în de- 
trimentul out-group-ului şi în favoarea in-group-ului, subiectul îşi poate focaliza aten- 
tia asupra conflictului de norme şi, deci, asupra conţinuturilor înseşi ale poziţiilor 
out-group-ului, în ocurentä, asupra principiilor lor organizatoare. Astfel subiectul se 
poate inspira, fireşte, la un nivel latent, din nucleul normativ al sursei, printr-un efect 
de criptomnezie socială (Mugny şi Pérez, 1989). Ansamblul fenomenelor dinamice 
prezente în sarcinile de opinii sînt rezumate în figura 2. 

În sarcinile fără implicare, absenţa normei prealabile presupune ca subiectul să nu 
fie implicat a priori într-o opinie particulară. Două griji l-ar preocupa odată cu apa- 
ritia unei divergențe : mai întîi, să evite conflictul relational cu altcineva (cf. Mugny, 
Maggi şi al., 1991) şi, apoi, să valideze, dacă se poate, o opinie particulară, mai ales 
pe baza caracteristicilor periferice sau euristice de validitate (cf. Cialdini, 1987; 
Chaiken, 1987, Petty şi Cacioppo, 1986). 

Teoria dezvoltată pînă aici se sprijină pe un ansamblu de demonstraţii experi- 
mentale legate de ipoteze specifice. Le vom reţine, rezumîndu-le, pe cele care ne 
apar direct pertinente pentru chestiunea aplicaţiilor posibile ale modelului. Referitoare 
la sarcinile de aptitudini şi la sarcinile de opinii, ele vor fi regrupate după natura 
conflictului. Astfel, vor fi succesiv examinate : un conflict al incompetentelor rezultat 
din incertitudinea în rezolvarea unei sarcini de raţionament şi din invalidarea jude- 
cätilor unei surse discreditate, un conflict identitar legat de tabagism care decurge din 

ameninţarea identităţii, apoi un conflict normativ implicînd xenofobia, rezultat din 
exprimarea unei atitudini aflată în evidentă contradicţie cu normele unui grup de 
referinţă si, în sfîrşit, un conflict cognitiv cultural referitor la rasism, provocat de 
incompatibilitatea dintre funcţionarea categorizării sociale şi culpabilizarea culturală 
a discriminării unui out-group. 

Figura 2. Elaborarea conflictului in sarcinile de opinii 


Un conflict de incompetente 
in legatura cu un rationament inductiv 


Teoria elaborării conflictului postulează în legătură cu sarcinile de aptitudini că este 
convenabil să se stabilească o distincţie între validitatea unui răspuns şi procesul 
însuşi de validare. Validitatea unui răspuns trimite la gradul de adecvare la obiect (în 
ocurentä, sarcina de rezolvat) ce-i este conferit uneori prin simpla asociere la o carac- 
teristică pertinentă a sursei. Procesul de validare se referă la operaţiile sociocognitive 
efectuate de subiect pentru a examina, pe de o parte, adecvarea sau inadecvarea între 
propriile judecăţi şi cele ale sursei şi, pe de altă parte, proprietăţile obiectului în 
vederea formulării judecății celei mai competente sau corecte posibil. Sursele perce- 
pute drept competente îşi exercită influenţa prin faptul că gradul de competenţă confe- 
ră validitate răspunsurilor lor. Dimpotrivă, o sursă fără mai multă experienţă decît 
subiectul nu-l informează asupra validității intrinseci a răspunsurilor lui, intretinind 
incertitudinea şi teama de invalidare. Atunci, divergenta este elaborată ca un conflict 
de incompetente a cărui rezolvare impune o descentrare a punctului de vedere propriu 
(Huguet, Mugny şi Pérez, 1991-'92) şi un mod de gîndire divergent (Nemeth, 1987). 

Aceste ipoteze au fost studiate in legäturä cu sarcini cognitive de rezolvare a pro- 
blemelor, cum ar fi sarcina rationamentului inductiv 2-4-6 propusä de Wason. 
Subiectii trebuie să ghicească regula de compunere care subintinde această suită de 
numere şi pot să propună alte triplete pentru a o testa. În această sarcină, în realitate 
dificilă chiar şi pentru cei care fac studii superioare, subiecţii aleg reguli prea spe- 
cifice, ca: „numere care cresc din 2 în 2”, în timp ce regula de descoperit este mai 
generală, de exemplu : „orice triplet de numere crescătoare”. Mai mult, pentru a-şi 
testa ipoteza, de cele mai multe ori, devin victime ale distorsiunii (fr. biais) con- 
firmării, propunind un triplet compatibil cu ipoteza, de exemplu 3-5-7. Ei primesc un 
feed-back pozitiv şi cred că au descoperit regula, pe cînd, în realitate numai în- 
tîmplarea face ca modelul propus de ei să se potrivească regulii experimentatorului. 
Ei nu ajung să descopere această regulă decît dacă dau un exemplu infirmativ, pro- 
punînd, de pildă, tripletul 7-5-3 a cărui compatibilitate le permite să descopere că 
regula trebuie să fie mai generală. Inserînd această sarcină în cadrul influenţei sociale, 
studiem, deci, cum să se „corecteze” „distorsiunile” sociocognitive care ne alterează, 
deseori, rationamentele şi, în consecinţă, concluziile. 

Într-o serie de experienţe realizate cu o sarcină de acest tip, se dă subiecţilor o 
informaţie despre regula propusă de o sursă fie cu statut superior (majoritatea oame- 
nilor pretins interogati, un expert etc.), fie cu statut inferior (o minoritate de oameni, 
un debutant etc.). Li se dă, deci, o informaţie „socială” referitoare la un răspuns 
divergent. Dar ce vor face cu ea? 

În privinţa efectelor acestor două tipuri de surse, rezultatele sînt convergente (cf. 
Butera, Legrenzi, Mugny si Pérez, 1991-’92). În fata unei surse cu statut superior, 
subiecţii reiau regula ca atare sau propun o alta mai specifică ce o conţine, totuşi, pe 
prima. Confirmarea este strategia de control masiv utilizată. Deci, predomină o func- 
tionare sociocognitivă convergentă. Se imită sursa considerată competentă şi, dacă se 
propune o altă regulă, aceasta se face pornind de la cea avansată de sursă, modi- 
ficînd-o foarte puţin, fără a inova. De altfel, subiecţii sînt puşi să-şi reprezinte sarcina 
într-un mod deosebit, crezînd că un unic răspuns posibil este corect şi că o majoritate 
şi, mai ales, un expert se apropie cel mai mult de acest răspuns. A imita sursa revine, 
deci, la a rezolva sarcina, fără prea mare efort cognitiv, în modul cel mai probabil 
corect. Sîntem aici în prezenţa paradoxului expertului : cînd se dă răspunsul probabil 
cel mai competent (sursa nu-i expertá ?), subiecţii cred că evită marele risc de a se 
înşela, pe cînd, în realitate, încetînd să mai judece, ei devin mai puţin competenţi 
decît ar putea fi. 

Cu totul altfel stau lucrurile cu subiecţii supuşi influenţei unei surse minoritare 
sau puţin experte. Ei refuză s-o imite, producînd mai multe reguli noi şi practicînd 
mai mult infirmarea, ceea ce, în acest tip de sarcini sporeşte, de fapt, probabilitatea 
de a descoperi soluţia problemei. Aceste efecte recurente sînt produse de două me- 
canisme concurente (cf. Butera, Legrenzi şi Mugny, 1993). Primul este că subiecţii 
îşi reprezintă sarcina ca permitind nu una, ci mai multe soluţii corecte, ceea ce are ca 
efect să permită căutarea de reguli noi. Al doilea este că subiectul confruntat cu 
răspunsurile unei surse neexperte se găseşte într-un conflict al incompetentelor : se 
distanțează de sursa considerată neexpertä, dar şi el se simte la fel de putin expert, 
ceea ce-l face să examineze mai mult proprietăţile sarcinii şi să se detaşeze de soluţiile 
gata făcute (,,distorsiunile”) pe care, altfel, le-ar aplica spontan. Pe scurt, lipsa de 
competenţă a sursei îl poate face pe subiect să profite de propria lui lipsă de expe- 
rienta pentru a-şi ridica nivelul de competenţă. Avem aici un prim exemplu de cum 
am putea profita, într-o situaţie pedagogică sau, mai ales, în cadrul luărilor de 
decizie, de elaborarea sociocognitivă a divergentei judecăților. 


INFLUENȚĂ ŞI SCHIMBARE 257 


Amenințarea identităţii 


Tema tabagismului prezintă un anumit număr de caracteristici care orientează pro- 
cesele de influenţă socială. Mai întîi, fumătorii constituie din ce în ce mai mult o 
minoritate, dacă nu numerică, măcar tratată ca atare în societate, unde se dezvoltă 
rapid şi într-un mod deseori constrîngător un spirit al timpului defavorabil tabacului. 
Ca răspuns, fumătorul dezvoltă mecanisme defensive. Apoi, se întîmplă ca fumătorul 
să cunoască, chiar să şi accepte argumentarea împotriva tutunului. În privinţa asta, 
putem considera că îi sînt modificate convingerile şi că problema lui este aceea de a 
le traduce în act. O ipoteză generală este aceea că fumătorul a învăţat discursul în- 
dreptat împotriva tutunului, dar cá nu l-a elaborat ca fiind al lui, că nu şi l-a însuşit, 
astfel încît acesta nu-i poate afecta comportamentul. Or, este puţin probabil ca fu- 
mătorul să înceteze să fumeze de cum nu mai are intenţia s-o facă. A schimba această 
atitudine este o cerinţă prealabilă pentru a modifica însuşi comportamentul de con- 
sumator. 

În termenii teoriei prezentate aici, una dintre ratiunile acestei rezistenţe este legată 
de tipul de surse asociate argumentării antitabac. Problema majoră a fumătorului este 
atît de a învinge dependenţa psihofiziologică, cît şi de a nu cădea într-o dependenţă 
„psihosocială” şi, în special, de a nu da impresia unui ins uşor de influenţat în pri- 
vinta alegerilor personale. Schimbarea este conflictuală în sine datorită schimbării 
identitare. Conflictul poate acţiona şi cu titlul de mecanism al schimbării: elaborarea 
constructivă a acestui conflict ar fi în relaţie inversă cu ameninţarea reprezentată de 
sursă la adresa identităţii fumătorului. Fundamentul acestei ipoteze rezidă în aceea 
cá, în realitate, divergenta dintre o sursă antitutun şi un fumător nu se caracterizează 
printr-o diferenţă de conţinut, fumătorul acceptind in mare parte argumentarea ad- 
versa, ci prin existenţa celor două identități pe care dezbaterea le simbolizează şi le 
reliefează mai mult sau mai puţin: cea a fumătorului şi cea a nefumătorului. În faţa 
unei surse cu un statut înalt psihosocial, fumătorul apare ca fiind mai dependent decît 
în faţa unei surse cu un statut modest, iar ameninţarea identităţii este mai puternică. 
Elaborarea şi rezolvarea conflictului sînt astfel configurate prin faptul că schimbarea 
este explicit indusă, vizibilă în mod public şi constituie o preocupare a societăţii. O 
altă ipoteză rezultată din teoria noastră este că un conflict indus nu se va traduce prin 
nici o influenţă din moment ce divergenta este elaborată ca un conflict intergrup, şi 
anume, între fumători şi nefumători. 

Într-un program de cercetări, au fost studiate aceste dinamici, confruntindu-i pe 
fumători cu o luare de poziţie împotriva tutunului, atribuită unei surse experte (profesori 
în economie politică) sau neexperte, manipulind variabile referitoare la ameninţarea 
identităţii. Măsura principală o constituie schimbarea intenţiei de a înceta fumatul, 
captată înainte şi după lectura pledoariei persuasive. Rezultă în mod sistematic că 
subiecţii îşi schimbă intenţia în faţa unei surse experte numai atunci cînd şi-au putut 
rezolva mai întîi această ameninţare a identităţii. Astfel, schimbarea este mai im- 
portantă cînd nu-i fixăm asupra identităţii lor de fumători decît atunci cînd îi facem 
conştienţi de aceasta, cînd pot fuma în timpul experienţei decît atunci cînd li se 
interzice, cînd scriu argumente în favoarea tutunului, cînd pot aduce argumente împo- 
triva poziţiei adverse şi cred că reuşesc să-i convingă pe antifumători (cf. Falomir, 
Mugny şi Pérez, 1993). Cînd este introdusă o constringere, aceleaşi surse cu statut 
superior îşi pierd influenţa. Se întîmplă ca aceste constrîngeri să pară, din punct de 

vedere ecologic, cä fac parte integrantä din reglärile sociale asociate pozitiei anti- 
tutun, ceea ce ar contribui la slăbirea importanţei persuasive a acestor încercări de 
influenţă. 

Ori, aici este vorba de consecinţele unui conflict elaborat în faţa unor surse cu un 
statut înalt la un nivel intergrup şi perceput ca o atingere adusă identităţii, de vreme 
ce dinamicile observate cu o sursă neexpertă prezintă o configuraţie inversă: schim- 
barea este cu atît mai marcată cu cît conflictul este mai intens. Dar este adevărat că 
asemenea surse ameninţă mai puţin autonomia, deci identitatea personală a fumăto- 
rilor, şi îi centrează direct asupra chestiunii care le face probleme : a se lăsa de fumat. 
Ele nu transformă divergenta în ,reactantá psihologică” (cf. Doise, Deschamps şi 
Mugny, 1991, p. 185-190) şi, în consecinţă, influenţează direct proporţional cu con- 
flictul interior indus. Avem aici un aspect de care campaniile antitabagice, în mod 
evident, nu vor să ţină cont. 


Conflictul normativ 


Cercetările din domeniul raporturilor dintre grupuri au arătat că a judeca in-group-ul 
şi out-group-ul într-o modalitate competitivă (interdependentá negativă a judecăților, 
în care ceea ce cîştigă unul înseamnă pierdere pentru celălalt) accentuează „bias”-ul 
favorizării in-group-ului şi al discriminării out-group-ului, „bias” care, într-un context 
de judecăţi independente, nu mai pare chiar de neocolit. Totuşi, atitudinea prealabilă 
a subiecţilor determină impactul modalitätilor de judecare: subiecţii avînd poziţii 
bine marcate rămîn insensibili (cf. Roux, Sanchez-Mazas, Mugny si Pérez, 1993). 
Cei mai xenofobi, în special, se arată a fi astfel independenţi de diferitele contexte de 
exprimare a judecăților intergrupuri, contrar subiecţilor cistigati putin de partea unei 
atitudini nexenofobe. În timp ce contextele judecăților pot modela exprimarea atitu- 
dinii, ei par să nu şi-o schimbe. 

Aceste distorsiuni (,,bias”-uri), reflectindu-se în opinii şi atitudini fondate pe nor- 
me sociale particulare, sînt abordate de teoria noastră din punctul de vedere al 
schimbării atitudinii. Ori, aceasta ţine de conflictele normative induse de o sursă 
divergentă. Este cazul în care ţintele, respectiv indivizii cu tendinţe xenofobe, sînt 
confruntate cu norma xenofilă a unui grup de apartenenţă. În cele din urmă, şi socie- 
tatea poate să se arate deschisă şi xenofilă şi să inducă o presiune implicită sau ex- 
plicită pentru a-l accepta pe străin. Este necesar să distingem nivelul schimbării. Cum 
indivizii tind să-i aprobe pe cei cărora le seamănă, cu care se identifică sau de care 
depind, ei se apropie, deseori, de nivelul manifest al poziţiilor unei surse in-group şi 
par, deci, să-l aprobe. Chiar această dinamică duce la efectul de paralizie in-group : 
coeziunea fiind stabilită prin conformismul „public” manifest, nu mai există conflict 
in-group şi nici elaborare ulterioară. 

„Adevărata” schimbare de atitudine, cea interiorizată şi a cărei exprimare este 
atunci independentă de presiunile grupului sau ale societăţii, cere mai mult decît 
simpla expunere la poziţiile in-group-ului. Subiectii xenofobi studiati într-o serie de 
experienţe se schimbă „de-adevăratelea” atunci cînd conştiinţa de a acţiona sau de a 
gîndi împotriva sursei îi plasează în situaţia de devianti. În consecinţă, putem trage 
două mari concluzii la o serie de experienţe avînd acest subiect (cf. Sanchez-Mazas, 
Pérez, Navarro, Mugny şi Jovanovic, 1993). Mai întîi, se dovedeşte că atitudinea 
privată a subiecţilor nu se schimbă decît dacă sînt expuşi unui punct de vedere 

reprezentativ al grupului lor (în ocurentä, „al tinerilor urmînd acelaşi tip de formare”) 
xenofil : dacă acesta apare ca fiind xenofob, subiecţii îşi văd poziţia etnocentricá mai 
consolidată prin suportul primit. Totuşi, expunerea la o poziţie xenofilá nu este su- 
ficientă. Se observă că subiecţii xenofobi sînt gata să urmeze un principiu xenofil 
dacă sînt informaţi că grupul lor este xenofil. Dar nu-i decît o aparenţă, ei par atunci 
că discriminează mai puţin, dar, în realitate, nu-şi schimbă atitudinea. Explicaţia este 
următoarea : văzîndu-se în contradicţie cu norma majoritară, ei evită să se arate 
explicit xenofobi. Actionînd astfel, comportamentul lor restabileşte uniformitatea in-group 
şi propriul lor conformism cu norma. Conflictul fiind rezolvat în mod manifest, nu 
mai este necesară nici o elaborare ulterioară a atitudinii. Aici este vorba de un efect 
paradoxal al in-group-ului, de vreme ce chiar conformismul acţionează împotriva 
schimbării. O concluzie este aceea că schimbarea de atitudine nu este legată de 
omogenitatea in-group, ci, aşa cum se va vedea, de divergenta si de conflictul din 
in-group. 

Dimpotrivă, se observă o schimbare privată de atitudine (adică atunci cînd pre- 
siunea in-group-ului este suprimată) în momentul în care îi facem pe subiecţi să se 
comporte mai întîi în mod xenofob, respectiv propunind o repartizare a resurselor 
sistematic favorabilă oamenilor de aceeaşi naţionalitate şi în detrimentul străinilor. 
Schimbarea privată de atitudine nu apare decît atunci cînd subiectul ia cunoştinţă prea 
tîrziu de norma xenofilă a in-group-ului. Subiectul se descoperă ca fiind în mod 
manifest împotriva normei şi deviant de la norma colectivă. El nu-şi poate nega 
comportamentul, iar restabilirea omogenitätii atitudinii în grup nu se poate face decît 
cu preţul schimbării noii atitudini, de această dată interiorizată. Deci, elaborarea 
personalizată a conflictului normativ induce schimbarea de atitudine. 


Conflictul cognitiv-cultural 


În atitudinea rasistă, rezistenţa la schimbare rezultă din absenţa elaborării conflictului, 
datorată falsei conştiinţe pe care o au indivizii de a nu fi rasişti. Cercetările efectuate 
în legătură cu rasismul faţă de ţigani în Spania se bazează pe o dublă demonstraţie 
(Perez, Mugny, Llavata şi Fierres, 1993). Indivizii tind să afişeze o atitudine mani- 
festă antirasistă, evitind să atribuie ţiganilor caracteristici negative, dar exprimă o 
atitudine latentă mai degrabă rasistă. Pe de altă parte, s-a observat o schimbare a 
atitudinii latente atunci cînd subiecţii sînt forţaţi să practice rasismul, făcîndu-i să-i 
descrie pe ţigani în termeni negativi. Pentru a-i scoate din acest rasism latent, trebuie, 
deci, să-i facem pe indivizi să devină conştienţi de natura reală a conduitelor lor. 
Cercetările realizate deosebesc indivizii mai mult sau mai putin discriminatori, 
ţintele acestor comportamente (de exemplu, variind statutul minorităţii etnice), natura 
(de exemplu, majoritară sau minoritară) grupului de referinţă (in-group sau out-group) şi 
norma lui (rasistă sau antirasistă). Concluziile generale arată că stereotipul nu este 
corelat cu atitudinile rasiste manifeste, ci cu rasismul latent. Subiectii mai discri- 
minatori îşi schimbă atitudinile rasiste latente cînd funcţionarea lor categorială, care 
îi face să-şi favorizeze propriul grup etnic, este, totuşi, contrazisă de antirasismul 
explicitat de către grupul lor de referinţă (conflict cognitiv-cultural). Subiectii mai 
puţin discriminatori la nivel manifest îşi schimbă atitudinile rasiste latente în direcţia 
antirasismului atunci cînd cred că propriul lor grup etnic este rasist. Deci, se observă 
o schimbare de fiecare dată cînd devenim conştienţi de faptul că sîntem noi înşine 

rasisti sau că propriul grup etnic este astfel. În măsura in care a fi rasist nu mai este 
un fapt valorificat de societate, conflictul generat de o asemenea conştientizare apare 
drept singurul capabil să modifice în viitor atitudinile rasiste neconştiente. 


Ce strategie pentru a influenţa? 


Chestiunea influenţei sociale este — aşa cum se va fi înţeles — foarte complexă. O 
aplicare coerentă presupune o teorie coerentă, pe măsura acestei complexitäti. Am 
văzut că ea trebuie să ţină cont de natura surselor care intervin, de natura atitudinilor 
a căror schimbare este urmărită şi de conflictul specific implicat. Teoria elaborării 
conflictului constituie o primă conceptualizare care permite, în mod real, să se orien- 
teze strategiile de influenţă pe baza noţiunilor teoretice integrate. Aplicațiile pe teren 
o vor valida? Dar, mai ales, societatea şi grupurile se pot angaja în strategiile de 
persuasiune care pot, în aparenţă, să şocheze, dacă nu să le contrazică aspiraţiile, aşa 
cum rezultă că ar trebui să facă din studiile noastre despre rasism şi xenofobie ? 

Îndoiala provine dintr-o serie de studii din domeniul strategiilor de influenţă (cf. 
Maggi, Mugny şi Pérez, 1993). Ele constau în a cere subiecţilor să aleagă argumente 
xenofile sau xenofobe pentru a-i convinge pe oamenii avînd o atitudine xenofobă sau 
xenofilă. Ori, se dovedeşte că subiecţii, cu totul independent de voinţa lor, tind să 
prefere argumentele mai puţin conflictuale, decît cele conflictuale. Chiar dacă am 
ajuns să-i angajäm pe aceşti subiecţi într-o strategie mai mult conflictuală (Mugny, 
Maggi, Leoni, Gianninazzi, Butera şi Pérez, 1991), mai rămîne să şi explicám această 
tendinţă. Pot fi invocate cel puţin două motive. Primul este că acest conflict ar fi 
conceput drept „rău” din punct de vedere cultural, deci, de evitat. Al doilea este că 
ar predomina o credinţă conform căreia se obţine mai multă influenţă asupra altcuiva 
fără conflict. O serie de studii (Maggi et al., 1993) arată, în consecinţă, că, dacă 
argumentele sînt explicit prezentate ca fiind eficiente, subiecţii le utilizează mai mult, 
independent de faptul că sînt mai mult sau mai puţin conflictuale. 

În cele din urmă, rezultatele nu fac decît să indice o rațiune foarte generală pentru 
care conflictul ar fi instrumentul cel mai eficace pentru intervenţie : a fi conflictual 
implică şi a fi deviant, de unde rezultă că intervenţiile conflictuale vor atrage mai 
mult atenţia. Medităm mai mult si sporim activitatea inferentialä care ne permite să le 
înţelegem sensul. Pe scurt, conflictul declanşează activităţile sociocognitive care fac 
mai intensă comunicarea socială. Nu-i un motiv pentru ca influentatorii să ia act de 
aceasta ? 


Traducere de Ingrid Ilinca 


Interventia psihosociologica si 
resursele sale tehnice 


Jean Dubost 


Problemelor umane näscute din masinism si din dezvoltarea societätilor industriale le 
răspund actorii sociali, direct confruntati cu ele, responsabilii politici — reprezentînd 
nivelul sistemelor de acţiune instituţională — precum şi inteligentzia, care produce 
discursuri de legitimare şi oferă arme de luptă cînd clasei conducătoare, cînd adversa- 
rilor săi. Ştiinţele sociale apar, mai întîi, ca domeniu de studiu şi cercetare, con- 
lucrînd apoi direct la formarea unor agenţi specifici de intervenţie. 

Patronatul, cu cadrele sale directoare, cu gestionarii şi organizatorii săi, ca şi 
mişcarea muncitorească, cu organizaţiile şi militantii săi, nu au avut nevoie de agenţi 
formaţi de ştiinţele sociale ca să intervină, dar apariţia acestora a suscitat practici 
sociale noi, în a căror căutare ne aflăm de mai mult de o jumătate de secol. Legat de 
anumite elemente teoretice şi ideologice, un rol distinct de acela de cercetător, de 
expert, de formator, de mediator, de avocat, prozelit sau militant tinde să se afirme, 
căutînd să contribuie la inventarea şi analizarea modurilor de funcţionare colectivă şi 
a raporturilor sociale. 

Chiar înainte ca meseriile de psiholog şi de sociolog al muncii sau al organizaţiilor 
să fie cu adevărat recunoscute (în Franţa, în orice caz, ele fac mai mult sau mai puţin 
obiectul unor critici şi aprehensiuni), nivelul politic încearcă să intervină prin legis- 
latia muncii, dintr-o perspectivă ce se raportează oarecum la procesele şi principiile 
propuse de către psihologi! (cf. Lois Auroux). În paralel, contextul crizei şi al răz- 
boiului economic tinde să „psihosociologizeze”, dacă putem spune aşa, strategiile 
manageriale (cf. respingerea taylorismului, introducerea cercurilor de calitate, apariţia 
grupurilor de progres, a proiectelor de întreprindere etc.). 

În ce-i priveşte pe practicieni, nu se ştie foarte bine dacă este vorba de o con- 
vergentä pe care psihologii trebuie s-o considere un pas înainte pe calea tezelor lor şi 
s-o trateze, deci, ca pe o oportunitate conjuncturală — sau dacă este, mai degrabă, 
vorba de o „recuperare”, de o formă nouă de rezistenţă sau de apărare, ce induce un 
regres al proiectului lor. Independent de faptul că cele două ipoteze nu se exclud 
reciproc, situaţia actuală lărgeşte mult piaţa consultatiilor. Din raţiuni economice 
evidente, multe întreprinderi de servicii tind să pătrundă pe această piaţă fără scrupule 
teoretice, metodologice sau ideologice excesive, respingind chiar, în numele prag- 
matismului şi al eficacitätii, orice referinţă ştiinţifică. 


1. Lege votată în 1982, pentru a institutionaliza drepturile de exprimare directă ale salariaţilor şi dreptul 
de a participa’ 

Acum 40 de ani, Institutul Tavistok pentru relatii umane din Londra fäcea dis- 
tinctia clara intre abordärile ,tehnocratice” (interventie asupra) si ,,colaborative” 
(interventie cu), mai ales sub pana lui Elliot Jaques. Aceastä opozitie si optiunea ce 
rezultă de aici se sprijină, in parte, pe lucrările lui Lewin, Moreno, Roethlisberger şi 
ale predecesorilor lor; ele corespund unei teorii a organizării împărtăşite atît de 
experimentatori, cit si de clinicieni, atît de către comportamentalisti, cit şi de curen- 
tele fenomenologic şi psihanalitic, atît de către promotorii schimbărilor voluntare 
(planned change), cît şi de cercetătorii în sociologia industrială americană : din aceas- 
tă perspectivă, obiectivele democratice şi eficacitatea organizaţională sînt obiective 
tranzitorii, cîtuşi de puţin antagoniste. Pentru a relua, de exemplu, termenii lui Katz 
şi Kahn, în numele productivităţii industriale înseşi, trebuie luptat împotriva mode- 
lului „dictatorial” în întreprindere. 

Dacă această teză s-a nuantat mai tîrziu prin luarea în calcul a unor fenomene de 
ordin economic, precum şi a celor de ordin inconştient, cultural sau istoric, în Statele 
Unite ale Americii, am asistat, la nivelul practicilor de intervenţie, la o alunecare de 
sens. Considerîndu-se siguri datorită unui ansamblu de lucrări de laborator sau reali- 
zate pe subansambluri restrînse de întreprinderi, partizanii schimbărilor planificate şi 
ai action research au trecut la cucerirea pieţei dintr-o perspectivă aplicată, propunînd 
o formă de servicii prezentată explicit ca o tehnologie socială. 

La drept vorbind, orice nouă practică de intervenţie apare în general, la început, 
ca o aplicaţie într-o împrejurare în care au apărut probleme umane, iar cunoştinţele şi 
abilităţile constituite aiurea se dovedesc mai curînd inadaptate circumstanțelor. Dar, 
pe cînd anumite curente de consultatie par să fie satisfăcute de această perspectivă de 
aplicare sau de transfer, altele au căutat în mod constant să se debaraseze de ea, nu 
numai pentru a crea elemente teoretice şi abilităţi specifice plecînd de la o bază 
socioclinică personală (mentinind, în consecinţă, referinţa la noţiunea de cercetare- 
-actiune), dar şi pentru a păstra scopurile care o desemnează ca pe o practică ce 
refuză reducerea la un demers pur instrumental. 

Se regăsesc aici, aparent, cele două tipuri de abordare între care Jaques face 
distincţie ; în cea dintii, referinţa la ideea de democraţie devine model de funcţionare, 
teorie normativă a organizării, dispozitiv tehnic ; în cea de-a doua, ea ghidează mo- 
dul de structurare a procesului de intervenţie, lăsînd deschisă problema unui model 
de funcţionare, refuzînd sau evitînd să decreteze norme, considerînd că teoria nu este 
niciodată încheiată, că ea trebuie reconstruită şi reactualizată cu ocazia fiecărei noi 
intervenţii. 

Pentru partizanii abordării colaborative ar exista, deci, mai multe aporii în modul 
de prezentare a dezvoltării organizaționale, aceeaşi contradicţie apărînd si în cazul 
concepţiei tehnocratice. Dar dacă, în practică, alunecarea de sens semnalată de schim- 
barea de etichetă (de la planned change la DO) corespunde, cel mai adesea, abando- 
nării unei perspective de cercetare de către consultantii serioşi, dornici să promoveze 
expansiunea la o scară mai mare a activităţilor lor, precum şi unei tendinţe de autono- 
mizare a „culturalului” (adică unei abandonări a concepţiei sociotehnice), nu e la fel 
de sigur că, sub acoperirea unei terminologii liniştitoare pentru directorii potenţialilor 
clienţi, aceştia nu rămîn mai aproape decît mărturisesc de perspectivele iniţiale ale 
„schimbării planificate” în conduita lor de intervenţie. Si, în paralel, este clar cá nu 
ajunge să fii angajat pe partea abordării colaborative, să mentii o conexiune puternică 
între punctul de vedere psihologic şi cel sociologic, între cercetare şi acţiune, pentru 
a evita riscul mereu prezent de a fi instrumentalizat de către un actor pe cheltuiala 
altuia. 

Dacă, în practică, nu putem identifica întotdeauna DO-ul' cu abordarea tehno- 
cratică, nu e mai puţin adevărat că distincţia pe care am amintit-o mai sus ni se pare 
la fel de pertinentă pentru a clarifica oferta practicienilor şi condiţiile de posibilitate 
ale unei intervenţii ce refuză să se reducă la o simplă inginerie. 

Conjunctura economică şi ideologică actuală, evocată mai sus, deschide într-adevăr, 
din nou, în Franţa, piaţa consultatiilor şi a intervențiilor în mediul industrial, deşi, in 
acelaşi timp, cererile sînt mai mult de tip instrumental : 


- „Voi care aveţi reputaţia de a şti să formati, veniţi să le instruiți pe cadrele 
noastre să mobilizeze personalul asupra obiectivelor proiectului nostru de între- 
prindere”. 

- „Voi, specialişti ai comunicării, veniţi să faceţi un studiu «imagine» pentru a-i 
sensibiliza pe agenţi în privinţa rolului lor comercial sau a raportului între ser- 
vicii". 

- „Voi, practicieni ai cercurilor de calitate, veniţi să ne ajutaţi să le introducem în 
atelierele noastre”... 


Este tentant, pentru cel care primeşte o asemenea comandă, să accepte rolul de 
prestator de servicii, fără să invite la o reflecţie mai aprofundată asupra pertinentei 
operaţiei decise, asupra ratiunilor care îl determină pe reclamant să o „sub-trateze”, 
asupra raporturilor între această soluţie şi problemele sau dificultăţile prin care trece 
unitatea etc. Este clar că oferta de „tehnologii sociale” pare să corespundă cererii. Ea 
întreţine iluzia că o tehnică de intervenţie a unui agent extern va putea rezolva con- 
tradictiile realităţii, fără alte cheltuieli pentru cel care face comanda decît cele legate 
de onorariul şi de timpul acordat, precum şi cele privind sprijinul superficial al ierar- 
hiei la iniţierea operaţiunii ; adică, fără ca procesul să schimbe poziţiile respective 
ale actorilor, repartiţia puterii, partajul eforturilor şi cîştigurilor în diferite domenii. 
Această credinţă magică a responsabililor în puterea tehnicii în problemele umane (în 
timp ce literatura managerială cere să se recunoască dimensiunile iraționale ale com- 
portamentului salariaţilor) poate fi, evident, interpretată ca o încercare de apărare a 
unui manager prea puţin interesat să plătească prin propria-i implicare ; or, răspun- 
zind la comanda lui, nu se va facilita stabilirea unor condiţii propice analizei unui 
asemenea proces. Dacă faptul de a încuraja iluzia poate fi uneori mai rentabil pe 
termen scurt şi confortabil pentru psihismul consultantului (căci o poziţie de prestator 
de servicii permite să se facă economie de analiza cererii, ceea ce simplifică problema 
si este liniştitor pentru toată lumea - sau aproape - cel putin la inceput...), nu credem 
că a pune de acord pe susţinătorii operaţiunilor de mobilizare psihosociologică ar fi o 
strategie bună pe termen lung: se poate prevedea nu numai că acestea se vor releva 
incapabile să opereze schimbările aşteptate, ci vor fi, de asemenea, refuzate şi de- 
nuntate ca acţiuni de îndoctrinare de către actorii în chestiune. 

Ni se pare, deci, deosebit de important, ca psihosociologi, să rămînem prezenţi pe 
piaţa consultatiei în mediul industrial şi, în mod mai general, în organizaţiile care se 
angajează în eforturi de ameliorare a funcţionării lor colective ; în acelaşi timp, însă, 
trebuie să menţinem cu toată fermitatea posibilă condiţiile de intervenţie ce ni se par 
ne-mistificatoare, mai ales : 


e faptul de a considera teoriile în chestiune ca mereu neterminate, mereu infiltrate 
cu elemente ideologice, niciodată apte să fondeze o Autoritate ; 

e faptul de a menţine explicită referinţa la ştiinţele umane şi sociale, adică, între 
altele, faptul de a considera că orice intervenţie trebuie să rămînă în legătură cu 


1. Dezvoltare organizaţională (n. tr.). 

un proiect de cercetare ale cärui obiecte sint, mai intii, procesul de consultare in 
el însuşi, dar şi sistemul care necesită intervenţia, precum şi categoria de feno- 
mene asupra cărora se îndreaptă lucrarea ; 

* faptul de a menţine un continuu semn de întrebare asupra sensului practicilor 
noastre, asupra funcţiilor sociale pe care le asigură, asupra condiţiilor care favo- 
rizează apariţia acestora, dezvoltarea sau respingerea lor. 


Cunoaştem destul de bine dificultăţile de care se izbesc asemenea exigente ; este 
preţul care trebuie plătit de către consultanţi pentru a ieşi din logica raportului strict 
comercial şi a efectelor sale perverse, de sub dominaţia curentelor ideologice pe care 
le resimtim ca şi partenerii noştri, şi pentru a păstra şanse de a funcţiona şi progresa 
pe termen mediu şi lung. 

Acestea fiind zise, menţinerea unei practici de intervenţie locală, în care toţi acto- 
rii implicaţi sînt asociaţi şi care se opune perspectivei tehnologice de producere a 
unor instrumente de îndoctrinare sau de mobilizare psiho-ideologică, nu trebuie să ne 
facă să neglijăm aspectele tehnice şi să examinăm în ce raport ne aflăm faţă de acestea. 

Să abordăm problema plecînd, mai întîi, de la noţiunea de metodă. Reflectînd 
asupra termenilor de bază ai oricărei intervenţii, nu am reţinut acest nume, ci am 
grupat sub apelativul de „proces” toate tehnicile agentului, munca desfăşurată prin 
intilnirile sale cu actorii, efectele sale asupra sistemului, factorii care au generat 
problema şi cererea de consultare, reprezentările proprietăţilor muncii la cei care 
intervin şi la actorii înşişi, regulile şi principiile pe care şi le impun pentru ca aceste 
proprietăţi să existe. Abordarea mea conceptuală nu elimină, evident, noţiunea de 
metodă şi recunoaşte locul pe care i-l acordă diferite curente şi diferiţi autori, dar, 
atunci cînd se aplică propriei mele practici, ea ţine, mai ales, cont de faptul că terme- 
nul metodă desemnează calea pe care mergem şi că aceasta nu este niciodată cunos- 
cută în totalitate înainte de a fi ajuns la capătul ei. Cred că este util şi necesar să ne 
întrebăm cit mai des ce cale să urmăm, cum de ne-am îndepărtat de drumul prevăzut 
şi să clarificám toti factorii accesibili care pot explica abaterile ; dar cred la fel de 
ferm în necesitatea de a lăsa problema metodei deschisă în momentul în care o cerere 
începe să se contureze, să nu-i răspundem prea devreme cu o propunere rezultată 
dintr-un model prealabil, pe care am încerca să-l standardizăm, sau dintr-o gamă de 
modele între care ar trebui să alegem. Problema metodei face parte, din cîte ni se 
pare, dintr-o muncă în colaborare, fiind cu necesitate obiectul unei cercetări comune 
care comportă şi momente de negociere. 

Ceea ce - după părerea diferiților actori în chestiune — s-a dovedit a fi o „metodă 
bună” într-o situaţie concretă dată, poate fi adesea transpus, fără mari adaptări, într-un alt 
caz, dar poate şi să nu se potrivească din motive care nu apar decît pe parcurs. Am, 
deci, tendinţa de a nu prezenta o metodă definită unilateral, ci caut, mai degrabă, să 
analizez principiile, regulile, scopurile, ipotezele, reprezentările iniţiale purtătoare de 
opţiuni metodologice, care se clarifică pe parcurs printr-o muncă de analiză şi re- 
flectie referitoare, în acelaşi timp, la sistem, la actorii în chestiune, la participarea lor 
la lucru, cît si la obiect (Ce vrem să facem? Ce vrem să schimbăm ? De ce?) si la 
factorii generatori ai problemei. În acelaşi timp, nu îmi interzic citusi de putin să 
contribui şi eu la structurarea metodologică şi tehnică a procesului, luînd iniţiative 
sau făcînd propuneri ; şi tind, de la un anume moment încolo, să fixez modalităţi de 
lucru şi un cadru tehnic ce îi angajează, în acelaşi timp, pe o durată determinată, pe 
participanţi şi pe consultanţi. 

Recunosc că atitudinea mea comportă o anume suspiciune în legătură cu tot ceea 
ce ar ţine de tehnici, o poziţie critică în privinţa celor care au tendinţa de a privilegia 

sau de a autonomiza acest aspect, făcînd din el un fetiş sau încărcîndu-l prea mult cu 
o dimensiune ideologică. În acelaşi timp, cred că e o naivitate să spunem că activi- 
tatea indusă de o intervenţie nu s-ar baza pe tehnici, că ar putea opera în afara unui 
univers tehnic, că tot comportamentul meu n-ar fi orientat de resursele tehnice, de 
abilităţile şi de cunoştinţele dobindite în timpul formării şi de experienţele mele ante- 
rioare. Dacă se face apel la mine, este tocmai pentru că mi se atribuie competenţe 
într-un domeniu care pare, tocmai, să ţină de solicitanti, avînd în vedere natura pro- 
blemelor pe care şi le pun şi pe care le doresc tratate. 

Înţeleg, pe de altă parte, să se opteze pentru stabilizarea unui dispozitiv tehnic, 
netolerînd decît o gamă foarte restrinsá de variante, în speranţa de a constitui un 
corpus omogen de observaţii socioclinice, pentru a-l trata, mai apoi, într-o perspec- 
tivă comparatistă sau diferenţială. În măsura în care intervenţia este considerată o 
strategie de cercetare ce dă acces la fenomene inaccesibile prin metode convenţionale, 
tehnica de structurare a procesului devine un dispozitiv de insertie - ceea ce G. 
Palmade numeşte dispozitiv „in(tra)formativ” al fenomenelor luate în studiu. Aspec- 
tele tehnice ale intervenţiei sociologice condusă de Touraine sau ale sociopsihanalizei 
lui Mendel trebuie, deci, considerate dintr-o asemenea perspectivă. 

Dar practicianul care întelege să rămînă disponibil pentru cereri foarte diverse sau 
cel care, păstrînd un scop de cercetare, consideră că dispozitivul trebuie reinventat şi 
construit în fiecare zi, că el constituie un obiect de lucru în el însuşi, acesta, deci, 
trebuie să renunţe la un asemenea avantaj. Modul de structurare a procesului poate 
deveni atunci nu numai obiect de lucru pentru participanţi, ci şi obiectul unor cer- 
cetări ulterioare conduse de cei care intervin. 

S-ar putea încerca atunci, de exemplu, să se facă mai inteligibilă, în determinarea 
tehnicilor, influenţa diferitelor variabile - precum natura locului (intra- sau trans-orga- 
nizational), proprietăţile sistemului (grad de centralizare, toleranța la diferenţiere, 
forme de autoritate, talie, ecologie), natura obiectelor, funcţiile externe vizate de către 
actori, resursele echipei de consultanţi aleşi, orientările lor teoretice, fenomenele de 
modă, costurile etc. La sfîrşitul acestui articol, vom evoca în grabă această problemă 
a diferentierii practicilor în funcţie de cîmpul în care apar. 

Independent de raportul pe care fiecare curent de intervenţie îl întreţine cu pro- 
blema tehnică, şi pentru a schiţa o cale de reflecţie asupra alegerilor operate de 
practicieni şi/sau de comanditarii lor, aş încerca să răspund la întrebarea : care sînt 
sursele ce alimentează practicile de intervenţie psihosociologica ? 

Mi se pare că se pot distinge trei categorii de surse: metodele de investigaţie ale 
ştiinţelor sociale ; cele care s-au constituit prin activităţi de formare şi de psihotera- 
pie ; practicile sociale de intervenţie şi de acţiune ce există deja în diferite cîmpuri 
culturale. Fiecare comportă presupoziţii, principii strategice, o logică proprie şi pre- 
zintă proprietăţi diferite. 


Metodele de investigare 
ale ştiinţelor sociale ca surse tehnice 


Noţiunea de experiment: dacă luăm în considerare primele cercetări ale lui J.B. 
Godin, anumite tentative ale lui Taylor, lucrările lui E. Mayo ca şi antecedentele 
intervenţiei psihosociologice, ideea de experiment de teren a constituit foarte devreme 
o sursă tehnică importantă. Ea a hrănit, mai târziu, o parte din lucrările şcolii 

lewiniene (cf. Coch si French), aparind apoi de citeva ori in interventiile de tip cer- 
cetare-actiune (cf. social experiments in cimpul urban sau in anumite intreprinderi) 
sau, mult mai putin pregnant, la Touraine. 

Nu e de mirare că abordarea colaborativă antrenează opţiunea pentru o abordare 
clinică ; aceasta cu atît mai mult cu cît, după Lewin, elevii săi americani au folosit 
atit de putin tehnicile sale experimentale. 

Vocatia practicilor de intervenţie pare să le situeze, ca strategii de cercetare, în 
amonte sau în aval faţă de un demers teoretico-experimental, mai degrabă decît la 
nivelul operaţiilor vizînd administrarea unei dovezi. Totuşi, din momentul în care 
practicienii includ în activitatea lor o dimensiune de cercetare, fie şi numai ca să 
cunoască mai bine proprietăţile tehnicilor folosite, ei ajung să-şi planifice o parte a 
demersului dintr-o perspectivă ce autorizează exploatarea experimentalistă sau dife- 
rentialista a rezultatelor. 

La celălalt pol al metodelor de investigare, observația participativă, aşa cum a 
fost folosită de anumiţi sociologi sau etnologi reprezintă o sursă tehnică folosită nu 
numai în mediu deschis, ci şi în cîmpul sanitar şi social, sau chiar în mediu industrial. 
Este uimitor să vedem cîti psihosociologi au fost, de exemplu, interesaţi de modul în 
care F. Favret-Saada a reluat şi transformat această abordare în cîmpul etnologiei, 
plecînd de la practica psihanalitică. 

Între aceşti doi poli, tehnicile de anchetă de teren furnizează, cu prioritate, punc- 
tul de plecare pentru practicile de intervenţie : studii calitative şi/sau cantitative pe un 
eşantion sau pe bază de recensămînt, asociate sau nu cu studii monografice, istorice, 
folosind analiza documentelor disponibile sau a instrumentelor mai specializate, pre- 
cum testele sociometrice. Instrumentele de înregistrare (audio şi video) au fost, ade- 
sea, folosite din plin şi rămîn, în cazul anumitor practici, o condiţie tehnică sau un 
auxiliar important în munca de analiză, de restituire în faţa participanţilor sau de 
punere în interacţiune a actorilor. 

Strategia generală de intervenţie care subintinde recursul la aceste tehnici de cer- 
cetare sau de studiu se bazează pe ideea că actorilor le lipsesc informaţii obiective, 
consultantii fiind în stare să mărească nivelul de cunoaştere a sistemului si a actorilor 
înşişi, producînd date valide ; comunicarea rezultatelor ar ajuta la a lua distanţa ne- 
cesară, la o mai bună caracterizare a situaţiilor, la identificarea problemelor, la dega- 
jarea obiectivelor, la alegerea variabilelor de acţiune, la înţelegerea fenomenelor ce 
stînjenesc progresul către scopurile propuse, a motivelor blocajelor, a mizelor con- 
flictuale, a naturii rezistentelor, a originii disfunctionalitätilor, a semnificației con- 
duitelor. 

Consideraţi a deţine capacitatea de a duce la capăt investigaţiile necesare pentru a 
informa despre starea de funcţionare resimţită ca deficientă, cei care intervin sînt 
invitaţi cînd să pună un diagnostic (completat sau nu cu recomandări), cînd să pro- 
ducă o analiză descriptivă sau un ansamblu de observaţii sau de puncte de vedere ce 
permit actorilor să elaboreze singuri un diagnostic sau să angajeze o muncă de analiză 
sau de interpretare. În toate aceste cazuri, fie că rezultatele sînt sprijinite de un scop 
demonstrativ, fie că sînt prezentate doar ca percepţia unui agent exterior, se consideră 
raţional să se separe (sau să se alterneze) fazele de studiu cu fazele de acţiune. Con- 
sultantii pot fi doar invitaţi să colaboreze la cele dintii (ceea ce tinde să-i menţină, de 
fapt, într-un rol de expert, de prestator de cercetare sau de studiu) sau să însoţească 
procesul pînă la atingerea efectelor dorite. În orice caz, răspunsurile la întrebări, 
precum „cine va avea acces la informaţiile rezultate din investigaţie, cine va participa 
la munca de exploatare a rezultatelor, cine va dirija lucrul, cine va alege opţiunile, 

decide soluţiile etc.”, vor determina caracterul intervenţiei (şi aceasta într-o măsură 
mai mare decît diviziunea muncii între consultanţi si actori în operaţiunile din diferite 
faze de studiu). 

Se poate remarca faptul că în Franţa, ca şi aiurea, primele interventii-consultatie 
făcute după război s-au alimentat, mai ales, din această sursă ; chiar şi astăzi, acesta 
este, adesea, modul în care asemenea intervenţii sînt structurate de la început; ac- 
tualmente, de exemplu, comandarea unui studiu „imagine” este adesea modul în care 
responsabilii unui stabiliment industrial cer unui cabinet exterior să-i ajute să instituie 
un „proiect de întreprindere”. În cu totul alt domeniu, acela al intervenţiei în colecti- 
vitätile ţărăneşti din ţările lumii a treia, lucrarea lui G. Le Boterf arată importanţa 
acestei surse tehnice. Limitele acestui mod de structurare tehnică a procesului au fost, 
totuşi, resimtite de multă vreme (cf. Lévy, 1980). S-ar putea spune că experienţa 
celebră a lui Hawthorne scotea deja la iveală anumite limite. În legătură cu riscurile 
existente şi gîndind, mai ales, la cazurile de interventie-consultatie intraorganiza- 
tionalä, vom face în trecere trei remarci : 


e Munca este dirijată de o echipă externă, insuficient asociată cu actorii în ches- 
tiune : cercetătorii sau cei însărcinaţi cu studiul lucrează pe fenomenele sau discur- 
surile culese de la indivizi sau mici grupuri ; ei construiesc din exterior o imagine 
eventual obiectivă şi fidelă ; în ciuda eforturilor lor pentru a le exprima într-o 
formă suficient de prudentă şi cît mai puţin agresivă (sau pentru a face o de- 
monstratie convingătoare), rezultatele sînt prea îndepărtate de reprezentările ce 
există în cîmpul conştiinţei actorilor pentru a fi acceptabile ; participanţii au impresia 
că li se trînteşte în faţă un raport cu valoare de evaluare. Sociologi precum Crozier 
sau Sainsaulieu evocă, adesea, cu uimire violenţa reacţiilor pe care le provoacă 
prezentarea rezultatelor obţinute : respingere, minie, negare, depresie etc. Dacă 
multe din intervenţiile în care faza de studiu era concepută ca un punct de plecare 
se opresc, de fapt, la prezentarea rezultatelor, aceasta se întîmplă, adesea, pentru 
că prezentarea a funcţionat ca o operaţie de interpretare sălbatică. Nimeni nu ştie 
cum s-o primească: ea trebuie uitată, îngropată; după o perioadă in care nimeni 
nu mai îndrăzneşte să ia iniţiativa în raport cu proiectul iniţial, dacă apare, totuşi, 
o decizie de redemarare, se alege, de exemplu, lansarea unei acţiuni de formare 
fără legătură cu etapa iniţială şi realizată de o altă echipă de consultanţi. 

* Un alt risc se leagă de analiza insuficientă a cererii şi de iluziile corelate ; de 
exemplu, ideea de a pune să se realizeze o anchetă asupra întregului personal 
poate veni din speranţa magică în faptul că etalarea sentimentelor şi a poziţiilor 
antagoniste, munca de recenzare, de inventariere, de constatare a stării de lucruri, 
cum se spune adesea, va permite apariţia unui consens care să restaureze coe- 
ziunea, să degaje o soluţie de sinteză sau, cel puţin, un ansamblu de compromisuri 
acceptabile de către toată lumea, permitind, mai ales, să se facă economie de o 
întreagă muncă de exprimare în confruntări face-ă-face şi de evoluţia diferitelor 
parti în chestiune. Textul lui André Lévy, citat mai sus, dezvoltă foarte clar acest 
aspect. 

* Grija legitimă de a obţine informaţii suficient de complete, de semnificative, de 
»reprezentative”, induce o anume logică în timpul elaborării proiectului - mai 
ales atunci cînd se caută să se asocieze toti partenerii în chestiune - ceea ce 
determină multiplicarea temelor de studiu, diversitatea şi talia eşantionului (în 
marile unităţi) ; se alege, în acest caz, o soluţie presupunînd o echipă şi, mai ales, 
termene lungi de realizare, mărind astfel riscul de decalaj între faza de investigare 
şi data de începere a muncii de exploatare a rezultatelor. 


268 PSIHOLOGIE SOCIALA 


Printre mijloacele de reducere a acestor riscuri, atunci cind se simte, in timpul 
muncii de analiza a cererii, interesul de a concepe munca de studiu sau de anchetä ca 
pe o mediere oportună si necesară, se poate încerca : 


e să se fractioneze investigația (pe teme, categorii de actori etc.) şi să se alterneze 
faze scurte de anchetă sau de cercetare, corespunzînd unor mize mai modeste, cu 
munca asupra rezultatelor ; cu alte cuvinte, să se prefere opţiunile care procedează 
în mici etape succesive ; 

* să se asocieze toti partenerii în chestiune, într-o măsură compatibilă cu posibi- 
litätile lor efective de participare ; această intenţie de asociere duce, de asemenea, 
la lărgirea evantaiului de tehnici, transformindu-le pentru a le adapta perspectivei 
de intervenţie ; 

* să se prefere unor raporturi prea elaborate şi conceptualizate raportäri care rămîn 
mai aproape de expresia spontană, acordind răgazul necesar muncii de recunoas- 
tere şi de apropiere ; activitatea interpretativă este, astfel, dirijată spre locurile în 
care interacţiunile sînt favorizate ; ea rezultă dintr-un efort colectiv ce autorizează 
contradicţiile şi dezbaterile ; ca şi prezentarea însăşi, ea este supusă regulilor de 
interpretare clinică. 


Oricare ar fi tehnicile de investigare folosite, cei care intervin nu trebuie să se lase 
duşi de logica proprie cîmpului ştiinţific din care aceasta rezultă, ci să regîndească 
totul logic (de exemplu, criteriile de stiintificitate : validitate, pertinentä, fecunditate) 
în funcţie de principiile specifice relaţiei de consultatie, alimentată mai mult din cea 
de-a doua sursă tehnică de intervenţie (analizată mai jos). 

În ce mă priveşte, în ciuda rezervelor exprimate, nu optez pentru o poziţie radical 
ostilă recurgerii la această primă sursă; ea mi se pare adesea de neocolit şi imi 
amintesc de cazuri în care a permis iniţierea unei munci de colaborare de lungă durată 
(sau un sprijin preţios pe parcurs) ; dar mi se pare întotdeauna util să mă întreb asupra 
gradului său de relevanţă, a posibilităţii de a ne dispensa de ea, de a compara avanta- 
jele şi inconvenientele tehnicilor rezultate din această primă sursă cu cele extrase din 
celelalte două - pástrind în minte naivitatea postulatului implicit pe care l-am putea 
simplifica în formula: „Este de ajuns să se stabilească anumite adevăruri şi să le 
comunicăm oamenilor pentru ca aceştia să se schimbe”. 


Tehnicile rezultate din practicile 
de formare şi din psihoterapie 


De fiecare dată cînd un nou mod de formare, de perfecţionare sau chiar de învăţare a 
antrenat sentimentul că s-a descoperit o pedagogie profundă pe planul indivizilor, a 
existat tentatia de a o face să părăsească şcoala sau centrul în care a apărut pentru a o 
aplica direct unor grupuri naturale. Se trece, astfel, de la perspectiva unei formări ale 
cărei efecte de schimbare socială ar rezulta din transferul de achiziţii ale elevului 
asupra locului său de muncă sau de viaţă la o perspectivă de intervenţie în care 
grupurile, organizaţiile, „instituţiile” ar urma să se perfecţioneze, să evolueze, să 
capete noi proprietăţi în acelaşi timp, ca şi indivizii care le compun. 

În general, toate tehnicile de dezvoltare organizaţională rezultă din cîmpul de 
formare şi, adesea, ele se prezintă ca o simplă aplicaţie pe un caz concret a unei 
formule puse la punct într-un centru specializat sau rezultat, la rîndu-i, dintr-un expe- 

riment efectuat într-un laborator de psihologie socială sau de pedagogie. Şcoala 
lewiniană alesese această cale cu NTL! (cuvîntul laboratory desemnează clar ideea de 
a experimenta pe scară redusă metodele de schimbare susceptibile să fie aplicate mai 
apoi în diferite sectoare ale societăţii). Una dintre concepţiile iniţiale de la Tavistock 
mergea în acelaşi sens (cf. articolul lui E. Jaques din 1948, tradus în nr. 3/ 1972 al 
revistei ,Connexions”). 

Dată fiind importanţa căpătată de referinţa psihanalitică în această orientare, pre- 
cum şi dubla formaţie a membrilor fondatori ai Institutului Tavistock, acest ultim 
exemplu ne încurajează să regrupăm, în această categorie de surse tehnice, practicile 
de formare, de consultare psihologică (counselling) şi de psihoterapie. Dar trebuie 
amintit, în acelaşi timp, că în cadrul întreprinderii Glacier Métal Company echipa lui 
Jaques a transformat continuu această bază tehnică pentru a ajunge la ceea ce s-a 
numit, din 1964, social analysis, în timp ce alţi membri ai aceluiaşi grup (Rice, Trist, 
Bridger s. cl.) puneau bazele abordării sociotehnice din care au rezultat numeroase 
cercetäri-actiune şi, mai ales, mişcarea de democraţie industrială. 

Se poate face o paralelă cu evoluţia unei asociaţii ca ARIP?-ul: prima sa inter- 
ventie psihosociologică de lungă durată în întreprinderea Geigy a constat tocmai în 
transpunerea la nivelul statului major a metodelor grupului de bază, experimentate 
anterior (cf. J.C. Rouchy, 1972); intervenţiile ce au urmat, atit în mediu industrial, 
cît şi în cîmp sanitar sau social, nu au încetat să se diversifice, în funcţie de natura 
cererilor, a structurilor de organizare, a orientărilor specifice fiecărui membru al 
asociaţiei. Dar dacă, în Franţa şi în ţările străine în care a intervenit ARIP-ul, un 
asemenea grup n-a fost niciodată tentat de stabilizarea unuia sau a mai multor dis- 
pozitive tehnice de felul DO-ului, practicile de formare şi de psihoterapie au constituit 
întotdeauna sursa dominantă a activităţii sale, în timp ce, pe plan teoretic, creştea 
importanţa referintei la psihanaliză. 

Anumiți autori francezi, care s-au inspirat din aceleaşi surse teoretice, nu au urmă- 
rit tehnic această evoluţie ; G. Mendel şi echipa lui, de exemplu, au conceput direct, 
dintr-o perspectivă de intervenţie intraorganizationalä, un dispozitiv de analiză ce 
permitea puţine variante şi care se voia — fără să reuşească, după părerea noastră — 
lipsit de orice intenţie educativă (cf. „Sociopsihanaliza”, nr. 1-10, Payot). D. Anzieu 
a transpus într-o perspectivă a tratamentului organizaţiei spitaliceşti practica psihote- 
rapiei analitice, înscriind-o, de la început, într-o structură tehnică inspirată de notiu- 
nea de aparat psihic de grup (R. Kaës), care ar reprezenta, pe plan organizational, un 
echivalent simbolic al celei de-a doua topici freudiene. A. Lévy si, a fortiori, J.C. 
Rouchy sau E. Enriquez consideră, dimpotrivă, că procesul de elaborare a dispo- 
zitivului (iniţierea şi reiterările eventuale de parcurs) este un obiect de lucru integrat 
procesului de colaborare cu solicitantii. 

Nu toate metodele de intervenţie care fac apel din punct de vedere tehnic la prac- 
ticile de formare psihosocială au aceleaşi referinţe teoretice şi, dacă am vrea să fim 
mai puţin schematici, ar trebui să le distingem, evident, în funcţie de orientările 
pedagogice şi de teoriile de învăţare la care se referă: de la tehnici de condiţionare, 
de întărire sau de antrenament la metode active, la pedagogia proiectului, la pedagogia 
instituţională, trecînd prin studiul cazurilor, al jocurilor de simulare, prin utilizarea 
autoscopiei, a grupurilor de analiză a practicilor profesionale. Un criteriu important 
de diferenţiere a practicilor de interventie-consultatie şi a tehnicilor lor poate fi găsit 
printre conceptele elaborate de către G. Palmade în cîmpul formării şi al reuniunilor : 


1. National Training Laboratory. 
2. Association pour la Recherche et l'Intervention Psychologiques. 

functii externe ale activitätilor angajate, functii interne asigurate sau nu de cätre 
consultanti in cimpul productiei, al facilitärii si, mai ales, al reglärii (extra- sau auto- 
-insotitoare sau dinamică). 

Ca si pentru interventiile care se echipeazä tehnic cu metode din stiintele sociale, 
cele care vin dinspre practicile de formare au apärut, adesea, sub presiunea cererilor 
adresate celor care intervin. Într-adevär, activitätile de formare reprezintä un prece- 
dent ce permite sä se cunoascä potentialii consultanti. În afarä de aceasta, aspectele 
economico-practice nu sint intotdeauna absente dintr-o cerere adresatä practicienilor 
formării, in măsura in care instruirea poate apărea drept mai rapidă, mai raţională şi 
mai puţin costisitoare în chiar sînul serviciilor unei organizaţii unde există deja stagii 
la care sînt înscrişi N agenţi cu titlu individual. În fine, de o bucată de vreme, cuvin- 
tul de ordine vizează descentralizarea ; trebuie să se îndesească acţiunile de formare a 
responsabililor locali şi se speră, în acelaşi timp, că eficacitatea acesteia va creşte 
astfel, precum şi gradul ei de adaptare la aşteptările unităţii sau ale serviciului în 
chestiune. 

Ideea că o formulă de formare psihosocială (concepută şi experimentată pentru 
indivizi care nu se cunosc şi care se presupun că îşi transferă cele învăţate în unităţile 
lor respective) şi-ar păstra aceleaşi proprietăţi atunci cînd se adresează unui grup 
natural este, evident, falsă ; dar, chiar dacă nimeni nu se gîndeşte serios să o susţină, 
ea continuă, totuşi, să se afle la baza multor cereri de acest gen. Nu vrem să spunem 
prin aceasta că transferul o face cu necesitate irelevantă, ci că ea dă alte rezultate 
decît cele aşteptate în interiorul amplasamentului iniţial. 

În general, principiul strategic care subintinde cererea şi oferta în cazul unor 
asemenea intervenţii postulează cunoaşterea prealabilă a soluţiei la problema siste- 
mului în chestiune (spre deosebire de cazurile evocate anterior); aplicînd pe amplasa- 
mentul organizational, asupra totalitätii sau asupra unei proporţii semnificative de 
agenţi, metoda la care ne referim, credem că putem atinge masa critică, permitind să 
obţinem schimbarea socială dorită pe plan local. În logica modelului medical care 
funcţionează în mod subiacent, responsabilii unităţii au pus un diagnostic şi au 
prescris tratamentul pe care îl delegă celor ce intervin din exterior. În raport cu 
situaţiile descrise în legătură cu prima sursă tehnică, riscul constă în a ne înşela 
asupra pertinentei remediului sau asupra amindurora şi în faptul că multă vreme nu 
avem mijloace de a verifica validitatea ipotezelor. 

Lăsînd deoparte calitatea intuitiilor celor însărcinaţi să ia decizii, un asemenea 
risc e, evident, legat de tipul de formare pe care îl alegem: cu cît programele vor fi 
mai structurate şi mai structurante, cu atît mai puţin activitatea angajată va autoriza 
derivele necesare unei noi enuntäri, mai adecvate, a problemei initiale, astfel încît 
să-i percepem dimensiunile reale. Riscul nu poate fi micşorat decît dacă, de ambele 
parti, există voinţa de a investi într-o activitate adecvată de analiză a cererii. Încă o 
dată, consultantii prea grăbiţi să-şi umple caietul de comenzi, să-şi asigure „încăr- 
carea”, prea inclinati să-şi satisfacă imediat clientul sau prea dependenţi de autoritatea 
pe care acesta o reprezintă se vor lăsa prinşi în capcana prestărilor de servicii. În 
paralel, solicitantii prea siguri de propriul lor diagnostic sau care se tem prea mult de 
repunerea lui în chestiune şi se tem să nu fie antrenați într-un proces mai costisitor 
pentru ei din punct de vedere psihologic riscă să comande o activitate inadecvată 
obţinerii efectelor de schimbare dorite. 

Un mijloc tehnic (institutionalizat, de altfel, mai mult de 20 de ani într-un mare 
serviciu public) pentru a încerca să reducem acest risc consistă în a nu iniţia interven- 
tii sociopedagogice fără a proceda mai întîi la o anchetă pe lîngă actorii în chestiune 

şi pe lîngă celelalte straturi ierarhice ale stabilimentului. Acest recurs la tehnicile din 
primul grup nu are ca funcţie doar lărgirea compoziţiei agentului de diagnostic prea- 
labil, ci şi ridicarea personalului în chestiune la rangul de actor mai activ în propria-i 
formare, detectarea, printre cadre, a celor gata să se asocieze pregătirii deciziilor, 
elaborării programelor, construirii pedagogice a acţiunii şi dirijärii stagiilor, sau ana- 
liza cererii de responsabili, pentru a o confrunta cu cea referitoare la alţi actori şi 
pentru a menţine această dimensiune prezentă în tot timpul procesului. 

Un asemenea dispozitiv tehnic nu este de ajuns; el nu poate suplini dificultăţile 
pe care consultantul ales le poate intilni în asumarea acestui rol. Competența celui 
care intervine, din partea căruia se aşteaptă să preia friiele situaţiei, să dirijeze, să 
animeze activităţi de formare psihosocială într-o anume întreprindere sau doar să 
formeze formatori interni, nu se reduce doar la stăpînirea unei practici de formare ; 
nu este, de altfel, suficient să se înlocuiască adjectivul „psihosocial” cu „sociopro- 
fesional” pentru a micşora dificultăţile ; chiar din perspectiva inginerească (sau a 
metaforei medicale), el trebuie să poată completa tipul de formare cerut cu celelalte, 
să dispună de o teorie a condiţiilor în care cutare acţiune este susceptibilă să antreneze 
cutare efecte — şi ce tipuri de efecte — asupra sistemului, să negocieze procedurile 
tehnice care vor permite să se producă informaţiile ce lipsesc, să poarte o grijă perma- 
nentă în ce priveşte urmărirea şi evaluarea situaţiei etc. Dar este frapant să se observe 
că literatura abundentă produsă de cazul Glacier nu evocă niciodată recurgerea la 
activităţi de formare (dacă nu plecînd de la al cincisprezecelea an de interventie- 
-consultatie, pentru a comunica responsabililor altor întreprinderi invátimintele extra- 
se din activitatea socioanalitică) ; practica permanentă a intervenţiei socio-analitice se 
deschide către o critică a limitelor lui staff and line, către problemele de remunerare 
etc. Si nu către tehnicile de acţiune pentru formarea cadrelor, a maiştrilor sau a 
personalului executant. Ea împărtăşeşte, alături de curentul sociotehnic şi de marea 
majoritate a sociologilor organizării, convingerea că modul de comportament al per- 
soanelor, structurile organizatorice şi cultura întreprinderii sînt interdependente, că 
elementele caracteristice ale tehnologiilor de producţie şi modul de funcţionare colec- 
tivă intretin acelaşi raport şi că o formare neinsotitá de schimbări afectind structura şi 
instituţiile interne este incapabilă să obţină o adevărată evoluţie. 

Această ultimă remarcă ne face să examinăm cea de-a treia categorie de surse 
tehnice. 


Practicile sociale de intervenţie 
existente deja în societate 


Faptul de interveni - de a „veni între” o persoană, un grup, un sistem şi problemele 
lor, între doi actori sau diverse instante aflate în interacţiune - ca răspuns sau nu la o 
cerere este un fenomen atît de general în societatea omenească şi în istorie, încît e 
susceptibil să descurajeze o abordare teoretică. Poate nu ar fi, totuşi, lipsit de interes 
să se afle în ce cîmpuri succesive s-a institutionalizat, progresiv, intervenţia, în ser- 
viciul căror funcţii materiale sau simbolice s-a dezvoltat sau să se treacă în revistă 
diferitele roluri ce-i corespund într-o cultură dată. 

Fără a putea să dezvoltăm aici o asemenea reflecţie, putem, pur şi simplu, observa 
Că şi creşterea, şi diferenţierea funcţională, precum şi procesele de diviziune a mun- 
cii, dezvoltarea tehnică şi ştiinţifică, extinderea continuă a intervenţiei schimburilor 

sint tot atitia factori propice accentuärii importantei lor. De exemplu, structurile in- 
terne ale organizatiilor devin tot mai complexe, prin crearea continua a unor servicii 
destinate sä intervinä pe lîngä operatori, si fenomenele de consultatie si de interventie 
psihosociologicä nu sint ultimele care apar ca practici si ca roluri diferentiate. 

Încă de la primele manifestări, ele imprumutau deja din mediul cultural elementele 
susceptibile să le echipeze tehnic ; astfel, J.L. Moreno nu s-a mărginit doar să se 
inspire din primele două surse, imbogátindu-le, ci a scos un profit la fel de mare din 
tehnicile artei dramatice pentru a inventa succesiv axiodrama, sociodrama, psiho- 
drama şi jocurile de roluri sau jurnalistice (reportaj, urmărire continuă sau anchete 
aprofundate asupra evenimentelor), atunci cînd intervenea, de exemplu, la New York, 
la sfîrşitul anilor '20, asupra prejudecätilor rasiale şi a violenţei în mediul urban, cu 
ocazia mişcărilor din Harlem. 

Adesea, în legătură cu acţiunile organizate de biserică, „organizatorii comuni- 
tatilor”, precum sociologul S. Alinsky, au preluat în practica lor de intervenţie, pe 
lîngă populaţiile migratoare dezavantajate, tehnicile de acţiune directă ale sindicatelor, 
nu fără a le îmbogăţi astfel cu noi forme de contestare şi presiune. Mai recent, curente 
atit de diferite ca advocacy planning sau analiza instituţională s-au inspirat din surse 
de acest tip. Într-o perspectivă de cercetare a luptelor sociale şi culturale actuale, 
metodologia de intervenţie dezvoltată de A. Touraine recurge, astfel, sistematic la 
practici de dezbatere, ca şi la cele de pledoarie şi de negociere. În cîmpul între- 
prinderilor de producţie, cercetarea-actiune rezultată din curentul sociotehnic si din 
intervenţiile mişcării pentru democraţie industrială împrumută, reînnoindu-le, tehni- 
cile organizatorilor muncii sau chiar pe cele ale gestionarilor. În ţări precum Canada, 
psihosociologii sînt, adesea, ceruti ca mediatori — un rol pe care cultura franceză pare 
să aibă dificultăţi în a şi-l însuşi - în conflictele dintre directiune şi sindicate. 

Ar fi, deci, absurd şi fals să limităm sursele tehnice de intervenţie la primele 
două ; există, evident, fluxuri de schimb reciproce între aspectele cele mai familiare 
ale vieţii cotidiene — care continuă să constituie mediul cultural in care practicile 
psiho- şi sociologice se dezvoltă — şi practici. Nu numai că ele pot contribui la imbo- 
gatirea şi diversificarea elementelor tehnice rezultate din celelalte două surse, dar, 
eventual, ele ajung să li se substituie în totalitate, chiar primind o nouă specificitate 
prin modul în care sînt puse în lucru şi în care sînt integrate în practică. Chiar istoria 
intervenţiei lui E. Jaques la Glacier Métal Company permite să se observe în ce mod 
tehnicile iniţiale s-au apropiat progresiv de modurile de intervenţie „naturală” ale 
actorilor, înscriindu-se şi mai direct în practicile lor spontane, în timp ce acestea 
evoluau datorită experienţelor socioanalitice. 

Dacă ar fi cazul, am putea ilustra la fel de bine în ce mod practicile sociale par să 
evolueze sub influenţa tehnicilor şi a metodelor psihosociologice, de exemplu, în cîm- 
pul presei scrise, al audiovizualului, al magistraturii, al poliţiei, al relaţiilor parohiale, al 
luptelor militante etc. Varietatea şi eterogeneitatea elementelor pe care le regrupăm în 
această a treia categorie sînt prea mari pentru a risca prea uşor comentarii generale. 
Am putea, eventual, propune două remarci înainte de a evoca repede un exemplu concret. 

Aşa cum, în cazul primei surse, ideea strategică se bazează pe capacitatea presu- 
pusă a actorilor de a profita de informări mai obiective asupra propriei lor functionari 
colective şi cum, în cazul celei de-a doua surse, această funcţionare n-ar putea fi 
schimbată decît cu preţul unor achiziţii sau evoluţii a persoanelor, în cel de-al treilea 
caz, presupozitia ar putea fi că actorii posedă deja o cunoaştere şi un potential de 
transformare suficiente, lipsindu-le doar oportunitatea, dispozitivele de întîlnire sau 
garanţia schimbării. 

Un risc pentru orientările ce tind să privilegieze această a treia sursă tehnică ar fi 
să nu se regîndească suficient aceste împrumuturi în contact cu precedentele şi să se 
renunţe, de fapt, mai mult sau mai putin la orice specificitate, abandonînd exigenţele 
ce permit să se stabilească şi să se menţină condiţiile de analiză. 

Deşi nu ilustrează în mod special acest risc, exemplul următor ne poate ajuta să ne 
facem intelesi; este vorba despre intervenţii dezvoltate asupra unei întreprinderi in- 
dustriale de talie largă în favoarea prevenirii accidentelor de muncă. 

La început, lupta contra accidentelor este preluată de un serviciu central de teh- 
nicieni, care primeşte sarcina de a produce un regulament de ordine interioară, de a 
culege şi de a trata ansamblul informaţiilor relative la accidente, de a studia instalaţiile 
de exploatare, dispozitivele de protecţie, materialul şi utilajul din punct de vedere al 
riscurilor, de a asigura publicitatea rezultatelor studiilor, de a coordona o reţea de 
specialişti funcționali pentru prevenire, de a organiza acţiuni de inspectare, de for- 
mare, de propagandă, de sensibilizare (de exemplu : crearea unor „monitori de secu- 
ritate” desemnaţi ierarhic, difuzarea statisticilor accidentelor, concursul de securitate 
etc.). Se poate spune că acest serviciu central creează un ansamblu impozant de 
instituţii de securitate, atît pe plan material, cit şi legal, şi că el cumulează, intrucitva, 
rolul de legislator intern (fixează legea şi prescriptiile) şi functional (în cîmpul tehnic, 
educativ sau social), fără ca el însuşi să aibă vreo autoritate în materie de sancţiuni. 
El ne apare absolut coerent cu o concepţie birocratică - în sensul lui Weber - a unei 
organizaţii puternic centralizate. 

Deşi aceste efecte permit înregistrarea unor incontestabile progrese, anumite uni- 
täti resimt faptul că nivelul performanţelor obţinute rămîne insuficient în raport cu 
cel atins în alte ţări, de exemplu; abordarea aleasă nu ajunge să ia în calcul toate 
dimensiunile psihosociale ale problemei. Apelul adresat de cîteva unităţi unor consul- 
tanti externi serviciului central sau unor formatori din serviciile de formare poate să 
se traducă, în acest caz, printr-o intervenţie psihosociologică ce combină tehnicile 
rezultate din primele două surse menţionate aici sau printr-o intervenţie pur forma- 
tivă. Ele procedează, în general, cu excepţia fazelor de anchetă sau de observare, 
prin coborîre pe linia ierarhică, pentru a acţiona mai ales pe lîngă cadrele medii, 
adesea dezvoltind de la început personalul de rangul maistrului. Confruntările între 
actori (de exemplu, în sînul unui strat sau între patronat şi cadre, sau patronat şi 
directiune) nu au loc direct, ci sînt mediate de dispozitivele de studiu sau de situaţiile 
de formare ; acestea evită, în general, punerea faţă în faţă a unui grup natural cu 
propria-i încadrare directă. S-ar putea spune că procesul este condus cu prudenţă, 
progresiv, întinzîndu-se pe o durată măsurabilă în ani. În cazul intervenţiei psihoso- 
ciologice, ea se însoţeşte de schimbări ce afectează anumite aspecte ale structurilor şi 
ale instituţiilor locale, şi nu numai atitudinile şi comportamentele actorilor. 

O abordare mai recentă, care abandonează dispozitivele de studiu şi de formare, 
este susceptibilă să ilustreze recursul la cea de-a treia sursă; ea se bazează, de ase- 
menea, la început, pe iniţiativa unui responsabil local decis să angajeze un efort 
aparte, în materie de prevenire, cu colaborarea consultantilor exteriori unităţii. După 
o fază de informare-consultare, actorii în chestiune (comitet de igienă, de securitate 
şi pentru condiţiile de muncă, cadre, contramaiştri, personal executant) al căror acord 
este considerat o condiţie de posibilitate, se cooptează voluntari pentru a participa la 
un grup de lucru. Odată stabilită compoziţia, grupul sau grupurile dispun de două 
zile pentru a analiza situaţia, pentru a propune un diagnostic şi unele măsuri. La 
capătul acestor două zile, ele prezintă colectiv rezultatul muncii lor în faţa grupului 
din care fac parte în mod direct. Mai exact, şi tot sub animația consultantilor, ei isi 

pledeazä dosarul în fata sefilor directi. În functie de rezultate, se planificä una sau 
mai multe secvente suplimentare, în care se trece direct la etapa urmätoare, ce con- 
sista in prezentarea in fata responsabilului local si a cadrelor sale a dosarului asupra 
cäruia grupul initial $i maistrii au cäzut de acord. Una din mizele acestui proces este 
faptul de a sti daca executantii voluntari, cooptati de colegii lor, se vor angaja sau nu 
sä joace rolul de ,,consilieri de securitate” in sinul echipelor lor respective si ce 
principii vor structura acest rol. Ultima negociere consistă, deci, în a şti în ce măsură 
şi asupra căror puncte vor fi adoptate de către responsabilul local schimbările cerute 
de executanti şi de maistri, şi dacă membrii grupului sau ai grupurilor de executanti 
îşi vor confirma participarea şi în ce mod. 

În raport cu intervenţiile precedente, procesul pune în evidenţă mizele şi organi- 
zează situaţii de confruntare în mod mult mai direct ; el se întinde pe o durată măsu- 
rabilă în luni. Ca şi în cazul precedent, el permite să se evoce aspectele ce abordează 
pe larg problemele de securitate în sens strict şi duce la considerarea accidentelor 
(sau a comportamentelor riscante) ca rezultante ale unui mare număr de variabile 
(sau, ca în teoria echilibrelor cvasi-stationare ale lui Lewin, ale unui număr de forte 
antagoniste). Dar şocul punctelor de vedere poate fi mai brutal, intensitatea emo- 
tionalä mai puternică, mecanismele de apărare care protejează, de obicei, fiecare 
categorie de actori mai iute atacate şi reconstruite cu ocazia intilnirilor succesive. 

Un asemenea dispozitiv este în legătură cu acela al grupurilor de expresie directă 
a salariaţilor, instituite de legea Auroux. Ceea ce îl distinge ţine, mai ales, de trei 
aspecte : este cerut, in mod special, de un cadru superior ierarhic, acesta nefiind 
afectat de el; nu reuneşte pe toţi agenţii unităţii în chestiune, ci un subansamblu (de 
ordinul unui sfert sau al unei zecimi) compus, în teorie, conform dublului principiu de 
voluntariat individual şi de cooptare de către şefi ; toate etapele care jalonează crearea 
unui nou rol (de tipul „consilier de securitate”) sînt animate de o echipă de intervenţie 
externă unităţii. Primul punct (iniţiativa unui cadru sau a unei directiuni hotärîte să 
angajeze un dialog veritabil) şi cel din urmă sînt, din punctul nostru de vedere, deci- 
sive. Dacă situaţia mobilizează practici sociale foarte familiare salariaţilor — şi, mai 
ales, delegaților personalului şi militantilor sindicali - prezenţa activă a unui al treilea 
personaj ni se pare indispensabilă. Ea permite, între altele, să se surmonteze conse- 
cintele sau să se amîne momentul în care o asimetrie prea mare, legată de diferenţele 
de statut şi/sau de putere, produce o frustrare destul de puternică la unul din actori 
pentru ca acesta să renunţe, să demisioneze şi să-l lase pe celălalt sau pe ceilalți să-şi 
păstreze avantajele ; un asemenea fenomen se poate produce la fel de bine în inte- 
riorul unuia dintre straturile în chestiune, ca şi la întîlnirea dintre straturi. Pentru 
aceasta, trebuie, evident, ca persoana celui ce intervine să fie resimţită drept suficient 
de independentă de fiecare în parte, sensibilă la mizele pentru care luptă actorii, 
capabilă de empatie şi de stăpînire intelectuală a problemelor, pentru a furniza enun- 
turi nici prea generale şi abstracte, nici prea „plate”, neutre si detaşate, pentru a 
păstra o distanţă optimă şi pentru a rezista presiunilor la care poate fi, eventual, 
supusă. În alţi termeni, trebuie să i se recunoască destulă autoritate pentru a putea fi 
ascultată şi înţeleasă de toţi, să existe destulă încredere în capacitatea sa de a cataliza 
un progres de care va putea profita fiecare parte. Această dimensiune pozitivă cores- 
punde uneia din limitele neutralității evocate : prezenţa ei nu este posibilă decît dacă, 
destul de devreme, fiecare actor în chestiune, ca şi cei care intervin, resimte existenţa 
unor obiective suficient de comune, precum şi virtualitatea unui schimb echitabil. 

Asemenea exigente nu sînt, evident, specifice situaţiilor care îşi împrumută ele- 
mentele tehnice din cea de-a treia sursă, dar ele au, fără îndoială, o importanţă 

crescută aici. Este, de asemenea, clar că aceste calităţi cerute nu ţin doar de tehnică, 
chiar dacă pot (şi trebuie) să se dezvolte prin intermediul experienţei practicilor venite 
dinspre cea de-a doua sursă (de la conduita grupurilor de studiu al problemei pînă la 
grupurile de evoluţie), dacă nu dinspre cea dintîi şi orientarea evocată nu urmăreşte 
nici un obiectiv formativ, nici un obiectiv de studiu (rezultatele obţinute în aceste 
două domenii fiind considerate beneficii secundare). 

În fine, dacă se consideră o asemenea intervenţie mai pronunţat „sociologică” 
decît „psihosocială”, în măsura în care tinde să aibă un raport mai direct cu raportu- 
rile sociale, este clar că ea rămîne situată într-un cîmp microsociologic. A alege, 
pentru ghidarea analizei, ancorarea, de exemplu, a referentialului teoretic în socio- 
logia actionalistä a lui Touraine nu împiedică faptul ca o abordare interventionistä să 
traverseze fenomenele relationale tinind de psihologie. Obiectul „raporturi sociale” 
este prins într-o fantasmatică organizaţională, de raporturi interpersonale, de feno- 
mene de grup, ca minereul în gangă; o asemenea metaforă dă, de altfel, destul de 
prost seama de gradul de intretesere si de interdependentä a dinamicilor de grup şi 
sociale. 

Faptul că realitatea sistemelor de acţiune concrete şi a conduitelor sociale este, la 
toate nivelurile, tesutä din numeroase fire, mereu pluridimensională, nu trebuie, în 
nici un caz, să ducă la renunţarea la proiectul de analiză (descompunere în elemente) 
care caracterizează orice demers legat de cunoaştere ; dar, ca dispozitiv de insertie, 
nici o structură tehnică de intervenţie nu poate constitui o țesătură perfectă, permitind 
să izoleze, să filtreze foarte sigur un obiect teoretic ; el contribuie, mai mult sau mai 
putin, la a da o idee despre el, fără să reuşească să-l contureze perfect - pentru a 
relua distincţia lui Palmade (1977) între in-former şi en-former. Fie că e angajat ca 
cercetător într-o interventie-consultatie cu scop demonstrativ, fie că acordă prioritate 
problemelor de acţiune şi de existenţă, privilegiind procesele decizionale sau eluci- 
darea unui sens, cel care intervine este un clinician; sociologia care optează pentru o 
asemenea abordare nu poate să se ţină la distanţă de psihologia socială, nici să ignore 
viaţa psihosociologică a grupurilor în care pătrunde ; ea nu poate fi ea însăşi decît cu 
preţul unei integrări suficiente a aporturilor psihosociologiei într-o asemenea măsură, 
încît distincţia între intervenţia psihosociologică şi cea, pur şi simplu, sociologică să 
nu se stabilească uşor. Nu e de ajuns, într-adevăr, să spunem că alegerea referen- 
tialului teoretic, natura dispozitivelor tehnice şi modurile de intervenţie pot fonda de 
unele singure o asemenea distincţie, dacă ráminem în perimetrul circumscris de o 
relaţie de consultatie ; opţiunile initiale riscă, în orice moment, să fie bulversate de 
evenimentele prezente în proces şi, mai degrabă, după aceea se poate conchide de 
care versant disciplinar ţineau obiectele asupra cărora s-a lucrat. 

O asemenea situaţie îl poate descuraja pe cercetător ; ea mă face, mai degrabă, să 
rezist tentatiei de a considera practicile de intervenţie psihosociologică drept suscep- 
tibile să capete, in timp, un statut de disciplină ştiinţifică organizată în jurul unui 
obiect specific şi exclusiv. Ştiinţa şi tehnologia, capabile să contribuie la procese de 
cercetare, particularizîndu-se printr-o muncă tehnică specifică, tin de o practică dis- 
tinctă de cea a educatorului, a terapeutului, a gestionarului sau a omului politic. 

Caracterul adesea spectacular al efectelor (nu e puţin lucru să vezi redusă la un 
sfert rata accidentelor de muncă într-o unitate după 10 sau 20 de zile de intervenţie) 
nu trebuie să ne facă să uităm partea lor efemeră (doi, trei sau patru ani în acelaşi 
exemplu evocat mai sus). Nu e uşor pentru personalul unei instituţii să stabilizeze o 
schimbare de acest gen (de fapt, o evoluţie a raporturilor ce caracterizează modurile 
ei de funcţionare), în ciuda fluxului care-i reînnoieşte compoziţia şi a celorlalte 

fenomene interne sau externe care o afectează; cum se evită atingerea structurilor 
intrapsihice individuale sau a structurilor ce înglobează spaţiul social luat în conside- 
rare, invenţia instituţiilor locale (de exemplu, crearea unor „consilieri de securitate”) 
este singurul mijloc pentru actori de a încerca să-şi înscrie efortul în istoria unităţii ; 
acesta rămîne, însă, neglijabil în faţa unui nou şef hotărît să orienteze eforturile în cu 
totul altă direcţie. 

Dar, în ciuda fragilitatii sale în timp, un asemenea rezultat nu se reduce la o 
statistică a accidentelor, oricît de importantă ar fi ea pentru persoanele în chestiune. 
Şi, pe de altă parte, dacă inovaţia locală exprimă şi ajunge de felul celor la care 
aspiră, mai mult sau mai puţin difuz, anumite sectoare ale societăţii şi dacă apar 
conjuncturi favorabile, asemenea evenimente pot inspira altele, căpătînd astfel un sens 
mai puţin restrîns. 

Ca actori sociali, ţine de responsabilitatea psihosociologilor care optează pentru o 
strategie „ofensivă” să-şi afirme deschis identitatea socială şi natura proiectului, să 
vegheze asupra modului în care societatea institutionalizeazä activitatea lor, să lupte 
pentru stabilirea şi menţinerea condiţiilor de posibilitate ale rolului lor (de exemplu, 
condiţiile care asigură calitatea formaţiei iniţiale a practicienilor, formarea continuă 
ce poate garanta un nivel de competenţă acceptabil, recunoaşterea unei poziţii su- 
ficient de independente pentru a fi în măsură să contribuie concret la explorarea, 
analiza şi experimentarea căilor de democratizare...). Insertia în universitate, colabo- 
rarea activă cu laboratoarele de cercetare, dar şi menţinerea unei vieţi asociative care 
să nu aibă doar o funcţie corporatistă sînt, pentru mine, importante din acest punct de 
vedere. 

Am anunţat, în începutul acestui articol, un punct pe care îl vom aborda în grabă : 
acela de a şti în ce măsură practicile de intervenţie se diferenţiază în funcţie de cîmpul 
social in care se aplică. Dacă ne restringem la cazul perspectivei ,colaborative" — 
corespunzînd aşa-numitelor interventii-consultatie — şi dacă se înţelege prin cîmp un 
domeniu de activitate precum industria sau administraţia, comerţul, sectorul sanitar, 
social sau educativ, sau cîmpurile de studiu ca mediul rural, spaţiile urbane, mişcările 
sociale sau culturale, ar fi natural să facem o asemenea ipoteză. Se poate observa, 
totuşi, că în cadrul fiecăruia dintre cîmpurile pe care tocmai le-am enumerat se pot 
găsi, în literatura de specialitate, exemple ce împrumută tehnici din fiecare dintre cele 
trei surse pe care le-am distins în text; acelaşi lucru se întîmplă dacă raportăm cîmpu- 
rile la tipurile de interventie-consultatie între care distingem (decizională, analitică, 
demonstrativă) sau dacă examinăm această clasificare în funcţie de sursele tehnice. 

Am observat deja că, dacă încercăm să elaborăm o taxonomie a practicilor de 
cercetare-actiune în interiorul unui sector dat (în ocurentä, cîmpul urban), ea poate fi 
aplicată altor cîmpuri fără a opera modificări importante şi fără ca ea să-şi piardă 
pertinenta. 

Criteriile care mi se par cele mai eficace pentru a pune în evidentä specificitätile 
ar fi, mai degraba : 

* locul agenţilor care instituie proiectul în sistemul în chestiune (statut, autoritate, 

putere, poziţie centrală sau periferică...) ; 

e natura obiectelor (categorii de fenomene) în raport cu care se încearcă să se 

producă o anume formă de cunoaştere şi să se obţină schimbări, în măsura în care 

sîntem capabili să le identificăm, să le conceptualizăm şi după modul în care le 
înţelegem din punct de vedere teoretic ; 

* opţiunile epistemologice şi scopurile ideologice ale cercetătorilor şi ale par- 

tenerilor lor (relaţiile lor cu modelele dominante în patria şi subcultura lor) ; 

* raportul cercetător-actor (relaţie de schimb, de dependenţă ierarhică, de colabo- 
rare profesională, de benevolat sau de militantism...), structurarea rolurilor reci- 
proce, diviziunea muncii. 


Nu vrem să spunem prin aceasta că o analiză comparativă care tratează un eşantion 
destul de numeros de cazuri nu ar ajunge să pună în evidenţă diferenţele semnificative 
în funcţie de cîmp. Rezultatele cantitative stabilite, de exemplu, de C. Martin într-o 
cercetare recentă, plecînd de la un corpus de vreo sută de intervenţii în cîmpul social, 
sau concluziile la care ajunge J.C. Rouchy prin evocarea (în numărul 49/ 1978 al revistei 
„Connexions”) propriei experienţe în cîmpul sanitar nu vor coincide neapărat cu ceea 
ce se poate observa în altă parte. Dar credem că relativa raritate a fenomenului îl lasă 
încă slab institutionalizat, fapt care favorizează, pînă la un anume punct, varianta 
datorată conduitelor personale ale consultantului şi ale partenerilor săi. 


Traducere de Ioana Mărăşescu 


Consultantul, o persoana 
la lucru si în lucru 


Veronique Guienne 


Un coleg de facultate, foarte legat de metodele ştiinţifice, mi-a declarat într-o zi în 
legătură cu un psihosociolog renumit: „Îţi dai seama, e un artist!” Trebuia să-mi 
dau seama de două lucruri: că, pe de o parte, exista o scînteie de geniu în ceea ce 
făcea el; dar că, pe de altă parte, în măsura în care această competenţă rezulta dintr-o 
înzestrare personală, ea nu putea pretinde să se instituie ca un curent de referinţă sau 
să formeze studenţi. 

Această remarcă m-a pus pe gînduri. Eram oarecum de acord şi, în acelaşi timp, 
iritată. De fapt, lucrul e, în acelaşi timp, adevărat şi fals. 

E adevărat că, în măsura în care nu există o metodă programatică în psihosocio- 
logie, avem întotdeauna de a face cu crearea a ceva nou. Este, de asemenea, adevărat 
că personalitatea ideală în această meserie este un autor şi nu un actor, un creator de 
istorie, după cum spune Eugène Enriquez. Este adevărat şi faptul că, pînă şi în meto- 
dologiile cele mai elaborate, intuiţia şi flerul sînt un moment fecund, ce nu trebuie 
eliminat, şi că, în fine, ni se întîmplă să avem trac şi să improvizăm. 

Şi, totuşi, nu poate fi vorba de un artist în măsura în care el trebuie să analizeze, 
să înţeleagă ce se întîmplă: această muncă de distantare, de imposibilitate de a trăi în 
registrul emoţional sau intuitiv, îl plasează alături de cercetători şi nu de artişti. 
Îndrăgostit sau iubit, el analizează relaţia în termeni de transfer, pentru a nu fi copleşit 
de emotie si pentru a o transforma în ceea ce numim o alianţă pozitivă controlată ; la 
fel, vigilenta se impune pentru a nu ne lăsa invadati de căldura reconfortantä a ceea 
ce D. Anzieu a numit iluzia de grup, iluzia fuziunii interpersonale într-un grup bun, 
cu un animator bun. În sfîrşit, tot ce este mai profund în noi va fi pus în serviciul 
relaţiei profesionale : astfel, Guy Palmade arăta cum atitudinile noastre pot fi cvasi-instru- 
mente în conduita grupurilor. 

Sub titlul de „persoana în lucru şi la lucru” vom explora, deci, această dialectică 
prezentă în orice acţiune de consultatie psihosociologică ce constă în, pe de o parte, 
modul în care persoana întreagă este angajată şi se angajează, instrumentalizîndu-se 
chiar în favoarea unui proces relational şi, pe de altă parte, în modul în care această 
persoană se distanțează, îşi clarifică implicarea printr-un proces de analiză şi, în fine, 
în modul cum produc această analiză atît principiile de existenţă, cît şi de acţiune sau 
cunoaştere care structurează angajarea eului ca persoană. 

Acestea sînt cele trei momente pe care le vom relua pe rînd. 

1. Persoana în serviciul intervenţiei 


1.1 Ce înseamnă a fi angajat ? 


Jean Dubost s-a revoltat de mai multe ori împotriva expresiei savoir etre, foarte 
folosită, totuşi, în limbajul de formare. Această utilizare presupune, într-adevăr, o 
confuzie între fiinţă şi imagine. Poţi, într-adevăr, învăţa să surizi dacă eşti vînzător, 
dar nu-ţi poti transforma firea. Ea nu se transformă cu adevărat niciodată, adică nu-şi 
schimbă forma : ea poate, cel mult, să evolueze, să se clarifice, să fie mai puţin opacă 
sau mai autonomă, să se afle mai putin sub influenţa tendinței către repetiţie, proprie 
inconştientului, sub influenţa altuia sau a unei ideologii. Astfel, faptul că o persoană 
este angajată în relaţie e întotdeauna ceva unic şi nu ţine de o cunoaştere ce ar putea 
fi dobinditá şi care ar transforma-o într-un model de urmat. Persoana poate fi un 
bărbat sau o femeie, tînără sau bátriná, prolixá sau secretoasá, cu debit lent sau rapid, 
apreciind mai mult sau mai putin situatiile conflictuale, mai mult sau mai putin sensi- 
bilá la injustitie, cu un simt moral mai mult sau mai putin dezvoltat, mai mult sau mai 
putin narcisiacá... S-ar putea scrie astfel o carte intreaga ! 

Cel care se angajează - este angajat — într-o relaţie de consultatie este putin din 
toate acestea si ceva mai mult. 

Astfel, pentru a sistematiza aceastá chestiune a angajárii persoanei, o voi dezvolta 
aici in dimensiunile sale metodologice, plecind de la cadrul propus de Guy Palmade 
asupra conduitei de reuniune. Acest aport structureazá una dintre punerile in situatie 
fundamentale ale interventiei, in másura in care el se referá atit la momentele de 
analizá a cererii, cît si la animarea grupurilor de lucru, de prezentare a studiului, de 
interviuri colective sau de formare. Nu voi face, bineinteles, o prezentare exhaustivá 
(o asemenea carte a fost deja scrisă), dar voi relua elementele ce imi permit să ilustrez 
punctul evocat aici, mai ales, prin intermediul problemei instrumentelor de care dis- 
pune animatorul unui grup. 


1.2 Conduita de reuniune ca exemplu 
Sá reluám, mai intii, in esentá, diferitele instrumente propuse de G. Palmade. 


Introducerea reuniunii 


Acest moment trebuie sá fie scurt, pentru a nu-i situa pe participanti intr-o pozitie de 
receptivitate ; el expliciteazá scopurile, reaminteste datele esentiale, precizeazá, even- 
tual, metoda şi defineşte, în sfîrşit, funcţia externă a reuniunii, adică debitul aşteptat 
(cinci mari funcţii sînt identificabile : transmiterea informaţiilor, pregătirea deciziilor, 
luarea unei decizii, formarea pedagogică şi psihosociologicä.) 


Folosirea întrebărilor 


Acestea se disting prin formă, dar, mai ales, prin tip. Forma poate fi închisă sau 
deschisă, personală sau impersonală, adresată ansamblului grupului. Patru tipuri sînt 
propuse : 

e de anchetă, atunci cînd căutăm o informaţie asupra unei probleme ; 

e de explorare, atunci cînd explorăm experienţa trăită a grupului sau relaţia lui cu 

problema ; 

e de sondaj, cînd e nevoie de reflecţie şi de luarea unei poziţii ; 

e de retorică, atunci cînd animatorul prezidează grupul, printr-o explicaţie care 
verifică acordul grupului fără a încetini progresia. 


Repartiția schimburilor 


Trebuie evitat ca dezbaterea să se ţină doar între cîţiva participanţi. Animatorul are 
un rol activ, el întoarce întrebările către totalitatea grupului, pentru ca fiecare să se 
exprime asupra obiectului dezbaterii. 


Deciziile în grup 
A lua decizii structurează un grup, re-fundamentează principiile lui de funcţionare. 


Deciziile pot fi luate în legătură cu metoda, atunci cînd debitul reuniunii nu vizează o 
decizie. 


Atitudinile conducătorului 


Reluînd categoriile lui Porter, Guy Palmade le-a sistematizat în raport cu funcţiile interne 
ale animatorului, care sînt producerea, facilitarea şi reglarea. El le propune fără nici 
un scop de manipulare, într-o perspectivă care favorizează viaţa autonomă a grupurilor. 


* Între atitudinile de decizie, care propun un model în funcţie de presiunea mai 
mare sau mai mică a animatorului, se pot distinge : sugestia, sfatul, decizia sau 
ordinul. Acestea sînt atitudinile dominante ale conducătorului în legătură cu mun- 
ca de grup centrată asupra unei probleme. 

e Atitudinile de evaluare, care subintind o judecată asupra a ceea ce face, gîndeşte 

sau simte celălalt. Valorile pe care se bazează un asemenea raţionament pot fi de 

ordin moral, estetic, politic, ştiinţific... 

Cînd conducătorul adoptă această atitudine, ea îl împiedică să poată exercita o 
funcţie de reglare în interiorul grupului, fiind vorba, cel mult, de o reglare esenţială, 
bazată pe activitatea efectuată de grup asupra propriului său mod de funcţionare ; 
afectivitatea conducătorului presupune, în acest caz, neutralitatea unui animator. 

e Atitudinile de ajutor şi de susţinere : nu este vorba de sfaturi care, ne amintim, tin 

de atitudinile de decizie, ci de un ajutor fie informativ (a pune la dispoziţia celui- 

lalt mijloacele pe care le poate utiliza), fie afectiv, prin modalităţile de reasigurare. 

Guy Palmade subliniază prudenta cu care trebuie să se recurgă la aceste atitudini 
de ajutor. Într-adevăr, aceasta poate duce la rezultate inverse, astfel încît un grup să 
simtă, de exemplu, că anxietatea lui nu este recunoscută, reasigurarea fiind asimilată 
cu negarea. 

e Atitudinile de anchetă, de sondaj, de explorare, pe care le-am evocat în legătură 

cu „întrebările ca instrument”, esenţiale, deci, atunci cînd animatorul este centrat 

asupra problemei. 

e Atitudinile de interpretare : ele presupun dezvăluirea unor raporturi noi între 

anumite categorii de fenomene, respectind două consemne : interpretarea trebuie 

să cuprindă materialul original, ceea ce se spune sau se poate observa, şi trebuie 
să poată fi acceptabilă şi acceptată, adică să preceadă cu puţin conştiinţa subiec- 
tului, fiind întotdeauna lansată ca ipoteză. 

e Atitudinile de înţelegere, care presupun participarea la experienţa imediată a 

celuilalt sub forma cea mai fidelă cu putinţă. Trebuie să se propună reformulări 

elucidante deductive şi nu doar o oglindă sau o interpretare. 

Pentru a conchide în legătură cu conduita de reuniune, voi relua cîteva distincţii 
propuse de Guy Palmade în legătură cu diversele forme de reglare, care au toate ca 
obiect lucrul asupra condiţiilor psihologice în grup : 

e Reglarea externă, care este o intervenţie realizată doar de către animator, fără să 
vizeze o conştientizare aparte în grup, centrată numai pe un scop de menţinere a 
unor condiţii psihologice favorabile. Toţi profesorii descoperă această tehnică în 
faţa studenţilor care se „deconectează” : se face o pauză sau se introduce puţin umor. 
e Autoreglarea spontană, avîndu-şi originea în grup sau în unul dintre membrii 
săi, constînd, de exemplu, într-o butadă sau o întrebare insolită care dezvăluie 
dimensiunile vieţii afective a grupului. 

e Autoreglarea insotitoare, in care conducătorul exprimă pentru grup ceea ce este 
pe cale să se intimple, ce anume trăieşte grupul, apoi îi lasă cuvîntul pentru a 
reacţiona. Este vorba de o reglare insotitoare, în măsura in care scopul reuniunii 
nu este analiza funcţionării grupului de către grup, dar acest fapt devine necesar 
la un moment dat. 

* În fine autoreglarea esenţială (sau dinamică), potrivit căreia scopul reuniunii 
înseşi este ca grupul să avanseze în funcţionarea, în dinamica, în viaţa lui afectivă, 
cu ajutorul unui animator, dar fără o evaluare din partea acestuia. 


1.3 Angajarea eului în conduita de reuniune 


Această sistematizare propusă de Guy Palmade este foarte prețioasă ; ea are o funcţie 
de orientare a conduitelor. Totuşi, atitudinile sînt reflexul a ceea ce sîntem şi nu 
aplicarea strictă a acestui cadru prescriptiv. Mai exact, cineva cu o înclinaţie pro- 
nuntatä spre evaluare, care se consideră, de exemplu, mult superior mediei, nu poate 
fi un bun animator într-o muncă de reglare a unui grup. Într-adevăr, relaţia este, mai 
întîi, spontană ; nimeni nu-şi spune, în situaţia respectivă, „am pus o întrebare de 
explorare”, „trebuie să am grijă de cutare sau cutare lucru”... Şi chiar dacă ne-am 
spune toate acestea ! De exemplu, „suspendarea judecății critice”, condiţie tehnică ce 
permite analiza cu un grup a dimensiunilor psihologice ce-l traversează, această sus- 
pendare poate fi verbală, dar poate fi comunicată, fără ca animatorul să-şi dea seama, 
în variate chipuri, printr-o anume agasare sau prin atenţia sporită acordată cuvintelor 
unuia mai mult decît celuilalt. Astfel, cred că ceea ce contează este atitudinea pro- 
fundă, resimţită de către grup, de înţelegere şi respect. Voi da un exemplu recent, 
oarecum extrem, al unui grup de analiză psihologică ce se apleacă asupra atitudinii 
sale faţă de cadrele superioare. Este un grup care a evoluat mult, care s-a exprimat în 
mod autentic, a căutat să înţeleagă, a învăţat să descopere punctul de vedere al ce- 
luilalt, oricît de îndepărtat ar fi, la început, de al său. Şedinţa era consacrată unui caz 
de sancţiune şi dificultății încercate de către oameni de a se transpune în acest rol de 
autoritate, din raţiuni, în acelaşi timp, sociologice, de tip de structură care nu susţine 
asemenea practici, şi din motive psihologice, în măsura în care faptul presupunea 
asimilarea unei anume imagini de sine. În ziua respectivă, unul dintre ei adusese o 
sticlă de alcool şi, în pauze, „luau cîte o inghititura” (de obicei, beau cafea), lăsînd 
în mod ostentativ sticla pe masă, servindu-se în mod provocator din timp în timp. 
Interpretarea mea este că ei retrăiau în fata mea ceea ce îi făceau să simtă subordonații 
lor: pînă unde se poate merge! Le-am spus: „Mă enervati!”, cîtuşi de putin agre- 
siv, dar în mod constant. Odată trecut momentul de stupoare, am reuşit să analizăm 
ceea ce trăiam şi raportul cu cazul descris. Cred că ceea ce au simţit a fost faptul că, 
dincolo de cuvinte, eram într-adevăr agasată (şi, trebuie s-o spun, faptul era evident), 
dar că, pe de altă parte, această evaluare, căci era o evaluare, nu atingea pe nimeni 
din grup, că îi stimam. Trebuie, totuşi, să mărturisesc, în legătură cu această „po- 
veste” (care nu este cîtuşi de puţin un model) că acest grup exista de mai mult de şase 
luni şi că nu aceasta fusese atitudinea mea obişnuită pînă atunci. 

Toate acestea pentru a sublinia în ce măsură, prin atitudinile dezvoltate, dar şi 
prin întrebările puse sau prin atenţia cu care se acorda fiecăruia cuvîntul, persoana se 
exprimă în ceea ce are mai profund, depăşind nivelul uneltelor, al tehnicilor sau chiar 
al metodelor. 

De altfel, atunci cînd propunea acest cadru metodologic, Guy Palmade însuşi 
insista asupra faptului că aceste atitudini nu trebuie să se reducă la o cunoaştere 
tehnică, la stereotipii, ci că este vorba de perspective cu un sens uman foarte general, 
care trimit la subiect. 


1.4 Angajarea eului este şi o angajare politică 


Am explorat aspectul psihosociologic al angajării, dar persoana presupune şi concepţii 
politice în sensul nobil al termenului, referitor la locul omului în cetate ; din această 
concepţie politică avînd fundamente etice, se pot deduce anumite orientări, atit stiin- 
tifice, cit şi privitoare la modurile de organizare concretă a rolurilor şi a cuvintelor in 
societate sau în organizaţii. 

Cuvîntul politică nu mai este la modă. Aşa cum observa Alain Le Guyader, filosof 
şi sociolog, vocabularul emancipării a devenit tabu, ideea de revoluţie nemaifiind o 
intenţie ce se poate mărturisi pe scena politică, în timp ce ea se afişează în publi- 
citate ; numai preţurile, se pare, mai pot fi revoluţionare în ziua de astăzi. 

Totuşi, această parte politică a angajării noastre apare în intervenţii. În ce mă 
priveşte, faptul de a lucra cu cineva într-o echipă de consultare presupune a avea cu 
ceilalţi consultanţi un fel de teren comun, mult mai necesar decît o aceeaşi formaţie. 
Şi, chiar în ceea ce-i priveşte pe clienţi, deşi nu am avut niciodată pretenţii presta- 
bilite, mi se pare că nu este vorba de hazard dacă fiecare, într-un anume moment al 
vieţii lui, a avut un alt scop decît propria-i persoană şi propria-i carieră, fie că a fost 
vorba de o acţiune politică, sindicală, religioasă sau socială. 

Într-un anume fel, transferurile reciproce, încrederea necesară pentru munca în 
colaborare ţin cont de această dimensiune fără a o explicita. 

În mod traditional — şi emanciparea poate fi o tradiţie — e posibil ca abordarea 
psihosociologică să fie situată în raport cu această orientare politică. Aceasta, la nivel 
colectiv, este propunerea democratică, într-un sens mai radical decît cel curent, a 
unei autonomii colective ce permite grupului să-şi definească propriile legi (aşa cum 
stabileşte Castoriadis), precum şi a unei autonomii individuale, ale cărei contururi au 
fost trasate de Eugène Enriquez prin intermediul noţiunii de subiect creator de Istorie. 

Ceea ce nu înseamnă că aceste orientări îl vor defini doar pe consultant sau pro- 
cesul pe care îl pune el în practică, ci şi scopurile implicite ale intervenţiei sale (din 
sistemul de cerere, deci) sau modul în care îl priveşte pe celălalt în această organizare. 

Se pare că există aici o ambiguitate fundamentală, avînd în vedere, pe de o parte, 
insistența cu care l-am descris pe consultant ca pe o persoană care se fereşte să 
intervină ca expert, să facă recomandări sau chiar să traseze orientări, şi constatînd, 
pe de altă parte, că practica aceluiaşi consultant este angajată politic, vizîndu-i pe 
subiecţii autonomi în organizaţiile democratice, cel mai adesea pe cei cu o concepţie 
radicală despre autonomie. 

Această ambiguitate nu este, după părerea mea, decît aparentă, în sensul în care 
aceste două aspecte nu se opun, unul fiind chiar condiţia de existenţă a celuilalt. 
Într-adevăr, cum să analizăm cererea cuiva dacă nu îl vizăm ca subiect autonom, în 
stare, deci, să dezvolte un discurs propriu, care să nu fie doar repetarea discursurilor 
oficiale ale autorităţii sau ale opoziţiei faţă de această autoritate? Cum să instituim 
dezbateri, confruntări pentru rezolvarea diferitelor probleme dacă nu plecăm de la 

ipoteza unei reciprocitäti a schimburilor de pe poziţii de egalitate, în care deciziile să 
nu fie rezultatul arbitrariului sau al expertizei (ceea ce ar nega argumentele vehiculate) ? 
Astfel, angajarea politică îmi apare ca o condiţie de existenţă a intervenţiei psiho- 
sociologice şi nu un păcat de tinereţe întârziat, de care ar fi atinsă această categorie 
de actori. 
Dar trebuie oare să afişăm această angajare ? Trebuie să o purtăm ca pe un drapel 
ce caracterizează ceea ce facem ? 


1.5 Limitele exteriorizării politice 


După părerea mea, limitele ţin de două registre: unul sociologic, relativ la locul 
democraţiei în societatea noastră ; celălalt relational, legat de ambiguitatea expertizei 
despre care am vorbit mai sus. Să le reluăm succesiv : 

e Limita sociologică: Finley, teoretician al democraţiei, arăta deja în anii '50 in 

ce măsură toată lumea este de acord cu ideea democratică, fără ca aceasta să fie 

aplicată în actele şi în modurile de organizare instituite. 

Astfel, concepţia politică democratică este considerată, în mod abstract, drept 
bună pentru societatea noastră, fără a fi motorul modurilor ei de constituire ; lucrul e 
cu atît mai adevărat astăzi, la aproape o jumătate de secol după declaraţia de mai sus. 
A afişa, deci, democraţia nu aduce nimic în plus în măsura în care toată lumea o 
afişează şi este de acord cu ea în principiu. Lucrurile devin mai complicate atunci 
cînd o punem în practică fără să-i fi avertizat, în prealabil, pe interlocutorii noştri, 
oricît ar fi ei de obişnuiţi să vadă democraţia proclamată pretutindeni, fără ca aceasta 
să aibă vreun efect limitativ asupra lor. Astfel, a gîndi sau a acţiona în relaţia cu 
celălalt ca subiect autonom sau ca subiect democratic, în relaţia cu un colectiv, pro- 
duce întotdeauna un efect de surpriză. Surpriza va fi considerată bună sau rea, după 
cum ea va produce beneficii, va face plăcere membrilor sistemului în chestiune sau, 
dimpotrivă, după sentimentele de pierdere sau de angoasă pe care le vor încerca... 
Dar a fi anunţat, în cazul respectiv, o perspectivă democratică nu înseamnă că celălalt 
putea să anticipe ce i se va întîmpla. 


e Limita relationalá: într-o relaţie, ceea ce contează cu adevărat în înţelegerea 
mutuală şi în colaborarea autentică între sistemul client şi consultant, dintr-o pers- 
pectivă democratică, este ca şi unul şi celălalt să fie adepţii acestui mod de 
funcţionare în practicile lor. 

Dimpotrivă, cînd acest sistem este, mai întîi de toate, un sistem ierarhic sau un 
sistem tehnocratic în care experţii au putere de decizie, dezbaterea sistemului social 
va fi întotdeauna considerată fie un mod de netezire a asperitätile deciziilor minore, 
fie un obstacol în calea bunei functionäri a entității respective. 

În acest ultim caz, perspectiva consultantului va deschide puţin universul posibi- 
litätilor ; procesele iniţiate vor fi, datorită participării sale, mai reciproce decît erau. 

Pierderile sînt cu atît mai mari atunci cînd comanditarul afişează un discurs de 
genul : „fac apel la intervenţia unor psihosociologi politic angajaţi pentru că acest 
lucru corespunde opţiunilor mele democratice...”, în timp ce modul său de a intra în 
relaţie sau de a lua decizii rămîne puternic marcat de arbitrarietate. 

În acest caz, consultantul este instrumentalizat de cuvintele celui ce solicită inter- 
ventia. Poziţia lui devine un alibi folosit de acesta pentru a-şi crea o imagine demo- 
cratică, fără a schimba ceva din practicile sale. Consultantii îşi pierd atunci orice 
legitimitate, fiind consideraţi de restul personalului nişte complici ai şefului lor, una 
spunînd şi făcînd cu totul altceva. 

Vorbesc aici din proprie experienţă, avînd in vedere că am creat o asociaţie ale 
cărei scopuri explicite erau schimbările cu perspective democratice. Mi s-a părut mai 
cinstit să-mi afişez poziţia. Într-adevăr, în exemplul care urmează, eram „în fază” cu 
solicitantii. În alte exemple, acest cuvînt n-a fost decît un paravan care m-a şi 
împiedicat, pe deasupra, să-mi fac cum trebuie munca de consultare. Într-adevăr, 
explorarea intentiilor directiunii nu se mai exprima decît în acest limbaj codat al 
„perspectivelor democratice”, dar mi se explica în paralel că funcţionarea zilnică nu 
este „pe fază” cu aceste perspective (pentru că nu puteau face ceea ce voiau), fiind 
adaptată unui întreg ansamblu de constrîngeri. 

Astfel, după ce am făcut experienţa respectivă, nu renunţ la această identitate 
politică, dar sînt mai prudentă în privinţa unei afişări prea evidente care ar introduce 
un fals în funcţionarea relaţiei, acela al unui acord politic efectiv între sistemul client 
şi cel care intervine. 


2. Analiza ca distantare 


Această muncă de elucidare se face, de asemenea, în dublul registru al psihologicului 
şi al politicului, primul contind în clarificarea dorințelor si a fenomenelor transferentiale, 
celălalt relativ la sensul angajării, la tipul de schimbare socială la care contribuim. 

În aceste două cazuri, rolul teoriei este să furnizeze elemente conceptuale ce sînt 
tot atîtea grile de analiză, instrumente ce ajută la analizarea diverselor registre. Si aici 
descoperim o diferenţă faţă de ştiinţele aplicate. Căci nu este vorba de măsurarea 
conformităţii aplicaţiei în raport cu modelul teoretic, ci de utilizarea, în funcţie de 
probleme, a cutărei sau cutărei referinţe ce permite să lămurim, să aprofundăm ceea 
ce ni se pare problematic în noi înşine sau în relaţiile angajate. 

Aceste analize pot fi făcute de unul singur sau in grup, cu sau fără însoțitor. 


2.1 Diferite situaţii de analiză 


2.1.1 Munca personală 


Jurnalul de bord este prima unealtă a consultantului. A nota, chiar în grabă şi după 
desfăşurarea evenimentelor, ceea ce facem, modul în care resimtim ceea ce facem, 
deciziile pe care le luăm şi raţiunea pentru care le luăm... aceste urme sînt, pe mo- 
ment, un mod de a ne distanţa şi permit, mai apoi, să derulăm filmul procesului fără 
să-i transformăm realitatea prin percepţia noastră de moment (tendinţa de a rationaliza 
un eşec sau, dimpotrivă, de a proiecta asupra întregului proces o evaluare pozitivă 
făcută la capătul parcursului). 

Acest suport scris permite două lucruri: pe de o parte, o reflecţie teoretică şi 
metodologică pentru a caracteriza mai bine intervenţia şi, în particular, sistemul, 
obiectul şi procesul ; pe de altă parte, el oferă posibilitatea de a identifica elementele 
care, deşi mai puţin conceptualizate, structurează, totuşi, ceea ce trăim, ceea ce facem 
şi ne determină conduitele : astfel, apar la suprafaţă norme, atitudini şi valori. 

Aceste „revizuiri” sînt materialele unei analize critice care ne permite să ne interogăm 
asupra dimensiunilor şi limitelor referintelor sale implicite, teoretice sau morale. 

Redactarea pentru altcineva este o formă mai închegată, dar presupunind un cadru 


de orientare mai precis al acestei munci de punere la punct. Această redactare se 
poate face sub mai multe forme. 

e Există, mai întîi, ansamblul hirtiilor pe care le întocmim pentru client. Sub 
forma proceselor-verbale ale reuniunilor, a raporturilor, a bilanturilor, aceste di- 
verse hirtii jalonează relaţia, stabilizează noţiuni şi pot fi, mai apoi, suportul unor 
dezbateri ce permit o prezentare comună a muncii realizate. 

e Poate fi, de asemenea, vorba de relatări de intervenţie, analizate în sensul apro- 
fundării diverselor dimensiuni metodologice sau teoretice, prezentate sub forma 
unor articole ce apar în reviste de specialitate, precum revista „Education 
permanente”, de exemplu, care este, în acelaşi timp, un bun suport pentru o 
asemenea exprimare, dar şi un loc de confruntare cu practica altor consultanţi. 
Această ultimă formă, ceva mai aprofundată, este cerută în memoriile de diplomă 
profesională în cîmpul consultatiei. 

e În fine, documentul respectiv poate aprofunda o dimensiune teoretică a cărei 
intervenţie nu a fost decît un exemplu sau un punct de plecare care a indus dorinţa 
de a merge mai departe în cercetarea şi înţelegerea unui tip de fenomene. El poate 
fi punctul de plecare al unor articole în reviste ştiinţifice sau al unei teze. 


Introspectia : această muncă de înţelegere a propriului eu, a dorințelor, a fan- 
tasmelor, a modurilor de funcţionare, însoţeşte întreg parcursul. De unul singur, eşti 
repede confruntat cu propriile rationalizäri care împiedică dezvăluirea. Psihanaliza 
este, fără îndoială, un mod mult mai perfecţionat de realizare a acestei munci de 
dezvăluire. Dar, în acest caz, persoana întreagă se autoanalizează şi motivaţia unei 
asemenea întreprinderi nu poate fi doar activitatea de consultant. 


2.1.2 Munca în grup 


e Echipa de intervenţie este un grup natural de analiză. Modurile de interpretare a 
ceea ce trăim diferă, fie şi numai pentru faptul că sîntem diferiţi, pentru că per- 
soanele pe care le considerăm simpatice şi cu care tindem să ne identificăm în 
sistemul client nu sînt aceleaşi... Împărtăşind O aceeaşi realitate trăită diferit, 
echipa este o structură care favorizează analiza, cu condiţia să-şi facă timp pentru 
dezbatere. 


e Supervizarea este un mod de a aprofunda munca de echipă, lucrind, mai ales, 
nu numai asupra relaţiilor cu sistemul client, ci şi în interiorul echipei de inter- 
ventie. Prezenţa unui supervizor îi obligă pe participanţi să verbalizeze ceea ce fac 
şi să exprime ceea ce simt. Echipa se poate dispensa de acest lucru numai în 
măsura în care se presupune că realitatea este cunoscută de toţi; dar modul în 
care este ea transmisă subliniază diferenţele de percepţie sau sistemele de apărare 
comune şi ajută, deci, la aprofundare. 


e Grupurile de analiză a practicilor : aceste grupuri pot să aibă diferite obiective 
(sau funcţii externe de debit, pentru a relua termenii propuşi de G. Palmade), care 
nu sînt compatibile. 


Astfel, anumite grupuri au ca obiect producerea de cunoştinţe noi. Are loc, atunci, 
o centrare asupra problemei. Relatările sînt confruntate, pentru a clarifica conceptele 
şi metodele relative la sistemul de intervenţie, la obiectele în lucru sau la procesele 
iniţiate. 

Aceste grupuri pot fi, de asemenea, centrate pe relaţia grup-problemă, sau subiect- 
-problemă, metoda constînd din prezentarea în fata grupului a cazului unei persoane. 
Se caută, atunci, să se identifice cît mai raţional gradul de investire al persoanei, 
dorinţele, cererile sale în raport cu cele ale solicitantilor, şi specificitätile inerente 
cazului studiat. Această muncă, dintr-o perspectivă de distantare, este foarte 

pretioasä, cäci ne ajutä sä distingem diferitele categorii de fenomene, mai ales pe cele 
care tin de propria noastra conceptie a lucrurilor si pe cele care tin de obiectul cola- 
borarii. 

Aceste grupuri de analiză pot fi, în fine, centrate asupra lor înşile ; este vorba de 
momente de reglare cerute de o echipă instituţională de consultanţi care vor să re- 
flecteze şi să clarifice ceea ce îi uneşte sau îi opune, plecînd de la valorile încarnate 
în practicile lor sau de la orientările, teoretice şi/sau afiliative la curente de idei sau 
teoretico-practice. 

Aceste diferite forme de analiză a practicilor şi, mai ales, ultimele, cîştigă dacă 
sînt animate de cineva din exterior, pentru a nu rămîne sub dominaţia raporturilor 
interpersonale din grup, de dependenţă sau de alianţă. 


e Grupurile ,, Balint” 

Această formă de lucru, imaginată pentru prima oară de psihanalistul Mickael 
Balint într-o activitate realizată cu medici generalişti, a cunoscut progresiv o mare 
dezvoltare în toate meseriile care oferă ajutor sau sfaturi, din perspectiva unei reflecţii 
asupra fenomenelor transferentiale care acţionează în asemenea situaţii. 

Specific acestor grupuri este faptul că adună, în şedinţe regulate, persoane care au 
aceeaşi meserie, dar nu lucrează împreună ; obiectul lor este rezolvarea unor cazuri 
care pun probleme participanţilor, printr-o colaborare între membrii grupului şi ani- 
mator. Acesta din urmă se concentrează asupra actualizării a ceea ce Balint numeşte 
„partea privată profesională”. Această experienţă se fondează, astfel, pe ipoteza repe- 
tării în funcţionarea grupului a unor elemente ale cazului real, analizate aici şi acum, 
clarificînd situatia-problemá. 


2.2 Diferiţii referenti ai analizei 


2.2.1 Alegerea ştiinţelor clinice 


Aceste diverse situaţii prezentate, care nu pretind să ofere un tablou exhaustiv, relevă 
munca pe care trebuie s-o realizeze consultantul pentru a-şi analiza propria implicare. 
Miza nu este dezangajarea, ci o anume distantare faţă de acest angajament. Nu in- 
seamnă să nu mai fim ceea ce sîntem, să nu mai iubim ceea ce iubim, să nu mai 
apărăm valorile la care ţinem, ci să fim destul de avizaţi asupra existenţei acestor 
diferite dimensiuni pentru ca ele să nu oculteze, să nu ne deformeze viziunea asupra 
problemelor şi a relaţiilor cu interlocutorii noştri. Aşa cum îmi povestea un prieten, 
descriindu-mi un efect al psihanalizei asupra sa : 


„In această situaţie, continui să am angoase ; dar se aprinde undeva o luminita ; 
ştiu că este vorba despre filmul pe care mi-l fac eu; atunci, în loc să intru în 
panică, trăiesc o nelinişte familiară, pe care o cunosc şi o înţeleg”. 


Şi, deja, a încerca să reperăm care este filmul personal şi care este filmul altcuiva sau 
un film pe care îl derulám împreună, nu e putin lucru ! 

Referentii muncii angajate sînt incarnati, mai întîi, de persoana la care apeläm 
pentru ajutor. Psihanalistul însoţeşte analiza realităţii psihice şi nonistorice, sociologul 
pe aceea a realităţii sistemului, psihologul muncii sau psihologul social pe aceea a 
obiectului şi a semnificației sale, în ele înseși şi pentru subiect, dacă este de orientare 
clinică, şi, în fine, psihosociologul lucrează asupra procesului, asupra metodelor, cît 
şi asupra a ceea ce subîntinde alegerea consultantului, valorile, referentii şi implicarea lui. 

Bineînţeles, frontierele nu sînt atît de stricte şi sînt mult mai mult determinate de 
mizele puterii instituţionale decît de o categorizare puternică a diferitelor ordine de 
fenomene, care nu sînt etanşe unele în raport cu celelalte. 

Pluridisciplinaritatea permite alegerea unei orientări. Aceasta, am evocat deja as- 
pectul, este o orientare clinică. Mi se pare important, în acest stadiu al reflectiei 
noastre, să dezvoltăm distincţia propusă de Jean Dubost între ştiinţele clinice şi ştiin- 
tele nomotetice. 

Aceastä distinctie nu acoperä opozitia foarte frantuzeascä intre clinica si experi- 
mentare. Într-adevăr, nu există o metodă clinică, aşa cum există o metodă experi- 
mentală ; este vorba de o abordare care nu exclude cîtuşi de puţin momentele de 
măsură, momentele de experimentare sau momentele de interpretare. Astfel, ştiinţele 
clinice se diferenţiază de ştiinţele nomotetice nu în funcţie de o metodă, ci de un 
model de stiintificitate ; primele, ştiinţele clinice, caută să producă o cunoaştere parti- 
cularizată, iar celelalte, nomotetice, caută să producă legi. 

Nu are nici un sens să luăm poziţie pentru una în defavoarea celeilalte, ambele 
fiind necesare în dezvoltarea unei discipline. 

Totuşi, în ceea ce ne interesează aici, adică descoperirea referentilor pertinenti 
pentru analiza problemelor specifice legate de acţiune şi de angajarea în acţiune, 
ştiinţele clinice sînt mai fecunde ; ele permit să reflectăm pornind de la observaţii 
empirice şi nu de la obiecte construite de către cercetător. 


2.2.2 Caracterizarea ştiinţelor clinice 


Jean Dubost propune zece criterii care permit să se distingă între ştiinţele nomotetice 
(SN) şi ştiinţele clinice (SC). 

Să le reluăm în substanţa lor : 

e Obiectul 

SN : Este vorba de descoperirea mecanismelor fundamentale ale unei categorii de 
fenomene cărora încercăm să le reducem complexitatea, izolînd variabilele şi se- 
parîndu-le de contextul lor obişnuit. 

SC: Obiectele sînt considerate totalitäti complete şi complexe, în singularitatea 
lor istorică şi idiosincraticä (tinind seama de specificitatea subiectului). 


e Perspectiva cognitivă 

SN: Cunoaşterea este generalizabilă şi anistorică prin punerea în evidenţă a unor 
determinisme explicative. Această cunoaştere este explicabilă pe măsură ce ştiinţa 
progresează. 

SC: Cunoaşterea este particularizată, pusă în relaţie cu condiţiile ei de producere 
şi cu subiectul cercetător ; dimensiunea fenomenologică este mereu prezentă, este 
vorba de o cunoastere-experientä şi nu de o cunoastere-obiect. 

Mecanismele mai generale nu sînt căutate decît ulterior, printr-o analiză asupra 
muncii realizate. 


e Poziția cercetătorului în raport cu obiectul 

SN: Este vorba de o poziţie exterioară, cercetătorul lucrînd ca şi cum nu şi-ar 
cunoaşte obiectul din interior. Este o muncă de reconceptualizare. 

SC: Alternanta de momente de exterioritate şi de momente de interioritate ; la 
fel, obiectul este, de asemenea, considerat subiect, ceea ce necesită a-l lua în calcul 
ca atare. 

* Dispozitivul de insertie 

SN: Dispozitivul care permite construirea fenomenului este produs de către cer- 
cetător, reducînd la minimum influenţa şi informaţia celor cărora se adresează. 

SC: Procesul ia în calcul cererile exprimate de către subiecţi şi se construieşte în 
colaborare. 

e Poziții asupra problemei obiectivitäfii 

SN: Obiectivitatea, după Popper, este o cunoaştere fără urmă de subiectivitate şi 
fără subiect cunoscător. Se presupune că dinamica internă a dezvoltării cunoaşterii 
poate respinge postulatele definitive şi le poate supune unor experimente noi. 

SC: În căutarea adevărului, această hermeneutică rămîne mereu deschisă, cu în- 
doiala că lucrurile nu se pot aplica unui nou caz, fiind deci pasibile de o totală repunere 
în cauză. Nu numai analiza implicării este o condiţie de obiectivitate a discursului 
ţinut, dar pentru unii clinicieni este chiar calea privilegiată de acces la cunoaştere. 


e Perspectivele instituţionale 

SN: Cucerirea unui teritoriu cognitiv, a unei discipline autonome atestate de 
exclusivitatea cîmpului, o categorie de obiecte şi o metodă. 

SC : Cucerirea unui spaţiu de intervenţie ce permite cîştigarea unei experienţe sau 
dezvoltarea unui praxis fie monodisciplinar, fie pluridisciplinar. 


e Jerarhizarea criteriilor de stiintificitate 
N : In ordinea importantei: validitate, pertinentá, fecunditate. 
C : Ordinea este : pertinentá, fecunditate, validitate. 


S 
S 
e Administrarea dovezii 
SN : Repetabilitatea. 
SC : Posibilitatea de transpunere la alte cazuri sau la alte puneri in situatie. 
e Etica subiacenta 
SN : Valoarea de adevär, privitá dintr-o perspectivá cauzalistä. 
SC: Valoarea de autonomie a subiectului si de colaborare, in sensul cá fenome- 
nele de empatie, procesele de identificare sint necesare intelegerii. 


* ]deologia subiacentá 

SN : Ideologie tehnocraticá, in care omul este conceput ca fiind determinat de 
legi, aceste legi constituind in ele insele un sistem rational. 

SC : Ideologia democraticá, omul fiind conceput drept autonom si creator, putind, 
deci, sá scape legilor. 


2.3 Plácerile si durerile analizei 


Pentru a conchide asupra acestei probleme a referentilor, care, dupá cum am vázut, 
este legatá de referenti disciplinari, uniti de o aceeasi orientare clinicá, as vrea sá 
subliniez citeva dintre dimensiunile ei afective. Aceastá muncá de distantare este, 
adesea, dureroasá, cáci pune în chestiune ceea ce ne stráduim sá ne ascundem nouá 
insine. Luciditatea este o activitate exigentá, despre care nu putem spune niciodata cá 
s-a incheiat, cá am realizat-o cum trebuie. Existá aspecte ale descoperirilor care 
máturá o parte din certitudinile dobindite, fácindu-ne dintr-o datá sá ne simtim fragili, 
neputincioşi, incompetenti. Cum am putut trece pe lîngă ceva atît de esenţial fără să 
fi văzut, fără să fi înţeles? 

Dar această activitate procură şi o anume plăcere, chiar uneori o jubilatie, fie că 
este vorba de o jubilatie intelectuală sau de una psihică. Aşadar, astfel funcţionează 
lucrurile ? După povestea aceasta veche pe care o repet fără să-mi dau seama ? ! 

Aceste momente dau sentimentul de a fi ceva mai puternic, de a-ţi trăi, şi nu doar 
de a-ţi suporta viaţa. 

Ceea ce nu elimină cîtuşi de puţin angoasa în faţa mulţimii de referinţe mobi- 
lizabile de către consultant atunci cînd întreprinde o muncă de analiză a angajării sale 
în practica profesională. 

Astfel, înţelegem că teoreticienii acestor practici psihosociologice au simţit nevoia 
să construiască un număr de cadre ce îşi propun să orienteze analizele individuale ale 
consultantului, atît înainte, cît şi în timpul sau după intervenţie. 


3. Cîteva cadre de orientare ale implicării 


Este vorba de un ansamblu de prescriptii experientiale şi nu comportamentale. Astfel, 
consultantul trebuie să-şi fi pus anumite întrebări în prealabil sau în paralel cu prac- 
tica sa, aşa cum trebuie să fi trăit un anume număr de puneri în situaţie care l-au 
ajutat să progreseze. 


3.1 Despre experienţele psihologice de analiză a eului 


Autoanaliza funcţionării intrapsihice şi a relaţiilor cu ceilalţi este o condiţie de exer- 
citare a acestei meserii. 

Analiza funcţionării personale nu este mai „naturală” decît analiza cutărui sau 
cutărui obiect, chiar dacă tendinţa către introspectie este mai mult sau mai putin 
dezvoltată spontan. 

Prin intermediul acestei experienţe, un anume număr de fenomene vor fi iden- 
tificate, putînd fi explorate teoretic ; există, de asemenea, un număr de cunoştinţe 
asupra sinelui şi a propriilor noastre tendinţe care vor fi reactualizate ; dar este, mai 
cu seamă, vorba de o practică cu care ne familiarizăm, de o axă de interogare fecundă 
şi indispensabilă pentru ceea ce trăim. Ca o anecdotă, un student care a descoperit 
lucrarea lui Eugène Enriquez despre „organizarea în analiză” a făcut această remarcă 
stupefiantă despre intervenţiile descrise : „Face ceea ce fac şi ceilalţi, grupurile de 
lucru, de formaţie, de studiu, dar diferenţa constă în faptul că pune tot timpul în- 
trebári!" Într-adevăr, aşa este, şi tocmai acest lucru face intervenţiile sale atît de 
pertinente ; ele nu ar avea aceleaşi puneri în situaţie fără întrebările şi analizele pe 
care le suscită. 

Astfel, dincolo de ceea ce învăţăm printr-o muncă asupra noastră înşine, achizi- 
tionäm o experienţă transferabilă în alte situaţii. Formele pe care ea le poate lua sînt 
multiple : este vorba de experienţe de psihoterapie sau de psihanaliză ; de experienţele 
centrate asupra grupului, prin puneri în situaţie gen „grup de bază”, „grup Balint”, 
gen psihodramá... în care obiectul de lucru este analiza eului în relaţiile cu ceilalţi. 


3.2 Punerea în chestiune a propriilor concepţii 


Această dimensiune ţine, de asemenea, de analiza eului, îndreptată spre elucidarea 
concepţiilor etice, politice, ştiinţifice care ne structurează practicile şi nu spre elu- 
cidarea dimensiunilor psihologice. 

Jean Dubost propune trei axe de interogare care pot fi adoptate de către consul- 
tant: teoria sa asupra schimbărilor sociale, concepţia sa asupra omului şi a societăţii, 
raportul cu cercetarea. Pe fiecare din aceste axe, se poate produce ceva personal ; 
acest lucru poate fi imaginat în trei moduri diferite : 


x? 


* printr-o analiză „în camera”, în cursul căreia fiecare încearcă să clarifice pentru 
sine răspunsurile pe care le dă întrebărilor ; 

* printr-o analiză a practicii, în cursul căreia apar, după cum am văzut, presu- 
poziţiile fiecăruia, aşa cum sînt ele încarnate în practicile concrete ; descoperirea 

valorilor subiacente practicii personale si a valorilor pe care ne gindim să le adop- 
tăm permite o muncă fecundă de elucidare a abaterilor ; 

* printr-o activitate suplimentară realizată în exterior, în cursul căreia căutăm să 
ne pozitionäm faţă de producţiile teoretice elaborate în legătură cu diferitii su- 
biecti. Voi dezvolta mai jos această dimensiune, celelalte fiind personale, mai uşor 
de trăit decît de explicat. 


3.2.1 Problema schimbărilor sociale 


Am abordat deja această chestiune a schimbărilor sociale în organizaţie prin inter- 
mediul diferitelor concepţii asupra uceniciei ; este vorba despre mecanisme indi- 
viduale ale schimbărilor sociale. Dar această problemă poate fi abordată şi în funcţie 
de obiectele în chestiune: astfel, ne vom putea referi la psihologia minorităţilor 
active a lui Serge Moscovici sau la concepţia sociologică a lui Alain Touraine. Ne 
putem confrunta, astfel, cu puncte de vedere socio-politice, printr-o analiză ce se 
referă la teoria marxistă, de exemplu, sau la teoria determinismului istoric. 

Confruntarea cu aceste opţiuni, cu aceste lecturi, nu duce numai la îmbogățirea 
culturii generale. Achizitiile trebuie transformate în raport cu propriile noastre poziţii, 
în cadrul unei reflecţii asupra faptului că aceste poziţii influenţează procesele pe care 
le initiem în consultare sau analizele şi interpretările sistemului sau ale obiectelor de 
studiu. 

Pentru a ilustra acest aspect, mă voi referi la chestiunea schimbărilor culturale. 


e Guy şi Jacqueline Palmade, lucrînd asupra acestui subiect, au arătat că există 
două mari curente de analiză a schimbării culturale în societate. Unul, mai de- 
grabă pesimist, promovat de intelectuali, descrie mecanismele ce par să acţioneze 
în evoluţia culturală. Este vorba, de exemplu, de dezvoltarea simulacrului şi a 
simulării, de trecerea de la sens la semn, analizată de Baudrillard, sau de analiza a 
ceea ce s-a numit noul individualism, pierderea reperelor colective, cu lucrările 
lui Lasch, Senett sau Lipovetsky. Celălalt curent, care prezintă o viziune optimistă 
a evoluţiei culturale, este produs de centrele de analiză socială din lumea publi- 
citară, precum CCA (afiliat la Havas). Analizele lor se fondează pe opinii, creînd 
o realitate statistică a vieţii sociale, aceste diferite opinii fiind regrupate în jurul 
noţiunii de „stil de viaţă” sau al altei noţiuni. 

* În ce priveşte dimensiunea imaginară a culturii, lucrarea lui Eugène Enriquez 
asupra legăturii sociale, demonstrînd dimensiunea libidinală a acesteia, luminează 
chestiunea evoluţiei culturale ca o tentativă mereu reînnoită de a căuta o recu- 
noastere a alteritätii, pástrind, în acelaşi timp, o unitate colectivă. 

e Lucrările lui Renaud Sainsaulieu disting, la rîndu-le, subculturile organizaţiilor, 
în funcţie de categoriile socio-profesionale, şi arată în ce mod cultura unei orga- 
nizatii este produsul dezbaterilor şi al confruntărilor interne, care produc ceva 
nou, distinct de diferitele subculturi. 


Aceste lucrări m-au influenţat, m-au făcut să reflectez. Progresiv, mi-am format o 
concepţie a schimbării culturale care începe prin respingerea concepţiei culturii ca o 
combinaţie statistică de opinii (în afara unei perspective instrumentale a studiilor 
pieţei) ; o viziune care admite teoriile pesimiste asupra culturii şi care mă face pru- 
dentă faţă de discursurile pe care le aud în timpul consultatiilor cînd mi se spune că 
toată lumea vrea mai multă iniţiativă, mai multă responsabilitate, mai multă muncă în 
comun, o adevărată viaţă de echipă... Ea ia în calcul dimensiunea libidinală a le- 
găturii sociale, întotdeauna ambivalentă, contradictorie, dirijată de pulsiunea vitală 
către o tendinţă spre creaţie, spre solidaritate, spre împărtăşire, dar şi de pulsiunea 

tanatică spre o tendinţă de repetare şi de distrugere a celuilalt. Un adevărat sprijin îl 
constituie, pentru mine, lucrările asupra culturii în organizaţie care fac să mi se pară, 
totuşi, posibilă, în aceste locuri sociale încă vii care formează universul muncii, 
dezvoltarea unor dezbateri, a unor confruntări care nu neagă subculturile, ci permit o 
bază comună recunoscută. De exemplu, atunci cînd un grup de direcţie îşi propune să 
schimbe cultura întreprinderii cu o ,tintá" clară şi precisă, pentru mine e clar cá nu 
este vorba decît de o propagandă în termeni de opinie, care nu va transforma în 
realitate nimic... în afară, poate, de dezvoltarea unor discursuri duble pentru a da o 
impresie de conformitate... a imaginii sociale coezive şi nu a legăturii sociale ! 

Acest exemplu de schimbare culturală nu este decît un exemplu. Problema 
schimbării sociale poate fi abordată nu numai din unghiul cultural, ci şi din unghiul 
politic sau socio-economic. În acest sens, munca de elucidare, de confruntare nu este 
niciodată încheiată, fiecare forjindu-si propria teorie asupra schimbărilor sociale (si 
este important ca ea să fie pusă în lumină) în mod progresiv, în funcţie de istoria 
proprie, de lecturi, de diferitele analize în interioritate şi în exterioritate. 


3.2.2 Concepţia asupra omului şi a societăţii 


Clarificarea concepţiei asupra omului şi a societăţii poate părea şi mai hazardată decît 
punctul precedent. Dorinţa de a produce o concepţie unificată despre o asemenea 
teorie este mult prea ambițioasă şi tine chiar de megalomanie. 

Dar, dacă admitem caracterul necesarmente modest, necesarmente neterminat al 
acestui demers, este o prostie să nu clarificăm noţiunile, cel puţin pentru noi înşine. 
Cum am putea lucra în permanenţă cu persoane în organizaţii sau pe teritorii date, 
fără să elucidăm cîteva repere structurante ale obiectelor despre care este mereu vorba 
în munca noastră, precum evoluţia persoanelor şi a colectivelor sau posibilitatea de 
evoluţie ? 

Şi de această dată, voi da exemple personale, repere care au fost structurante în 
modul în care aceste concepţii se desenează pentru mine însămi. Nu este cîtuşi de 
puţin vorba să le institui ca modele, ci să dau substanţă principiilor afişate mai sus. 

Voi distinge între două abordări ale problemei: una se referă la un fel de ideal al 
omului şi al societăţii, cu un caracter foarte radical ; cealaltă este o analiză a limitelor 
acestei concepţii ideale în posibilităţile ei de aplicare, în funcţie de un anume număr 
de teorii existente sau în funcţie de anumite constringeri reale. 

Pentru mine, este vorba de o concepţie a societăţii care, în mecanismele ei, func- 
tioneazä prin instituţii care sînt produsul unui imaginar şi care produc, la rîndu-le, un 
real ce întăreşte acest imaginar. Este concepţia dezvoltată de Cornelius Castoriadis în 
lucrarea asupra „instituirii imaginare a societăţii”. 

Reflectînd cu acest tip de grilă de analiză, am înţeles că orice societate, con- 
siderată duală, este o producţie imaginară între lumea unora şi a altora, dar care 
fabrică instituţii distincte pentru unii şi pentru ceilalţi, întărind prin aceasta caracterul 
de evidenţă al clivajelor astfel operate. În acest mod, aşa cum am arătat în „munca 
socială în capcană”, lucrători sociali sînt instituiti pentru a se ocupa de „ceilalţi” si 
nu pentru a crea legături între unii şi alţii. 

Această concepţie a societăţii, care presupune schimbări instituţionale atunci cînd 
vrem să schimbăm modurile de funcţionare, este o concepţie radicală, care nu ţine de 
modă în măsura în care stînga franceză de astăzi cîntă mereu refrenul „menţinerii 
instituţiilor”. 

Concepţia mea asupra societăţii se alimentează, astfel, de la teoreticienii demo- 
cratiei, de la filosofi, de la sociologi şi de la oameni politici (de la Castoriadis, pentru 

că a aprofundat distinctiile între autonomia individuală şi autonomia colectivă), dar şi 
de la „clasici”, de la Aristotel la Rousseau, trecînd prin dezbaterile asupra chestiunii 
sociale în momentul Revoluţiei. Este vorba, deci, despre o concepţie asupra societăţii 
ca un corp social viu şi contradictoriu, în care forma democratică permite dezbaterea 
şi autonomia colectivă. O societate fondată pe drepturile omului şi guvernată de dez- 
baterea democratică, în care pot coexista diferenţele, conflictele, etniile diferite, mo- 
durile de viaţă distincte, ale căror puncte de vedere diferite imbogátesc ansamblul, 
reglate fiind de valorile formal democratice. 

Locul omului în această societate este acela al unui subiect liber, în sensul în care 
libertatea este definită de drepturile omului, fiind, deci, vorba nu de libertatea libe- 
ralismului, ci de aceea care este limitată de o viziune a celuilalt ca fiinţă liberă şi 
autonomă de drept. 

Acest subiect este complex şi divizat. Contradictiile, ambivalentele lui sînt atît 
psihologice, cît şi etnice. Ele sînt aporturile psihanalizei şi ale filosofiei morale. 

Această concepţie ideală, care recunoaşte contradicţiile, alteritatea în sine şi în 
relaţia cu celălalt, transformarea instituţiilor într-o viziune mai apropiată de drepturile 
omului şi de o veritabilă democraţie este un vis de cetăţean şi nu de consultant. 

Consultantul, dar într-un anume fel şi persoana, căci nu propovăduiesc o schim- 
bare prin violenţă, trebuia să ia în calcul cererile care i se adresează. Şi principiul 
democratic presupune acceptarea legitimităţii punctului de vedere al celuilalt, din 
moment ce el acceptă forma democratică de coexistentä a punctelor de vedere. 

Trebuie să recunosc că dezvolt o concepţie minoritară, chiar dacă, în fundamen- 
tele ei etice, ea a fost promovată de la început de curentul psihosociologic care are în 
Franţa una din rădăcini în grupul de lucru „socialism şi barbarie”. 

Cealaltă limită este aceea a lumii muncii, văzute ca un cadru de consultatie în 
care toţi, prin contractul de muncă, se află într-o situaţie de alienare consimtitä, 
responsabilii ierarhici nefiind persoane alese. 

În intervenţie, această concepţie asupra societăţii determină mai multe valori decît 
practici, tinind cont de caracterul profund heteronom al situaţiei de lucru. 

În sfîrşit, lucrările de psihologie socială experimentală ne arată, în fiecare zi, în 
ce măsură tendinţa către conformism şi determinismul punerilor în situaţie apasă 
asupra indivizilor, determinîndu-le conduitele ; aceasta nu inspiră prea mult optimism 
în privinţa sperantelor de schimbare, deşi, personal, acest lucru nu mă face decît ceva 
mai exigentă în ce priveşte valorile. 

În ciuda limitelor diverse, aceste concepţii sînt o bază a practicii mele de consul- 
tatie. Din acest motiv, ader la curentul psihosociologic în perspectivele şi principiile 
sale etice. 

Aceasta înseamnă şi o anume vigilentä mereu prezentă în relaţia cu solicitantii şi 
în discursurile ţinute. Nu am încredere în ceea ce este neted, compact, prea bine 
stăpînit, fără fisuri şi fără îndoieli. E prea frumos ca să fie adevărat ! 

Este adevărat la nivelul persoanelor şi problema este aceea a fantasmei de stăpînire 
care se exprimă in acest mod şi mă face să explorez celelalte fațete contradictorii. 

Dar lucrul poate fi adevărat şi la nivelul conceptelor utilizate pentru că sînt, mono- 
litic, bune şi salvatoare. Să luăm, de exemplu, noţiunea de responsabilitate, confrun- 
tind o abordare filosofică şi abordarea curentă. Alain Le Guyader a sistematizat diferi- 
tele niveluri de responsabilitate : 


e responsabilitatea instrumentală, care este o responsabilitate atribuită celuilalt 
numai ca un mijloc ; 

* responsabilitatea originară, atunci cînd se poate identifica un act sau un cuvînt 
(sau absenţa lor) care are asemenea consecinţe ; 

* responsabilitatea politică, în calitate de membru al unui sistem care face alegeri 
şi nu se poate desolidariza de această apartenenţă în luarea deciziilor ; 

e responsabilitatea morală, cînd din punct de vedere rational nu avem nici o res- 
ponsabilitate, dar ne simţim responsabili în numele unor valori raţionale ; 

e responsabilitatea umană, în fine, tinind de datoria de a interveni atunci cînd 
alegerile făcute sînt omeneşte inacceptabile (de la distrugerea mediului la dis- 
trugerea semenilor). 


Acest ocol prin diferitele fațete ale noţiunii de responsabilitate se opune discur- 
sului actual asupra responsabilităţi, privit nu ca un conflict între diferitele forme de 
responsabilitate, ci ca o posesiune cuantificabilä, subintelegind, ca în cazul pose- 
siunilor monetare, că e bine cu cît ai mai mult. 

Aceste diverse vigilente, relationale şi conceptuale, induc, deci, moduri de relaţie 
cu ceilalţi şi cu obiectele de lucru în situaţia de consultatie. 


3.2.3 Concepţia despre cercetare 


Este vorba de o dimensiune încă destul de vagă pentru mine. Totuşi, s-ar părea că, 
pentru un profesor-cercetător la universitate, ea ar trebui să fie foarte stabilă ; citusi 
de puţin. De fapt, această concepţie asupra cercetării este în mod continuu repusă în 
chestiune, împărţită între ceea ce ar putea fi concepţia mea, elaborată în mod auto- 
nom, asupra unei bune cercetări, şi ceea ce suscită în reacţie modurile de cercetare 
instituite. Se poate vedea că, la acest nivel, dependenţa este încă puternică şi îmi 
rămîne de făcut o muncă importantă în termeni de distantare. Acestea fiind zise, nu 
cred că sînt singura în acest caz, căci anul trecut am răspuns unui „apel” făcut în „Le 
Monde” de către un grup de universitari şi de cercetători, animat de Pierre Bourdieu, 
care afirma, în substanţă, urgenţa unei analize, avînd în vedere că sistemul de cerce- 
tare şi cel universitar au devenit total incomprehensibile, atît pentru cei care lucrează 
aici, cit şi pentru cei care îl utilizează. 
Dar, încă o dată, să ne aventurăm în această revizuire : 
e Universitatea de astăzi, în ştiinţele umane sau sociale, este dominată de ştiinţele 
nomotetice ; administrarea dovezii este credo-ul său şi obiectele asupra cărora 
lucrează cercetătorii sînt, de fapt, din ce în ce mai limitate, mai compartimentate, 
pentru a produce validitatea ştiinţifică. Acest lucru nu este fără legătură, mi se 
pare, cu un statut social fără legitimitate care, în douăzeci de ani, i-a făcut pe 
universitari să treacă din elită în clasa mijlocie ; de altfel, dacă titlul mai păstrează 
o anume aură, funcţia de intelectual este mai puţin luată în seamă, ca o reacţie la 
evenimentele vieţii sociale şi politice ; pe de o parte, pentru că mass-media solicită 
mai uşor avizul jurnaliştilor sau al cîntäretilor decît pe al universitarilor şi pentru 
că, pe de altă parte, cercetătorii se simt din ce în ce mai mult tehnicieni într-un 
domeniu şi nu oameni a căror meserie este să gîndească. 
e De altfel, nivelul strategic domină în relaţiile dintre discipline şi subdiscipline, 
fiecare căutînd să-şi stabilească un teritoriu, în sînul unei comunităţi ştiinţifice 
extrem de restrînse (pentru a se putea autolegitima) şi într-o luptă dusă pentru a 
avea posturi sau credit de cercetare. Rezultatul acestei functionäri, la nivelul pozi- 
tiilor în termeni de cercetare, este că trebuie să apartii unuia din clanuri şi să-i 
adopti principiile ; dacă nu, eşti un trădător potenţial... 
Reacţiile mele de dependenţă sau de contradependentä faţă de acest model de 
cercetare sînt duble : una din ele este legată de studenţi şi de lumea profesională pe 

care o cunosc bine. Ele mi se par absente din această dezbatere şi mă duc la o relativă 
abandonare a cercetării fundamentale în profitul întrebărilor puse atît de cei care 
doresc o profesionalizare cît şi de lumea „extra-universitară”, fie că este vorba de 
lumea muncii sau de cea socială şi politică. Dar această poziţie nu poate fi asimilată 
cu o concepţie personală în sensul în care nu este vorba decît de o reacţie faţă de ceea 
ce analizez ca o trădare faţă de colectivul meu de apartenenţă. Cealaltă este contrade- 
pendentä, revendicînd faptul că a face cercetare înseamnă, în primul rînd, să gîndeşti, 
să fii în cercetare, ceea ce, după mine, nu este decît una din activităţile cercetătorului. 

Totuşi, sînt profund convinsă de interesul diferitelor abordări, de la cele mai cen- 
trate asupra unui obiect precis, cu variabile foarte controlate, pînă la obiectele globale 
cărora trebuie să le degajăm un sens, nişte ipoteze. Dar, ca sălbaticul lui Moscovici 
care spune „eu şi ceilalţi”, nu pot fi auzită în lumea oamenilor domestici care spun 
„eu sau ceilalţi”. 

În ciuda acestor nehotäriri, cîteva repere jaloneazä, totuşi, concepţia mea despre 
cercetare : 


e Faptul cá, în ştiinţele sociale, obiectele de cercetare sînt si subiecti. Aceasta 
presupune că ceea ce este pus în lucru în această relaţie de studiu cercetător/ 
subiect este o practică şi nu doar o tehnică. Trebuie, bineînţeles, să cunoaştem 
tehnicile, dar nu trebuie să ne limităm practica de cercetare la acestea. A dezvolta 

o practică presupune să nu credem posibilă neutralitatea faţă de celălalt; astfel, 

optăm fie pentru neinformarea celuilalt, sperînd în docilitatea lui, fie dezvoltăm 

un praxis, adică o practică socială în care celălalt este considerat autonom, pro- 
ductia cunoaşterii fiind întotdeauna limitată de această etică de relaţie. 

De altfel, cercetarea este, după părerea mea, o meserie care nu se improvizează. 
Ea presupune nu numai citit, ci şi organizarea lecturilor, dezvoltarea metodelor şi a 
tehnicilor, posedarea unui background suficient pentru a situa în cîmpurile disci- 
plinare în chestiune noutatea şi impactul noutätii propuse. Ar părea demagogic să nu 
subliniem aspectul. 

Aceste două elemente care pot părea contradictorii influenţează perspectiva de 
stiintificitate pe care o poate avea, în ochii mei, relaţia de consultatie: caracterul 
necesarmente limitat al proiectului colaborativ în producţia de cercetare şi, dimpo- 
trivă, reciprocitatea şi angajarea într-o colaborare puternică a modalitätilor relationale 
ale acestei cercetări, tinînd cont de cererile exprimate de subiectii/obiectele de studiu, 
care pot folosi termeni de restituire, de anonimat, de drept de răspuns... 


e Celălalt reper care structurează, pentru mine, concepţia de cercetare este impor- 

tanta colectivului şi cooperarea între cercetători. Lucrul este deosebit de adevărat 

în cazul formării pentru cercetare. Am fost foarte sensibilă la descrierea pe care o 

face Bourdieu în introducerea lui la seminarul de la College de France. Această 

activitate este descrisă în mod desacralizat şi, totuşi, ca foarte profesionalizată. 

Grupul său de origine ar fi artizanatul, progresînd printr-o confruntare a mane- 

vrelor şi a modurilor de operare. 

Este, de asemenea, adevărat la nivelul cercetărilor elaborate de către cercetătorul 
profesionist. Este ceea ce se caută în relaţia cu directorul, munca de colaborare asupra 
unui obiect nefiind o simplă conformare la metodele sau aşteptările directorului de 
cercetare, ci o muncă în comun. 

Este, de asemenea, o muncă de cooperare în grupuri pluridisciplinare care lu- 
crează asupra unui acelaşi obiect, muncă în care oricine se imbogateste cu referintele 
celorlalţi, fără să-şi piardă consistenţa din acest motiv. 

Această concepţie asupra cercetării influenţează şi activitatea de consultare în 
sensul în care, atunci cînd aceasta comportă perspective de cercetare, mi se pare cu 
atît mai importantă o intervenţie în echipă pentru a putea lucra mai apoi plecînd de la 
abordările fiecăruia. 


3.3 Originile şi funcţiile cadrelor de orientare 


Decupajul propus de-a lungul acestei părţi are un caracter artificial, legat de nece- 
sitatea unei transmiteri clare. Într-adevăr, după cum spuneam în introducere, această 
dialectică a angajării, a analizei, a construirii de repere care structurează angajarea 
sînt trei momente aflate în continuă interacţiune printr-o mulţime de bucle de retro- 
reacţie. În plus, distorsiunea care ar putea apărea prin această prezentare este că 
aceste cadre de orientare apar ca fiind singurul produs al unei analize personale din 
partea consultantului, plecînd de la analiza mea pe care am dat-o ca exemplu. 

Voi încerca, deci, să rectific această posibilă distorsiune identificînd două lucruri : 
originea acestor cadre, mai ales originea în termeni de moştenire într-o filiatie dată, 
dar şi în termeni de creaţie personală ; şi funcţia acestor cadre, distingînd o funcţie 
internă, în relaţia sinelui cu sine şi o funcţie externă, în relaţia sinelui cu ceilalţi. 


3.3.1 Originile cadrelor de orientare 


a) Filiatia psihosociologică, mai întîi, structurează un anume număr din aceste cadre. 
Vorbesc de filiatie şi nu de afiliatie în sensul în care nu este vorba de o adeziune 
la un partid, la o organizaţie voluntară, ci la un curent de referinţă, cu cîteva 
„mari figuri”, nu întotdeauna de acord între ele, care au produs o reflecţie la care 
consultantii debutanţi sau mai tineri, se referă şi cu care se confruntă. Dar este 
vorba de orientări şi nu de dogme sau de sisteme închise. Astfel, faptul că această 
mişcare are una din rădăcini în căutarea de articulaţii între marxism şi psihanaliză 
introduce un cadru de orientare care este o reflecţie de neocolit între dinamicile 
individuale şi dinamicile sociopolitice, căutînd să le articuleze fără să le confunde. 
La fel, fundamentul etic al practicii de intervenţie psihosociologică, atît în 
perspectivele sale, cît şi în principii, este, de asemenea, un cadru de orientare : 
modalităţile concrete sînt mereu deschise dezbaterii, totuşi, această bază face parte 
din moştenirea pe care o căutam în filiatia acestei mişcări. 

La fel, un anume număr de lucrări metodologice precise, mă gîndesc mai ales la 
cele ale lui Guy Palmade, privind metodologia de studiu al problemei sau conduita de 
reuniune, nepublicate, din păcate, nici una, nici cealaltă, constituie un cadru de re- 
ferinta, fotocopiat in mii de exemplare în mediul de consultatie. 


b) Apartenența disciplinară este un alt cadru de orientare. Desi au insistat pentru 
definirea relaţiei de intervenţie mai larg decît ca un ansamblu de metode sau de 
ştiinţe aplicate, disciplinele de referinţă joacă un rol evident în alegerea acestor 
metode şi a conceptelor de referinţă care structurează analizele realizate. Am 
evocat deja această dimensiune în legătură cu competențele consultantului. 


c) În fine, există o parte de creaţie personală, care este, în acelaşi timp, adaptarea 
acestei moşteniri etice, teoretice şi metodologice, dar şi o construcţie a propriilor 
repere, tinind cont de ce este fiecare, de identitatea lui profundă, de istoria sa, dar 
şi — după cum am văzut - de angajările politice, de lecturi... 

3.3.2 Functiile cadrelor de orientare 


Am insistat, în analiză, în mod esenţial, asupra funcţiei externe, adică in ce măsură 
aceste cadre structurează procesul de intervenţie şi permit să se păstreze o mai mare 
luciditate în analiză, să nu fim instrumentalizati în relaţia cu sistemul client. 

Aş vrea să insist acum asupra funcţiei interne a acestor cadre de orientare, adică 
în ce măsură ele structurează propria noastră identitate ca persoană. 

Aceste cadre sînt, într-adevăr, un fel de obligaţie de a lucra ca persoană într-o 
dublă dimensiune, afectivă şi cognitivă. A realiza o muncă psihologică asupra pro- 
priei persoane şi a efectua o activitate de actualizare a ideilor, poziţiilor, în aspecte 
atît de fundamentale precum concepţia omului şi a societăţii, fac ca această viaţă de 
consultant psihosociologic să interpeleze, să bulverseze, dar şi să contribuie la struc- 
turarea persoanei în totalitatea ei. 

Din acest motiv, formarea în această meserie este complicată. Alegerea acestei 
puneri în cauză nu poate fi decît voluntară şi formarea, fie cá e universitară sau de 
întreprindere, nu este şi nu va fi niciodată decît o parte a acestei formări mai generale, 
în care munca individuală rămîne determinantă. 


Traducere de Ioana Märäsescu 


Mecanisme si strategii 
ale persuasiunii 


lon Dafinoiu 


Probabil nici un alt domeniu al psihologiei sociale nu a generat atît de mult interes ca 
domeniul schimbării atitudinilor. Acest interes, deşi mereu crescînd, a avut, totuşi, o 
evoluţie oscilantă (McGuire, 1985). Astfel, în anii '30, psihologii sociali au făcut din 
schimbarea atitudinilor principalul lor domeniu de interes, orientîndu-şi cercetările 
în mod deosebit asupra măsurării lor. Interesul a scăzut în anii '40, pentru a creşte 
din nou în anii '50-'60, după care a urmat perioada de declin a anilor '70. Odată cu 
anii '80, consideră McGuire, schimbarea atitudinilor, influenţa socială, în general, 
şi-a recistigat poziţia privilegiată între domeniile de cercetare ale psihologiei. 

Viaţa de zi cu zi ne implică pe toţi într-un proces de schimbare a atitudinilor. 
Chiar dacă facem abstracţie de industria reclamei şi tot putem descoperi cum acest 
proces a devenit un mod de a fi: părinţii sînt angajaţi într-un demers de socializare a 
copiilor, oamenii de ştiinţă îşi susţin adevărul teoriilor lor, politicienii vor să convingă 
electoratul de justetea programelor sau deciziilor lor şi diverse grupuri religioase 
doresc să atragă cît mai mulţi adepţi. Inevitabil, persuasiunea, ca proces de schimbare 
a atitudinilor, face parte din viaţa noastră ! 

Interesul manifestat pentru mijloacele persuasive poate fi descoperit încă în 
Constituţia Democraţiei ateniene. De-a lungul acestor aproape două milenii şi jumă- 
tate, persuasiunea a constituit un obiect controversat al reflectiilor etice şi al cerce- 
tărilor ştiinţifice. În ciuda acestei lungi istorii, nu există o teorie generală a schimbării 
atitudinilor, iar teoriile existente nu au ajuns încă la un acord cu privire la strategiile 
ce pot fi utilizate pentru a provoca o schimbare de atitudine. Această situaţie face 
foarte dificilă distincţia şi definiţia principalelor concepte ale domeniului : atitudine, 
persuasiune şi schimbare de atitudine (V. Yzerbyt, O. Corneille, 1994). 

În ceea ce priveşte atitudinea, pot fi identificate două direcţii principale în defi- 
nirea ei. Astfel, atitudinea este considerată o combinaţie tridimensională de reacţii 
afective, comportamentale şi cognitive faţă de un obiect (cf. Brackler, 1984; Katz & 
Stotland, 1959; Rajecki, 1982). Între cele trei elemente nu există, totuşi, un acord 
deplin; uneori, ceea ce simţim nu e în acord cu ceea ce gindim despre ceva şi nu 
totdeauna actionäm conform sentimentelor noastre. Lipsa acestui acord între trăirile 
afective, cognitiile şi comportamentele fata de obiectul atitudinii i-a determinat pe 
mulţi cercetători să definească atitudinea strict în termeni afectivi (Fishbein & 

Ajzen, 1980; Oskamp, 1977; Petty & Cacioppo, 1986). Atitudinea este „o tendinţă 
psihologică ce se exprimă prin înclinarea de a evalua ceva cu un anume grad de favo- 
rabilitate” (cf. Eagly & Chaiken, 1993). Conform acestei definiţii unidimensionale, o 
atitudine este, pur si simplu, o evaluare pozitivä sau negativä, cu un anume grad de 
intensitate, a unui obiect. 

Superioritatea relativä a uneia sau alteia dintre aceste douä perspective asupra 
atitudinii a antrenat o disputä in care argumentele au evoluat pe mäsura progreselor 
tehnice, metodologice si teoretice. În absenţa unor concluzii definitive asupra struc- 
turii răspunsurilor evaluative pe care le presupune atitudinea, considerăm că afirmaţia 
privind o distincţie netă între cele trei clase de răspunsuri evaluative trebuie acceptată 
cu rezerve. De altfel, cercetări recente evidenţiază că o atitudine ale cărei aspecte 
cognitive, afective şi motivationale sînt congruente, prezintă o mai mare rezistenţă în 
fata unei tentative de influențare (cf. Chaiken & Yates, 1985) şi orientează comporta- 
mentul ulterior al individului ; în acelaşi timp, pentru a evita disonanta, indivizii sînt, 
în general, motivaţi să stabilească un anume acord între diversele componente ale atitu- 
dinilor (cf. Abelson, Aronson, McGuire, Newcomb şi Rosemberg, 1968 ; Heider, 1958). 

Cu privire la termenul de persuasiune, menţionăm că dicţionarul Webster (1986) 
defineşte verbul „a persuada” ca acţiune de „a induce prin argumentare, insistenţă 
sau dojană o anume poziţie mentală” sau „a cîştiga, a învinge, făcînd apel la raţiunea 
sau la sentimentele cuiva”. Deşi termenul de persuasiune se centrează pe argumentare, 
după cum sugerează originea latină a cuvîntului, şi este, de foarte multe ori, analizat 
ca relaţie de comunicare, o interpretare mai largă a acestuia include şi alte forme de 
influenţă socială, precum cele bazate pe stimulare, recompensare şi jucare de rol. 
Oricum, ceea ce caracterizează orice formă de persuasiune este modificarea atitudinii 
unui individ într-un context în care acesta îşi păstrează, sau crede că-şi păstrează, o 
anume libertate (cf. Yzerbyt, Corneille, 1994). 

Cercetările în domeniul persuasiunii au fost, tradiţional, orientate spre înţelegerea 
categoriilor de variabile evidenţiate de Lasswell (1948, p. 37) prin clasica întrebare : 
„Cine şi ce spune, ce canal utilizează, cui şi cu ce efect?” (s.n.). Astfel, persu- 
asiunea - considerată eminamente un proces comunicational — a fost abordată din 
perspectiva teoriei comunicării, cercetătorii centrîndu-şi atenţia asupra variabilelor ce 
caracterizează elementele unei scheme clasice a comunicării: emiţător, mesaj, canal 
de comunicare, receptor. Cercetările efectuate nu au condus la „legi ale persuasiunii” 
sub forma unor relaţii generale între anumite variabile independente şi mărimea efec- 
tului persuasiv, deoarece relaţiile ce implică o variabilă independentă, de obicei, 
interacționează cu multe alte variabile. De exemplu, credibilitatea sau atractivitatea 
emitätorului au, în general, un impact pozitiv asupra caracterului persuasiv al mesa- 
jului, dar acest efect este mai puternic în anumite circumstanţe decît în altele, uneori 
este absent sau contrar celui obişnuit. 

Perspectiva tridimensională asupra atitudinii oferă, credem, un cadru teoretic mult 
mai productiv pentru cercetarea ştiinţifică, întrucît permite evidenţierea proceselor şi 
mecanismelor psihologice (cognitive, afective, comportamentale, motivationale) ce 
intervin în formarea şi schimbarea atitudinilor. 

Mecanisme cognitive ale persuasiunii 


Afirmația conform căreia mecanismele cognitive sînt, deseori, la originea formării şi 
schimbării atitudinilor este astăzi putin contestată. Indivizii confruntati cu obiecte 
atitudinale într-o manieră directă sau indirectă asimilează informaţii noi. Autori pre- 
cum Fishbein şi Ajzen (1974, 1975) merg pînă la a exclude orice altă sursă de modi- 
ficare a atitudinii. 

În una din primele încercări sistematice de a studia persuasiunea, C. Hovland şi 
colaboratorii săi (1949, 1953) consideră că modificarea atitudinilor este un proces de 
învăţare motivat, în care o serie de factori pot accentua atenţia asupra mesajului, 
înţelegerea conţinutului său şi acceptarea concluziilor ce rezultă din acesta. Programul 
iniţiat de Hovland - Yale Communication and Attitude Change Program - a generat o 
abordare productivă, dar de un eclectism rar întîlnit, a persuasiunii (Yzerbyt, 
Corneille, 1994). 

Continuînd direcţia de cercetare iniţiată de Şcoala de la Yale, cîţiva ani mai tirziu, 
W. McGuire (1968, 1969, 1972) propune o teorie ce are ca teză principală afirmaţia 
că între inducția influenţei sociale şi efectele acesteia intervin o serie de procese 
mediatoare : atenţia, comprehensiunea, acceptarea (acordul). Acest model îi permite 
autorului să explice rezultatele oarecum surprinzătoare conform cărora nivelul de 
inteligenţă nu corelează cu persuasiunea. Afirmînd că inteligenţa poate influenţa per- 
suasiunea în direcţii opuse, prin mediatori diferiţi, McGuire face următoarele pre- 
dictii, confirmate, în bună parte, de cercetările empirice (cf. Eagly & Chaiken, 1993, 
Rhodes & Wood, 1992): receptorii mai inteligenţi vor fi mai persuadati decît re- 
ceptorii mai puţin inteligenţi de mesajele complexe, bine argumentate (mediatorul 
persuasiunii fiind comprehensiunea), în timp ce receptorii mai puţin inteligenţi vor fi 
mai persuadati decît cei mai inteligenţi de mesajele simple, repetitive (mediatorul 
persuasiunii fiind în acest caz acceptarea, acordul, conformarea). Între altele, teoria 
lui McGuire are şi meritul de a evidentia că, alături de mecanismele cognitive, in 
persuasiune, intervin şi alte procese psihologice şi trăsături de personalitate. 

Teoria răspunsurilor cognitive (cf. Greenwald, 1968; Petty, Ostrom & Brock, 
1981) se concentrează asupra răspunsurilor cognitive ale subiectilor-tintä la impactul 
cu mesajul persuasiv, mai degrabă decît asupra conţinutului acestuia din urmă. Din 
perspectiva lui Hovland şi chiar a lui McGuire, subiecţii rămîn relativ pasivi în faţa 
mesajului, acceptarea rezultind esențialmente din înţelegerea argumentelor. Pentru 
Greenwald şi Brock, subiecţii sînt activi şi critici în prelucrarea informaţiei care le 
este prezentată şi bilanţul acestei activităţi cognitive devine factorul determinant al 
acceptării mesajului. 

Acest model al răspunsurilor cognitive a generat numeroase experimente în dome- 
niul persuasiunii, fiecare din ele manipulind variabile ce pot influenţa calitatea prelu- 
crării informaţiei persuasive (de exemplu : distragerea, repetiţia mesajului, implicarea 
etc.) şi raportindu-le la o singură altă variabilă — respectiv calitatea argumentelor 
conţinute de mesaj, factor dovedit în mod constant ca influentind calitatea cognitiilor 
generate de receptorul mesajului. 

Concluzia generală a acestor cercetări este bine cunoscută: gradul de favorabi- 
litate al cognitiilor receptorului (controlat de calitatea argumentelor) determină persu- 
asiunea doar în măsura în care receptorul procesează mesajul relativ atent, reactionînd 
astfel la calitatea argumentelor. 

Impactul distragerii atenţiei asupra persuasiunii ilustrează bine valoarea euristică a 
acestui model. Din 1964, Festinger şi Maccoly au arătat că subiecţii distraşi sînt mai 
uşor persuadati. Pe măsură ce nivelul de distragere creşte, subiecţii dovedesc difi- 
cultäti din ce în ce mai mari de a reacţiona la argumentele mesajului. În cele din 
urmă, Petty, Welles şi Brock (1976) tratează această problemă mai global şi afirmă că 
distragerea împiedică producţia răspunsurilor cognitive dominante. Astfel, în cazul 
mesajelor de calitate superioară ce provoacă predominant gînduri favorabile, distrage- 
rea va anihila aceste gînduri favorabile, inhibînd astfel persuasiunea ; în cazul mesa- 
jelor de calitate scăzută, care provoacă predominant gînduri nefavorabile, distragerea 
va anihila aceste gînduri nefavorabile, facilitînd astfel persuasiunea. 

Procesele cognitive constituie o pîrghie importantă în schimbarea atitudinilor. În 
acelaşi timp, a concepe examinarea argumentelor mesajului ca unic mediator al im- 
pactului unei comunicări persuasive nu poate conduce decît la o viziune parţială a 
activităţii cognitive a țintei (receptorului). De aceea, teoriile mai noi iau în consi- 
derare şi ideea că oamenii adoptă atitudini şi pe alte baze decît cele referitoare la 
înţelegerea şi evaluarea conţinutului semantic al argumentării persuasive. Această 
abordare duală a prelucrării informaţiei persuasive caracterizează modelul proba- 
bilitätii de elaborare (Petty & Cacioppo, 1986) şi modelul prelucrării sistematice/ 
euristice (cf. Chaiken, 1980; Chaiken, Liberman & Eagly, 1989). Fiecare eviden- 
tiazä douä modalitäti opuse de prelucrare a informatiei, intrind astfel in acord cu 
afirmatiile psihologiei cognitive, conform cärora procesarea cognitivä se poate 
produce fie la un nivel profund, fie la unul superficial. Conform tezei generale a 
acestor modele, o informatie va fi prelucrată superficial şi cu efect minim dacă recep- 
torul nu este motivat să procedeze altfel şi va fi prelucrată atent şi sistematic dacă 
receptorul este motivat şi are capacităţile cognitive necesare. 

Persoanele expuse informaţiilor persuasive, afirmă Petty şi Cacioppo (1986), nu 
procesează informaţia şi nu elaborează răspunsurile cognitive totdeauna la fel. Cînd 
oamenii examinează cu atenţie conţinutul mesajului, ei adoptă o rută centrală a persu- 
asiunii şi sînt influenţaţi de puterea şi calitatea argumentelor ; cînd nu examinează cu 
atenţie conţinutul mesajului, ci se concentrează asupra altor indicatori, ei adoptă o 
rută periferică a persuasiunii. Ruta periferică include atît mecanisme cognitive, pre- 
cum regulile euristice de decizie şi rationamentele atributive, dar şi mecanisme afec- 
tive, de condiţionare, de relationare socială (exemplu : nevoia de o imagine favorabilă 
de sine) etc. 

Principala idee a modelului probabilității de elaborare este aceea că receptorii 
mesajului persuasiv utilizează ruta centrală, cînd diferitele variabile situationale şi 
individuale asigură o puternică motivare şi abilităţi de prelucrare cognitivă (adică 
atunci cînd probabilitatea de elaborare este mare) ; ei vor utiliza ruta periferică atunci 
cînd motivaţia sau capacitatea cognitivă (ori ambele) sînt scăzute (adică, atunci cînd 
probabilitatea de elaborare este scăzută). 

Modelul prelucrării sistematice/euristice postulează şi el două căi ale persuasiunii 
(Chaiken, 1980; Chaiken, Liberman, Eagly, 1989). Conceptul prelucrării sistematice 
propus de acest model seamănă foarte mult cu prelucrarea centrală a modelului pro- 
babilitätii de elaborare. 

În schimb, procesarea euristică este mai bine definită, are o arie de cuprindere 
mai mica, întrucît se focalizează doar asupra unor reguli de decizie simple, pe care 
receptorul le poate utiliza pentru a evalua valabilitatea mesajului. Astfel de reguli ar 
putea fi „statisticile nu mint”, „experţii sînt competenţi şi spun adevărul” sau „oame- 
nii frumoşi sînt, în general, buni”, „cu cît un mesaj conţine un număr mai mare de 

argumente cu atît este mai valid”, „un mesaj lung este mai valid decît unul scurt”, 
„majoritatea rareori se înşeală” etc. Aceste euristici sînt structuri informaţionale învă- 
tate si se supun unor principii care mediază impactul lor asupra persuasiunii. Astfel, 
disponibilitatea mnezică a unei reguli de decizie, ca şi forţa ei de validare, mediază 
intervenţia şi ponderea acesteia în procesul persuasiv. 

Ambele modele prezentate accentuează rolul motivatiei şi conţin ideea conform 
căreia atitudinile rezultate în urma unei prelucrări centrale sau sistematice a mesajului 
persuasiv sînt mai stabile şi mai rezistente la o tentativă ulterioară de schimbare decît 
cele rezultate dintr-o prelucrare periferică sau euristică. 

Cercetări recente (cf. Johnson & Eagly, 1989, 1990) pun, totuşi, sub semnul îndo- 
ielii faptul că modelul probabilității de elaborare ar putea fi aplicat în condiţiile în care 
implicarea subiecţilor este de aşa natură încît ei nu doresc deloc să-şi schimbe atitudi- 
nea. De altfel, Giero şi Doosje (1993) au şi demonstrat că modelul ar fi valabil doar 
dacă se aplică studiului unui mesaj persuasiv care intră în zona de acceptare a subiectului. 

Remarcăm, de asemenea, că, în măsura în care modul de prelucrare euristică nu 
depinde de disponibilitatea resurselor cognitive, modelul lui Chaiken nu exclude re- 
curgerea simultană, într-o manieră independentă sau nu, la cele două moduri de 
prelucrare a informaţiei (sistematică — euristică). Această observaţie este în acord cu 
distincţia introdusă de Watzlawick, Beavin şi Jackson între dimensiunile digitale şi 
analogice ale comunicării şi ne conduce la ideea că examenul atent al conţinutului nu 
trebuie să fie în mod necesar independent de orice sensibilitate la aspectele formale 
ale mesajului. 


Mecanisme comportamentale 


Cercetările ce abordează calea comportamentală pentru a ajunge la o schimbare atitu- 
dinală nu intră, deseori, sub incidenţa definiţiei restrictive a persuasiunii, întrucît se 
caracterizează prin absenţa unui proces comunicational convenţional, adică a unui 
schimb de informaţii. Dacă includem, totuşi, aceste cercetări în domeniul persu- 
asiunii, o facem pentru că tehnicile de influenţă ce-şi propun schimbarea atitudinilor 
prin modificarea iniţială (deseori mică) a comportamentelor declanşează procesele 
psihologice ale schimbării, asigurînd, în acelaşi timp, subiectului ţintă iluzia libertăţii 
deciziei. 

Cele mai utilizate tehnici din această categorie sînt tehnica „piciorului în uşă” 
(foot-in-the-door), tehnica „uşii in faţă” (door-in-the-face), tehnica „aruncării mingii 
la joasă înălţime” (Jow-balling). La acestea se adaugă tehnicile „jucării de rol” (role 
playing) invocate îndeosebi în relaţie cu auto-persuasiunea. 

Metafora „piciorului în uşă” evidenţiază scopul tehnicii cu acelaşi nume ce-şi 
propune să „spargă gheaţa” cu o cerere iniţial mică, dificil de refuzat; după ce a 
provocat această mică implicare, în următoarea secvenţă a tehnicii, se formulează, cu 
şanse crescute de a fi acceptată, o cerere mai mare. 

Una din primele demonstraţii ale eficienţei acestei tehnici a fost efectuată de 
Freedman şi Fraser. Iniţiatorii experimentului, pretinzind că sînt reprezentanţii unei 
organizaţii a consumatorilor, au solicitat telefonic unor gospodine cîteva informaţii în 
legătură cu detergentii utilizaţi. Trei zile mai tîrziu, aceiaşi experimentatori au adresat 
subiecţilor o cerere mult mai intrusivá: ei au cerut permisiunea ca 5-6 oameni să 
intre în casa lor pentru două ore, cu scopul de a observa şi inventaria produsele 
utilizate în gospodărie. 

Utilizind aceasta tehnicä, experimentatorii au obtinut acordul a 53% dintre su- 
biecti, spre deosebire de lotul de control, confruntat doar cu a doua cerere, unde rata 
acordului a fost doar de 22%. Tehnica „piciorului in uşă” s-a dovedit eficientă in 
obtinerea acordului cu o diversitate de solicitäri, de la afisarea unui anunt in fata 
casei (Freedman & Fraser, 1966), pînă la creşterea donatiilor financiare pentru 
handicapati (De Jong & Muslli, 1982; Schwarzwald, Bizman & Raz, 1983). 

Totuşi, „piciorul în uşă” nu este totdeauna eficient, după cum dovedeşte analiza a 
120 de experimente în domeniu, efectuate de Beaman şi colaboratorii săi în 1983. O 
serie de condiţii s-au dovedit a fi importante: timpul scurs între cele două cereri, 
discrepanta dintre ele (Cialdini & Ascani, 1976), stimularea unei motivații altruiste 
(cf. Zuckerman, Lazzaro & Waldgeir, 1979) etc. 

Dintre mecanismele psihologice care mediază schimbarea atitudinilor indusă de 
tehnica „piciorului în uşă”, cele propuse de teoria auto-perceptiei (Bem, 1972) par 
cele mai plauzibile. Comportindu-se conform primei cereri, oamenii îşi atribuie anu- 
mite însuşiri şi atitudini; conformarea cu a doua cerere, mai mare, se produce în 
virtutea confirmării imaginii de sine atribuite anterior. Această afirmaţie conduce la 
ideea că tehnica este eficientă doar cînd indivizii atribuie actul iniţial al conformării 
caracteristicilor lor personale. 

Avînd în vedere posibilitatea utilizării unor implicări iniţiale mici pentru provo- 
carea unor schimbări sociale în direcţii nu totdeauna acceptabile, înţelegem mai bine 
afirmaţia dintr-o lucrare recentă : 


„Faptul că piciorul în uşă creşte conformarea este, în acelaşi timp, provocator 
şi tulburător - provocator pentru posesorul piciorului, dar tulburător pentru pose- 
sorul uşii” (Brehm & Kassin, 1990). 


Mingile aruncate la joasă înălţime sint mai uşor de prins. Nu totdeauna ştim, însă, 
ce prindem! Această metaforă a dat numele unei tehnici (low-balling) destul de apro- 
piată de cea descrisă anterior. Similaritatea între aceste două proceduri este aceea că 
persoana care comunică încearcă să obţină conformarea în raport cu o cerere, obti- 
nînd, mai întîi, acordul cu o cerere mai puţin costisitoare. Diferenţa constă în faptul 
că tehnica „piciorului în uşă” obţine, mai întîi, o conformare la o cerere minoră, 
păstrînd cererea reală ascunsă, în timp ce tehnica „mingii joase” obţine conformarea 
la cererea reală, păstrînd costurile ei ascunse. Utilizată îndeosebi în industria reclamei 
sau în comercializarea unor produse (după acceptarea preţului, cumpărătorului i se 
aduce la cunoştinţă că preţul negociat nu cuprinde o serie de accesorii), această tehnică îşi 
sprijină efectele pe doi factori : implicarea individului în decizia de a se angaja în acţiune 
(Cialdini şi colaboratorii săi, 1978) şi trăirea de către subiectul-tintá a unui sentiment 
de responsabilitate fata de cel care a formulat cererea (cf. Burger & Petty, 1981). 

Aceste tehnici evidenţiază faptul că oamenii se simt angajaţi în actele pe care le 
fac (Kiesler, 1971) şi că, prin urmare, chiar şi comportamentele compatibile cu atitudinea 
iniţială generează un sentiment de angajare. Supunerea, „conformare fără presiune” 
cum o numesc Joulé şi Beauvois, are proprietatea de a conduce la comportamente al 
căror cost ar frîna realizarea lor spontană. 

Tehnica „uşii în faţă”, şi ea bisecventialä, este opusă „piciorului în uşă” ; în acest 
caz, o cerere mare este urmată de una mică. Cialdini şi colaboratorii săi (1975) au 
demonstrat eficienţa acestei tehnici. Ei i-au solicitat pe studenţii unui colegiu să lu- 
creze gratuit într-un program de consiliere pentru tineri delincventi timp de doi ani. 
Cum era de aşteptat, aproape toti studenţii au refuzat. Cînd aceeaşi persoană a expri- 
mat o a doua cerere, mai mică - studenţii erau solicitati ca însoțitori ai tinerilor 

delincventi pe un drum de 2 ore spre grădina zoologică - 50% dintre studenti şi-au 
oferit ajutorul. În grupul de control, confruntat doar cu a doua cerere, rata acordului 
a fost doar de 17%. 

Capcana întinsă de tehnica „uşii în faţă” pare să aibă la bază trei factori. Un prim 
factor implică un contrast perceptiv: după expunerea la o cerere foarte mare, a doua 
pare mai mică decît dacă ar fi fost prezentată singură. În cazul în care subiecţilor 
altui grup experimental nu li s-a oferit ocazia să refuze prima cerere, conformarea cu 
a doua cerere a fost doar uşor mai crescută în raport cu grupul de control (25% faţă 
de 17%) (Cialdini şi colaboratorii, 1975). Acest fapt evidenţiază intervenţia şi a altor 
factori. 

Al doilea factor vizează auto-prezentarea. După ce au spus „nu” prima dată, 
oamenii pot trăi o stare de disconfort în legătură cu ceea ce ar putea gîndi ceilalți 
despre ei. Este uşor să refuzi o solicitare nerezonabilă, fără a părea egoist şi neco- 
operant; este, însă, cu totul altceva să refuzi o cerere moderată, mai putin intrusivä. 
Cînd au o motivaţie de afirmare, oamenii tind să se îngrijoreze în legătură cu imagi- 
nea lor publică ; pentru a înlătura impresiile negative posibile, ei tind să se confor- 
meze (cf. Pendleton & Batson, 1979; Steel, 1975). 

Însă, cel mai eficient factor al persuasiunii este cel al concesiilor reciproce. După 
Cialdini (1988), succesul acestei tehnici ţine de faptul că noi sîntem tentaţi să răspun- 
dem unei concesii cu o altă concesie. În măsura în care concesiile reciproce constituie 
un mijloc foarte eficient de a rezolva conflictele, noi am automatizat acest tip de 
reacţie. În situaţiile de manipulare, prima cerere, total exagerată, nu are altă utilitate 
decît de a provoca un refuz, dînd astfel ocazia de a face o nouă ofertă. 

Tehnica „jocului de rol” (role playing) şi mecanismele psihologice pe care le 
presupune au fost studiate îndeosebi din perspectiva a ceea ce mulţi cercetători nu- 
mesc „auto-persuasiune”. Schimbarea atitudinilor este declanşată de concesia pe care 
o facem altora sau nouă înşine de a ne angaja într-un comportament contra-atitudinal. 
De altfel, pe marea scenă a vieţii, nu toate rolurile pe care le jucăm sînt în acord cu 
atitudinile noastre ; ne angajăm în comportamente ce nu intră în acord cu convingerile 
noastre pentru a face plăcere cuiva sau în virtutea rolului profesional etc. 

Ilustrativ pentru efectul acestei tehnici este experimentul lui Janis (cf. Janis & 
King, 1954). În acest studiu, un grup de subiecţi a ascultat pasiv un mesaj care avea 
ca scop provocarea unei atitudini fata de o anume temă, în timp ce ceilalţi au facut 
un rezumat al mesajului şi li s-a cerut să-l citească ei înşişi. După cum era de aştep- 
tat, subiecţii şi-au schimbat mai mult atitudinile după ce au citit mesajul decît după 
ce l-au ascultat. Jucarea rolului acţionează prin îmbunătăţirea memoriei şi învăţarea 
mesajului (Janis, 1968), dar efectele lui pot fi explicate parţial şi prin faptul că noi, 
deseori, facem confuzie între ceea ce facem, ceea ce spunem, pe de o parte, şi ceea 
ce realmente simţim, pe de altă parte. De foarte multe ori, atunci cînd oamenii spun 
ceea ce audiența doreşte să audă, ajung curînd să creadă ei înşişi în afirmaţiile lor 
(Higgins, 1987). 

Totuşi, cele mai consistente explicaţii privind mecanismul schimbării atitudinilor 
în condiţiile angajării într-un comportament contra-atitudinal sînt cele derivate din 
teoria disonantei cognitive (Festinger, 1957). Ideea centrală a acestei teorii este că, în 
măsura în care oamenii constată o discrepantä între atitudinile lor sau între atitudini 
şi comportamente, întrucît ea este trăită ca tensiune şi disconfort psihic, ei se stră- 
duiesc să o rezolve. Una din căile principale de rezolvare este schimbarea atitudinilor. 

Există o serie de cercetări experimentale care evidenţiază condiţiile şi mecanis- 
mele ce conduc la apariţia disonantei şi iniţiază schimbarea atitudinilor (Festinger şi 

Carlsmith, 1959 ; Gerard si Mathewson, 1966; Wicklund si colaboratorii, 1976 etc.). 
Intr-o „nouă perspectivă asupra disonantei”, Cooper si Fazio (1984) sistematizează 
conditiile necesare stimularii/reducerii disonantei : 


a) Comportamentele in dezacord cu atitudinea trebuie să producă şi consecințe 
negative nedorite. Consecințele negative pot produce disonantá chiar cînd sînt in 
acord cu atitudinea din care rezultă (cf. Scher & Cooper, 1989). 

b) Responsabilitatea personală a consecinţelor negative, apreciată prin prisma liber- 
tätii de decizie şi prin previzibilitatea lor, este o altă condiţie importantă (Goethals 
şi colaboratorii, 1979). 

c) A treia condiţie necesară în producerea disonantei este existenţa unei tensiuni, 
stimularea fiziologică. Chiar de la început, Festinger a văzut disonanta cognitivă 
ca stare de tensiune pe care oamenii sînt motivaţi să o reducă. Dacă stimularea 
asociată disonantei este inhibată prin consumul de tranchilizante sau alcool, 
schimbarea atitudinii nu se produce (Cooper şi colaboratorii, 1978 ; Steel si cola- 
boratorii, 1981). 

d) Următoarea condiţie decurge din cea precedentă : nu este suficient ca oamenii să 
trăiască o stare de tensiune fiziologică; ei trebuie să atribuie această tensiune, 
stimulare, comportamentului lor. Cînd subiecţii au fost provocati să creadă că sti- 
mularea asociată disonantei este determinată de un medicament pe care s-a pre- 
supus că l-au luat (Zanna & Cooper, 1974) sau de anticiparea unui şoc electric 
dureros (Pittman, 1975), schimbarea atitudinilor nu s-a produs. 


Studiile experimentale recente efectuate de Beauvois si Joulé (Beauvois & Rainis, 
1993 ; Joulé, 1986, 1991) propun o lectură radicală a lucrărilor asupra disonantei. 
Persoanele angajate într-un act contraatitudinal (B) pot reduce disonanta fie prin modi- 
ficarea atitudinii (A) — efectul clasic - fie prin recurgerea la noi comportamente (B! ) 
consonante cu comportamentul contraatitudinal initial (B). Beauvois şi Joule demon- 
strează experimental această ultimă alternativă. Pentru a ilustra acest principiu, să ne 
imaginăm, spun Joul€ şi Beauvois (1993), nişte fumători care se angajează voluntar 
într-un program de privare de tutun. Pentru că un astfel de comportament intră în 
opoziţie cu faptul că lor le face plăcere să fumeze, ei trăiesc o stare de disonantä. 
Dacă subiecţilor li se oferă ocazia să exerseze un al doilea comportament compatibil 
cu recentul lor refuz al tutunului, de pildă, să scrie un text ce se opune utilizării 
tutunului, atunci ei reduc disonanta. Această situaţie implică două acte contraatitudi- 
nale. Deoarece al doilea comportament a servit la restabilirea unui echilibru cognitiv 
perturbat de primul comportament, atitudinile iniţiale ale subiectului pot rămîne in- 
tacte. Astfel, surprinzător, fumătorii care s-au abținut să fumeze 18 ore apreciază mai 
dificilă renunţarea la fumat dacă tocmai au criticat tutunul, decît dacă tocmai läuda- 
seră meritele tigärilor. 

Explicatiile schimbării atitudinilor în termenii teoriei disonantei au fost contestate 
de susţinătorii teoriei auto-perceptiei (Bem, 1965, 1967). Am văzut deja că trăirea 
unei stări de tensiune, stimularea fiziologică, este o condiţie necesară a disonantei, 
dar nu şi suficientă ; pentru ca schimbarea atitudinii să se producă, starea de tensiune 
trebuie să fie atribuită comportamentului contraatitudinal. 

Conform teoriei auto-atribuirii (auto-perceptiei), rezultatele cercetărilor lui 
Festinger pot fi interpretate fără nici o referinţă la vreo stare motivationalä ; simpla 
auto-observare a comportamentului propriu este suficientă pentru a explica rezul- 
tatele. Ca şi observatorii externi, indivizii care doresc să determine propriile lor 
atitudini inferează natura stărilor lor interne, examinînd comportamentele şi circum- 
stantele în care acestea se produc. 

Dupä o revista a literaturii in domeniu, Fazio si colaboratorii säi (1977) au con- 
cluzionat cä ambele teorii sint corecte, dar cä ele se aplicä la situatii diferite. Cind 
oamenii se comportă într-o manieră surprinzătoare şi diferită de atitudinile lor, ei 
trăiesc un efect de disonantä şi-şi schimbă atitudinile pentru a-şi rationaliza acţiunile. 
Cînd ei se comportă într-o manieră ce nu este foarte discrepantă în raport cu felul în 
care gîndesc, oamenii trăiesc, totuşi, o stare de tensiune mai mică şi-şi formează 
atitudinile prin intermediul inferentei. Pe scurt, comportamentul puternic discrepant 
produce schimbarea atitudinii prin disonantä, în timp ce comportamentul mai putin 
discrepant produce schimbarea prin auto-perceptie. 


Mecanisme afective 


Cercetarea rolului proceselor afective în demersurile persuasive a fost evidenţiat de 
cercetările ce vizau schimbarea atitudinilor faţă de consumul de alcool şi tutun, ori 
formarea unor deprinderi igienice (Janis & Fesbach, 1953, Leventhal, Watts & 
Pagano, 1967 etc.). 

Concluzia generală a acestor studii este că relaţia dintre teama indusă de mesajul 
persuasiv şi schimbarea atitudinii poate fi exprimată grafic printr-un U inversat. Ast- 
fel, probabilitatea schimbării atitudinii creşte pe măsură ce teama creşte de la nivelul 
scăzut la cel moderat, întrucît anxietatea poate influenţa pozitiv prelucrarea mesajului 
persuasiv. Totuşi, pe măsură ce teama creşte, ajungînd la intensitäti foarte mari, ea 
poate interfera cu capacitatea oamenilor de a se adapta la problema respectivă, condu- 
cînd la reacţii de evitare sau negare a informaţiilor. Ei pot înţelege ce li se prezintă, 
dar refuză să creadă că este valabil şi pentru ei. Astfel, schimbarea atitudinii este mai 
puţin probabilă. 

Dacă persuasiunea este sau nu accentuată de teamă, poate depinde parţial şi de 
faptul dacă mesajul furnizează expectatii securizante. Rezultatele unui studiu recent 
(Gleicher & Petty, 1992), în care subiecţii (studenţi) au fost expuşi unui mesaj anxiogen 
privind crima în campusul universitar, susţin această idee. Astfel, cînd subiecţii au 
crezut în eficienţa soluţiei vehiculate de mesaj, ei au evaluat favorabil argumentele, 
indiferent dacă ele au fost puternice sau slabe. Cînd aşteptările privind eficienţa solu- 
tiei au fost insuficient de securizante, subiecţii au evaluat mai atent calitatea argu- 
mentelor. În acelaşi sens, pot fi interpretate şi rezultatele raportate de Leventhal, 
Singer şi Jones (1965): efectul persuasiv al unui mesaj anxiogen este funcţie şi de 
măsura în care mesajul vehiculează şi posibilitatea de a controla situaţia (de aceea, 
probabil, religia creştină propovăduieşte că oamenii se pot întoarce oricînd la 
Dumnezeu - niciodată nu este prea tîrziu). 

În urma unui experiment ce a testat relaţia dintre dispoziţia afectivă şi persuasiune, 
Mackie şi Worth au concluzionat că buna dispoziţie „absoarbe” prelucrarea cognitivă, 
întrucît favorizează apariţia unor gînduri ce ne ocupă timpul. De aceea, în condiţiile 
unui timp limitat, ne rămîne o mai scăzută capacitate cognitivă pentru prelucrarea 
mesajului persuasiv. Dacă dispunem de puţin timp, dispoziţia neutră favorizează pre- 
lucrarea cognitivă a mesajului persuasiv, dar, dacă dispunem de timp nelimitat, buna 
dispoziţie conduce la o mai bună prelucrare cognitivă a acestuia comparativ cu 
subiecţii ce au o dispoziţie neutră (Schwartz, Bless & Bohner, 1992) ! 

Paradigmele condiţionării utilizate în formarea şi modificarea atitudinilor pun si 
ele în discuţie rolul proceselor afective în demersul persuasiv. 

Adoptind un punct de vedere behaviorist, Staats & Staats (1958) au sugerat ca 
atitudinea este rezultatul unei asocieri repetate intre un stimul conditionat, obiectul 
atitudinal, şi un stimul necondiţionat, oarecare, ce provoacă un răspuns afectiv ; ast- 
fel, obiectul atitudinal este susceptibil să evoce răspunsul afectiv, în absenţa stimulului 
necondiţionat. Cu privire la acest fapt, Ajzen (1974) ia în consideraţie şi intervenţia 
unor inferente, afirmind că atitudinile subiecţilor decurg din formarea de noi credinţe 
despre stimulul condiţionat, pe baza a ceea ce subiecţii ştiu despre stimulul necon- 
ditionat. Totuşi, argumentele lui Ajzen nu permit explicarea conditionärii cînd stimulii 
sînt semne arbitrare sau au un nivel subliminal. Mai mult, s-a constatat că simpla 
expunere repetată la unii stimuli influenţează atitudinea subiecţilor (cf. Zajonc, 1968, 
1980, 1984). Una din explicaţiile impactului expunerii asupra evaluării stimulului este 
cea propusă de Harrison (1968): în faţa unui stimul nou, intră în competiţie mai 
multe răspunsuri ; expunerea repetată permite o selecţie progresivă a răspunsului şi 
este însoţită de o reducere a tensiunii. 

Efectele simplei expuneri la stimuli în procesul formării şi modificării atitudinilor 
sînt indubitabile, deşi se caută, încă, explicaţii corespunzătoare. Controversa anga- 
jează întrebarea dacă recurgerea la tehnicile subliminale scurtcircuiteazä procesele 
cognitive. Lipsa consensului în această problemă are la bază definițiile diferite date 
cognitiei, pe de o parte, şi afectului, pe de altă parte (cf. Lazarus, 1984; Zajonc, 
1980, 1984). Avînd în vedere intricarea strinsá a acestor două mecanisme, Eagly & 
Chaiken (1993) pledează pentru o viziune sinergică a proceselor afective şi cognitive. 


Cooperarea şi conflictul — 
o perspectivă piagetiană 


Willem Doise 


Această contribuţie va începe prin amintirea anumitor pasaje din opera lui Piaget, fără nici 
o intenţie de exhaustivitate sau ambiţie istorică propriu-zisă. Scopul acestei lecturi frag- 
mentare, poate parţiale, a anumitor pasaje din Piaget este de a arăta cum i-au „interpelat” 
acestea pe psihologii sociali şi i-au inspirat în munca lor din două domenii, cel al dezvol- 
tării cognitive şi cel al influenţei minoritare. După o scurtă prezentare a acestor domenii, 
voi reveni, în concluzie, asupra rolului jucat de idealul democratic în practica ştiinţelor 
sociale. 


Statutul cooperării şi al conflictului 
în teoria lui Piaget 


Piaget, născut în 1896, era deja puternic angajat într-o activitate ştiinţifică, mai ales 
cea de studiere a moluştelor din lacurile Elveţiei, cînd a izbucnit războiul din 1914. 
O scriere puţin cunoscută, de vreo şaizeci de pagini, reflectă preocupările tînărului 
cercetător (Piaget, 1915) faţă de război. Ea are ca titlu semnificativ La mission de 
l’Idée'. Citim pasaje despre necesitatea de a face să participe femeile la votul 
democratic pentru a evita războiul, despre forţă şi pericolele patriotismului, despre 
curajul Belgiei în faţa cotropitorului german. Dar în această scriere se afirmă, mai 
ales, credinţa în întîietatea ideii ca forţă de evoluţie care trebuie să permită depăşirea 
conservatismelor generatoare de război. 


„Tînărul Piaget încearcă (...) în acest text să-i îndemne pe oameni să găsească 

o idee nouă permitind urmărirea Ideii, un fel de elan către ideal. El sugerează 

elaborarea unei noi religii şi a unei noi morale, bazate pe cele două forţe vii care 
sînt ştiinţa şi poporul, ştiinţa pentru a fonda ideea, poporul pentru a o realiza.” 

(Ducret, 1984) 


Într-o altă scriere, Recherche?, Piaget (1918) dezvoltă baza ştiinţifică şi filosofică 
a unor idei asemănătoare, propunind deja, după biografii săi Gruber şi Vonèche (1977) 


1. Misiunea Ideii 
2. Cercetarea 

sau Ducret (1984), primele versiuni ale unor concepte ca asimilarea, acomodarea si 
echilibrarea. Dar n-ar avea rost să se revină asupra acestor „scrieri de tinereţe” dacă 
n-ar aparţine cuiva deja puternic angajat în activitatea ştiinţifică şi care va fi consi- 
derat de către mulţi autori ca unul dintre cei mai mari psihologi ai secolului. Ideile 
acestor scrieri au importanţa lor, căci prefigurează interesele de cercetare ale ma- 
estrului şcolii geneveze. 

Cu siguranţă, munca ştiinţifică a rămas pentru Piaget o misiune de care nu s-a 
ferit niciodată. Mai mult, angajamentele sociale din tinereţe au găsit, în momente 
importante ale carierei, o expresie directă în preocupările lui ştiinţifice. În mai multe 
locuri, am insistat asupra importanţei atribuite de Piaget colaborării între egali, ca 
factor explicativ al dezvoltării individuale. În legătură cu aceasta, este importantă car- 
tea Le Jugement Moral., dar şi alte scrieri din aceeaşi epocă (Piaget, 1932, 1976). Ele 
sînt o traducere la nivel ştiinţific a idealului democratic, ideea de bază fiind aceea că 
nici gindirea egocentricá a indivizilor (autismul lor), nici supunerea faţă de o 
autoritate socială (constringerea socială) n-au cum să ajungă la o raționalitate de 
însemnătate universală. Dimpotrivă, numai cooperarea între egali este sursă a ra- 
tiunii ; ea este definită ca 

„orice raport între doi sau n indivizi egali sau care se cred ca atare, altfel spus, 

orice raport social în care nu intervine nici un element de autoritate sau de presti- 

giu. Se înţelege că, de fapt, este foarte greu să se clasifice conduitele altfel decît pe 
grade, în coercitive şi în cooperante : produsul unei cooperări poate fi impus mai 
departe prin constrîngere etc. Dar, la drept vorbind, distincţia este inteligibilă şi, în 
practică, se ajunge la o estimare suficientă pentru nevoile discuţiei. Acestea fiind 
spuse, credem că numai cooperarea constituie un proces generator de rațiune, au- 
tismul şi constrîngerea socială neajungînd decît la prelogică, sub toate formele ei.” 

(Piaget, 1976) 


Şi articolul se termină astfel : 


„În concluzie, credem că viata socială este o condiţie necesară pentru dezvol- 
tarea logicii. Deci, credem că viaţa socială îl transformă pe individ chiar în natura 
lui, făcîndu-l să treacă de la starea autistică la starea de personalitate. Vorbind de 
cooperare, ne gîndim la un proces creator de noi realităţi şi nu la un simplu schimb 
între indivizi dezvoltați în întregime (...) Constrîngerea socială nu-i decît o etapă 
spre socializare. Numai cooperarea asigură echilibrul spiritual care permite să se 
distingă starea de fapt a operaţiilor psihologice şi starea de drept a idealului 
rational” (ibid., p. 80). 


Cu ocazia unui colocviu ţinut în 1931, Piaget (1976) îşi rezumă astfel ideile despre 
rolul cooperării interindividuale în elaborarea activităţii intelectuale : 


„În concluzie, cooperarea este sursa a trei feluri de transformări ale gîndirii 
individuale, toate trei fiind de natură să permită indivizilor o mai mare conştiinţă a 
raţiunii imanente oricărei activităţi intelectuale. În primul rînd, cooperarea este 
sursa reflectiei şi a conştiinţei de sine. În această privinţă, ea marchează o inversare 
de sens, nu numai prin raportarea la inteligenţa senzorio-motorie proprie indivi- 
dului, ci şi prin raportarea la autoritatea socială care generează credinţa coercitivă 
şi nu deliberarea adevărată. În al doilea rînd, cooperarea disociază subiectivul şi 
obiectivul. Astfel, ea este sursa obiectivitätii şi transformă experienţa imediată în 
experienţă ştiinţifică, în timp ce constrîngerea se limitează la a o consolida pe 
prima, promovind, pur şi simplu, egocentrismul la rang de sociomorfism. În al 


1. Judecata Morală 

treilea rînd, cooperarea este sursă de reglare. Dincolo de simpla regularitate per- 
cepută de individ şi de regula heteronomă impusă prin constringere, în domeniul 
cunoaşterii şi în morală, ea instaurează regula autonomă sau regula deplinei reci- 
procitäti, factor de gîndire logică şi principiu al sistemului de noţiuni şi de semne.” 


Legătura între gîndirea copilului, încă neautonomă, şi ideologiile conservatoare 
este indicată direct de Piaget (1932, p. 53): 


„Atitudinii conformiste a copiilor mici îi corespund derivările «origine divină 
sau adultă» şi «permanenţă în istorie». Atitudinii democratice a celor mari îi co- 
respund derivările «origine naturală» şi «progres».” 


După această punere în corespondenţă, în pasajul următor, se găseşte ecoul unei 
problematici tratate de primii apărători ai drepturilor omului (a se vedea, de exemplu, 
Paine, 1791), cea a eventualei constrîngeri a legilor votate de către o generaţie antece- 
dentă asupra generaţiei următoare : 


,Rámine de discutat o chestiune esenţială. Cum se face cá practica democraţiei 
este atit de avansată în jocul de bile al băieţilor între 11 şi 13 ani, în timp ce ea este 
atît de putin familiară adultului, în multe domenii? Evident cá este mai uşor să ne 
înţelegem în anumite domenii mai degrabă decît în altele şi că regulile «pătratului» 
n-ar putea stirni pasiunile la fel ca o discuţie asupra dreptului de proprietate sau a 
legitimitätii războiului. Dar, în afara acestor raţiuni (şi, la urma urmelor, este chiar 
atît de evident că problemele sociale sînt mai importante pentru noi decît ches- 
tiunile tinind de regula jocului pentru copilul de doisprezece ani?), mai există şi 
altele, de un interes psihologic mai mare. În consecinţă, nu trebuie să uităm că 
jocul de bile dispare, cel tîrziu, către 14-15 ani. Deci copiii de 11-13 ani n-au 
concurenţi mai mari în ceea ce priveşte acest joc. Iată un fapt nu lipsit de impor- 
tantä : neavînd de suportat presiunea partenerilor care-şi impun felul lor de a vedea 
lucrurile datorită prestigiului, copiii ale căror reacţii tocmai le-am studiat ajung 
să-şi dea seama de autonomia lor mult mai repede decît dacă jocul de bile ar dura 
pînă la 18 ani. Tot astfel, fenomenele caracteristice în societăţile adulte ar fi cu 
totul altele dacă durata medie a vieţii omului ar fi sensibil diferită. De altfel, aceas- 
tă remarcă i-a frapat prea puţin pe sociologi, deşi Auguste Comte a afirmat că 
presiunea exercitată de unele generaţii asupra altora este fenomenul cel mai impor- 
tant al vieţii sociale.” 


De asemenea, trebuie să amintim că, în aceeaşi carte, Piaget (1932, p. 279) nu 
ezită să formuleze ipoteza corespondenţei între mentalitatea copilului şi mentalitatea 
primitivă, explicabilă prin constringerea socială ce domină în domeniul moral : 


„Fără respectul unilateral al celui mic pentru cel mare, al copilului pentru 
părinţii săi - respect care este cu atît mai durabil în cursul vieţii individuale cu cît 
societatea este mai simplă, aşa cum pare să indice respectul vîrstei şi al strămoşilor 
în societăţile inferioare - nu vedem cum s-ar fi constituit morala si logica, proprii 
constrîngerii sociale şi conformismului. În domeniul moral, este foarte probabil că 
faptele rituale, tinind de obligaţie şi interdicţie, de realism moral şi responsabilitate 
obiectivă, n-ar exista fără respectul copilului faţă de adult. Dar putem merge şi mai 
departe şi să presupunem că trăsăturile principale ale «mentalitätii primitive» se 
explică prin conjunctia psihologiei copilului si a efectelor constrîngerii exercitate 
de generaţii unele asupra altora: mentalitatea primitivă ar fi, astfel, o refracție a 
constrîngerii sociale prin mentalitatea copilului.” 

Bineînţeles, scopul meu nu e să pledez în favoarea unei eventuale reintroduceri în 
ştiinţele sociale a unor expresii ca „mentalitate primitivă” sau „societate inferioară” 
utilizate de Piaget acum mai bine de jumătate de secol şi pe care le consider total 

inadecvate. Pentru moment, este vorba de a preciza cä, în aceste scrieri, psihologul 
copilului nu postuleazä numai interventia dinamicilor societale pentru a-si fonda ex- 
plicatiile, ci si cä, in plus, acest recurs era insotit de o conceptie puternic normativa 
asupra raporturilor sociale. 

In timpul celui de-al doilea räzboi mondial, Piaget a fost pus in situatia de a preda 
sociologia la Universitatile din Geneva si Lausanne, ceea ce a dus la aparitia a trei 
dintre textele publicate in Etudes sociologiques' (1965). In ele nu figureazä aluzii 
directe la război; in munca ştiinţifică, autorul Misiunii şi Cercetării se rupe de con- 
text în raport cu problemele sociale imediate ; totodată, este clar că viziunea asupra 
societăţii rămîne pronunţat normativă, chiar dacă se înscrie de acum încolo în modele 
logico-matematice de schimburi echilibrate : 


„deci, între operaţiile individuale şi cooperare va exista, în cele din urmă, identitate 
fundamentală, din punct de vedere al legilor de echilibru care le guvernează pe 
amindoua.” (Piaget, 1965) 


Tocmai această identitate îi permite lui Piaget să nu mai pună problema unei eventuale 
intervenţii a socialului în cognitiv. 


„Atunci, trebuie spus că operaţiile «grupate» de către individ fac posibilă coo- 
perarea sau că «grupările» operatorii implicate în cooperare ca fapt social determină 
grupările individuale ? Este clar că întrebarea, pusă în acest mod, îşi pierde orice 
semnificaţie, pentru că «gruparea», ca structură logică, este o formă de echilibru 
şi, ca formă de echilibru, se aplică în chip necesar totalitätii procesului.” 

(ibid., p. 169) 
Poziţie susţinută cu vigoare şi în 1976, cînd comentează propriile mele cercetări 
despre sociogeneza operaţiilor cognitive : 


»...CÀ este vorba de cauzalitate sau de formare (...), rămîne clar că toate coordo- 
nările de acţiuni şi operaţii sînt identice, că aceste legături sînt intra- sau interindi- 
viduale, şi aceasta cu atît mai mult cu cît individul este el însuşi socializat, şi că, 
reciproc, munca în colectiv n-ar funcţiona niciodată dacă fiecare dintre membrii 
grupului n-ar dispune de un sistem nervos şi de reglările psihologice pe care acesta 
le comportă. În alţi termeni, «structura» operatorie în joc este de natură generală 
sau «comună», deci biopsihosociologică, şi de aceea este logică în fundamentul 
ei.” (Piaget, 1976) 


Dar, pe de altă parte, rămîne problema „centrismelor” : egocentrismul sau socio- 
centrismul. Între cele două ar exista un fel de omologie : 


„mai devreme sau mai tîrziu, sociologia introduce în modurile de gîndire comune 
sau diferenţiate pe care încearcă să le explice o distincţie analoagă celei făcute în 
domeniul individual, între gândirea egocentricá sau subiectivă şi gindirea descen- 
trată sau obiectivă : ea va recunoaşte, în anumite forme de gîndire, reflexul preo- 
cupărilor grupului restrîns căruia îi aparţine individul (...); dimpotrivă, ea va 
discerne, în alte forme de gîndire, posibilitatea de universalizare adevărată a opera- 
tiilor în joc, cum este cazul gîndirii ştiinţifice (...).” (Piaget, 1965) 
Şi pentru a rezolva paradoxul naţionalismului şi al patriotismului deja prezent în 
Misiunea : 
„Paradoxul este următorul : departe de a constitui date primare sau numai precoce, 


sentimentul şi chiar noţiunea propriei patrii nu apar decît relativ târziu la copilul 
normal, fără ca, în mod necesar, ceva să-l conducă la un sociocentrism patriotic. 


1. Studii sociologice 

Dimpotrivă, pentru a ajunge la conştiinţa intelectuală şi afectivă a propriei patrii, 
copilul este obligat să presteze o muncă de descentrare (în raport cu oraşul, can- 
tonul său etc.) şi de coordonare (cu alte perspective decît a sa) - muncă ce îl apropie 
de înţelegerea altor patrii şi a altor puncte de vedere decît ale sale. (...) Pentru a 
explica uşurinţa cu care apar mai tîrziu diferitele forme de sociocentrism natio- 
nalist, trebuie să se admită fie că, la un moment dat, intervin influenţe exterioare 
tendinţelor manifestate în timpul dezvoltării copilului (atunci, de ce aceste influenţe 
sînt acceptate ? ), fie că înseşi obstacolele care se opuneau descentrărilor şi coordo- 
nărilor iniţiale (odată cu formarea ideii de patrie) reapar la toate nivelurile şi consti- 
tuie cauza generală a devierilor şi a tensiunilor. Interpretarea noastră se orientează 
în a doua direcţie...” (cf. Piaget şi Weil, 1951) 


Acest răspuns trebuie lămurit prin celelalte scrieri ale lui Piaget: în cartea 
(Inhelder şi Piaget, 1955) consacrată dezvoltării logicii copilului şi adolescentului, 
este făcută o descriere mai detaliată a acestui joc de centrări şi descentrări prin care 
se elaborează operaţiile intelectuale. Centrările sînt descrise ca rezultind dintr-un 
dezechilibru între procesele de asimilare, care integrează noi obiective în scheme de 
acţiune transpozabile şi generalizabile, şi procesele de acomodare, care înseamnă 
adaptarea chiar a acestor scheme la lumea exterioară. O asimilare imaginară a mediu- 
lui de către eu poate prevala asupra adaptării eului la acest mediu. Aceasta s-ar mai 
produce cînd adolescentul atinge stăpînirea probei ipotetico-deductive şi abstracte : 


„adolescentul trece printr-o fază în care atribuie o putere nelimitată gîndirii lui şi 
în care a visa la un viitor glorios sau la transformarea lumii prin Idee (chiar dacă 
acest idealism capătă forma unui materialism de toate soiurile) i se pare nu numai 
un act de cunoaştere pozitivă, ci şi o acţiune efectivă, modificînd realitatea ca atare. 
Deci, există aici o formă de egocentrism al gîndirii, mult diferită de cea a copilului 
(care este fie senzorio-motorie, fie pur şi simplu reprezentativă şi fără «reflectie»), 
dar care ţine de acelaşi mecanism în funcţie de condiţiile noi, create prin elaborarea 
gîndirii formale.” (Inhelder şi Piaget, 1955) 


Sociocentrismul naţionalist ar fi, deci, una dintre centrările gîndirii abstracte. 
Dacă poate fi astfel surprins la nivelul individului, el se integrează, pe de altă parte, 
într-o dinamică socială pe care Piaget nu o studiază în calitate de psiholog. Va trebui, 
deci, să se studieze sociocentrismul nu numai ca expresie a unei gîndiri individuale, 
ci şi ca „un sistem de raporturi în cadrul căruia fiecare generează, chiar ca raport, o 
transformare a termenilor pe care îi uneşte”. (Piaget, 1965) 

Odată cu Secolul Luminilor, ideea de indivizi egali în drepturi a fost introdusă în 
reflectia asupra societăţii. Ca multi alţii, Piaget a reluat-o şi profesează adeziunea la 
idealul democratic. Acest ideal devine un model de explicare ştiinţifică pentru a justi- 
fica dezvoltarea istorică şi ontogenetică a rationalitatii. Tocmai cînd ideologiile tota- 
litare au cotropit Europa, în Studiile Sociologice, el împinge mai departe formalizarea 
modelului, insistînd în mod constant asupra faptului că interacţiunea între egali nu 
este un punct de plecare, ci, dimpotrivă, un punct de sosire. 


Cercetări asupra conflictului sociocognitiv 


Ideile lui Piaget despre cooperare au ajuns la o descriere puternic modalizată a schim- 
bului de valori. Totodată, ne putem pune problema valorii explicative a demersului 
său. Statutul teoretic al cooperării este, în acelaşi timp, cel al unei cauze şi cel al unei 
dinamici relationale de explicat. 

Aici intră in scenă psihologia socială. O lungă tradiţie, care urcă pînă la Cattaneo 
(a se vedea Doise, 1990), se ocupă de rolul conflictului. Psihologia socială experi- 
mentală studiază de mult timp conflictul în calitate de iniţiator al schimbării. Ca 
dovadă, stau cercetările la fel de variate precum cele asupra disonantei cognitive (cf. 
Festinger, 1957) ori cele despre efectele divergenţelor de opinie în polarizarea colec- 
tivă (Doise şi Moscovici, 1984). Dar şi ideile lui Piaget asupra originii sociale a 
descentrării au stat la baza cercetărilor întreprinse de echipa mea în legătură cu rolul 
conflictului sociocognitiv. Există conflict sociocognitiv atunci cînd, într-o aceeaşi 
situaţie, diferite demersuri cognitive asupra aceleiaşi probleme sînt produse pe plan 
social. În condiţiile potrivite, prezenţa acestor puncte de vedere poate favoriza coor- 
donarea lor într-o nouă soluţie, mai complexă şi mai bine adaptată decît fiecare din 
demersurile prealabile luate separat. 

Să luăm un prim exemplu din studiile clasice despre conservarea lungimilor egale 
(cf. Inhelder, Sinclair şi Bovet, 1974). Copiii de la cinci la şase ani gîndesc, pe bună 
dreptate, că două bare identice, plasate paralel astfel încît extremităţile să coincidă 
perceptiv, sînt egale. Dacă deplasăm una dintre bare cu cîţiva centimetri, paralel cu 
cealaltă, aceiaşi copii gîndesc acum că una dintre bare a devenit mai lungă, pentru că 
evaluează lungimile respective centrîndu-se numai asupra unei depăşiri (adică fără a 
compensa depăşirea unei bare prin depăşirea opusă a celeilalte bare). În mai multe 
experienţe, copiii non-conservatori într-o fază experimentală au fost plasați într-o 
situaţie de conflict sociocognitiv în felul următor: cînd un copil spunea că o bară 
este mai lungă pentru că depăşea pe o parte, experimentatorul îi răspundea că, după 
părerea lui, cealaltă bară era mai lungă pentru că depăşea pe cealaltă parte. 

Aceste cercetări sînt descrise în detaliu de către Doise şi Mugny (1981, cap. 5), 
astfel încît aici mă mulţumesc cu amintirea concluziei principale : obligaţia produsă 
socialmente de a ţine cont de un alt punct de vedere, incompatibil cu propriul punct 
de vedere, dar păstrat şi el prezent în situaţie, devine, deseori, sursă de progres. 

Alti experimentatori (de exemplu, Ames si Murray, 1982; Silbereisen, 1982) au 
arătat, de asemenea, cum conflictul sociocognitiv poate să producă progres mai ales 
cînd suscită o activitate cognitivă în afara raporturilor de complezentä, cu ocazia 
schimburilor echilibrate între parteneri (cf. Bearison, Magzamen şi Filardo, 1986). 

O formă de conflict sociocognitiv care s-a dovedit deosebit de eficientă este o 
formă de chestionare sistematică, făcîndu-l pe copil atent la posibilitatea altor soluţii. 
Această chestionare maieutică a fost utilizată de Lévy (1981) cu rezultatele aşteptate 
(v. Doise şi Mugny, 1981, capitolul 6, experienţa 6). Cît despre Deutsch şi Echmann 
(1982), ei utilizează o sarcină de comunicare cu copii de la trei la nouă ani. La copiii 
mai mari, toate ambiguitätile în desemnarea obiectelor dispar cînd un adult repetă în 
chip interogativ descrierea incompletă pe care copilul tocmai a dat-o ; chiar la copiii 
mai mici o asemenea chestionare reduce considerabil ambiguitatea descrierilor. 

În acest context, trebuie amintit, de asemenea, că Robinson şi Robinson (1984) 
consideră că una dintre premisele unor bune performanţe ulterioare într-o sarcină de 
comunicare este utilizarea, de către mamă, a întrebărilor de tipul: „Ce vrei să 
spui? ”, care atrag atenţia copilului foarte mic asupra faptului cá se exprimă într-un 
mod de neînțeles. Într-un context cu totul diferit, Ng (1983) a dovedit că o chestionare 
sistematică, inducînd un conflict sociocognitiv, ameliorează sensibil înţelegerea la 
care ajung copiii cu privire la funcţionarea unui magazin sau a unei bănci. 

Cercetări asupra influenţei minoritare 


Nu este posibil să rezumăm aici dezvoltările teoretice şi rezultatele principale ale 
cercetărilor despre influenţa minoritară initiate de S. Moscovici (1978). Totuşi, să 
prezentăm succint distincţia făcută de Moscovici între influenţa majoritară şi influenţa 
minoritară. 

În prezenţa unei majorităţi, introducînd noi forme de răspuns, o parte din subiecţii 
experimentali adoptă aceste noi răspunsuri. Dar această influenţă s-ar limita la imi- 
tarea răspunsurilor, fără ca acest conformism să fie însoţit în mod necesar de o 
schimbare în felul de a vedea realitatea. Subiectii adoptînd răspunsurile propuse de 
către majoritate recurg la reglări de ordin relational, permitind păstrarea raporturilor 
sociale stabilite. Totul s-ar petrece altfel cînd o minoritate propune un nou răspuns. 
Acesta ar declanşa în cazul subiecţilor un proces de validare, o investigare de natură 
obiectivă, în sensul că subiecţii n-ar compara numai răspunsurile lor cu cele ale 
sursei, dar ar încerca să examineze legăturile între răspunsul minoritar şi realitatea 
obiectivă, constituind miza tentativei de influenţă. Pe de o parte, am avea un proces 
ce-i determină pe subiecţi să-şi compare răspunsurile cu cele ale majorităţii sau ale 
puterii, în scopul căutării unei adaptări reciproce uşor modificabile cu ocazia schim- 
bărilor ulterioare în relaţiile sociale. Pe de altă parte, fată de o sursă minoritară, 
dinamicile sociale de comparare şi de adaptare ar fi mai puţin puternice şi, dacă 
subiecţii nu acceptă în mod necesar felul de a răspunde propus de sursa minoritară, 
ei pot, cu toate acestea, să-şi reorganizeze abordarea problemelor în chestiune. 

Distincția între aceste două forme de influenţă a guvernat un întreg ansamblu de 
cercetări experimentale, printre care cele ale lui Mugny (1982, 1984) şi ale colegilor 
săi de la Geneva. Ei ilustrează experimental felul în care sursele majoritare provoacă, 
mai degrabă, influenţă directă, iar sursele minoritare mai mult influenţă indirectă. 
Procesele de identificare cu o sursă majoritară ar facilita o propagare directă a răspun- 
surilor propuse, în timp ce o redefinire a poziţiilor în cîmpul social ar sta la baza 
influenţei minoritare. Mugny, Kaiser, Papastamou si Pérez (1984, p. 321) merg, ast- 
fel, pînă la a distinge două forme de identificare : 


„l. o identificare stricto sensu, definită prin autoatribuirea acelor caracteristici 
ale sursei reliefate în situaţia de influenţă ; 

2. o identificare largo sensu, definită prin reprezentarea propriei poziţii în cîmpul 
social, elaborată de către subiect, reprezentare redefinită în urma intervenţiei 
minoritare”. 


Pentru demersul nostru actual, acest rezumat este suficient : valoarea euristică a 
noilor idei în domeniul specific al influenţei sociale este foarte evidentă. Dar, dintr-un 
punct de vedere general, este la fel de evident că aceste idei constituie o variatiune pe 
o temă importantă, cea a articulării între reglări de natură reproductivă (bazate pe 
imitație şi comparaţie) şi reglári de natură inovatoare (bazate pe conflict). 

Idei democratice si stiinte sociale 


Propunind ideea de omologie intre sociologic si psihologic, Piaget considera gindirea 
stuntificä drept o depäsire a gindirii ideologice, iar gindirea operatorie ca o depäsire 
a gindirii simbolice si prelogice. Asemenea depäsiri nu s-ar efectua decit in conditii 
societale si interactionale specifice: societatea democratică şi interacţiunea între 
egali. Aceste condiţii sînt, în acelaşi timp, cauza şi efectul dezvoltării. 

La prima vedere, este vorba de un paradox, dar este un paradox inerent oricărei 
concepţii constructiviste (v. Doise, 1989), care implică, în mod necesar, o repre- 
zentare a stării de finalizare a sistemului în dezvoltare. În această privinţă, să facem 
cunoscută controversa în jurul lucrărilor lui Kohlberg (1981, 1983) şi ale colegilor săi 
despre judecata morală, lucrări efectuate în continuarea operei lui Piaget (1932). 
Kohlberg a rafinat mult distincţia lui Piaget între morala heteronomă şi morala autono- 
mă. După cum se ştie, teoria lui descrie şase stadii în dezvoltarea judecății morale. 
Nu-i momentul potrivit să mă angajez într-o dezbatere tehnică asupra statutului de 
dezvoltare al acestor stadii. Ar fi la fel de fals să se pretindă că o persoană se situează, 
în mod necesar, la un singur stadiu sau că ordinea lor de succesiune în dezvoltarea 
individuală este aleatorie. Pentru Kohlberg, ca şi pentru Piaget, interacţiunea între 
egali rămîne un motor important al dezvoltării morale. Înseşi exigenţele interacțiunii 
sociale ar impune luarea în considerare a punctului de vedere al celuilalt şi stăpînirea 
cognitivă a regulilor şi principiilor guvernind această interacţiune. Astfel, exigenţele 
formalizate şi modelizate pentru stadiul cel mai avansat ar corespunde unei repre- 
zentări idealizate a interacțiunii comunicative fără piedici, vizind respectul faţă de 
celălalt şi faţă de sine, postulînd, în acelaşi timp, posibilitatea unui acord în legătură 
cu ceea ce este adevărat şi drept. O asemenea concepţie ar face să intervină în mod 
necesar reprezentări normative, cum sînt cele ale concepţiei democratice a cetätea- 
nului liber şi egal în drepturi (a se vedea Habermas, 1979; Simpson, 1987). Lui 
Kohlberg i s-a reproşat că propune o concepţie ideologică a dezvoltării morale. Nu 
mă alătur acestei critici. A încerca o explicaţie în dezvoltarea socială poate favoriza 
intervenţia ca factor dinamic al reprezentării unui scop de atins, chiar dacă acest scop 
este reprezentat sub forma unui ansamblu de raporturi idealizate. Evident că rămîne 
chestiunea fundamentală a genezei unei asemenea reprezentări care este şi produsul 
unui metasistem de raporturi sociale istoric situate. 

În acest context, mi se pare pertinent răspunsul dat de M. Deutsch (1985) la 
întrebarea următoare: „Care sînt condiţiile ce duc la un proces constructiv sau 
destructiv de soluţionare a conflictului ? ” Autorul trage o concluzie din numeroasele 
lui cercetări despre soluţionarea conflictelor, formulînd un fel de lege generală: „Pro- 
cesele şi efectele caracteristice generate de un tip de relaţie socială sînt şi acelea care 
tind să genereze acest tip de relaţie”. Aplicată la problema cooperării şi a competiţiei 
între grupuri, această lege este explicitată în următorii termeni : 


„Astfel, cooperarea provoacă - şi este provocată de - o similitudine percepută 
în credinţe şi atitudini, o înclinaţie de a fi cuiva de ajutor, sinceritate în comunicare, 
atitudini încrezătoare şi amicale, atenţie la interesele comune şi minimalizarea inte- 
reselor opuse, tendinţa de a spori puterea egal distribuită, mai degrabă decît să se 
accentueze diferenţele de putere etc. Tot aşa, competiţia provoacă - şi este pro- 
vocată de - recurgerea la tactici de constringere, de ameninţare sau de înşelăciune, 
încercări de a spori diferenţa de putere între sine şi celălalt, comunicări de calitate 

meschină, minimalizarea conştiinţei cá se posedă valori similare şi atenţia crescindá 
acordată intereselor opuse, atitudini de suspiciune şi ostilitate, importanţa, rigidi- 
tatea şi mărimea mizelor conflictelor etc. (...) Altfel spus, dacă avem o cunoaştere 
sistematică asupra efectelor dinamicilor de cooperare şi de competiţie, prin acest 
fapt, avem şi o cunoaştere sistematică a condiţiilor care generează in mod tipic 
aceste dinamici şi, prin extensie, a condiţiilor care fac ca un conflict să ia o turnură 
constructivă sau destructivă.” 

Să rezumăm această lecţie, aplicînd-o, în acelaşi timp, activităţii cercetătorului. 
Cercetătorul care, ca Piaget, crede în viitorul unei societăţi democratice are tot inte- 
resul să anticipe această societate, să caute în realitatea actuală puncte de sprijin 
pentru elaborarea acestei stări viitoare. Este ceea ce face şi Piaget dezvoltîndu-şi ideile 
despre rolul cooperării, considerată simultan cauza şi efectul dezvoltării. 

Dinamica grupurilor restrinse 


Pierre De Visscher 


1. Despre ce este vorba? 


1.1 Sa definim: de ce dinamica ? 


Primele utilizări ale expresiei „dinamica grupurilor” îi aparţin lui Kurt Lewin, in 
cîteva articole scrise între 1944 şi 1947. 

„Dinamica : acest cuvînt... desemnează totalitatea schimbărilor adaptative care 
se produc în structura de ansamblu a unui grup ca urmare a unor schimbări sur- 
venite într-o parte oarecare a acestui grup... Într-un grup..., se întîmplă ceva ana- 
log cu autodistribuirea forţelor într-un cîmp de forţe fizice.” 

(Krech şi Crutchfield, 1948, pp. 22-23) 

Dinamica grupurilor ar fi acea disciplină ştiinţifică ce leagă conduitele grupului 
de sistemul de forţe care acţionează în sînul său... 

Pentru Lewin, avînd în vedere că grupul nu se reduce deloc la suma părţilor sale, 
atunci cînd se acţionează asupra unui element privilegiat al cîmpului, se poate modi- 
fica structura ansamblului şi aceasta se întîmplă la fel de bine în cazul grupurilor 
reale, ca şi în cazul grupurilor constituite artificial. 

În acest caz, grupul restrins este susceptibil să devină un agent de schimbare 
socială în ansamblul unei colectivităţi ; si Lewin înţelege să-şi aplice tehnicile unor 
fenomene sociale reale pe termene lungi sau reduse. 

Această perspectivă i-a făcut, încetul cu încetul, pe autori să conceapă dinamica 
grupurilor din două perspective distincte : 

„Într-o primă etapă, termenul «dinamica grupurilor» a desemnat o ştiinţă expe- 
rimentală, practicată în laborator pe grupuri artificiale reunite în scopuri expe- 
rimentale... Într-o a doua etapă, termenul a desemnat munca animatorului de grup 
care, ieşit din laboratorul său, se va ocupa de «rezolvarea conflictelor sociale»... 
Acelaşi termen tinde să desemneze, în acelaşi timp, totalitatea cercetărilor expe- 
rimentale asupra grupurilor mici şi toate tehnicile de grup care constituie aşa-numi- 
tele mijloace de aplicare..., instrumente de formare, de terapie, de animaţie, de 
intervenţie, care au în comun sprijinirea pe un grup.” 

(Lapassade, 1970, pp. 49-50) 

1.2 Reprezentäri extensive: tocätura conceptuala 


La citirea unor autori contemporani, ai impresia cä substantivul ,grup” este adesea 
folosit in mod nediferentiat, aplicat unei diade, huliganilor care devasteazä un oras 
dupä un meci de fotbal, totalitatii celor afiliati unui sindicat, unei multimi oarecare, 
adunată întîmplător, responsabililor reuniti sau nu ai unei colectivităţi urbane, ai unei 
minorităţi etnice etc. 

Un autor ca Rupert Brown (Brown, 1988), referindu-se la cei pe care îi califică 
drept „cei trei fondatori ai psihologiei moderne a grupurilor: Lewin, Sherif, Tajfel” 
(cf. Tajfel, 1981; Doise, 1982) îşi manifestă intenţia de a integra studiul proceselor 
„intragrupale”, pe de o parte, „intergrupale”, pe de altă parte. Si este cit se poate de 
adevărat că asistăm la o renaştere a psihosociologiei (în sensul de studiu al modelării 
sociale a psihismului) şi că accentul este pus pe studiul relaţiilor dintre grupurile 
sociale. Dar nu pot fi de acord cu el atunci cînd defineşte grupul plecînd de la un 
proces de auto-categorizare. 


„Un grup există atunci cînd două sau mai multe persoane se definesc ele înseşi 
ca membri ai acestui grup şi cînd existenţa lui este recunoscută de o terță persoană.” 
(Brown, 1988, pp. 2-3) 


Strict vorbind, aceasta înseamnă că doi amanti platonici, separati de ocean, vor con- 
stitui un grup de îndată ce soţul le va intercepta corespondenţa... 

Grupul este definit din acest moment plecînd de la un anume sentiment de apar- 
tenentä, prin intermediul unei anume vizibilitäti sociale, cu contururi nedefinite. Fără 
îndoială, un asemenea proces de identificare colectivo-personală trimite la un colectiv 
şi nu la un agregat. Dar nu văd prin ce scamatorie se ajunge să se trateze ca o aceeaşi 
realitate duzina de militanti sindicali reuniți pentru un week-end de antrenament pen- 
tru negociere, clasa socială numită burgheză, partizanii dadaismului sau apartenenţa 
la iudaism prin mamá ? 

Oricum, trilogia conceptuală ,apartenentá" — ,,referinta” - „identificare” 

„trimite la orice grup, categorie sau colectivitate pe care un individ le ia drept 

referinţe, fie că face sau nu parte din ele, pentru a-şi compara situaţia cu aceea a 

unităţilor grupului de referinţă sau pentru a se prevala de o calitate pe care o 

împărtăşeşte cu unităţile grupului în chestiune.” (De Coster, 1990, p. 126) 

Referirea sau identificarea nu ar putea, în nici un caz, să creeze singure grupul. 

Cît despre Tajfel, el voia să substituie unei evaluări de sine bazată pe o comparaţie 
exclusiv individuală o auto-evaluare bazată pe identitatea socială pe care o capătă 
individul prin apartenenţa lui la diferite „grupuri sociale”. Ceea ce încearcă el să 
promoveze este o abordare psihosociologică ce ţine cont, mai ales, de dinamica pro- 
ductiei şi de ideologia „societăţii globale” şi a categoriilor sale sociale, avînd în 
vedere că introduce o propensiune de a-i trata pe ceilalţi în mod stereotipizat. 

Nu numai Tajfel, dar şi Faucheux, Moscovici, Doise şi alţi cîţiva au cerut o abor- 
dare mai realist sociologică a proceselor psihosociale. Doise, mai ales, cere ca, din- 
colo de procesele „intra-individuale” (care dau seama de modul în care individul îşi 
amenajează experienţa privitoare la mediul său social) şi „inter-individuale” (ce se 
derulează între indivizi considerati practic ca interşanjabili), să ne referim la dife- 
rentele de „poziţie” sau de „statut social" şi să analizăm concepţiile generale asupra 
raporturilor sociale, asupra „valorilor”, a „ideologiilor” pe care fiecare le aduce, fără 
să vrea, cu sine într-o situaţie concretă. 

1.3 O abordare sociologică 


Dacă psihologii sociali utilizează adesea, la nimereală, concepte sumare şi vagi, în 
literatura sociologică dăm adesea, din păcate, peste prea multă aproximare. 


„Chiar în ştiinţele sociale, termenul de grup este, adesea, utilizat într-un sens 
excesiv de larg, ajungînd să fie aplicat oricărui ansamblu de fiinţe umane pe care 
pare să le unească o legătură oarecare. Oamenii formează, atunci, un grup numai 
pentru că stau o vreme unii în preajma altora, pentru că posedă cutare sau cutare 
trăsătură comună, pentru că întîlnesc condiţii similare de existenţă...” 

(Minon, 1991, p. 81) 


e Strict vorbind, totuşi, 
„...un ansamblu de fiinţe umane nu devine grup decît dacă aceste ființe umane sint 
efectiv unite printr-o legătură socială...” (Minon, 1991, p. 83) 

„... O relaţie umană va fi calificată drept socială sau psihologică în funcţie de 
predominanta unuia dintre aspecte. Practic, relaţia socială va fi recunoscută prin 
faptul că aspectele sale psihologice nu îi sînt proprii, ci asemănătoare tuturor rela- 
tiilor de acest tip. (Este cazul)... relaţiei de subordonare a unui funcţionar faţă de 
directorul său, cu condiţia să nu îmbrace în mod dominant un aspect propriu rela- 
[iei dintre cele două persoane în cauză, ci să se insereze în tipologia obişnuită a 
acestor relaţii ; ea este normală, funcțională şi recurentă. Din contra, dacă functio- 
narul se simte «vizat» de către şeful său..., dacă acesta îl urăşte ca individualitate, 
raportul va fi psihologic.” (Janne, 1968) 


Sapir insistă asupra faptului că aceste relații asemănătoare sînt, în acelaşi timp, mode- 
lizate şi înscrise în timp. 
Pentru Merton : 

„Tocmai pentru că întreg comportamentul indivizilor este modelat de valorile 
fundamentale ale societăţii, se poate vorbi de un ansamblu de persoane ca despre o 
«societate»... 

Fără un fond de valori comune... pot exista... schimburi dezordonate, dar nu 
societăţi...” (Merton, 1945, 1957, 1965) 


e Atunci cînd sociologul vorbeşte de grup, reiese cit se poate de explicit că inte- 

lege prin aceasta un „grup social”, adică o „formaţiune socială” printre altele. 

Expresia „formaţiune socială” desemnează o rețea de indivizi care au în comun 
modele culturale sau subculturale, ce contribuie la stabilirea unor procese de uni- 
formizare, pe de o parte, de redistribuire a statutelor, poziţiilor şi rolurilor, pe de altă 
parte. 

Printre formațiunile sociale, se pot distinge grupuri sociale, pe de o parte, colec- 
tivitäti, pe de altă parte, şi, în fine, organizaţii. Fiecare dintre aceste formaţiuni face 
parte dintr-o „societate globală”, formaţiune socială înglobantă. 


* Prin grup social 


„se înţelege o formațiune socială în interiorul căreia indivizii sînt în interacțiune 
conform unor reguli fixe... (criteriu obiectiv), împărtăşesc sentimentul de a con- 
stitui o entitate aparte (un prim criteriu subiectiv), astfel încît membrii s-ar putea 
recunoaşte ca atare (al doilea criteriu subiectiv). În consecinţă, nici proximitatea 
fizică, nici asemănarea fiziologică, nici «nominalismul» statistic nu sînt cele care 
furnizează criteriul de distincţie... : ceea ce contează este să nu se confunde grupul 
social cu categoria socială.” (De Coster, 1990, p. 125) 

„Grupul social este constituit din indivizi uniți prin relaţii... a căror rețea se 
organizează prin complementaritate. Grupul social are un obiect manifest care 
constă în faptul că răspunde la o nevoie obiectivă sau subiectivă a membrilor”. 

(Janne, 1968) 

e Cit despre conceptul de colectivitate, el se aplică unor medii ai căror membri 
împărtăşesc, desigur, un anume număr de norme sau principii, dar în interiorul cărora 
interacţiunea lipseşte, în general : etnii, „mişcări sociale”, publice, chiar „colectivele 
abstracte”, mai ales, Statul şi Biserica. 


* În ce le priveşte, organizaţiile ar putea fi definite ca artefact, formaţiuni sociale 
pe care indivizii le-au fondat şi construit în mod deliberat, în sînul cărora ei îşi 
amenajează, mai ales, mijloace de decizie, de execuţie, de control, totul în vederea 
unui obiectiv specific, ce determină sensul general al interacțiunilor între persoanele 
asociate în urmărirea acestui obiectiv. 


e Este de remarcat că toate aceste formaţiuni sociale au în comun, mai ales, o 
stabilitate şi o durată, o anume istoricitate, o modelizare uniformizantá şi — de aici — 
o unitate, anumite amenajări interioare integrative. Specificitatea lor depinde, în cazul 
grupurilor sociale, de importanţa interacțiunilor interpersonale ; în cazul colectivită- 
tilor, de slăbirea sau de fragmentarea interacțiunilor ; în cazul organizaţiilor, de carac- 
terul deliberat al procesului asociativ. 


ein fine, societatea globală... 
„înglobează oamenii în totalitatea lor pe un teritoriu dat.” (Janne, 1968) 


Ne situăm, astfel, pe „planul societal”. 

În interiorul societăţilor globale sau traversînd, adesea, mai multe astfel de socie- 
täti, reperám formațiunile sociale enumerate pînă aici: grupuri sociale, colectivităţi, 
organizaţii. Ne-am situa, astfel, pe „planul social”. 


1.4 Partizanii lui „aici şi acum” 


Există procese colective a căror activitate se circumscrie unui loc şi unui moment 
determinat. Masa şi grupul restrîns au în comun faptul că, spre deosebire de for- 
matiunile sociale, nu presupun nici istoricitate, nici modelizare integrativă. 

Ele (masa, mai ales) pot fi efemere, dar şi instituante (grupul restrîns, uneori). 

Prin „mase concrete” sau „mase reunite” vom înţelege un ansamblu numeros de 
persoane adunate temporar, care nu dispun, la început, decît de o organizare mini- 
mală, fiind, în general, efemere, cînd relativ pasive (mulţimea de gură-cască, de 
exemplu), cînd susceptibile de o activitate colectivă intensă (cazul unei mulţimi agre- 
sive). În cazul lor, se pune, adesea, accentul pe proximitatea fizică strînsă, pe obli- 
terarea relaţiilor interpersonale, pe polarizare şi anonimat. 

Grupul restrîns se demarchează de masă mai întîi prin dimensiunile sale în general 
mai mici, fapt atit de evident, încît mai multi autori consideră ca sinonime expresiile 
„grup restrins” şi „grup mic”, ceea ce duce la neînţelegeri inevitabile. Mai semnifi- 
cativ, după părerea mea, este accentul pus, în sînul oricărui grup restrins, pe pro- 
cesele de interacţiune. 

Cît despre definirea grupului restrîns, lucrul se dovedeşte cît se poate de delicat şi 
de fertil în confuzii, autorii nediferentiind întotdeauna în mod suficient noţiunile de 
grup, grup mic, grup primar, grup social, grup restrins. 

Si, de altfel, multi autori discută îndelung asupra fenomenelor grupale, fără să 
dea termenului o definiţie specifică (cf. Collins, 1964; Grath, 1966; Schutz, 1958). 

Unii, precum De Lamater (De Lamater, 1974), formuleazä o definitie comprehen- 
sivă, enumerativă a grupului, plecînd de la proprietăţi ca interacţiunea interindividuală, 
percepţia celorlalți membri, dezvoltarea legăturilor afective, dezvoltarea interdepen- 
dentei etc. Alţii definesc grupul plecind de la persoanele care interacționează, 
influentindu-se una pe cealaltă. Este vorba aici de definiţii interpersonale mai mult 
decît intragrupale şi care se pot referi, strict vorbind, la un cvartet de sportivi care 
practică stilul catch, aflaţi împreună pe un ring, sau la totalitatea celor care telefo- 
nează de la marile hoteluri ale unui oraş, schimbind informaţii şi cereri de informatie 
într-o zi de supra-aglomeratie. 

În ce mă priveşte (De Visscher, 1991), am făcut deja o analiză critică a definiţiilor 
propuse şi discutate de un anume număr de autori. Rezultă din ea că următoarele 
caracteristici apar ca inevitabile oricui vrea să califice un conglomerat de persoane ca 
„grup restrins” : 


1 o unitate de timp si de loc, un „aici si acum” : această necesară asociere spatio- 
-temporală, pe care unii o denumesc „umăr la umăr”, presupune o relativă proxi- 
mitate, o distanţă interindividuală minimală ; 

2 o semnificație: o rațiune (sau raţiuni) de a fi si de a rămîne împreună ; aceasta nu 
implică existenţa unor obiective identice şi nu presupune nici un trecut, o moti- 
vatie sau experienţe comune ; de asemenea, nu este necesar să fi existat intenţia 
de asociere, participanţii putînd foarte bine să fie reuniți sub constringere ; 

3 o soartă relativ comună: participanţii vor împărtăşi, într-o măsură care poate fi 
variabilă, evenimente sau experienţe, precum şi efectele lor ; în acest sens, grupul 
poate fi considerat experiential ; 

4 posibilitatea perceperii şi a reprezentării fiecărui membru de către ceilalţi: unii 
vorbesc, astfel, de grupuri „față in față” ; aceasta nu înseamnă totuşi cá, de la 
început, fiecare participant are o percepţie netă a tuturor celorlalţi ; 

5 o „entitativitate” rezonabilă, grupalitate percepută de către membri şi/sau de către 
persoanele exterioare grupului ; 

6 posibilitatea de instaurare a unui proces interactiv efectiv: aceasta presupune ca 
membrii să poată comunica între ei, fie şi nonverbal („nu se poate să nu comunicám") 
Şi să se influențeze reciproc ; existenţa unor procese de interacţiune individuală 
exclude anonimatul şi depersonalizarea fenomenelor de masă şi induce legături 
afective, dar nu se identifică, de una singură, cu interacţiunea intergrupală ; 

7 o durată suficientă pentru ca un eventual proces de institutionalizare să fie de- 
clansat: s-ar putea dezvolta o structură, în sensul de pattern relativ stabil de 
relaţii, exprimată prin funcţii, roluri, norme, facilitind pe termen lung integrarea 
şi identificarea membrilor. 


Grupul restrîns nu este, deci, caracterizat nici prin istoricitate, nici prin stabilitate, 
cu atît mai puţin prin modelizarea uniformizantă şi prin unitatea integrată, proprii 
grupului social. Dacă se numeşte ,,restrins”', aceasta se întîmplă mai putin pentru a 
insista asupra numărului mic de persoane care îl compun, ci pentru a ne referi numai 
la grupurile circumscrise în spaţiu şi timp, aici şi acum, şi ai căror membri au posi- 
bilitatea unei perceptii reciproce şi a unei interacțiuni efective directe. 

Desigur, anumite grupuri sociale, mai ales cele primare, pot să se identifice, în 
anumite circumstanţe, cu grupurile restrinse şi pot fi analizate ca atare. Este cazul 


1. Restrîns înseamnă, mai întîi, strimt, apoi limitat, în fine, mic. Un vot restrins este dreptul de vot 
rezervat numai cîtorva persoane, în opoziţie cu sufragiul universal. Şi, în fine, a se restrînge înseamnă 
a se limita! 

comişilor-voiajori ai unei aceleiaşi întreprinderi care se adună într-o anume zi pentru 
a face bilanţul. Chiar şi membrii Camerei Lorzilor, în timpul unei şedinţe, pot fi 
consideraţi un grup restrîns, deşi vast. 


1.5 „Interindividual” nu înseamnă „intragrupal” 


Cînd analizăm cu atenţie cercetarea post-lewiniană asupra grupurilor restrinse, ne 
dăm seama că numeroşi discipoli se mărginesc la studiul proceselor interindividuale 
în sînul unui grup cît mai mic posibil, limitîndu-se, adesea, la diade sau triade. 

Cea mai mare parte din lucrarea lui Thibaut şi Kelley (1959) studiază relaţiile în 
doi : diada este considerată fenomen social elementar, fundamental pentru înţelegerea 
relaţiilor sociale mai complexe ; abia după aceea se studiază grupul, a cărui mărime 
modifică interdependenta dintre membri. Dar, dacă grupul este astfel analizat în func- 
tie de creşterea interacțiunilor, mărimea devine un factor important. 

Şi, fără îndoială, fenomenele de asociere spontană în activităţile vieţii de zi cu zi 
se fac, în general, în doi sau în trei. Dar a fi în mai mulţi nu înseamnă neapărat a fi în 
grup. Aceasta nu face decît să arate importanţa studierii diadelor sau triadelor, fie cá 
acestea sînt studiate sau nu sub eticheta înşelătoare de grupuri, fie că fac obiectul 
unei abordări specifice. 

De altfel, se impune să diferentiem cu grijă interacţiunile strict individuale, sus- 
ceptibile de a avea loc în sînul grupului, de totalitatea interacțiunilor intragrupale, 
care nu se limitează cîtuşi de puţin la relaţiile interindividuale singure. 

În primul caz, se aplică formula Ne E 


Aceasta ne dá un maxim teoretic de trei relatii interindividuale dacá n=3, sase 
dacá n—4, zece dacá n—5. Tabloul de mai jos precizeazá numárul potential de inter- 
actiuni de la individ la individ, in sinul grupului, in functie de dimensiunile acestuia. 


n=6 15 n=l1 : 55 n=16 : 120 
n=7 : 21 n=12 : 66 n=17 : 136 
n=8 : 28 n=13 : 78 n=18 : 153 
n=9 : 36 n=14: 91 n=19 : 171 
n=10 : 45 n=15 : 105 n=20 : 190 


Dimpotrivä, numärul total de interactiuni potentiale în sînul unui grup tine cont 
de toate interactiunile fiecärui individ cu o pereche, cu un trio, cu un cvartet etc., de 
interactiunile intre perechi, intre perechi si trio-uri, intre trio-uri si cvartete etc. 

Toate regrupärile intragrupale posibile trebuie luate in calcul. 

Cita vreme ne limitäm la o triadă sau chiar la o tetradä, totalitatea interactiunilor 
potenţiale poate fi direct înţeleasă, enumerată, redată în mod cvasi-intuitiv. 

Dincolo de această limită, reţeaua de interacțiuni nu mai este imediat detectabilă, 
numărul interacțiunilor potentiale crescind cît se poate de rapid. Am văzut cá, pentru 
un trio, obținem şase interacțiuni posibile ; pentru un cvartet, douăzeci şi cinci’. 

În ce priveşte restul, este de ajuns să aplicăm formula eta zl 

Ceea ce ne dă, pentru un grup de cinci persoane, 90 de relaţii. Şi lucrurile nu se 
opresc aici: tabelul de mai jos precizează in ce măsură creşte numărul de interacțiuni. 


1. Orice menaj tînăr învaţă pe cheltuiala sa şi, în general, cu surprindere că un al doilea copil înseamnă 
mai mult decît dublarea problemelor ! 

n=6 : 301 n=l] : 86.526 n=16: 21.457.825 
n=7 : 966 n=12 : 261.625 n=17 : 64.441.010 
n=8 3.025 n=13 : 788.970 n=18 : 193.448.101 
n=9 : 9.330 n=14 : 2.375.101 n=19 : 580.606.446 
n=10: 28.501 n=15 : 7.141.686 n=20 : 1.742.343.625 


Compararea celor două tabele de mai sus ilustrează în mod semnificativ pragurile 
de complexitate care diferenţiază abordarea sociometrică, pe de o parte, nivelul de 
analiză intragrupal al dinamicii grupurilor, pe de altă parte. Moreno, în sociometria 
sa, a rămas ca un catehumen în pragul templului grupal. 


1.6 Restrictie metodologicá: nu e nevoie decît de putin 


Dacă, în dinamica grupurilor, vrem să scăpăm de tentatia facilă — căreia i-au căzut 
victimă atitia autori (ce l-au asimilat mai bine, adesea, pe Moreno decît pe Lewin) — 
de a ne menţine la o abordare strict interindividuală, ni se pare că trebuie să propu- 
nem o restricţie metodologică referitoare la obiectul material al dinamicii grupurilor. 

Cred că este cazul să eliminăm din acest studiu nu numai diada şi triada, ci şi 
tetrada, grupuri care, contrar ansamblurilor numerice mai importante, pot fi abordate 
toate (şi, adesea, in mod cvasi-intuitiv ! ) dintr-un unghi strict interindividual. Aceste 
ansambluri ar trebui să facă obiectul unei abordări specifice în interiorul cîmpului 
psihologiei sociale atît teoretice şi experimentale, cît şi aplicate şi clinice. De altfel, 
un psihoterapeut familial, un psihodramatist analist, un psiholog clinician pot, fără o 
iniţiere specifică în dinamica grupurilor, să trateze fără dificultăţi deosebite un 
ansamblu de patru indivizi (cu condiţia să nu se includă ei înşişi în ansamblul cu 
pricina). 

În alţi termeni, aş distinge, pe de o parte, între psihologia socială a perechilor, a 
trio-urilor, a cvartetelor, a căror studiere se situează la nivelul de analiză interindi- 
vidual, si, pe de altă parte, dinamica grupurilor restrinse, care nu se vor numi astfel 
decît plecînd de la cvintet. 

În acest spirit se gîndea Lewin la studiul ştiinţific al grupurilor : 


„A concepe un grup ca un tot dinamic duce la o definiţie a grupului bazată pe 
interdependenta dintre membri (sau, mai bine, dintre subgrupurile acestuia) («the 
subparts of the group»). Pare, mai degrabă, important să insistăm asupra acestui 
punct, avînd în vedere că numeroase definiţii ale grupului folosesc, ca factor con- 
stitutiv, similaritatea membrilor, mai degrabă decît interdependenta lor dinamică.” 

(Lewin, 1951, pp. 146-147) 


Dacă ne limităm la a vorbi despre dinamica grupurilor (şi nu despre dinamica 
interpersonală) numai pentru ansambluri de cinci persoane sau mai mult, aceasta 
permite studiul în constituenți subgrupali şi ne eliberează de o abordare strict intra- si 
interindividuală!. 

Aceasta va contribui la limitarea exceselor unei atitudini ştiinţifice strict psiholo- 
gizantă pe care o regretă Cl. Faucheux : 


„...Psihologia socială teoretică a alunecat, după Lewin, in mod progresiv către un 
soi de psihologie cognitivă generală, a neglijat studiul fenomenelor propriu-zis 
sociale, propovăduit de Lewin, pentru a se interesa tot mai mult de fenomenele 
strict psihologice”. (Faucheux, 1976, p. 271) 


1. Caplow, inspirîndu-se din Simmel, nu admitea un grup decît plecînd de la trei persoane, atunci cînd 
exista o structură de coaliţie eventuală (cf. Caplow, 1971). 

De altfel, orice practician al grupurilor, animator sau formator, stie foarte bine cä 
este practic imposibil sä se lucreze asupra proceselor grupale cu efective derizorii. 


Grupul restrins poate fi, atunci, definit ca un ansamblu de persoane in numär mai 
mare sau egal cu cinci, efectiv adunate in acelasi timp intr-un acelasi loc, avind 
posibilitatea să se perceapă, să comunice si să interacţioneze la nivelul interpersonal 
şi intragrupal, în mod direct şi reciproc, împărtăşind o oarecare experienţă suficient 
de semnificativă şi de durabilă pentru a începe, eventual, un proces instituant şi 
pentru a realiza o anumită entitativitate. 


Trei modalităţi se disting, în general, în sînul grupurilor restrînse, în funcţie de 
numărul de membri: grupul mic, grupul larg, grupul vast. Nu există un criteriu 
obiectiv pentru a le diferenţia, ceea ce pune o problemă de dimensiune a grupului 
restrîns. Pentru aceasta, nu ne putem limita la calculul interacțiunilor potentiale. În 
sînul unui grup de 12 persoane, 66 de relaţii interpersonale sînt posibile şi se pot lua 
în calcul 261.625 de interacțiuni intragrupale ; aceasta nu înseamnă cîtuşi de putin cá 
ele au loc în mod efectiv, departe de aceasta... 

Odată cu creşterea numărului de membri, creşte adesea şi tendința de fractionare, 
de formare a clicilor, de repliere în triade, în cvartete, ca şi indiferența faţă de un 
număr tot mai mare de membri ai grupului. Din contra, un număr mic facilitează, 
adesea, formarea unor legături afective, centrarea pe relaţiile interpersonale, pînă la a 
se identifica, în anumite cazuri, cu descrierile ideale ale grupurilor aşa-zis „primare”, 
descrieri făcute de anumiţi sociologi ; este adevărat că, atunci cînd efectivul grupului 
devine foarte important, regăsim un mozaic de legături afective diadice şi triadice... 
Şi grupul va fi constituit dintr-un patchwork de izolaţi interpersonali. 

Cînd analiza relaţiilor între subgrupuri primează asupra proceselor intra- sau inter- 
individuale, specialistul in dinamica grupului nu are, adesea, de tratat decît trei sau 
patru coaliţii, în cazul cărora comportamentele, poziţiile, atitudinile riscă să fie simi- 
lare. Se poate întîmpla chiar ca în sînul unui grup larg să fie nevoie să ne îngrijim, 
mai întîi, de un proces al relaţiilor intergrupale, subgrupurile avînd dimensiuni res- 
pectabile ! 

În definitiv, deci, distincţia între mic, larg şi vast ne apare ca fiind foarte arbitrară 
şi legată de tradiţiile şi, mai ales, de obiectivele şi natura activităţilor grupului 
restrîns. 

În practică, rareori sînt calificate ca „grupuri mici” grupurile de mai mult de 20 
de persoane ; în mod obişnuit, se trece de la noţiunea de „larg” la eticheta de „vast” 
de la 60 sau 80 de indivizi. 

Şi, dacă anumiţi practicieni ai dinamicii grupurilor îşi manifestă preferința pentru 
numere ca opt, doisprezece sau şaisprezece, aceasta se întîmplă adesea datorită divizi- 
bilitätii lor in cvartete si trio-uri. 


* * 


Caracterul ambiguu al conceptelor, caracteristic sectorului psihosocial, ne face sá 
propunem o taxonomie mai riguroasá. 

Mi se pare metodologic imperios si urgent să delimităm, cu mai multă rigoare, 
principalele obiecte de cunoaştere, planul pe care se focalizează fiecare, nivelul de 
analiză ales. Mi se pare că putem degaja cinci obiecte principale de care se îngrijesc 
psihologii sociali : indivizii, grupurile restrinse, masele, formațiunile sociale (grupuri 
sociale, colectivităţi, organisme), societățile globale. 


GRUPURI, ORGANIZAŢII, MASE 327 


Propun ca aceste cinci cîmpuri de interes să fie calificate după cum urmează : 
individualitate, grupalitate, masalitate, socialitate, societalitate. 

Fiecăruia dintre aceste obiecte de studiu îi poate corespunde o subdisciplină şti- 
intificä. Si, după cum se înscriu, la început, pe filiera psihologică sau sociologică, 
fiecare dintre aceste discipline poate fi concepută (şi poate fi denumită) dintr-o pers- 
pectivă sociopsihologică sau dintr-o perspectivă psihosociologică. 

Un acelaşi fenomen poate, desigur, să se plimbe de-a lungul continuumului 
individ-societate şi să se ancoreze în diferite puncte. Dacă, în sînul unei societăţi 
globale determinate, sportul se instituie ca un înlocuitor al războiului, suporterii unui 
club de fotbal, diseminati mai întîi pe stadion şi fără contacte deosebite între ei, pot fi 
consideraţi, la început, ca apartinind colectivitätii. Dar, dacă se constituie în asociaţii 
de suporteri, ei devin o organizaţie : ráminem la nivelul formațiunilor sociale. Even- 
tualul lor comportament huliganic agresiv, în cazul unui meci pierdut, îi face să se 
asimileze cu o masă. Poate că unii dintre ei se vor aduna în grup restrîns cu scopul de 
a iniţia un demers minoritar care, pe termen lung, vizează modificarea anumitor 
caracteristici intra- şi interindividuale. 

La fel, orice animator-dinamician de grup ştie foarte bine că persoanele reunite, 
aici şi acum, pentru a urmări o sesiune de „muncă în grup” poartă fiecare idio- 
sincrasiile, fantasmele sale, adoptă comportamente, atitudini, tăceri care se explică 
din momentul inserării lor în formațiunile sociale, în funcţie de apartenentele lor, de 
identificările lor adesea multiple. Nici o aglutinare nu se face pornind de la zero. De 
altfel, în cursul sesiunii, un demers de tip „analiză instituţională” poate să-i facă să-şi 
dea seama de ideologiile pe care le vehiculează. 


* 
* * 


Ramine, totusi, necesar sá nu confundám nivelurile de analiza. 

Íntilnim aici insistența lui Lewin asupra caracterului închis al sistemului de con- 
cepte in inter-relatie, propriu unei stiinte. Nu putem folosi ca atare propozitiile sau 
legile degajate din sinul maselor pentru a le aplica grupurilor restrinse, organizatiilor, 
societátii globale si viceversa. 

Lewin a pus această specificitate in evidenţă, mai ales pentru conceptul de „geni- 
dentitate” : cînd un obiect se mişcă, subintelegem faptul cá are o ,genidentitate" , 
considerind implicit cá rámine acelasi in diferite locuri, la diferite momente. Rá- 
minind pe planul strict biologic, oul si puiul sint genidentice. Totusi, fizicianul nu le 
va considera ca fiind acelasi lucru, cáci toate moleculele din corpul lor s-au schim- 
bat: pentru el, oul si puiul sint radical diferite. 

$i, indeosebi, grupul social (chiar cind poate fi calificat drept ,primar") nu se 
identifică decît ocazional cu grupul „restrîns”, chiar avînd aceiaşi parametri. 

2. Retroactiuni 


2.1 Preistoria grupurilor 


Sorokin (parcurgind în galop cîteva zeci de secole), enumeră (Sorokin, 1959) o mul- 
time de gînditori care au scris despre grupurile sociale (grupuri sociale, mai degrabă, 
decît restrînse). 

Şi, de altfel, cîte practici grupale existente în cursul timpului nu au anticipat 
abordările contemporane : comunităţi creştine primitive, secte diverse, saloane si ce- 
nacluri, celule revoluţionare, consilii de administraţie sau cercuri de discuţie etc. 

Si cum să nu cităm regulile ordinelor monastice care au amenajat în mod scru- 
pulos relaţiile interpersonale şi intragrupale (Sfîntul Benedict propovăduia federaţii 
de şase unităţi de cite 12 călugări fiecare) ? Mai aproape de zilele noastre, „Societatea 
prietenilor” sau „Quaker”-ii propovăduiesc de multă vreme un cult religios grupal, 
oficiat adesea în cerc: se păstrează tăcerea, de regulă, atîta vreme cît membrii nu 
sînt siguri că vorbesc cu o sinceritate totală. 


Am să mă mulțumesc să reperez cîteva surse mai interesante din anii douăzeci şi 
treizeci ai secolului nostru. 


2.1.1 Am să-l mănînc pe tata 


Două scrieri ale lui Freud au tangenţă cu dinamica grupurilor: Totem şi tabu, Psi- 
hologia colectivă şi analiza eului. 

În Totem şi tabu, Freud formulează un mit despre care orice animator de grup ştie 
că răspunde unei fantasmatici latente în numerose grupuri restrînse. 


„La origine, ar fi existat hoarda primitivă, dirijată de către Bătrîn, tiran care îşi 
rezerva posesiunea femeilor şi îi alunga pe fiii aflaţi la vîrsta de a-i fi rivali. Fraţii 

au comis împreună omorul Tatălui, impártindu-si corpul său... Această comuniune 

totemică realizează identificarea cu tatăl mort, devenind lege simbolică... 

Omorirea tatălui fondator este un travaliu psihic intern pe care orice grup tre- 
buie să-l efectueze pe plan simbolic... pentru a accede la propria-i suveranitate...” 
(Anzieu, 1982, p. 104) 

„Fraţii : în ce privinţă sînt ei fraţi dacă nu în neputinta lor comună care îi face 
asemănători, fiind lipsiţi de mijloace... ; conspirația îndelung pregătită... favo- 

rizează coeziunea de grup.” (Enriquez, 1983, p. 34) 

„În Psihologia colectivă şi analiza eului... sînt avute în vedere mecanismele 
funcţionării sociale.” 

Freud se opreşte aici asupra a două organizaţii permanente, artificiale, cu o înaltă 
structurare : Armata şi Biserica. El face apel, în legătură cu ele, la sugestie ca prin- 
cipiu explicativ. Ele nu ar exista decît în măsura in care prevalează acelaşi miraj : 
existenţa unui şef binevoitor. În Biserică şi în Armată, membrii pun un acelaşi obiect 
în locul unui ideal al eului, acesta fiind Cristos sau Şeful. 

Trecînd dincolo de perplexitatea pe care o poate induce confuzia între nivelurile 
de analiză grupal, masal, social, se pare că aportul lui Freud poate fi legat de două 
procese fundamentale : identificarea şi transferul. 

2.1.2 Între timp, în afară de Freud, pe cine puteai intilni la Viena ? 


În acest timp de dinainte de Hitler, la Viena, o întreagă inteligenţă evreiască nu bănuia 
că va imigra în curînd în Statele Unite. 

Se propováduiau întîlnirea, creativitatea, fenomenologia afectivă, simpatia. Elve- 
tianul Ludwig Binswanger (cf. Binswanger, 1947, 1955) stabilea bazele analizei exis- 
tentiale care punea accentul pe Dasein (fiintare), necesitatea de a intelege istoria 
existentei unei persoane ca o suitä de modificäri ale structurii totale a fiintei-in-lume, 
preferind ,,experienta” ,,explicatiei”. Numeroase leitmotive din practica grupurilor de 
dezvoltare personalä isi gäsesc aici originea. 

Alfred Adler, omul „complexului de inferioritate”, socialist militant, încerca să 
organizeze grupuri de proletari. 

Martin Buber dezvolta conceptul de Eu-Tu (Buber, 1923), piatră unghiulară a rela- 
tiilor interpersonale, expresie folosită deja în 1912 de către R. McDougall. 


2.1.3 Cu cit sîntem mai nebuni, cu atît ridem mai mult 


La începutul secolului XX, cursurile pentru tuberculosi ale lui Pratt, precum şi lecţiile 
ţinute de Lazell pacienţilor săi schizofreni furnizau o terapie de sustinere, bazată pe 
influenţa benefică pe care, chiar numai aşezaţi unii lîngă alţii, indivizii o pot exercita 
unii asupra altora. La aceste ore, pacienţii, ca auditori, erau ţinuţi într-o stare de 
coprezenta. 

Termenul de „analiză de grup” era folosit de către Trigant Burrow încă din 1925 : 
el susţinea că analiza individului nu ar putea fi completă fără o serioasă analiză a 
grupului din care face parte. 

În anii 30, Wender regrupa cite 6 sau 8 pacienţi. El considera că grupul reprezin- 
tă familia pacientului, avîndu-l pe terapeut ca părinte simbolic şi pe ceilalţi parteneri 
ca fraţi şi surori. Pentru el, omul este un animal social. Dificultăţile sale ar proveni 
din incapacitatea de a-şi găsi un loc într-un grup (cf. Ruitenbeek, 1973, p. 14). 


2.1.4 Learning by doing 


Evoluţia învăţămîntului, încă de la începutul secolului XX, a descentrat atenţia : de la 
calităţile didactice ale profesorului se trece la mediul de viaţă al celui ce învaţă. 

Se pune accentul pe importanţa faptului de a-l face activ pe copil, de a suscita 
cooperarea mai degrabă decît competiţia, de a adopta demersuri inductive în locul 
celor deductive. 

Necesitatea de a dezvolta educaţia adulţilor în ţările cu imigrare puternică se coro- 
borează cu această insistenţă nouă (cf. Ardoino, 1978). 

În Statele Unite, mai ales, obiectivele învăţămîntului devin mai mult pregătirea 
copiilor pentru viata socială decît transmiterea cunoştinţelor. Pentru aceasta, s-au 
susţinut proiecte de grupuri de studenţi cu autogestiune, ca şi realizarea unor cluburi 
de petrecere a timpului liber şi exerciţii de participare responsabilă şi de iniţiere 
colectivă a unor obiective de formare. Se introduce la nivelul secundar sau chiar la 
nivelul primar o tehnică bine cunoscută în universităţi : lucrul în „seminar”. 


2.1.5 Sociologie cu format redus 


In secolul XIX, sociologii se preocupau în mod esenţial de marile ansambluri sociale. 
Tónnies în Germania şi Cooley în Statele Unite au fost cei dintîi care au formalizat o 
abordare centrată pe ansambluri de dimensiune redusă. 

Tonnies (cf. Tónnies, 1887) promovează distincţia dintre ,comunitate" (Gemein- 
schaft) şi „societate” (Gesellschaft). Comunitatea s-ar defini ca o regrupare naturală, 
înrădăcinîndu-se în tendinţele afective, relaţiile fiind dominate de tradiţie. Aşa sînt 
viaţa familială, viaţa sătească... Societatea ar fi un grup voluntar, artificial, de indi- 
vizi izolaţi : expresia relaţiilor dintre membri se regăseşte în reguli de drept civil, în 
contracte. Aşa sînt marile oraşe, statele... 

În viziunea lui Tônnies, societăţile primitive sînt comunitare, grupările moderne, 
societare. 

Mai mult decît Tónnies, Cooley pune accentul pe specificitatea anumitor grupuri 
sociale de mici dimensiuni, mai ales familia, grupurile de joacă, vecinii, pe care le 
denumeşte „grupuri primare”, adică: 

e „intime”, caracterizate prin relaţii de prezenţă directă (face-to-face): ... rela- 

tiile... se exprimă în simboluri, în bună măsură, afective ; 

* se recunosc prin sentimentul de unitate a întregului, exprimat prin ,,noi” ; 

* primordiale: constituie substanţa unor ansambluri sociale mai vaste ; 

e sînt cele dintii care fasonează primele elemente de viaţă socială a indivizilor ; 

* fiind grupuri de înrădăcinare şi de întărire, ele oferă sprijin, securitate şi echi- 

libru. 

Trasher, la Chicago, culege date asupra a 1.100 de bande de tineri delincventi. 
Pentru el, „gangul” este grupul „primar”. Este, de asemenea, un grup mic: de îndată 
ce trece de 20 de persoane, el se subdivizează sau se uneşte cu un gang dominant. 
Roluri, statute, leadership (în acelaşi timp, puternic şi „democratic”), coeziune şi 
participare — toate acestea sînt abordate de către Trasher (cf. Trasher, 1927). 

De la sfîrşitul anilor '30, mai multe cercetări sociologice importante pun în lumină 
însemnătatea micilor „grupuri sociale” (cf. Ogburn şi Nimkoff, 1950). 

În Yankee City Series, Warner - studiind viata socială a micilor colectivităţi urbane — 
pune accentul pe existenţa „clicilor”, grupuri închise, cu contacte strînse, importante 
pentru determinarea statutului social, mobilitatea socială rezumîndu-se (în mintea 
oamenilor) la trecerea de la o clică la alta. 

Dar sînt încă ambigue noţiunile de grup, grup social, grup mic, grup primar. Este 
caracteristic faptul că titlul faimoasei lucrări a lui McDougall, The Group Mind (1920), se 
referă la caracterul de comunitate (cognitivă, afectivă, voluntară) al oricărui fenomen 
colectiv (formaţiune socială, societate globală, masă, grup restrins...). 

Cînd Homans (1950) defineşte „grupul uman” ca 

„un anume număr de persoane care comunică frecvent unele cu celelalte o anumită 

perioadă, număr suficient de mic pentru ca fiecare să poată menţine cu toţi ceilalţi 

o comunicare personală, o relaţie de la om la om”, el adaugă: „sociologii numesc 

această formă de asociere grup primar.” (p. 1) 


În realitate, la nivelul definiţiei, totul se petrece ca şi cum aceşti autori esca- 
motează noţiunea de legătură socială şi istoricitatea ei. 


2.1.6 Empirismul social 
„De multă vreme, serviciul social şi-a definit arta de a ajuta oamenii să se ajute 
ei înşişi.” (Pare, 1971, p. 1) 
Foarte repede, ne-am dat seama că a transforma grupurile sociale ducea la trans- 
formarea persoanelor. 
Într-adevăr, lucrătorii sociali şi, mai ales, animatorii activităţilor de recreere au 
fost cei dintii care şi-au dat seama că grupurile pot fi animate şi activităţile lor dirijate 

in aşa fel încît membrii lor să provoace din proprie iniţiativă unele schimbări dorite, 
mai ales de atitudini. 

În 1928 deja, Şcoala de serviciu social de la Western Reserve University, Cleveland, 
elabora un program intitulat „Social Group Work”. Acest serviciu social al grupurilor 
a suferit influenţa metodelor active de educaţie inaugurate de John Dewey : studenţii 
erau puşi în situaţie de „imersiune”, confruntati fiind cu grupuri sociale reale de care 
trebuiau să se ocupe, plecînd de la ideea că animarea este un proces ce tinde să 
implice un grup sau o comunitate într-o acţiune colectivă. 

Experienţa cîştigată a fost sistematizată foarte repede, iar colaborarea dintre 
lucrătorii sociali şi cei dintîi dinamicieni de grup se va dovedi strînsă şi profitabilă 
(cf. X. Phillips, 1957). 


2.1.7 Către „relaţiile umane” 

Membrii „Organizaţiei ştiinţifice a muncii” au circumscris psihologia aplicată în do- 
meniul industrial pînă la sfîrşitul anilor '20 : experienţe asupra condiţiilor ambientale, 
iluminarea, amenajarea localurilor etc. A urmat ansamblul de anchete şi de intervenţii 
la atelierele Hawthorne ale companiei Western Electric, la Chicago. 

Rezultatele cele mai semnificative se referă la un grup de şase muncitoare, unitate 
de producţie izolată, observată vreme de doi ani. În toate săptămînile, se fac modi- 
ficări ale condiţiilor lor de lucru. Productivitatea nu încetează să crească. 

Urmează, în fine, întoarcerea la ziua standard de lucru de la început: producţia 
continuă să crească. Are loc „marea străluminare” : în spiritul muncitoarelor, condi- 
tiile initiale dispăruseră. Cerîndu-li-se să participe la această experienţă, sentimentul 
importanţei lor a crescut. Ele au ajuns să se considere membri ai unui grup!. Au 
cîştigat stabilitate şi apartenenţă. 

Această anchetă a inaugurat, într-adevăr, era „relaţiilor umane”. Începem să ne 
dăm seama că muncitorii constituie, în mod spontan, între ei grupuri informale, 
susceptibile să adopte un comportament colectiv destinat să-i protejeze împotriva 
schimbărilor şi a presiunilor exterioare. 


2.1.8 Şefi innäscuti sau lideri situationali ? 
Chiar înainte de dezvoltarea nazismului, psihologii militari germani puseseră la punct 


„Situaţii miniatură”, în cursul cărora candidatul-şef trebuia să instruiască un grup de 
tineri recruți. 

Hitler a suprimat brusc, în 1942, serviciul de psihologie militară. Aproape simul- 
tan, War Service-ul a adoptat pentru selectarea cadrelor o procedură în care candidaţii 
erau regrupati cîte opt: se aştepta să se structureze între ei un sistem de relaţii inter- 
personale cu ocazia unor discuţii libere, fără lider desemnat, şi a unor probe colective 
(aproape toate out-door), cu sau fără lider desemnat. 

În opoziţie cu abordarea germană aflată în căutarea caracteristicilor „şefului 
innáscut", accentul este pus pe structura grupului din sînul căruia emerg liderii even- 
tuali (cf. Pasquasy, 1960). 

Statele Unite intrind mai apoi în război, în ciuda voinţei lor, „Office of Strategic 
Services” pune la punct un sistem inspirat, în mare măsură, din procedura engleză. 
Acest sistem servea nu numai pentru selectionarea liderilor, ci, mai ales, pentru ale- 
gerea candidaţilor potriviti pentru misiunile de spionaj, de sabotaj etc. Din această 


1. Numim astăzi „efect Hawthorne” influenţa pe care simplul fapt de a participa la un experiment îl 
poate avea asupra comportamentului indivizilor. 

perspectivă a avut loc, în interiorul acelor „Assesment Center”, o considerabilă ame- 
x?» 


liorare a tehnicilor de ,situatie in miniaturá", in cea mai mare parte grupale (cf. The 
O.S.S. Assesment Staff, 1948). 


2.1.9 Mai multi nu inseamná un grup 


Cind, uimit de faptul cá ciclistii antrenati in tandem sau in competitie directá reali- 
zeazá timpuri mai bune decit rulind singuri contra cronometru, Triplett (1897) isi 
ilustreazá teoria dinamogenezei comparind performantele copiilor care invirt muli- 
netele unditelor, el nu opune individul grupului, ci pune in evidentá efectele unei 
situatii (competitive) ce implicá mai multi indivizi. 

Cind, in 1913, Moede a initiat un monumental program de cercetare, care urma 
să apară sub titlul înşelător de Experimentelle Massenpsychologie, el a pus în evidenţă 
efectele prezenţei unui număr variabil de subiecţi asupra muncii unui individ. Floyd 
Allport avansează ipoteza unei „facilitări sociale” datorate prezenţei altuia : coactiune 
sau atenţie a unui public (deşi el foloseşte cuvîntul „grup”). 

Tot Allport (1924), sustinind ideea, de mai multe ori infirmată de atunci, a unei 
moderári a judecăților atunci cînd alte persoane se găsesc de fata, analizează, de fapt, 
efectele coprezentei. 

Dashiell confruntă cinci tipuri de situaţii pe care le califică drept „sociale” : „au- 
dientä”, ,competitie”, „together”, ,alone-simultaneous", „alone” ; nici un grup nu 
apare în toate aceste situaţii. 

Dacă Muzafer Sherif (1935), care opune percepţia autocinetică a persoanelor care 
lucrează singure celei a subiecţilor care aud şi evaluările altora, foloseşte, pe bună 
dreptate, termenul de norme „individuale”, identifică în mod eronat normele „de 
grup” cu normele „interindividuale” întrucît în situaţia experimentală imaginată de el 
nu evoluează grupuri. 

Asch, în fine, atunci cînd introduce un subiect naiv într-o sală în care 6 sau 7 
persoane fac obiectul unor aceloraşi interogatii perceptive, arată că există compor- 
tamente conformiste în privinţa unei majorităţi, dar nu în privinţa unui grup în sensul 
strict al termenului. 

Am expus aceste concepţii pentru a releva că abordările experimentale care ilus- 
trează forme diverse de influenţă a prezenţei celuilalt nu vorbesc despre grup decît 
prin metaforă sau aproximaţie semantică. 


2.2 Apariţia dinamicii grupurilor 
2.2.1 Moreno sau impersonalul 


Jacob Lévy', zis Moreno, genial inventator de neologisme, dar şi explorator al dome- 
niului impersonalului - fie prin intermediul sociometriei, fie al psihodramei, fie al 
improvizatiei teatrale, fie al practicii jocurilor de roluri - a fost un precursor util 
pentru numeroase practici grupale. 

Copil, lui Jacob Lévy îi plăcea să joace rolul lui Dumnezeu, cátárindu-se în vîrful 
unui esafodaj de scaune si de mese. În ziua în care micii săi prieteni i-au spus: „dacă 
eşti Dumnezeu, poti zbura”, i-a luat în serios ; rezultatul : braţul drept rupt. Hotărît, 
era mai prudent să nu fie decît profetul vindecător al lui Dumnezeu. 

La Viena, unde şi-a petrecut copilăria şi adolescenţa, a fantasmat multă vreme, 
considerîndu-se un nou Isus. La piciorul unor arbori dintr-un parc public, adesea 


1. Născut la Bucuresti, făcînd caz, cînd era momentul, de naționalitatea bulgară sau de cea românească, 
era unul dintre acei evrei sefarzi ai căror strămoşi au fost expulzați din Spania in 1492. 

cätärat pe o ramură, el povestea copiilor aranjaţi în cercuri concentrice şi îi incita la 
jocuri precum cel de a-şi găsi un nou nume care să le exprime personalitatea sau să-şi 
aleagă noi părinţi adecvati. 

A început studii de medicină fără să strălucească în domeniu. Formaţia sa psi- 
hiatrică, mai ales, a rămas sumară. 

Jacob Levy a lucrat la readaptarea socială a prostituatelor : discuţii libere în grup 
la ora ceaiului, incitatia de a le face să se exprime şi să se organizeze. 


„Am început să urmăresc modul în care fiecare individ poate deveni agent 
terapeutic pentru celălalt. Dintr-o dată, în mine s-a fixat valoarea terapeutică a 
grupului.” (Moreno, 1965, pp. 209-210) 


În timpul studiilor sale universitare, a publicat o Invitaţie la întîlnire care va fi 
baza noţiunii sale de „răsturnare a rolurilor”. Juca, de altfel, mai multe roluri: vizi- 
tator asiduu al proceselor criminalilor, el punea în scenă procese, inrolindu-si familia, 
prietenii, vecinii în aceste şedinţe care duceau la un diagnostic foarte sigur. 

În timpul războiului din 1914-1918, s-a ocupat de un cîmp de refugiaţi tirolezi : 
observind atracțiile si repulsiile oamenilor, ca şi constituirea subgrupurilor, a avut 
ideea unei analize sociometrice, în scopul unei mai bune repartitii a persoanelor, 
tinind cont de afinitätile lor. 

În ultimii ani de razboi, bintuie cafenelele vieneze, locurile de intilnire ale actorilor. A 
suferit, fără îndoială, influenţa lui Stanislavski, cel putin prin persoane interpuse : 
acesta susţinea că, pentru actor, importa, mai ales, sinceritatea faţă de sentimentele 
partenerilor. Jacob Lévy se interesează din ce în ce mai mult de teatru. El obţine 
dreptul de a folosi de 1 aprilie 1921, ziua Nebunilor, o mare sală de spectacol. Spu- 
nînd că se află în căutarea celui care va putea domni asupra întregii lumi, el propune 
celor din asistenţă să urce pe scenă, să se aşeze pe tron şi să propună reformele pe 
care le doresc. În ciuda aplauzelor... un eşec ! 

Se repliază asupra unui mic featru impromptu, cu scopuri experimentale, centrat 
pe jocul spontan. Accentul este pus pe creaţia colectivă, fiecare este implicat, totul se 
improvizează plecînd de la conflicte sugerate de participanţi sau pe baza unor teme de 
actualitate. Actorii profesionişti vin aici să reînvete spontaneitatea, apoi se întorc la 
meseria lor. Teatrul va deveni în curînd terapeutic, primind pe toţi cei care îi băteau 
la poartă. 

Jacob Levy propune să se construiască un teatru „în cerc” : o platformă circulară, 
cu diverse paliere şi rozete, fără distincţie între spectatori şi actori. 

Astfel, au văzut lumina zilei trei instrumente de intervenţie psihologică: 
axiodrama (pentru a denunța valorile moştenite), sociodrama (cu scopuri de catharsis 
social), psihodrama (cu scopul de terapie individuală). 

Jacob Lévy a imigrat în Statele Unite in 1925 şi a declarat că se numeşte Moreno’. 
Acesta era prenumele tatălui său care tocmai murise. 

Moreno soseşte în Statele Unite cu planul teatrului său în cerc, cu practica tehni- 
cilor sale de spontaneitate, cu concepţiile sale asupra sociometriei şi a psihodramei. 
Fondează o clinică psihiatrică la Beacon. La un congres de psihiatrie, în 1931, suge- 
rează „psihoterapia de grup” (una din primele folosiri oficiale ale sintagmei). 

Personaj truculent, inventiv, nu tocmai modest, el beneficiază de colaborarea lui 
Helen Jennings care trebuie creditată, în bună măsură, pentru elaborarea ştiinţifică a 
operei lui Moreno şi, mai ales, în afară de redactarea cărţii Who shall survive (1934), 
pentru dezvoltarea tehnicilor atît sociometrice, cît şi psihodramatice. Ea îl pune în 


1. În ebraică, Moreno înseamnă maestru, învăţător, creator. 

contact cu personalitäti ale lumii sociologice, precum E. Borgatta’. O sectie de socio- 
metrie a fost deschisä in cadrul asociatiei americane de sociologie care a reluat edita- 
rea revistei lui Moreno intitulată odinioară „Sociometry : a Journal of Interpersonal 
Relation”, devenită „Social Psychology Quaterly”, institutionalizind astfel o psiho- 
logie sociala a sociologilor americani. 

Practica jocului de roluri nu era folosită numai la Beacon, în teatrul terapeutic, ci 
şi în cadrul formării actorilor. 

Obiectivul lui Moreno era să bulverseze întreaga societate, graţie abolirii „con- 
servelor culturale”, produse finite ale atitor eforturi anterioare de creaţie. Pentru 
Moreno, un individ spontan nu putea decît să strălucească..., să-şi „deconserveze” 
vecinul... 

Moreno a dat un elan decisiv studiului relaţiilor interindividuale : a împrumutat 
numeroase idei de la alţii, dar şi-a impus neologismele în limbajul curent şi şi-a 
introdus tehnicile şi procedeele în practica pihosocială şi clinică. A fost unul dintre 
protagonistii „întîlnirii” interpersonale (nu grupale) ; sociometrie, sociogramă, socio- 
matrice, atom social, tele-sentimente sînt folosite în mod curent (Maisonneuve, 1966 ; 
De Visscher, 1991); el analizează perechile, trio-urile, cvartetele, dar nu ajunge 
niciodată la nivelul intergrupal. 

A insistat, desigur, asupra omniprezentei celorlalţi. Pentru el, nevroza era o boală 
în mai multi. Fiecare trăieşte situaţii identice cu cele trăite de ceilalţi. El tratează, 
desigur, despre procesele interpersonale, dar nu despre nivelul intragrupal sau inter- 
grupal propriu-zis. 

Şi, desigur, psihodrama transferă conflictele reale pe planul jocului, deci al ima- 
ginarului. Dar reantrenarea în rolurile sociale efective capătă un loc considerabil. 
Moreno era convins că eul poate ieşi la iveală din roluri. Impactul asupra dezvoltării 
unei pedagogii a exerciţiilor structurate şi a situaţiilor în miniatură, cu roluri adesea 
reprezentative din viaţa reală, este, poate, aportul său cel mai important la dinamica 
grupurilor. 


2.2.2 Bion sau analiza grupurilor 


Pe insula engleză se dezvolta o abordare psihanalitică a grupurilor. Bion, inventatorul 
tehnicii „grupului fără lider”, analist al „mentalităţii grupurilor”, a jucat un rol deter- 
minant. 

Medic psihiatru, Bion lucra deja din 1932, ca analist, la clinica din Tavistock?. 
Perioada sa „grupală” a avut la început un scop pragmatic : soluţionarea problemelor 
care se puneau în armată. Repartizat în 1942 la War Office Selection Board, el este 
cel care a inventat „tehnica grupului fără lider”, candidatii-ofiteri aflaţi în interacţiune 
fiind observați de către echipe de selectionare. 

Împreună cu Rickman lansează în 1943 cea dintii „experienţă Northfield” : în 
această clinică destinată ,nevrozatilor de război”, în care psihiatrul trebuia să decidă 
fie reformarea bolnavului, fie readaptarea sa la viaţa militară, Bion caută să organize- 
ze un pavilion „ca un fel de construcţie înconjurată de pereţi transparenti”, punîndu-i 
pe pacienţi, reuniți cu cei care îi ingrijeau, să-şi abordeze tensiunile şi problemele in 
timpul unor discuţii de grup. 


1. În 1955, Borgatta a fost, împreună cu Bales şi Hare, editorul unei antologii de articole grupate sub 
titlul Small Groups, subintitulată Studies in social interaction, pandant sociologico-morenian al cărţii 
Group Dynamics, publicată în 1953 de către Cartwright şi Zander. 

2. Clinica din Tavistock, fondată în 1920 ca „serviciu deschis”, a fost una dintre primele care a oferit 
psihoterapii cu orientare psihanalitică. 

Problema prioritätii asupra inventiei, care se punea intre Bion si Lewin, a fost 
rezolvată. Este vorba despre o falsă problemă : inventarea training-group-ului a fost, 
în acelaşi timp, accidentală şi, de netăgăduit, posterioară celei a grupului fără lider şi 
a aplicării sale în analiza tensiunilor interpersonale. Teoretizärile acestor două invenţii 
au rămas destul de îndepărtate una faţă de cealaltă. 

Dimpotrivă, în 1946, Lewin a acceptat să-şi asocieze grupul de lucru M.I.T. la 
publicarea revistei din Tavistock... Cel dintii număr din revista „Human Relations” 
contine primele două articole ale lui Lewin asupra frontierelor dinamicii grupului. 

Bion a adoptat, de altfel, terminologia lui Lewin într-un articol din 1952. 

După război, la Tavistock, el a început să se ocupe de dinamica organizaţională. 
Curiozitatea lui s-a îndreptat spre indivizii aflaţi în posturi de putere. În acest scop, a 
iniţiat la Tavistock un grup de o duzină de directori, grup care trebuia să se inter- 
preteze singur, în măsura posibilului. 

La începutul anului 1948, Bion a organizat grupuri terapeutice, centrindu-se pe 
necesitatea ca grupurile de bolnavi să întreprindă ele însele analiza propriilor tensiuni. 


„Participanţii se întorceau către el şi aşteptau să facă ceva. Făcînd apel la 
psihanaliză, Bion înfrunta această aşteptare printr-o interpretare... El traducea în 
termeni precişi atitudinea grupului faţă de el.” 


Bion constată că forţele active concentrate asupra psihiatrului se pot deplasa asu- 
pra unei alte persoane. Pentru a fi în măsură să interpreteze, el introduce noi noţiuni. 
Mai întîi, grupul îşi poate construi o „mentalitate de grup”, în raport cu scopurile 
conştiente ale indivizilor care îl constituie. 

Odată identificat acest concept, Bion s-a aflat în posesia unui referent pentru 
contextul grupal, analog inconştientului pentru contextul individual. Reunindu-se, 
persoanele realizează un fond comun în care varsă contribuţii inconştiente, dar selec- 
tive, care sfirşesc într-o cultură de grup. 

Bion formulează ipoteza că interacţiunile grupale sînt finalizate plecînd de la trei 
presupozitii de bază, pe care se va strădui să le identifice. În acest scop, el afirmă 
coexistenta permanentă, în orice grup, a două categorii de activitate mentală: cea a 
grupului de lucru şi cea a grupului de bază. Pe de o parte, chiar constituit în mod 
fortuit, un grup se reuneşte întotdeauna pentru a duce la capăt o sarcină şi devine 
conştient, din acel moment, de factorul timp, de necesitatea de a evolua. Dimpotrivă, 
„grupul de bază” ar ţine de participarea involuntară, care ignoră timpul şi refuză 
orice proces de dezvoltare. Aptitudinea de a intra în combinaţie cu restul grupului se 
reduce la trei tipuri: dependenţa (căutarea susţinerii din partea unui lider, protector 
magic), cuplajul (care antrenează o atmosferă iraţională de speranţă, un cuplu prefi- 
gurînd apariţia unui Mesia care urmează să se nască şi să rezolve problemele grupului), 
atacul-fugă (grupul se reuneşte pentru a lupta împotriva unui pericol sau pentru a 
fugi de acest pericol: animatorul, este adesea, tap ispăşitor! ). 

La drept vorbind, dacă Bion îşi regăsea în mod regulat presupozitiile de bază în 
grupurile analitice, aceasta se datora stilului său de animaţie, caracterizat prin distanţă 
şi provocare a frustrărilor. 

Bion credea că dispozitivul, care reunea un anume număr de persoane într-un 
acelaşi moment şi într-un acelaşi loc, constituie un argument în favoarea grupurilor. 


2.2.3 Lippitt şi Lewin sau instituirea accidentală a dinamicii grupurilor 

Pe cînd în Anglia se dezvolta practica grupurilor fără lider, în Statele Unite conju- 
garea evenimentelor politice, pe de o parte, şi a unei intilniri bazate pe o neînțelegere, 
pe de altă parte, au dus la naşterea unei noi discipline. 

Chiar dacă dinamica grupurilor s-a văzut agätatä la locomotiva lewiniană într-o 
asemenea măsură încît i se atribuie, adesea, lui Lewin exclusiva paternitate a dina- 
micii grupurilor, era, de fapt, vorba de un vagon rătăcit ca urmare a unei erori de 
macaz. 

Sistemul teoretic al lui Lewin constituia un cadru adecvat studierii motivatiei indi- 
viduale. Prin intermediul cîtorva modificări şi adăugiri, el ar conveni perfect studierii 
grupului restrîns. Noţiunile de mediu perceput şi de spaţiu de existenţă, teoria cim- 
pului şi conceptele sale de regiune, valență, barieră, forţă, locomotie, lucrările asupra 
tensiunii şi a nivelului de aspirație, reprezentările grafice, vectoriale, topologice, totul 
a fost cvasi-imediat aplicabil (cf. Deutsch si Krauss, 1971 ; Kaufmann, 1968). Abor- 
darea pedagogicá a lui Lewin care, inca de la Berlin, isi reunea studentii pentru a tine 
la cafenea niste Quasselstrippe (grupuri de discutie liberá), convenea perfect pentru 
elaborarea unui domeniu la care s-a inhámat foarte devreme un grup de cercetätori 
entuziasti, odatá ce Lewin si Lippitt s-au pus de acord. 

Într-adevăr, foarte influenţat de scutism, un tînăr student a intrat la Springfield 
College in 1932 pentru a studia munca socialä axatá asupra tinerilor. Íncá din primul 
semestru, tinárul Ronald Lippitt si-a vázut incredintatá conducerea unui grup de pusti 
de 10-12 ani, dintr-o zoná deosebit de defavorizatá a aglomeratiei urbane. In fiecare 
săptămînă, studenţii făceau schimburi de experienţă, fiind invitati, în acelaşi timp, 
să-şi amelioreze stilul de conducere (leadership). 

Erau frecvente şedinţele de discuţie axate pe aşa-numitele metode de grup, consi- 
derate mijloace, mai degrabă, decît un scop, şi pe faptul că democraţia implică ideea 
ca tinerii să-şi formuleze propriile obiective şi să-şi asigure o autodisciplină de grup. 

În primăvara anului 1934, tînărul Lippitt obtine o bursă pentru a petrece un an la 
Geneva, alături de Piaget. Contactul cu Piaget l-a făcut să-şi dea seama că nişte 
cercetări semnificative implică ceva mai mult decît simpla recoltare a datelor. 

Întors la Springfield, a supervizat exerciţiile de conducere ale celor mai tineri 
studenţi, în sînul cluburilor pentru adolescenţi: a fost avansată ideea variabilitatii 
impactului pe care trebuiau să-l aibă asupra copiilor diferenţele de stil de conducere 
şi de tip de personalitate ale celor şase sau şapte lideri de proiect. Este şi perioada 
descoperirii lui Moreno, a primelor sociograme, a discuţiilor referitoare la lucrările 
lui Trasher asupra gangurilor. 

La sfîrşitul anului, Lippitt obţine un post de asistent de cercetare la Universitatea 
din Iowa. Şi iată că circulă o listă mentionind temele subiectelor de teză. Sub numele 
lui Lewin este menţionat ceva referitor la structura şi teoria grupurilor. „Asta-i ce-mi 
trebuie”, şi-a spus Lippitt şi a fixat o întîlnire cu profesorul Lewin. Acesta se infor- 
mează asupra domeniilor de interes ale studentului, care îi vorbeşte de experienţele 
sale asupra grupurilor, despre influenţa stilului de conducere asupra productivităţii 
grupurilor. Lewin îl ascultă îndelung. 

Oricum, Lippitt nu s-a îndoit niciodată şi nici o clipă că Lewin nu făcuse pînă 
atunci cercetări asupra grupurilor şi că subiectul de lucrare la care se gîndea era legat 
de conceptele teoriei matematice asupra grupurilor, pe care voia să le lege, într-un 
fel, de propriu-i sistem de gîndire. 

Abia la un an după această primă întîlnire, i-a mărturisit Lewin intenţiile sale lui 
Lippitt. De altfel, el a primit proiectul cu entuziasm. Foarte repede, cercetarea a fost 
iniţiată şi testul premergător, în cursul căruia Lippitt a jucat el însuşi cele două roluri, 
al şefului democratic şi al celui autoritar, a fost un adevărat succes. 

Cercetarea definitivă a demarat odată cu colaborarea unui nou cercetător, Ralph 
White. Rezultatele sale au fost, de atunci, mult discutate în literatura asupra muncii 

sociale de grup si asupra psihologiei sociale (cf. White si Lippitt, 1960). Este de 
remarcat că introducerea unui stil laisser-faire a fost accidentală. White se pricepea, 
într-adevăr, la experimentare şi testare, dar la nivelul practicii grupurilor, neînde- 
minarea l-a făcut să se refugieze într-un stil de animare, în acelaşi timp, pasiv si 
hiperpermisiv. Kurt Lewin a definit modul său de lucru prin laisser-faire şi a restruc- 
turat din această perspectivă desenul experimental al cercetării. 

În articolul său „Reflecţii retrospective asupra muncii de grup şi a dinamicii gru- 
purilor” („Retrospective reflections on group work and group dynamics", 1981), 
Lippitt scrie : 

„cînd luăm în considerare interacţiunea dintre lunga istorie a travaliului social de 

grup şi disciplina pe cale de a se naşte, care era în acea vreme dinamica grupurilor, 

formaţia de bază ca practician al muncii în grup a fost condiţia necesară pentru a 

stăpîni talentele ce permit o intervenţie validă, din punct de vedere experimental, 

într-o experimentare sistematică aplicată grupului. Din punct de vedere istoric, 

putem spune că dinamica grupurilor s-a născut cu această experimentare, care i-a 

stîrnit interesul lui Kurt Lewin şi i-a eliberat energia creatoare, în sensul unei 

reflecţii asupra grupurilor mici ca obiect de interes teoretic şi experimental.” (p. 13) 


De fapt, maşina-gînditoare Lewin se pusese în mişcare într-o nouă direcţie. De- 
mersul lui Lippitt trezise în el preocupări democratice care răspundeau, în mod deose- 
bit, problematicii experienţei sale personale şi celei a grupului său de apartenenţă. 

Analiza fenomenelor de grup făcută de Lewin şi de discipolii săi, voindu-se cît 
mai experimentală posibil, s-a invirtit în jurul sistemului teoretic lewinian. 

În paralel, Lewin scria despre minorităţi, mai ales despre cea evreiască, şi cele 
două tipuri de preocupări nu erau lipsite de raporturi. 

Şi au urmat, între altele, lucrările asupra obiceiurilor alimentare şi asupra deciziilor 
de grup, cercetările realizate de prietenul şi discipolul său Marrow, experimentarea 
pe diverse grupuri reale, preocuparea de a lega cercetarea de acţiune. În noaptea 
premergătoare morţii sale, Kurt Lewin făcuse ultimele revizii la un articol referitor la 
conceptul atit de vag, care acoperă o realitate atit de vie, de ,,cercetare-actiune”. 

Trei experimentări ale grupului lewinian au avut un impact deosebit de semni- 
ficativ : cea, deja citată, asupra „climatelor sociale şi a stilurilor de conducere”, cele 
relative la modificarea obiceiurilor alimentare (cf. Lewin, 1965), cele relative la 
luarea deciziilor în întreprinderea de confecţii Harwood Manufacturing Corporation 
în care un doctorand de-al lui Lewin, Marrow (viitorul său biograf), era unul din 
cadre (cf. French şi Marrow, 1945 ; French şi Coch, 1948). 

e Între alte efecte, experienţa atmosferei induse de stilul de comportament al res- 

ponsabilului a dus la regîndirea problemei „liderului”. 

e Totalitatea cercetărilor asupra obiceiurilor alimentare a beneficiat, la început, de 

dublul concurs al lui Margaret Mead, ,conferentiará ilustră care tocmai demon- 

strase că e bine să se consume măruntaie de vită” şi al lui Bavelas, subtil animator 
de grupuri. Întreg sectorul de cercetare asupra „deciziei de grup” se afla în deri- 
vă, în sensul superiorității deciziei (nu al discuţiei) de grup asupra demonstraţiei, 

a expozeului, a deciziei individuale ; la fel se întîmplă în privinţa analizei schim- 

bării concepute ca un proces în trei etape : decristalizare, deplasare, cristalizare la 

un nivel diferit. 

e Cercetările realizate la Harwood Manufacturing Corporation pun accentul pe 

necesitatea de a pregăti orice schimbare prin crearea unor condiţii favorabile de 

participare la decizii. Problema rezistenţei la schimbare a devenit, astfel, un leitmotiv 
în analiza grupurilor restrinse. 

În ce priveşte aplicarea metodei experimentale la studiul comportamentului 
grupal, 

„Kurt Lewin realizează un progres decisiv. Grupul este considerat o totalitate 

dinamică..., un cîmp de forţe în interiorul căruia se produc fenomene... diferite de 

cele din psihologia individuală. Sarcina dată subiecţilor... este un pretext pentru a 

face grupul să funcţioneze... Experimentarea nu mai este tatonantă, ci urmează o 

schemă ipotetico-deductivă.” (Anzieu şi Martin, 1982, p. 139) 

Lewin conciliază întotdeauna experimentul şi eficacitatea. Orientarea sa spirituală 
l-a făcut să fie calificat drept scientific citizen : el pleca de la ideea că mai multe 
organisme sociale sau publice sînt ineficiente în lipsa unei analize precise a situaţiei, 
a pericolelor sale, a acţiunilor concrete care sînt, în mod realist, posibile. Desigur, 
ansamblul de forte din sînul unui cîmp social nu poate fi stăpînit: de aceea, el nu 
alegea decît cîteva asemenea forte, astfel încît să opereze cu un cîmp abstract, pe care 
îl numea „spaţiu de fază”. 


2.3 Institutionalizarea dinamicii grupurilor 


2.3.1 Perioada războiului 

Anii 1943-1945 i-au văzut pe cei mai mulţi dintre psihologii sociali şi pe cei mai 
multi dintre practicienii de grup americani înrolați în efortul de război şi în proiectele 
militare. 

Războiul era o activitate „de teren”, în care jocul de roluri, situaţiile în miniatură, 
activitatea în grup şi de grup au luat, adesea, o formă out-door. 

Lewin a lucrat pentru O.S.S. în funcţia de consilier, cu sarcini rămase în cea mai 
mare parte confidentiale. Lippitt a fost însărcinat cu o şcoală de antrenament pentru 
războiul psihologic în contul O.S.S., secţia Extremul Orient. 

Puţine publicaţii rămîn din acest enorm efort psihosocial de război, dar psihologii 
sociali au căpătat, în aceste împrejurări, o nouă formaţie practică şi au construit 
unelte utilizabile ulterior în viaţa civilă. 


2.3.2 În sfîrşit, un centru consacrat 


Ideea de a rămîne într-un context academic conventional îi plăcea din ce în ce mai 
puţin lui Lewin. Cercetările sale ar da rezultate mai bune, considera el, dacă ar dirija 
un institut autonom afiliat universităţii, dar nesupus constringerilor sale (cf. Marrow, 
1972, pp. 131-132). 

Încă din 1943, Lewin îşi inmulteste demersurile în scopul de a găsi undeva o oază 
potrivită: el primeşte o invitaţie oficială de a realiza un centru de cercetare pentru 
dinamica grupurilor la Massachusetts Institute of Technology (M.I.T.), vestită şcoală 
de ingineri la Boston. 

Cei care făceau parte din conducerea de la Research Center for Group Dynamics 
sînt recrutaţi de Lewin dintre foştii săi studenţi. Primul val i-a cuprins pe Lippitt, 
Cartwright, Yarrow-Radke şi Festinger. French şi Bavelas s-au alăturat ulterior centrului. 

Era o echipă dinamică, ai cărei membri aveau, toţi, mai puţin de 35 de ani. 
Această perioadă imediat după război, petrecută la M.I.T. a părut tuturor începutul 
unei noi ere. Un grup entuziast de candidaţi la doctorat s-a prezentat de la început, 
venind din orizonturile cele mai diverse: muncă socială, administrarea afacerilor, 
psihologie clinică, sociologie, psihologie experimentală, ingineri. Lewin insista asu- 
pra ideii că „ingineria socială” (social engineering) elibera energiile şi punea în va- 
loare potentialitätile umane. 

Au fost iniţiate colaborări diverse, mai ales în mediul industrial si al inter-relatiilor 
comunitare. 

Totuşi, pentru a conduce experienţele asupra grupurilor, se dovedea necesară o 
iniţiere în tehnicile de animaţie. Lippitt a fost însărcinat cu această formare. 

Ceea ce conducerea dinamicienilor de grup de la M.I.T. deplingea cel mai mult 
era lipsa unei integrări reale a echipei şi ritmul lent al muncii colective. K. Lewin a 
sugerat că există, poate, anumite blocaje între ei la nivelul comunicational. Propu- 
nerea lui Lewin : 


„Paralel cu sesiunile de lucru, să ţinem nişte intilniri în care să ne regăsim cu 
singura grijă de a comunica în mod «autentic» între noi. Vom debloca, astfel, nume- 
roase tensiuni...” 


2.3.3 Bethel: o naştere postumă 


În 1946, Lewin, Lippitt, L. Bradford şi K. Benne au acceptat organizarea unor ate- 
liere de formare (cf. Lippitt, 1949) destinate modificării atitudinilor şi comporta- 
mentelor persoanelor influente în colectivităţi. 

Seara, conducerea analiza munca realizată în cursul zilei. Patru participanţi au 
apărut din proprie iniţiativă, unul dintre ei a contestat puternic raportul unui membru 
din conducere şi aportul observaţiilor lor a îmbogăţit cu mult perspectiva asupra 
fenomenelor analizate. Aceasta a dus la o nouă şedinţă, în cursul căreia participanţii 
se intilneau cu conducerea pentru a analiza procesele de grup care se produceau în 
timpul sesiunilor, sesiuni centrate tocmai pe dezvoltarea aptitudinilor de conducere şi 
de muncă în grup. 

Au fost elaborate planuri pentru organizarea unor sesiuni de vară, bazate pe utili- 
zarea de către fiecare grup a propriilor sale procese ca material de studiu al dez- 
voltării sale. S-a găsit un sponsor: National Educational Association, la care Bradford 
era director naţional pentru educaţia adulţilor. S-au găsit subsidii şi s-au elaborat 
planuri detaliate, studiul ştiinţific prevăzut fiind plasat sub direcţia lui J. French. 
Conducerea trebuia să fie interdisciplinară, formată din cercetători proveniţi din psi- 
hologia clinică, din psihologia socială şi din sociologie. 

Cît despre echipa de formatori, ea era compusă, în afară de Lippitt, Bradford şi 
Benne, din Zander (care preda în acea vreme la Springfield College), Polson (un 
sociolog de la Cornell), Sheats (specializat în ştiinţe politice şi în educaţia adulţilor). 
Bradford se ocupa de căutarea unei metode potrivite şi eficiente de educare a adulţilor 
şi de conducere a reuniunilor, Benne, filosof de formaţie, a pus puternic accentul pe 
etica democratică. Kurt Lewin a adus orientarea teoretică fundamentală. Această fază 
de pregătire a fost o perioadă de intensă concentrare intelectuală. 

Din nefericire, Lewin a murit în 1947, prea devreme pentru a asista la lansarea 
primei sesiuni, într-un mic orăşel din Maine, Bethel. 

Lewin dorise să găsească, pentru acest tip de sesiune, o localitate retrasă, un izolat 
cultural : bazîndu-se pe concepţiile sale teoretice asupra echilibrului cvasi-stationar şi 
asupra etapelor schimbării sociale, Lewin era convins că, departe de mediul familiar, 
participanţii ar fi mai susceptibili să se schimbe în mod eficace. 

Rezultatul a depăşit ficţiunea ! Bethel era cu adevărat un tîrg la marginea lumii. 
Se găsea acolo o şcoală izolată, foarte confortabilă, dispunînd de facilităţi de locuire, 
neocupată pe perioada vacantelor şcolare. 

Părinţii fondatori, Bradford, Benne şi Lippitt, au încercat multă vreme să păstreze 
un caracter instituant şi inopinat proiectului lor. Dar îl pierduseră pe Lewin şi perso- 
nalitatea sa charismatică le-a lipsit din plin. 

Prima sesiune, in 1947, a fost, in acelasi timp, un pariu si o aventura. 

Proiectul de plecare nu era lipsit de un anume elitism. Bradford vorbea de „pregă- 
tirea necesară a liderilor, în acelaşi timp, ca lideri si agenţi ai schimbării” (Bradford, 
1974, p. 1). Extinderea spiritului democratic trecea prin canale privilegiate ! Totuşi, 
recrutarea nu i-a atins pe responsabilii de cel mai înalt nivel, ci pe cadrele medii. 

Cvasi-totalitatea conducerii s-a aflat la locul faptei cu o săptămînă mai devreme, 
punînd la punct jocurile de roluri, un vast exerciţiu de planificare, analize de cazuri. 
Cinci grupuri BST (basic skill training — antrenare a priceperilor de bază) funcționau 
în paralel, cite trei ore şi jumătate pe zi: la început, era vorba să se utilizeze cit mai 
mult jocurile de roluri, exerciţiile, chiar expozeurile teoretice. După-amiaza, se abor- 
dau role-playing-ul, modul de pregătire a reuniunilor, metodele de cercetare-actiune, 
metodele de intervenţie în sînul colectivitätilor. 

Începuturile de la Bethel au fost marcate de improvizație, inventivitate, asumare 
de riscuri, o atmosferă „copilărească”. Oricum, prima experienţă a fost un succes. La 
reînnoirea ei, au trebuit triati o sută de candidaţi dintr-un număr mult mai considerabil. 

În cursul anilor, au apărut diferite tipuri de activitate grupală desemnate, în general, 
printr-o literă a alfabetului: grupuri T, grupuri A, grupuri X, grupuri S, grupuri G, 
grupuri M, grupuri D. De la an la an, de altfel, conţinutul lor putea varia, unele 
dispăreau pentru a apărea mai apoi, uşor modificate : acest fapt explică divergentele 
dintre relatările făcute despre Bethel de către vizitatorii europeni din diferite epoci. 

Pe de altă parte, pentru continuarea sesiunilor trebuiau bani. Încă din 1950, 
N.T.L.G.D. s-a integrat în sînul National Education Association. S-a instituit un 
secretariat permanent la Washington. 

Dar legăturile cu Research Center for Group Dynamics au devenit strict contrac- 
tuale, centrate pe urmărirea unor programe de cercetare, negociate între părţi, în 
timpul sesiunilor de formare. Şi cercetarea, în cursul timpului, s-a diminuat încetul 
cu încetul. 

Din 1949, cînd psihologii clinicieni intraseră în forţă în conducere, în timpul 
sesiunilor anuale de vară s-a adincit distanţa dintre anumiţi partizani ai unui grup 
„psihologic”, „constituit... pe baza relaţiilor psihologice, explicite (conştiente) şi 
reciproce” şi cei care se îngrijeau, înainte de toate, de acţiunea efectivă şi de transfor- 
mările din sînul societăţii globale, insetatii de planning change (schimbări planificate) 
sau fanii educaţiei adulţilor. 

În 1954, denumirea s-a schimbat în The National Training Laboratories. Dinamica 
grupurilor, în sensul lewinian al termenului, care lua în calcul procesele intra- şi 
intergrupale, dispărea ca obiectiv primar al întreprinderii, şapte ani după moartea lui 
Lewin. 

Este adevărat că succesul ducea la urmărirea unei duble abordări rentabile : dez- 
voltarea personală în sînul grupurilor restrînse, pe de o parte, şi acţiunea în sînul 
organizaţiilor şi al serviciilor publice, pe de altă parte. 

Sesiunile de vară nu mai erau decit o faţetă a unei operaţiuni mai vaste. Au apărut 
Beckhard, Likert, Mc Gregor: DO (curentul numit „al dezvoltării organizaţiilor” ) 
era pe cale de a se naşte. 

Şi, bineînţeles, necesităţile crescînde ale autofinantärii au făcut această abordare 
cu atît mai necesară. 

De altfel, deşi era refuzată multă lume pentru sesiunile de vară, pentru că parti- 
cipantii veneau din nenumărate ţări străine, şi deşi NTL a exportat, uneori (cu un 
succes adesea temperat), echipe în Europa, noi organisme, fondate cam peste tot în 
Statele Unite, făceau concurenţă. 

Si spiritul de aventura al inceputului tindea si disparä. In 1972, cea mai mare 
parte a membrilor din conducere se considerau auxiliari angajati pentru a efectua o 
muncă de vară; odinioară, ei considerau NTL ca fiind al lor. Back merge pînă la a 
descrie perioada anilor '50 ca o perioadă de stagnare. Bethel raminea simbolul pres- 
tigios al unui NTL pe cale de expansiune cantitativă. 

Anii '60 au fost caracterizați prin debarcarea, de pe coasta Pacificului, a parti- 
zanilor „terapiei pentru oamenii normali”. 

Alături de programul de formare a formatorilor, s-a creat, în 1967, un program 
specializat pentru formarea şi dezvoltarea organizaţională. 

În acelaşi an, denumirea s-a schimbat din nou pentru a deveni NTL Institute for 
Applied Behavioral Science, organizaţie vastă, care număra pe atunci 60 de angajaţi 
cu normă întreagă. Noua denumire era, de altfel, presimtitä încă din 1965, de cînd 
era vorba să se lanseze un periodic, căci acesta s-a numit „The Journal of Applied 
Behavioral Science”. 

Dinamica grupurilor nu mai era, desigur, motorul principal al sesiunilor de la 
Bethel, dar subzista un „Human interaction laboratory” ce includea un grup T, jocuri 
de roluri, teorie, totul extins pe durata unei săptămîni. 

În plus, în sînul departamentului „Management and Executive Development”, 
conducerea, gestiunea conflictelor, negocierea făceau obiectul unor seminarii dis- 
tincte. 

Ceea ce nu impiedica faptul ca dinamicianului de grup, aflat in eventual pelerinaj, 
să nu i se pară că intilneste aici mai multe ex-voto-uri decît personaje grupal charis- 
matice ! 

Ar fi fost contradictoriu ca, la moartea lui Lewin, echipa sa atît de bine coordo- 
nată să se desfacă brusc. 

„Conform principiului dinamicii grupurilor, Centrul de cercetare pentru dina- 
mica grupurilor de la M.I.T. şi-a ales un director propriu, s-a inhámat la propria-i 
căruţă şi a luat drumul vestului către regiunile sălbatice din Michigan.” 

Şi, totuşi, trebuie să constat că, încă din 1955, singurii supraviețuitori ai echipei 
iniţiale sînt Cartwright, director matematizant, ca şi Lippitt. Zander îi completa. Dar 
Radke, Festinger, French, Bavelas erau în altă parte. Este adevărat că Lewin alesese 
cu grijă, în vremea sa, colaboratori de mai puţin de 35 de ani, de orientări com- 
plementare. Şi, după ce erau discipoli, fiecare din ei devenea maestru în sectorul său. 

Actualmente, acest Centru pentru dinamica grupurilor s-a pierdut în sînul enor- 
mului Institute for Social Research al cărui principal client, cu bugete de sute de 
milioane, pare Guvernul Federal. 

Relaţiile cu NTL-ul din Bethel, odinioară atât de fructuoase, par practic inexisten- 
te. Se pare cá la Michigan, ca şi în alte multe universităţi, învățămîntul se märgineste 
la cunoaşterea teoretică. Şi, totuşi, nu a scris oare Lewin că 


„O cercetare care nu ar produce decît cărţi nu poate fi suficientă” ? ! 
(Lewin, 1948, p. 203) 

2.4 Grupurile centrate asupra persoanei 


2.4.1 Focalizarea spre vest 


Încä din 1952, NTL crease la Universitatea din Los Angeles un Western Training 
Laboratory in Group Development. Paul Sheats, J. Bugental si R. Tannenbaum s-au 
dovedit preocupati de obiective intra- si interpersonale ; preocupärile de antrenare 
pentru animatie si pentru participarea la grupuri cu sarcini, grija de a forma agenti ai 
schimbării sociale au început să dispară. Ei sînt cei care vorbesc despre o „terapie 
pentru oameni normali" şi de „antrenare a senzitivitatii”. 

Către sfîrşitul anilor '50, se dezvoltă aşa-numita mişcare a „potenţialului uman” 
în cadrul psihologiei „umaniste”. Abraham Maslow (1954, 1965) pune accentul pe 
necesitatea de a ne autorealiza, punînd la lucru totalitatea potentialitätilor noastre. 
Pentru a fi sănătos, este necesar să exploatezi acest capital uman, care, altfel, s-ar 
micşora, diminuînd astfel persoana. Dimpotrivă, personalitatea pe cale de realizare 
este susceptibilă să trăiască „experienţe de vîrf” sau „experienţe paroxistice” diverse. 

Dar, pentru a înflori, nu trebuie să permitem o supraprotectie care constituie o 
lipsă de respect pentru integritatea personală. Pentru a renunţa la această anestezie 
destructivă pentru fiinţă, trebuie să fii susţinut, acceptat. Şi acesta este unul din 
obiectivele pe care şi le vor fixa ulterior „grupurile de dezvoltare personală”. 

Rogers, în anii '50 şi '60, cînd se stabilise in California la La Jolla, urmărea, 
înainte de toate, dezvoltarea persoanelor care treceau, din punctul lui de vedere, prin 
ameliorarea relaţiilor interpersonale. El credea în existenţa unui sîmbure profund al 
persoanei, nucleu pozitiv, socializat, susceptibil de a-şi dezvolta potentialitätile. Pen- 
tru aceasta, se impune să fii congruent (de o autenticitate transparentă), să ai pentru 
celălalt o consideraţie pozitivă şi necondiționată, empatică (să înţelegi modul în care 
celălalt „conştientizează” propriile-i experienţe „ca şi cum” ai fi el însuşi, dar fără a 
te identifica). 

Mai mulţi dintre colaboratorii săi s-au străduit să transfere în activităţile de grup 
orientarea sa nedirectivă şi au încercat să specifice rolul unui animator de grup restrîns, 
dintr-o perspectivă rogeriană (cf. Roussel, 1972, p. 4). El însuşi a propus „grupuri 
de întîlnire” care să pună accentul „pe evoluţia personală ca şi pe... ameliorarea... 
comunicaţiilor... interpersonale” (cf. Rogers, 1973). Rogers a insistat mult asupra 
caracterului experiential „personal” al grupului, prilej de dezvoltare pentru individul 
care face parte din el. 

Schultz este cel care dă, totuşi, grupului de întîlnire caracteristicile sale actuale, 
mai ales, predominanta sa nonverbalä. 


„Grupul de întîlnire este o terapie în măsura în care insistă asupra suprimării 
blocajelor în scopul unei mai bune functionäri a persoanei. El este, în acelaşi timp, 
un loc de «educaţie» şi de recreere, în sensul în care încearcă să creeze condiţii 
care să permită folosirea cea mai satisfăcătoare a capacităţilor personale.” 

(Schutz, 1973, 1974) 


Intre timp, Schultz găsise un loc în care întîlnirea, aşa cum o concepea el, să 
poată fi practicată. 


2.4.2 O sulfuroasă abație Théléme 

Mike Murphy traversase la Stanford filosofia şi istoria religiilor : petrecuse chiar mai 
mult de un an în India într-un ashram. Si iată că bunicul său îi lasă moştenire o fermă 
aşezată pe locul fostului cimitir al unui trib indian, Esalen, la Big Sur, pe coasta 

Pacificului, departe de tot, mic paradis cu vreo treizeci de izvoare sulfuroase (tem- 
peratura : 55°), cu faleza si stincile sale. 

La inceput, Esalen fusese un han, avind ca atractie deosebitä baile calde. Primele 
conferinte au fost tinute la Esalen in 1962 de cätre Aldous Huxley, care elaborase o 
antologie de texte mistice (Huxley, 1948), şi de către Alan Watts, denumit „papa 
tinerilor hippy”. Jucînd rolul de catalizatori, ei erau partizani convinşi ai dezvoltării 
potenţialului uman. 

Numeroase personalităţi au ţinut aici seminarii. S-a făcut apel la reprezentanţii lui 
Western Training Laboratory in Group Development. Dar cel mai mare impact l-a 
avut prezenţa unor anumiţi rezidenţi permanenţi : Perls, mai întîi, Schultz şi Gunther, 
mai apoi. 

e Gestalt-terapia (cf. mai ales Perls, Hefferline, Goodman, 1965), aşa cum o 
practica Perls, era exersată cu o deosebită eficacitate în relaţiile de grup: ea pune 
accentul „pe aici şi acum” şi consideră că o confruntare interpersonală facilitează 
analiza. Neacordind atenţie nici trecutului, nici viitorului, gestaltistul face eco- 
nomie de psihanaliză. Voind să stabilească acea „continuitate a conştientizării”, 
totul determinind partea, situaţia terapeutică este fluctuantă, ceea ce antrenează 
specificitäti la care terapeutul trebuie să fie sensibil. Perls insista asupra faptului 
că fiecare se exprimă altfel decît prin ceea ce spune: „un bun terapeut nu ascultă 
conţinutul harababurii verbale a pacientului, ci sunetul, mişcările corpului”. 


Personalitate truculentă, aflată la antipodul rigiditätii, clinician fără pereche, Perls 
a devenit unul din polii principali de atracţie la Esalen. 
Abordarea gestaltistă se potrivea la fel de bine cu grupurile de întîlnire pe care 


x” 


urma să le introducă Schultz, cit si cu abordarea „senzorială” a lui Gunther. 


e Ce-i drept, William (sau Bill) Schultz animase o bucată de vreme grupuri T 
austere pentru organisme atît publice, cît şi private, printre care şi Rand 
Corporation. LSD-ul (eram în perioada fasta a psihedelicului ! ) l-a ajutat să-şi 
scuture rigiditatea comportamentală strict academică. „Corpul a devenit pentru 
mine foarte important, ca şi căutarea spirituală.” 


Bernard Gunther va pune accentul pe conştientizarea senzorială, publicînd, mai 
ales, o Relaxare a simţurilor. 

Esalen nu era, în definitiv, decît un copil al Bethel-ului şi nu unul foarte ase- 
mănător. Centru de retragere, mănăstire, teren de vacanţă, toate aceste epitete i-au 
fost acordate la un moment dat. 

În anii '70, Esalen propunea „grupuri” (cf. Back, 1973, p. 3) de toate tipurile: 


„grupuri de homosexuali..., grupuri de înflorire a senzualitátii..., grupuri pentru 
a învăţa să rezolvi problemele cu umor, altele... pentru a te încerca în parapsiho- 
logie...” (Dreyfus, 1975, p. 98) 


Dar nu se propuneau grupuri pentru a încerca o analiză a ceea ce se petrece într-un grup ! 

Şi Esalen, din pricina eclectismului si a celebritätii, tindea să se transforme într-un 
bazar de vechituri. 

Pe de altă parte, Esalen a avut repede mulţi emuli. 

Growth Center-urile au crescut ca ciupercile după ploaie în Statele Unite şi aiurea. 
Unele au avut ceasurile lor de glorie. Aceste organizaţii, lucrative sau nu, au reluat, 
cu anumite nuanţe, practicile de la Esalen. 

Metodele lor se inspiră din psihoterapie, din educaţia adulţilor axată pe amelio- 
rarea relaţiilor umane, dar şi pe dans, pe teatru, pe psihologia existenţială, pe filozofia 
religiilor orientale. 

Animarea grupurilor de o asemenea naturä cerea, desigur, o formatie deosebit de 
calificată a responsabililor, o cunoaştere a proceselor interpersonale şi intragrupale şi 
o deontologie - lucruri care lipseau adesea. 


2.4.3 Terapie în mai multi sau pseudo-grupuri ? 


„California este, pentru terapia de grup, ceea ce Austria a fost pentru psihologia de 
la începutul secolului : leagănul ei, într-un fel; cel putin, un creuzet în care ideile 
se elaborează şi se înfruntă, înscriindu-se într-o practică.” (Mousseau, p. 23) 


Şi, desigur, numeroase „psihoterapii” şi-au încercat puterile asupra persoanelor 
adunate acolo, „terapii pentru oamenii normali” : 


„Esalen este, mai degrabă, interesat de cei care sînt prea bine inchegati, prea 
rigizi şi care se controlează prea mult. El caută să-i destindă pentru a le mări 


Dar, dacă aceste terapii se fac în grup, ele nu sînt, totuşi, decît rareori activităţi 
de grup. Individul apare aici, adesea, ca o monadă în public, aflat, în cel mai bun 
caz, în inter-relatie afectivă. 

Şi dacă Bethel atrăgea cu prioritate (dar nu exclusiv) „responsabilii”, selectionerii, 
liderii de opinie, cei care se îngrijeau de acţiunea şi de dezvoltarea socială, Esalen 
atrage, în primul rînd (dar nu exclusiv), pe cei care nu se simt bine în propria lor 
piele, pe cei aflaţi în căutare de un supliment de suflet, pe cei incremeniti care îşi 
doresc o dezvoltare afectivă ; aici se „iese din conservă”, se „decristalizează”. 


„Oamenii sînt acolo împreună, dar finalmente fiecare se ocupă de sine şi nu 
mai învaţă procesele de grup. Grupul este «degrupizat». El este si depolitizat, în 
măsura în care este «degrupizat» şi psihologizat din ce în ce mai mult.” 

(Lapassade, interviu) 


Dintre toate terapiile în mai multi, tot gestalt-terapia este cea în care pregnanta 
grupală se dovedeşte cea mai puternică. Ceea ce nu împiedică faptul ca relaţiile inter- 
personale şi procesele grupale să rămînă cea dintîi grijă a terapeutului. 

Desigur, procesele individuale şi procesele intragrupale se ating cu uşurinţă. Dar 
este terapeutul „în” grup capabil să le trateze? A primit el formaţia necesară pentru 
aceasta ? 


„Problematica perversă... tinde cu atît mai uşor să se instaleze în prim plan, cu 
cît legea este minimalizatá, cu cît monitorul fuzionează cu emoția colectivă şi cu 
cît, interpretarea fiind în mod oficial îndepărtată, fiecare se simte la adăpost de 
riscul de dezvăluire a propriului adevăr... Grupurile de «intilnire» (unde se vine nu 
pentru a te forma, nici pentru a te schimba, ci pentru a face «intilniri») sau gru- 
purile «maraton» (pentru a vedea cit de departe — si cit de prea departe - pot merge 
«procesele») sînt manifestări... ale acestei subversiuni a metodelor de grup.” 

(Anzieu, 1976, p. 160) 


Cît despre utilizarea „grupală” a unor nenumărate terapii de toate tipurile (strigăt 
primar, rolfing, gimnasia etc.), ea apare, înainte de toate, ca avînd o finalitate economică. 

Grupul nu este aici decît un pretext, folosirea lui este, adesea, dăunătoare, mer- 
gînd pînă la a discredita practicile terapeutice onorabile, pe de o parte, şi dinamica 
grupurilor ca disciplină ştiinţifică, pe de altă parte!. 


1. Pentru survolarea generală a grupurilor de dezvoltare personală, a se citi M. LAKIN, 1972 
Experiential groups : The uses of interpersonal encounter, psychotherapy group and sensitivity 
training, Morristown, New Jersey, General Learning Press. 

2.4.4 Comunicări şi contracte 


Ca şi Esalen sau La Jolla, Carmel sau Palo Alto au fost locuri privilegiate pentru 
lărgirea abordării interpersonale in California’: în cea dintii localitate, s-a născut 
analiza tranzactionalä (cf. Jassellette, 1981), iar în cealaltă s-a dezvoltat şcoala numită 
a „noii comunicări” (cf. Winkin, 1981). 
e Bateson, antropolog britanic imigrat în Statele Unite, multă vreme sot al lui 
Margaret Mead, asociază abordarea funcţională şi insistența asupra totalitätii feno- 
menelor sociale cu conceptul de „echilibru dinamic” : orice sistem social (din- 
colo, deci, de grupurile restrinse), comportă, cel putin, schimburi reduse care se 
compensează. Abordarea „sistemică” substituie principiului cauzalitätii liniare pe 
cel de „circularitate”. Influenţa lui Lewin si a „echilibrului” său ,,semi-stationar” 
trecea prin Margaret Mead, obişnuită cu lungi şi înflăcărate discuţii cu Lewin, 
membră, de altfel, a acelui „grup de topologie” care îi reunea pe lewinieni la 
intervale repetate, încă mulţi ani după moartea sa. Pe de altă parte, Bateson şi 
Mead au participat, in 1944, alături de - între alţii - Wiener, Morgenstern, 
Erickson şi Lewin, la un seminar interdisciplinar intensiv, consacrat, în principiu, 
dezvoltării ciberneticii, al cărui efect s-a făcut simţit pe termen lung în mai multe 
sectoare ale ştiinţei. 


Bateson dorea să elaboreze o teorie generală a comunicării, derivată din idealurile 
ciberneticii. Totuşi, abia lucrările lui Watzlawick, Beavin şi Jackson vor dezvolta 
pragmatica actului de comunicare (v. Watzlawick, Helmick-Beavin, Jackson, 1972). 
Şi activitatea lui Jackson, Watzlawick şi a altora a fost cea care a pus bazele terapiei 
„familiale sistemice”, ca şi baza terapiilor „scurte”. 

Dar, dacă „grupul social” care este familia este, în general, privit ca „sistem” în 
totalitatea sa, accentul este pus, înainte de toate, pe relaţiile interpersonale din sînul 
unei familii, în general, puţin extinsă, şi, practic, niciodată pe procesele intra- sau 
intergrupale. 

Abordarea intragrupală nu apare decît, eventual, într-o anumită literatură siste- 
matică ce este consacrată organizaţiilor (cf. Melese, 1983; Probst si Ulrich, 1989). 


e Eric Berne introduce neologismul şi noua abordare prin comunicarea sa Analiza 
tranzactionalá : o metodă nouă şi efectivă de terapie de grup. Iconoclast fericit, 
dotat cu umor şi capacitate de a asculta, el dezvoltă un sistem de analiză şi de 
intervenţie, bazat pe modelul medical, pe de o parte (,,vindecati, dar pe cît de 
repede posibil”), şi pe cel al interacțiunii familiale, pe de altă parte (cu cele trei 
„Stări ale eului” : Părintele, Copilul, Adultul, între care survin contaminări, ex- 
cluderi, impasuri). Pentru el, la nivelul persoanelor, se stabilesc ,,tranzactii” care 
fac să intervină două sau mai multe stări ale eului. Se dezvoltă un întreg repertoriu 
clinic" de stratageme interpersonale. 


Analiza de grup nu prea apare : analiza se limitează la interpersonal. 


1. Echipa lui Bateson (Jackson, Watzlawick, Fisch, Weakland şi ceilalţi) a fost ancorată la M.T.I. (Mental 
Research Institute), organism privat de consultatie şi intervenţie, aflat la Palo Alto; Berne, inven- 
tatorul analizei tranzactionale, îşi tinea seminariile din anii '50 -’60 la Carmel, dar şi la Monterey, la 
San Francisco şi la Universitatea Stanford din Palo Alto. 

2.4.5 Era Värsätorului 


Marilyn Ferguson a scris în 1980 The Aquarium conspiracy (Conspirația Vărsătorului). 
Värsätorul, ca semn zodiacal, se referă la generozitate. A conspira înseamnă, in sens 
literal, a respira împreună. 

O nouă paradigmă, un sistem de gîndire şi anumite moduri de a exista sînt pe cale 
să se contureze, gratie unor grupuri restrînse care se instituie sub o mie şi una de 
forme. Dezvoltarea potenţialului uman, noua comunicare, terapiile globalizante, ac- 
centuarea întîlnirii, toate se înscriu în această mişcare. Dar procesul de institutio- 
nalizare a acestei noi societăţi este, în acelaşi timp, lent şi combătut feroce de către 
cei de la putere şi din subteran. 

Importanţa unei dinamici a grupurilor, ca sector de investigare ştiinţifică, achi- 
zitionare de aptitudini şi de tehnici relationale, mijloc de dezvoltare individuală şi 
socială, se înscrie în această perspectivă si se reintilneste cu scopurile primului său 
teoretician. 

Deosebit de potrivit este aici următorul citat din Hillel, atît de apreciat odinioară 
de Kurt Lewin: 

„Dacă nu sînt pentru mine însumi, atunci cine va fi? 


Dacă sînt pentru mine însumi, atunci cine sint ? 
Şi dacă nu sînt, atunci cînd voi fi?” 


3. Practicile instituite ale dinamicii grupurilor 


3.1 De la training group la grupul de diagnostic 


La First National Training Laboratory in Group Development”, cinci basic skill 
training groups distincte au fost create. Se discutau, în acelaşi timp, probleme legate 
de situaţia profesională şi de aptitudinile care trebuie dobîndite pentru a exercita atît 
leadership, cît şi membership, se trăia din experienţe intens legate de situaţia de grup. 
Animatorii trăiau ambiguitatea rolurilor pe care trebuiau să le îndeplinească simul- 
tan: învăţător, formator, om cu soluţii pentru probleme practice, însărcinat cu un 
suport psihologic. 

A reieşit că era avantajos să se separe funcţia de antrenare de sarcinile exterioare 
şi de diagnosticarea a ceea ce se petrece în grup. În plus, Bradford, Benne şi Lippitt 
simțeau apăsarea sarcinilor administrative, de prospectare si de difuzare a rezultatelor. 
Încă din 1949, ei au recrutat un anume număr de psihologi clinicieni freudieni şi 
rogerieni. Mulţi dintre aceştia nu aveau nici o practică a animării grupurilor. De 
aceea, s-au format echipe, în care unuia mai experimentat i s-a asociat unul mai puţin 
experimentat. Ca să fie mai siguri, formatorii prevăzuseră modalităţi de supervizare. 
Dar noii sosiți au rezistat din plin: de aceea, modul de animare a fost foarte diferit 
de la un grup la altul. 

În plus, staff-ul cercetătorilor consultanţi era plin de psihologi clinicieni. Lucră- 
torii sociali şi pedagogii au fost repede puşi în minoritate. Deşi îşi păstrau drepturile 
asupra organizării de ansamblu a seminariilor, Bradford, Benne şi Lippitt au fost 
lipsiţi de orice putere de influenţă asupra sectorului „grupuri T”. Toţi trei erau, de- 
sigur, personalităţi puternice şi atrăgătoare, dar principala lor grijă privea formarea şi 
schimbarea socială ; nici unul dintre ei nu avea charisma, experienţa psihologică, 

trecutul prestigios al lui Lewin, care ar fi fost, fără îndoială, în măsură să controleze 
evoluţia grupurilor T. 

Avatarurile grupurilor T din cursul primilor 15 ani de existenţă au fost descrişi de 
către Benne (Benne, 1964). 

Faucheux, care s-a aflat la Bethel în 1955, a propus utilizarea în franceză a ex- 
presiei „grup de diagnostic”, definiţie utilizată frecvent. 

De atunci, s-a mărit puţin cîte puţin prăpastia dintre grupurile orientate către 
sarcină, roluri şi funcţii şi cele orientate către grupul în sine. 

Actualul „grup de diagnostic” (după Faucheux) sau „grup de bază” (după Bion) 
răspunde unor modalităţi precise : este vorba despre un grup restrîns, ai cărui membri 
se cunosc oarecum ; reuniți pentru un timp relativ lung (cel putin un week-end, de 
obicei), ei se concentrează numai asupra schimburilor verbale exprimate liber şi re- 
duse pe cît posibil la grupul însuşi hic et nunc: formatorul - sau monitorul, sau 
animatorul, sau facilitatorul (nu contează cum îi spunem) - se mulţumeşte să-i facă 
pe participanţi să vorbească, ráminind receptiv la discursul si la emoţiile grupului, 
dar păstrînd o neutralitate binevoitoare şi aplicind „regula abstinentei”. 

„Monitorul, tratat ca o suprafaţă proiectivă, este investit cu tot imaginarul 

subiacent al grupului...” (cf. Anzieu, Martin, 1968) 


Această definiţie circumscrie uzajul ritualizat al acestui tip de grup. Dintr-o ase- 
menea perspectivă, devine hazardat să animezi un grup de diagnostic dacă nu posezi 
o solidă informaţie psihanalitică. Specificitatea unui asemenea grup îl departajează în 
mozaicul activităţilor de formare grupală. 

Centrul pentru dinamica grupurilor şi analiza instituţională de la Universitatea din 
Liège distinge, astfel, între cinci activităţi specifice: grupul de diagnostic ,clasic" 
(completat, de altfel, de o psihodramă), autoscopia în situaţie de grup (centrată, prin 
intermediul videoscopiei, pe particularitätile fiecărui membru al unui grup foarte 
mic), ca şi trei sesiuni de antrenament, net distincte în obiectivele lor, dar bazate 
toate pe un corpus de exerciţii structurate : antrenament pentru comunicarea inter- 
personală în grup, pentru perceperea fenomenelor de grup, pentru munca în grup şi 
în echipă. Şi, bineînţeles, fiecare dintre aceste activităţi este încredinţată unor for- 
matori cu stiluri şi orientări distincte. 


3.2 De la teoria cîmpului la abordarea psihanalitică 


»Gindirea riguroasă a unui K. Lewin, inventivitatea dezordonată, dar stimu- 
lanta a lui J.L. Moreno le furnizau succesorilor lor teorii si concepte... pe care le 
puteau aplica. Vai! «roadele nu sînt pe măsura aşteptărilor»! Revoluţia socio- 
metrică nu a înlocuit revoluţia. Perspectivele cercetärii-actiune lewiniene au părut 
manipulatoare şi aflate în serviciul unei democraţii americane. Lewin şi Moreno au 
fost repede depăşiţi de... acel Freud al psyché-ului individual... şi, mai ales, de 
către Rogers. Rogerismul... a dus la devierea... către studiul proceselor afective, 
către practica acelei comunicări «autentice», a ascultării celuilalt, a non-directivi- 
tätii şi, deci, către o psihologie relationalá... Conceptiile rogeriene... au sărăcit 
progresiv psihosociologia de toată credibilitatea ei. Psihanaliştii îşi puteau anexa 
munca în grup...” (Enriquez, 1984, pp. 115-116) 


„Nu cunoaştem la ora actuală decît două sisteme conceptuale de referinţă care 
permit să se lucreze în mod coerent în grupurile de formare ; unul s-a constituit 
plecînd de la Kurt Lewin, celălalt plecînd de la psihanaliză. Nici unul dintre ele nu 
este desávirgit: practica şi cercetarea continuă să le îmbogăţească...” 

(Anzieu, 1981, p. 161) 

Trebuie să notăm, totuşi, că discipolii lui Lewin au dezvoltat puţine cercetări in 
dinamica grupurilor restrinse. Si, cînd se făceau referinţe teoretice la gindirea 
lewiniană, ele se raportau, adesea, la perioada sa germană, pregrupală. 

În ce priveşte practica, era post-lewiniană a cunoscut, mai cu seamă, grija de 
formare pentru practica grupurilor, cercetarea-actiune în sînul colectivitätilor, inter- 
ventia pe lîngă organizatiile-client. 

* În optica unei pedagogii lewiniene, era logic ca structuri de formare pentru 

animaţie şi pentru dinamica grupurilor să se creeze mai cu seamă în Belgia şi în 

Quebec. 

Dar, dacă aceste programe sînt, în mod sigur, de inspiraţie lewiniană, ele au 
contribuit mai puţin la dezvoltarea teoriei decît la formarea practicienilor de grup, 
„agenţi de schimbare”. 


e Dezvoltarea cercetärii-actiune a fost un pol capital al practicii post-lewiniene. 


În 1929, Dewey emitea deja un anume număr de idei care, a posteriori, vor fi 
regrupate sub eticheta lewinianä de ,,cercetare-actiune”. Aceasta a avut puţini urmaşi 
în lumea ştiinţelor educaţiei (cf. Thirion, 1980). 

Echipa lui Lewin (cf. Chein, Cook, Harding, 1948) a dat cercetärii-actiune un 
elan decisiv, delimitind cele patru varietăţi de cercetare-actiune cunoscute în general : 


- cercetarea-actiune de diagnostic, care duce la recomandarea unui plan de ac- 
tiune ; 

- cercetarea-actiune în participare, care îi implică pe membrii colectivitatii in 
cauză în procesul de cercetare ; 

- cercetarea-actiune empirică, ce acumulează datele recoltate cu ocazia unei 
munci cotidiene ; 

- cercetarea-actiune experimentală, care cere controlul efectiv al eficacitätii rela- 
tive a tehnicilor folosite. 


Intre timp, cercetarea-actiune post-lewiniană a luat rapid forma unei planificări a 
schimbării, în care aportul dinamicii grupurilor s-a redus. 


e Cercetarea în dinamica grupurilor în sînul organizaţiilor se centrează, în prin- 
cipal, pe eficacitatea grupurilor de lucru! şi, chiar in acest caz, ea poate fi frînată 
de obiectivele şi reprezentările comanditarilor. 


»... Singurul tip de grup care garantează imunitatea faţă de fascinantul risc de 
fuziune este echipa de lucru, concepută ca o mecanică grupală, eficace, neemotivă. 
Această fantasmá ar fi : ... grupul este o maşină.” (Kaés, 1976) 


Grija, poate prematură, de a acţiona asupra formațiunilor sociale, specifică anu- 
mitor discipoli ai lui Lewin, şi de a obţine rezultate experimentale imediate prin 
centrarea pe intra- şi interindividual, a dus la abandonarea, în bună măsură, a unei 
abordări strict centrate pe dinamica grupurilor restrînse. 

Din contra, ei au descoperit, în descendența psihanaliticá, mai multe spirite origi- 
nale şi creatoare : Foulkes, Pontalis, Anzieu, Kaés, pentru a cita numai cîteva nume. 

Şcoala engleză de psihanaliză, influenţată puternic de Mélanie Klein, 


„a pus în evidenţă dubla dimensiune, fantasmatică şi simbolică a grupurilor. 
«Climatul» unui grup, real sau artificial, producţiile sale sau incapacitatea de a 


1. Helen Jennings propunea să se distingă între „psyche grupuri”, în care relaţiile şi alegerile se bazează 
pe afinități sentimentale (precum într-un grup de prieteni) şi „sociogrupuri”, in care primează grija 
pentru activitatea de echipă şi pentru randamentul funcţional, membrii fiind apreciaţi pentru apti- 
tudinile lor de a ţine un rol mai mult decît pentru personalitatea lor aparte. 

produce sint legate de rezonantele sau de discordantele fantasmatice subiacente. 

Interventia psihanaliticä vizeazä sä-i facä pe membrii acestui grup sensibili la arti- 

cularea sau la ciocnirile dintre fantasmele lor, fie pentru a-i degaja de ele, fie pentru 

a extrage resurse psihologice inconstiente, reluate pentru o întreprindere comună.” 

(Anzieu, 1974, pp. 1-2) 

Eliott Jaques (1955) a căutat să stabilească o paralelă între procesele psihotice şi 
fenomenele sociale: indivizii ar folosi organizaţiile de care aparţin pentru a-şi întări 
mecanismele de apărare împotriva anxietätii paranoide (sau anxietate de persecuție) şi 
împotriva anxietátii depresive. 

Intervenţia psihosociologică a echipei lui Jaques (1951) din 1948-1949 într-o între- 
prindere de material electric, Glacier Metal Company, rămîne ilustrarea clasică a 
acestei perspective. 

Ideea unei „rezonanţe inconstiente” între membrii unui grup, ca şi grija de a 
studia fenomenele de grup, pentru a le înţelege, în „aici şi acum”-ul lor, se datorea- 
ză, în bună măsură, lui S. Foulkes!. Sarcina psihanalistului consistă, în acest caz, în 
a pune în lumină „numitorul comun al fantasmelor inconstiente ale membrilor grupu- 
lui”, în a dezvălui problema ce există latent sub conţinutul manifest al schimburilor. 

Foulkes a instituit nu numai o practică de „grup-analiză”, ci şi o formaţie lungă şi 
exigentă a grup-analiştilor (Foulkes, 1970). Periodicul „Group Analysis”, consacrat 
acestei abordări, apare din 1968. 

Psihanaliştii francezi au studiat fantasmele de grup în prelungirea acestor lucrări 
anglo-saxone. 

Didier Anzieu, mai ales, 


„a descifrat in metaforele curente referitoare la grup (grupul reprezentat ca un 
«corp» ai cărui indivizi sînt «membrele») o apărare contra angoasei de sfişiere. S-a 
constatat, de asemenea, că, atîta vreme cît un grup nu s-a constituit în ordine 
simbolică, el funcţionează ca un soi de mulţime în care fiecare reprezintă pentru 
celălalt o ameninţare de devorare... El a propus analogia între grup şi vis. Indivizii 
cer grupului o realizare imaginară a dorințelor lor refulate... El a denumit «iluzie 
grupală» căutarea în grupuri a unei stări fuzionale colective. În iluzia grupală, 
grupul ia locul Eului ideal al fiecăruia dintre membri... (Un grup) se poate organiza 
în jurul pulsiunii de distrugere a obiectului (acestea sînt fantasme de spargere)...” 
(Anzieu, Martin, 1982, pp. 118-119) 


Imaginarul grupal a devenit, de asemenea, un obiect de analiză a funcţionării 
grupurilor, plecînd de la luarea în calcul a celor trei principali organizatori psihici 
inconstienti : 

- fantasma individuală (scenariu imaginar inconştient), 

- imago-ul (prototip inconştient al personajelor care orientează selectiv modul în 

care subiectul îl aprehendează pe celălalt), 

- fantasmele originare (comune tuturor oamenilor). 


Aceste trei tipuri de fantasme ar interveni în grupuri la niveluri şi în momente 
diferite, grupul apărînd ca o organizaţie de schimb de fantasme. 

Studiul fantasmelor de grup a fost făcut de către Kaës în cadrul grupurilor de 
formare: după el, orice activitate formativă este subintinsá de o fantasmatică in- 
conştientă (Kaës, 1973, 1976). 


1. Siegmund Fuchs, evreu german imigrat în Marea Britanie, şi-a anglicizat patronimul. Cf. E. Foulkes, 
1987, S.H. Foulkes, o scurtă biografie, „Revue de psychothérapie psychanalytique de groupe”, no. 
7-8, pp. 135-145. 

El a extins, de asemenea, la nivelul grupurilor, notiunea de obiect tranzitional a 
lui Winnicott'. Este numită „analiză tranzitionalá" (Kaés, 1979) 


„O metodă generali: a) de investigare a efectelor experienţelor de ruptură asupra 
aparatului psihic individual şi grupal, şi b) depăşirea crizelor intra- şi intersubiecti- 
ve consecutive acestor rupturi. Mai general, dispozitivul stabilit de către monitorii 
unui grup... vizează să instaureze o arie tranzitionalä, care permite participanţilor 
să surmonteze ruptura cu condiţiile lor obişnuite de viaţă, să-şi trăiască criza 
interioară şi interpersonală care rezultă de aici, să opereze între ei şi în ei schimbări 
individuale...” (Anzieu, Martin, 1982, pp. 331, 332, 123) 


În fine, teza dezvoltată de către Kaës, referitoare la un „aparat psihic grupal”, 
descrie modul prin care oamenii adunaţi împreună edifică o instanţă de creaţie psi- 
hică, instanţă care să le fie comună şi care poate fi denumită grup. 

Kaës avusese o formaţie psihosocială înainte de a se forma psihanalitic. De aceea, 
aceste lucrări 

„prezintă o nouă orientare în înţelegerea psihanalitică a fenomenelor de grup ; 

grupul nu mai este privit doar ca un cadru în care procesele psihice sînt la lucru, ci 

este, mai ales, terenul pe care se dezvoltă formațiunile psihice inerente situaţiei 

grupale.” (Fisher, 1990, p. 119) 


Kaës distinge, oricum, între patru acceptiuni ale cuvîntului grup: obiect (repre- 
zentind pulsiunea, figurată prin intermediul unei organizaţii fantasmatice şi imagi- 
nare), structură socială concretă (realitate materială şi istorică), aparat psihic grupal 
şi, bineînţeles, o construcţie teoretică. 


3.3 Hazardurile experimentării grupale 


Foarte devreme, experimentarea grupală a apărut ca o întreprindere dificilă, avînd în 
vedere, mai întîi, numeroasele variabile izolabile, caracterul problematic al repre- 
zentativitatii lor, mai apoi, aceasta fiind valabilă la fel de bine pentru procesele inter- 
grupale ca şi pentru procesele intragrupale. 

Şi, de altfel, 


„experienţele lui Sherif asupra relaţiilor intergrupuri şi cele ale lui Lewin asupra 
climatelor... sînt, înainte de toate, simulări şi reproduceri la scară redusă mai de- 
grabă decît analize experimentale ale proceselor de interdependentä între simulärile 
create şi contextul sociologic... În opera lui Lewin (1948), găsim multe figuri 
«topologice» care ilustrează incluziunile şi intersecțiile sociale complexe, atunci 
cînd, de exemplu, este vorba de studierea unor fenomene sociale ca antisemitismul 
sau căsătoria, dar acestea sînt înlocuite cu grafice atunci cînd este vorba de 
experienţe asupra unor climate de grup sau a nivelurilor de aspirație. Totul se 
petrece ca şi cum experimentarea ar activa, la nivelul reprezentării grafice, ca şi la 
nivelul teoretic, o reprezentare schematică şi sărăcită a realităţii sociale.” 
(Doise, 1982, p. 27) 
Este adevărat că, în ciuda insistentei autorilor asupra necesităţii de a studia mereu 
fenomenele sociale în contextul lor specific, experimentarea asupra „climatelor” auto- 
cratic, democratic, permisiv dă impresia că se referă la entităţi inalterabile. 
Cît despre cei doi Sherif, ei merg pînă la a scrie: 


1. Winnicott, psihanalist englez, a descoperit fenomenele, obiectele şi ariile tranziționale, medieri pe 
care mama le stabileşte între copil şi mediul psihosocial. 
Cf. D. Winnicott, Obiecte tranziționale şi fenomene tranziționale, tradus din engleză (1951) în De la 
pediatrie ă la psychanalyse (De la pediatrie la psihanaliză), 1969, Paris, Payot. 

„Dacă există o psihologie socială a relaţiilor dintre grupuri, nu trebuie să existe 
o mare diferenţă între studiile pe grupuri mici, grupuri etnice, grupuri sindicale şi 
patronale, naţiuni.” (Sherif şi Sherif, 1969, p. 223) 
Ei postulează o omogenitate a populațiilor umane, lucru care surprinde. 
Bourricaud replica foarte just : 


„Studierea grupului mic, fără trecut, fără localizare teritorială precisă, riscă să 
nu mai facă apel decît la mecanisme psihologice abstracte şi superficiale,... să lase 
să scape profunzimea spaţială, consistenţa temporală a realităţii sociale.” 

(Bourricaud) 


De fapt, părţi întregi ale experimentării grupale fac dovada unui irealism socio- 
logic vecin cu naivitatea. Numeroase cercetări, mai ales, se bazează pe eşantioane 
inadecvate, rareori probabiliste, cu reprezentativitate îndoielnică, fără chiar ca popu- 
latia vizată să fie definită cu exactitate. Autori serioşi se mulţumesc cu o experimen- 
tare ex post facto, cu o analiză de conţinut, cu studiul de cazuri. 

În afară de aceasta, numerosi autori — printre care unii elevi ai lui Lewin - şi-au 
dat seama imediat de extrema complexitate a planurilor experimentale şi de minu- 
tioasa analiză relativă la procesele grupale. Am văzut substituindu-se unei extenuante 
experimentări realmente grupale nişte mini-experimentări asupra unor diade sau triade, 
calificate drept „cercetări asupra proceselor grupale”. 

Această escamotare a domeniului intergrupal, în profitul interindividualului, chiar 
intraindividualului, obliterează o realitate întristătoare : numărul mic de cercetări 
asupra planului intergrupal şi intragrupal. 

Puternica personalitate a lui Festinger a contribuit în mod decisiv la această distor- 
siune pe care o cunoaşte abordarea experimentală a grupurilor. 


„Deşi a fost cel care, după Lewin, a contribuit cel mai mult la progresul teoretic 
al psihologiei sociale, el a părăsit aproape această disciplină, după ce a trecut 
succesiv de la studierea mecanismelor intergrupale la studiul proceselor interindi- 
viduale şi al proceselor intraindividuale.” (Faucheux, 1976, p. 271) 


La drept vorbind, Festinger nu a fost niciodată psiholog social decît din vîrful 
buzelor. Dacă a ajuns să lucreze cu Lewin, a făcut-o cu acel Lewin de dinainte de 
război. Cariera ştiinţifică a lui Lewin presupune, într-adevăr, două faze distincte : 
aceea a psihologiei personalităţii (fază, în acelaşi timp, teoretică şi experimentală) şi 
cea a psihologiei sociale (experimentală, fără îndoială, dar şi pragmatică şi activă). 
Ce-i drept, Festinger a fost continuatorul lui Lewin, dar al celui din prima fază, cea a 
psihologiei personalităţii. 

Totuşi, Festinger admite, în legătură cu începuturile dinamicii grupurilor, că 

„a face cercetare într-un context de acţiune era o întreprindere hazardată, dar făcută 

cu seriozitate. Îmi amintesc foarte bine de efortul masiv de cercetare întreprins la 

cele dintîi ateliere de la Bethel din vara lui 1947. Aproape toti studenţii absolvenţi 

ai lui Research Center for Group Dynamics şi mulţi alţii din Departamentul de 

Relaţii Sociale de la Harvard se aflau acolo pentru a observa, înregistra, lua note 

asupra procesului de leadership, de interacţiune, de schimbare. Urgentele acţiunii 

sociale tindeau, totuşi, să ne depăşească şi interferau adesea în mod serios cu 
efortul poate prea masiv de cercetare. Ulterior, J. French a lucrat din greu vreme 

de mai mulţi ani pentru a extrage ceea ce se putea din date. Dar emfaza cercetărilor 

a dispărut curînd.” (Festinger, 1980, Looking Backward, capitolul 10) 


Acest fenomen este bine cunoscut de numeroase centre aflate la mijloc între ştiinţă 
si acţiune, care se găsesc, cel mai adesea, în fata unor probleme de prioritate ; un 

numär considerabil de date disparate a fost condensat, au fost facute publice instru- 
mentele utilizate, dar acestea nu sint decit citeva mici pietre din edificiul ce trebuia 
construit. 


3.4 De la analiza institutionalä la interventia organizationala 


Modelul lui Lewin a fost elaborat in Statele Unite, sub influenta europenilor imigrati, 
grijulii, înainte de toate, să trăiască într-o societate democratică. 


„Scopul imediat al intervențiilor de tip lewinian este, pe de o parte, să aducă 
grupul la o «evaluare» colectivă (feed-back) a proceselor..., adică să ajute eul gru- 
pal să se obişnuiască să-şi rezolve problemele prin autoanaliză. Pe de altă parte, 
acest scop este să-i facă pe indivizi să se cunoască mai bine, să se înţeleagă şi să 
lucreze mai bine împreună. Astfel, ne aşteptăm ca democraţia politică, prin inter- 
mediul democraţiei grupale, să fie interiorizată în economia psihică a fiecăruia.” 

(Anzieu, 1972, p. 165) 


Şi, chiar dacă a încercat mai mult decît alţii să articuleze rolurile de om de ştiinţă 
şi de cetăţean angajat în acţiune, Lewin nu a pus în discuţie structurile sociale în 
chiar fundamentarea lor. 

Dar, pe cînd psihologii sociali şi sociologii americani nu vorbesc decît de societa- 
tea americană, teoreticienii europeni ai umanului sînt influenţaţi din plin de psihana- 
liză, pe de o parte, şi de marxism, pe de alta. Orientarea rogeriană, ca şi „terapiile 
pentru oamenii normali”, răspund aceleiaşi griji : 

„Interpretarea exclusivă a realului plecînd de la afectiv poate... servi la justifi- 
carea ordinii stabilite, cu condiţia să oculteze sau să nege conflictele economice...” 

(Doise, 1982, p. 54) 

Dar, în acest caz, sub eticheta de „schimbare socială” se camuflează, adesea, 
realitatea „mobilităţii sociale individuale”. 

„H. Tajfel (1974, 1978)... distinge între o condiţie de raporturi între grupuri, 
caracterizată prin posibilitatea de mobilitate socială şi o condiţie caracterizată de 
situaţia de schimbare socială.” (cf. Doise) 

Din grija de a aborda o practică ce ar integra dimensiunea grupală şi pe aceea 
sociopolitică, lucrarea lui Lapassade, Grupuri, organizaţii, instituţii (1966), 

„marchează, într-adevăr, apariţia formală a analizei instituţionale ca disciplină şi 

practică aparte.” (Leroy, 1980, p. 41) 

De atunci, institutionalistii şi-au precizat obiectul, definind ce înseamnă instituţie, 
instituit, instituant, analiza instituţională, socioanaliză. 


e La început, conceptul de instituţie se vädeste a fi polisemic. 

Din punct de vedere etimologic - din latinescul institutio — rădăcina stare (a sta in 
picioare, imobil) sugerează stabilitatea. S-ar înţelege, deci, prin aceasta un com- 
portament larg generalizat într-un mediu dat, care ar fi stereotipizat, cristalizat, 
părînd a reproduce un model virtual, adesea codificat. 

e Instituitul ar fi totalitatea evidenţelor culturale specifice unui grup determinat şi 
a raporturilor sociale prin intermediul cărora se impun aceste evidente... 

* Instituantul trimite la capacitatea de a pune în discuţie ceea ce este instituit, 
adică de a transforma raportul social şi conținuturile culturale. 

e Analiza instituţională desemnează o analiză a practicilor şi a structurilor sociale 
care vizează să „dibuiască” „subiectul” instituţiei, adică forţele şi raporturile so- 
ciale specifice care acţionează într-o situaţie aparent diminată de reguli universale, 

in scopul unei functii precise (religia, educatia etc.). Ea pretinde cä se apropie de 
ceea ce este ascuns, latent. 

e in acest scop, se foloseşte socioanaliza, intervenţie făcută la cererea unei orga- 
nizatii-client, din perspectiva unei analize instituţionale, comportind un anume 
număr de operaţii : 

- analiza cererii, a comenzii oficiale şi a cererii implicite ; 

- autogestiunea intervenţiei de către colectivul client ; 

- regula de a „spune tot”, cu scopul de a restitui „nespusul” instituţional. 


Practica efectivă a anumitor intervenţii socioanalitice este asimilată, adesea, cu un 
mod aparte de fraining-group : minimalizîndu-şi la maximum discursul, cel care in- 
tervine speră că, tratat ca suprafaţă proiectivă şi adesea agresat, va reuşi să elibereze 
o parte din nespusul instituţional al grupului de participanţi. 

De fapt, pentru ca o analiză instituţională să dea roade în sînul unei organizaţii 
definite, ea cîştigă în eficacitate (pe termen scurt sau lung) dacă este integrată într-o 
analiză, eventual, într-o intervenţie organizaţională. Exerciţiile structurate, aici ca şi 
aiurea, înlocuiesc adesea în mod avantajos un pseudogrup de diagnostic. 


3.5 Psihagogia autonomiei şi pedagogia grupală 


„Sistemul lewinian este una dintre pedagogiile cele mai valabile pe care le 
cunoaştem. Ca şi psihanaliza, el vizează să confere eului mai multă independenţă 
faţă de supraeu şi de ceea ce este ascuns. Dar rămîne o pedagogie, în măsura în 
care caută să întărească eul..., să-l facă autonom, ajutîndu-l să fie mai conştient de 
implicaţiile sale personale. Practica formativă lewiniană... comportă două momen- 
te: decristalizarea obisnuintelor de gîndire şi de simtire ale persoanei, prin impli- 
carea ei în situaţii noi, în care intră în interacţiune afectivă cu ceilalţi... ; printr-o 
reflecţie făcută în comun şi la cald asupra implicatiilor afective ale fiecăruia, se 
degajă conduitele mai eficace, în acelaşi timp, pentru persoană şi pentru partenerii 
săi.” (cf. Anzieu) 

Preocuparea psihagogică (referitoare la acţiunea de dezvoltare a persoanelor în 
bună sănătate fizică) era, evident, proprie initiatorilor N.T.L. Cercetarea lor nu viza 
în nici un fel obţinerea unei stări strict individuale : grija unei responsabilităţi colec- 
tive, idealul democratic, voinţa de schimbare socială constituie în mod constant un 
fundal pentru cercetările lor. S-ar putea vorbi, în privinţa lor, de psihagogia unei 
autonomii socializate. 

Dar asemenea obiective nu sînt cele ale tuturor utilizatorilor de grupuri. 

Sintagma „dinamica grupurilor” înglobează deja activităţi extrem de distincte : 
conducerea reuniunilor, lucru în echipă, expresie creatoare, sensibilizare cu privire la 
relaţia interpersonală etc. Iar intenţiile subiacente pot fi la fel de diversificate : ideal 
democratic sau comunitar, adaptarea la o societate existentă, obiective revoluţionare, 
preocupare terapeutică etc. 

Oricum, cert este că, atunci cînd un anume număr de persoane se adună în grup şi 
fac apel la un expert, faptul are o rațiune : fie că este vorba de formare, de animare, 
de intervenţie, chiar de terapie, în raport cu cîteva procese de grup sau cu relaţiile 
interpersonale, întotdeauna este implicată iniţierea unui proces de schimbare şi, deci, 
de învăţare. 

Încă de la primele sesiuni ale National Training Laboratory (care au făcut întot- 
deauna obiectul unei pregătiri colective minutioase, al unei structurări grijuliu revi- 
zuite în fiecare an), s-a depus un efort considerabil de elaborare a unor secvenţe 

pedagogice adecvate. Aceste „experienţe structurate”, aceste jocuri de roluri erau 
concepute pentru o învăţare bazată pe experienţă : învăţarea este facilitată de o tramă 
(cf. De Visscher, 1979 ; Baiwir, Delhez, 1979). Munca în grup se defineşte atunci ca 
o metodă activă care răspunde dorințelor formulate de către Dewey. Antrenamentul 
pentru lucrul în grup ne apare, totuşi, ca o întreprindere lungă şi hazardată. 

Într-adevăr, practicile strict intuitive ale anumitor practicieni ai grupului nu mai 
sînt astăzi, din fericire, la modă. 

Desigur, „înţelegerea empatică” (ce caracterizează atitudinea „nedirectivă”) a 
exersat o mare influenţă în domeniul formării, văzută ca preocupare de deschidere 
faţă de celălalt. 

Totuşi : 

„în general, aparatul ideologic cu care se impopotoneazá aventurismul psihologic 

este împrumutat din non-directivismul lui Rogers. Or, Rogers nu aduce nici un 

sistem de referinţe conceptuale... Lipsa acestui tip de referinţe din partea unui 
monitor prezintă... riscul de a «perverti» funcţionarea grupului”. 
(cf. Anzieu) 

A reieşit că, în mod evident, exercitarea unei practici de animare a grupurilor a 
devenit o profesiune, ceea ce presupune o pregătire calificată. 

Nu mai este posibil, la ora actuală, să ne asumám butada enunțată acum mai bine 
de treizeci de ani de către Pontalis, conform căreia : 


„...practicienii tehnicilor de grup ne fac adesea să ne gindim la acei debutanţi în 
judo, eficienţi în faţa unui partener complezent, dar dezarmati în faţa celui care nu 
vrea să joace jocul.” (Pontalis, 1958-59, p. 286) 

Şi este la fel de sigur că practicienii de grup, dacă au o formaţie şi o conştiinţă 
profesională suficientă, acumulează date, inventează secvenţe pedagogice, tind să îşi 
codifice demersul dintr-o grijă pentru rigoare, care nu este lipsită de caracter ştiinţific. 

De altfel, încă de la primele sesiuni de la Bethel, construirea de unelte de lucru a 
fost o preocupare prioritară: inventarea jocurilor de roluri, elaborarea situațiilor- 
-miniatură, analiza de caz... 

Ele nu sînt, totuşi, menţionate prea des în cea mai mare parte dintre scrierile 
relative la sesiuni: acestea se focalizează aproape întotdeauna asupra grupurilor T, 
inovaţia cea mai strălucită, deşi, poate, nu şi cea mai eficientă. 

De atunci, exerciţiile structurate au devenit o unealtă indispensabilă pentru 
animatorul-formator dinamician de grup. Datorăm mult, pe acest plan, minutioasei 
actualizări realizate în cursul anilor de Pfeiffer, Jones şi de succesorii lor!. 


1. Următoarele serii şi colecţii sînt accesibile practicienilor. 
* Publicate de University Associates, la Iowa City pînă în 1973, apoi la La Jolla, in California : 
- Pfeiffer, J.W. şi Jones, J.E., 1972, A Handbook of structured experiences for human relations 
training. Traducere in limba francezä de Marie Bonneau, 1982, Repertoriul animatorului de grup. 316 
experiente structurate pentru relatiile umane, 6 volume, Montreal, Actualisation. 
- Pfeiffer, J.W. si Jones, J.E., (1973-1981), apoi Goldstein, L.D., (1982 -?), The annual handbook 
for group facilitators, devenit, din 1982, The annual for facilitators, trainers and consultants. 
- Pfeiffer, J.W. si Jones, J.E., 1977, Reference guide to handbook and annuals, editia a doua (acopera 
anii 1972-1977) din cele două serii precedente. 
* Editions sociales françaises (ESF), Entreprise moderne d'édition, Librairies techniques (Paris), 
partea «Aplicatii practice» a Seminariilor din colectia «La formation permanente en sciences humaines» 
fondată de Roger Mucchielli si dirijată de Lionel Bellenger, 1962-prezent. 
e Editions d'organisation (Paris), seria Fiches, 1973-prezent. 

4. Scrierile actuale şi locurile 
dinamico-grupale de activitate 


Reînnoirea dinamicii grupurilor restrinse se efectuează, vai, în ordine dispersată. 
Cîteva echipe mici, izolate, dezvoltă un aspect ştiinţific, ignorind sau chiar 
condamnind eforturile altor monade. Confruntarea taxonomiilor dinamicii grupurilor 
si a intentiilor lor subiacente ne va permite să lucrăm la punerea de acord a ceea ce 
este dinamica grupurilor cu ceea ce credem că ar trebui sd fie. 


* 
* x 


Acest ultim capitol abordează lumea tratatelor, manualelor si periodicelor, asigu- 
rînd apoi doar o survolare extrem de rapidă a geografiei cîtorva locuri ale dinamicii 
grupale. 


4.1 Cine vorbeşte cui ? 


O căutare livrescă de informaţii pe lîngă profesioniștii în domeniu este partial dez- 
amăgitoare prin faptul că sursele se limitează, adesea, la o îngustă tradiție psiho- 
logizantă şi experimentală, neglijînd literatura din alte domenii decît cel anglo-saxon, 
orientarea sociologică si datele experimentale. 


* 
* * 


Nimeni nu contestá faptul cá dinamica grupurilor s-a dezvoltat ca un curent pri- 
vilegiat al psihologiei sociale. , Annual Review of Psychology" consacrá in fiecare an 
un capitol unei treceri in revistá a tendintelor aflate in lucru în psihologia socialá si 
s-au adunat 20 de capitole asupra proceselor de grup din 1950. 

Este deosebit de semnificativ sá vedem ce tip de literaturá acoperá recenziile 
critice ale „Annual Review of Psychology”, care sînt referintele bibliografice alese de 
către autorii lor şi, mai ales, ce ignoră ei. 

Lecturind sistematic articolele de revistá mentionate de McGrath si Kravitz in 
penultimul inventar (cel din 1982), ce se voia exhaustiv pentru cercetarea recentá, am 
constatat cá 72% din titluri sint extrase din reviste direct sau cvasi-direct focalizate 
asupra psihologiei sociale: „Journal of Personality and Social Psychology", „Journal 
of Experimental Social Psychology", „European Journal of Social Psychology”, 
„Behavioral Science" etc. 

Apare o singurá citare (sau nici una) din stiintele educatiei, management, so- 
ciologie, comunicare, din serviciul social sau psihologia clinicä. 

Au fost consultate maxim o duziná de reviste si, printre cele care lipsesc, oricit de 
incredibil ar fi, existá patru periodice direct interesate de grup: , Human Relations", 
„Small Group Behavior", „Journal of Applied Behavioral Science”, „Group Psycho- 
therapy". 

Este reconfortant sá notám schimbarea ce se produce in articolul lui Levine si 
Moreland in 1990. Fárá indoialá, domeniul comunicárii, al stiintelor educatiei, al 
serviciului social, al psihologiei clinice rámin rude sárace. Dar, cel putin, nu sint 

ignorate „Small Group Behavior”! si „Human Relations”?. Si, dacă autorii se con- 
centreazä asupra revistelor clasice de psihologie socialä, ei nu neglijeazä cu totul 
sociologia, revistele centrate asupra sportului, managementului, organizatiilor, admi- 
nistratiei. 

De altfel, convingerea lor este că, dacă există o serioasă fractionare a cimpului 
dinamicii grupurilor, aceasta se datorează caracterului său multidisciplinar. Ei esti- 
mează că grupurile sînt vii, dar trăiesc în altă parte decît în psihologia socială, şi 
reamintesc ceea ce spunea Steiner atît în 1964, cit şi în 1986: 


„grupul contează prea mult pentru înţelegerea comportamentelor umane şi a acti- 
vitätilor sociale pentru a-l neglija pentru totdeauna. Dacă psihologii sociali aban- 
donează cercetarea asupra grupurilor, alţii îşi vor asuma în mod sigur această 
sarcină.” (Steiner, 1974, 1986, p. 283) 


Şi, dacă e să-i credem pe Levine şi Moreland, ştafeta a fost deja transmisă specia- 
liştilor în psihologia organizaţiilor. 


x * 


Am vrut sá stiu dacá acel caracter strict orientat al acoperirii bibliografice al 
„Annual Review of Psychology" se regăseşte în anumite manuale, chiar dintre cele 
mai apreciate. Astfel, am cercetat articolele menţionate în cea de-a treia ediţie (1981) 
a lucrării universal cunoscute a lui Marvin E. Shaw, Group Dynamics. The psychology 
of Small Group Behavior. 

Shaw are o viziune, în acelaşi timp, limitată şi extinsă asupra dinamicii grupu- 
rilor : revistele interesate in mod direct de procesele de grup („Human Relations”, 
„Sociometry”, „Small Group Behavior”) sînt bine reprezentate. Se face un efort în 
privinţa informării sociologice, pedagogice, manageriale, aplicate şi comunicationale. 

Totuşi, orientarea aproape exclusiv psihologică a autorului rămîne vizibilă şi 
„Journal of Personality and Social Psychology”, împreună cu fratele său mai mic 
„Personality and Social Psychology Bulletin” au partea leului (35%). Sursele 
psihoterapeutice şi cele care ţin de munca socială sînt puse pe planul secund, deşi sînt 
discipline cărora le cunoaştem rolul decisiv jucat la începuturile dinamicii de grup. 

Oricum, iată o „dinamică a grupurilor” în care nici Bion, nici Rogers nu sînt luaţi 
în seamă, care nu-l menţionează nici pe Esalen, nici exerciţiile structurate ale lui 
Pfeiffer şi Jones, care înghesuie experienţa lui National Training Laboratory de la 
Bethel într-un mic paragraf intitulat Grupuri experientiale şi care nu reia în glosarul 
său noţiunile de training group sau de grup de întîlnire. 

Şi această escamotare, de-a dreptul incredibilă, este fapta cuiva care trece drept 
un autentic specialist al unei anume dinamici a grupurilor, exclusiv centrată asupra a 
ceea ce se petrece în laboratoarele şi în bibliotecile (apar numai lucrări în limba 
engleză ! ) unor anumite departamente americane de psihologie socială ! 

Inventarierea manualelor şi a antologiilor consacrate dinamicii grupurilor dă im- 
presia de incompletitudine. Tratatul de dinamica grupurilor nu a apărut încă ! 


1. Devenit între timp „Small Group Research”. 

2. Autorii se referă, de asemenea, din plin la două colecţii recente : 
a. Hendrick, C. (editor), 1987, „Review of personality and social psychology”, Newbury Park, Sage, 
volumele 8 şi 9; 
b. Lawler, E.J. (editor) „Advances in group processes”, Greenwich, JAI Press, volumul I, 1984; 
volumul II, 1985; volumul III 1986; Lawler, E.J. şi Markousky, B. (editori), ibid., volumul IV, 
1987. 

Cartwright şi Zander fuseseră, la vremea lor, referintele de neocolit ale înce- 
puturilor dinamicii grupurilor, după cele trei ediţii (1953, 1960, 1968) ale antologiei 
lor Group Dynamics. Research and Theory. Din păcate, ei au renunţat complet la 
publicarea unei a patra ediţii. 

Din fericire, a doua antologie a dinamicii grupurilor, cea a lui Hare, Borgatta şi 
Bales, din care prima ediţie a apărut în 1955 şi a fost remaniată în 1965, a avut parte 
de o nouă compoziţie : ea se datorează unui american, Herbert H. Blumberg, stabilit 
la Londra, care, împreună cu colegii săi de la Goldsmiths’ College, Valerie Kent şi 
Martin Davies, avînd consimţământul lui Paul Hare, au făcut să apară în două volume 
Small Groups and Social Interaction. Se manitestă aici o voinţă deliberată de a lărgi 
perspectivele : Bion, Rogers şi specialiştii grupurilor de întîlnire nu sînt, fără îndo- 
ială, necunoscuţi, dar, vai, obişnuita ignoranță anglo-saxonă faţă de tot ceea ce se 
petrece pe continentul european rămîne masivă, monumentală. Orice abordare a ana- 
lizei instituţionale, abordarea psihanalitică iniţiată de Didier Anzieu, René Kaës, lu- 
crările olandeze, belgiene, italiene, germane, toate acestea rămîn literă moartă. 

Adunate, există, totuşi, trei manuale care ar putea constitui o adevărată bază de 
lucru : Forsyth (1983), pe de o parte, Johnson şi Johnson (1993), pe de altă parte, in 
fine, Anzieu si Martin (1968). 

e Cele 560 de pagini ale lui Forsyth se prezintă cu toată claritatea ilustrativä a 
unui bun manual american: scheme, tablouri, grafice, experiente tip, exemple 
concrete, bibliografie detaliată : o frumoasă muncă didactică... In total, ansamblul 
periodicelor consacrate psihologiei sociale acoperă 63% din literatura periodică 
citată. Se regăsesc, de asemenea, mai multe citate extrase din revistele consacrate 
organizaţiilor sau managementului (7%) decît sociologiei (5%) ; în rest, literatura 
psihologică totalizează 18%. Antropologia culturală, munca socială în grup, psiho- 
terapia sînt ignorate. 

Şi, din nou, tot ceea ce se petrece în afara lumii anglo-saxone nu există. 

Dar, totuşi, nu sînt ignorati nici Maslow, nici Perls, nici Rogers. Pfeiffer şi Jones 

sînt cunoscuţi. Un capitol este, de altfel, rezervat pentru interpersonal-skills 

training in groups. 

* Johnson şi Johnson (609 pagini) prezintă toate caracteristicile, calităţile şi de- 

fectele lui Forsyth, dar îşi ilustrează lucrarea cu un remarcabil ansamblu de exer- 

citii structurate ce pot fi aplicate. Pentru practicianul grupurilor, aceasta este, în 
mod incontestabil, lucrarea utilizabilă imediat. 


e Cît despre lucrarea lui Anzieu şi Martin, care rămîne singurul manual în fran- 
ceză destul de întins, ea are avantajul de a nu neglija literatura anglo-saxonă şi de 
a iniţia în lumea afectivului şi în perspectiva psihanalitică. Dar, la bază, punctul 
de vedere nu este cel al unui psiholog social: literatura psihosocială recentă nu 
este, practic, deloc menţionată. 


La drept vorbind, cele trei lucrări se completează foarte bine. 


4.2 O lume dispersată 


Activitatea grupală americană se desfăşoară într-o puzderie de centre, adesea din 
perspectiva rezolvării pragmatice a unor probleme limitate şi de circumstantä. 
„Nu văd nici o teorie semnificativă asupra grupurilor dezvoltată în Statele 
Unite de la Lewin încoace. Tipul de teorie pe care l-am văzut şi l-am citit era, in 
mod principal, operaţional.” (Pagès, 1971, p. 301) 

Aceastä constatare, veche de 25 de ani, nu pare infirmatä la ora actualä. Dupa 
Levine si Moreland (1990), 


„... domeniul, deşi e sănătos, este groaznic de fragmentat, fapt cu atit mai evident 
cu cît cercetătorii care lucrează asupra unor probleme similare nu îşi cunosc, reci- 
proc, lucrările... Această regretabilă situaţie se datorează uneia din caracteristicile 
importante ale domeniului: interdisciplinaritatea. Cei care studiază grupurile 
restrînse au tendinţa de a publica în (şi de a citi) periodice distincte.” (p. 586) 


De aceea, Levine şi Moreland admit că studiile citate de ei sînt, mai degrabă, 
exemplificatoare decît exhaustive. Sectoarele pe care le pun în valoare sînt: 

- ecologia grupurilor restrinse, atît mediul lor fizic, cit şi social, în special, 

dezvoltarea grupurilor cu sarcină ; 

- compoziţia (cauză, context, consecinţă), şi structura grupurilor restrinse (statut, 

norme, roluri, coeziune) ; 

- conflictele interne şi, mai ales, lupta pentru putere, negocierea, formarea de coaliţii ; 

- performanţa şi productivitatea grupurilor restrinse în relaţie cu procesele de 

conducere şi de luare de decizii. 


Accentul ar fi pus pe eficienţa comportamentului grupal şi pe necesitatea, pentru 
o teorie, de a fi imediat aplicabilă. Accentul pus pe practică diminuează încrederea 
cercetătorilor într-o experimentare în laborator şi dezvoltă cercetarea pe teren, teh- 
nicile de observare, studiile de documentare, simulările pe ordinator, analiza reţelelor 
sociale (cf. Moreland, Hogg, Haine, 1994). 

Această orientare este cu atît mai clară cu cît munca de grup se face, mai ales, în 
beneficiul lumii afacerilor şi al organismelor militare. 


4.3 Grupiştii activi de pe malurile lui Saint Laurent 


„În Quebec, apropierea de Bethel favoriza participarea la sesiunile de vară: încă 
din 1959, se realizaseră stagii de formare pentru munca în echipă şi grupuri T.” 


La sfîrşitul anilor '60, Quebec-ul a trecut printr-un intens proces de declericarizare. 


„Nu este surprinzător să constati importanţa prezenţei clerului în sesiunile de 
grup. Ambianta de ascultare si de dialog trăită într-un context de «fraternitate 
fundamentalá»,... repunerea în cauză, în cadrul non-directivitatii, a modelului tra- 
ditional de autoritate religioasă... corespund... aspiratiei de reînnoire... în raport 
cu religia şi cu biserica ce constituiseră întodeauna pînă atunci elemente funda- 
mentale ale modului de viaţă din Quebec.” (Rondeau, 1980, p. 29) 


Altfel spus, Rogers şi „terapiile pentru oameni normali” şi-au găsit aici un loc 
solid, mai ales, la Institutul de Formare în Grup, fondat la Montreal. Alte organizaţii 
au jucat şi ele un rol important, mai ales C.I.M. (Centrul Interdisciplinar din 
Montreal), cunoscut pentru strategiile sale de formare (cf. Saint-Arnaud, Masse, 
Aubry), pentru intervenţiile, ca şi pentru editurile sale. 

Y. Saint-Arnaud este autorul teoriei zise „a grupului optimal” (Saint-Arnaud, 
1978), concepută ca ansamblu de grile al căror obiectiv principal este să ajute la 
funcţionarea unui grup. 

Să cităm, în fine, un important curent de consultanţă pentru organizaţiile de toate 
tipurile (cf. Tessier şi Tellier, 1990-1992 ; Lescarbeau, Payette, Saint-Arnaud, 1990). 

În mod general, dinamica grupurilor a cunoscut o dezvoltare importantă atit în 
domeniul psihologiei, cît şi în cel al serviciului social şi, mai ales, la Sherbrooke, la 
Montreal şi la Universitatea de Stat din Quebec. 

4.4 Intervenţii şi produse de export 


Dacă a existat un organism englez cu acţiune semnificativă în domeniul dinamicii 
grupurilor, este vorba, cu siguranţă, de Tavistock. 

Bion, Reckman şi multi alţi intervenienti ai ceea ce se numea clinica Tavistock 
fuseseră constrinsi de război să colaboreze cu oameni de ştiinţă şi practicieni din 
domeniul socialului. 

După război, mai multi dintre ei s-au angajat să utilizeze experienţa dobindita in 
sarcini civile.Pe lîngă clinică, s-a creat „Institutul Tavistock pentru Relaţii Umane”. 
Diferiti psihanalişti şi clinicieni treceau prin Institutul pentru Relaţii Umane pentru 
intervenţiile şi cercetările lor (Jacques şi mulţi alţii). 

Trist şi Wilson au întreţinut legături cu Lewin şi discipolii săi, Bridger a stabilit 
contacte cu Bethel, periodicul „Human Relations” a debutat printr-o colaborare strîn- 
să cu Centrul de Cercetări pentru Dinamicile Grupului, articolele lui Bion au urmat 
aici articolelor lui Lewin, dar în definitiv Institutul pentru Relaţii Umane n-a încetat 
să-şi urmeze, cu succes, propriul drum. 

Alegerea activităţilor Institutului pentru Relaţii Umane se conturează clar a fi cea 
a psihologiei sociale a organizaţiilor. Este vorba nu de organizări, ci de intervenții’. 
Dinamica grupurilor nu mai este o preocupare fundamentală în interiorul Institutului 
pentru Relaţii Umane. 

Cu toate acestea, de demult, Tavistock organizează o sesiune de grup, destinată 
cadrelor de organizare. Această sesiune combină grupul de diagnostic cu efectiv re- 
strîns, grupul larg”, schimburile cu deschidere teoretică, de tip „grup organizational”. 

Diferite organisme în lume au vrut să copieze acest tip de abordare, adesea consi- 
derat a facilita inovaţia socială. Nevoia de formatori avînd tripla experienţă (grupuri 
restrînse, psihanaliză, organizaţii) este cerința prealabilă indispensabilă pentru a rea- 
liza cu bine o asemenea operaţie, al cărui grad de dificultate nu-i scapă practicianului 
experimentat. 


4.5 Academici în intersecţie 


Apariţia dinamicii grupurilor în Europa francofonă a fost tributară, într-o primă 
etapă, unor şederi mai mult sau mai puţin prelungite în S.U.A. (la Bethe, Michigan 
sau în alte părţi), şi aceasta la începutul anilor '50, a anumitor tineri viitori „aca- 
demici”, pe de-o parte, pe de altă parte, a reprezentanţilor întreprinderilor, preocupaţi 
să dezvolte productivitatea prin ameliorarea „relaţiilor umane”. 

Primele T-groups au apărut în urma unor practici divergente şi uneori confuze. 

Mai multi psihologi sociali, însărcinaţi cu predarea sau cu cercetarea”, au con- 
sacrat o parte importantă a timpului lor scriind despre dinamica grupurilor. 


= 


„Cf. H. Bridger: Consultative work with communities and organisations, Universitatea din Aberdeen, 
Departamentul pentru Sănătate Mintală, 1981. 
2. Să semnalăm aici lucrările lui Turquet, de la Clinica Tavistock, asupra grupurilor largi. 

Cf. P. Turquet: Menaces à l'identité personnelle dans le groupe large. Etude phénoménologique de 
l'expérience individuelle dans les groupes, tradus din englezá, in ,Bulletin de psychologie", 
Groupes : psychologie sociale, clinique et psychanayise, nr. special, 1974, pp.133-158. 
„Cf, printre alţii: 

A. Levy: Psychologie sociale. Textes fondamentaux anglais et américains, op. cit., 1965 

J. Maisonneuve : 

La dynamique des groupes, op. cit, a IX-a editie, 1991 (prima editie : 1968) ; 


w 

Marele public ,,cultivat”, sferele muncii sociale, medicale, pedagogice, religioase 
au fost repede puse in contact cu practici ,experientiale”. Abordarea rogeriană! cu- 
noscuse o perioadă fasta în anii '60 si '70. Nu atit datorită succesului popular, care 
întîrzie să apară, cît datorită practicienilor calificaţi. Dezvoltarea educaţiei adulţilor 
si piaţa oferită de oamenii politici de formaţie permanentă îi determină pe mai multi 
autori să se aplece asupra proceselor grupale?. 

Preocuparea de a sensibiliza un public numeros a iniţiat proiectul de autoformare 
constituit de colecţia de seminarii dirijată de Mucchielli, opere comportind de fiecare 
dată un pandant teoretic şi un corpus de aplicaţii practice, „pentru uzul psihologilor, 
animatorilor şi responsabililor”. 

Au apărut asociaţii şi organisme centrate pe formarea în grup, dintre care unele 
şi-au continuat activităţile mai bine de douăzeci de ani. 

În acelaşi sens, numerosi autori s-au preocupat atunci de aspectul sociopolitic’. 

Pe de altă parte, amatorismul anumitor practici şi sărăcia aparatului teoretic au 
constituit repede o problemă. Irationalism şi antiintelectualism n-au prins defel în 
Europa francofonă. 

Sub impulsul lui Eugene Enriquez şi al lui Jean-Claude Rouchy, un periodic, scos 
de A.R.I.P., „Conexiuni”, s-a dorit loc al scrierilor şi dezbaterilor între universitarii 
şi practicienii lumii psihosociale francofone. 


4.6 Nişte analişti persecutați 


În timp ce şcoala psihanalitică engleză măsura dimensiunea imaginarului în gru- 
puri încă de la sfîrşitul anilor '40, in Europa Centrală o abordare psihanalistică s-a 
desfăşurat în grupuri de formare abia la sfîrşitul anilor '60. 

Didier Anzieu a povestit” despre desăvîrşirea grupului restrins care s-a constituit 
încetul cu încetul în jurul personalităţii sale charismatice şi cum a ajuns acesta la o 
lectură strict analitică. 


La psychologie sociale, Paris, P.U.F., a XVI-a ediţie, 1991 (prima ediţie: 1960); 
Introduction à la psychologie, Paris, P.U.F., a VI-a ediţie, 1981 (prima ediţie: 1973); 
Psychosociologie des affinités, op. cit., 1966 
C. Mertens, J. Morval: Du groupe à l’organisation, Bruxelles, De Boeck, 1977. 
S. Moscovici : 
(Ed.) Introduction à la psychologie sociale, vol. 2, La dynamique des groupes, Paris, Larousse, 1973 ; 
(Ed) Psychologie sociale, Paris, P.U.F., 1984; 
Psychologie des minorités actives, Paris, P.U.F., 1979. 

1. Cf. M. Pages: 
L'orientation non directive en pshychotérapie et en psychologie sociale, Paris, Dunod, 1965 ; 
La vie affective des groupes, Paris, Dunod, 1968; 
A. de Peretti: Liberté et relations humaines, ou l'inspiration non directive, Paris, Epi, 1966; 
M. Lobrot: L'animation non directive des groupes, Paris, Payot, 1974. 

2.J. Ardoino: Education et politique : propos actuels sur l'éducation, Paris, Gauthier-Villars, 1977 
(prima editie, 1963) ; 
D. Hameline: Du savoir et des hommes. Contribution à l'analyse de l'intension d'instruire, Paris, 
Gauthier-Villars, 1971 ; 

3. Cf. mai ales: 
G. Lapassade, R. Lourau: Clefs pour la sociologie, op. cit., 1971; 
Mendel: La sociopsychanalyse institutionnelle : une pratique et une théorie locales du pouvoir 
collectif, in Collectif: Sociopsychanalyse 7, 1978, pp.89-100 ; 
J.P. Poitou: La dynamique des groupes : une idéologie du travail, Paris, Editura C.N.R.S., 1978. 

4. D. Anzieu: Oedips presupus a cuceri grupul: Du désir de savoir dans l'histoire d'un groupe de 
moniteurs, in R. Kaés, D. Anzieu, A. Béjerano, H. Scaglia, R. Gori: Désir de former et formation du 
savoir, Paris, Dunod, 1976, pp.19-45 (p.19). 

În 1962 se constituie C.E.F.F.R.A.P. : Cercul de Studii Franceze pentru Formarea 
şi Cercetarea Activă în Psihologie. 

„Didier Anzieu a reunit în jurul său psihanalişti şi psihologi interesaţi să-şi 
confrunte cercetările... Către 1968, orientarea devine mai specific psihanalitică ; 
de fapt, s-a părut că psihosociologii aveau ca obiectiv esenţial ca un grup de for- 
mare să antreneze la participanţii săi o schimbare de atitudine si de comportament, 
o schimbare normativă şi un travaliu la nivelul conştientului. Orientarea psihana- 
litică vizează nu atît dobindirea unei ştiinţe, cît, mai ales, emergenta inconştientului 
într-un grup, ca fiecare să poată... adopta un mod de-a fi care să facă posibilă 
manifestarea de fenomene inconştiente, încercate şi interpretate de membrii 


soo 


grupului” . 


Încă putin timp şi, toti psihosociologii părăsind C.E.FF.R.A.P., au supravieţuit 
doar psihanaliştii. În realitate, orice proiect de învăţare a cooperării şi muncii în 
echipă, orice ambiţie de facilitare a schimbării sociale au fost abandonate. Ceea ce 
este numit fie „travaliu al fantasmei” fie „imaginar grupal” subiacent cererii, devine 
raţiunea de a fi ainstructorilor. 

Putin cite putin, grupul larg dobîndeste un loc din ce în ce mai important. Iluzie 
grupalä, transfer în grupul larg, fantasmă de spargere... este momentul intuitiilor 
strălucite şi, de asemenea, al analizelor pertinente, adesea suscitate de erorile de 
animare. 

La nivelul producţiei ştiinţifice a acestui grup instituit, care, ca atare, rămîne 
(asemeni grupului lewinian) un - grup de lucru cu preocupări pedagogice, echipa a 
adus contribuţii percutante : 

e ansamblul articolelor publicate în numărul special al „Buletinului de psiho- 

logie” din 1974; 

e imaginativul articolelor lui Anzieu reunite de: Grupul si inconştientul 

* cele două volume metodologice: Travaliul psihanalitic în cadrul grupurilor şi 

Grupul şi inconştientul, la care au colaborat Anzieu, Kaës, Béjerano, Ginoux, 

Missenard, Pontalio ; 

e ansamblul de concepte noi propuse ; 

* aplicaţiile abordării psihanalitice la formare, poveşti, mituri, ideologii, artă etc. 

Psihologiei lewiniene, care tratează grupul ca pe un sistem de energii şi de forte 
orientate spre realizarea unei sarcini, perspectiva psihanalitică îi opune grupul ca efect 
subiectiv, obiect al investiţiilor pulsionale, al reprezentărilor, loc şi formă a proceselor 
inconstiente... 


4.7 O perseverenta profesionalizare 


Dinamica grupurilor restrinse constituie, printre altele, o practicä de insertie si 
interventie in sinul grupurilor sociale, colectivitatilor, organizatiilor. Ca atare, ea este 
o meserie, pentru care e cazul sä ne pregätim pornind de la o formatie corespun- 
zatoare. 

Oferta formärilor „de grupuri”, sub forma sa exactă, se aseamănă cu un bazar’. 


1.R. Kaés : Interview entre R. Kaés et Adèle Nunziante Cesaro, tradus din italiană — Entrevista con René 
Kaës, Rivista italiana di Gruppo Analisi, II, 1, 1987, pp.93-99, (93). 

2. Pentru un rezumat (subintitulat „ghid al consumatorului”), de parcurs: G. Feiss: Mind therapies. 
Body therapies. A consumer's guide, Millbrae, California, Celestial Arts, 1979. 

Terenul animării grupurilor restrinse este străbătut de nenumärati incompetenti. 
Fiecare se crede autorizat sä facä nu importa ce, cu atit mai mult cu cit reprezentärile 
sociale ale dinamicii grupurilor rămîn contradictorii şi imprecise’. 

Utilizarea - în toate sensurile — de grupuri restrînse pentru a asigura cele mai 
diverse formaţiuni de ordine face imperioasă instaurarea unui curs exigent de formare 
în dinamica şi animarea grupurilor. 


„Există... numeroase centre care propun cicluri de formare. Dar este vorba în 
general de laboratoarem private, care nu pot... să asigure simultan o formare echili- 
brată şi în domeniul teoriei, şi în cel al practicii. De ce ar trebui să rezervăm teoria 
numai pentru profesorii Universităţii, — iar practica numai pentru „practicieni”, 
adică, concret, animatorilor care muncesc pentru organismele private ? Este posibil 
să se concilieze, în cadrul unui program de formare, necesarul recul conceptual şi 
indispensabila imersiune în concret ? "? 


Este obiectivul pe care şi l-a fixat, de douăzeci şi cinci de ani, Centrul de dinamică 
a grupurilor şi de analiză instituţională de la Universitatea Liège, propunind o formare 
pe termen lung de animator-formator dinamician de grupuri’. 

Formarea acoperă cîmpul animării relationale şi grupale. Formare de ciclul trei, 
ea este totuşi accesibilă, în anumite condiţii, autodidactilor fără probleme. Ea totali- 
zează mai bine de o mie de ore de activitate prestate în week-end şi seara, eşalonate 
pe durata a cel puţin trei ani. Metodologia este activă şi participativă, favorizînd 
capacităţile de animare a grupurilor cu sarcină în sînul organizaţiilor şi colectivi- 
tätilor, într-o perspectivă de schimbare socială. 

Programul şi speranţele de realizare sînt deosebit de exigente : din 1972, din cele 
aproximativ 950 de persoane care au început această formare, abia vreo 60 au obţinut 
recunoaşterea titlului de animator-formator dinamician de grupuri. 

Dacă la început era vorba de un proiect pedagogic fondat pe abordarea lewiniană, 
acest punct de vedere nu este în nici un fel exclusiv. Instructia specifică a membrilor 
echipei de formare garantează participanţilor lecturi analitice, sistemice, strategice, 
tranzactionale, institutionaliste etc. Acţiunea formatorilor se articulează în jurul unui 
proiect pedagogic comun, şi nu în jurul predominantei unei şcoli de gîndire, a unei 
ideologii sau a unei metodologii specifice. 


4.8 Prea mulţi necunoscuţi din toate părţile 


Monopolul anglo-saxon asupra ştiinţei este completat de un non-examen sistematic 
al surselor străine. Istoria dinamicii grupurilor restrînse pierde din vedere mulţi au- 
tori: care a fost rolul exact al italianului Bannizone în inventarea sociometriei şi al 
ungurului Petă în cea a psihodramei ? În cel mai bun caz, literaturile de limbă fran- 
ceză sau germană sînt relativ accesibile. În cel mai rău, ce ştim cu adevărat despre 
ceea ce se întîmplă în Tärile-de-Jos, în Danemarca, Suedia, în U.R.S.S., Mexic, în 
America de Sud, în Japonia? Absența unei asociaţii ştiinţifice internationale 
consacrate dinamicii grupurilor restrînse nu facilitează cu siguranţă difuzarea infor- 
matiilor. 


1.E. Enriquez: Mică galerie de portrete de formatori în criză de modele, Connexions, nr. 33, 1981, 
pp. 91-109. 

2.R. Rondeau: op. cit, pp. 141-142. 

3. O formare corespunzătoare există de asemeni de multă vreme in domeniul specializării in relaţii 
umane de la Universitatea din Sherbrooke; în plus, de cîţiva ani, anumite centre universitare din 
Qucbec desfăşoară cursuri de animare a grupurilor restrînse. 

5. Postfata 

Cine spune „dinamică” spune schimbări adaptive, posibilitatea de a institui. Cît 
despre cuvîntul grup, important este că urmează două linii de forţă, că exprimă simul- 
tan două realităţi : nodul şi cercul... îmbinare coezivă şi raporturi cu intenţie ega- 
litară. 

Dar atunci cum să nu evidentiem grupul restrîns sub unghiul unei psihologii a 
minorităţilor active ! : 

„Există epoci... în care obstinatia cîtorva indivizi, a cîtorva grupuri restrînse, 

pare să fie de ajuns pentru a crea evenimentul şi a decide cursul lucrurilor...'. 

Este un grup restrîns, îmbinat egalitar în jurul unui iniţiator charismatic, a cărui 
dinamică a instituit creştinismul şi a desăvârşit civilizaţia occidentală?. 

Pentru cei preocupaţi, înainte de orice, de durata lungă, dinamica grupurilor are 
încă destule zile înainte : , toate florile viitorului sînt în seminţele de azi ”. 


Traducere de Ioana Märäsescu 


1. S. Moscovici: Psychologie des minorités actives (publicată mai întîi în engleză sub titlul Social 
Influence and Social Change, 1976), Paris, P.U.F., 1979, p.9 

2. V. Maguire: La dernière Cène (étude de dinamique des groupes), Supliment al periodicului „Vie 
spirituelle”, 1969, nr.89. 


Relatiile intre grupuri: 


3 


Identitate sociala si identitate personala 


5 


Fabio Lorenzi-Cioldi, Willem Doise 


Problema 


„Identitatea” a devenit un obiect de investigaţie în psihologia socială atunci cînd aceasta 
din urmă s-a străduit s-o definească altfel decît făcînd apel la reprezentările actorilor 
sociali. Dicţionarul, de exemplu, pune identitatea alături de similitudine şi comunitate, 
unitate şi permanenţă şi o opune alteritätii, contrastului, diferenţei şi distinctiei. Aici, 
identitatea este proprietatea a ceea ce este identic. La James, Mead sau Cooley, dincolo de 
divergentele dintre ei, identitatea este deja clar situată la frontiera dintre individual şi 
colectiv, dintre persoane şi grupurile lor de apartenenţă. De fapt, ea se înrădăcinează în 
ceea ce, măcar la început, nu este identic şi se imbogáteste din această diferenţă (cf. Doise, 
Deschamps, Mugny, 1991). Începînd cu celebrele lucrări ale lui H. Tajfel (de exemplu, 
Tajfel, 1972; 1974; 1975; Tajfel & Turner, 1986), identitatea, atît pe plan individual, 
cît şi colectiv, este construirea unei diferenţe, elaborarea unui contrast, punerea în relief a 
unei alteritäti. Fără îndoială, acest autor a ancorat cel mai puternic fenomenele de iden- 
titate în relaţiile între un grup de apartenenţă şi un out-group. 

Vom aminti, într-o primă parte, etapele principale ale teoriei lui asupra relaţiilor între 
grupuri. Ea se bazează pe un model de tip gestaltist, dar vom arăta cum a evoluat acest 
model în contact cu problematica psihologiei sociale. Într-o a doua parte, ne vom ocupa 
de cercetările mai recente, derivate de la curentul cognitiei sociale şi care ne îndeamnă la 
o recapitulare, măcar parţială, a anumitor postulate ale teoriilor contemporane despre 
categorizare şi identitate socială, situate în filiatia gîndirii lui Tajfel. În fine, vom propune 
un model al relaţiilor între grupuri şi al legăturilor între identitate socială şi identitate 
personală, model ancorat, mai degrabă, în realitatea psihologică decît în modelele descrise 
în primele două părţi. 

PARTEA ÎNTÎI 


De la modelul psihofizic al accentuării contrastelor 
la modelul categorizării sociale 


Într-un studiu de pionierat, Bruner şi Goodman (1947) au arătat cum unii copii, mai 
ales cei provenind din mediile sărace, supraestimează diametrul monedelor în raport 
cu diametrul jetoanelor fără valoare, dar de mărime corespunzătoare. Tajfel (1957), 
care a lucrat în laboratorul lui Bruner, examinează vreo douăzeci de experienţe privi- 
toare la supraestimare în judecätile diferiților stimuli valorificati. Se dovedeşte că 
anumite experienţe, precum cea a lui Lysak şi Gilchrist (1955), despre judecarea mărimii 
bancnotelor de dolar, nu au regăsit efectul supraestimării. De ce? O regularitate în 
rezultatele acestor experienţe l-a pus pe Tajfel pe calea răspunsului corect. De cite ori 
erau de judecat serii de valori (monede de diferite mărimi, vase conținînd diverse 
cantităţi de zahăr candel), diferenţa dintre judecätile stimulilor extremi ai seriei era 
mai mare decît atunci cînd era vorba de stimuli asemănători, dar fără valoare (jetoane, 
vase conținînd nisip). Acest rezultat ar părea mai consistent decît supraestimarea 
însăşi: Bruner şi Rodriguez (1953), de exemplu, nu întîlneau deloc supraestimarea 
generală a mărimii monedelor în raport cu cea a jetoanelor metalice fără valoare ; 
dimpotrivă, ei observau o distanţă mai importantă între judecätile referitoare la mone- 
dele cele mai mici şi cele mai mari decît între judecätile referitoare la jetoane metalice 
de mărimi corespunzătoare (să semnalăm totodată că, în aceste experienţe, valoarea 
monedelor varia în funcţie de mărimea lor, ceea ce nu era cazul pentru bancnotele de 
dolar care au toate aceeaşi mărime). 

Atribuirea de diferite valori unui anumit număr de stimuli variind în funcţie de o 
caracteristică fizică (mărime, greutate) ar antrena, deci, un efect intraserial în jude- 
catile privind aceşti stimuli: diferenţele dintre stimuli sînt supraestimate, datorită 
unor caracteristici fizice care intretin o legătură sistematică cu valoarea lor. Accen- 
tuările diferenţelor în percepţie ar fi, deci, distorsiuni sistematice menite să evite 
confuziile în identificarea obiectelor de valori diferite. Este vorba deja de o ilustrare 
a intervenţiei unui metasistem de valori sociale în organizarea judecăților perceptive. 

Tajfel (1959, a) propune un model care să dea seamă de aceste efecte de accen- 
tuare a contrastului în judecätile privind stimulii fizici şi, în acest model, acordă un 
loc important rolului jucat de valori (cf. cadrului nr. 1). 


Cadrul 1. (Modelul contrastului, Tajfel, 1959 a ; 20-1) 


(1) Cînd, într-o serie de stimuli, o diferenţă de valoare este legată de variaţia 
unei dimensiuni fizice, diferenţele de poziţie pe această dimensiune vor fi 
considerate mai mari decît într-o serie de stimuli identici cu cei din prima serie, 
dar care nu posedă un atribut de valoare. 

(2) Cînd, într-o serie de stimuli, diferenţele de valoare există, dar nu au nici o 
legătură cu variaţia poziţiei lor pe o dimensiune fizică, aceste diferenţe de valoare 
nu vor avea nici un efect asupra judecăților emise în legătură cu raporturile de 
mărime. 

(3) Cînd o clasificare făcută pornind de la un alt atribut decît dimensiunea fizică 
de estimat este supraimpusă (în fr., surimposée, n. tr.) unei serii de stimuli, in aşa 

fel incit o parte a seriei tinde sä se regäseascä sistematic intr-o clasä si cealaltä 
parte în cealaltă clasă, estimările dimensiunilor fizice ale stimulilor apartinind unor 
clase distincte se vor deplasa în direcţiile determinate de apartenenţa de clasă ; 
toate acestea în comparaţie cu estimările făcute asupra unei serii identice, dar în 
care o asemenea clasificare nu este supraimpusă. 

(4) Cînd o clasificare făcută pornind de la un alt atribut decît dimensiunea fizică 
de estimat este supraimpusă unei serii de stimuli şi cînd nu există legătură sistema- 
tică între schimbările de mărime ale stimulilor şi atribuirea lor unor clase distincte, 
această clasificare nu va avea efect asupra judecării raporturilor de mărime dintre 
stimulii seriei. 

(5) Cînd o clasificare făcută pornind de la un alt atribut decît mărimea fizică de 
estimat este supraimpusă unei serii de stimuli, în aşa fel încît o parte a seriei tinde 
să se regăsească sistematic într-o clasă şi cealaltă parte în cealaltă clasă, şi cînd 
această clasificare are pentru subiect o valoare proprie sau pertinentä emoţională, 
estimările asupra mărimii stimulilor apartinind unor clase distincte se vor deplasa 
în direcţiile determinate de apartenenţa de clasă ; toate acestea în comparaţie cu esti- 
mările făcute asupra unei serii identice, dar în care o asemenea clasificare nu este 
supraimpusă. Această deplasare va fi mai pronunţată decît cea de la punctul (3). 

(6) Cînd o clasificare făcută pornind de la un alt atribut decît dimensiunea fizică 
de estimat este supraimpusă unei serii de stimuli, această clasificare avînd pentru 
subiect o valoare proprie sau pertinentä emoţională, fără ca modificările dimen- 
siunii fizice a stimulilor să aibă legătură sistematică cu atribuirea lor unor clase 
distincte, această clasificare nu va avea efect asupra judecării raporturilor de mă- 
rime dintre stimulii apartinind unor clase diferite. 


Procesul de categorizare 


Ni se pare cu totul nimerit să arătăm în ce fel acest model, elaborat iniţial pentru a da 
seamă de fenomenele de contrast în percepţia obiectelor, evoluează cînd se aplică 
judecăților asupra grupurilor sociale. 

În articolul din 1957, Tajfel sugerase deja existenţa legăturilor între fenomenele 
de accentuare a contrastelor în percepţia obiectelor fizice şi fenomenele de accentuare 
a contrastelor dintre categoriile sociale : 


„Cînd provocăm judecăţi privind anumite aspecte cuantificabile şi măsurabile 
ale stimulilor care aparţin unor categorii diferite, diferenţele de valoare sau de perti- 
nentä influenţează judecätile cantitative în sensul unei accentuări a diferenţelor 
obiective existente între stimuli (...). 

Aceste efecte ale categorizării la nivelul judecăților sînt, probabil, generale ; 
totuşi, este posibil să se accentueze, în special cînd judecätile se referă la di- 
mensiuni în care raporturile cantitative sînt, în acelaşi timp, raporturi de valoare. 
Fireşte, nu se va produce o accentuare a diferenţelor dintre dimensiunile unui tablou 
care ne place şi ale unui tablou care nu ne place. Dar, cînd este vorba de culoarea 
pielii, de mărimea sau de aspectul fetelor avînd o «valoare» socială, o accentuare a 
diferenţelor se va produce pentru cutare trăsături percepute drept caracteristice 
indivizilor apartinind unor categorii diferite.” (pp. 202-3) 


Mai multe experienţe au ilustrat valoarea euristică a acestor previziuni în domeniul 
enunturilor de opinii sau al persoanelor. Dacă, la origine, modelul avea drept obiect 

accentuarea contrastelor dintre membrii apartinind unor categorii diferite, Tajfel în- 
suşi l-a făcut să se ocupe şi de accentuarea asemănărilor între membrii aceleiaşi 
categorii. Accentuarea contrastelor dintre grupuri ar merge împreună cu accentuarea 
asemănărilor din interiorul grupului. 


Categorizarea socială 


Extinderea cea mai importantă a modelului s-a realizat atunci cînd a fost vorba să se 
studieze discriminarea comportamentală. Scopul celebrelor experienţe ale lui Tajfel 
asupra grupurilor minimale (Tajfel, Billig, Bundy şi Flament, 1971) era tocmai de a 
repera condiţiile minimale ale apariţiei unei discriminări intergrupuri în favoarea unui 
grup de apartenenţă. Inserati unor apartenente anodine, subiecţii acestor experienţe 
mergeau pînă la a renunţa la cîstiguri în valoare absolută numai pentru a stabili o 
distantare maximă faţă de celălalt grup. De atunci, aceste rezultate au fost constante 
într-un număr mare de experienţe (de exemplu, Tajfel, 1978). 

Originea explicatiei lui Tajfel, formulată în termeni de identitate socială, trebuie 
căutată în teoria formulată de Festinger (1954) despre procesele de comparare socială. 
Această teorie postulează la individ o nevoie de autoevaluare care, în anumite condiţii, 
nu poate fi realizată decît prin comparaţie cu alţi indivizi, destul de asemănători în 
privinţa caracteristicii ce trebuie evaluată. În aceste comparații, se manifestă o anu- 
mită asimetrie, căci individul are mereu tendinţa de a acţiona mai bine şi, astfel, se 
compară, de preferinţă, cu alţii care-i sînt uşor superiori în privinţa unei anumite 
capacităţi. 

Dar dacă, după teoria lui Festinger, comparatia socială este un proces interindi- 
vidual, teoria lui Tajfel se referă la comparații între categorii de indivizi. Ea se ocupă 
de aspectele identităţii sociale a indivizilor în raport cu apartenenţa la grupuri sociale. 
După Tajfel, individul îşi potoleşte nevoia de evaluare pozitivă graţie apartenentelor 
la grupuri pe care le evaluează pozitiv. Această evaluare este întotdeauna relativă, ea 
se efectuează, deci, în raport cu alte grupuri. Individul nu se limitează la a evalua 
bilanturile acestor comparații, el va încerca să facă aceste bilanturi pozitive, stabilind 
distantäri pozitive faţă de un alt grup, făcîndu-şi pozitivă categoria de apartenenţă pe 
o dimensiune pertinentă în situaţie. 


Diferentierea categorială şi covariatia 


O încercare de integrare a rezultatelor obţinute de Tajfel, dar si de alţi autori, mai 
ales Sherif (1966), a fost efectuată de către unul dintre noi, propunînd modelul dife- 
rentierii categoriale (Doise, 1976). 

Acest model relua distingerea tradiţională a trei aspecte ale realităţii psihologice : 
comportamentalul, evaluativul şi reprezentationalul (cf. cadrului nr. 2). Postulatul de 
bază al acestui model este că nu există comportamente intergrupuri care să nu fie 
însoţite şi de judecăţi evaluative, şi de reprezentări. Pe de altă parte, o judecată este 
deja un comportament, ea este întotdeauna o luare de poziţie cu privire la un alt grup 
Şi este deseori o justificare sau o anticipare a unui act în privinţa acestuia. Modelul 
diferentierii categoriale postulează că diferentierile la nivelul reprezentărilor cognitive, la 

nivelul evaluärilor si cel al comportamentelor sint legate intre ele si este suficientä o 
schimbare la unul dintre niveluri pentru a provoca o schimbare la celelalte douä. Am 
arätat experimental cä introducerea reprezentärii unor apartenente la douä categorii 
diferite ducea cu usurintä la o discriminare comportamentalä si evaluativä. Aceastä 
cauzalitate nu se exercită într-un singur sens. Ea are loc, poate mai uşor, si in celălalt 
sens: introducerea unei divergențe la nivelul comportamental, creînd, de pildă, un con- 
flict de interese, va fi însoţită de o accentuare a diferenţelor la nivelul judecăților 
evaluative şi al reprezentărilor, iar introducerea unei convergente la nivelul comporta- 
mental, creînd scopuri supraordonate, va diminua, aşa cum a arătat Sherif (1966), dife- 
rentierile evaluative şi reprezentationale. 


Cadrul 2. (Modelul diferentierii categoriale, Doise, 1976, p. 147) 


(1) Diferentierile anumitor aspecte ale realităţii sociale se produc în legătură cu 
alte diferențieri ale acestei realităţi, tot aşa cum, după modelul procesului de cate- 
gorizare, anumite diferențieri în judecätile perceptive se produc în legătură cu alte 
diferențieri percepute. 

(2) Diferentierea categorialá dá loc unor diferențieri de ordin comportamental, 
evaluativ şi reprezentational. 

(3) Diferentierea categorială se realizează la fel de bine în interiorul domeniilor 
legate de comportamente, evaluări şi reprezentări, ca şi între aceste domenii. O 
diferenţiere într-unul din aceste domenii poate fi articulată cu o diferenţiere într-un 
alt domeniu dintre cele menţionate. 

(4) Cînd există o diferenţiere la unul dintre cele trei niveluri (comportamental, 
evaluativ sau reprezentativ), există tendinţa de a crea diferențieri corespunzătoare 
la celelalte două niveluri. 

(5) Diferenţierea nivelului comportamental exercită o determinare mai puternică 
în geneza altor determinări decît diferentierile celorlalte două niveluri. 

(6) Diferentierile provocate prin insertii sociale diferite, dar comune mai multor 
indivizi, unesc diferenţierile individuale cu diferentierile sociale. Diferentierea ca- 
tegorială este, deci, un proces psihosociologic unind activităţile individuale cu 
activităţile colective prin intermediul evaluărilor şi al reprezentărilor intergrupuri. 


Totodată, într-o serie de experienţe realizate pentru a ilustra acest model, s-a 
produs un rezultat care părea, la început, o ciudätenie în comparaţie cu toate modelele 
existente. Într-o condiţie experimentală a lui Deschamps şi Doise (1979), cînd era 
introdusă o diferenţiere netă între o categorie de băieţi şi una de fete, nu observam 
numai diferenţa aşteptată dintre evaluările performanţelor celor două categorii, ci şi, 
în cazul băieţilor, o diferenţiere foarte netă între performanţele lor individuale şi cele 
ale celorlalţi băieţi. De atunci, Deschamps (1977, 1984; Deschamps şi Lorenzi-Cioldi, 
1981; Deschamps şi Volpato, 1984) a arătat de mai multe ori cá o accentuare a dife- 
rentelor dintre sine şi ceilalţi membri ai grupului şi o accentuare a diferenţelor dintre 
grupuri pot covaria. 

În legătură cu aceasta, Deschamps (1984) a formulat ipoteza covariatiei: într-o 
anumită măsură, dinamicile situate la nivelul interindividual ar fi asemănătoare dina- 
micilor situate la nivelul intergrupuri. Astfel, tensiunea între cooperare şi competiție, 
la nivelul intergrupuri, este similară şi determină efecte analoage tensiunii între 
fuziune şi individualizare, la nivelul interpersonal. A intensifica experimental un pol 
la un nivel ar antrena o intensificare a polului corespunzător la alt nivel. Deci, această 
concepţie postulează o dinamică opusă celei a procesului de categorizare, în măsura 

în care ea face să varieze concomitent diferenţele între indivizi şi între grupuri. Pentru 
a da seama de complexitatea fenomenelor de diferenţiere între grupuri şi între indivizi 
şi a fenomenelor de identitate socială, se pune problema de a şti dacă trebuie să 
abandonăm modelele actuale ale diferentierii categoriale. 


PARTEA A DOUA 


Abordări sociocognitive 


Lucrările lui Tajfel sînt cele care au impulsionat elaborarea unor teorii ale identităţii 
sociale, reanimind antagonismul dintre componentele personale şi cele colective ale 
identităţii individuale. Bazîndu-se pe propoziţia conform căreia identitatea socială a 
individului este partea conceptului de sine care decurge din apartenenţa lui la grupuri, 
Tajfel, apoi Turner au urmat programul de cercetări asupra grupurilor minimale, 
arătînd că simpla plasare a indivizilor în grupuri care nu au viaţă proprie este sufi- 
cientă pentru a declanşa comportamente de diferenţiere : indivizii măresc la maxi- 
mum contrastul dintre grupul lor şi out-group şi aceasta, cîteodată, în detrimentul 
cîştigurilor lor în valoare absolută, atît personale, cit şi colective. Motivația indi- 
viduală de a căuta o distinctivitate personală, pozitiv evaluată, este, de-acum încolo, 
considerată drept responsabilă de fenomenele de discriminare intergrupuri. Tajfel 
imbogáteste această propoziţie, introducind o distincţie între comportamente si re- 
prezentări interindividuale şi intergrupuri (Tajfel, 1975; Tajfel şi Turner, 1986). 
Acestea sînt opuse pe un continuum. La primul pol, denumit Eul sau variabilitatea, 
indivizii ar acţiona pe baza caracteristicilor proprii (identitate personală) ; la celălalt 
pol, Grupul sau uniformitatea, indivizii ar acţiona pe baza caracteristicilor comune 
(identitate socială). Astfel, continuumul situează separatia dintre personal şi colectiv 
în problematica identităţii sociale. Dar, dacă factorii care supraveghează oscilarea 
indivizilor între aceşti doi poli sînt, la început, conceptualizati ca fiind de natură 
sociologică (vizibilitatea clivajelor intergrupuri, stabilitatea şi legitimitatea lor), mai 
tîrziu ei vor fi conceptualizati pe un plan pur cognitiv. Noţiunea de depersonalizare 
(Tajfel, 1978; Turner, 1981) descrie această trecere de la identitatea personală la 
identitatea socială. Este vorba de un proces psihologic care conduce la mai multă 
uniformitate şi omogenitate a comportamentelor şi a reprezentărilor într-un grup, la 
fuziunea sinelui şi a celuilalt si la interschimbabilitatea lor, la o evidenţă (fr. : saillance) 
mai slabă a identităţii personale în favoarea identităţii colective. Ideea de deperso- 
nalizare va fi inclusă, mai tîrziu, într-o teorie sociocognitivă a identităţii sociale 
(Turner, Hogg, Oakes, Reicher & Wetherell, 1987) care stabileşte o ierarhie a celor 
trei niveluri principale de categorizare a eului. Aceste niveluri sînt inclusive şi se 
ordonează în funcţie de o succesiune verticală. La nivelul cel mai înalt, individul se 
identifică cu specia, în calitate de fiinţă umană. La nivelul intermediar, el este mem- 
brul unui grup, iar opoziţia acestui grup faţă de alte grupuri este primordială ; acest 
nivel corespunde polului reprezentărilor intergrupuri, conceptualizat de Tajfel. În 
sfîrşit, la nivelul inferior al ierarhiei, individul se defineşte prin diferenţele fata de 
alte fiinţe particulare ; acest nivel corespunde polului interpersonal al lui Tajfel. După 
teoria autocategorizării, un „antagonism funcţional” ar comanda articularea nive- 

lurilor de categorizare. Antagonismul ar contribui, mai ales, la depersonalizarea in- 
dividului atunci cînd el abandonează o reprezentare de sine bazată pe ceea ce-l dife- 
rentiazä de celălalt, pentru a se defini ca membru al unui grup distinct de alte grupuri. 
Astfel, 


„factorii care sporesc evidenţa categorizării in-group/out-group tind să sporească 
identificarea (similitudine, echivalență, interschimbabilitate) eului cu ceilalţi mem- 
bri ai grupului (şi diferentierile fata de membrii altui grup) si, din acest motiv, 
depersonalizează eul pe dimensiunile stereotipe care caracterizează grupul de 
apartenenţă (...). Depersonalizarea percepţiei de sine este procesul care subîntinde 
fenomenele grupale” (Turner ef al., 1987, p. 50). 
Contrariul, personalizarea eului, care se practică la nivelul subordonat al diferen- 
tierilor interindividuale, ar determina un fel de atomizare a percepţiei sociale. Astfel, 
definiţii de sine, corespunzind simultan unor niveluri de categorizare diferite, ar con- 
stitui nişte contradicții în termeni. 

Cu preţul unei simplificări, se poate spune că diversele modele teoretice ale iden- 
titätii sociale sînt tot atîtea variatiuni în jurul unui nucleu stabil postulind excluderea 
reciprocă, non-concomitenta componentelor personale şi colective ale identităţii indi- 
viduale (cf. Lorenzi-Cioldi & Dafflon, în curs de apariţie). Majoritatea lucrărilor 
postulează, cu ajutorul unor instrumente conceptuale distincte, separarea celor două 
aspecte ale identităţii. Teoria identităţii sociale a lui Turner şi a colaboratorilor săi se 
singularizează, în sensul că pretinde o mare generalitate a cîmpului de aplicaţie, şi 
este extremă în consecinţele ei, de exemplu atunci cînd vrea să explice efectele de 
influenţă socială (vezi cadrul nr. 3). 


Cadrul 3. (Identitate şi influenţă socială, Turner, 1981, p. 108) 


(1) Individul se defineşte ca membru al unei categorii sociale date. 

(2) Individul elaborează sau învaţă normele stereotipe ale acestei categorii. El 
verifică faptul că anumite forme de comportament sînt atribute specifice ale unei 
apartenente categoriale. Anumite comportamente însuşite, aşteptate sau dorite sînt 


utilizate pentru a defini o categorie drept diferită de alte categorii. 

(3) Individul îşi atribuie aceste norme în acelaşi fel în care îşi atribuie alte 
caracteristici stereotipe ale categoriei, cînd apartenenţa lui categorială devine psi- 
hologic evidentă. Astfel, comportamentul lui devine mai normativ (conformist) 
cînd apartenenţa lui categorială devine frapantă. 


În continuare, vom examina ceea ce se întîmplă cu postulatul antagonismului din- 
tre personal şi colectiv, pe care se bazează teoria lui Turner, cînd se abordează dina- 
micile relaţiilor între grupuri din unghiul a ceea ce numim efectul de omogenitate a 
out-group-ului. 


Ei toti se aseamănă, dar noi toti sîntem diferiţi... 


Efectul de omogenitate a out-group-ului poate fi definit drept tendinţa membrilor unui 
grup de a percepe şi de a judeca pe membrii acestui grup în mod mai diversificat şi 
eterogen decît cum o fac membrii out-grup-ului. În cursul ultimului deceniu, feno- 
menul a făcut obiectul a numeroase investigaţii empirice şi a primit mai multe 

explicaţii. Deşi nu este momentul să le tratăm pe toate aici (pentru excelente inven- 
tarieri, v. Quattrone, 1986; Sedikides & Ostrom, 1993), să reamintim numai că 
majoritatea lor fac apel la factori pur cognitivi. Astfel, anumiţi autori invocă intimi- 
tatea şi, deci, familiaritatea pe care membrii unui grup le intretin cu alti membri ai 
grupului lor (de exemplu, Linville, Salovey & Fischer, 1986). Alţii, bazindu-se pe 
teoriile categorizării în prototipuri şi exemplare, invocă folosirea nivelurilor de catego- 
rizare diferite pentru a coda (Ostrom, Carpenter, Sedikides & Li, 1993) sau pentru a 
actualiza (Judd & Park, 1988) informaţiile privind membrii celor două grupuri. Anu- 
mite explicaţii fac apel la dinamici de interacţiune socială. Astfel, pentru Wilder (1986), 
care continuă aici lucrările lui Campbell (1956) şi ale lui Tajfel (1981), dezindivi- 
dualizarea out-group-ului, uniformizarea şi, cîteodată, dezumanizarea lui permit indi- 
vizilor, pe de o parte, să-şi justifice comportamentele discriminatorii cu privire la 
membrii acestui grup şi, pe de altă parte, să le respingă diversitatea şi să întreţină 
iluzia că le-ar putea anticipa acţiunile cu uşurinţă. 

Or, credem că numeroasele dezbateri teoretice în jurul fenomenului de omoge- 
nizare a out-group-ului, în contrast cu relativul consens al explicatiilor date identităţii 
sociale în termenii antagonismului dintre personal şi colectiv, ţin, într-o anumită mă- 
sură, aşa cum vom vedea în secţiunea următoare, de abundența rezultatelor empirice 
discordante obţinute in acest caz. Efectul de omogenitate a out-group-ului si, cu atit 
mai mult, multiplele lui variaţii ne obligă să recunoaştem insuficienţa modelelor ac- 
tuale ale identităţii sociale şi trebuie să ne îndemne la elaborarea unor noi soluţii. 

Variatiile ca atare în reprezentarea omogenitatii grupurilor pun probleme teoriilor 
curente ale identităţii sociale. Aşa cum relevă Lorenzi-Cioldi (1993), Mullen si Hu 
(1989) şi Simon (1993), modelele lui Tajfel şi, apoi, ale lui Turner nu fac distincţii 
teoretice între „eu” şi ,,ceilalti” indivizi atunci cînd sînt în joc apartenentele. Catego- 
rizarea în grupuri este privită ca producînd, în acelaşi timp, accentuarea diferenţelor 
dintre grupuri şi accentuarea similitudinilor în grupuri (în grupul de apartenenţă, ca 
si în out-group). Cu alte cuvinte, cu ajutorul acestor modele, se prezice că, odată cu 
procesul de depersonalizare, variabilitatea percepută în fiecare din grupuri este mai 
scăzută şi identică în ambele grupuri. Astfel, aşa cum susţine Kelly (1989), caracterul 
evident al diferitelor niveluri de categorizare variază în funcţie de contextul compa- 
ratiei. Contextul de comparaţie intergrupuri, întreţinut prin sarcina de evaluare a 
membrilor out-group-ului, ar face mai frapantă identitatea în calitate de membru al 
unui grup (şi ar promova astfel percepţia stereotipizată de sine). Contrariul, deci 
contextul de comparaţie interindividuală, întreţinut prin sarcina de evaluare a mem- 
brilor propriului grup, ar face mai frapantă identitatea în calitate de fiinţă singulară 
(şi ar slăbi astfel percepţia stereotipizată de sine). Dar datele mai multor experienţe 
nu îndreptăţesc o concluzie atit de îndrăzneață: dimpotrivă, aceste date arată, de- 
seori, o diversificare a grupului de apartenenţă (diferenţiere interpersonală sau între 
subgrupuri de indivizi şi personalizare a eului), instaurîndu-se în acelaşi timp cu o 
percepţie nediferentiatä, colectivă a celuilalt grup. 

Se pare că ar fi util să ne ocupăm de condiţiile în care propoziţiile teoriei 
identităţii sociale se dovedesc a fi simplificatoare. 

Eu vs. celälalt si in-group vs. out-group 


Există multi factori care ne obligă să ne gindim la posibilitatea de a folosi simultan 
diferite niveluri de categorizare şi, în consecinţă, la personalizarea individului şi omo- 
genitatea grupurilor. Totodată, trebuie să constatăm că aceşti factori sînt cuprinşi în 
cadre explicative de însemnătate mai restrinsá decît cel propus prin teoria identităţii 
sociale a lui Turner şi a colegilor săi. 

Să ne ocupăm, mai întîi, de o explicaţie care face din indivizi o categorie aparte, 
definindu-se în raport cu alte categorii individuale. Conform unei asemenea concepţii, 
eul nu este necesarmente ameninţat cu ocazia unei confruntări între grupuri. O dife- 
rentiere în termeni de ,eu” si „celălalt” şi o diferenţiere în termeni de „noi” si „ei” 
ar coexista (Deschamps, 1984; Deschamps & Lorenzi-Cioldi, 1981 ; Simon, 1993; 
v. şi Brewer, 1991). De la Fromkin (1972) si, mai ales, de la Codol (1984) încoace 
studiile empirice au pus în evidenţă faptul că individul îşi poate ancora unicitatea 
personală în grupul de apartenenţă (de exemplu, concepîndu-se drept cel mai bun 
reprezentant al normelor care guvernează grupul). De altfel, aşa cum afirmă Ostrom 
şi Sedikides (1992, p. 538) şi cum au demonstrat experimental Park şi Judd (1990), 
indivizii tind să generalizeze percepţia propriei lor unicitäti mai mult la ceilalţi mem- 
bri ai grupului lor decît la membrii celuilalt grup. În schimb, eterogenitatea relativă a 
membrilor grupului de apartenenţă îi protejează contra acuzatiei emanînd de la 
out-group de a fi supuşi unei distorsiuni comune. 

În spirit asemănător, lucrările lui Brewer (Brewer, Dull & Lui, 1981 ; Brewer & 
Lui, 1984) indică, pentru populaţii de tineri şi de persoane virstnice, funcţionarea 
unui sistem categorial complex, cu trei componente : o diferenţiere între subgrupuri 
în interiorul grupului de apartenenţă - subgrupul cel mai apropiat de individ fiind cel 
mai eterogen - şi opoziţia grupului de apartenenţă în ansamblul său faţă de un 
out-group considerat foarte omogen. Cercetările lui Marques (1986) asupra efectului 
„Oaia neagră” arată cá, pentru membrii unui grup, un mod de a se distanţa faţă de un 
alt grup poate consta în distantarea de membrii propriului grup care nu respectă 
suficient normele ce guvernează grupul. Mai mulţi cercetători (Maass, Salvi, Arcuri 
& Semin, 1989; Mackie & Worth, 1989; Hewstone, 1989) s-au străduit să de- 
monstreze experimental că această asimetrie poate fi inversată: pentru caracteristici 
favorabile, în cazul in-group-ului, ar fi utilizate categorii generale, în timp ce, pentru 
aceleaşi caracteristici, membrii out-group-ului sînt diferentiati mai mult : cei mai buni 
dintre ei constituie cazuri speciale sau categorii particulare. Bineînţeles că, în cazul 
interpretării informaţiilor defavorabile, categoriile particulare de raţionament sînt uti- 
lizate pentru in-group şi categoriile generale pentru out-group. 

Să analizăm acum o explicaţie care trimite la reprezentarea contextului grupal 
însuşi. În mai multe experienţe care fac apel la paradigma grupurilor minimale, 
Wilder (1986) subliniază rolul jucat de non-similitudinea membrilor unui grup faţă de 
membrii unui out-group. 


„În ultimă instanţă, membrii unui grup n-au nimic altceva în comun decît faptul 
că nu posedă caracteristicile out-group-ului (...). Nu poate fi trecut cu vederea rolul 
jucat de similitudinea in-group, dar mai multe studii arată că subiecţii tind să deo- 
sebească in-group-ul de out-group, chiar dacă ştiu că membrii grupului lor susţin 
opinii diverse (...). Identitatea socială este clădită în mod evident pe umerii 
out-group-ului.” (Allen, Wilder & Atkinson, 1983, p. 113). 

Astfel, argumente teoretice şi empirice dovedesc că diferenţierea în grupul de 
apartenenţă si indiferentierea in out-group coexistă uneori. Noi articulări ale nive- 
lurilor de categorizare - pe care teoria identităţii sociale le-a conceptualizat ca fiind 
strict inclusive şi, deci, ordonate vertical — pot fi concepute. 


Pluralitatea configuratiilor identităţii 


Dacă efectul de omogenitate a out-group-ului nu poate fi ignorat de către o teorie a 
identităţii sociale, examinarea rezultatelor empirice lasă să se vadă numeroase mo- 
dulatii ale intensității lui si, cîteodată, chiar inversarea lui. Mullen si Hu (1989) 
găsesc, efectuînd o meta-analiză - bazată însă pe un număr mic de cercetări - cá 
efectul este prezent, dar are o mică amplitudine, căci este considerabil modulat de 
mărimea grupurilor: ar exista un efect specific de „omogenitate a minorităţilor”. 
Ostrom & Sedikides (1992), cu ocazia unei inventarieri amănunțite, pun în evidenţă 
dificultăţile în a obţine efectul în studiile făcute cu ajutorul grupurilor minimale mai 
degrabă decît naturale. Judd şi Park (1988) consideră că direcţia efectului depinde de 
tipul de măsură utilizat şi de situaţiile în care măsura este efectuată. Studiul lui Judd 
şi Park merită evocat, căci arată că un grup poate fi perceput simultan ca o entitate 
omogenă şi ca o colecţie de indivizi foarte diferiţi între ei. Inducînd apartenente 
minimale, autorii găsesc că această competiţie intergrupuri determină omogenitatea 
out-group-ului (măsurată prin judecăţi referitoare la grupul ca atare) şi că, în acelaşi 
timp, ea îi face pe subiecţi să-şi amintească mai bine trăsăturile de personalitate ale 
fiecărui membru din grup (măsura este aici o sarcină de reamintire liberă). În acest 
fel, omogenizarea relativă a out-group-ului şi particularizarea membrilor care compun 
grupul covariază. Situaţia de competiţie îi face pe subiecţii acestei experienţe să se 
bizuie concomitent pe cel puţin două niveluri de categorizare a celuilalt. Omogeni- 
zarea globală a out-group-ului pare să justifice discriminarea intergrupuri, dar perso- 
nalizarea celuilalt este, după toate aparențele, mai utilă în vederea ducerii la bun 
sfîrşit a competiţiei. Autorii preconizează un model în care indivizii înmagazinează în 
memorie informaţii legate şi de exemplare, şi de grupuri: 

„Credem cel putin că rezultatele noastre susţin un model în care judecätile 
referitoare la grup nu ar fi direct şi necesar legate de judecätile referitoare la mem- 
brii individuali ai grupului” (pp. 777-8). 

Cîteodatä, percepţia categorială a unui grup este compatibilă cu individualizarea 
membrilor grupului. Or, fenomenul a fost observat de autori a căror orientare teo- 
retică nu este favorabilă, totuşi, noilor articulări ale individualului şi colectivului. 
Fiske şi colaboratorii săi (v. Fiske şi Neuberg, 1990), de exemplu, susţin ideea unui 
continuum care merge de la percepțiile categoriale la percepțiile individualizate ale 
eului şi ale celuilalt. Dar rezultatele studiilor lor arată că, atunci cînd subiecţii judecă 
persoane, ei asociază referenti colectivi unor atribute personale. Într-unul din ele 
(Fiske, Neuberg, Beattie & Milberg, 1987), subiecţii trebuiau să-şi facă o impresie în 
legătură cu patru ţinte (un comanditar, un artist, un medic şi o persoană fără alte 
precizări). Fiecare ţintă era descrisă prin cîteva trăsături consistente (de exemplu, 
artistul este creator), inconsistente (medicul este incompetent) sau nepertinente (co- 
manditarul este de talie medie). Subiectii examinau descrierile şi, astfel, verbalizau 
ceea ce le trecea prin minte. Relatările subiecţilor au fost apoi analizate cu ajutorul 
unei grile, separind referentii colectivi (menţiuni de apartenente ale țintei) si 

personalizati (träsäturile de caracter ale tintei). Autorii se asteptau la excluderea reci- 
procä a acestor referenti tinind de aceeasi tintä, mai precis : pe de o parte, utilizarea 
informatiei categoriale trebuia sä fie maximä pentru tintele descrise prin träsäturi 
consistente din categoria lor ; pe de altä parte, utilizarea informatiei personale trebuia 
să fie maximă pentru ţintele descrise într-un mod inconsistent, fără să corespundă, 
deci, aşteptărilor asociate categoriei de apartenenţă. Dar rezultatele arată că dacă 
folosirea informaţiilor personale sporeşte într-adevăr în funcţie de inconsistenta descri- 
erilor, folosirea informaţiilor categoriale este, în toate cazurile, ridicată. Perceperea 
țintelor în calitate de membri ai unui grup nu exclude nicidecum personalizarea lor. 

Inconsistentele efectului de omogenitate a out-group-ului, ce aşteaptă să fie re- 
zolvate, au apărut şi în studiile care solicită judecăţi asupra apartenenţei sexuale a 
subiecţilor : unele studii atestă efectul (de exemplu, Park & Rothbart, 1982 ; Park & 
Judd, 1990), altele nu pun în evidenţă nici un efect (de exemplu, Taylor, Fiske, Etcoff 
& Ruderman, 1978), altele produc interacțiuni mai complexe (Lorenzi-Cioldi, 1993 ; 
Lorenzi-Cioldi, Eagly & Stewart, în pregătire ; Linville, Fischer & Salovey, 1989; 
Park & Judd, 1990). Fireşte, simpla modulație a intensității efectului de omogenitate 
a out-group-ului nu ridică obstacole de netrecut în faţa modelelor explicative curente 
ale identităţii, dar inversarea acestui efect pentru anumite grupuri, adică omogenitatea 
relativă a in-group-ului, pune mai multe probleme. Dacă raportul numeric între gru- 
puri şi păstrarea identităţii sociale pozitive sînt deseori invocate pentru a da seamă de 
această inversiune (de exemplu, Simon, 1992 ; Simon & Brown, 1987; pentru expli- 
catii apropiate, v. Kelly, 1989; Stephan), rarele încercări de teoretizare vizînd 
concilierea acestei inversiuni invocă statutul social al grupurilor aflate faţă în fata. În 
consecinţă, totul se petrece, de cele mai multe ori, ca şi cum membrii cu un statut 
social inferior (deseori, femeile) s-ar percepe şi ar fi percepuți ca fiind mai omogeni 
decît membrii cu un statul social superior (deseori, bărbaţii). 

Apelul la statutul social al grupurilor pare în măsură să concilieze rezultatele 
eterogene, explicate, de obicei, cu ajutorul modelelor cognitive ce au o sferă mai 
restrinsá de aplicaţie. O ilustrare frapantá o constituie dezbaterea asupra explicatiei 
efectului de omogenitate a out-group-ului în termeni de modalităţi distincte de catego- 
rizare (în prototipuri pentru out-group, în exemplare pentru in-group) sau în termeni 
de familiaritate (presupusă mai accentuată faţă de ceilalţi membri ai grupului de apar- 
tenentä). După ce au explicat relativa omogenitate a grupurilor cu statut inferior, 
Park, Ryan şi Judd (1992) reabilitează ideea modalitätilor distincte de categorizare 
pentru in-group si out-group, afirmind că membrii grupurilor cu statut inferior au 
interesul să elaboreze reprezentări complexe ale out-grup-ului dominant, incluzînd, 
mai ales, persoane şi subgrupuri : 

„Dacă in-group-ul şi out-group-ul nu au aceeaşi putere şi acelaşi statut, este 
posibil ca grupul cu statut inferior să organizeze informaţia care se raportează la 
in-group şi la out-group în subgrupuri semnificative, căci este mai util, în timp ce 
grupul cu statut superior nu stabileşte asemenea subgrupuri decît în legătură cu 
in-group-ul.” (p. 566) 

Motivul pentru care se diferenţiază dominantii pe bază individuală ar decurge din 
faptul că aceştia, în multe situaţii, orientează si stăpînesc interacţiunea socială cu 
dominatii (Messick & Mackie, 1989). În ceea ce-i priveste pe Linville, Salovey si 
Fischer (1986), ei se bazează pe o idee analoagă atunci cînd, apărînd explicaţia con- 
curentă a familiaritätii, afirmă că membrii minorităţilor „cultivă mai mult familiaritatea 
cu out-group-ul majoritar decît cu propriul lor grup” (p. 202), tocmai pentru că s-au 

obişnuit să le acorde mai multă atenţie în cursul interacțiunilor în care îşi asumau un 
rol subordonat. Astfel, dacă statutul nu este invocat niciodată ca o variabilă explicativă în 
modelele lor asupra omogenitätii out-group-ului, el este deseori invocat pentru a da 
seamă, prea tîrziu, de anomaliile şi de faptele singulare prezente în rezultatele obser- 
vate. Ideea care face din statutul social un element unificator al mai multor teorii 
concurente se manifestă, totodată, în domeniul studiilor asupra relaţiilor între sexe. 
Aici, această idee este cunoscută mai bine ca ipoteza opresiunii (Henley, 1973; 1977). 


„Rolul de dependent, cîteodată de simplu observator, la care femeile sînt limitate 
de multe ori, le poate întări sensibilitatea cu privire la comportamentele dominan- 
tilor, ceea ce le este necesar supravieţuirii. Această atenţie deosebită îndreptată spre 
ceea ce i se întîmplă celuilalt — acest antrenament îndelungat, adesea inconştient, al 
aptitudinii de a acorda o atenţie minuțioasă expresiilor şi mişcărilor celuilalt, care 
merge dincolo de empatie - a fost numită in cultura occidentală intuiție feminină. ” 

(Brown, 1990, p. 230) 


Luciditatea excluşilor - formula aparţine lui Bourdieu (1990, p. 24) — ar fi tocmai 
consecinţa încorporării unei relaţii de dominare. Opresiunea îngăduie să se prezică 
absenţa sau inversiunea efectului de omgenitate a out-group-ului la dominați, si pre- 
zenta lui în cazul dominantilor. 


Puncte de vedere asupra identităţii de sine 


Articularea componentelor personale şi colective ale identităţii individuale apelează 
la un raport între grupuri cu statuturi diferite. Aşa cum am demonstrat într-o lucrare 
anterioară (Lorenzi-Cioldi, 1988), apartenenţa sexuală ilustrează convenabil un ra- 
port intergrupuri asimetric. Într-un studiu mai recent, am cerut unor bărbaţi şi unor 
femei să se descrie şi să-l descrie pe celălalt cu ajutorul mai multor criterii bipolare, 
în raport cu temperamentele sexuate (de exemplu, îi place să ia iniţiative vs. îi place 
să urmeze iniţiativele altcuiva ; spune lucrurile abrupt vs. spune lucrurile cu tact). 
Cei doi poli ai fiecărui criteriu erau separati de o scară cu şapte puncte, cu ajutorul 
căreia subiecţii judecau un anumit număr de ţinte (eu însumi cum sînt acum, bărbaţii 
în general, femeile aşa cum se văd pe ele însele etc.). Aici vor fi menţionate două 
aspecte legate de reprezentările reciproce ale bărbaţilor şi femeilor, aspecte inspirate 
dintr-un studiu de Snodgrass (1985) (pentru mai multe detalii, a se vedea Lorenzi- 
-Cioldi, 1994). 

Primul aspect se înrudeşte cu o sensibilitate de tipul celălalt se vede (exprimînd 
capacitatea unui subiect de a resimti felul în care se percepe celălalt). Autodescrierile 
medii furnizate de femei asupra fiecărei dimensiuni (răspunsuri ale femeilor despre 
tinta: eu cum sînt acum) au fost corelate cu descrierile bărbaţilor asupra femeilor 
(răspunsuri ale bărbaţilor despre ţinta : femeile cum se văd pe ele însele). Coeficientul 
de corelaţie este ridicat (0,75). Coeficientul corespunzător (răspunsurile bărbaţilor : 
eu cum Sînt acum, corelate cu răspunsurile femeilor: bărbații cum se văd pe ei înşişi) 
s-a dovedit nul. Amploarea distanţei dintre aceste corelaţii atestă că femeile, şi numai 
ele, se descriu în felul în care bărbaţii înşişi le percep. În consecinţă, bărbaţii ghicesc 
corect felul în care femeile îşi descriu propriul eu, în timp ce eul masculin pare ilizibil 
pentru femei. Să ne ocupăm de calculele corespunzătoare celui de-al doilea aspect al 
reprezentărilor reciproce care se înrudeşte cu o sensibilitate de tipul celdlalt mă vede 
(exprimând capacitatea subiectului de a resimti felul în care îl percepe celălalt). Pe de 

o parte, descrierile medii ale femeilor cu privire la out-group (räspunsurile femeilor : 
bărbaţii in general) au fost corelate cu descrierile bărbaţilor înşişi pe care ei le impută 
femeilor (răspunsurile bărbaţilor: eu, asa cum mă văd femeile). Această corelaţie dă 
o valoare nulă. Pe de altă parte, coeficientul corespunzător (răspunsurile bărbaţilor : 
femeile în general, cu răspunsurile femeilor: eu, asa cum mă văd bărbaţii) atinge, 
din nou, o valoare ridicată. Aici, indicatorii sugerează că femeile, mai mult decît 
bărbaţii, decodează sentimentele membrilor out-group-ului cu privire la ele. Pe scurt, 
bărbaţii au acces la modul în care femeile se percep ele înseşi (femeile se descriu 
folosind judecăţi furnizate de bărbaţi) ; femeile consideră că judecätile bărbaţilor 
asupra lor sînt legate de utilizarea unor cunoştinţe generale, stereotipizate care, apli- 
cîndu-se unui individ în particular, se aplică grupului feminin în totalitate. 

O stare de subordonare, reprezentată aici prin apartenenţa la grupul feminin, sti- 
mulează, în definitiv, cunoaşterea de sine, dar aceasta prin intermediul privirii pe 
care membrii celuilalt grup o îndreaptă asupra grupului de apartenenţă în ansamblul 
lui. Unei categorizări de sine a dominatului pe dimensiunea apartenenţei (identitate 
socială) îi este asociată o categorizare a dominantului pe dimensiunea personalizării 
(identitate personală). 


Identitate socială şi originalitate 


Într-o anumită măsură, procesele considerate, de obicei, responsabile de efectul unei 
mai mari omogenitati a out-grup-ului (o mai mică familiaritate cu membrii lui, o 
complexitate mai redusă a reprezentărilor acestui grup), par uneori compatibile cu 
constatarea conform căreia membrii grupurilor cu statut mai scăzut se percep şi sînt 
percepuți ca fiind mai omogeni decît cei cu statut mai ridicat. Dar statutul social al 
grupurilor este responsabil şi de fenomene mai complexe. În particular, poziţia sub- 
ordonată într-o relaţie socială poate să conducă la apariţia unei gîndiri originale. Să 
vedem cum intervine statutul pentru a justifica felul în care actorii sociali trasează 
frontierele între grupuri sociale (accentuează sau ignoră aceste frontiere sau inven- 
tează noi criterii de clasificare). 

Într-un studiu (Lorenzi-Cioldi, 1993), asimetria sociologică a bărbaţilor şi feme- 
ilor era reliefată prin introducerea de contexte puternic stereotipe şi anume contextele 
„private” (muncă domestică) şi contextele „publice” (muncă în afara căminului). 
Dihotomia privat/public traversează literatura asupra stereotipurilor sexuale ; deci, ea 
este aptă să le evoce locurile sociale tradiţionale respective. În principalele condiţii 
experimentale ale studiului, subiecţii memorau 12 perechi de fotografii şi de siluete 
umane şi, apoi, reconstituiau aceste perechi. Stimulii erau compuşi din fotografii cu 
medii înconjurătoare inanimate şi cu siluete de bărbaţi şi femei. Fotografiile repre- 
zentau şase contexte de activitate : un atelier auto, o grădină, un birou, un dormitor, 
o bucătărie, un salon de înfrumusețare. Fiecare context era reprodus într-un mediu 
domestic (stereotip feminin) şi într-un mediu public (stereotip masculin). De exemplu, 
„atelierul auto” era reprezentat printr-un atelier mecanic (mediu public, stereotip 
masculin) şi printr-un atelier într-o pivniţă (domestic, feminin); „biroul” era re- 
prezentat într-o companie şi acasă; „grădina” - prin plante într-o grădină botanică şi 
într-un salon. Siluetele, desenate în tuş, constau în bărbaţi şi femei deosebiți datorită 
părului (scurt sau lung) şi îmbrăcămintei (pantaloni sau fustă) şi erau colorate în 
diverse moduri. Condiţiile experimentale care ne interesează aici comportau două 

situaţii. Pentru anumiţi subiecţi, siluetele de bărbaţi erau puse împreună cu medii 
publice, iar siluetele de femei cu medii private (Situaţie congruentă cu stereotipurile). 
Pentru alti subiecti, era propusă situaţia inversă (incongruenta). 

Performanţele de memorie ale fiecărui subiect sînt compuse din alocări corecte, 
din erori intracategoriale (confundarea unei siluete cu o siluetă de acelaşi sex) şi din 
erori intercategoriale (confundarea unei siluete cu o siluetă de celălalt sex). Erorile în 
grupuri sînt, la rîndul lor, distribuite tinind cont de sexul subiecţilor: confuzii in 
legătură cu grupul de apartenenţă (de exemplu, un bărbat confundînd o siluetă de 
bărbat cu o altă siluetă de bărbat) şi confuzii în legătură cu out-group-ul. Examinarea 
detaliată a mediilor erorilor permite să se testeze mai multe ipoteze, printre care 
efectul de categorizare (comparaţie a erorilor intra şi intercategoriale) şi efectul de 
omogenitate a out-group-ului ; comparaţie a erorilor intracategoriale legate de in- şi 
out-group). 

Rezultatele arată că, potrivit altor studii ce au utilizat paradigme analoage de 
actualizare bazată pe indici (de exemplu, Taylor ef al., 1978 ; Miller, 1986), erorile 
intracategoriale depăşesc cu mult erorile intercategoriale, arátind că sexul țintelor este 
un criteriu de clasificare pertinent pentru subiecţi. Apare şi efectul de omogenitate a 
out-group-ului. Subiectii comit mai multe erori asupra siluetelor de sex opus decît 
apartinind sexului lor: ei/ele tratează pe membrii out-group-ului ca pe membri relativ 
interschimbabili ai acestui grup. Dar o analiză mai fină a rezultatelor ne obligă să 
distingem condiţiile specifice în care survine fenomenul de omogenizare a 
out-group-ului. La bărbaţi, omogenitatea este foarte pronunţată şi nu variază în funcţie de 
contexte. La femei, dimpotrivă, omogenitatea extragrupului, mai slabă în ansamblu, 
variază în funcţie de contextele domestice şi publice: femeile omogenizează toate 
siluetele (oricare le-ar fi sexul), ce se găsesc în contexte private. Deci, spre deosebire 
de bărbaţi, ele îşi organizează percepțiile în funcţie de un clivaj care depinde, mai 
degrabă, de locurile atribuite sexelor decît de sexul personajelor înseşi. 

Rezultatele merg în sensul unei specificitäti a definirii clivajelor intergrupuri în 
funcţie de prestigiul sau de statutul indivizilor în această relaţie intergrupuri. Dacă 
bărbaţii desfăşoară efectele prezise prin modelele curente, femeile iau în calcul indi- 
cele de statut social. Astfel, ele manifestă o anumită originalitate în felul lor de a 
percepe situaţia experimentală. Felurile lor de a fi sînt mai relationale, mai strîns 
legate de sentimentul de apartenenţă la grup şi, în consecinţă, mai „sociologice”. 
Atenţia femeilor este îndreptată către unde se găseşte cineva, către poziţia socială. 
Raportul social are aici intiietate asupra evidentierii indivizilor sau a grupurilor ca 
atare. Dar este interesant să constatăm că performanţele feminine sînt de o calitate 
mai bună cînd este vorba de contexte publice, tocmai cele tradiţional rezervate mem- 
brilor out-group-ului. Statutul social, mai evident în mintea celor mai putin favorizați, 
aduce o definiţie colectivă a grupului lor de apartenenţă prin intermediul locurilor 
ocupate de membrii acestui grup în structura socială şi o atenţie mai mare acordată 
locurilor ocupate de membrii out-group-ului dominant. 

Ceea ce desemnăm, de obicei, prin „intuiţie feminină”, prin creativitate a domi- 
natilor este, într-o largă măsură, efectul unei subordonări sociologice. Ea se iveste la 
femei sub forma cunoaşterii a ceea ce bărbaţii gîndesc despre ele şi, în acelaşi timp, a 
sentimentului că însuşirile atribuite bărbaţilor decurg din privilegiile obţinute prin 
dominație. Ea apare ca o urmare a proceselor de percepţie si de judecare mai di- 
ferentiate, axate pe clivaje de natură sociologică, în care sînt ancorate diferenţele 
dintre grupurile de bărbaţi şi cele de femei. În acest sens, ideile de mai sus se prelun- 
gesc şi se îmbină cu cele emise, pe de o parte, în cîmpul teoriilor intergrupuri, unde 

Lemaine (1974), de pildä, vede in handicapul unui grup sursa originalitatii membrilor 
acestui grup şi, pe de altă parte, in cîmpul cognitiei sociale, unde Schaller (1992) 
vede chiar în această subordonare sociologică impulsul pentru elaborarea strategiilor 
cognitive multidimensionale de comprehensiune a mediului. După acest autor, 


„bărbaţii neglijează, de obicei, constringerile sociale care le plasează pe femei 
într-o poziţie dezavantajoasă, în timp ce femeile ar fi deosebit de sensibile la aceste 
constrîngeri şi ar putea încerca, după toate aparențele, să detecteze aceste con- 
strîngeri atunci cînd formează judecăţi asupra raporturilor dintre sex şi trăsături 
sau capacităţi.” (p. 63) 


PARTEA A TREIA 


Către un model psihosociologic: 
grupuri ,,colectie” si „agregat” 


Concepţia noastră asupra articulării componentelor personale şi colective ale iden- 
titátii individuale acordă o mare importanţă poziţiei grupurilor de apartenenţă în 
structura socială. Aşa cum am mai spus, anumite lucrări recente din cîmpul cognitiei 
sociale exprimă şi necesitatea de a articula studiul proceselor privitoare la cognitiile 
individuale cu maniera în care indivizii îşi reprezintă raporturile dintre grupuri în 
structura socială. Astfel, în mai multe studii, Fiske, Haslam şi Fiske (1991) au arătat, 
utilizînd o paradigmă de reamintire analoagă celei utilizate de noi (Lorenzi-Cioldi, 1993), 
că subiecţii tind să confunde mai mult între ei pe indivizii care ocupă poziţii sociale 
asemănătoare şi aceasta indiferent de apartenenţa lor. Pe deasupra şi în concordanţă 
cu propriile noastre rezultate, autorii consideră că erorile de identificare a persoanelor 
sînt mai frecvente atunci cînd ele sînt comise de membrii unor grupuri cu un statut 
înalt şi se referă la cei cu un statut scăzut. În alţi termeni, un statut mai bun ar fi 
legat de mai multă personalizare în grup, fără ca beneficiile obţinute de indivizi 
datorită acestei apartenente privilegiate să fie diminuate. 

Statutul acţionează asupra felului în care indivizii îşi reprezintă grupul, asupra 
felului în care ei se concep şi îi concep pe ceilalţi, asupra raporturilor pe care grupul 
lor le întreţine cu alte grupuri. El întăreşte interdependenta grupurilor şi contribuie la 
modelarea a două feluri de a fi diferite ale indivizilor în grupurile lor. Antagonismul 
personal/colectiv în identitatea individuală nu trebuie redus la opoziţia între eu - 
individual, autentic — şi grup, între ceea ce tine de varietate, idiosincrasie şi ceea ce 
tine de apartenentele uniformizante. Neglijind raportul social, modelele curente ale 
identităţii au ajuns, recent, la formulări culturaliste proslăvind separarea dintre eurile 
independente (cărora cultura occidentală le-ar oferi suportul) şi eurile interdependente 
(cultura orientală) (cf. Markus & Oyserman, 1989; Markus & Kitayama, 1991; 
pentru o discuţie asupra acestor noţiuni, v. Lorenzi-Cioldi, 1994). 

Conceptele de grupuri colecție, grupurile dominante, şi agregat, grupurile domi- 
nate (Lorenzi-Cioldi, 1988) se inserează tocmai într-un model al identităţii care 
cuprinde impactul statutului social asupra relaţiilor intergrupuri. Aceste apartenente 
nu exclud cîtuşi de putin exaltarea sau, dimpotrivă, anihilarea specificitätilor indi- 
viduale în grup. O poziţie dominantă în raportul intergrupuri favorizează elaborarea 


GRUPURI, ORGANIZAŢII, MASE 379 


unei reprezentări a apartenenţei în termeni de colecţie de individualitäti distincte şi 
bine diferenţiate. Opusul, o poziţie dominată îi face pe indivizi să se definească prin 
caracteristicile ce deosebesc grupul de apartenenţă în ansamblul lui de out-group. Pe 
planul identităţii sociale, membrii unei colecţii vor proslăvi calităţile personale, apa- 
rent extra sau precategoriale şi trăsăturile idiosincrasice, în timp ce membrii grupului 
dominat îşi vor făuri identitatea în jurul proprietăţilor globale, definind mai direct 
grupul ca atare. Pe de o parte, identitatea apare drept autonomă, internă, căci decurge 
dintr-un proces care se vrea indiferent faţă de influenţa colectivului. Pe de altă parte, 
ea apare drept eteronomä, externă, nediferentiatä, profund afectată de colectiv şi 
absorbind, în definitiv, specificitatea individuală. Să ne gîndim, de pildă, la un grup 
de „artişti”, sau „cadre” sau de „patroni de întreprinderi”, aşa cum sînt descrişi de 
Bourdieu şi De Saint Martin (1978 ; cf. cadrul nr. 4). 


Cadrul 4. (Grupuri colecţie : patronii de întreprinderi, Bourdieu şi De Saint 
Martin, 1978, pp. 33-34) 


Specific „elitelor” din societăţile „democratice” este să se definească statistic 
şi să fie delimitate prin frontiere statistice care nu iau niciodată forma liniilor de 
demarcaţie strictă: (...) nu toti membrii unui grup posedă toate proprietăţile ce 
definesc în mod particular grupul şi, la fel cu limita unui nor sau a unei păduri, 
limita unui grup este o linie (sau o suprafaţă) imaginară, aşa cum densitatea indi- 
vizilor (picături condensate, copaci sau patroni) este, pe de o parte, superioară, iar, 
pe cealaltă, inferioară unei anumite valori. Vedem imediat toate efectele ideologice 
decurgind din această proprietate. Astfel, putem exhiba numărul mic de indivizi 
exemplari care cumulează toate proprietăţile şi toate titlurile dînd drept de aparte- 
nentä şi, în acelaşi timp, putem întreţine iluzia deschiderii şi a egalităţii sanselor 
punind în evidenţă toate cazurile de indivizi posedind toate proprietăţile în afară de 
una singură. Dar asta nu-i totul: faptul că diferitii membri ai grupului sînt, dacă 
nu incomparabili, măcar de neînlocuit, adică aşa încît să nu-i putem identifica pe 
unii cu alţii sub toate aspectele şi să putem opune întotdeauna excepţiile oricăror 
definiţii, produce iluzia subiectivă a misterului „persoanei” indefinibile şi a gru- 
pului care, fiind fondat pe miracolul alegerii, nu-i nimic mai mult decît o sumă de 
indivizi ,exceptionali" sau, cum se spune, de ,,personalitati”. 


Aşa cum ilustrează Bourdieu şi De Saint Martin (cadrul nr. 4), reprezentările de 
sine şi ale celuilalt, rezultate din apartenenţa colecţie, sînt organizate în jurul unui 
prototip şi, mai exact, în jurul cîtorva individualitati particulare, exemplare percepute 
drept „inclasabile”, ireductibile la posedarea de însuşiri comune. În schimb, repre- 
zentările legate de apartenenţa agregat sînt mai puternic integrate într-o etichetă care 
denotă grupul in globalitatea lui si restringe cîmpul variațiilor individuale. Să notăm 
că, într-o manipulare experimentală a statutului grupurilor, din păcate prea izolată, 
Thibaut (1950) îi depersonaliza pe membrii unui grup cu statut scăzut, atribuindu-le 
un simplu număr de cod, în timp ce pe membrii unui grup cu statut înalt îi desemna 
prin prenumele lor. 

Distincția grupurilor în funcţie de statutul lor social permite o reinterpretare a 
teoriilor curente ale identităţii sociale, în particular a continuumului eu-grup (la 
Tajfel), a nivelurilor de categorizare (la Turner) şi a unor euri culturale, „conectate” 
si ,independente". Aceste dihotomii, în contextul nostru, nu mai descriu trecerea — 
ce ar avea o natură antagonică - de la un tip de identitate tinind de individ la un altul 
tinind de grup. Diversii poli, niveluri, euri desemnează de acum încolo două 

reprezentări sociale distincte, mai intim legate de existenţa indivizilor in grupuri : 
grupuri dominante (eul ca pol, nivel de categorizare personal şi eu independent) şi 
grupuri dominate (grupul ca pol, nivel de categorizare grupal şi eu conectat). 

Această tipologie de grupuri dominante şi dominate este un punct de plecare co- 
mod pentru a iniţia verificări experimentale. Astfel, într-o serie de studii, am găsit 
omologii între efectele apartenenţei subiecţilor la grupuri de bărbaţi şi femei şi cele 
decurgînd din mai multe manipulări experimentale de apartenente colecţie şi agregat. 
Pe deasupra, efecte de omologie cu apartenenţa sexuală apăreau şi atunci cînd indu- 
ceam relaţii interpersonale de individualism sau de fuziune în grup (Lorenzi-Cioldi, 
1988). În aceste studii, subiecţii erau repartizaţi în funcţie de răspunsurile la o sarci- 
nă prealabilă, care îi făcea să creadă că insertia lor într-un grup era bazată pe caracte- 
risticile specifice fiecăruia (personalitatea, gustul artistic, preferinţele lor muzicale etc.) 
sau că grupul rezuma caracteristicile comune tuturor. În anumite studii, apartenenţa 
decurgea, pentru o parte dintre subiecţi, din exprimarea unui gust muzical (grupul de 
apartenenţă purtînd numele compozitorului preferat - colecţia), în timp ce pentru o 
altă parte a lor, ea era în funcţie de un criteriu extern, de exemplu, o hotärîre a 
experimentatorului (grup „X” — agregatul). În alte studii, subiecţii erau repartizaţi 
într-un grup de ,diferiti” şi de „asemănători”, în funcţie de gradul de eterogenitate 
(foarte ridicat sau foarte scăzut) al răspunsurilor lor la o sarcină prealabilă de 
descriere de sine. Apoi, subiecţii trebuiau să distribuie puncte între ei înşişi şi ceilalţi 
(alţi membri ai grupului lor sau ai out-group-ului) şi trebuiau să-şi atribuie trăsături 
lor înşile, celorlalţi, ca şi grupurilor. Consemnele experimentatorului accentuau fie 
soarta comună a membrilor grupului (fuziunea lor), fie identitatea personală (indi- 
vidualismul). 

Rezultatele indică puternice interacțiuni între apartenenţa experimentală şi sexuală 
a subiecţilor. Examinarea mediilor (cf. Lorenzi-Cioldi, 1988, pp. 82-89; Lorenzi- 
-Cioldi & Doise, 1990, pp. 79-86) face să rezulte că efectele clasic prezise, identi- 
ficarea cu grupul de apartenenţă şi discriminarea intergrupuri, apar la bărbaţi atunci 
cînd aparţin unui grup colecţie sau cînd sînt în situaţia de individualism, iar la femei 
atunci cînd aparţin unui grup agregat sau cînd sînt în situaţie de fuziune. 

Accentuarea specificitatii individuale - în acest caz, apartenenţa la un grup co- 
lecţie sau situaţia de individualism - poate să-i conducă pe indivizi la a sublinia 
apartenenţa lor colectivă şi contrastul faţă de un out-group. Aici triumful singularitatii 
şi al eterogenitätii se sprijină pe insertia într-un grup. 


Concluzie 


Riscăm, la capătul acestui capitol, să introducem confuzie în teorii şi modele expli- 
cative care, conform obiectivelor demersului ştiinţific, se bazează pe puţine postulate 
şi înţeleg să formuleze propoziţii generale. Cu toate acestea, ideea de reprezentări ale 
apartenenţei la grup, legate de statutul social, pare în măsură să ofere un punct de 
ancorare pentru mai multe modele ale identităţii sociale a căror trăsătură comună este 
exacerbarea antagonismului personal/colectiv. 

Statutul social al grupurilor uneşte deja tradiţii de cercetare mult timp separate, 
cognitia socială şi relaţiile între grupuri. Să luăm cu titlu de exemplu ipotezele formu- 
late de Mullen în legătură cu conflictul dintre teoriile categorizării în prototipuri şi în 
exemplare : 

„Au fost conceptualizate două mari clase de reprezentări cognitive : reprezen- 

tările în prototipuri şi cele în exemplare. După modelele în prototipuri (...), o 

categorie este reprezentată prin prototip, un fel de „medie” sau membrul cel mai 

tipic al categoriei. Cazurile intilnite sînt identificate drept membri ai unei categorii 
dacă sînt mai asemănătoare prototipului acestei categorii decît al oricărei alte cate- 
gorii. După modelele în exemplare (...), o categorie este reprezentată prin acu- 
mularea de informaţii (nu numaidecit veridice) care se raportează la exemplarele 
cunoscute ale categoriei. Cazurile intilnite sînt identificate drept membri ai unei 
categorii dacă sînt asemănătoare reprezentării pe care au generat-o aceste exemplare 
cunoscute. Deşi modelele în prototipuri şi în exemplare au fost tratate în trecut ca 
fiind incompatibile, dovezi recente indică faptul că ambele reprezentări pot contri- 

bui la analiza informaţiei despre membrii unei categorii.” (Mullen, 1991, p. 311) 

Distincția dintre grupuri colecţie şi agregat ancorează această dihotomie cognitivă 
într-o analiză a relaţiilor între grupuri. Ea permite să se repereze mai bine condiţiile 
care actualizează fiecare din aceste procese. 

În final, se dovedeşte că diferentierile între grupuri si în interiorul grupurilor nu 
sînt numai procese guvernate de legi de natură psihofizică, aşa cum au fost ele 
descrise initial de Tajfel (1959, a). Diverse functionäri cognitive intervin în funcţie 
de diferitele condiţii studiate de către sociocognitivişti. Dar şi reprezentările sociale 
contrastante, precum şi cele referitoare la grupuri colecţie sau agregat, trebuie să fie 
invocate pentru a explica diferitele manifestări ale identitätilor sociale şi personale. 


Traducere de Ingrid Ilinca 


Institutii si organizatii 


Mihaela Vlasceanu 


Desi institutiile sint omniprezente in viata noasträ de zi cu zi, pe stradä sau la locul 
de muncă, într-o sală de spectacol sau într-un grup de discuţie ce tinde spre o decizie, 
ele nu pot fi cu uşurinţă, de fiecare dată, precizate, măsurate şi evaluate. Ele sînt 
încorporate în relaţiile sociale, dar, totodată, sînt dincolo de ele, în afara lor, actionînd 
ca „reguli ale jocului social”. Instituţiile sînt constructe ale oamenilor, asimilate în 
procesul de socializare, modelate de procese istorice evolutive, fiind pe cît de ex- 
terioare persoanelor individuale, pe atît de prezente în interioritatea operaţiilor lor 
mentale prin care se determină un anumit curs al acţiunii sau conduitei. 

„Schimbarea instituţională, spune D.C. North, modelează calea prin care socie- 

tätile evoluează în timp şi, ca atare, este cheia înţelegerii schimbării istorice.” 

(North, 1990) 

Totodată, omul societăţilor moderne este un „om organizational” (White, 1957), 
adică aparţine şi lucrează în organizaţii, îşi determină cursurile propriilor acţiuni prin 
mecanisme de organizare şi conducere, se integrează în, participă la şi beneficiază de 
funcţionarea diverselor organizaţii economice, politice, culturale etc. Extensia inter- 
dependentelor sociale în vremurile moderne a coincis cu o explozie a organizaţiilor, 
menirea acestora fiind aceea de a coordona activităţi şi resurse sociale în vederea 
realizării eficiente a unor obiective. 

Din aceste perspective, analiza instituţiilor şi organizaţiilor constituie nu numai 
capitole ale psihologiei sociale sau sociologiei, ci chiar ramuri disciplinare speciali- 
zate ale acestora, vorbindu-se, de exemplu, de psihologia socială, sociologia sau 
psihosociologia organizaţiilor. De la întrebări de genul: ce sînt instituţiile, ce sînt 
organizaţiile sau ce relaţii se stabilesc între instituţii şi organizaţii, s-a trecut la analize 
pozitive sau normative ale instituţiilor şi organizaţiilor, pentru identificarea unor fac- 
tori care generează eficienţă sau ineficientä, evoluţie sau stagnare in economie, poli- 
tică sau cultură. 

În cele ce urmează, vom considera, mai întîi, sensurile asociate acestor concepte 
centrale ale psihosociologiei, precum şi relaţiile dintre ele, pentru ca apoi să vedem 
cum analiza lor este aplicată în domeniul economic şi politic pentru a da seamă de 
tendinţe istorice sau de posibilităţi de creştere a eficienţei activităţilor sociale. 

Institutii, organizatii si relatii intre ele 


Conceptele de instituție şi organizaţie sînt fundamentale pentru analiza societăţilor 
tradiţionale sau moderne, întrucît se referă la mecanismele şi procesele structurării 
vieţii de zi cu zi a oamenilor. Ele vizează seturi ordonate de comportamente indi- 
viduale şi fluxuri de interacțiuni, baza normativă a ordonării acestora sau abaterile de 
la norme şi reguli care generează tulburări sociale, mecanismele de grupare a oa- 
menilor pentru a atinge anumite obiective prin organizarea resurselor, proceselor şi 
tranzacţiilor din schimburile reciproce şi variabilitatea în timpul şi spaţiul social al 
performanţelor. Instituţiile şi organizaţiile sînt cadrele sociale prin care se reduce 
incertitudinea vieţii individuale şi cadrele relationale prin care se structurează ac- 
tivitätile umane cotidiene. Prin ele se instituie atît constringeri sociale normative, cit 
şi recompense sau imbolduri pentru performanţe mai înalte. Astfel, schimbarea, dife- 
rentierea şi diversificarea instituţională modelează calea de devenire a societăţilor, 
fiind esenţiale pentru înţelegerea evoluţiei istorice. Tot astfel, tipul şi modul de or- 
ganizare a vieţii influenţează performanţele diferenţiale ale societăţilor sau comu- 
nitätilor umane, fie în diacronia istorică, fie sincronic, în spaţiul social global sau 
comunitar. 


Instituţiile 


Oricărei societăţi umane, tradiţionale sau moderne, îi este specifică o anumită struc- 
tură socială, adică un mod de distribuţie a statusurilor şi rolurilor sociale, a modelelor 
recurente de comportare, activate în relaţiile interumane. Sfructurile relativ stabile de 
statusuri şi roluri, avînd menirea de a conduce la satisfacerea anumitor nevoi ale 
oamenilor în societate sau la îndeplinirea anumitor funcţii sociale, se constituie ca 
instituţii. Diversitatea nevoilor sau funcţiilor sociale se asociază cu diversitatea instituţiilor. 
Istoria societăţilor umane este şi o istorie a diversificării instituţiilor, T. Parsons (1951) 
numind acest proces diferențiere instituțională. Pe măsură ce societăţile devin mai 
mari, mai diversificate, mai diferenţiate, o anume activitate socială, care era înde- 
plinită doar de o instituţie, ajunge să fie realizată de un set de instituţii. De exemplu, 
familia din societăţile agrare tradiţionale era de tip autarhic şi îndeplinea concomitent 
funcţii economice, reproductive şi socializatoare. Treptat, astfel de funcţii au fost 
preluate de alte instituţii specializate, de exemplu, în activităţi economice (instituţii 
corporatiste) sau de instruire (instituţii şcolare). Pe lîngă diferenţierea instituţională, 
bazată pe specializare funcţională, apare şi un proces de sectorializare instituțională, 
adică de ordonare a instituţiilor specializate în îndeplinirea anumitor funcţii în diverse 
domenii ale vieţii sociale. Un domeniu sau sector social oarecare - de exemplu, 
sectorul productiv — nu este asociat cu o singură instituţie, ci cu un set de instituţii 
corelate. Sectorul productiv presupune instituţii de producere a bunurilor şi servi- 
ciilor, de organizare a muncii şi relaţiilor de muncă, de introducere a inovatiilor etc. 
Mai departe, sectorul productiv este — şi trebuie să fie - corelat cu sectorul distribuţiei 
şi al consumului, cărora le corespund alte instituţii, toate împreună constituind in- 
stitutiile economice ale societăţii. Pe lîngă instituţiile economice sau cele specifice 
familiei, se mai disting instituţiile politice, de cercetare ştiinţifică şi tehnologică, 

medicale, culturale, educaţionale, religioase, de comunicare in masă, de protecţie si 
control social etc. Diversitatea actuală a instituţiilor este produsul istoric al dife- 
rentierii lor ca urmare a multiplicării nevoilor şi funcțiilor sociale. 

Pe lîngă această tendinţă istorică generală, care pune în evidenţă diversificarea 
instituţiilor, se poate vorbi şi de o varietate sincronă a instituţiilor de la o comunitate 
umană la alta. Aceleaşi în termeni generali şi cu referință la o epocă istorică dată, 
instituţiile diferă de la o comunitate la alta şi au consecințe diferențiate asupra per- 
formantelor comunitare. De exemplu, Max Weber (1970) a demonstrat cum spiritul 
sau etica protestantă a generat anumite instituţii în perioada de geneză a capitalis- 
mului, care au avut consecinţe specifice asupra dezvoltării sociale şi economice. 

Instituţiile sînt normative şi constríngátoare social, definind şi generînd cadrul in 
care se stabilesc şi se derulează interacţiunile umane. Din punct de vedere normativ, 
instituţiile constau într-un ansamblu coerent de reguli sau norme care definesc struc- 
tura de bază a ordinii sociale, respectiv modelele recurente de comportare sau acţiune 
şi de relationare socială. Regulile sînt formale şi informale. Cele formale sînt incluse 
în legi sau prevederi (statute, regulamente etc.) juridice. Cele informale iau forma 
tradiţiilor, convențiilor, codurilor de conduită, ritualurilor etc., putînd fi scrise sau 
nescrise, implicite sau explicite. Atit regulile formale, cît şi cele informale pot fi 
asociate cu o anumită ideologie, ca formă sistematică de reglementare în care se 
specifică raporturile trăite ale omului cu lumea. Ideologiile sînt saturate de mesaje 
interpretative ale raporturilor reale sau posibile, fiind orientate către un trecut ce 
trebuie actualizat (ideologii paseiste) sau către un viitor cu o înaltă dezirabilitate 
(ideologii utopice) sau către un realism pragmatic al acţiunilor eficiente şi bine fă- 
cute, fără proiecţii specifice într-un trecut sau într-un viitor nedeterminat. Fie că sînt, 
fie că nu sînt asociate cu ideologii, regulile instituţionale sînt încorporate sau iau 
forma expresivă a atitudinilor şi valorilor. Altfel spus, regulile instituţionale se află în 
corespondenţă cu anumite valori si se exprimă interactional nu numai prin acțiuni 
sau comportamente, ci şi prin atitudini specifice. În acest sens, putem vorbi de o 
matrice instituțională cu două etaje corelate (figura 1): nivelul normativ şi cel ex- 
presiv. Primul include, pe de o parte, regulile formale, fie de tip juridic, fie de tip 
moral, într-o diversitate care coincide cu diferenţierea sectorială a societăţii (eco- 
nomie, politică etc.). 

Fig. 1 Matrice instituțională 

Legile juridice sau deontologiile profesionale, operatoare în societăţile moderne, 
sînt cele mai reprezentative în acest spaţiu. 

Regulile formale sînt, pe de altă parte, complementare cu constrîngeri informale, 
care sint tradiţii culturale perpetuate atîta vreme cit sînt recompensate de beneficii 
comportamentale (relationale), valorice, economice etc. Domeniul normativ are ca 
referinţe valorile reprezentative pentru o cultură dată, care, la rîndul lor, intermediază 
raporturile cu nivelul expresiv al atitudinilor şi comportamentelor sociale angajate în 
relaţiile sociale cotidiene. 

Matricea instituţională este indivizibilă, adică acţionează în mod tacit sau implicit, 
ca un tot, în procesele de relationare socială. Este, însă, suficient ca în fluxurile 
relationale să fie problematizată raționalitatea unei acţiuni sau interacțiuni, pentru ca 
matricea (sau o componentă normativă sau valorică a ei) să devină explicită şi să i se 
invoce un nivel constitutiv sau altul, fie cel normativ, fie cel expresiv. 

Regulile instituţionale formale şi/sau informale au funcţii constrîngătoare, adică 
limitează spaţiul de variabilitate a iniţiativelor sau acţiunilor şi interacțiunilor. Încălca- 
rea regulilor este — sau se presupune a fi - urmată, mai devreme sau mai tîrziu, de 
pedeapsă, tot aşa cum respectarea normelor se asociază cu recompense gradate. Este 
evident că distribuirea pedepselor sau recompenselor depinde de gradul de monitori- 
zare a regulilor, respectiv de forma controlului social instituit. Uneori (în anumite 
cazuri), controlul poate fi implicit, alteori explicit, o comunitate poate dispune de 
mecanisme instituţionale extins elaborate de exercitare strictă a controlului şi de alo- 
care a pedepselor/recompenselor, pentru ca, alteori (în alte cazuri), marginile de 
toleranţă să fie extinse sau elasticizate. Fiecare variantă are, însă, consecinţe dife- 
rentiate asupra performanţelor comunitare şi individuale, pe de o parte, şi asupra 
de altă parte. 

Instituţiile sînt constrîngătoare în măsura în care generează un posibil actional sau 
un spaţiu al acţiunilor şi interacțiunilor posibile ale actorilor sociali. Efectele insti- 
tutionale iau, astfel, forma constrîngerilor (in)formale ale regulilor formale transmise 
cultural. Prin socializare în tradiţia culturală a instituţiilor se formează baza confor- 
mării şi supunerii. Dar nu numai atît. Experienţa conformării se asociază sau se 
distanțează de o experienţă a explorării de noi alternative de acţiune şi interacţiune, 
unele reale, efective, altele posibile, aminate şi cîndva realizate. Perceptiile subiective 
ale actorilor despre posibilul actional nu sînt numai cultural derivate, ci şi mereu 
modificate de experienţa interactivă exploratorie sau efectivă, mereu filtrată de con- 
structele mentale existente. Este adevărat că tradiţia instituţională a unei comunităţi 
într-o anume epocă istorică poate stimula sau poate bloca explorarea unor noi po- 
sibilitäti de acţiune, mai eficiente faţă de cele consacrate. De exemplu, ideologiile pot 
acţiona stimulativ într-o perioadă, pentru ca apoi, dacă rămîn fixate rigid în opţiunile 
lor iniţiale, să frîneze iniţiativa şi chiar explorarea de alternative, blocînd dezvoltarea. 

Distincția dintre forma implicită şi cea explicită de instituire a controlului social, 
precum şi distincţia dintre nivelul normativ şi cel expresiv al instituţiilor sociale sînt 
relevante şi pentru înţelegerea modului de operare a instituţiilor. Pe de o parte, la 
nivel individual, semnificaţiile instituţionale normative sau expresive se constituie în 
forma unor constructe mentale, ca rezultat al proceselor de socializare şi aculturare. 
Constructele mentale asimilate conferă sens acţiunilor şi interacțiunilor cotidiene 
într-o manieră pe care sociologia interpretativă, mai ales cea etnometodologică şi 
fenomenologică, o consideră „de la sine înţeleasă”, neproblematică, adică rutinizată. 
Persoana individuală se comportă sau interacționează cu alţii într-un anume fel şi nu 

altfel, intrucit a asimilat deja modele de instituire a sinelui sau de etalare de roluri 
sociale pe care le considera firesti, ,de la sine intelese”. Etnometodologii, de 
exemplu, propun (Turner, 1974) să se identifice acele „scheme motivationale validate 
social”, care stimulează geneza individuală a unui curs dat al interacțiunilor şi rela- 
tiilor sociale, scheme asimilate în procesul de socializare si permanent raportate sau 
raportabile la instituţiile sociale consacrate. Sursele acestei abordări etnometodologice 
trebuie, însă, identificate în psihosociologia lui G.H. Mead, iniţiator al interactio- 
nismului simbolic, şi în „sociologia interpretativă” a lui Max Weber. Astfel, după 
Mead (1974), instituţiile sau organizaţiile, activităţile şi procesele din cadrul lor sînt 
produse ale agregării acţiunilor individuale, 

„nu numai în măsura în care fiecare individ integrat in ele sau apartinind acelei 

societăţi poate prelua atitudinile generale ale tuturor celorlalţi indivizi faţă de aceste 

procese, activităţi si functionári instituţionale şi faţă de totalitatea socială organizată 

a relaţiilor şi interacțiunilor experientiale astfel constituite şi îşi poate directiona în 

mod corespunzător propriul comportament”. 


Persoanele individuale sînt implicate în tranzacţii sau în schimburi de semnificaţii şi 
simboluri, construindu-şi propriile identități ale sinelui şi producind noi semnificaţii 
şi simboluri. Tocmai din aceste tranzacţii sau schimburi rezultă ceea ce interactionistii 
simbolici numesc moduri habituale de acţiune, obiceiuri, ritualuri şi rutini compor- 
tamentale standardizate prin reguli, adică în forma instituţiilor sociale. Altfel spus, 
din experienţe cotidiene ale vieţii interactionale ele devin, prin interiorizare, „scheme 
motivationale validate social”, care stimulează şi dirijează sau generează şi constring 
acţiunile individuale. Totodată, ele devin constructe mentale care jalonează opera- 
tionalitatea sau raționalitatea gîndirii sociale. Prin rutinizare, devenind „de la sine 
înţelese”, ele ajung, însă, să aibă o generativitate automată, nonrationalä. Sînt „ac- 
tiuni nonlogice" cum le numeşte V. Pareto, care se depărtează de raționalitatea presu- 
pusă a vieţii sociale. Acţiunea socială pur raţională este un caz-limită, mai degrabă 
construit teoretic decît existent real. Mare parte din acţiunile umane se derulează ca 
şi cînd ar fi semiconştiente sau inconştiente de sensurile care le animă. Tocmai de 
aceea psihosociologia, prin analiza instituţiilor, urmează să detecteze sau să reconstru- 
iască sensul care orientează acţiunile individuale şi sociale, elaborînd „tipuri ideale” 
(Max Weber, A. Schultz etc.). Din aceste consideraţii privitoare la reactivitatea şi 
implicarea individuală în cîmpul instituţional rezultă două consecinţe. Prima conse- 
cintä, pe care deja am evocat-o, este că instituţiile reduc incertitudinea reactivitatii 
individuale la solicitări sociale prin circumscrierea normelor, regulilor şi valorilor de 
referinţă. Aceasta înseamnă că ele se configurează individual în forma unor modele 
rutinizate de comportare la care se face apel ori de cîte ori este nevoie. Dacă ne-am 
afla dintr-o dată într-un alt context instituţional, în care modelele rutinizate nu mai 
sînt operante, incertitudinea noastră reactivă ar creşte spectaculos, accentuînd anxie- 
tatea individuală şi tensiunea subiectivă implicate în relationarea socială. Pentru a le 
diminua presiunea, deci pentru a reduce incertitudinea, trebuie să asimilăm modelele 
rutiniere de comportare, specifice noului context instituţional. 

Pe lîngă efectul de securizare socială prin diminuarea sau înlăturarea incertitudinii, 
instituţiile au şi efecte de blocaj social, prin îngrădirea iniţiativelor individuale sau 
colective. Modelele rutiniere de comportare îngrădesc iniţiativa, iar regulile institu- 
tionale o sancţionează ca abatere, ca manifestare a unei patologii ce ar afecta ordinea 
socială existentă. Instituţiile existente pot, astfel, frina sau chiar bloca performanţele 
individuale şi colective (sociale), deşi, într-o altă perioadă, efectele lor au fost sti- 
mulative. 

Aceasta nu înseamnă că instituţiile nu se schimbă în timp. Numai că schimbările 
sînt foarte lente, atît de încete încît numai o istorie a mentalităților pe durate lungi 
sau medii le poate evidentia. Această remarcă poate fi mai bine evidenţiată dacă avem 
în vedere a doua consecinţă a modului de reactivitate şi implicare individuală în 
cîmpul instituţional. Acestea din urmă nu se manifestă doar prin conformare nor- 
mativă, ci şi prin explorarea adecvării comportamentale. Din acest punct de vedere, 
distingem între instituirea normativ-formalä a instituţiilor ca artefacte, mai ales prin 
legi sau coduri juridice, şi instituirea lor emergentá în procesul efectiv al vieţii rela- 
tionale. De exemplu, o lege juridică a insolvabilitätii firmelor reglementează instituţia 
economică a falimentului. Prevederile acestei legi sînt artefacte, reglementări norma- 
tive rezultate din procese de negociere între persoanele ce aparţin uneia sau unor 
instituţii democratice. Artefactele coexistă cu instituiri emergente de convenţii şi mo- 
duri de comportare în condiţii de falimentare a unei firme. Atunci cînd semnificaţiile 
ataşate artefactelor şi instituirilor emergente coincid, ordinea instituţională functio- 
nează normal şi reduce incertitudinea conduitelor individuale sau colective. Dacă, 
însă, apar decalaje sau chiar contradicții între semnificaţiile normativ sau juridic 
instituite şi cele vehiculate în relaţiile obişnuite de zi cu zi, atunci incertitudinea 
creşte, actionînd ca o sursă de tensiuni sociale, chiar de conflicte. 

Aşadar, instituţiile sînt instituite, dar şi instituie. Desi constrîngătoare, menirea 
instituţiilor este de a oferi acel cadru de acţiune în care se prefigurează şi/sau se 
configurează oportunităţile şi stimulentele acţiunii şi interacțiunii. Aceasta înseamnă 
că trebuie să distingem între cele două niveluri de instituire. Unul este cel al regulilor, 
al generării, evoluţiei şi consecinţelor lor, accentul fiind pus pe constringerea institu- 
tionalä. Preluînd o metaforă anterioară, instituţiile precizează regulile „jocului”, sta- 
tuează constrîngeri, dar şi oportunităţi şi stimulente. „Jucătorii”, în cadrul dat, îşi 
definesc strategii printr-o combinaţie a abilităților pentru a beneficia cît mai bine de 
oportunităţile oferite. Celălalt nivel de instituire vizează constringerea nu ca interdic- 
tie, ci ca permisivitate : ce poţi face, cum şi cu ce costuri, pentru a maximiza efectul 
sau beneficiul. De data aceasta, se au in vedere strategiile de acţiune, respectiv orga- 
nizarea resurselor şi folosirea lor pentru a atinge un obiectiv fixat. Acestea pot fi 
initiate individual şi/sau colectiv. Societăţile moderne au tins să înlocuiască ,jucá- 
torii” individuali, autarhici, cu „jucătorii colectivi”, organizaţi, adică au consacrat 
organizaţiile ca structuri dominante ale interacțiunii sau relaţiilor umane. Ajungem, 
astfel, la distincţia fundamentală dintre instituţii şi organizaţii. 


Organizațiile 


Organizațiile au apărut din intersectarea strategiilor de acțiune colectivă cu abilitățile 
individuale agregate. În condițiile în care eficiența muncii individuale a devenit tot 
mai dependentă de rezultatele activităţii specializate a altora, de necesitatea procurării 
şi prelucrării de informaţii multiple, de implicarea în tranzacţii sau negocieri diversi- 
ficate, datorită extensiei şi diviziunii persoanelor şi activităţilor din acelaşi domeniu, 
organizarea şi conducerea au devenit obiective ale reflectiei şi acţiunii individuale şi 
comunitare. Industrialismul a consacrat organizaţia ca structură fundamentală de ac- 
tiune şi interacţiune, deşi forme ale organizaţiilor moderne au preexistat şi în epocile 
ce le-au precedat. Pentru Max Weber, de exemplu, „este evident că, din punct de 

vedere tehnic, marele stat modern este în mod absolut dependent de o bazä birocra- 
tică”. Apariţia şi extensia economiei monetare au generat in mod automat birocraţia 
organizării ca formă de rationalizare a acţiunilor colective. Totuşi, numai în vremurile 
recente organizaţia a devenit dominantă în aproape toate sectoarele sociale, astfel că 
P.F. Drucker, ca şi multi alti analişti sociali, au putut spune că o societate contempo- 


rană dezvoltată este o „societate a organizaţiilor”. 


Organizațiile sînt Structuri de interacțiuni ale oamenilor integrați într-un grup ale 
cărui activități sînt centrate pe realizarea unor obiective comune specializate. 
Principalele semnificaţii derivate de aici sînt următoarele : 


a. Organizaţia este totdeauna specializată, în sensul că are o misiune căreia îi sînt 
asociate anumite obiective. Spitalul sau universitatea, uzina sau editura, orchestra 
simfonică sau notariatul, magazinul alimentar sau banca şi multe altele sînt orga- 
nizatii care desfăşoară activităţi specializate, adică focalizate pe anumite scopuri. 
Eficacitatea şi eficienţa serviciilor unei organizaţii sînt cu atît mai mari cu cît 
aceasta se concentrează mai clar şi cu distincţie pe realizarea unei anumite mi- 
siuni. 

b. Totodată, diferenţierea misiunilor şi obiectivelor se asociază inextricabil cu specia- 
lizarea tehnică. Editura produce publicaţii, universitatea oferă servicii de predare, 
învăţare şi cercetare (de producere, transmitere şi evaluare a cunoaşterii academice), 
banca oferă servicii financiare etc., întrucît comunitatea are nevoie de astfel de 
servicii şi de produsele lor, oferite cu competenţă, eficacitate şi eficienţă. Im- 
plicatia este că o comunitate a elaborat o cunoaştere specializată si a aplicat-o în 
tehnici sau tehnologii corespunzătoare pe care o organizaţie specializată le conver- 
teşte în servicii. Mai mult, organizaţia oferă posibilităţi de continuare a producerii 
de cunoaştere şi de tehnici specializate, perpetuîndu-şi prin perfecţionare func- 
tionarea. Organizațiile au proprietatea perpetuării si extensivitatii birocratice atit 
prin autolegitimare, cît şi prin calitatea serviciilor specializate. Dacă, însă, între 
autolegitimare şi calitatea serviciilor apare un decalaj, mai ales în condiţii de 
scădere a calităţii şi de evoluţie strict birocratică într-un mediu de piaţă sectorială 
concurentialá, o organizaţie are şanse mari să dispară. Ea poate fi înlocuită de o 
altă organizaţie similară tehnic, dar atentă să evite decalajul menţionat, sau de o 
organizaţie care realizează mai eficient, pe o nouă bază cognitivă şi tehnică, mi- 
siunea specializată de care comunitatea are nevoie. 


c. Organizaţia este un grup de oameni între care se derulează interacțiuni orientate 
de obiective comune. Altfel spus, organizaţia este o structură de interacțiuni regle- 
mentate de reguli formale şi informale şi generatoare de acţiuni colective (agre- 
gate) centrate pe scopurile organizaţiei. 


Primele caracterizări sociologice şi economice ale organizaţiilor au accentuat as- 
pectele lor formale, tinzînd să identifice raționalitatea funcţionării eficiente. În acest 
sens, s-au distins managementul ştiinţific clasic ale cărui principii au fost elaborate de 
Fr.W. Taylor şi feoria organizațiilor birocratice formulată initial de Max Weber. 

Fr. Taylor (1980) consideră că, pentru transformarea managementului tradiţional 
în management ştiinţific, este necesară respectarea a patru principii fundamentale : 


a. dezvoltarea ştiinţei prin studiul timpului, al mişcării şi al celei mai bune modalităţi 
de a realiza o activitate specializată ; 

b. selecţia ştiinţifică şi dezvoltarea progresivă a muncitorilor pentru creşterea perfor- 
mantelor sau a productivităţii muncii ; 

c. realizarea „apropierii” dintre ştiinţă şi muncitorul selectat ştiinţific şi instruit prin 
multiplicarea recompenselor materiale şi spirituale ; 

d. diviziunea muncii şi cooperarea strînsă şi constantă dintre conducere şi oameni, 
astfel ca specializarea funcţiilor să devină complementară cu convergenta lor, ele 
fiind centrate pe scopuri comune. 


Prin aplicarea acestor principii, Taylor considera că s-ar ajunge la o „conducere 
funcţională” în care ierarhia ar fi clară, sarcinile ar fi distribuite precis, iar armo- 
nizarea acţiunilor s-ar realiza în beneficiul creşterii productivităţii muncii, adică al 
eficienţei. În organizaţia productivă astfel condusă, muncitorul apare ca o unitate 
standard de muncă, fiind orientat spre maximizarea recompenselor economice. 

Ulterior, ideile şi metodele lui Taylor au fost dezvoltate şi de alti analişti, în special 
de Henry Fayol în Franţa, Frank şi Lillian Gilbreth in SUA etc., consacrindu-se ceea 
ce G. Morgan a numit „analiza mecanicistă a organizaţiilor”. Accentul este pus, în 
această abordare, pe aspecte cum ar fi: autoritatea centralizată şi clar divizată şi 
distribuită, diviziunea fragmentată a muncii cu specializări şi competenţe strict deli- 
mitate, reguli şi regulamente formal instituite etc. 

Deşi diferită în multe privinţe, analiza organizaţiei birocratice de către Max Weber 
este convergentă cu cea avansată de Fr. Taylor. De altfel, Max Weber distinge tipuri 
istorice de organizaţii (orientate pe lider sau charismatice, patriarhale sau tradiţionale, 
birocratice sau rational-legale) în funcţie de temeiurile pentru care oamenii acceptă 
legitimitatea autorităţii, problemă care l-a preocupat şi pe Taylor. Pentru Weber, or- 
ganizatia birocratică, întemeiată pe autoritatea rational-legalá, este tipică pentru socie- 
tatea modernă. Structura sa este rațională, întrucît mijloacele sînt desemnate expres 
pentru realizarea de scopuri specifice, şi este legală, întrucît autoritatea este exercitată 
printr-un sistem de reguli şi proceduri specifice poziţiei pe care individul o ocupă 
într-o anumită perioadă de timp. Birocratia bazată pe forma raţională legală de auto- 
ritate este varianta modernă şi eficientă de organizare socială. În opinia lui Weber, 


„precizia, rapiditatea, neambiguitatea, cunoaşterea dosarelor, continuitatea, 
discernămîntul, unitatea, subordonarea strictă, reducerea frictiunii şi a costurilor 
materiale şi personale — acestea sînt aduse la un nivel optim într-o administraţie 
birocratică tipică”. (Weber, 1970, p. 214) 


În birocratie, rolurile sînt clar şi precis prescrise în ierarhia autorităţii, funcțiile şi 
sarcinile se desfăşoară conform regulilor şi procedurilor predefinite, informaţia cir- 
culă în scris pentru a se conserva şi prescrie istoria, supunerea este reglementată 
pentru a genera o conducere impersonală, eficientă şi echitabilă. Aşadar, specia- 
lizarea, structura ierarhică autoritară, ansamblul de reguli şi reglementări formale, 
impersonalitatea şi impartialitatea, promovarea în carieră pe filierele ierarhiei, efi- 
ciența sînt atit caracteristici ale birocraţiei, cit şi raţiuni pentru care 


„progresul organizaţiei birocratice a fost întotdeauna cel al superiorității sale teh- 
nice faţă de orice altă formă de organizare”. (Weber, 1970, p. 214) 
Natura specifică a birocraţiei, în fapt virtutea ei fundamentală, constă în aceea că 


„se dezvoltă cu atît mai perfect cu cît este mai «dezumanizată» şi are cu atît mai 
mult succes cu cît elimină din activitatea oficială dragostea, ura şi toate elementele 
personale, iraționale si emotionale care scapă calculelor”. (Weber, 1970, p. 215) 


Ceea ce Weber formulează ca avantaje sau virtuţi ale organizaţiilor birocratice pot 


fi uşor convertite în dezavantaje sau disfuncţii, multe cercetări ulterioare probînd 
această tendinţă. 

Urmind traditia weberianä si preocuparea economistilor de a identifica sursele 
eficientei, cercetärile s-au concentrat asupra rationalitätii organizatiilor sau asupra 
organizatiilor ca sisteme rationale. Ilustrativ in acest sens este modul in care s-au 
analizat procesele de decizie din organizatii (Mares, 1994). Dominant s-a dovedit a fi 
modelul rational, conform cäruia decizia constä in alegerea constienta si planificatä a 
unei alternative, consideratä ca optima in raport cu un criteriu, dintr-un set de alterna- 
tive. Elaborarea deciziei se derulează conform unei logici stricte a consecventialitatii, 
care conduce, în condiţii date, la o singură soluţie raţională. Factorii de ordin subiec- 
tiv (preferinţe, dorinţe, credinţe, interese, utilităţi etc.) intervin în procesul decizional, 
dar ei pot fi ierarhizati în funcţie de efectele lor şi controlati prin proceduri compor- 
tamentale adecvate, astfel că autorul deciziei rămîne, în ultimă instanţă, raţional şi 
luarea deciziei este tot raţională pentru maximizarea utilității. Actorul rational ope- 
rează în organizaţii raţionale, iar birocraţia, ca mod de organizare, oferă această 
posibilitate. Este clar că acestea sînt modele sau „tipuri” ideale, cu valoare predo- 
minant teoretică (Vlăsceanu, 1993). Ulterior, din confruntarea modelului teoretic de 
raționalitate cu realitatea funcţionării organizaţiilor, s-a ajuns la relativizarea mode- 
lului. H. Simon formulează modelul rationalitätii limitate, în care introduce ca o 
variabilă fundamentală incertitudinea, generată de incompletitudinea cunoaşterii de 
fundamentare a unei decizii sau de inconsistenta subiectivă a decidentului sau de 
mediul organizational complex. Conform acestuia, organizaţiile nu-şi definesc stra- 
tegiile conform unei rationalitäti prestabilite, orientate de o optimalitate ideală, ci, 
mai degrabă, aplică strategii adecvate contextului în care operează, respectiv scheme 
de reducere a complexităţii sau a incertitudinii, care, oricum, sînt prezente. Din mo- 
delul lui Simon sînt derivate altele, avînd aceeaşi menire de relativizare a rationalitätii 
organizaționale ideale, între ele fiind inclus şi cel care consideră efectele instituţionale 
asupra proiectării, funcţionării şi evaluării organizaţiilor. 

Consecința cea mai importantă a acestor ultime abordări este că organizaţiile sint 
considerate sisteme deschise. Perspectiva astfel considerată este, intuitiv, foarte sim- 
plă : orice este relationat cu orice altceva in grade diferite de reciprocitate şi tensiune. 
Organizaţia preia resurse (inputs), le prelucrează (proceses) obţine rezultate (outputs) 
utilizabile altundeva în afara ei şi, astfel, interacționează cu sisteme mai cuprinză- 
toare, operînd într-un mediu dat. Dincolo de această simplitate, problemele, însă, 
s-au multiplicat : scopurile organizaţiei nu sînt date sau „de la sine înţelese”, întrucît 
scopuri conflictuale pot fi concomitent sau secvențial urmate de compartimente spe- 
cializate ale organizaţiei ; mesajele derivate din mediu şi induse în organizaţie sînt 
cînd competitive şi conflictuale, cînd confuze şi derutante : istoria organizaţiei poate 
acţiona în avantajul, dar şi în dezavantajul ei, împiedicînd, de exemplu, generarea de 
comportamente sau de conduite de adecvare la noile cerinţe etc. Asupra acestor as- 
pecte vom reveni mai tîrziu. Pînă atunci, să considerăm relaţiile dintre instituţii şi 
organizaţii. 


Relaţii între instituţii si organizaţii 


Din definițiile date instituţiilor şi organizaţiilor, rezultă o similaritate remarcabilă : 
ambele oferă cadre structurale pentru iniţierea şi desfăşurarea interacțiunilor umane. 
Aceasta înseamnă că o interacţiune, oricare ar fi ea, se constituie nu numai într-un 
cadru instituţional (să zicem, în economie sau în educaţie), ci şi (de regulă) într-o 

organizaţie (respectiv : firmă sau şcoală), mai ales în condiţii de expansiune a ,so- 

cietätii organizaţiilor”. În timp ce prin instituţii se formulează regulile sau cadrul 

normativ al interacțiunilor, organizaţiile sînt principalii actori colectivi care modelează 
strategii şi promovează acţiuni şi interacțiuni în contextul institutional dat. Organizaţii 
precum cele politice (partide, parlamente, consilii etc.), economice (firme, uzine, 
ferme, asociaţii sau cooperative agricole etc.), culturale (teatre, cinematografe, atenee 
etc.) sau educaţionale (şcoli, universităţi) sînt grupuri de oameni care desfăşoară 
activităţi specializate, pentru atingerea unor scopuri comune. A analiza astfel de orga- 
nizatii înseamnă a detecta modurile lor de conducere, de participare şi control social, 
strategiile subiective de acţiune şi interacţiune ale oamenilor, sursele motivatorii ale 
acestora, generarea şi rezolvarea conflictelor etc. Totuşi, ce organizaţii există, de ce 
şi cum apar ele, în ce direcţie evoluează, sînt întrebări la care se poate răspunde 
numai prin referire la cadrul institutional. Structura normativă instituțională oferă 
baza de construcție a organizaţiilor. 

Relaţiile dintre instituţii şi organizaţii iau, astfel, cel puţin trei forme : 

1) Instituţiile constituie baza generativă a organizaţiilor, în sensul că, prin sistemul 
lor normativ, oferă oportunităţi de iniţiere şi funcţionare organizată a agenţilor 
colectivi, dar şi constringeri (in)formale asupra variabilitatii profilurilor şi perfor- 
mantelor organizaţiilor. Unui sistem normativ institutional dat îi corespund anu- 
mite organizaţii şi nu altele, întrucît instituţiile generează tipuri de organizaţii. De 
exemplu, sistemului instituţional al politicii democratice îi corespund anumite or- 
ganizatii politice. Instituţia pluralismului democratic oferă oportunităţi funcţionale 
pentru partide cu doctrine diverse şi competitive, pe cînd instituţia „partidului unic 
conducător” exclude pluralismul organizaţiilor partinice. 


2) Prin funcţionarea lor, tinzînd să-şi realizeze obiectivele fixate, organizațiile devin 
agenți ai schimbării instituționale. O regulă ce s-a probat a fi restrictivă sau 
nefunctionala şi o lege juridică, prin care se reglementează negocieri sau inter- 
acţiuni sectoriale, raminind în urma experienţelor efective de viaţă din organizaţii, 
devin obiect al schimbării. În felul acesta, experienţele din organizaţii conduc la 
noi cristalizări normative, generînd noi instituţii, prin procese intersubiective de 
conflict şi negociere de semnificaţii, prin tranzacţii, angajări şi dezangajări, eva- 
luări şi replieri, destructurări şi restructurări de sensuri, semnificaţii şi reguli. 
Viaţa socială din organizaţii este sursă a institutionalizärii, adică a procesului de 
generare sau schimbare instituţională. 

3) Proprietatea principală a instituţiilor este reproductibilitatea. Prin rutină sau prin 
modele rutiniere de comportare şi relationare, instituţiile consacră statornicia. 
Odată regula instituţională asimilată, raportarea individuală la ea este rutinieră, 
pasivă pînă la inconstientä : nu se activează decît modelul de comportare care-i 
corespunde, în absenţa conştiinţei regulii generative subiacente. Multiplicarea blo- 
cajelor interactive sau abaterile repetate de la normă duc, însă, la actualizarea 
normei sau a regulii instituţionale, la revizualizarea sau la scoaterea ei din pasivitatea 
rutinieră. Începe, astfel, un proces de negociere intersubiectivă de semnificaţii şi 
acţiuni care ia forma institutionalizdrii. Aceasta se derulează la nivelul cognitiv 
(al mentalităților), la nivel afectiv (între gradele de ataşament emotional faţă de 
ceva care are tradiţia ca suferinţă), dar şi la nivelul acţiunilor şi interacțiunilor 
efective. Proces de durată lungă, institutionalizarea nu se finalizează, pur şi sim- 
plu, în formularea regulii sau normei alternative, pentru că atunci toate schimbă- 
rile sociale s-ar opera prin promulgarea de legi juridice. Institutionalizarea într-un 

caz normativ dat se finalizeazä atunci cînd norma actioneazä automat prin mode- 
lele comportamentale ce îi corespund, fiind „de la sine înţeleasă” şi inconştient 
practicată. Organizațiile sînt cadrul in care se derulează atit institutionalizarea cit 
si dezinstitutionalizarea. Altfel spus, organizaţiile reproduc instituţiile, dar le si 
schimbă, prin efectele emergente aleatorii ale institutionalizárii pe care o facilitează. 
Aceasta cu atît mai mult cu cît organizaţiile nu sînt dependente doar de oportu- 
nitäti şi constrîngeri instituţionale, ci şi de alte oportunităţi şi constrîngeri ce tin 
de dezvoltarea tehnologică şi ştiinţifică, de distribuţia avutiei sau a veniturilor, de 
orientarea preferințelor şi intereselor politice etc. Acestea din urmă pot deveni 
surse ale declanşării proceselor de institutionalizare sau dezinstitutionalizare. 


Modurile teoretice de relationare dintre instituţii şi organizaţii sînt destul de di- 
verse în psihosociologie. O clasificare oarecum simplificatoare, dar consistentă cu 
influenţa teoretică dominantă, ar distinge între analiza rationalis şi cea institutiona. 
Pe prima am prezentat-o foarte simplificat cînd ne-am referit la organizaţii, rezultind 
că modelele de raționalitate organizaţională se bazează pe tipul ideal de „actor ra- 
tional” şi pe o logică a structurării sau sistematicitätii care ar fi inerentă organizării 
(vezi birocraţia). Analiza instituțională este predominant psihosociologică, punind 
accentul pe modul în care instituţiile generează anumite tipuri de organizaţii şi pe 
identificarea parametrilor schimbării instituţionale. 

Se pot distinge două faze în dezvoltarea analizei instituţionale sau a institutio- 
nalismului ca mod de abordare. Prima fază a fost consacrată de sociologia germană 
centrată pe analiza „formelor” (de la F. Tönnies la T. Veblen) si, mai ales, de T. 
Parsons in analiza sistemului social. Într-un mod implicit, analiza institutiilor a fost 
permanent prezentá in psihologia socialá si in sociologie. Consecintele teoretice ale 
acestor abordäri implicite au fost, totusi, oarecum modeste. Noul institutionalism, 
desi incá neunitar, se dezvoltá, in ultimul timp, cu rapiditate si extensie, fiind influen- 
tat de etnometodologie, sociologia interpretativá weberianá, interactionismul simbolic 
si fenomenologia sociologicá. Aplicatiile lui analitice se extind rapid spre diverse 
tipuri de institutii si organizatii (Di Maggio, Powell, 1991). Abordarea dominanta a 
neoinstitutionalismului constá in aceea cá institutiile nu sint exterioare organizatiilor 
sau structurii lor formale, actionind predominant informal. Incertitudinea si, impre- 
uná cu ea, irationalitatea socialá (,,actiunile nonlogice" in terminologia lui V. Pareto) 
sint prezente in structurile organizationale formale in ipostaza de efecte institutionale. 
Totodată, instituţiile acţionează implicit în spaţiile sociale inter-organizationale, gene- 
rînd omogenizări prin limitarea variabilitätilor institutive. Schimbarea instituţională 
este posibilă şi îşi are sursele în experienţele organizaţiilor, dar ea este lentă şi incre- 
mentalistă, nu discontinuă, astfel că instituţiile se manifestă predominant ca factori ai 
reproductiei sociale. Pentru a pune în evidenţă stagnarea (reproducerea) şi schimbarea 
instituţională, analiza trebuie să se concentreze asupra proceselor social-cognitive, 
adică asupra modalitätilor prin care actorii individuali şi colectivi recepteazä si pre- 
lucrează informaţiile, pentru a le da o anume utilitate. Instituţiile existente intervin 
permanent în aceste procese cognitive în mod constrîngător, limitînd variabilitatea şi 
perpetuînd reproducerea mai degrabă decît schimbarea. 

Consecința principală a acestei abordări devine evidentă cînd sînt avute in vedere 
structurile formale ale organizaţiilor. În analizele rationaliste, structurile formale ar 
genera mecanisme eficiente de funcţionare a organizaţiilor. Chestionarea eficienţei 
orientează atenţia către analiza structurilor formale. S-a constatat, însă, că structuri 
formale similare conduc la rezultate diferenţiate. Orice modificare a structurii formale 
nu generează automat creşteri ale performanţelor. 

Analiza ar urma, conform institutionalismului, să se concentreze asupra cadrului 
sau mediului instituţional care penetrează în structurile formale, făcîndu-le eficiente 
sau ineficiente. Pentru a concretiza această abordare, vom oferi, în continuare, două 
ilustrări, concentrîndu-ne asupra aplicaţiilor analizei instituţionale. 


Aplicaţii ale analizei instituţionale 


Functionärile prezente sau anticiparea opţiunilor viitoare sînt dependente de trecut. 
Altfel spus, istoria individuală şi, mai ales, cea socială, influenţează întreprinderile 
(iniţiativele şi realizările) noastre prezente şi viitoare. Aici nu e vorba doar şi nici în 
primul rînd de o istorie evenimentialä, focalizată, de exemplu, pe revoluţii sau 
războaie, adică pe evenimente care fracturează fluxul istoric. Avem în vedere mai ales 
acea istorie focalizată pe cristalizările şi evoluţia instituţiilor sociale, care trece din- 
colo de fracturările evenimentiale pentru a da seamă de continuitäti reproductive şi 
schimbări incrementaliste (continue) foarte lente. Ele apar, cu pregnantä, în toate 
sectoarele sociale, dar, din raţiuni analitice, vom considera spre ilustrare economia şi 
politica. 


Instituţiile şi performanţele economice 


O teorie instituţională a dezvoltat în economie D.C. North. El consideră că ştiinţele 
sociale se confruntă cu o problemă crucială, generatoare de tensiune persistentă, 
referitoare la decalajul mare dintre teoriile elaborate şi lumea empirică a interactiu- 
nilor umane. Această situaţie este şi mai pregnantă în economie, 


„unde contrastul dintre implicaţiile logice ale teoriei neoclasice şi performanţa 
economiilor (oricum ar fi definită şi măsurată) este uimitor”. (p. 11) 


Teoriile economice existente ar fi departe de aşteptările beneficiarilor, în termeni 
practici, şi lipsite de forţă explicativă reală. Multe întrebări nu dispun de răspunsuri 
adecvate, fie că se referă la istoria dezvoltării economice, la diferenţierea comunitară 
a performanţelor economice sau la opţiunile contemporane. Seria întrebărilor fără 
răspunsuri adecvate este lungă: Cum poate fi explicat decalajul dintre ţările bogate si 
cele sărace sau dintre cele dezvoltate şi cele subdezvoltate ? Ce a generat acest decalaj 
şi cum se face că unele ţări intră istoric în perioade de stagnare economică sau de 
declin, iar altele ating ritmuri înalte de dezvoltare ? Este, într-adevăr, competiţia sursa 
principală a dezvoltării şi, dacă da, de ce nu a reuşit competiţia să elimine în toate 
cazurile instituţiile ineficiente, consacrînd astfel destule excepţii de la regulă? Cum 
pot fi explicate performanţele variabile, radical deosebite de la o economie la alta, pe 
perioade istorice lungi ? 

D.C. North consideră că răspunsurile la aceste întrebări pot fi adecvat formulate 
din perspectiva analizei instituţionale, conducînd astfel atît la schimbarea teoriilor 
economice, la o înţelegere mai bună a istoriei economiei, cît şi la identificarea căilor 
prin care pot fi înlăturate bariere din calea creşterii economice sau pot fi potentate 
performanţele cooperării şi, deci, ale dezvoltării. 

Instituţiile şi organizaţiile sînt conceptele cheie ale analizei. 

„Un model util al macroaspectelor şi microaspectelor economiei trebuie să in- 
cludă constrîngerile instituţionale. De exemplu, teoria macroeconomică modernă 
nicicînd nu va rezolva problemele cu care se confruntă, dacă adepţii ei nu recunosc 
că deciziile elaborate în procesul politic influenţează în mod profund funcţionarea 
economiilor.” (D.C. North, p. 112) 

Teoria neoclasică statică nu trebuie doar să integreze analiza instituţională, ci trebuie 
să fie reelaborată, incluzînd instituţiile. Modelele economice, sociale sau politice de 
dezvoltare sînt limitate instituţional, adică se bazează pe anumite instituţii şi instituie 
anumite instituţii care sînt mai mult sau mai puţin convergente sau divergente cu 
precedentele. Performanţele lor sînt dependente instituţional, în sensul că instituţiile 
fixează cadrul de funcţionare a organizaţiilor asociate unui model de dezvoltare sau 
derivate din acesta. De aici derivă trei consecinţe importante : 


a. transplantarea unui model de dezvoltare dintr-un sistem social în altul, în condiţii 
de ignorare a matricii instituţionale specifice sistemului adoptiv, este inevitabil 
sortită eşecului, datorită efectelor constringátoare limitative ale instituţiilor exis- 
tente ; 

b. matricile instituţionale care funcţionează în anumite comunităţi tind să genereze 
cu predominantá acele organizaţii (firme, sindicate, ferme agricole, partide politi- 
ce etc.) care-şi investesc eforturile în activităţi neproductive, recompensîndu-le şi 
mentinindu-le, în ciuda efectelor negative asupra performanţelor dezvoltării ; ast- 
fel de comunităţi cu performanţe sărace ajung să fie dependente de altele şi să fie 
afectate de stări critice endemice, generatoare de conflicte sociale şi de alte pre- 
siuni de schimbare ; 

c. modelele de dezvoltare nu sînt universaliste nici în timp şi nici în spaţiu. De aceea 
ele nu pot fi transplantate (exportate sau importate) fără adaptări instituţionale 
corespunzătoare şi nici nu pot fi perpetuate la nesfirsit fără a induce adaptări 
instituţionale corespunzătoare. Viabilitatea unui model economic de dezvoltare 
este dependentă de permanenta conştientizare a schimbărilor marginale din instituţie. 


Nu există modele economice pure de dezvoltare. Ele sînt, în acelaşi timp, sociale 
şi politice. Economiştii, însă, nu au inclus în analizele lor efectele instituţiilor sociale 
şi politice asupra dezvoltării economice. Preocupările economiştilor pentru 

„ipotezele alegerii raţionale şi pieţei eficiente au obliterat implicaţiile informaţiei 

incomplete şi complexitatea mediului şi a perceptiilor subiective ale indivizilor 

despre lumea exterioară”. (ibid., p. 111) 

A evada din această situaţie nefastă înseamnă a analiza ratiunile existenţei institu- 
tiilor, modurile lor de intervenţie în funcţionarea economică, procesele de motivare a 
actorilor sociali sau modurile de prelucrare a informaţiei provenite din mediu. De 
exemplu, fiscalitatea, reglementările juridice, politicile sociale şi altele de acelaşi fel, 
adică normativitatea juridică şi politicile promovate de organele legislative şi exe- 
cutive, reglementează politicile organizaţiilor dintr-o comunitate (adică politicile unei 
firme, societăţi comerciale, regii autonome etc.). În termenii analizei instituţionale, 
instituţiile existente sau promovate generează tipuri de organizaţii, fixează limitele 
funcţionării lor şi avansează criterii şi modalităţi de recompensare a performanţelor. 
Totuşi, acesta fiind cadrul general, este evident că nu dispunem de o modelare adec- 
vată a proceselor de decizie politică şi reglementare juridică necesarmente comple- 
mentare cu un model al dezvoltării economice ; presupunem că fiecare actor este 
motivat şi prelucrează informaţia în consens cu reglementările normative promulgate, 
dar această presupozitie este eminamente falsă sau nerealistă. Instituţiile sînt despăr- 

tite de organizatii, modelele propuse pot fi teoretic coerente, dar nu sint tangente la 
realitate (ca să nu spunem că sînt nerealiste). Ieşirea din această situaţie critică nu-i 
posibilă decît prin promovarea principiilor analizei instituţionale, adică prin 

„modelarea procesului politico-economic care încorporează instituţiile specifice 

implicate şi structura derivată a schimbului politic şi economic”. (ibid., p. 112). 

Fie şi din această sumară introducere în analiza instituţională aplicată în economie, 
rezultă că avem de-a face cu o propunere, dacă nu deja cu realizări menite să anticipe- 
ze o veritabilă schimbare de paradigmă. Analiza istorică şi comparativă din economie 
(teoria economică), elaborarea modelelor de dezvoltare macro- sau/şi microsocială, 
evaluarea comparativă a performanţelor economice etc., ar fi mult mai substanţiale, 
adică mai realiste şi cu consecinţe într-adevăr benefice, dacă s-ar baza pe considerarea 
mecanismelor de funcţionare a instituţiilor şi a relaţiilor acestora cu organizaţiile. 


Perspective instituționale în analiza politicii 


Aplicată în ştiinţele politice, analiza instituţională este aşteptată să producă schimbări 
paradigmatice similare cu cele din economie. Astfel, J.G. March şi J.P. Olsen (1989) 
pornesc de la premisa că 


„ceea ce observăm în lumea noastră nu este consistent în raport cu modurile în 

care teoriile contemporane ne cer să gîndim, că organizarea vieţii politice gene- 

rează diferenţa”. 
În condiţiile în care principalii actori ai vieţii politice au devenit organizaţiile formale 
(guverne, partide politice etc.), iar instituţii cum ar fi cele subsumate dreptului sau 
birocraţiei ocupă poziţii dominante, analiza politică trebuie să se concentreze prioritar 
asupra acestora. Deşi, comparativ cu analizele economice, instituţiile nu au dispărut 
definitiv nicicînd din ştiinţele politice, în prezent analiza politică tinde să le acorde 
prioritate. Astfel, March şi Olsen invocă teoriile care au analizat „contextual şi reduc- 
tionist” politica, respectiv teoriile focalizate pe interacţiunea competitivă a actorilor 
rationali sau pe sortarea temporală a problemelor, soluţiilor decidentilor şi alegerilor 
(cf. ibid., p. 8-16). Aceste două tipuri de teorii au elaborat modele raţionale ale 
deciziilor şi ale mediilor (contextelor) în care decidentii operează. Politica apare ca 
un sistem complicat de interferenţe între instituţii, persoane şi evenimente. De exem- 
plu, consideră March şi Olsen (ibid., p. 15), procesele decizionale din organizaţiile 
formale se confruntă cu multiple efecte şi dificultăţi : fixarea agendei („ordinii de zi") 
este produsul unui joc de interese şi al influențelor adesea contradictorii ; alternati- 
vele în procesul decizional nu sînt automat oferite decidentului, ci trebuie descoperite 
într-un context în care nu numai că se caută soluţii la probleme, ci şi probleme 
compatibile cu soluţiile disponibile ; informaţia despre consecinţele alternativelor este 
generată şi comunicată prin reţele instituţionale, astfel încît aşteptările depind de 
structura sistemului etc. Astfel de abordări implică, însă, două simplificări majore. 
Prima ia forma „agregării statistice”, pentru a distinge între factorii cu efecte princi- 
pale (sistematice) şi cei cu efecte secundare (aleatorii). De exemplu, în analiza com- 
portamentului electoral, venitul alegătorului poate apărea ca factor generator principal 
sau sistematic atunci cînd, prin agregare statistică şi control al variabilelor, alte in- 
terese ale alegătorului sînt considerate ca factori aleatorii secundari. Altă simplificare 
este indusă de presupozitia „eficienţei istorice” : indiferent de complexitatea compor- 

tamentului uman, se presupune ca procesele eliminä comportamentele care nu se 
instituie ca soluţii pentru o problemă dată de optimizare. În timp ce în modelele 
actorului raţional ordinea este generată de „mîna invizibilă” a competiţiei, în mode- 
lele sortării temporale, ordinea este generată de simultaneitatea temporală a confrun- 
tării. Ordinea apare ca impusă în instituţiile politice de către mediu sau context: 
puterea este determinată într-un sistem politic de către posesia resurselor mediului 
sau interesele sînt generate de poziţia deţinută în lumea exterioară politicii etc. În 
concluzie, opinează March şi Olsen, cu referire la aceste modele, 


„ordinea este efectiv exterioară instituţiei şi nu depinde de proprietăţile instituţiei 
sau de procesele ce se derulează în interiorul ei”. (ibid., p. 16) 


Asemenea simplificări trebuie înlăturate pentru a elabora teorii care să nu se de- 
părteze de realitatea funcţionării politicii. Iar acest lucru este posibil prin considerarea 
modului în care instituţiile politice generează ordine şi influenţează schimbările din 
politică. Numai că efectele instituţionale nu sînt neapărat convergente. Pe de o parte, 
instituţiile circumscriu sau definesc idealitäti individuale, grupale, comunitare sau 
societale. Prin aceasta, cunoaşterea lor potenteazä capacitatea noastră de a distinge 
diferenţierea părţilor. Pe de altă parte, coordonarea părţilor fragmentate este decu- 
plată de considerarea fiecărei părți specifice. 

„Paradigmele şi ideologiile, spun March şi Simon, centrează atenţia pe anumite 

lucruri, (dar) distrag atenţia ce s-ar cuveni acordată altora.” (ibid., p. 17) 


Considerarea instituţiilor diminuează înţelegerea globală. Ca atare, 


„instituţiile politice sînt, simultan, un afront pentru sensul rationalitätii noastre 
comprehensive şi un instrument principal de aproximare a acestuia”. (ibid., p. 17) 


În ciuda acestui efect paradoxal, pierderile generate de ignorarea instituţiilor ar fi 
mult mai pregnante decît avantajele includerii lor în ecuaţia analitică. Ceea ce în- 
seamnă că instituţiile politice trebuie considerate actori politici distincti, configurati 
organizational în guverne, agenţii birocratice sau administrative, partide politice etc. 
În felul acesta, ele definesc cadrul în care se produce politica. Implicatiile unei ase- 
menea abordări sînt diferite. Analiza urmează să se concentreze asupra modului în 
care acţiunea politică se bazează pe reguli (norme) mai degrabă decît pe calcule 
utilitariste raţional instituite, pe cristalizări de semnificaţii şi sensuri sau pe generări 
(schimbări) instituţionale mai degrabă decît pe identificarea condiţiilor de stabilitate. 

March şi Olsen propun, în consecinţă, între altele, o analiză a modului în care 
regulile sînt implicate în institutionalizarea acţiunilor politice. Organizațiile au o structură 
formală, în sensul că acţiunile, comportamentele sau interacţiunile sînt reglementate 
de reguli care instituie proceduri rutiniere de abordare şi soluţionare. Acţiunile sînt 
adaptate la situaţii în funcţie de gradul lor de adecvare. Logica adecvării este, deci, 
„logica fundamentală a acţiunii politice” (ibid., p. 38) în cadrul unei concepţii spe- 
cifice despre identitatea personală, organizaţională şi comunitară. Acţiunea politică 
se institutionalizeazá într-o structură de reguli si rutini care reflectă experienţa istorică 
a elaborării şi instituirii lor, care se bazează pe relaţiile de încredere asociate logicii 
de adecvare instituţională. 

Analiza instituţională a politicii pune, deci, accentul pe identificarea „regulilor” 
(convenţii, coduri de conduită, legi juridice, credinţe etc.) şi a procedurilor rutiniere 
ce le sînt asociate în vederea specificării modurilor de relationare socială şi a ,,logicii” 
institutive, ajungînd astfel să releve nu numai, sau mai ales, raționalitatea ideală, ci şi 
realitatea adecvării, respectiv a stabilităţii şi schimbării. 

* * 


Exemplele de aplicare a analizei institutionale, din pácate sumar prezentate, au 
menirea de a demonstra cá nu-i vorba doar de o simplá ,promisiune”, ci de realizári 
efective. Modelele de analizá rationalá, suspendate cum sint in idealitatea lor anali- 
ticá, nu sint eliminate pur si simplu. Ele nu ar deveni, însä, substantiale decit in 
másura in care s-ar dezvolta complementar cu analiza institutionalä. in felul acesta, 
insá, se anuntá o veritabilá schimbare in paradigma analiticá, menitá sá elimine deca- 
lajul dintre idealitatea teoreticá, suspendatá intr-o lume abstractá, prea putin relevantá 
practic, si realitatea analizatá ce-si urmeazá propria istorie. Noile dezvoltäri teoretice 
au, astfel, implicatii directe pentru procesele de elaborare a politicilor si de producere 
a performantelor dorite, ca si pentru analizele istorice si comparative, atit de impor- 
tante in stiintele sociale. 

Relatiile dintre institutii si organizatii detin o pozitie cheie in acest nou demers. 


Descoperirea maselor 


Serge Moscovici 


O noua dimensiune umana: multimea 


În anii '30, ne aflam la jumătatea distanţei dintre cele două războaie mondiale. 
Democraţia, în sensul tradiţional, îşi proiecta ultimele sale raze. Ea păstra, încă, 
farmecul acelor fiinţe crepusculare care aproape au supravieţuit timpului lor natural. 
Alte forte politice şi sociale, sinistre şi violente, îi atacau poziţiile. O furtună fără prece- 
dent era pe cale să izbucnească. Doi filozofi, Ortega y Gasset (1929) şi Jaspers (1933), 
independent unul de celălalt, cercetau orizontul occidental. Pentru a-şi concentra 
privirile şi a prevedea viitorul în mod corect, au adoptat amindoi o imagine-cheie 
identică: mulţimea. Primul, potrivit unui patos tipic spaniol, a amestecat în tonul 
declaraţiei sale triumf şi angoasă, anuntind că revolta maselor e un simbol al timpului, 
semnul totalei sale noutăţi. Un nou om a apărut în lumea apuseană, omul mulţimii : 


„Un om golit dinainte de propria sa istorie, lipsit de memoria propriului său trecut 

şi, ca urmare, supus oricăreia dintre acele discipline denumite, adeseori, interna- 

tionale. Mai curînd decît om, el este carapacea unuia, construită doar din idola 

fori, este lipsit de o instanţă interioară, de un «sine» inexorabil şi inalienabil şi care 

să nu poată să fie revocat.” (Ortega y Gasset, 1943, p. 1164) 

Cel de-al doilea filosof, un om metodic şi erudit, era dedicat mai curînd analizelor 
abisale. Concluziile sale erau, oricum, identice. Astfel, el a stabilit că problema 
fundamentală a perioadei era să se descopere dacă este posibil să democratizezi omul 
mulţimii (Jaspers, 1933). Faptul că doi filosofi de o asemenea anvergură, ale căror 
lucrări au cunoscut un succes imediat, şi-au întemeiat diagnosticul pe aceeaşi noţiune 
dovedeşte atît importanţa, cît şi universalitatea lui. Pentru că, de regulă, doar circum- 
stante excepţionale sau motive puternice permit unei idei să devină referinţă filo- 
sofică. Cu siguranţă, noţiunea la care ne-am oprit nu constituia, la vremea aceea, o 
noutate, deşi nu intrase, încă, în limbajul cotidian. Cu toate acestea, termenul se 
bucură de o anumită autoritate protostiintificä şi de un oarecare prestigiu lingvistic. 
De aceea, atunci cînd cei doi filosofi vorbeau despre omul mulţimii, ei se refereau la 
o psihologie, la o viziune asupra naturii umane mai mult sau mai puţin acceptată. 
Procedind astfel, ei nu făceau decît să reitereze un concept care moşise apariţia psi- 
hologiei maselor, în 1895, conferindu-i o semnificaţie mai generală în perioada 

interbelică, denumită la vremea respectivă, poate şi din acest motiv „vîrsta mul- 
timilor”. Am avut, de atunci, nenumărate motive să ne convingem de justetea acestui 
concept. 

Prin urmare, lipsa de consideraţie în care s-a adincit această disciplină în ultimul 
timp este, cel putin, surprinzătoare. În sumbrii ani '30, psihologia maselor a atras 
atenţia asupra emergentei unui nou tip de fiinţă umană, stimulînd astfel imaginaţia 
filosofilor contemporani. Cu greu ar fi putut cineva să-i conteste competenţa, de 
vreme ce astăzi trebuie să recurg la autoritatea unor astfel de filosofi pentru a-mi 
justifica demersul, accentuind asupra popularității de care s-au bucurat lucrările lor. 
Trebuie să recurg la mărturia lor pentru a vă face o imagine asupra impactului său şi 
pentru a-mi asuma poziţia pe care a deținut-o această psihologie, adică una dintre 
cele mai înalte între ştiinţele sociale. Se poate spune că atunci a fost momentul său de 
vîrf. 


Cum o stiinta isi descoperă faptele 


Scopul acestui capitol solicită o explicatie. Într-adevăr, dintr-un scop foarte simplu a 
izvorit o problemă departe de a fi simplă. Intenția mea a fost de a da o reconstructie 
raţională şi de a formula principiile metodelor folosite de psihologia maselor - de 
fapt, de a recapitula demersul din L'âge des foules (1981), bazat pe cîteva perspective 
importante şi pe argumentele incomplete, iar uneori în mod contradictoriu aforistice 
ale pionierilor săi. Mi-am dat seama repede că o astfel de recapitulare ar fi depăşit 
spaţiul alocat. Ceea ce a solicitat o întreagă carte nu poate fi condensat în 20 de 
pagini fără a fi mutilat şi desfigurat. Ca urmare, trebuie să-mi asum o sarcină cu mult 
mai modestă, care se potriveşte mai bine întreprinderii generale si care nu face decît 
să sublinieze logica apariţiei psihologiei de grup ca ştiinţă autonomă. 

Din toate dovezile pe care le detinem, mulțimile au constituit, în Europa, un obiect 
de interes de durată. Mişcările de mase şi răzvrătirile formează o continuitate neîntre- 
ruptă. De-a lungul secolelor XVIII şi XIX, Anglia şi Franţa au fost permanent frămîn- 
tate de rázmerite, revoluţii şi contrarevolutii. Literatura abundă în termeni precum 
»multime”, „masă”, „gloată”, „adunătură”, „bandă”. Sîntem conştienţi cu toţii atît 
de conotatiile lor politice, cît şi de implicaţiile sociale. Limba exprimă, pentru cei 
care vor să vadă, un anumit gen de consistenţă în istoria urbană a continentului nos- 
tru. Ea distinge o largă porţiune a populaţiei şi îi rezervă un loc aparte. În Roma 
antică, se vorbea de plebei şi de tribuni; în oraşele italiene, de „popolo” şi de 
„capo” ; iar în Europa modernă, industrială şi comercială, întîlnim ,multimea" şi 
„şeful” sau „masele” şi „liderul” lor. 

Astfel de diferențieri au penetrat războiul si armata. De la Revoluţia Franceză si 
de la campaniile napoleoniene, ele şi-au asumat un nou caracter. Marcel Reinhard, 
care a cercetat aceste modificări în statutul masei, rezumă lucrurile astfel: 


„«Masele» reprezintă o expresie cu mult mai frapantă decît «mulțimile» atunci 
cînd este vorba să descriem majoritatea, cea mai largă secţiune a populaţiei, pe cei 
care, tocmai pentru că nu fac parte nici din fosta nobilime şi nici din burghezie, şi, 
nefiind nici cultivați, nici bogaţi, sînt conştienţi de faptul de a fi cu toţii la acelaşi 
nivel, mai mult sau mai puţin, de a avea interese, cutume şi tradiţii comune, precum 
şi un limbaj comun. Aceasta aproape că dă sensul unei clase, diferită de sensul 
comunităţii, dar nu mai puţin un factor favorabil pentru constituirea unui fel de 

conştiinţă de sine sau chiar de mindrie, cu atît mai mult cu cit aceste mase au 
avantajul numärului si al energiei si impetuozitätii. Acestea sint masele active.” 
(Reinhard, 1947, p. 116) 


Cu toate acestea, existenta unui anumit tip de fenomen, oricit de evident, nu da, 


in mod automat, nastere unei noi stiinte. Iar o stiintä nu räsare din vocabularul care 
identifica astfel de fenomene si care face posibilä discutia. O noua stiintä este rezulta- 
tul unei decizii constiente. Pentru a o elabora, însä, e absolut necesar un räspuns la 
întrebarea următoare : ce este mulțimea ? Au fost propuse trei răspunsuri : 


1. 


O multime este o masä de indivizi aflati la marginea esfablishment-ului, care iau o 
anumitä pozitie fatä de acesta intr-o perioadä de crizä. Ea deriva din disolutia 
temporară a comunităţilor şi claselor. Adunătura, gloata, lumpenproletariatul — 
aceştia sînt termenii pe care îi califică lipsa de organizare, structură şi justificare. 
Multimile atrag persoane fără identitate oficială, la limita reţelei sociale : aceia 
care locuiesc în suburbii şi la periferia marilor oraşe, în ghetouri şi oraşe din 
carton, şomeri, izgoniți şi în afara legii. Cu alte cuvinte, mulțimile sînt asociale, 
iar membrii lor asociali. Nici istoricul şi nici sociologul nu văd în ceea ce se 
întîmplă ceva mai semnificativ decît un fenomen normal. Cel mult, un epifeno- 
men. Nici vorbă să constituie obiectul unei ştiinţe. E, mai curînd, o curiozitate, 
ceva care rupe cursul regulat al evenimentelor. Mulțimea, în sistemul social, trece 
drept lipsă de sistem, drept prăpastie şi, în ultimă analiză, drept expresie colectivă 
mai curînd decît socială (Weber, 1949, p. 369). 
Multimile sînt bolnave, nestápinite, isterice ; sînt epitomizate de izbucnirile emo- 
tionale prin care fanii îşi întîmpină starul, de activitatea tumultuoasă a vreunui 
profet sau de extazul colectiv al credincioşilor. fnnebunifi este termenul care 
descrie cel mai nimerit delirul flagelatorilor care, încă din vremea Cruciadelor, au 
cutreierat întregul continent sau al celor cărora falşi Mesia le-au indus energie 
demonică. Îndrăgostite de un om sau de o idee, masele transformă drama istoriei 
într-un carnagiu sîngeros sau într-un carnaval grotesc, în funcţie de perioadă. Cărţi 
cu titluri atît de sugestive, precum Extraordinarele Deziluzii Populare si Nebunia 
Multimii (Mackay, 1847), reprezintă izbucnirile mulţimii ca izbucniri ale nebuniei 
îmbibate de iluzii oarbe si prezentind forme serioase de delir, halucinație si de o 
totală lipsă de control. Dincolo de aceste trăsături spectaculoase, dar şi pertur- 
bante, mulțimile nu interesează de fel pe cercetători. 

„Pentru o lungă perioadă de timp, comportamentul colectiv a fost privit ca 
psihologic anormal. Chiar în zilele noastre este privit astfel de mulţi sociologi care 
nu sînt specialişti în domeniu.” (Weller & Quarantelli, 1964, p. 670) 
Cel de-al treilea răspuns poate fi rezumat într-o singură definiţie : mulțimile sint 
criminale. Ele sînt compuse din vagabonzi şi zdrentárosi, animati de intenţia de a 
jefui şi distruge, manifestînd o violenţă oarbă, aşa cum o arată suporterii după un 
meci de fotbal sau grupurile de tineri care vin de la un concert pop. Furia lor se 
declanşează fără motiv aparent şi se exprimă în acte de huliganism sau chiar prin 
crime. Consecințele naturale sînt opoziţia faţă de autorităţi şi disprețul fata de lege. 
Spre sfîrşitul secolului XIX, cînd proliferau greve şi răscoale importante, asemenea 
„mulţimi criminale”, amenintind stabilitatea statului şi securitatea cetăţenilor săi, 
au devenit imediat un subiect de analiză. Nu poate fi o simplă coincidenţă faptul 
că primele interpretări asupra caracteristicilor mulţimii au fost furnizate de către 
Lombroso, a cărui teorie asupra criminalilor innáscuti era, la vremea aceea, fai- 
moasă. După el, mulţimea violentă era compusă din persoane cu predispozitii 

ereditare faţă de delincventá şi din cei care îi însoțeau. Motiv suficient, se pare, pentru 

a sugera ca psihologia masei să fie considerată ramură a antropologiei criminale, 

din moment ce criminalitatea este caracteristica fundamentală a tuturor mulțimilor. 

Compatriotul său, Sighele, a dat un sens tehnic expresiei „mulţimi criminale”. 
După el, acestea ar cuprinde tot felul de mişcări sociale şi grupuri politice, de la 
anarhisti pînă la socialişti. Teoria sa a pregătit terenul pentru înflorirea sistemelor 
represive, legitimind acţiunea politicienilor şi legislatorilor împotriva maselor. 

Astfel, încă din start, apariţia mulțimilor a fost percepută drept un simptom al 
divergentei colective de la normă. Divergente, nebune sau criminale, în măsura în 
care reprezentau scursura sau pleava societăţii, mulțimile nu aveau nici o existenţă 
intrinsecă sau reală. 

Teoria fundamentală a lui Le Bon a respins deschis aceste soluţii, precum şi atitu- 
dinile pe care le inspiraseră. Argumentarea sa este de o maximă simplitate : parti- 
cularitatea mulțimilor este fuziunea indivizilor într-o conştiinţă si o stare emotivá 
comună. Distinctiile personale se dizolvă, clasele se amestecă, facultăţile intelectuale 
se nivelează. Vierkandt (1928, p. 432) înţelege mulţimea drept opusul polar al indivi- 
dului. Include si elita, aristocrația, intelectualii ş.a.m.d. Mulțimea poate cuprinde pe 
oricine, odată ce oamenii se unesc. 

Din moment ce mulţimea nu poate fi definită drept manifestare tranzitorie rezer- 
vată unei secţiuni a societăţii, urmează că delincventa sa naturală este o iluzie. Nici 
unul dintre membrii mulţimii nu ar îndrăzni să comită de unul singur vreuna dintre 
faptele abominabile pe care mulţimea le săvîrşeşte aparent cu uşurinţă. Este lipsită de 
sens afirmaţia că mulțimile sint criminale sau virtuoase. 

După Le Bon, 

„acesta este lucrul care a fost înţeles într-un mod cu totul greşit de către aceia care 

au studiat mulțimile doar din punctul de vedere al criminalităţii. Fără îndoială, o 

mulţime este, adeseori, criminală, dar, la fel de des, este şi eroică. Mai curînd 

mulțimile decît indivizii pot fi determinate să-şi asume riscul morţii pentru a asi- 
gura succesul unui crez sau al unei idei, ar putea fi legate cu entuziasm pentru 
glorie şi onoare, ar putea fi conduse fără hrană şi fără arme, ca în vremea 

Cruciadelor, să elibereze mormîntul lui Hristos de sub stăpînirea infidelilor sau, ca 

in '93, să-şi apere patria. Un astfel de eroism este, fără îndoială, cumva inconsti- 

ent, dar din asemenea eroisme este făcută istoria. Dacă oamenii ar fi făcut numai 

fapte mari cu sînge rece, analele lumii ar fi înregistrat prea puţine dintre acestea.” 
(Le Bon, 1977, pp. 33-34) 


S-ar părea că nu este nimic demential sau patologic în aşa-numita nebunie, furie 
sau în delirul maselor. Multimile sînt compuse din oameni normali si relativ stabili, 
oameni ca mine şi ca tine - cu diferenţa că, odată ce formează o mulţime, aceşti 
oameni simt, gîndesc şi se comportă diferit. Se mişcă într-un univers mental diferit 
ce are propria sa logică. Numai cá o astfel de diferenţă nu ne indreptateste să o 
diagnosticăm drept „nebunie colectivă”, „isterie de masă” sau, vorbind în mod strict, 
ca ceva patologic. Etichetele sînt înşelătoare, iar a clasifica un astfel de comportament 
drept excepţional nu are nici o garanţie. Aşa cum scria istoricul Georges Lefebvre cu 
privire la räzmeritele Revoluţiei Franceze : 


„Este un punct de vedere cît se poate de fals acela care susţine că astfel de 
excese sînt rezultatul «nebuniei colective» sau al «mulţimii delincvente». În astfel de 
cazuri, o mulţime revoluţionară nici nu este inconştientă şi nici nu se percepe pe 
sine drept vinovată ; este convinsă că îndeplineşte o pedeapsă dreaptă şi deliberată.” 

(Lefebvre, 1954, p. 282) 

Mai mult, dacä observäm o multime cu atentie si pentru o lungä perioadä de timp, 
sesizäm cä orice impresie de dezordine pe care am fi avut-o este nefondatä. Psiho- 
logia individului şi cea a mulţimii sînt distincte, ca să nu spunem opuse. Ceea ce 
pentru una pare „anormal” este perfect „normal” pentru cealaltă. 

Odată ce este acceptat acest lucru, mulțimile sau masele dobindesc un statut auto- 
nom. Nu contează dacă sînt burgheze sau plebee, criminale sau eroice, iraționale sau 
raţionale : ele reprezintă o activitate comună, activitatea supremă a coexistentei, iar 
acest lucru este suficient. El a fost descoperit de Le Bon şi confirmat de Tarde. 
Amindoi au perceput atît particularitatea, cit şi universalitatea unei mase omeneşti 
care, din Roma antică pînă la Revoluţia Franceză şi pînă în zilele noastre, nu a încetat 
să evolueze. Atât timp cît a rămas o apariţie periferică, putea fi ignorată sau chiar 
ridiculizată. Cercetătorii o menţionează în treacăt. Dar, odată ce a devenit acceptat, 
în mod general, ca masele să joace un rol central, era imposibil să nu fie observate cu 
atenţie. La început, ştiinţa a văzut aceste mase drept o anomalie, o circumstantä 
tranzitorie şi excepţională şi, ca urmare, neglijabilă. Pentru omul de ştiinţă numai 
instituţiile, clasele şi mişcările organizate reprezintă factori adevăraţi, condiţiile sta- 
bile ale societăţii. Numai acestea erau demne de atenţie. Oricum, 


„numai prin dobindirea unei priviri din interior asupra psihologiei maselor se poate 
înţelege cit este de sensibilă acţiunea legilor şi instituţiilor asupra lor, cit de lipsite 
de putere sînt în a reţine şi alte opinii decît acelea care le-au fost impuse şi că nu 
prin reguli bazate pe teorii ale echităţii pure sînt acelea prin care pot fi conduse.” 
(Le Bon, 1977, p. 20) 


De atunci, situaţia s-a schimbat. Prin aşa-numita „anormalitate” sau ,delincventá", 
un întreg laborator istoric a apărut la lumină, iar puterea colectivitätii, ascunsă de 
organizaţiile oficiale, s-a întors împotriva noastră. Dacă săpăm suficient de adînc în 
societate, descoperim mulţimea, aşa cum, dacă săpăm suficient de adînc în om, găsim 
fiara. Este primul ingredient al fiecărui sistem politic, aşa cum făina este ingredientul 
prim al pîinii. Si este energia oricărei ridicări sociale. 

Comparatiile istorice sînt întotdeauna cam arbitrare, totuşi, următoarea este inevi- 
tabilă : începînd cu Freud, visul, acţiunile involuntare, scăpările limbii — tot ceea ce 
pînă atunci fusese văzut drept accident - au devenit simptome ale vieţii psihice şi 
categorii ale informaţiei ştiinţifice ; tot astfel, după Le Bon, mulțimile, cu rationa- 
litatea lor excentrică şi comportamentul lor ciudat au încetat să mai fie privite drept 
curiozitäti şi au devenit fapte vrednice de atenţie. Nu numai că trebuie să fie definite, 
dar trebuie să fie şi explicate. Altfel, riscăm să eşuăm în înţelegerea lumii noastre 
contemporane, care tinde să aglomereze societăţi şi în care masele stau în prim plan. 

Cu alte cuvinte, ne confruntăm cu un tip de fenomen pînă acum necunoscut - un 
fenomen care nu mai este de competenţa psihologiei obişnuite, aşa cum ar părea să 
creadă cei care vorbesc de „nebunie” sau de „isterie”. Nu este nici sociologie, care 
percepe doar semnele de suprafaţă. Este necesar, astfel, să se creeze o nouă ştiinţă 
pentru studiul mulțimilor, un alt fel de psihologie. Aşa cum a afirmat Le Bon: 


„Ştim prea puţin despre aceste mulţimi care încep să fie obiect de discuţie. Cei 
care se ocupă în mod profesionist de psihologie, care au trăit departe de acestea, 
le-au ignorat întotdeauna, iar cînd, într-un tîrziu, şi-au întors privirile asupra lor, a 
fost numai pentru a constata crimele pe care mulțimile le pot comite.” 

(Le Bon, 1977, pp. 18-19) 


Inutil să mai adaug, acest nou tip de psihologie este psihologia maselor, al cărei 
succes imediat îi prevedea un viitor fericit. 

Această creaţie a avut o consecinţă majoră. Ştiinţa nu mai poate găsi, ca în trecut, 
o soluţie psihiatricá, represivá sau legală la problemele pe care le pun mulțimile sau 
pe care le provoacă. Multimile nu sînt de felul lor violente, criminale sau nebune. Ca 
urmare, ele nu trebuie repartizate nici psihiatriei şi nici poliţiei. Singura soluţie este 
una politică. 

Nu este suficient ca o ştiinţă a maselor să deţină propria sa coerenţă interioară, 
logica sa abstractă a interpretării. Ea a apărut ca răspuns la o nevoie externă. Şi acesta 
este un fapt istoric. Funcţia acestei ştiinţe este, prin urmare, de a defini un sistem de 
guvernare consistent cu psihologia maselor, după care să-l impună oamenilor de stat 
şi liderilor. Acesta este scopul iniţial al ştiinţei, care are drept sarcină să găsească un 
răspuns practic întrebării: Cum pot fi guvernate societățile de masă ? 

Dacă ceea ce am afirmat despre descoperirea sa este corect, înseamnă că psiholo- 
gia maselor nu a apărut adáugind doar o dimensiune socială suplimentară psihologiei. 
Nici nu a injectat, pur şi simplu, energie psihică în sisteme sociologice. Cu alte 
cuvinte, nu este o ştiinţă hibridă, un mozaic rezultat din fuzionarea de discipline. 
Originea sa a fost descoperirea unui tip de fenomen, tot aşa cum fizica atomică este 
bazată pe radioactivitate sau economia politică pe piaţă. Din acest motiv, pionierii 
săi, atunci cînd au conceput-o, i-au dat o semnificaţie generală: înţelegerea unei 
activităţi psihice colective şi a unui comportament colectiv, cu alte cuvinte, înţelegerea 
„ființelor umane”. 

Le Bon, Freud şi Reich şi-au numit lucrările Mulțimea sau Psihologia mulțimii, 
iar nu Psihologie socială, Vólkerpsychologie sau Psihologie colectivă. Nu este o 
simplă coincidenţă. Fiecare dintre aceştia a vrut să indice cu precizie ce fel de feno- 
men investiga, care era baza teoriilor sale. În acelaşi timp, ştim că ceea ce era impli- 
cat în demersul lor era o viziune asupra civilizaţiei noastre şi a umanităţii însumate 
într-un singur cuvînt: mulțimea. 


Enigma formării mulțimilor 


Masa este un cuvînt familiar. Íntelegem cu totii ce inseamná productie de masá, 
consum de masá si decizii de masá. Oricum, dacá termenul este acceptat, fenomenul 
rámine pe deplin misterios. Garantez cá nu ar exista nici un mister dacá, asa cum este 
cazul in general, masa ar fi inteleasá drept majoritate, aglomeratie, multime de oa- 
meni, densitatea populatiei sau gloatá. Atunci ar fi suficient sá stim ce efect au asupra 
individului numerele mari si aglomeratia pentru a clarifica lucrurile. Numai cá enig- 
ma formárii maselor este ceva diferit. Este un loc comun faptul cá o persoaná nu se 
comportă în acelaşi fel cînd este singură ca atunci cînd se află într-o mulţime. Într-o 
situaţie colectivă, conştiinţa individuală este obliterată. Indivizii încetează să mai 
reacționeze în funcţie de potenţialul lor. Fenomenul este in mod universal confirmat 
în documentele publice. După Solon, un singur atenian e o vulpe şireată, în vreme ce 
un grup de atenieni e o turmă de oi. Un proverb roman ne oferă o constatare simi- 
lară : Senatores omnes boni viri, senatus romanus mala bestia. 

Putem spune cu adevărat că experienţa este arhetipală. Cu alte cuvinte, toate 
civilizațiile par să fi făcut aceeaşi observaţie, iar aceasta a fost transmisă drept lucru 
de la sine înţeles. Nimeni nu simte nevoia să-i pună autenticitatea la îndoială, aşa 
cum nimeni nu se întreabă dacă un corp greu cade. Psihologia masei se bazează pe 
această experienţă şi o vede drept problema care trebuie rezolvată. Deci, ia drept 

garantat faptul cä träsäturile speciale ale unui individ se modifica imediat ce intra 
intr-o multime. Le Bon a väzut in aceasta o ,,dezintegrare” care relevä noi caracteristici, 
iar Freud o regresie care faciliteazä träsäturilor reprimate iesirea la suprafatä. Oricare 
ar fi, însă, această modificare, ea este exprimată de trei simptome remarcabile. 


1. O diminuare a facultăţilor intelectuale. Facultätile raţionale ale fiecărui individ 
tind să se deterioreze şi să scadă mai curînd decît să crească şi să se amelioreze 
atunci cînd acesta devine o parte a mulţimii. Maupassant a descris această tendinţă 
mai ascuţit decît orice alt om de ştiinţă. 

„De cîte ori n-am observat că facultăţile intelectuale devin mai ascuţite şi mai 
rafinate imediat ce rămînem singuri, în vreme ce sînt coborîte şi tocite cînd ne 
amestecăm cu alţii! Conversaţiile, schimburile de idei, tot ceea ce spunem şi tot 
ceea ce trebuie să ascultăm şi să înţelegem, ceea ce trebuie să răspundem, toate au 
un impact asupra minţii. Un suis şi un coborîs al gîndurilor trece din creier în 
creier, din casă în casă, din stradă în stradă, din oraş în oraş, dintr-o ţară într-alta, 
pînă cînd se stabileşte un nivel, un intelect mediu pentru o întreagă şi vastă masă 
de fiinţe.” (Maupassant, 1888/1979, p. 102) 


2. O intensificare a reacţiilor emoţionale. E ca şi cum, odată ce sînt adunaţi laolaltă 
şi eliberaţi de controlul facultăţilor lor mentale, oamenii nu ar răspunde decît la 
solicitările impulsurilor emoţionale. Reacţiile lor sînt spontane şi excesive. Indi- 
vizii sînt gata să comită acte pe care etica lor altfel le-ar condamna. În mulţime, 
facultăţile raţionale sînt strivite, în vreme ce intensitatea impulsurilor spontane şi 
a reacţiilor emoţionale creşte. Pare să devină operantă un fel de entropie care 
transformă ordinea în dezordine. Energia individuală rece este convertită în ener- 
gia înfierbîntată a mulţimii. 

3. Un dezinteres faţă de profit. Într-adevăr, dacă e să îi credem pe Tarde si pe Le 
Bon, ca şi pe majoritatea economiştilor (v. Olson, 1965), atîta vreme cît o 
persoană este singură, ea se îngrijeşte de propriile sale interese şi încearcă să le 
împlinească pe cît posibil. Procedind astfel, se comportă responsabil, cîntărind 
faptele pentru a alege şi a decide între diferite alternative. Astfel de precautii 
avertizează împotriva sacrificării vieţii sale sau a averii în favoarea colectivităţi, 
sau de a comite acte violente şi neegoiste. Dar, surprinzător, odată ce este înghițită 
de mulţime, aceeaşi persoană îşi va uita interesele personale şi va înceta să-şi 
calculeze şi să-şi cîntărească toate cîştigurile şi pierderile pe care le-ar putea im- 
plica o situaţie. Cu alte cuvinte, el devine neegoist si, prin urmare, irațional si 
iresponsabil. După Le Bon: 


„Altruismul profund este o virtute colectivă. Orice activitate de importanţă 
generală care reclamă devotament orb, abnegatie şi sacrificiu poate fi împlinită doar 

de mulţime.” (Le Bon, 1982, p. 102) 

Astfel, prin participare, indivizii se depăşesc pe ei înşişi. Devin eroici şi märinimosi, 
martiri şi patrioţi — dacă nu ajung laşi şi cruzi, trădători, călăi. În cele din urmă, 
însă, mulțimile, deşi nu se poate spune nimic bun în privinţa capacităţilor lor intelec- 
tuale, sînt superioare indivizilor din punct de vedere etic. Ele posedă virtuţi pe care 
indivizii nu le au sau la ale căror solicitări răspund numai în circumstanţe excepţionale. 

Nu este necesar să argumentez în favoarea autenticităţii unor astfel de simptome şi 
nici să accentuez dubiile pe care le-ar putea inspira. Le vom accepta drept loc comun, 
fapte arhetipale. Prin urmare, va trebui să ne întrebăm cum poate fi explicată această 
metamorfoză, această fuziune a individului în mulţime, starea de somnambulism în 
care se află. 

Dupä Le Bon, indivizii prinsi intr-o multime sau intr-o gloatä se comportä exact 
ca indivizii aflaţi sub hipnoză. Tarde a dus această ipoteză mai departe. Le Bon a 
reluat-o, a dezvoltat-o şi i-a urmărit toate consecinţele, inclusiv cele mai ofensive dintre 
ele. O astfel de ipoteză a fost dublu susţinută. În primul rînd, hipnoza era o terapie 
de grup. În spitalele de la acea vreme, medicii induceau transe în grupuri de pacienţi 
adunaţi într-o cameră. Bernheim susţinea că acest lucru era esenţial pentru succesul 
terapiei. În cartea sa despre hipnoză, se lăuda cu atmosfera sugestivă din spitalul său, 
ceea ce explică proporţia mai mare de reuşite decît în alte locuri (Bernheim, 1888). 

În al doilea rînd, „mulţimea hipnotică” şi grupul puteau fi considerate modele 
reduse, circumscribile şi uşor de observat care să înlocuiască mulțimile largi. Feno- 
menele relevate în condiţiile de laborator ale spitalului (un microcosm) pot fi echiva- 
late fenomenelor observate în macrocosmul social. Unele relatări pe care ni le-au 
lăsat hipnotizatorii sînt absolut uimitoare. Nu numai că au reuşit să obţină o paletă 
întreagă de senzaţii la pacienţii lor, dar au fost în stare să producă schimbări complete 
de personalitate. O pacientă credea că este copil, un alt pacient că este orator, iar un 
al treilea că este o fată care se îmbracă pentru un bal. Faţă de această varietate de 
reacţii induse, aproape că putem spune precum Binet şi Féré (1887) că sugestia poate 
duce la bun sfirsit orice. 

După Liébeault şi Bernheim, hipnotismul obţine toate aceste rezultate prin simpla 
sugestie orală. Este o reacţie psihologică pură, nimic mai mult. Succesul său nu 
depinde de nici o condiţie specific patologică sau psihologică. Cu alte cuvinte, toţi 
oamenii normali pot fi supuşi hipnozei. Nu este solicitată nici o predispozitie spe- 
cială, iar uneori nici nu este nevoie să induci o transă. Oricum, sugestibilitatea trece 
adeseori neobservată, din moment ce cenzura şi discriminarea le tin sub control. Pe 
de altă parte, somnul îi dă frîu liber. 

Aici este elementul care favorizează trecerea de la o sferă la alta, de la hipnoza 
individuală la hipnoza de masă. În acelaşi timp, am adăugat definiţiei unei categorii 
de fenomene sociale un model psihologic care ar putea să o descrie, dacă nu să o 
explice. Aşa cum o persoană sub hipnoză nu se comportă identic cu una în deplina 
posesie a facultăţilor sale, tot astfel, o persoană în mulţime nu se comportă la fel cu 
aceeaşi persoană luată separat. Cînd observăm o mulţime, avem senzaţia că ne aflăm 
în prezenţa unor oameni în transă, a unor somnambuli care şi-au pierdut controlul 
reacţiilor lor fizice, a dorințelor şi gîndurilor. Condiţia halucinatorie este foarte ase- 
mănătoare celei a dependentilor de droguri. 

Ar mai fi multe de spus despre acest model, dar trebuie să observ că, chiar în 
această privinţă, psihologii procedează în acelaşi mod ca ceilalţi oameni de ştiinţă. 
Pornesc de la o curiozitate presupusă, un fenomen neobişnuit, cu alte cuvinte, un 
nondatum. ÎL încorporează ştiinţelor sociale şi îi oferă un loc proeminent. Astfel, îl 
transformă într-un obiect ştiinţific. McDougall era conştient de implicaţiile unei astfel 
de transformări şi a asemănat-o unei descoperiri. 

„Sugestia este un proces care poate fi ignorat integral de către psihologi atîta 
vreme cît nu sînt preocupaţi de viaţa socială; o bună bucată de vreme, a fost 
ignorat mai ales fenomenul sugestiei pe un subiect hipnotic şi considerat drept 
curiozitate, monstruozitate sau expunere frauduloasă ; şi chiar astăzi mulţi profe- 
sori de psihologie le ignoră sau chiar le neagă existenţa.” (McDougall, 1936, p. 2) 


Acum ne putem întoarce la modelul nostru de sugestie. Ce constituie semnificaţia 
sa istorică? Faptul că arată cá acest proces este responsabil de o metamorfoză extra- 
ordinară. Un individ, odată ce a fost absorbit de o mulţime, se supune impactului 

irezistibil al pasiunilor puternice. El imbrátiseazá entuziast idei pe care este îndemnat 
să le accepte şi experienţe pe care nu le-a mai încercat pe cont propriu. Freud a 
descris cu mare luciditate particularitätile sugestiei. 

„Aş vrea să expun perspectiva că ceea ce deosebeşte o sugestie de alte feluri de 
influenţă psihică, precum o comandă sau oferirea unei informaţii sau a unei in- 
structiuni, este că, în cazul sugestiei, ideia care s-a format în creierul celeilalte 
persoane nu este examinată în funcţie de originea sa, ci este acceptată ca şi cum ar 
fi apărut în mod spontan în creier.” (Freud, 1888/1966, p. 2) 

Astfel, fiecare individ din mulţime îşi imaginează că acţionează în mod liber şi 
deliberat. Nu realizează că este un instrument pentru decizii pe care nu le-a elaborat 
el. Sugestia, în atari condiţii, devine metoda fundamentală a psihologiei maselor, 
transcendind ceea ce astăzi este cunoscut sub numele de influenţă. Pe de altă parte, 
sugestia ar părea să definească o legătură esenţială între oameni, ceea ce Weber numeşte 
„acţiunea condiţionată de masă”. Pe de altă parte, implică o întreagă paletă de inter- 
acţiuni personale precum posesiunea, constringerea, magia sau retorica. În vreme ce 
influenţa se referă la un schimb de informaţii între fiinţe normale, raţionale 
(Moscovici, 1976) care, în cadrul schimbului, alterează opiniile şi credinţele, ceea ce 
se întîmplă prin sugestie este un transport dintr-o stare patologică în alta a indivizilor 
cuprinşi de mulţime. 

Modelul sugestiei oferă şi o privire din interior asupra ierarhiei şi interacțiunii 
sociale. Ierarhia care subordonează pacientul medicului devine cea a liderului care 
comandă si a mulţimii care se supune. Interacțiunile colective sînt concepute de-a 
lungul aceloraşi linii teoretice. Le Bon a observat în mod precis că atunci cînd o 
persoană este într-o stare de transă, 


„cînd şi-a pierdut personalitatea conştientă, se supune la sugestiile operatorului 
care l-a deprivat de aceasta şi comite acte în contradicţie frapantă cu propriile sale 
obisnuinte şi cu propriul său caracter. Cele mai atente observaţii par să dovedească 
faptul că un individ care s-a adincit pentru o vreme în mulţimea aflată în acţiune se 
găseşte - fie ca urmare a magnetismului mulţimii sau din alt motiv pe care îl 
ignoră - într-o stare specială, care se aseamănă stării de fascinatie în care individul 
hipnotizat se găseşte faţă de hipnotizator.” (Le Bon, 1977, p. 31) 


Cu alte cuvinte, în asemenea circumstanţe, o persoană devine robot, incapabilă să 
gindeascá sau să ia initiative. Acţiunile sale sînt automate şi într-o asemenea manieră 
încît el nu le-ar face în mod normal. 

Paradigma hipnotică a devenit atît de comună, încît este greu să-i susţinem im- 
portanta. Oricum, nimeni nu se îndoieşte de faptul că, de cel putin 30 de ani, sugestia 
a apărut drept cheie la enigma formării mulțimilor. Teoretic, ea explică modul în care 
indivizi rationali şi conştienţi pot deveni dintr-o dată mulţime. În practică, ea arată 
cum prin mobilizarea unei mulţimi putem stîrni elementul irațional în natura umană 
(cf. Moscovici, 1981). Abia mai tîrziu a încercat Freud să rezolve problema sugestiei 
înseşi (Freud, 1921, 1940). 

Nu pot, în virtutea a ceea ce am găsit pînă acum, să nu semnalez implicaţiile 
ulterioare ale acestei descoperiri. Dacă, aşa cum cred, psihologia masei a influenţat 
şi încă influenţează istoria contemporană, aceasta se întîmplă dintr-un motiv foarte 
serios. Ea a împrumutat teoria şi practica hipnozei din cîmpul terapiei şi le-a extras 
dintr-un context psihiatric pentru a le injecta mediului social ca model al relaţiilor 
normale. Le-a aşezat apoi în inima interacțiunilor politice. De fapt, această ştiinţă a 
sistematizat folosirea sugestiei colective (sau propaganda, pentru a folosi numele său 
adevărat) ca un substitut al retoricii în influențarea opiniei publice. Aceasta arată de 

ce astăzi, cînd puterea nu mai depinde de discuţii între cei de la vîrf, ci de ascendenta 
asupra maselor, guvernarea prin sugestie a înlocuit guvernarea prin discuţie. Aşa cum 
Fromm, care a fost martor la o astfel de metamorfoză, a spus-o: 
„Exact paralela dintre relaţia hipnotică şi cea de autoritate a ajutat psihologia 
socială să aducă o soluţie originală şi proaspătă la problema istorică urgentă a 
autoritarismului de astăzi.” (Fromm, apud Sóllner, 1979, p. 52) 


atit de original şi de urgent, încît întreaga lume l-a adoptat, de la dreapta la stînga 
(Moscovici, 1981). 

Astfel, dacá psihologia masei a transformat teoria si practica hipnozei într-un 
model pentru civilizatie si, prin urmare, pentru viata noastrá politicá, este usor de 
vázut cum acelasi fenomen a fácut istoria. Nu este nimic neobisnuit aici, la urma 
urmei. Multe stiinte au adaptat descoperirile altor stiinte. Oricum, cind ceea ce este 
adoptat si adaptat fuzioneazá cu viziunile si activitátile societatii, un astfel de impru- 
mut dobindeste semnificatie istorica. 

Din toate acestea, nu este greu sá deducem cá psihologia masei isi datoreazá 
uimitoarea originalitate celor douá perspective majore : 


a) cá multimea este un tip de fenomen social si 
b) cá sugestia (hipnoza) este un mijloc de a transforma indivizii in multime si e o 
paradigmá a impactului liderului asupra grupului. 


Pe baza aceasta şi prin extensie, o întreagă ştiinţă — sau o protostiintá — pare a fi 
reusit mai intii sá defineascä, iar apoi sá explice o seamá de lucruri, deschizind noi 
perspective asupra naturii umane. Perspective foarte sinistre, trebuie sá o recunoastem. 


O stiinta a irationalului 


Pînă acum am încercat o privire globală asupra psihologiei multimilor. Ar trebui să 
luăm în considerare şi alte aspecte, mai concrete, mai ales cele prin care subiectul 
este, de obicei, introdus: definiţia mulțimilor. Multimile sînt reprezentate sub forma 
unui număr de indivizi supuşi tiraniei intereselor lor, actionind sub influenţa pasiu- 
nilor lor şi incapabili de discernămînt. Aceste creaturi primitive sau copilăreşti sînt 
pradă atit violenţei, cit şi idealismului. Firave şi influentabile, opiniile lor fluctueazá 
de la o zi la alta. Calitatea distinctivă a omului mulţimii este conformismul. Se con- 
formează pentru că este sugestibil. Din moment ce este sugestibil, este supus unor 
idei şi emoţii de care era inconştient, ridicîndu-se din adîncurile psihicului său. Pe 
jumătate adormit, plonjează în lumea misterioasă a viselor, pe care le ia drept reali- 
tate. El copie în mod automat, se supune în mod somnambulic şi, împreună cu restul, 
se lasă purtat de val. 

Acest capitol nu este o antologie şi nu am nici o intenţie să ofer prea multe citate. 
Cu toate acestea, voi alege unul dintre multe altele, care dovedeşte că astfel sînt 
reprezentate trăsăturile esenţiale ale psihologiei masei. 


„Comportamentul masei, chiar în cazul mulțimilor ostile, aşa cum pot fi găsite 
in razmerite, duce la o analiză de tip sociologic, fără a invoca psihopatologia, 
contagiunea, instinctul turmei, sugestia, un impuls distructiv care cuprinde oamenii 
dintr-o mulţime în momentul în care îşi pierd dintr-o dată frînele, facultăţi indivi- 
duale dobîndinte prin procesul civilizator al familiei şi educaţiei şi alte procese 
similare popularizate de autorii secolului XIX, în special Le Bon.” 

(Oberschall, 1973, p. 324) 

Si nu numai în secolul XIX, dar si in secolul XX, dacă îi includem printre aceşti 
scriitori pe McDougall, Michels, Reich şi Freud. 

Un astfel de raport nu este lipsit de acuratețe. Într-adevăr, mai ales astfel au fost 
descrise mulțimile. Un portret destul de revoltător, ar conchide, pe drept, majoritatea. 
Şi nu este mai puţin revoltător astăzi, atît în imaginea pe care o prezintă umanităţii, 
cit şi în ideologia din care provine. Totuşi, prin exagerare, reiterare şi împrumuturi 
dintr-un anumit folclor socio-stiintific, psihologia mulțimilor a ajuns să fie privită 
drept o textură de ineptii, într-o asemenea măsură încît trebuie să ne întrebăm noi 
înşine de ce atît de mulţi oameni, unii dintre ei de geniu, au putut să o ia în serios. 
Nu neg că acest folclor conţine un sîmbure de adevăr, ba chiar dimpotrivă. Cu toate 
acestea, a ajuns să fie ca o plantă parazită care acoperă trunchiul unui copac şi ne 
împiedică să vedem ce este dedesubt. Într-adevăr, nu sînt acceptabile nici verdictele 
defavorabile asupra mulțimilor, dar nici descrierile colorate. Este vorba de ceva di- 
ferit: modelul irationalitätii pe care l-a construit psihologia mulțimilor. După unii, a 
creat un scandal. După alţii, a fost ceva revoluţionar. Am să înaintez pas cu pas pentru 
a fi pe cît posibil mai clar. 

Dacă ne încredem informaţiilor furnizate de un număr de autori, irationalitatea 
implică faptul că oamenii, adunaţi într-o mulţime, sînt incapabili de a percepe realitatea. 
Acţiunile lor sînt dictate în mod consistent de pasiunile şi instinctele lor, din moment ce 
sînt „incapabili să-şi exercite cea mai elementară formă de cognitie”(Berk, 1947, p. 365) 
si, „odată contaminati, angajaţi într-un comportament irațional, produc consecinţe 
sociale negative”(Oberschall, 1973, p. 13). Asemenea opinii sînt relevante pentru a 
arăta cá, pentru cei mai multi, comportamentul irațional al mulţimii denotă haos 
social, o totală lipsă de logică şi de standard moral. O stare din care trăsăturile de bază 
care deosebesc oamenii de animale sînt absente. Astfel de oameni sînt pradă impulsurilor. 

Multimile manifestă simptome de acest fel, nimeni nu o poate nega. Dar, pentru a 
imprástia o persistentă neînțelegere, trebuie să restabilim anumite fapte esenţiale. 
Înainte de orice, voi face o afirmaţie îndrăzneață : potrivit psihologiei mulţimii, ratio- 
nalitatea e un factor predominant individual, în vreme ce irationalitatea e un factor de 
masă. Dar este o greşeală să credem că indivizii se comportă mereu într-o formă 
raţională, iar mulțimile sînt complet iraționale. Tarde, Freud si Reich au recunoscut 
acest lucru în egală măsură. Prin urmare, studiind psihologia masei, se obţine o mai 
bună înţelegere a factorului irațional a cărui prezenţă nu poate fi negată, tot astfel 
cum prin studierea psihologiei viselor se realizează o mai bună înţelegere a imagi- 
narului sau a factorilor simbolici. Acest lucru este, mi se pare, un aspect al sistemului 
care tinde să fie neglijat. Totuşi, acest aspect este cel care garantează eforturile noas- 
tre pentru a le transforma în ştiinţă. 

Acum ne putem ocupa din nou de chestiunea principală. Prin irațional s-ar părea 
că ar trebui să înţelegem ceva specific, semnificativ din punct de vedere intelectual, 
sau chiar primejdios, în primul rînd, datorită convingerii ferme că oamenii aparţin 
unui anume grup uman de care sînt legaţi prin obligaţii emoţionale mutuale precum 
frica, dragostea, simpatia etc. Dispoziţiile acestor oameni sînt modelate după legături 
si loialitáti distincte: faţă de biserică opusă armatei, faţă de o adunare ocazionalá 
opusă apartenenţei la un juriu şi aşa mai departe. Aceste caracteristici sînt mult mai 
uşor percepute între familii decît între partide politice : oricum, comunitatea emotio- 
nală e nu mai puţin decisivă în astfel de circumstanţe ; impactul său este foarte larg şi 
pentru unii oameni cu stiluri de viaţă, ocupaţii, caractere şi niveluri de inteligenţă 
foarte diferite (Le Bon, 1977). Ei pot avea chiar interese contradictorii, precum cei 
care urmează un lider charismatic sau în cazul participanţilor la o mişcare naționalistă. 

O consecinţă a acestui punct de vedere este că una dintre condiţiile cele mai 
importante - probabil, cea mai importantă - pentru a aparţine la un grup este ca toti 
membrii săi să împartă aceleaşi convingeri sau credinţe. S-ar putea spune că oamenii 
uniţi astfel, departe de a se comporta orbeste, se supun unor reguli, principii, doc- 
trine. Ei nu acţionează în direcţii împărtăşite mai înainte. Ei se supun pentru că au 
primit un mesaj, un ordin de la Dumnezeu, Biserică, Istorie sau de la altă autoritate 
recunoscută — altfel spus, de la cultura lor. Astfel sînt credinţele dictate de imaginile 
comune, obiceiuri şi limbaje care modelează comportamentul şi principiile multi- 
milor. 

Cu alte cuvinte, dacă astfel de reguli, principii şi doctrine sînt iraționale, asta nu 
este în mod necesar din cauza implicatiilor lor şi nici pentru că ar fi contrare raţiunii. 
Ar putea foarte bine să fie valide din punct de vedere ştiinţific, dar nu asta este ceea 
ce contează. Impactul lor asupra colectivitätii are o cu totul altfel de cauză: nevoia 
comună de coerenţă. Acest fapt le conferă „arbitrarietatea” comună tuturor regulilor 
şi doctrinelor acceptate de o cultură, arbitrarietatea convențiilor bazate pe consens. 
Impuse ca adevăruri absolute şi reiterate în mod neîncetat, ele devin, treptat, impene- 
trabile la logică. 


„O credinţă este cu totul altceva decît o opinie pe care o dezbatem ; ea exista ca 
factor de comportament şi deţinea, prin urmare, putere atunci cînd a fost 
încredinţată subconştientului şi a format acolo acea structură concretă pe care o 
numim sentiment. Atunci credinţa posedă caracterul esenţial, dacă trebuie să fie 
imperativ, şi îl păstrează la distanţă de influenţele discuţiilor şi analizei.” 

(Le Bon, 1982, p. 62) 
Acest fapt este în mod special adevărat în măsura în care mulțimile nu vor contine 
nici dezbatere şi nici discuţie. Ele nu au timp de aşa ceva: ocazia pentru care sînt 
agregate eludează interogatia critică sau reflectia. Tot ceea ce vor este asigurarea care 
le menţine şi întăreşte intoleranta. 


„Una dintre caracteristicile generale ale credinţei este intoleranta sa. Cu cît este 
mai puternică credinţa, cu atît este mai accentuată intoleranta. Oameni care se află 
sub vraja unei credinţe ferme nu pot să-i tolereze pe cei care o resping.” 

(Le Bon, 1977, p. 235) 
Astfel este credinţa pe care o împărtăşeşte un grup: intransigentă şi dogmatică. Nu 
acceptă nici subtilitate intelectuală şi nici moderație emoţională. 

În trăsăturile lor generale, astfel de credinţe sînt precum acel sistem care a reuşit 
mai bine decît altele să îngemăneze indivizii într-o civilizaţie comună şi să-i facă pe 
aceştia să acţioneze ca un întreg : religia. Acela care intenţionează să implice o mul- 
time cu trup şi suflet, trebuie să-i precizeze acesteia crezul pe structura de asemănare 
a unei religii. Indiferent de originea sa, o astfel de credinţă va sfirsi ca religie. Freud 
a încercat să explice această lege, a cărei universalitate Le Bon deja o semnalase. 

„Convingerile mulțimilor asumă acele caracteristici ale supunerii oarbe, min- 
drie si intolerantä, şi nevoia de propagandă violentă, care sînt inerente sentimen- 
telor religioase şi, din acest motiv, s-ar putea spune că toate credinţele au forma 
unui sentiment religios.” (Le Bon, 1977, pp. 73-74) 

Mai departe, o mulţime urmează pattern-ul unui organism biologic care se ba- 
zează, în principal, numai pe elementele sale, pentru a satisface necesităţile evoluţiei 
şi funcţiilor sale. Condiţia esenţială a existenţei sale este că trebuie să se conformeze 
modurilor tradiţionale de gîndire, trăire şi acţiune. Concluzia pe care o tragem de aici 
este că natura umană nu este, de regulă, realizată complet prin individ. Nici grupurile 

la care se ataseazä sau pe care le päräseste in mod deliberat pentru interesele sale 
personale (organizatii, societäti, asociatii etc.) nu pot, din cauza naturii lor contrac- 
tuale, sä contribuie la implinirea potentialului säu. Aceasta se petrece doar in interi- 
orul unei mase percepute drept natiune, partid politic, trib, familie etc. Cind spunem 
că acestea sînt irationale, ceea ce înţelegem, în realitate, este că scopurile si „consti- 
tutia” lor sînt dictate de memoria lucrurilor trecute, mai curînd decît de percepţia 
lucrurilor prezente. Ele urmează mai mult amintirea decît raţiunea. Cea mai bună 
cale de a recupera acest trecut nu este prin analiză conştientă, ci printr-un fel de fler, 
o intuiţie a relaţiei unice în care individul devine integrat în ciclul generaţiilor. 


„Atunci cînd oamenii se adună pentru a discuta o chestiune de politică, de 
religie sau morală, cei care vorbesc sînt morţii, nu viii. Sînt sufletele strămoşilor 
lor care vorbesc prin gura lor, iar cuvintele lor sînt ecouri ale eternelor voci ale 
morţilor, faţă de care cei vii sînt mereu ascultători.” (Le Bon, 1982, p. 67) 


Pentru a reuşi, ideile lor trebuie să-şi asume caracterul unei credinţe, să penetreze 
conştiinţa individuală, să infiltreze emoţiile masei, să găsească un ecou în memoria 
populară. Le Bon, ca şi Freud (si sînt ei singurii?) păreau să creadă într-o evoluţie 
lamarckianá a culturii, în transmiterea ideilor şi emoţiilor care constituie o „moştenire 
arhaică” ; dacă sîntem gata să acceptăm că 


„am construit o punte peste prăpastia dintre psihologia individului şi cea de grup: 
putem să ne ocupăm de mulţimi aşa cum ne ocupăm de individul nevrotice”. 
(Freud, 1939, 1973, p. 100) 


În psihologia masei, rolul conducător trebuie să fie acordat trecutului pe care îl încor- 
porează mulțimile, puterii acelui trecut căruia indivizii nu-i rezistă. 

„Este demn de accentuat faptul că fiecare porţiune care revine din uitare se 
afirmă cu o putere cu totul deosebită şi exercită o influenţă incomparabil de puter- 
nică asupra oamenilor din mulţime şi ridică o pretenţie de adevăr irezistibilă, faţă 
de care obiecțiile logice rămîn fără de putere : un fel de «credo quia absurdum».” 

(Freud, 1973, p. 85) 

Liderul sau partidul care sînt capabile să invoce un asemenea factor prin mijlo- 
cirea unei formule sau a unui simbol exercită o influenţă irezistibilă şi îşi cîştigă o 
ascendență sigură asupra mulţimii. Un asemenea lider exploatează tradiţia care, la 
rîndul ei, întreţine o corespondenţă aparte cu psihicul fiecărui individ. Asocierea unei 
idei conştiente şi a unei memorii inconstiente scurtcircuitează logica si devine la fel 
de compulsivă precum o obsesie. În acest fel, el este capabil să „vrăjească mulțimile 
aşa cum am văzut în cazul tradiţiei religioase”. (Freud, 1973, p. 101) 

Aici este punctul crucial: descoperirea, prin mase, a impactului emoţiilor primare 
şi al culturii, a unei imagini simbolice asupra comportamentului individual, imediat 
ce persoana devine o parte a mulţimii. Am putea discuta mai pe larg problema iratio- 
nalitätii. Este o chestiune dificilă. Poate fi definită într-o sută de feluri diferite, ca 
lipsă de raționalitate, un nod de impulsuri si de emoţii care să demonstreze cit de 
neimportantă este. Şi este exact ceea ce au făcut atît de mulţi, în graba lor de a 
condamna ceea ce refuzau să înţeleagă. În orice caz, aceştia nu au reuşit să ajungă în 
inima problemei, la esenţa psihologiei masei. Punctul esenţial le-a scăpat: irafio- 
nalitatea nu este altceva decit antropologie. 

Cu alte cuvinte, comportamentul indivizilor într-o mulţime este modelat de cultura 
lor. Luat separat, un om îi poate scăpa ; în mulţime - niciodată. Inutil să o mai spun, 
psihologia masei se opune economiei, utilitarismului intereselor şi resurselor şi unei 
filosofii care pretinde că raţiunea este cea care guvernează acţiunile omului. Ea nu 

respinge economia, interesul personal sau ratiunea ca fiind complet lipsite de valoare, 
dar afirmä ca acestea, ca toate celelalte, sint subiect al unei reguli de fier a culturii, 
potrivit cäreia omul se comportä intr-un anumit mod si nu altfel. Numai in aceasta 
privinţă este o ştiinţă a irationalului. 


Multimile sînt inconştientul 


Teoriile fundamentale ale psihologilor de la sfîrşitul secolului XIX erau derivate din 
credinţa că natura umană este, în mod fundamental, conştientă. Pe asemenea temeiuri 
s-a considerat că o structură ar putea fi ridicată dacă şi în măsura în care era asigurată 
de reguli şi generalizări care pot fi testate sau demonstrate. Ei îşi defineau ştiinţa ca 
pe o ştiinţă exactă a conştiinţei. Mai departe, ei erau convinşi că metode similare 
celor ale mecanicii newtoniene, atît de pline de succes pe terenul materiei inerte pot 
fi aplicate cu egal succes şi în cîmpul gîndirii, limbajului şi al inter-relatiilor sociale, 
în general. Acum, psihologia masei adoptă mai mult sau mai puţin atitudinea inversă 
şi afirmă supremaţia inconştientului pe care l-a luat drept zonă de investigaţie, antici- 
pînd, astfel, chiar psihanaliza. 

De ce adoptă o astfel de atitudine ? Evident, hipnoza şi sugestia ar fi contribuit la 
aceasta. Dar nu este totul. Psihologia mulţimii afirma în mod neambiguu că în in- 
teriorul societăţii, mai ales al societăţii noastre, indivizii sînt guvernati de forte 
inconstiente. Acestea răsar din locurile în care se ascund şi apar spontan şi în mod 
deschis într-o situaţie de masă. Le Bon spunea: 

„Substituirea acţiunii inconştiente a maselor cu acţiunea conştientă a indivizilor 

este una dintre caracteristicile principale ale timpului nostru.” (Le Bon, 1977, p. 3) 


O afirmaţie sumară, poate, dar cum putem să o ignorăm cînd ne gîndim la repercusiu- 
nile sale istorice, de neuitat? Să considerăm, prin urmare, implicaţiile sale mai largi. 

Acestea sînt, deja, destul de familiare într-o formă sau alta. Odată ce un individ se 
alătură unui grup, cîmpul conştiinţei sale se reduce. De acum încolo, el nu-şi mai 
poate controla o parte crescîndă a imaginilor, gîndurilor sau acţiunilor. Pe de altă 
parte, însă, el experimentează impactul pozitiv al inconştientului său. Evident, acesta, 
acum, nu mai este o putere invizibilă, ascunsă. Dar putem, oare, vorbi de un fel de 
inconştient colectiv construit din arhetipuri sau din simboluri reprimate de rationa- 
litatea individuală ? Variatiile in toate grupurile permanente sînt mult prea mari pentru 
a garanta ipoteza supravieţuirii acestor arhetipuri. Rämîne, atunci, unica soluţie ce 
corespunde adevărului chestiunii : masele sînt inconştientul. Astfel, psihologia multi- 
mii este, în mod simultan, o psihologie a inconştientului. 

Freud a fost şi el de această părere, chiar dacă avea ceva rezerve : 

„Este o oarecare diferenţă între opiniile lui Le Bon asupra conceptului de 

inconştient şi cele ale psihanalizei.” (Freud, 1940, p. 10, notă de subsol) 
Dar conceptul e acolo, iar psihologia mulţimii, ca şi psihanaliza, are drept intenţie 
investigarea sa. Ea speră să dobindeasca acest lucru imprumutind metode biologice şi 
antropologice. Şi-a fixat drept sarcină perceperea fenomenelor inconştiente în istorie, 
religie, mituri, precum şi în instituţiile juridice şi politice. 

Să vedem care sînt relaţiile sale cu celelalte ştiinţe sociale. Psihologia masei condamnă 
cu severitate conceptul lor de demonstraţii şi proteste politice, concept bazat pe in- 
teresul personal, raționalitatea agenţilor sociali şi dezvoltarea acestei rationalitäti în 

paralel cu cea a ştiinţei şi tehnologiei. Sociologia şi ştiinţele economice, de exemplu, 
se străduie să fie ştiinţe ale modernismului - exprimat prin dominaţia şi expansiunea 
mediului, o rationalizare a întreprinderilor şi instituţiilor. Rezultatul automat al aces- 
tora, după Weber, va fi dezvrăjirea lumii. Psihologia mulţimii provoacă acest concept 
care subestimează importanţa mulțimilor şi nu le înţelege adevărata natură. Atunci 
cînd indivizii fuzionează într-o mulţime, ei îşi uită interesele particulare. Sînt motivaţi 
de un scop comun, scopul pe care liderii lor îl declară a fi comun. De ce? Pentru că 
ei găsesc că este atît plăcut, cit şi necesar să te conformezi. Constiinta lor se dezintegrea- 
ză sub impactul iluziilor ca suprafaţa unei faleze sub impactului apelor tumultuoase. 

Ce implică aceasta? Nimic altceva decît că ideile şi scopurile, şi, mai ales, cele 
născocite de ştiinţă si de raționalitate trebuie să se supună unei serii de metamorfoze 
înainte de a putea fi acceptate de către mulţime. Odată transformate în formule, imagini şi 
comparații, ele încetează să mai fie parte a conştiinţei şi intră în lumea inconştientului. 
Derationalizate de pasiune, dezactualizate de memorie, ideile şi scopurile renasc drept 
simboluri şi credinţe iraționale. Astfel, dobindesc ele puterea de a-l supune pe omul 
mulţimii. 

Pe scurt, după psihologia de masă, nevoia de a protesta sau de a demonstra într-o 
societate de masă a relevat o irationalitate despre care se credea că este pe terminate, 
un simplu rest de pe vremea zilelor idolilor şi zeităților. Departe de a ingenunchea in 
faţa instalării progresului, rolul său a devenit, în mod crescînd, mai semnificativ. 
Ştiinţa şi tehnologia o pot alunga din economie, istoria oficială îi poate nega în van 
existenţa, dar irationalitatea este încă activă în lumea politică şi în istoriile private. 
Locul său este între marile concepte care au scos din joc doctrinele ortodoxe. Dar 
iată ce spune Berlin despre acest subiect şi o spune în cel mai clar mod posibil: 


„Acestea ar putea să fie unele dintre cauzele decisive ale teoriei politice clasice, 
care presupune că oamenii care sînt, într-o anumită măsură, liberi să aleagă între 
convingerii prin argumentare raţională. Penetrarea factorilor ascunsi şi «deghizați» — 
psihologici, economici, antropologici - în viata socială individuală, prin exami- 
narea rolului lor, a transformat simplul model al naturii umane cu care au operat 
teoreticieni ai politicului de la Hobbes la J. Stuart Mill şi a mutat accentul dinspre 
argumentul politic spre disciplinele mai mult sau mai puţin descriptive, care au 
început cu Tocqueville, Taine şi Marx, continuate de către Weber, Durkheim, Le 
Bon şi Tarde, Pareto şi Freud şi discipolii lor de la vremea respectivă.” 

(Berlin, 1981, p. 324) 


Multimi naturale şi mulţimi artificiale 


Opoziția faţă de teoriile cele mai importante ale psihologilor de grup - şi faţă de 
incursiunile lor în teritoriile etice şi politice — este la fel de veche ca ştiinţa însăşi. 
Astfel de oponenți au avut un succes relativ. Odată ce şocul initial a fost depăşit, cu 
toţii au acceptat autonomia acestui tip de fenomen, masele şi legitimitatea întreprin- 
derii unei investigaţii ştiinţifice asupra acestui subiect. 

Din studiul acestor fapte, s-a născut un vocabular care ajută din ce în ce mai multe 
persoane să devină conştiente de realitatea lor colectivă. Ca urmare, acum sînt ca- 
pabile să o exprime şi, nu mai puţin, să o gîndească. Destul de ciudat a fost profund 
rationalul Weber în Germania şi pragmaticul Park în Statele Unite, care au contribuit 

la definirea cimpului specific al psihologiei mulțimii. Constienti de semnificaţia sa, 
ei au încercat să-i determine anvergura şi nu au arătat nici un fel de semn de dispreţ, 
care este atit de des întîlnit la istorici şi la sociologi. Aceştia din urmă - ne vin in 
minte nume precum Rudi, Tilly şi Oberschall — se bucură, în lipsă de oponenți, de o 
victorie uşoară şi de o popularitate cam joasă. Pentru că psihologii sociali au aban- 
donat demult ideea de a-şi ocupa poziţia de drept şi de a-şi apăra predecesorii. Cum a 
fost şi cazul acelor naţiuni care, incapabile să-şi facă o istorie proprie şi nemaiavînd 
un imperiu de care să ţină, au căutat protecţie din afară. Astfel, dacă nu pot fi mari, 
măcar să fie respectabile. 

Să ne întoarcem la ceea ce mie mi se pare a fi un paradox ciudat. Pe de o parte, 
aşa cum am văzut, psihologia masei a apărut ca o încercare, una dintre caracteristicile 
principale ale timpului nostru - puterea maselor. Pe de altă parte, atunci cînd ii 
discutăm „obiectul” : gloata, mulţimea, rázmeritele, rebeliunile, comunicarea de ma- 
să, mişcările sociale şi aşa mai departe, acestea sînt calificate drept apariţii relativ 
neorganizate social, atitudini anormale şi antisociale. În acest fel, accentul cade pe 
spontaneitatea lor distinctivă, pe excitabilitate şi discontinuitate ; ele sînt considerate 
extrainstitutionale şi marginale intr-atit de mult, încît sîntem surprinşi să aflăm că 
interpretarea lor reprezintă una dintre preocupările majore ale timpului şi civilizaţiei 
noastre. Oricum, paradoxul dispare odată ce realizăm că, departe de a fi spontan, 
necontrolat şi neorganizat, comportamentul dictat de aşa-numiţii factori irationali 
este, dimpotrivă, un răspuns la presiunea cvasi-irezistibilă a principiilor, simbolurilor, 
tradiţiilor şi instituţiilor. Mai mult, paradoxul va înceta să existe dacă examinăm mai 
clar dezvoltarea originală a teoriei mulțimilor. 

Fără îndoială, Le Bon dorea să descrie masele drept spontane, anarhice, drept 
adunări sporadice. Pentru el, masele constituiau date primare ale existenţei sociale. 
Oricum, Tarde şi Freud vedeau lucrurile altfel. Lor le datorăm distincţia dintre mul- 
fimi naturale si artificiale şi felul în care una se transformă în cealaltă. Multimile 
artificiale furnizează materialul brut pentru mulțimile organizate, ierarhia cu care 
sîntem noi familiarizați : sindicate, firme, sisteme de partid sau de stat. Acestea sînt 
cel mai bine ilustrate de armată şi de biserică. 

Drept urmare, trecerea de la o mulţime spontană la una organizată aduce o dezvol- 
tare logică. Într-o circumstantä specifică şi inopinată, 

„primul stadiu de asociere care va apărea îl vom numi mulţime. Printr-o serie de 

stadii intermediare, progresăm de la acest agregat primitiv, tranzitoriu şi amorf, la 

un grup ierarhic organizat, permanent şi ordonat care poate fi văzut ca o cor- 

poratie, în sensul cel mai larg al cuvîntului. Cea mai îngustă expresie a corporației 

religioase este mănăstirea, iar a corporației laice, armata sau atelierul. Cele mai 

largi expresii ale fiecăreia sînt statul şi biserica.” (Tarde, 1910, p. 168) 

Dinamica, seria de alterări suferite de un grup în timp ce se transformă în altul, 
evidenţiază o trăsătură nouă. Diferenţa dintre o mulţime naturală şi una artificială 
constă în gradul de organizare, de ascendență exercitată de credinţele comune, de 
ierarhia care îşi subordonează membrii faţă de sistemul de referinţă şi faţă de lider. 
Un lider induce o stare hipnotică. Impactul său este transmis din persoană în persoa- 
na, prin contagiune, şi durează atit de mult cît durează evenimentul care I-a prilejuit. 
Unirea persoanelor este urmată de dezmembrarea lor. 

Dar masele disciplinate sînt agregări de un ordin mai înalt. Sînt legate prin relații 
bazate pe principii şi idealuri comune. Astfel, membrii lor fac tot ceea ce pot pentru 
a se asemăna celor care au inspirat aceste idealuri, liderul şi ceilalţi superiori ie- 
rarhici. Aceasta se obţine printr-o serie de imitații. Societatea, într-adevăr, nu este 

altceva decît un compendiu unde fiecare încearcă să intre şi să reproducă acţiuni, 
cuvinte şi idei ale celor care îi înconjoară. „Societatea este imitație, iar imitatia este 
un fel de somnambulism.” (Tarde, 1890/1962, p. 87) 

Să ne întoarcem acum la dezvoltarea teoriei psihologiei mulţimii. Ea a recurs la 
noţiunea de sugestie pentru a da seama de impactul unei persoane asupra alteia şi a 
explica starea „inconştientă” a omului masei. Apoi, conceptele au evoluat: imitatia 
şi identificarea au definit relaţiile specifice în cadrul unui grup organizat. Aceşti 
termeni explică atît similaritatea membrilor grupului, cît şi alegerea de către ei a unei 
credinţe comune sau a unui ideal comun. În acest fel, rolul jucat de organizare este 
limpezit. Ea oferă infinit mai multe ocazii de imitare. Gradele de mai jos le copie pe 
cele de mai sus care transmit atitudini şi idealuri. Tendinţa de identificare găseşte un 
spaţiu mai larg pentru satisfacţie. Mai mult, e o greşeală să crezi că organizaţia 
asigură o diviziune cinstită a muncii şi că e esenţială în mecanizarea cooperării. De 
fapt, ea nu face decît să faciliteze gradelor joase să-şi imite superiorii şi să asigure că 
toti se vor conforma modelului unic. 


„O ierarhie socială este folositoare prin aceea că favorizează propagarea exem- 
plelor ; o aristocrație constituie turnul de apă care asigură căderea imitatiilor, astfel 
încît acestea să formeze cascade succesive care se extind succesiv.” 

(Tarde, 1890, p. 210) 


Transformînd mulţimi spontane în mase disciplinate, organizarea furnizează şi un 
alt avantaj : ridică standardul intelectual general. S-a spus că nivelul intelectual mediu 
al unui grup este nivelul celor mai putin dotati membri ai săi şi că facultatea de 
rationare a individului se deteriorează. Dar, cînd astfel de indivizi îşi copie superiorii, 
fiecare din ei se ridică deasupra propriului nivel şi standardul general va fi mai ridicat 
decît cel al indivizilor. Fiecare membru dobîndeste inteligenţa liderului. Aşa cum 
fiecare logician, invatind diagramele logicii lui Aristotel devine egalul filosofului, tot 
astfel fiecare militant al unui partid, fiecare soldat în rîndurile sale devine un agitator 
politic, un căpitan puternic, egal liderului, generalului, fie el Lenin sau Napoleon. 
S-ar părea că persoanele regresează în interiorul unui grup natural, pierzîndu-şi facul- 
tätile intelectuale specifice, dar, atunci cînd se înrolează într-un grup artificial, identi- 
ficîndu-se cu ceilalţi membri şi cu liderul, dobindesc facultăţi intelectuale comune, 
care ar putea fi superioare celor proprii. 

Aceasta ar putea explica de ce unele mulţimi nu sînt capabile de creaţii autonome, 
în vreme ce altele sînt. S-ar explica astfel toate creaţiile colective care constituie 
bogăţia şi fundaţiile unei civilizaţii precum cîntecele regionale şi dansurile, miturile, 
religiile, folclorul, arta, meşteşugurile şi, în special, limbajul. Freud a accentuat 
nevoia de distincţie : 


„În faţa acestor relatări complet contradictorii pare că şi acum munca psiholo- 
giei grupurilor ar fi determinată să nu ajungă niciodată la un capăt. Dar este uşor 
să găseşti o ieşire mai plină de speranţă din această dilemă. Un număr de formaţii 
foarte diferite au fuzionat, probabil, sub numele de «grup» şi pot cere să fie deose- 
bite. Afirmațiile lui Sighele, Le Bon şi restul se referă la grupuri cu un caracter pe 
termen scurt, pe care un interes trecător le-a aglomerat, extrăgîndu-le din diferite 
feluri de indivizi. Caracteristicile grupurilor revoluţionare şi, în special, cele ale 
marii Revoluții Franceze au influenţat, fără îndoială, descrierea lor. Opiniile opuse 
îşi datorează originea considerării acelor grupuri sau asociaţii stabile, în care ome- 
nirea îşi trăieşte viaţa, şi care sînt încorporate în instituţiile societăţii. Grupuri de 
primul tip stau în acelaşi fel de relaţie cu cele care aparţin de al doilea tip, precum 
marea faţă de o insulă.” (Freud, 1940, pp. 25-26) 

Avantajul principal al organizării este combinarea celor doi factori, rațiune şi 
irationalitate care, împreună, asigură succesul unei întreprinderi, crearea unei struc- 
turi stabile. Pentru acest lucru, stau mărturie sistemele de guvernámint şi partidele 
politice, ca si rázmeritele sociale. De aici poate fi trasă o concluzie importantă : 
politica este o cale rațională de a exploata irationalitatea fundamentală a maselor. 
Ea creează o sinteză a elementelor conştiente şi inconștiente din mulţime. Toate meto- 
dele propuse de psihologia maselor, toate metodele de sugestie şi comunicare pe care 
le codifică derivă din această formulă. 

Odată ce psihologia mulțimilor a definit şi inclus aceste două feluri de mulţime 
(Moscovici, 1981), teritoriul său a fost extins în mod considerabil. Mai înainte, ma- 
sele erau văzute drept rezultatul dezintegrării şi spargerii cadrului normal al socie- 
tätii ; în vremuri de colaps institutional, de revoluţie şi revoltă, ele sînt ca un riu care 
se varsă in mare. Multimile nu erau altceva decît haos şi dezordine, ca moleculele 
unui gaz. Dar acum ştim că ele sînt chiar acel material care, atunci cînd este modifi- 
cat, constituie instituţiile sociale şi politice. Armata, Biserica şi chiar familia sînt 
tipuri particulare de asociaţie, aşa cum electricitatea, cărbunele şi vegetaţia sînt forme 
specifice de energie. 

Concluzia este uşor de tras. Psihologia mulţimii, preocupată la început numai de 
o anumită categorie de fenomene - şi, prin urmare, limitată, fără a-i nega impor- 
tanta - se află în procesul de a deveni ştiinţa grupurilor sociale, în general. Nu susţin 
că şi-a atins acest scop. Dar s-a străduit să o facă şi a lăsat o marcă de neşters asupra 
istoriei ideilor şi asupra istoriei ca întreg. 

Am ajuns acum la ideea finală pe care voiam să o ating — poziţia pe care eu însumi 
am luat-o. Psihologia mulțimilor, cu alegerea sa asupra ideologiilor, perspectiva sa 
asupra naturii umane şi opiniile sale asupra lumii moderne nu pot să nu provoace ; 
mai ales că a exprimat cîteva adevăruri care nu pot fi respinse pe loc. În orice caz, 
literatura extensivă, pavată cu bune intenţii şi impermeabilă la aspectele psihologice 
ale existenţei umane, care a încercat să le respingă, nu a reuşit. Astfel, cîntărind 
pro-urile şi contra-urile, m-am convins eu însumi că, mai mult decît oricare altă 
ştiinţă contemporană, psihologia mulțimilor a elucidat o parte din misterul pe care îl 
reprezintă fenomenele politice şi mişcările sociale. Pe lîngă aceasta, o mulţime de 
lucrări contemporane par schematice, insipide si limitate — nu cá ar greşi, dar adevă- 
rurile lor nu relevă nimic, nici bun şi nici rău. Scrierile psihologilor mulţimii sînt, 
adeseori, repugnante. Dar ele ne fac să privim lucrurile în faţă şi să înţelegem reali- 
tatea. Din acest motiv, pentru mine, astfel de scrieri vor fi mereu clasice. 


Traducere de Radu Neculau 

Sărăcia - o abordare psihosociologica 


Elena Zamfir 


Sărăcia: teorii şi factori 


Pentru secolul XX, combaterea sărăciei a reprezentat în ţările bogate obiectivul major 
al politicii sociale. Este foarte probabil ca în secolul XXI acest obiectiv să devină 
unul critic pentru întreaga omenire. 

Conform statisticilor ONU, din cele 5,3 miliarde la cit se ridică populaţia 
globului, 7,4 miliarde sînt săraci. Din aceştia, 1,2 miliarde se află în ţările în curs de 
dezvoltare. În ţările industrializate sînt 200 de milioane de săraci, dintre care 30 de 
milioane în SUA şi 100 de milioane în fosta URSS şi în Europa de Est (UNDP, 1992). 
Aceste date se referă la situaţia dinaintea debutului tranziţiei în estul Europei. Ca un 
cost al tranziţiei la economia de piaţă, în această regiune, fenomenul sărăciei s-a 
accentuat substanţial. 

Aceste date pot, însă, induce în eroare. Deşi la nivelul conştiinţei comune se 
consideră că săracul american este altceva (mult mai puţin grav) decît săracul indian, 
în realitate, lucrurile par a sta cu totul invers (cf. E. Zamfir, 1989): sărăcia america- 
nului poate fi mult mai ,uritá uman”, mai degradantă, şi social mai explozivă decît 
sărăcia indianului. În ţările subdezvoltate, atit cauza sărăciei, cit şi tratamentul ei par 
a fi clare: sărăcia este efectul subdezvoltării, iar antidotul este dezvoltarea econo- 
mică. În ţările dezvoltate, ea a devenit, însă, o problemă de-a dreptul jenantă. Cum 
me şi cu resurse economice fantastice să nu poată lichida sărăcia din interiorul lor? 

În 1964, preşedintele SUA, Lyndon Johnson, a lansat un program naţional, echi- 
valent cu cel spatial : război împotriva sărăciei. America se simţea pregătită din toate 
punctele de vedere pentru a reuşi în ambele programe. Ce s-a întîmplat cu cele două 
programe ? Americanii au păşit pe Lună, rachetele lor străbat cu o precizie uluitoare 
sistemul solar, cele mai sofisticate sisteme de sateliți înconjoară Pămîntul. Războiul 
împotriva sărăciei a fost, însă, pierdut, fapt recunoscut oficial. În 1994, în SUA 
existau mai mulţi săraci decît în 1964. Mulţi americani consideră că, la fel ca şi 
războiul din Vietnam, nici războiul împotriva sărăciei nu ar fi trebuit început, datorită 
lipsei de şanse. 

În capitolul de faţă, va fi vorba, în mod special, despre sărăcia în societăţile 
dezvoltate sau în societăţile care vor să devină într-un viitor predictibil dezvoltate, ca 
şi despre atitudinile individuale şi de grup suscitate de acest fenomen. 

Distributia veniturilor 


Societatea umană s-a confruntat de la început cu problema raritáfii : bunurile dispo- 
nibile sint mai rare decît nevoile colectivitätii. Cresterea productivitatii muncii a ex- 
tins enorm capacitatea colectivitätilor de a produce bunurile necesare. Paradoxal, 
însă, acest lucru nu a fost de natură a elimina raritatea. Marx demonstrase ca există o 
relatie biunivocä intre productie si nevoi. Pe de o parte, nevoile orienteazä productia 
de bunuri ; pe de altă parte, însă, producerea de noi bunuri este de natură a crea noi 
nevoi. Este un proces de creştere atît a bunurilor, cît şi a nevoilor. Multiplicarea 
enormă a capacităţilor de producţie din secolul XX a declanşat o explozie a nevoilor. 

Creşterea capacităţilor productive a produs o creştere enormă în complexitate a 
societăţilor şi, de aici, adevărate seisme sociale care perturbă echilibrele fragile ale 
sistemului de productie/consum. Cert este că, în ciuda progreselor incredibile în sfera 
producţiei, secolul XX nu a scăpat de dificila problemă a raritätii bunurilor, nici chiar 
în societăţile bogate. 

În faţa problemei raritätii producţiei, în secolul nostru, s-au confruntat două tipuri 
de soluţii : soluţia capitalistă a economiei de piaţă şi cea socialistă. 

Soluţia capitalistă a recurs la mecanismele pieţei pentru a rezolva problema distri- 
butiei bunurilor rare. Piaţa este un mecanism extrem de eficient de a face fata raritátii. 
Ea produce o distribuţie inegală a veniturilor, iar producţia este orientată spre produ- 
cerea bunurilor care corespund cererii efective, adică a cererii acoperite de capacităţi 
de cumpărare. În ţările occidentale, intervine statul în încercarea de a corecta/echi- 
libra mecanismele pieţei de distribuţie a resurselor. Statul bunăstării susţine, pe de o 
parte, consumul unor bunuri considerate a fi social importante, iar, pe de altă parte, 
produce un transfer de la cei cu venituri mai ridicate la cei cu venituri mai scăzute 
pentru a elimina sărăcia şi a micşora diferenţele de venituri. 

Soluţia socialistă, aşa cum a fost ea practicată în ţările foste socialiste, reprezintă 
o mixtură între economia de piaţă şi mecanismele statale de redistributie. Ea se carac- 
terizează prin următoarele componente : 


e Veniturile individuale continuă să fie cele provenite din activitatea economică 
(în cea mai mare măsură, din salariu). Dar, pentru că statul, iar nu piaţa liberă, 
fixează salariile, s-a dus o politică de control a diferenţierii veniturilor, in aşa fel 
încît să se realizeze simultan mai multe obiective : încurajarea performanţelor 
economice, asigurarea fiecăruia cu cel puţin un salariu minim, cît şi o distribuţie 
a veniturilor, cu un grad relativ scăzut de diferenţiere. În practică, aceste obiective 
s-au dovedit a fi imposibil de armonizat. 


e Pentru cei aflaţi în imposibilitatea de a munci, s-a dezvoltat un sistem de secu- 
ritate socială care ambitiona să acopere întreaga colectivitate. Singurii rămaşi slab 
protejaţi erau cei care nu s-au încadrat în sistemul economiei socialiste : micii 
producători particulari şi cei care din diferite motive nu doreau să muncească. 

e Distribuţia gratuită, în funcţie de nevoi, (sau la preţuri scăzute, înalt subven- 
tionate) a multor bunuri şi servicii: tabere pentru copii, activităţi de timp liber, 
culturale, sportive, educaţie, sănătate. 

Structura veniturilor in economia de piata 


Existä mai multe surse ale distributiei inegale a veniturilor in sistemul economiei de 
piaţă. Veniturile unei gospodării sînt compuse în economia de piaţă din două tipuri de 
venituri: VENITURI PRIMARE (venituri salariale, venituri din profit, venituri din 
dobínzi, venituri din proprietăţi, împrumuturi) şi VENITURI DIN TRANSFER (veni- 
turi din asigurările sociale: pensii, ajutor de şomaj, concedii de boală ; venituri din 
asistenţă socială : ajutoare pentru cei în dificultate ; venituri indirecte din transfer 
prin consumul de bunuri şi servicii gratuite sau subvenţionate : servicii de sănătate, 
educaţie, bilete la tratament, la odihnă, diferite gratuitäti, transport etc.). 

Despre veniturile provenite din transfer se vorbeşte adesea în termeni de salariu 
social. Se poate observa că veniturile indirecte, din transfer, sînt uneori greu de 
estimat la nivelul fiecărei familii. Ele pot fi mai degrabă estimate pe ansamblul colec- 
tivitatii şi în medie pe locuitor: de exemplu, cheltuieli de sănătate pe locuitor, chel- 
tuieli de educaţie pe locuitor etc. 


Atitudinea faţă de inegalitatea veniturilor 


În raport cu modul în care definesc caracterul problematic al inegalitätii distribuţiei 
veniturilor, statele bunăstării dezvoltă două atitudini distincte : 


a. Obiectivul politicii sociale este reducerea inegalitätii. Este cazul ţărilor scandi- 
nave. Inegalitatea însăşi este definită ca o problemă socială. Politica transferurilor, 
în consecinţă, are ca scop creşterea veniturilor celor cu venituri primare scăzute 
si, complementar, inevitabil, scăderea veniturilor primare ale segmentelor bogate. 


b. Sărăcia, iar nu inegalitatea, este definită ca problemă socială. Obiectivul major 
al politicilor sociale este de a diminua pînă la eliminare sărăcia, iar nu de a mic- 
şora diferenţele de venituri. Inevitabil, un transfer de venituri pentru a elimina 
sărăcia va produce o creştere a egalităţii sociale, dar acest lucru este doar un efect 
secundar, un cost al combaterii sărăciei, dar nu un obiectiv de atins în sine. 
Calculele pot fi de genul următor: în Marea Britanie, conform aprecierilor lui 
Townsend (1993), dacă cei mai bogaţi 20% ar ceda 1/8 din veniturile lor celor 
mai săraci 20%, veniturile acestora ar fi mai mult decît duble. 


Pentru toate societăţile, din motive destul de variate şi în grade diferite, sărăcia a 
constituit o problemă socială. 


Ce este sărăcia? 


Consideraţii preliminare 


Sărăcia reprezintă unul dintre conceptele pe care ştiinţele sociale l-au preluat din 
limbajul comun unde avea un sens suficient de exact, deşi mai mult contextual decît 
explicit. Devenită obiect al preocupărilor morale şi politice ale colectivitatii, sărăcia a 
generat un interes special din partea cercetătorilor din ştiinţele sociale. 

Conceptul de sărăcie este unul dintre conceptele înşelătoare. Fiind un concept larg 
utilizat în cunoaşterea comună, asociat cu un fond înalt emoţional, el pare fiecăruia 
dintre noi a fi clar. O asemenea claritate dispare de îndată ce conceptul este plasat în 
contextul universalist al ştiinţei. Transferul său din contextul conştiinţei comune în 
contextul ştiinţei produce două tipuri de dificultăţi. 

Prima dificultate provine din trecerea dintr-un context cultural-ideologic particular 
într-un context ştiinţific obiectiv şi supracultural. Întelegerile comune sînt purtätoare 
ale unor importante componente culturale si ideologice particulare, inalt variabile, 
care fac extrem de dificilä redefinirea säräciei intr-o perspectivä universalista. 

Cea de a doua provine din tranzitia dintr-un context individual intr-un context 
social-general. La nivelul cunoasterii comune, sensul este puternic legat de cazuri 
individuale: stim cu mare claritate cä x sau y este särac. Problema unei abordäri 
ştiinţifice este, însă, de a defini clasa tuturor oamenilor săraci, fie la nivel universal — 
săracii din toate timpurile si din toate locurile - fie la nivelul unei colectivităţi — 
săracii din respectiva colectivitate. 

În studiile asupra sărăciei, există o largă varietate de încercări de definire a con- 
ceptului de sărăcie. Ele nu se depărtează substanţial de sensul din cunoaşterea comu- 
nă, deşi încearcă să-i dea o formulare mai exactă şi mai generală. În loc să citez 
diferitele definiţii, aş încerca, mai degrabă, să punctez acele elemente componente 
care mi se par a fi, oarecum, general acceptate. 


Definirea sărăciei 


Am putea considera că sensul cel mai simplu şi incontestabil al conceptului de sără- 
cie, prezent în aproape toate definițiile utilizate, este următorul : 


Sărăcia este o stare de lipsă permanentă a resurselor necesare pentru a asigura 
un mod de viaţă considerat decent, acceptabil la nivelul unei colectivităţi date. 


După cum se observă, accentul cade pe lipsa resurselor. Este vorba, în mod spe- 
cial, de lipsa resurselor economice, ca resursă generală esenţială a celor mai multe 
activităţi care compun viaţa noastră. Deci a fi sărac înseamnă a fi lipsit de resurse. 

Ce nivel al resurselor delimitează sărăcia? Acela care împiedică realizarea unui 
mod de viaţă considerat a fi acceptabil la nivelul unei comunităţi. Sărăcia nu repre- 
zintă, deci, pur şi simplu, un mod de viaţă anumit, sub cel considerat a fi acceptabil 
de către majoritatea unei colectivităţi, ci caracterul forțat de lipsa resurselor al unui 
asemenea mod de viaţă. Dacă respectivul mod de viaţă este acceptat voluntar, din 
motive filosofice, religioase sau morale - cazul ascetului sau al celui care doreşte un 
mod de viaţă simplu, în sînul naturii, departe de civilizaţie (cf. Mack şi Lansley, 
1985) - el nu reprezintă o stare de sărăcie. Sărăcia intervine doar atunci cînd lipsesc 
resursele necesare realizării unui mod de viaţă considerat a fi normal de societate, 
dar şi de respectivul individ. Sînt excluse, de asemenea, perioadele excepţionale din 
viata unei colectivităţi sau a individului : perioade de război, de cataclisme naturale. 
Sînt, de asemenea, excluse situaţiile impuse ca pedeapsă. Puscäriasii au şi ei un mod 
de viaţă cu mult sub ceea ce colectivitatea şi ei înşişi consideră a fi acceptabil. 

Este necesar, de asemenea, să considerăm în definirea stării de sărăcie, durata 
acesteia (cf. Ruggles, 1990). Datorită unor fluctuații ale vieţii, orice persoană poate 
ca, pe perioade relativ scurte (una sau mai multe luni), să nu deţină veniturile necesare 
asigurării unui standard minim de viaţă. Rezervele de resurse acumulate pot compensa 
această lipsă temporară. De asemenea, unele tipuri de consum pot fi aminate (cumpá- 
rarea unor bunuri de folosinţă îndelungată, înlocuirea unor bunuri uzate). În această 

situaţie, persoana respectivă nu poate fi considerată a fi săracă. Starea de sărăcie se 
instalează doar cînd lipsa de resurse devine suficient de îndelungată, ea nemaiputind 
fi compensată de acumulările anterioare şi nici de aminarea unor tipuri de consum. 

Definirea sărăciei se face, adesea, din două perspective distincte : din perspectiva 
consumului (a satisfacerii nevoilor) sau din cea a activităţii, a funcționării sociale 
normale. Din perspectiva consumului, sărăcia este definită ca neputinta de a satisface 
acele nevoi considerate a fi minime. Din cea de a doua perspectivă, sărăcia este 
definită în termenii condiţiilor minime care sînt necesare unei functionäri normale a 
individului în cadrul respectivei colectivităţi. Această din urmă perspectivă accen- 
tuează nu simpla supra-vietuire individuală, ci existenţa acelor mijloace care asigură 
persoanei o participare completă la viaţa socială, pentru a îndeplini rolurile care îi 
revin, pentru a participa la activităţile formative minime care îi oferă şanse suficiente 
pentru a se dezvolta prin efort propriu. Această perspectivă porneşte de la logica 
functionalitáfii în ansamblul vieţii sociale. O societate normală este aceea care oferă 
fiecărei persoane posibilitatea de a funcționa ca membru al ei. Şcoala, de exemplu, 
devine o preconditie pentru libertatea individului. Un nivel scăzut de educaţie îngus- 
tează enorm spaţiul de mişcare potenţială, devine un handicap esenţial. Astfel, sărăcia 
are ca efect excluderea socială a copiilor din familiile sărace de la participarea la 
activităţile colectivitátii: lipsa banilor de cheltuială pentru recreere şi timp liber 
creează un fel de „întemniţare culturală a copiilor în casele lor” (cf. Walker, 1990). 

Pentru că sărăcia este produsă de lipsa de resurse, în determinarea sa este utilizat 
un prag al sărăciei (poverty line). Pragul sărăciei se referă la nivelul de resurse 
economice (exprimat în bani) necesar asigurării acelui mod de viaţă considerat a fi 
acceptabil. În raport cu pragul de sărăcie, se determină rata sărăciei unei colecti- 
vitáti: proporţia membrilor respectivei colectivităţi care trăiesc sub pragul de sărăcie. 
Tot în raport cu acest prag se determină şi amploarea sărăciei sau gradul de sărăcie 
(poverty gap) : distanţa veniturilor unei persoane, familii, grup, colectivităţi, de pra- 
gul sărăciei. Amploarea sărăciei se referă, deci, la cantitatea resurselor economice 
lipsă pentru asigurarea unui mod acceptabil de viaţă. Ea poate indica, totodată, ce 
volum de resurse ar fi necesar pentru ca respectiva persoană, grup sau colectivitate să 
fie scoasă din situaţia de sărăcie. Indicatorul standard utilizat este procentul distanţei 
fata de pragul de sărăcie din valoarea respectivului prag. 


Sărăcia absolută şi sărăcia relativă 


În definirea sărăciei, dincolo de diferenţele de formulare şi de perspectivă, există o 
alternativă care stă, de regulă, în centrul tuturor controverselor : sărăcie absolută sau 
sărăcie relativă ? În fapt, cele două concepte reprezintă, mai degrabă, limite ale unui 
continuum, fiind imposibil a se determina o graniţă clară între ele. 

Conceptul de sărăcie absolută intenţionează să stabilească un standard universal : 
pragul sub care, în orice comunitate, o persoană este considerată a fi săracă. De 
regulă, sărăcia absolută se fundează pe ideea de subzistență. Ea este definită, în 
consecinţă, ca lipsă a mijloacelor necesare menținerii vieții umane. Sub acest nivel, 
funcţii esenţiale, vitale, ale persoanei umane sînt afectate negativ. De regulă, acest 
prag de subzistență este definit mai mult la nivelul nevoilor fizice şi al celor social- 
-culturale elementare. O încercare de a da acestui minim absolut o înţelegere ceva 
mai largă, mentinind, însă, abordarea universală, este fundatä pe conceptul de nece- 
sitáti umane fundamentale (basic human needs). Acest concept a fost adoptat oficial 
de Organizația Internaţională a Muncii (1976, 1977) şi recomandat a fi pus la baza 

programelor de dezvoltare socială internationale şi nationale. Nevoile fundamentale 
sînt definite în aceste documente ca implicînd două elemente : în primul rînd, o serie 
de cerinţe ale consumului privat al familiei - hrană adecvată, îmbrăcăminte, locuinţă, 
mobilă şi echipament ; in al doilea rînd, servicii esenţiale oferite de comunitate — apă 
curentă, canalizare, transport public, servicii de sănătate şi educaţie, facilităţi cultu- 
rale. Toate acestea sînt absolut indispensabile menţinerii unei vieţi sănătoase. În afară 
de „necesităţile fundamentale fizice”, sînt deci adăugate şi „necesităţile culturale 
fundamentale”, cum sînt educația, securitatea, timpul liber şi recreerea. Pentru a 
măsura gradul de sărăcie absolută, sînt utilizaţi indicatori precum : consumul de calorii şi 
proteine pe locuitor, calitatea locuirii şi gradul de aglomerare a locuirii, mortalitatea 
infantilă, accesul la asistenţa medicală, proporţia copiilor care frecventează şcoala, 
proporţia morţilor violente ca indicator al securităţii, proporţia timpului liber în ra- 
port cu timpul de muncă. 

Conceptul de sărăcie absolută presupune, deci, posibilitatea constituirii unor stan- 
darde universale (un prag universal de sărăcie) în raport cu care să se poată măsura 
progresele sau regresele absolute în eliminarea sărăciei. 

Conceptul de sărăcie absolută este adesea supus unor critici extrem de severe. În 
general, aceste critici pun în evidenţă incapacitatea acestui concept de a lua în consi- 
derare relativitatea nevoilor umane. Spre exemplu, numărul de calorii necesare 
variază în raport cu climatul, cu tipul de muncă depusă (funcţionarul în raport cu 
minerul etc.). Necesitätile de locuire sînt diferite într-un oraş faţă de sat. Într-o socie- 
tate, educaţia primară poate fi suficientă sau chiar nu neapărat necesară, în timp ce 
într-o alta, cu totul insuficientă. 

Această critică, deşi preferată practic de toţi analiştii problemei definirii sărăciei, 
este în mare măsură incorectă. Ea pune în evidenţă doar faptul că „nevoile fundamen- 
tale” trebuie să aibă o definire relativă la condiţiile socio-culturale ale unei anumite 
colectivităţi, dar nu pentru că nu ar exista asemenea nevoi. Desigur, nu există nevoi 
absolute în sensul îngust al termenului, dar există nevoi universale cu un conţinut 
variabil în funcţie de condiţii. O redefinire a unităţii de măsură a nevoilor fundamen- 
tale în termenii relativi ai condiţiilor colectivitätii respective este mereu posibilă : 
cantitatea de calorii şi de substanţe nutritive necesare funcţionării normale a organis- 
mului uman în anumite condiţii climaterice (temperaturi ridicate/scăzute) şi anumitor 
munci (uşoare/grele fizic), condiţii de locuit minime pentru situaţia dată. Educaţia 
necesară unei vieţi normale în respectiva colectivitate : în anumite condiţii, educaţia 
în familie este suficientă, în altele, şcoala este indispensabilă. Posibilităţile de 
transport pentru desfăşurarea unei vieţi normale sînt şi ele foarte variate, dar, ca 
necesitate relativă la condiţii, nevoia de deplasare este absolută. 

Pragul absolut de sărăcie include, deci, un anumit grad de relativitate în definirea 
nevoilor fundamentale în raport cu variaţia unor condiţii elementare. Astfel, nevoile 
de adăpost, de îmbrăcăminte, de deplasare, de comunicare sînt diferite în funcţie de 
condiţiile climaterice şi de organizarea socio-culturală. 

Sărăcia relativă reprezintă un concept mai functional. Renuntind la pretenţia de 
universalitate, ea se concentrează pe identificarea condiţiilor minim acceptabile 
într-un context socio-cultural dat. În acest fel, conceptul este mai eficace în analiza 
sărăciei din interiorul fiecărei colectivităţi, pe baza acesteia conturîndu-se o imagine 
mai realistă a stării ei la un moment dat. Dacă pragul absolut de sărăcie se fundează 
pe ideea unor nevoi universale, pragul relativ de sărăcie este fundat pe ideea unor 
nevoi relative, variabile în raport cu condiţiile naturale, sociale şi culturale. 

Relativitatea nevoilor are douä semnificatii distincte, prima fiind inclusä si in 
conceptul de nevoi fundamentale universale: nevoile fundamentale iau forme diferite 
în raport cu contextul concret şi dezvoltarea socială duce la apariţia de noi nevoi. 


a. Relativitatea nevoilor fundamentale este funcţie de împrejurările vieții respectivei 
colectivităţi. A avea încălzire în locuinţă reprezintă o condiţie absolut necesară 
pentru colectivitätile care trăiesc într-un climat rece, dar nu pentru cele care trăiesc la 
Ecuator. A avea maşină in SUA, ţară construită pe presupozitia unui asemenea 
mod de transport, este o nevoie vitală, lucru care nu se întîmplă în Bangladesh. A 
avea televizor este o nevoie vitală în ţările în care, în mod special, informaţia şi 
cultura sînt difuzate prin acest mijloc, spre deosebire de comunităţile în care infor- 
matia socială relevantă şi cultura se difuzează prin mecanismele directe interper- 
sonale. Acest ultim exemplu ne ajută să înţelegem mai bine relaţia dintre absolut 
şi relativ la nivelul necesităţilor. Participarea la cultura comunităţii este o nevoie 
absolută ; forma ei de satisfacere (prin relaţii interpersonale directe în cadrul unor 
acţiuni comunitare sau prin intermediul mass-media) poate fi înalt variabilă în 
raport cu modul de organizare a colectivitätilor. 


b. Tipul de nevoi este variabil, în raport cu gradul de dezvoltare a colectivitätilor. În 
afară de nevoile umane universale, mulţi specialişti consideră că există şi nevoi 
noi, rezultat al dezvoltării sociale, care nu au un corespondent neapărat în toate 
colectivitätile. Nivelul de aspirații este şi el dinamic. Ceea ce este oarecum nor- 
mal, acceptat ca inevitabil în anumite colectivităţi, poate deveni inacceptabil în 
altele. Nevoile noi pot deveni aspirații elementare, indiferent de gradul lor de 
universalitate/particularitate. De aici nevoia de a introduce şi o altă perspectivă 
asupra sărăciei : relativă. 

Sărăcia relativă se fundează pe conceptul de frustrare relativă. Frustrarea repre- 
zintă efectul blocării satisfacerii unei necesităţi. Ea reprezintă, deci, rezultatul rapor- 
tării posibilităţilor individuale la propriile necesităţi. În calitate de fiinţă socială, omul 
se raportează, însă, mereu şi la ceilalţi oameni : consumul său e raportat la consumul 
celorlalţi. Sărăcia relativă poate fi legată, deci, de frustrarea relativă: omul se defineşte 
sărac sau nu prin raportare la ceilalţi. În acest sens, Townsend definea sărăcia prin 
conceptul de privare relativă. Sărăcia este definită de Townsend ca imposibilitatea 
unei persoane de a avea acces la activităţile considerate a fi standard în respectiva 
societate, ea fiind exclusă de la pattern-urile de viaţă conţinute în „normele” sau 
obiceiurile colectivităţi : 

„Oamenii sînt privaţi relativ dacă ei nu pot obţine, deloc sau în mod suficient, 

condiţiile de viaţă, adică alimentaţia, bunurile şi serviciile care le permit să-şi 

îndeplinească rolurile, să participe la relaţiile cu ceilalţi, să îndeplinească obice- 
iurile care sînt aşteptate de la ei în virtutea faptului că sint membri ai colectivităţi.” 
(Townsend, 1987, a) 


Deci, Townsend definea pragul de sărăcie pentru ceea ce este „normal”, ,obisnuit" 
la nivelul colectivitatii. Pe aceeaşi linie, merg şi Mack si Lansley într-o influentă 
lucrare asupra sărăciei, publicată în Anglia: „sărăcia reprezintă lipsa forţată a necesa- 
rului perceput social”. Ei propun, însă, o modificare a cadrului de referinţă. Ideea de 
„normalitate”, de „obişnuit”, utilizată de Townsend exprimă o situaţie mai degrabă 
medie. Pragul de sărăcie trebuie să fie plasat ceva mai jos, la nivelul minimului accep- 
tabil al unei colectivităţi. 

O definiţie asemănătoare a sărăciei a fost adoptată şi de Consiliul de Miniştri ai 
Comunităţii Europene pentru întreaga comunitate : 


426 PSIHOLOGIE SOCIALA 


„Persoanele sărace: persoane sau familii ale căror resurse sînt atit de mici, 
încît îi exclud de la modul de viaţă minim acceptabil al statului membru în care ei 
trăiesc.” (după Townsend, 1987, a) 


Colectivitatea dezvoltă, deci, un mod de viaţă la nivelul posibilităţilor de care 
dispune. Aceste moduri de viaţă devin nevoi ale membrilor respectivelor colectivităţi, 
nesatisfacerea lor generînd sentimentul de marginalitate, de neîmplinire, deci, de sărăcie. 

O asemenea abordare relativă pare să fie rezultatul unui dublu proces social care a 
avut loc, în secolul XX, în mod special, în ţările occidentale. Primul proces este 
dezvoltarea spectaculoasă a producţiei şi, cu aceasta, a ofertei de bunuri. Explozia 
producţiei a generat o explozie a nevoilor. Începînd cu anii '60, se vorbea tot mai 
insistent de revoluția nevoilor. Nevoile în societatea actuală sînt diferite de cele din 
societatea tradiţională. În societăţile dezvoltate, există un proces rapid de transformare 
a ceea ce era considerat odată lux în necesitate curentă şi, din aceasta, în cerinţă 
minimă obligatorie. Creşterea ,bogátiei" colectivitátii duce în mod direct la creşterea 
nivelului de aspirații. Cel de-al doilea proces este democratizarea modului de viaţă. 
Barierele de castă şi clasă socială specifice societăţilor tradiţionale au fost aruncate în 
aer. Aceste bariere fixau nivelul de aspirații în orizontul consumului castei/clasei 
sociale căreia o persoană îi aparţine. În societăţile tradiţionale existau, deci, standarde 
diferite în raport cu care se definea sărăcia. În societatea actuală, datorită mobilităţii 
sociale ridicate şi a eliminării barierelor sociale, există tendinţa de generalizare a 
standardului de viaţă. Prin aceasta, săracii au devenit şi mai săraci. Ei nu se mai 
raportează la standardele mai scăzute ale grupului din care fac parte, ci se raportează 
tot mai mult la standardele devenite normă în colectivitate şi chiar la standardele 
elitelor. Democratizarea produce, deci, o creştere a sărăciei relative. 

Pentru a desemna aceste două niveluri ale sărăciei, se mai folosesc şi termenii 
minimul de subzistență şi minimul decent sau social. Minimul decent sau social repre- 
zinta pragul relativ de sărăcie. Minimul de subzistență tinde să aproximeze pragul 
absolut de sărăcie. Uneori, însă, conceptul de minim de subzistență este definit şi 
într-o altă perspectivă : el se referă la resursele necesare unei supravietuiri sociale pe 
o perioadă delimitată. Datorită fluctuatiilor vieţii, o persoană/familie poate, pe o 
perioadă oarecare, să piardă resursele necesare unei vieţi normale. Ea poate supra- 
vietui social, la un nivel relativ scăzut de resurse, o perioadă de timp, fără a se produ- 
ce deteriorări ireversibile. Dacă un asemenea nivel de viaţă se cronicizează, însă, 
apare riscul deteriorării ireversibile a capacităţilor umane, instalindu-se patologii specifice. 

Deşi, din punct de vedere conceptual, diferenţa dintre sărăcia absolută şi sărăcia 
relativă poate fi destul de clară, operationalizarea lor se dovedeşte a fi deosebit de 
dificilă. Chiar şi componentele cele mai simple, nevoile universale fundamentale nu 
au putut fi definite fără dispute, operationalizarea lor raminind, in general, deschisă. 
De exemplu, alimentația: se poate stabili un număr de calorii cu o structură de 
substanţe absolut necesare funcționării normale a organismului. Această funcţionare 
normală a organismului este destul de dificil de determinat cu stricteţe. Dacă, însă, 
adăugăm şi alte nevoi mai complexe, lucrurile se complică enorm. În fapt, toate 
încercările de măsurare sînt aproximări destul de simplificate şi rudimentare (v. Elena 
Zamfir, 1989). 

Pentru exemplificare, vom folosi una dintre primele cercetări sistematice, de tip 
ştiinţific, asupra sărăciei, realizată în Anglia, în 1899, de Seebohm Rowntree. 
Rowntree a utilizat un prag de sărăcie apropiat de cel absolut: suma minimă de bani 
necesară unei familii pentru asigurarea „unei vieţi sănătoase” : hrană în acord cu 
prescriptiile nutritionistilor, combustibil, energie electrică, îmbrăcăminte, locuinţă şi 

cheltuieli mărunte. Interesul acestui program de cercetare este că el a fost aplicat, 
aproximativ cu aceeaşi metodologie, în trei momente istorice diferite: 1899, 1936 şi 
secolul nostru : în 1899, 33% din populaţia anchetată trăia în sărăcie ; în 1936, 18%, 
pentru ca în 1950 doar 1,5% să se plaseze sub pragul sărăciei. 

Aceste date exprimau în termeni concreti o stare de spirit a anilor '50: creşterea 
economică rapidă, utilizarea quasi-completá a forței de muncă, explozia statului bună- 
stării, ceea ce sintetic era exprimat în termenul de societate a afluentei. O asemenea 
promisiunile statului bunăstării, dar şi un anumit mod socio-cultural de a defini sără- 
cia, mai ales, în termeni absoluti. Revoluţia aspirațiilor din anii '50 şi '60 a avut ca 
efect paradoxal redescoperirea sărăciei, pe măsură ce standardele colective ale defi- 
nirii sărăciei au crescut, asimilînd o perspectivă accentuat relativistă. Chiar şi sărăcia 
absolută s-a dovedit a fi un fenomen social mult mai greu de absorbit decît îl estima 
entuziasmul anilor '50-'60. 


Relaţia dintre cele două tipuri de sărăcie 


Sărăcia absolută şi relativă nu trebuie înţelese drept conceptualizări alternative pentru 
care să optăm pe criterii absolute. Mai degrabă, ele se referă la două niveluri distincte 
ale sărăciei. Preferintele într-o colectivitate pentru una sau alta depind de nivelul de 
pe cei în dificultate, la un nivel mai ridicat sau mai scăzut. 

În acest context, este semnificativ faptul că, în ţările dezvoltate economic, în 
perioadele de entuziasm ale dezvoltării, conceptualizarea sărăciei absolute a fost supusă 
unei critici severe şi s-a preferat abordarea relativă a sărăciei. Preocuparea pentru 
stabilirea unui standard universal, absolut, de sărăcie s-a conturat, mai ales, în con- 
textul discuţiilor nord-sud şi al proiectelor internaţionale de a eradica sărăcia în ţările 
foarte sărace. Astfel, în contextul UNDP (Programul Naţiunilor Unite pentru Dezvoltare) 
pragul sărăciei este definit în termeni mai apropiaţi de cei absoluti: acel nivel de 
venit sub care nu sînt disponibile o dietă minimă, adecvată nutritional, şi satisfacerea 
cerinţelor esenţiale nealimentare (cf. Human Development Report, 1992). Unele din- 
tre ţările sărace, nu intimplator, şi-au fundat planurile de dezvoltare (India 1978-’83, 
Malayezia 1976-'80) pe nivelul subzistentei (cf. Townsend, 1987). 

În acelaşi sens, criza statului bunăstării din ţările occidentale avansate, declanşată 
în anii '80, cu presiunile sale de reducere a cheltuielilor publice sociale, tinde să 
împingă pragul de sărăcie spre limita sărăciei absolute. 

Cele două niveluri pot reflecta şi diferenţe structurale de perspective : a persoanei 
aflate în dificultate si a colectivitätii care resimte o anumită nevoie morală, socială 
sau politică de a-l sprijini. Cele două perspective vor tinde structural să difere într-o 
oarecare măsură. Individul defineşte sărăcia din perspectiva necesităţilor sale. Colec- 


Persoanele în situaţie de sărăcie sau cei care militează în numele acestora tind să 
avanseze praguri ale sărăciei mai generoase, în timp ce nivelul minim pe care colecti- 
vitatea îl va stabili va tinde să fie substanţial mai scăzut. 

S-ar putea exemplifica această dublă perspectivă cu disputa guvern/sindicate în 
legătură cu stabilirea unui prag al sărăciei. Este predictibil că guvernul va tinde să-l 
împingă mai jos, iar sindicatele, exprimind punctul de vedere al celor care revendică 
protecţie socială, să-l ridice. 

Din acest motiv, unele state nici nu au standarde formal recunoscute de säräcie, ci 
doar unul decis politic, în raport cu care consideră că îşi pot permite să acorde un 
anumit ajutor. Este, de exemplu, cazul Angliei. Şi România, în proiectul de lege al 
asistenţei sociale, evită, de asemenea, adoptarea unui prag oficial al sărăciei. 

În discuţiile actuale, utilizarea pragului absolut de sărăcie generează o suspiciune 
ideologică: ea ar putea duce la eliminarea disputelor politice în jurul problemei 
reducerii inegalitätii sociale. Dacă populaţia ar fi convinsă să accepte un venit minim 
fix ca standard legitim, atunci numărul săracilor ar fi redus în timp prin creşterea 
economică, eliminîndu-se presiunea spre redistribuirea bogăției şi veniturilor dincolo 
de acest nivel (Townsend, 1987, a). 

Dacă luăm în considerare aceste două procese, înţelegem de ce există o preferinţă 
în societăţile actuale dezvoltate pentru abordarea relativă a sărăciei. Aceasta cores- 
punde creşterii exigentei populaţiei faţă de propriile condiţii de viaţă şi a presiunii 
asupra factorilor politici şi sociali de a asigura un minim de viaţă în acord cu aceste 
aspirații. 

Utilizarea pragurilor relative ale sărăciei sînt şi ele supuse unor critici specifice 
(cf. Ruggles, 1990). Pragul absolut de sărăcie poate indica în mod clar progresul 
unei societăţi, atît în dezvoltarea sa economică, cît şi în politica de combatere a 
sărăciei. Ca rezultat al combinării acestor doi factori, o colectivitate ar putea elimina 
complet sărăcia. În schimb, pragul relativ de sărăcie reprezintă o ţintă mişcătoare : 
progresele economice ale colectivitatii ridică, totodată, şi pragul relativ al sărăciei. 
Singura modalitate de a elimina sărăcia relativă nu este nici creşterea economică şi 
nici sprijinul focalizat al celor mai săraci, ci schimbarea distribuţiei veniturilor în 
sensul egalizării lor. 


Teorii asupra sărăciei 


De ce există sărăcie în societatea umană ? De ce există sărăcie în societăţile actuale 
dezvoltate ? In ce condiţii sărăcia poate fi redusă sau eliminată ? 


Sărăcia ca o caracteristică morală individuală 


În secolul XIX, era foarte populară explicarea sărăciei prin caracteristici morale indi- 
viduale. Herbert Spencer a dat o formulare extrem de netă acestei teorii, şocantă 
pentru contemporani prin concluziile practice în ceea ce priveşte politica fata de 
săraci. Sursa sărăciei poate fi identificată în caracteristicile morale ale indivizilor : 
leneşi, vagabonzi, criminali, angajaţi într-un mod de viaţă autodistructiv. În calitate 
de unul dintre cei mai importanţi întemeietori ai evolutionismului şi autor, înaintea lui 
Darwin, al celebrului principiu al supraviețuirii celui mai adaptat ca reglator al evo- 
lutiei, Spencer considera că statul nu trebuie să intervină pentru susţinerea săracilor. 
O asemenea intervenţie ar avea chiar efecte sociale distructive, împiedicînd functio- 
narea benefică a selecţiei naturale şi fiind responsabilă de degradarea moralității, 
micşorînd motivarea de a munci a restului colectivitatii. El consideră că cei care nu 
doresc să muncească nu au dreptul să mänînce. 

În fapt, variante mai atenuate ale teoriei lui Spencer sînt conţinute latent în menta- 
litatea comună, reprezentînd un factor important pentru dinamica politicilor sociale : 
vina sărăciei este a săracului însuşi. Aşa cum se va formula în discuţiile actuale, o 
asemenea teorie se caracterizează prin „blamarea victimei”. Astfel, într-un sondaj 

realizat spre sfirsitul anilor '80, 45% dintre britanici atribuiau sărăcia lenei, faţă de 
media de 28% în celelalte tari CEE (cf. Haralambos şi Holborn, 1990). 

În ştiinţele sociale, o asemenea teorie a fost practic complet abandonată. Nume- 
roasele cercetări întreprinse chiar spre sfîrşitul secolului al XIX-lea (cele mai influ- 
ente, de exemplu, fiind ale lui Rowntree în Anglia) au demonstrat că sărăcia nu 
reprezintă o caracteristică strict individuală, atribuibilă personalităţii individuale, ci 
mai degrabă, este efectul unor caracteristici sociale ale familiei, grupului, clasei. În 
plus, „blamarea victimei” a fost mereu suspectată a fi forma prin excelenţă de mani- 
festare a ideologiilor conservatoare care căutau să explice eşecul sistemelor sociale 
prin vini individuale. 


Sărăcia ca o trăsătură culturală 


Multe cercetări întreprinse în mod special de antropologii culturali au pus în evidenţă 
că sărăcia nu reprezintă doar lipsa de mijloace suficiente pentru o viaţă normală, ci, 
totodată, un stil de viață, fundat pe valori şi norme specifice. Cu alte cuvinte, sărăcia 
formează o cultură (sau o subcultură, în raport cu cultura colectivitätii globale) — 
valori, norme, moduri de a gîndi şi simţi, care modelează comportamentul indivizilor. 
Sărăcia nu se instalează doar prin disparitia/inexistenta mijloacelor de viaţă, dar şi 
prin transmitere culturală, în procesul socializării. 

La elaborarea teoriei culturii sărăciei contribuţia cea mai importantă a adus-o 
antropologul american Oscar Lewis, pe baza studiilor întreprinse asupra săracilor din 
mediul urban din Mexico şi Puerto Rico. A devenit clasică descrierea făcută de Oscar 
Lewis culturii sărăciei : 

* La nivelul individului : sentimente puternice de marginalitate, neajutorare, de- 
pendentä şi inferioritate ; orientare temporală puternică spre prezent şi capacitate 
redusă de a amina gratificatiile, resemnare şi fatalism. 
* La nivelul familiei : tentatia puternică spre concubinaj, incidenţă ridicată a aban- 
donării de către bărbat a mamei şi copiilor şi, ca rezultat al acesteia, tendinţa spre 
familia monoparentală, cu femeia cap de familie şi autoritate sporită, tendinţa spre 
familia centrată matern, mult mai mare conştiinţă a rudeniei pe linie maternă. 
* La nivelul comunităţii : lipsa unei participări şi integrári efective în instituţiile 
majore ale societăţii globale : săracii din mediul urban analizati de Lewis nu sînt, 
de regulă, membri ai sindicatelor, partidelor politice, diferitelor asociaţii. Ei utili- 
zează foarte puţin serviciile băncilor, spitalelor, marilor magazine, muzeelor sau 
galeriilor de artă. Pentru mulţi dintre ei, familia reprezintă singura instituţie în 
care ei participă. 

Cultura sărăciei este atît un produs, cît şi o sursă a sărăciei. Pe de o parte, ea este 
un răspuns al săracului la situaţia sa de marginalitate într-o societate înalt stratificată 
şi individualistă. Pe de altă parte, în calitate de mod de viaţă internalizat de către 
individ şi transmis de la o generaţie la generaţia următoare, ea tinde să genereze o 
adevărată capcană a sărăciei, din care indivizii şi copiii lor au şanse reduse de a ieşi. 
Ea este un mod de viaţă care se auto-perpetuează : atitudinea de resemnare si fatalism 
duc la acceptarea situaţiei defavorabile ; orientarea excesivă spre prezent şi capacitatea 
redusă de a amina gratificatiile imediate în favoarea unora viitoare afectează negativ 
efortul de dezvoltare şi de depăşire a lipsei personale de capacităţi de promovare 
socială ; incapacitatea de a participa la diferite organizaţii ca, de exemplu, sindicate 
sau partide politice, slăbesc puterea socială, colectivă, a săracilor de a-şi schimba 
situaţia. Încă de la o vîrstă fragedă, copiii care cresc în pungile de sărăcie absorb 

valorile si pattern-urile de viaţă din mediul lor, fapt care îi împiedică să fructifice 
posibilităţile de dezvoltare socială şi personală pe care viaţa ar putea să le ofere în 
diferite momente. 

Lewis consideră că modelul culturii sărăciei descrie adecvat situaţia săracilor în 
societăţile coloniale şi în primele stadii ale capitalismului şi mult mai puţin cea a 
săracilor din ţările capitaliste dezvoltate sau a celor socialiste. Alţi analişti susţin că o 
asemenea cultură este specifică şi săracilor din societăţile dezvoltate, în mod special, 
săracilor din mediul urban. Antropologul american Walter B. Miller argumentează că 
si clasa de jos americană tinde să se caracterizeze printr-un complex de valori ca: 
accentuarea durității şi masculinitatii, căutarea de emoţii tari, orientarea temporală 
prezenteistă, credinţa că, mai degrabă, norocul şi soarta reprezintă calea spre reali- 
zarea scopurilor decît efortul, capacităţile proprii şi performanţele. Această cultură 
reprezintă o reacţie adaptativă la munci cu calificare scăzută, la plictiseala muncii 
necalificate şi repetitive, la riscul ridicat al şomajului şi la veniturile modeste ; com- 
plementar, ea dezvoltă capacitatea de a găsi satisfacţii în afara universului muncii. Ca 
şi Lewis, Miller consideră că şi clasa de jos americană a dezvoltat timp de generaţii o 
cultură înalt integrată pe care o transmite generaţiilor următoare, avînd, în consecinţă, 
un caracter reproductiv. 

În ultimul timp, teoria culturii sărăciei a fost supusă unor severe critici în mediile 
specialiştilor. Aceste critici se referă, în mod special, la gradul de generalitate şi la 
consecinţele pe care această teorie le are. 

Prima întrebare este : toate situaţiile de sărăcie tind inevitabil să dezvolte o cultură 
a sărăciei ? Cu alte cuvinte, săracii tind să fie diferiţi de restul societății ? Nimeni nu 
neagă explicit faptul că situaţia de sărăcie, în anumite condiții, tinde să dezvolte o 
cultură proprie. Ceea ce se afirmă este că o asemenea tendinţă nu pare deloc generală, 
fiind, deci, necesar a se specifica acele condiţii particulare în care un asemenea 
proces se declanşează. Multe din cercetările întreprinse în tari cu venituri scăzute din 
Africa si America latină au scos în evidenţă, pe lîngă situaţii tipice pentru o cultură a 
sărăciei, şi tendinţe contrare : proliferarea organizaţiilor voluntare de ajutor reciproc 
şi de petrecere a timpului liber, nivel ridicat de activitate comunitară şi implicare 
politică în scopul ieşirii din situaţia de sărăcie ; de asemenea, nivel scăzut de disolutie 
a familiilor, invers, deci, teoriei lui Lewis. O largă cercetare întreprinsă în Marea 
Britanie a fost orientată exact pentru a obţine un răspuns la această întrebare: sînt 
caracterizați săracii printr-o cultură proprie, diferită de cultura dominantă, carac- 
terizată prin valori contra-productive ? (cf. Dean şi Taylor-Gooby, 1992). Datele 
empirice infirmă o asemenea presupozitie. Săracii englezi nu au alte valori decît 
valorile culturale dominante. 

A doua întrebare : caracteristicile modului de viaţă dezvoltate în situaţii de sărăcie 
tind să se perpetueze prin transmitere culturală noilor generații? Cu alte cuvinte, 
odată instalată sărăcia într-o arie socială, tinde ea să devină cultural auto-perpetuată ? 
Şi din acest punct de vedere este dificil a nega existenţa unei asemenea tendinţe. Ceea 
ce diferitele cercetări au relevat, însă, este că un asemenea mecanism e departe de a 
reprezenta un factor important explicativ al sărăciei noilor generaţii. Apariţia de opor- 
tunitäti este de natură, dimpotrivă, să schimbe rapid mentalitatea şi comportamentul. 
Mai mult, nu există argumente că părinţii îşi cresc copiii exact aşa cum ei au fost 
crescuţi. 

Există, de asemenea, retineri puternice şi în legătură cu durabilitatea modelelor 
culturale dincolo de situaţia care le-a generat. Multi specialişti consideră că pattern- 
urile culturale, produse de o situaţie anume, au o inertie mult mai redusă decît o 

sugereaza unele teorii culturaliste. Schimbarea situatiei este de natura a schimba rapid 
şi modelele culturale. În aceste condiţii, capacitatea auto-productivă a culturii sărăciei 
este scăzută, acest lucru reprezentînd un factor explicativ cu putere limitată. 

O asemenea observaţie deschide o nouă perspectivă explicativă asupra compor- 
tamentului săracilor : abordarea situafionalá. Sociologul american Hylan Lewis, pe 
baza unor extinse cercetări ale comportamentului săracilor, conclude : 


„Este mai productiv să gîndeşti comportamentul familiilor din clasele de jos ca 
reacţii de diferite tipuri la caracteristicile situaţiei lor reale şi ale izolării relative, 
decît ca efect al imperativelor culturii acestor clase.” 

(după Haralambos şi Holborn, 1990, p. 211) 


Săracii nu sînt izolaţi de sistemul de valori al societăţii globale, singura diferenţă 
provine din faptul că ei nu pot să traducă în realitate aceste valori. Faptul că persoa- 
nele aflate în sărăcie tind să dezvolte un mod de viaţă specific este explicat de unele 
teorii nu prin intermediul unor pattern-uri culturale distincte, ci ca reacţie directă la 
situaţia de sărăcie. 


Teoriile social-economice structurale ale sărăciei 


Multi sociologi sînt inclinati să considere sărăcia ca efect al unei tendințe structurale 
a modului de organizare social-economică a societăţilor actuale : distribuţia inegală a 
veniturilor. Săracii nu mai apar, în consecinţă, ca fiind responsabili de sărăcia lor, ci, 
mai degrabă, victime ale sistemului. 

Există un acord quasi-general că sistemul economiei de piaţă este asociat inevitabil 
cu distribuții inegale ale resurselor. Structural, deci, el generează diferențieri sociale 
majore, stratificare socială, produce un segment sărac al colectivitatii. De ce se in- 
timplä, însă, acest lucru ? În literatura de specialitate, există mai multe explicaţii ale 
acestui efect structural, care nu se exclud una pe cealaltă. 


e Subutilizarea forței de muncă. Exceptind unele perioade deosebite, economia de 
piaţă nu poate absorbi integral oferta de muncă. Şomajul reprezintă o caracte- 
ristică tendentialä generală. Exemplul cel mai clar este actuala criză a economiilor 
occidentale care, de aproape două decenii sînt caracterizate de un şomaj ce depă- 
şeşte 10%, fără şanse de scădere semnificativă în viitorul previzibil. 

e Structura de putere a economiei de piaţă. În sistemul pieţei, în procesul de 
negociere a veniturilor, cei cu calificări scăzute au o putere redusă în negocierea 
condiţiilor lor de muncă şi, în mod special, a salariilor, în raport cu cei cu califi- 
cări înalte. Ei sînt cei mai vulnerabili la fluctuațiile cererii de muncă. În ultimul 
timp, este frecvent invocată „teoria pieţei duale a muncii”. Există o piaţă a muncii 
în contextul marilor corporaţii si al industriilor de vîrf, care oferă munci înalt 
calificate, bine plătite, cu posibilităţi de promovare şi securitate ridicată. Cea de-a 
doua piaţă a muncii oferă munci slab calificate, prost plătite, cu securitate redusă, 
fără posibilităţi de calificare şi de promovare. În această a doua piaţă, operează 
companiile mici care nu pot face faţă competiţiei cu marile corporaţii, companiile 
din sectoarele economice aflate în declin care nu pot dispune de profituri suficien- 
te pentru a oferi condiţii mai bune de muncă. Ea este, de asemenea, dominantă în 
ţările sărace. 

e Structura puterii politice asociată cu economia de piață. Săracii - in mod spe- 
cial, somerii, virstnicii, handicapatii, muncitorii necalificaţi — din cauza lipsei lor 
de resurse economice şi a capacităţii reduse de negociere în contextul pieţei, pre- 
zintă şi o scăzută capacitate de mobilizare politică: ei sînt mult mai puţin 

reprezentati prin organizatii ca sindicatele sau partidele politice. Ei nu pot mo- 
biliza nici suportul majoritatii clasei muncitoare, deoarece muncitorii care nu sint 
säraci nu percep existenta unor interese comune cu segmentele särace ale so- 
cietátii. Marx argumentase în secolul trecut cá cine define puterea economică 
într-o societate define şi puterea politică. Deprivarea economică generează şi o 
deprivare politică, iar aceasta, la rîndul său, accentuează precaritatea condiţiilor 
economice. Poziţia marginală a unor grupuri sociale (minorităţi rasiale şi etnice, 
de exemplu) reprezintă o sursă adițională de putere socială şi politică scăzută in 
negocierea condiţiilor de viaţă. 


Sărăcia ca efect al statului bunăstării 


În ultimele decenii, s-a cristalizat o nouă explicaţie a menţinerii sărăciei în ţările 
occidentale dezvoltate care îmbină o explicaţie structurală cu una culturalistă, dar în 
care cauza centrală o reprezintă prezenţa statului bunăstării. Sprijinul pe care socie- 
tatea însăşi îl oferă săracilor, devine, la rîndul său, o cauză a menţinerii şi chiar 
sporirii sărăciei. 
e Circuitul structural : pentru a-i sprijini pe cei în dificultate, statul creşte fisca- 
litatea. Creşterea fiscalităţii demotiveazá investiţiile, acţionează negativ asupra 
economiei (unele întreprinderi devin nerentabile şi se închid). Rezultatul este creş- 
terea şomajului şi scăderea creării de noi locuri de muncă, deci creşterea sărăciei 
care, la rîndul său, sporeşte nevoia de fonduri pentru sprijinul acestora. Statul 
bunăstării nu este, deci, soluția la problema sărăciei, ci o parte a însăşi problemei 
sărăciei, paradoxal, un generator de sărăcie. 


e Circuitul cultural : statul bunăstării, prin beneficiile generoase pe care le oferă, 
demotivează efortul individual, creînd o cultură a dependenţei celor în nevoie de 
statul care îi asistă. În mod special, serviciile sociale universale reduc responsabi- 
litatea socială şi sprijinul pe forţele proprii. Ele slăbesc vitalitatea şi responsabi- 
litatea familiei, comunităţilor locale, paralizînd, totodată, iniţiativa voluntară a 
societăţii civile. Cultura dependenţei este o variantă a culturii sărăciei, a culturii 

„tăcerii”, în contextul unui stat dezvoltat al bunăstării. Această teorie, imbrátisatá 

de puţini sociologi, a devenit suportul politicii conservatoare în domeniul social a 

lui Reagan în SUA şi Thatcher în Anglia. Ea este cunoscută sub denumirea de 

noua dreaptă. În lumina acestei teorii, săracii nu sînt responsabili de propria 
sărăcie : ei sînt victimele, dar nu ale organizării social-economice, ci ale statului 
paternalist al bunăstării. 

În cadrul capitolului nostru, am dorit să demonstrăm că atitudinile şi reprezentările 
actorilor sociali referitoare la realitatea economică şi la propria situaţie materială se pre- 
tează abordării psihosociologice. Teoria privării relative care utilizează concepte ale teoriei 
comparării sociale şi ale teoriilor relaţiilor între grupuri fertilizează acest domeniu şi-l 
impune atenţiei cercetătorilor ca un domeniu în care psihologia socială îşi poate proba 
valenţele aplicative. 


Agresivitatea 


Nicolae Mitrofan 


Ce este agresivitatea? 


Într-un mod mai putin pretentios, agresivitatea poate fi consideratä a fi o carac- 
teristică a acelor forme de comportament orientate in sens distructiv, in vederea 
producerii unor daune, fie ele materiale, moral-psihologice sau mixte. Deci actul 
agresiv poate viza unele obiecte (casă, maşină, mobilă etc.), fiinţa umană (individul 
uman izolat, microgrupurile, colectivitatea) sau ambele. Opusul agresivitätii ar fi 
comportamentul prosocial, care presupune cooperare, toleranţă, echilibru. Pentru a 
găsi exemple privind comportamentul agresiv nu este nevoie de eforturi speciale. 
zilnic martorii diferitelor forme de manifestare a agresivitätii (războaie, crime, jafuri, 
tilhárii, violuri, incendieri, distrugeri etc.). Delincventa si infractionalitatea constituie 
formele „de vîrf” ale manifestării agresivităţii, iar statisticile întocmite în diferite ţări 
arată o creştere îngrijorătoare a ratelor acestui „flagel”, acum la sfîrşitul celui de-al 
doilea mileniu. Numai in SUA, de exemplu, la fiecare 6 minute se comite un viol ; în 
fiecare minut, o altă persoană devine victima unui atac tilháresc; la fiecare 22 de 
secunde se comite un furt de maşină ; la fiecare 25 de minute se comite un omor etc. 
(cf. A. Karmen, 1990). 

Referitor la încercările de definire, analiză şi interpretare a agresivitatii de către 
specialişti, nu numai că nu regăsim un consens mai general, dar se pare că nivelul de 
„împrăştiere” a punctelor de vedere este chiar mai mare decît în cazul altor fenomene 
psihologice. Rezistenţa extrem de crescută intilnita la diverşi cercetători din domeniul 
socio-uman în faţa încercării de construire şi utilizare a unei „grile” de analiză şi 
interpretare a agresivitätii se explică, înainte de orice, prin marea complexitate a 
acestei realităţi. Iată, totuşi, cîteva din punctele de vedere exprimate mai recent. 
Autorii lucrării Înțelegerea psihologiei sociale (cf. S. Worchel et al., 1991) pun prob- 
lema dacă, în definirea agresivitatii, trebuie să punem accent pe actul agresiv în sine 
sau pe intenţie? De exemplu, un părinte poate manifesta agresivitate faţă de copil, 
dar cu intenţia clară de a „face om din el”. Opţiunea autorilor este mai mult pentru 
accentuarea asupra intenţiei. Astfel, agresivitatea poate fi definită ca orice act ce are 
ca intenţie producerea unui prejudiciu țintei vizate (cf. R.A. Baron, 1977). Acceptind 

faptul că intenţia este cel mai important factor in definirea agresivitátii, autorii 
mentionati ajung in fata unei alte dificultäti si anume, cea legatä de modalitätile de 
determinare a intenţiei. 

Privite din perspectiva scopului urmărit, unele conduite agresive sînt orientate în 
direcţia producerii „unui rău” altei persoane, în timp ce altele sînt orientate în direcţia 
demonstrării „puterii” agresorului (cf. K.E. Boulding, 1989) sau a masculinitatii (cf. 
M.H. Segall, 1988). După alţi autori, însă, nu este necesară această diferenţiere, 
deoarece „aceste variate scopuri nu sînt mutual exclusive şi multe alte acte de 
agresiune pot fi orientate spre atingerea unora sau a tuturor acestor scopuri” (M. Carlson 
et al., 1988). David G. Myers face o distincţie clară între comportamentul de tip coope- 
rant-suportiv şi cel agresiv. Acesta din urmă poate fi definit ca fiind comportamentul 
fizic sau verbal orientat cu intenţie spre a răni pe cineva. Cu toate acestea, pentru 
Myers, agresivitatea este un termen nebulos. El este folosit în multe feluri şi pentru 
multe raţiuni. 

În ceea ce ne priveşte, considerăm că este necesar să se facă, mai întîi, anumite 
delimitări conceptuale. Agresivitatea nu se confundă cu un comportament antisocial, 
cu delincventa si infractionalitatea. Conduita boxerului nu este orientată antisocial şi 
cu cît este mai agresivă, cu atît este mai performantă. Şi invers, nu orice compor- 
tament antisocial, inclusiv infracţional, poate fi caracterizat prin agresivitate. Sînt 
comise infracţiuni prin inactiune, deci agresivitatea nu este prezentă. Destul de frec- 
vent, agresivitatea este asociată şi chiar confundată cu violenţa. Desigur, de cele mai 
multe ori, comportamentul agresiv este şi violent, dar sînt şi cazuri de conduită 
agresivă (este clară intenţia de a vătăma, de a face rău), dar în forme nonviolente. 
Otrăvirea lentă a unei persoane este o conduită agresivă, dar nonviolentä. Privitor la 
comportamntul agresiv cu răsunet antisocial, unii autori (cf. T.V. Dragomirescu, 1990) 
diferenţiază mai multe tipuri, cum ar fi: 


1. agresivitatea nediferentiatä, ocazională, care nu are un răsunet antisocial obli- 
gatoriu ; 

2. comportamentul agresiv propriu-zis, polimorf şi cronic, în care se include şi com- 
portamentul criminal ; 

3. comportamentul agresiv ca expresie integrantă, nemijlocită a unei stări patologice, 
fie consecutivă unei afecţiuni neuropsihice preexistente, fie dobindita. 


Comportamentul agresiv este orientat nu numai în afara subiectului, ci şi asupra 
sinelui. Şi aici trebuie să diferentiem între actele comportamentale autoagresive, for- 
ma cea mai gravă fiind sinuciderea şi actele comportamentale care pot periclita 
sănătatea şi echilibrul organismului (fumat, alcool, droguri). Elementul esenţial de 
diferenţiere îl constituie, desigur, prezenţa intenţiei autodistructive. 

Aşadar, în sinteză, considerăm agresivitatea ca fiind orice formă de conduită 
orientată cu intenţie către obiecte, persoane sau către sine, în vederea producerii 
unor prejudicii, a unor răniri, distrugeri şi daune. 


Forme ale agresivitatii 


Data fiind marea complexitate a acestui fenomen psihosociologic, orice incercare de 
tipologizare se loveste de dificultäti mai mari sau mai mici. Criteriile de clasificare 
ies in evidentä in mod direct sau indirect din analiza coordonatelor de definire a 
agresivitatii. Fără a ne pierde in prea multe detalii, considerăm că pot fi identificate 
următoarele criterii : 

1. În funcţie de agresor sau de persoana care adoptă o conduită agresivă. 
2. În funcţie de mijloacele utilizate în vederea finalizării intentiilor agresive. 
3. În funcţie de obiectivele urmărite. 
4. În funcţie de forma de manifestare a agresivitätii. 
În raport cu primul criteriu, diferentiem : 
* agresivitatea tindrului şi agresivitatea adultului ; 
e agresivitatea masculină şi agresivitatea feminină ; 
* agresivitatea individuală şi agresivitatea colectivă ; 
* agresivitatea spontană şi agresivitatea premeditată. 
În raport cu al doilea criteriu, diferentiem : 
* agresivitatea fizică şi agresivitatea verbală ; 
* agresivitatea directă, cu efecte directe asupra victimei, şi agresivitatea indirectă, 
între agresor şi victimă existînd intermediari. 


Privitor la al treilea criteriu, diferentiem : 
* agresivitatea ce urmăreşte obținerea unor beneficii, a unui cîştig material ; 
* agresivitatea ce urmăreşte predominant rănirea şi chiar distrugerea victimei. 


În această privinţă, unii autori (cf. S. Worchel er al., 1991) fac distincţie între 
agresivitatea datorată supărării sau miniei (angry aggression) şi agresivitatea instru- 
mentală. Diferenţa principală constă în faptul cá prima formă apare, mai ales, ca 
urmare a supărării sau ostilitatii, în timp ce a doua (instrumentală) este orientată, in 
primul rînd, în direcţia obţinerii unui cîştig material (bani, obiecte etc.), iar actul 
agresiv în calitate de mijloc de obţinere a unor asemenea achiziţii. O formă particu- 
lară de agresivitate instrumentală o constituie conflictul realistic de grup, formulare 
ce aparţine autorilor americani Levine şi Campbell (cf. P. Ilut, 1994). Specific pentru 
acest tip de conflict este faptul că anumite grupuri de dimensiuni diferite intră în 
raporturi competitive (de cele mai multe ori acutizate) pentru o resursă de existenţă 
limitată (teritoriu, locuri de muncă etc.). Mentinerea stărilor conflictuale, cu manifes- 
tare efectivă, reciprocă, a agresivitätii, inclusiv fizice, conduce, din nefericire, în loc 
de cistiguri, mai ales la pierderi, de cele mai multe ori irecuperabile, cum este cazul 
vieților omeneşti. 

Privitor la al patrulea criteriu, putem diferenţia : 

* agresivitatea violentă şi agresivitatea nonviolentă ; 

* agresivitatea latentă şi agresivitatea manifestă. 


Desigur, nici pe departe nu se poate considera că aceste tipologii epuizează toate 
criteriile de clasificare şi toate formele de existenţă şi manifestare a agresivitatii. Si 
aici, ca şi în alte cazuri, utilizarea unor scheme de clasificare forţează realitatea să se 
simplifice şi să se subordoneze tendinţelor de realizare a unei „ordini” ştiinţifice. O 
dovadă clară o constituie faptul că agresivitatea manifestată la nivel interpersonal este, 
prin excelenţă, un fenomen psihosocial şi, ca atare, el ridică problema „co-participării” 
celor doi membri ai relaţiei conflictului (agresor-agresat). Nu întotdeauna şi oriunde 
„Tol-status-urile” celor doi membri ai diadei sînt aceleaşi si exclusive (unul numai 
atacă, numai face rău, iar celălalt „are sarcina” numai de a suporta consecinţele 
directe şi indirecte ale agresivitatii). Un exemplu tipic pentru ceea ce încercăm să 
demonstrăm aici îl constituie cuplul penologic infractor-victimă. Fără a intra în detalii 
de ordin juridic, infractorul este persoana care comite o faptă de agresiune (loveşte, 
atacă, ucide, violează etc.) asupra altei persoane (victima) care suportă consecinţele. 
Aşa privind lucrurile, vina celor doi membri ai diadei penologice este foarte clară : 


436 PSIHOLOGIE SOCIALA 


primul, vinovat şi al doilea, complet nevinovat. Realitatea, însă, demonstrează că 
lucrurile nu stau deloc aşa, deoarece, în multe cazuri, „vina” se împarte între cei doi, 
M? 


culminind cu situatia in care victima poate sá fie mai ,vinovatá" chiar decit 
infractorul. Sá ne referim la douá exemple concrete : 


1. Sotul rámine infirm pe viatá in urma unui act de agresiune din partea sotiei (in 
fata instantei juridice, sotul apare în calitate de victimá, iar sotia in calitate de 
infractor). Se aflá, insá, cá actul de agresiune al sotiei a fost consecinta bätäilor 
repetate din partea sotului si, mai ales, a incercárilor acestuia de a viola fetita in 
fata ei (deci, anterior actului de agresiune al sotiei, ,rolurile" celor doi erau 
schimbate). 

2. O femeie tinárá, sub influenta alcoolului, intrá in miez de noapte intr-un bar in 
care erau numai bárbati si adoptá o conduitá provocatoare (danseazá obscen, se 
dezbracă partial etc.) ; la un moment dat, bărbaţii o atacă si o obligă la un viol 
colectiv. Deci, in urma acestui act de agresiune, bárbatii apar in calitate de infractori, 
iar femeia in calitate de victimá. Care este, insá, gradul ei de participare si de 
ráspundere privitor la actul de agresiune produs ? 


Nu intimplátor, in cadrul unei clasificári a victimelor, cum este cea a lui Stephan 
Shaffer (1977) (T. Bogdan, 1988), apar categorii precum : 


a) victime provocatoare, care, anterior victimizárii lor, au comis ceva - conştient sau 
inconstient — fatá de infractor. Asemenea cazuri pot fi intilnite atunci cind o 
persoaná (victima ulterioarä) se comportá arogant fatá de viitorul infractor sau 
dacá nu-si tine o promisiune datá solemn, ori dacá intrá in läteguri amoroase cu 
iubita infractorului etc. ; 

b) victime care precipită declanşarea acţiunii răufăcătorilor. Este cazul persoanelor 
care, prin conduita lor, influenţează răufăcătorii în a comite infracţiuni, deşi între 
ei nu a existat niciodată vreo legătură. 


Concluzia este că, de multe ori, comportamentul agresiv este stimulat, provocat, 
declanşat, întreţinut de conduita partenerului relaţiei interpersonale ce suportă con- 
secintele agresiunii. De aici, ideea clară pentru psilohogia aplicată, cum este cazul 
psihoterapiei, de a acţiona nu unilateral (fie numai asupra celui acuzat de compor- 
tament agresiv, fie numai asupra celui agresat), ci asupra cuplului (marital, parental, 
profesional etc.) care capătă în timp proprietatea de a oferi „cadrul” manifestării 
agresivitätii (cel agresat poate, direct sau indirect, voluntar sau involuntar să se con- 
stituie într-un factor de potentare a conduitei agresive a partenerului respectiv). 


Agresivitatea este o trăsătură înnăscută sau dobindita? 


Una dintre cele mai vechi şi, totodată, dificile întrebări adresate psihologilor a fost 
aceea dacă „echipamentul” psihocomportamental al individului uman este dependent 
de factorul ereditar (zestrea ereditară) sau de factorul de mediu. Dacă problema s-a 
pus în legătură cu „totul”, desigur că, şi în ceea ce priveşte „partea”, ea a fost şi 
rămîne valabilă. Nu numai în legătură cu agresivitatea ne putem întreba dacă este sau 
nu înnăscută, ci şi în legătură cu oricare altă trăsătură de personalitate. 

Răspunsurile date de specialişti, privitoare la agresivitate sînt următoarele : 


1. Agresivitatea este înnăscută, poziţie susţinută de autori precum Sigmund Freud 
şi Konrad Lorenz. În viziunea lui Freud, agresivitatea este un instinct. Oamenii se 
nasc cu instinctul de a agresa şi de a fi violenti. Întrucît această „presiune” ereditară 

nu poate fi înlăturată, este necesar ca, in procesul influentärii educational-culturale, 
sä se gäseascä modalitäti nedistructive de canalizare a tendintelor agresive. Pe de alta 
parte, cunoscutul etolog Konrad Lorenz - cîştigătorul premiului Nobel in 1968 - mai 
ales, dupa publicarea lucrärii sale On aggression, 1966, accentueazä asupra naturii 
biologic-instinctuale a comportamentului agresiv, pe care-l regăsim si la nivel infra- 
uman. Însă, in timp ce la Freud agresivitatea apărea ca fiind predominant distructivă, 
la Konrad Lorenz, agresivitatea interspecii are o valoare adaptivă şi este esenţială 


şi viguros îl învinge pe cel slab şi neputincios, se produce o selecţie naturală a celor 
cu un bun potenţial genetic ce va permite, odată cu transmiterea lui urmaşilor, repro- 
ducerea agresivitätii. 

In cadrul aceleiaşi specii, este posibil, însă, ca agresivitatea (conspecifică) să fie 
dublată de un alt instinct ce inhibă distrugerea totală a adversarului, înlăturîndu-se 
astfel pericolul diminuării drastice a efectivului unei specii. De aceea, la multe specii 
de animale, întîlnim comportament agresiv ritualizat (P. Ilut, 1994), ce constă în 
faptul că, în desfăşurarea unei lupte dintre doi masculi, de exemplu, atunci cînd 
„şansele” de cîştig ale unuia dintre ei devin evidente, cel învins dă semne că se 
retrage şi părăseşte scena de luptă, iar învingătorul se opreşte şi el şi nu-şi mai conti- 
nuă atacul pînă la distrugerea totală a adversarului. 

Teoriile ce au abordat agresivitatea ca pe un instinct au fost supuse unor multiple 
critici. La animale, agresivitatea este influentabilä şi modificabilă în mai mare măsură 
decît sugerează aceste teorii. De exemplu, încă din anul 1930, Zing Young Kuo (S. 
Worchel, 1991) a crescut pui de pisică împreună cu mama ce mînca şoareci, alţi pui 
de pisică izolaţi şi o a treia categorie de pui de pisică i-a crescut împreună cu şoarecii. 
Cînd au crescut mari, toţi puii de pisică au fost puşi într-un loc în prezenţa unor 
şoareci. Comportamentul lor a fost foarte diferit: cei care au crescut cu mama mincá- 
toare de soareci au omorît şoareci în procent de 85%, iar cei care au crescut împreună 
cu şoarecii au manifestat agresivitate numai în procent de 17%. 

Privitor la agresivitatea umană, dacă ea ar fi de natură instinctuală, ar fi de aştep- 
tat să întîlnim foarte multe asemănări între oameni, legate de modul de adoptare a 
comportamentului agresiv. Or, realitatea a demonstrat şi demonstrează continuu că 
există mari diferente interindividuale în manifestarea agresivitatii. Sînt populaţii, co- 
munitäti care aproape că nu cunosc agresivitatea şi altele care se manifestă deosebit 
de agresiv. De exemplu, în cadrul unei statistici oferite de Archer şi Gartner, privi- 
toare la rata omuciderilor, în perioada anilor '70 situaţia (exprimată la 100.000 de 
locuitori) se prezintă astfel: aproape zero (Norvegia) ; sub 1 (Anglia) ; 2 (Canada şi 
Ghanda) ; 3 (India şi Italia) ; 4 (Ungaria) ; 9 (SUA); 13 (Irlanda de Nord); aproape 
14 (Thailanda). 

Respingerea cvasi-generalizată a naturii instinctuale a agresivitatii nu înseamnă, 
însă, şi ignorarea unor influenţe biologice asupra ei, cum ar fi: 


e influențe neuronale ; există anumite zone ale cortexului care, în urma stimulării 
electrice, facilitează adoptarea de către individ a comportamentului agresiv ; 

e influențe hormonale; masculii sînt mult mai agresivi decît femelele datorită 
diferenţelor de natură hormonală ; 

e influențe biochimice (creşterea alcoolului în sînge, scăderea glicemiei pot 
intensifica agresivitatea). 


2. Agresivitatea este un răspuns la frustrare. Cei care susţin această afirmaţie 
pleacă de la convingerea că agresivitatea este determinată de condiţiile externe. In 

acest sens, cea mai popularä si cea mai cunoscutä este teoria frustrare-agresivitate, 
formulatä de John Dollard si alti colegi de la Yale University. Chiar in prima pagina a 
lucrării lor, intitulată Frustrare si agresivitate, apar cele două postulate : 


- „agresivitatea este întotdeauna o consecinţă a frustrării” ; 
- „frustrarea întotdeauna conduce către o anumită formă de agresivitate”. 


Blocarea căii de atingere a unui anumit scop creează frustrări, care, la rîndul lor, se 

constituie în sursă de manifestare a agresivitatii. Destul de frecvent, însă, agresivitatea 

nu este îndreptată asupra sursei stării de frustrare, ci este reorientată, redirectionatä 

(displacement) către o ţintă mai sigură, în sensul că este foarte puţin probabil ca ea să 

se răzbune. Un exemplu (cf. G.D. Myers, 1990) îl constituie anecdota privind omul 

care, fiind umilit de şef, îşi muştruluieşte zdravăn soţia, care ţipă puternic la copil, 
acesta loveşte cîinele, care muşcă postasul. 

Teoria lui Dollard a fost supusă ulterior unor revizii. Astfel, Leonard Berkowitz 
(1978, 1988), considerînd că teoria lui Dollard exagerează legătura dintre frustrare şi 
agresivitate, susţine că frustrarea produce supărare, o stare de pregătire emoţională 
pentru a agresa. O persoană frustrată poate să dea curs furiei atunci cînd sînt prezente 
şi anumite semne ale agresivitätii sau, uneori, cînd nu sînt prezente asemenea semne. 
În primul caz, stimulii asociaţi pot amplifica agresivitatea. 

3. Agresivitatea este un comportament social învăţat. Această poziţie este legată, 
in special, de numele lui Albert Bandura, care formulează teoria învățării sociale a 
agresivitáfii. Conform acestei teorii, comportamentul agresiv se învaţă prin mai multe 
modalităţi şi anume : 

e direct, deci prin învăţare directă (prin recompensarea sau pedepsirea unor com- 

portamente) ; 

* prin observarea şi imitarea unor modele de conduită ale altora, mai ales ale 

adulţilor. 

Cel mai frecvent, consideră Bandura, modelele de conduită agresivă pot fi întâlnite în : 

a. familie (părinţii copiilor violenti şi ai celor abuzati şi maltratati, adesea, provin ei 
înşişi din familii în care s-a folosit ca mijloc de disciplinare a conduitei pedeapsa 
fizică) ; 

b. mediul social (în comunităţile în care modelele de conduită agresivă sînt acceptate 
si admirate, agresivitatea se transmite uşor noilor generaţii ; de exemplu, subcul- 
tura violentă a unor grupuri de adolescenţi oferă membrilor lor multe modele de 
conduită agresivă) ; 

c. mass-media (in special, televiziunea care oferă aproape zilnic modele de conduită 
agresivă fizică sau verbală). 


Surse de influențare a agresivitatii 


Din nefericire, sînt extrem de multe asemenea surse şi ele creează mari probleme 

sociale, pentru a căror rezolvare este nevoie de uriaşe investiţii materiale şi eforturi 

socio-profesionale. Pentru o mai bună sistematizare, vom împărţi aceste surse în trei 

categorii : 

a. surse ce ţin mai mult de individ, de conduita şi de reactivitatea lui comporta- 
mentală ; 

b. surse ale agresivitatii in cadrul familiei ; 
c. surse ce tin de mijloacele de comunicare in masă. 


In prima categorie includem : 


e frustrarea, ce se menţine ca una din cele mai frecvente surse de influențare a 
agresivităţii ; 

e atacul sau provocarea directă, fizică sau verbală, ce atrage, de cele mai multe 
ori, răspunsul agresiv al celui vizat; şi nu de puţine ori, şirul răzbunărilor devine 
practic nesfirsit (acte teroriste, răzbunări tip vendetă, care fac multe victime din 
persoane nevinovate) ; 

e durerea fizică şi morală poate duce la creşterea agresivităţii ; în urma unor 
cercetări efectuate, L. Berkowitz a ajuns la concluzia că stimularea aversivă poate 
determina într-o măsură mult mai mare decît frustrarea agresivitatea ostilă ; 

e căldura — foarte multe cercetări au constatat o legătură directă între tempera- 
turile înalte şi manifestarea agresivitätii ; de exemplu, studiul diferitelor tulburări 
sociale din SUA a conchis asupra faptului că, la o temperatură mai mare de 100° 
F, probabilitatea de a apărea tulburări sociale (räzmerite) se apropie de 45% (cf. 
J.M. Carlsmith si Anderson. C.A., 1979); 

e aglomeraţia, în mijloacele de transport, in dormitorul unui cămin de colegiu, in 
casa de locuit etc., apare în calitate de agent stresor şi poate creşte agresivitatea ; 
e alcoolul şi drogurile ; nu numai în rîndul specialiştilor, ci si în rîndul nespe- 
cialiştilor este recunoscut demult faptul că alcoolul, consumat mai ales în cantităţi 
mari, se constituie într-un important factor de risc în comiterea unor acte antisociale 
bazate pe violenţă. Nu de puţine ori, infractorii ce au comis abominabile acte de 
violenţă, încearcă să se apere în faţa organelor juridice prin faptul că au fost „sub 
influenţa alcoolului” ; consumat în cantităţi mari, alcoolul reduce mult luciditatea 
şi realismul perceptiv, contribuind la accentuarea agresivitatii, atit prin potentarea 
ei directă, cît şi prin neluarea în considerare a caracteristicilor agresorului şi a 
neplăcerilor provocate propriei persoane şi celor apropiaţi (P. Ilut, 1994). Dro- 
gurile pot, de asemenea, să afecteze comportamentul agresiv, însă, în ce măsură 
se poate realiza acest lucru depinde de mai mulţi factori, cum ar fi: tipul drogului 
(cocaină, marijuana etc.), dimensiunea dozei şi dacă subiectul este sau nu real- 
mente ameninţat şi pus în pericol ; 

e materialul sexy şi pornografic, care este accesibil oricărei categorii de vîrstă, fie 
în forma imaginii (poze din reviste, dar, mai ales, filmul, caseta video), fie în 
formă scrisă (reviste, cărţi). Printre multe alte aspecte, cercetătorii şi-au pus pro- 
blema dacă asemenea surse pot sau nu să provoace agresivitatea. Răspunsurile sînt 
diferite, în funcţie de rezultatele cercetărilor efectuate. Pornind de la teoria etiche- 
tării a lui Schachter, Dolf Zillmann (1971, 1978) a formulat teoria transferului 
excitatiei. Conform acestei teorii, ceea ce este important, nu este sursa reală a 
provocării, ci percepțiile pe care le are individul privitor la această provocare. 
Pentru a verifica efectele provocării sexuale asupra agresivitatii, Zillmann a oferit 
spre vizionare la trei grupe de subiecţi un film provocator sexual (pentru primul 
grup), un film despre box foarte violent (al doilea grup) şi un film documentar 
(interesant şi neprovocator). Toţi subiecţii, după vizionare, au fost supăraţi de un 
coleg, pus anume să facă acest lucru. În final, subiecţilor li s-a permis să actio- 
neze ca profesori şi să pedepsească prin şoc persoana care i-a supărat. S-a con- 
statat că subiecţii ce au vizionat filmul provocator sexual au fost cei mai agresivi, 
iar cei din grupul 3 (care au vizionat filmul documentar) au fost cel mai puţin 

agresivi. Pe de altă parte, alt grup de cercetători (cf. R.A. Baron, 1974; A. 
Frodi, 1977) au demonstrat că sexualitatea şi agresivitatea sînt intrinsec incompa- 
tibile. Träirile emoţionale ca efect al provocării sexuale inhibă tendinţele agresive. 
Pentru a depăşi aceste opinii contradictorii, Zillmann, împreună cu colaboratorii 
săi, propune in 1981 modelul excitafie-valentá privind efectele pornografiei asupra 
agresivitatii, care este o continuare a cercetărilor efectuate de Donnerstein si Evans. 
Prin intermediul cercetărilor, s-a scos în evidenţă faptul că filmele erotice plăcute 
pot servi la reducerea comportamentului agresiv, în timp ce filmele erotice ne- 
plăcute (bestialitate, sadomasochism) pot duce la creşterea agresivitatii. Pornografia 
violentä, cum ar fi cazul filmelor ce combina scenele erotice cu actele de violentä, 
produce efecte clare de ordin fiziologic şi cognitiv. În opinia unor autori (cf. E. 
Donnerstein, 1983), ar exista chiar o legătură direct cauzală între expunerea la 
scene erotice de mare agresivitate şi violenţa îndreptată împotriva femeilor. 


Din a doua categorie, cele mai grave forme de manifestare a agresivitätii în cadrul 
familiei sînt bătaia şi incestul, cu consecinţe extrem de nefavorabile asupra procesului 
de dezvoltare şi maturizare psihocomportamentală a copilului. În ceea ce priveşte 
bătaia, cei mai ardenti „teoreticieni” susţin că această metodă are o dublă valoare : 
retroactivă - durere fizică şi morală resimţită pentru o conduită greşită — si proactivă, 
adică inhibarea pentru viitor a unor asemenea acte comportamentale. Ce mijloace 
sînt mai eficiente, cît timp trebuie să dureze, cît de mare trebuie să fie durerea prici- 
nuită, care este cel mai bun context de aplicare etc., sînt doar unele din întrebările la 
care nu s-a formulat încă un răspuns unanim acceptat de către „specialişti”. 

Din nefericire însă, în viaţa de zi cu zi şi pe multe meridiane ale globului, bătaia 
este frecvent folosită, luînd uneori forme deosebit de grave, provocînd copiilor leziuni 
corporale şi chiar decesul. Violenţa manifestată în cadrul familiei şi, mai ales, asupra 
copiilor a atras mai demult atenţia specialiştilor care, la rîndul lor, au încercat să 
evidentieze structurile de personalitate specifice celor ce maltrateazá copiii, 
mecanismele şi dispozitivele motivationale care susţin asemenea forme de conduită, 
consecinţele imediate şi de perspectivă asupra sănătăţii fizice şi psihice a copiilor 
supuşi unui asemenea tratament. Astfel, unii autori s-au străduit să evidentieze şi să 
sintetizeze trăsăturile particulare ale grupurilor de părinţi care folosesc bătăia ca mij- 
loc de puternică agresare fizică a copiilor (cf. H. Toch, 1986). De exemplu, Spineta şi 
Rigler (1972), precum şi Gelles (1973), au evidenţiat următoarele tipuri de caracteristici : 


1. Caracteristici demografice. Cea mai mare frecvenţă o deţin părinţii care au 
un mariaj instabil, care au divorţat şi cei care s-au separat, în fapt. De 
asemenea, copilul bătut este, adesea, rezultatul unei naşteri nedorite şi cea 
mai periculoasă perioadă pentru asemenea copii este perioada primilor trei 
ani de viaţă. 

2. ,Istoria" propriei vieţi a părinţilor. Cei mai multi părinţi ce-şi maltratează 
copiii au fost ei înşişi, la rîndul lor, supuşi unui tratament similar de către 
propriii lor părinţi sau au fost, în cea mai mare măsură, neglijati emoţional 
de către aceştia. 

3. Atitudini parentale în raport cu creşterea copiilor. Părinţii abuzivi în a uti- 
liza mijloacele de sancţiune fizică privesc copilul ca pe o modalitate de a-şi 
satisface propriile lor nevoi, solicitîndu-l în a întreprinde acţiuni ce de- 
dificultăţi în a stabili legături empatice cu propriii copii şi în a satisface 
nevoile acestora de dependenţă. 

4. Tulburäri psihologice si psihiatrice. Destul de frecvent, se constata ca pä- 
rintii care-şi maltratează fizic copiii prezintă diverse tulburări psihologice 
şi psihiatrice. 

O altă încercare de tipologizare a părinţilor abuzivi în utilizarea agresiunii fizice 
asupra copiilor şi care a influenţat multe alte încercări mai recente aparţine lui 
Merrill. În viziunea acestui autor există patru tipuri de asemenea părinţi : 


tipul I: părinti ce se caracterizează printr-un înalt grad de agresivitate, manifestată 
continuu, uneori fiind clar concentrată şi focalizată, alteori, însă, nu. 
Supărarea şi enervarea lor scapă controlului, fiind nevoie de o minimală 
acţiune stimulativă iritativă. Explicaţia unei asemenea conduite vizează, în 
principal, propriile experienţe trăite în perioada copilăriei timpurii. 

tipul II: părinţii sint rigizi, compulsivi, reci afectiv şi, după modul în care pro- 
cedează în interacţiunea cu copiii, pledează mai mult pentru propriile lor 
drepturi. Ei resping copilul şi sînt preocupaţi mai mult de propria lor plă- 
cere. 

tipul III: părinţii sînt persoane pasive şi dependente. Ei sînt oameni modesti şi re- 
ticenti şi, totodată, şovăielnici în a-şi exprima sentimentele şi dorinţele. 
Aparent, sînt foarte neagresivi, dar, adesea, intră în competiţie cu copiii 
pentru a cîştiga atenţia soţului, fiind de obicei depresivi, imaturi şi ca- 
pricioşi. 

tipul IV: aceşti părinţi sînt persoane frustrate, de obicei, fie de tati foarte tineri, fie 
de oameni inteligenţi, dar care au anumite dizabilităţi fizice care-i împie- 
dică să-şi sprijine propria familie. Este posibil ca ei să stea acasă şi să aibă 
grijă de copii, iar soţia să meargă la slujbă. În asemenea situaţii, gradul lor 
de frustrare conduce la pedepsirea severă a propriilor copii. 


Din cea de-a treia categorie, se distinge, in special, violența expusă prin inter- 
mediul televiziunii şi presei. Atât în cadrul programelor de televiziune, cît si în unele 
surse scrise (ziare, reviste, cărţi), apar diferite acte de violenţă, de aceea s-a pus 
problema dacă expunerea la violenţă poate determina creşterea agresivitatii. Faptul că 
un copil în vîrstă de 16 ani (cf. S. Worchel, 1991) a fost „martorul” a peste 13.000 
de omucideri oferite de micul ecran are sau nu vreo influenţă asupra comportamen- 
tului acestuia ? Şi aici părerile specialiştilor sînt împărţite. Unii consideră că expu- 
nerea la violenţă ar avea efecte cathartice, reducîndu-se astfel propriile nevoi de a 
acţiona agresiv. Alţi autori, însă, ce se bazează, mai ales, pe teoriile învăţării sociale, 
consideră că expunerea la violenţă conduce în mai mare măsură la creşterea agresi- 
vitätii decât la catharsis. Într-o anchetă (cf. G.D. Myers, 1990) efectuată într-o închi- 
soare pe 208 deţinuţi a reieşit că 9 din 10 deţinuţi recunosc că au învăţat noi „trucuri” 
din programele TV şi 4 din 10 afirmă că au încercat să aplice în practică modelele de 
acţiune criminală oferite de televiziune. În ultimul timp, însă, se pare că majoritatea 
autorilor înclină balanţa tot mai clar în direcţia efectelor negative ale expunerii la 
violenţă. Încercînd o adaptare după Baron şi Byrne (1991), P. Ilut (1994) include în 
lista efectelor negative ale mass-mediei asupra agresivitatii (deşi nu poate fi ignorată 
si prezenţa unui efect cathartic) următoarele : dezinhibitia, învăţarea de tehnici de 
agresiune, afectarea operationalitätii sistemului cognitiv, desensibilizarea faţă de 
victimă. Susan Hearold, în urma prelucrării şi asamblării rezultatelor a 230 de studii 
corelationale şi experimentale, implicînd peste 100.000 de subiecţi, devine şi mai 
categorică : vizionarea scenelor şi imaginilor cu violenţă este asociată cu compor- 
tamentul agresiv. 

Reducerea agresivitatii 


Date fiind efectele negative, predominant distructive, ale comportamentului agresiv 
(pierderea vietii, pierderea capacitätii de munca, pierderi materiale etc.), se impune 
cu stringentá găsirea unor căi de influentare în direcţia reducerii agresivitátii. Formele 
de manifestare ale comportamentului agresiv au luat o mare amploare la nivel mon- 
dial, de aceea nu întîmplător anul 1995 a fost lansat de O.N.U. ca Anul Internaţional 
al Tolerantei. Toleranta şi comportamentul prosocial sînt exact opuse comportamentu- 
lui agresiv. Dar cum se poate reduce agresivitatea? Sînt cunoscute deja unele căi 
propuse de diverşi autori. Una dintre cele mai vechi este catharsisul, legat de aşa-numitul 
„model hidraulic” (energia agresivă acumulată ca urmare a impulsurilor instinctuale 
sau a frustrării resimte nevoia descărcării). Trebuie găsite, însă, modalităţile de des- 
cărcare a tensiunii emoţionale şi de reducere a pornirii către conduita agresivă. Cele 
mai frecvent întâlnite par a fi următoarele (P. Ilut, 1994): a) vizionarea de materiale 
cu multe scene violente, cum ar fi piese de teatru, filme, spectacole sportive etc. 
(idee teoretizată încă de Aristotel) ; b) consumarea tendinței agresive la nivelul imagi- 
narului, al fanteziilor (teorie dezvoltată de S. Freud) ; c) angajarea în acţiuni violente 
efective, dar care nu au consecinţe antisociale (practicarea unor sporturi, agresivitate 
faţă de obiecte neinsufletite), idee anticipată deja de Platon. Cercetările experimentale 
au condus, însă, la concluzia cvasi-generalizată conform căreia modalităţile de substi- 
tuire a comportamentului agresiv nu conduc la o reducere a violenţei, ci dimpotrivă, 
la o potentare şi o intensificare a ei. 

O altă cale de reducere a agresivitätii, folosită din cele mai vechi timpuri şi în cele 
mai diverse forme, este pedeapsa. De cele mai multe ori, ea se aplică în urma mani- 
festării agresivitätii, în vederea sanctionärii ei şi, totodată, cu intenţia clară de a 
preveni repetarea actelor de violenţă. Pedepsele pot fi institutionalizate (cum ar fi 
cazul sancţiunilor juridice) şi neinstitutionalizate (cum ar fi cele din cadrul familiei). 
În ce măsură pedeapsa aplicată previne reiterarea comportamentului agresiv este greu 
de răspuns. Recidivismul este un exemplu clar al eşecului programului de recuperare 
bazat pe pedeapsă. În cadrul familiei, aşa după cum s-a mai arătat, sistemul educa- 
tional folosit de părinţi, bazat pe sancţiuni severe, inclusiv agresiunea fizică, are un 
impact clar negativ asupra evoluţiei şi dezvoltării copilului. Încă din 1953, Sears şi 
colegii lui (cf. R.R. Sears, 1953) au arătat că acei copii care au fost sever pedepsiţi 
de către părinţi pentru comportamentul lor agresiv se comportă mult mai agresiv în 
afara familiei decît acei copii ce au fost mai putin sever pedepsiţi în familie pentru 
actele lor comportamentale agresive. 

O altă cale de reducere a agresivitátii o constituie reducerea efectelor învăţării 
sociale. Aşa după cum demonstrează teoriile învăţării sociale (A. Bandura), compor- 
tamentul agresiv se imită şi se învaţă. Deci, pentru a preveni realizarea unor asemenea 
achiziţii comportamentale, trebuie evitat pe cît posibil contactul copilului cu modelele 
de conduită agresivă. De asemenea, în cadrul muncii educative trebuie insistat în 
direcţia realizării unor „frîne agresivo-inhibitive” care să-l ferească pe subiect, din 
interior, de angajarea în confruntări de natură agresivă. Un obiectiv central al muncii 
educative îl constituie formarea unui model de tip „conduită amînată” care, în urma 
rationalizarii situaţiei conflictuale, a efectelor şi consecinţelor posibile, îl ajută pe 
subiect să nu dea curs imediat oricărei provocări de natură agresivă. Desigur, munca 

educativä, desfäsuratä atent si temeinic, conduce la formarea mai generalä a unor 
deprinderi si abilitäti de raportare si comunicare interpersonalä si socialä, la formarea 
unor capacitati empatice si a unor aptitudini pentru parteneriat, toate acestea 
functionind, la rîndul lor, ca mijloace de frinare şi reducere pînă la disparitate a 
tendintelor de adoptare a comportamentului agresiv. 


Comportamentul prosocial 


Septimiu Chelcea 


În viata de zi cu zi, majoritatea oamenilor se conformeazä normelor sociale general 
acceptate si actioneazä in acord cu valorile sociale dominante. Unii se distanteazä, 
însă, de principalele norme şi valori sociale, se abat, în sens negativ, de la ele. Aceştia 
au comportamente antisociale. Dar nu ei ne interesează în studiul de faţă, ci categoria 
plasată la extremitatea opusă: cei care, prin comportamentul lor, nu lezează, ci, 
dimpotrivă, consolidează normele şi valorile sociale. Despre astfel de persoane se 
spune că dezvoltă comportamente prosociale. 


Ce este comportamentul prosocial? 


Acest tip de comportament, specific uman, nu constituie obiect de studiu în psihoso- 
ciologie decît de două-trei decenii. Termenul de „comportament prosocial” lipseşte, 
surprinzător, chiar din unele dicţionare şi enciclopedii de ştiinţe socio-umane de 
prestigiu. El figurează în Dicţionarul de psihologie socială, (Chelcea et al., 1981) 
apărut la noi, cu înţelesul de „comportament caracterizat prin orientarea spre valorile 
sociale”. 

Deşi recent intrat în vocabularul şi în domeniul preocupărilor psihosociologiei, 
comportamentul prosocial a polarizat interesul multor cercetători, în prezent, existind 
un volum însemnat de fapte de observaţie şi date experimentale, precum şi numeroase 
ipoteze şi teorii explicative. 

A. Baum, J.D. Fisher, J.E. Singer (1985) prezintă, cuprinzător, stadiul cunoaşterii 
acestui tip de comportament în capitolul opt al tratatului lor de psihologie socială. În 
studiul de faţă, vom face apel în principal la această lucrare, preluînd rezultatele unor 
experimente, precum şi prezentarea unor teorii de largă circulaţie în acest domeniu, 
dar vom încerca să oferim o perspectivă nouă asupra comportamentului prosocial, 
analizîndu-l prin intermediul feoriei acțiunii sociale. 

În literatura românească de specialitate, prima sinteză bibliografică asupra com- 
portamentului prosocial a fost publicată în 1978, în paginile revistei „Viitorul social”, 
(Mamali, 1978). Într-o manieră accesibilă, problematica psihosociologică a compor- 
tamentului prosocial a fost prezentată în lucrările noastre anterioare. În acest studiu — 
reluat, cu unele adăugiri, din lucrarea noastră Personalitate şi societate în tranziţie. 

Studii de psihologie socială (1994, pp. 116-136) — ne propunem o trecere in revistă a 
celor mai reprezentative rezultate ale cercetărilor în domeniul prosocialului. Fireşte, 
vom încerca să analizăm critic diferitele abordări teoretice şi metodologice, sustinind 
teoria acţiunii sociale ca fiind cea mai adecvată perspectivă de analiză a compor- 
tamentului prosocial. 

Aşadar, ce se înţelege prin comportament prosocial? După sociologul polonez 
Janusz Reykowski, unul din fondatorii noii orientări de studiu, comportamentul pro- 
social se defineşte prin aceea că este orientat spre ajutorarea, protejarea, sprijinirea, 
dezvoltarea celorlalte persoane, fără aşteptarea unei recompense externe. Alţi autori 
consideră că acest tip de comportament poate fi definit ca „acţiunea care nu aduce 
beneficii decît celui ce primeşte ajutor”. În fine, A. Baum, J.D. Fisher, J.E. Singer 
înţeleg prin comportamente prosociale acele „acte intenţionate care ar putea avea 
consecinţe pozitive pentru alţii”, fără a se anticipa vreo răsplată. Hans Werner 
Bierhoff (1987) menţiona cele două condiţii necesare şi suficiente, după opinia sa, 
pentru identificarea comportamentelor prosociale : 


a. intenţia de a ajuta alte persoane ; 
b. libertatea alegerii, acordarea ajutorului în afara obligaţiilor profesionale. 


Acelaşi autor făcea trimitere la D. Bar-Tal, Sharabany şi Raviv care au adăugat o a 
treia restricţie : în afara intentionalitätii şi absenței obligaţiilor de serviciu, compor- 
tamentul să fie realizat fără aşteptarea recompenselor externe. 

Definiţiile puse în circulaţie de autorii citati, precum şi altele, pe care nu conside- 
răm necesar a le mai reproduce, au meritul de a indica notele esenţiale ale concep- 
tului, dar îi conferă acestuia un înţeles prea îngust, reducîndu-l la sfera altruismului. 
După opinia noastră, altruismul nu constituie decît o subspecie de comportament 
prosocial, care trebuie înţeles ca fiind acel comportament intenționat, realizat în afara 
obligaţiilor profesionale şi orientat spre susținerea, conservarea şi promovarea valo- 
rilor sociale. Astfel definit, termenul de comportament prosocial dobîndeşte o exten- 
sie mai mare, cuprinzînd fenomene foarte variate: ajutorarea semenilor, apărarea 
proprietăţii, jertfa de sine pentru dreptate, pentru independenţa patriei. Ajutorarea, 
protejarea şi sprijinirea dezvoltării celorlalţi ocupă o poziţie centrală în sistemul com- 
portamentelor prosociale, omul fiind valoarea socială supremă. 

Definiţia propusă de noi face necesare cîteva precizări. Nu orice comportament cu 
consecinţe pozitive în plan axiologic poate fi caracterizat ca prosocial. El trebuie să 
fie intenţionat, realizat în mod conştient. Prezenţa intenţiei de sprijinire a valorilor 
sociale este, aşadar, obligatorie. Dacă o persoană se află întîmplător în faţa porţii 
unei întreprinderi industriale şi, prin aceasta, împiedică un răufăcător să sustragă 
bunuri din respectiva unitate economică, nu înseamnă că realizează un comportament 
prosocial, deşi consecinţa este cît se poate de pozitivă. Ar fi putut fi vorba de un 
comportament prosocial dacă respectiva persoană şi-ar fi propus să împiedice prin 
prezenţa sa comiterea infracţiunii. Şi aceasta nu este totul. Ar fi trebuit ca respectiva 
persoană să nu fie în exerciţiul functiunii şi să nu urmărească obţinerea vreunei grati- 
ficatii externe (felicitări publice, premii, ordine sau medalii etc.). 

Ne dăm imediat seama că unele comportamente sînt foarte uşor de identificat ca 
prosociale. Altele impun, însă, analize mai subtile, iar includerea lor în categoria 
comportamentelor prosociale rămîne discutabilă. După opinia noastră, ca si în cazul 
comportamentelor antisociale, discernämintul personal califică în cele din urmă com- 
portamentul. Persoana care acordă ajutor şi-a dat seama de la început de urmările 
pozitive ale faptei sale sau a conştientizat aceasta pe parcurs, chiar după consumarea 

acţiunii ? Destul de greu de spus. Si, apoi, cum putem stabili cu un grad de probabi- 
litate acceptabil, altfel decît post factum, că nu s-a urmărit şi o recompensă externă ? 
Nici declaraţiile subiectului, nici faptele de observaţie nu par deplin revelatoare, astfel 
că interpretarea datelor de cercetare din acest domeniu trebuie făcută cu maximă 
prudenţă. 


Fapte de observaţie, date experimentale, 
explicaţii teoretice 


Oamenii îşi acordă reciproc ajutor, este de natura evidenţei. În procesul socializării, 
am învăţat că „prietenul la nevoie se cunoaşte” şi ne comportăm ca atare, fără a 
urmări vreo recompensă exterioară. Pur şi simplu, simţim că nu putem proceda altfel. 
Ne considerăm cu atît mai obligaţi să acordăm ajutor, cu cît cei ce au nevoie de el 
sînt mai dependenţi de noi. În primul rînd, ne ajutăm copiii, cînd sînt de vîrstă mică, 
dar şi după aceea. Soţia, părinţii în vîrstă, rudele, prietenii, colegii, vecinii, persoane- 
le necunoscute beneficiază de ajutorul nostru în măsura în care percepem dependenţa 
lor de noi. În astfel de situaţii, funcţionează aşa-numita normă a responsabilității 
sociale. Ne subordonăm ei, nu pentru a fi recompensati, ci pentru că ne simţim 
satisfäcuti cînd atingem standardele morale interne (L. Berkowitz, 1962). Cînd, din 
diferite cauze obiective, nu reuşim să satisfacem cerinţele normei responsabilitätii 
sociale, sîntem coplesiti de tristeţe, avem un puternic sentiment de vinovăţie. 
Experiențele de acest fel din trecut ne îndeamnă să acordăm ajutor celor dependenţi 
de noi. Va trebui, însă, să fim convinşi că respectiva persoană este dependentă de 
noi. Expresia: „Numai tu mă poti ajuta! ” face situaţia foarte clară. S-a observat, 
însă, cá norma responsabilităţi sociale se aplică diferențiat: înclinăm să ajutăm, in 
mod deosebit, persoanele dependente de noi despre care avem o părere bună (cf. L. 
Berkowitz, 1979), pe cele care au ajuns într-o situaţie foarte critică, fără a se face 
vinovate în vreun fel - mai degrabă îl ajutăm pe vecinul căruia i-a ars casa din cauza 
unui scurtcircuit electric în timpul unei furtuni, decît pe cel care „şi-a dat singur foc 
casei”, adormind cu ţigara aprinsă în pat. Cei care „şi-o fac cu mina lor” sînt mai 
puţin ajutaţi, chiar dacă depind de noi. Să ne gîndim la copiii care nu-i ascultă pe 
părinţi... 

În funcţie de atribuirea responsabilitätii pentru situaţia ce reclamă un compor- 
tament prosocial, ca şi de percepţia privind responsabilitatea găsirii unei soluţii, P. 
Brikman distinge patru modele ale ajutorării : 

1. modelul moral (în cazul responsabilitätii ridicate atît în ceea ce priveşte situaţia, 
cît şi găsirea soluţiei) ; 

2. modelul iluminist (cel ce se află într-o situaţie critică are responsabilitate ridicată 
pentru situaţia în care a ajuns, dar nu are nici o responsabilitate sau are o 
responsabilitate scăzută în imaginarea soluţiei pentru ieşirea din criză) ; 

3. modelul compensator (responsabilitate scăzută pentru poziţia critică în care te 
găseşti, dar înaltă responsabilitate pentru soluţionarea problemei) ; 

4. modelul medical (atît în legătură cu situaţia problematică individul are respon- 
sabilitate scăzută, cît şi în legătură cu depăşirea ei). 

P. Brikman apreciază că modelul compensator reprezintă cea mai bună alegere. 
Cel ce primeşte ajutorul se manifestă ca un agent social activ. Este ajutat cel care se 
ajută şi singur. 

Cele patru modele de ajutorare nu se rezumä la situatii individuale. Ele pot fi 
aplicate unor colectivitati largi, chiar unor popoare sau natiuni. Personal, consider ca 
relaţiile României cu ţările occidentale ar trebui să se realizeze conform modelului 
compensator. Nu România este responsabilă pentru împărţirea sferelor de influenţă 
după al doilea război mondial, dar ţara noastră trebuie să se ajute şi singură pentru a 
primi ajutor din partea ţărilor dezvoltate. Ca să ieşim din situaţia de criză, trebuie să 
ne bizuim pe noi înşine, să ne mobilizám întreaga energie creatoare şi forţa de orga- 
nizare — doar astfel ne sporim şansa de a fi ajutaţi si de alţii. 

Schematic, modelele de ajutorare pot fi reproduse într-un tabel cu două intrări 
(tabelul nr. 1). 


Tabelul nr. 1 
Cele patru modele de ajutorare a României pentru ieşirea din criză 


Pin: fran cr kr 
pemr. bein dit riza” 


Match 


M AS rd va 
SO sx be Pure 5 Lai atl 
zen NEA le crise: : I ach, 
. Ali ses 
Tips lip: 


A. Baum, J.D. Fisher, J.E. Singer (1985) apreciau cá, in baza normei responsabi- 
lităţii sociale, nu se pot face decît slabe predictii comportamentale. Intervin o mulţime 
de factori de context care sporesc dificultatea prognozelor. Experimental, s-a demon- 
strat cá observarea unui model prosocial sporeste probabilitatea de a acorda ajutor 
(J.H. Bryan si N.H. Walek, 1970), lucru valabil atît pentru copii si tineri, cit si pentru 
adulti. Cercetátorii sint de acord cá expunerea la modele prosociale conferá proe- 
minentá normei responsabilitatii sociale. Observind modelul, reusim sá descifrám mai 
deplin situatia si sá apreciem mai corect ,,costul” ajutorului (cf. H.A. Horstein, 1970). Pe 
de altá parte, s-a constatat cá si observarea unui comportament antisocial poate 
induce, prin reactie, un comportament prosocial. Dupá ce subiectii dintr-un expe- 
riment au asistat la bruscarea verbalá a unei persoane, au manifestat o mai accentuatá 
tendintá de intrajutorare (cf. V.J. Konecni, 1972). 

Modul în care se solicitá ajutorul influenteazá si el realizarea efectivá a compor- 
tamentului prosocial. Cerut cu prea multá insistentá, ultimativ, ajutorul intirzie sau 
nu se mai oferá deloc. Studiile experimentale au arátat cá moderatia in solicitarea 
ajutorului este mai eficace decit insistenta (cf. I.A. Horowitz, 1968). Probabil cà, 
atunci cind ajutorul se solicitá prea insistent, intervine ceea ce J.W. Brehm (1966) 
numea ,reactantá psihică”. Prin analogie cu fenomenele din fizică (reactanta 
reprezintá opozitia elementelor de circuit fatá de trecerea curentului electric si este 
dependentá de frecventa acestuia), se apreciazá cá procesele psihice se caracterizeazá 
printr-o anumită inertie, printr-o rezistenţă indusă : cînd ni se limitează libertatea de 
acţiune, resimtim o stare emoţională negativă, ce declanşează dorinţa de a acţiona în 
conformitate cu opţiunile proprii. Insistenta agresivă în solicitarea ajutorului ameninţă 
libertatea opțiunii şi, dată fiind reactanta psihică, indivizii evită acordarea ajutorului. 
Are loc un „efect de bumerang”. Faptele de observaţie susţin o astfel de concluzie, 
dar teoria ca atare, după opinia noastră, nu are decît valoarea unei metafore, nefiind 
verificată prin experimente riguroase. 

În afara normei responsabilitätii sociale, acordarea ajutorului mai este reglemen- 
tată şi de norma reciprocitäfii : cînd cineva te ajută, trebuie să răspunzi în acelaşi fel. 
Paremiologia, disciplină ştiinţifică ce are ca obiect de studiu proverbele, a reţinut 
existenţa la mai toate popoarele a unor proverbe ce exprimă norma reciprocitatii. Ele 
se rezumă la „a plăti cu aceeaşi monedă”. Îl ajuţi pe cel care te-a ajutat cîndva. Aşa 
am fost învăţaţi. Dar cum vom proceda cînd binefăcătorul ne-a lezat mai apoi inte- 
resele ? Filosoful stoic roman Lucius Annaeus Seneca (cca 4 i.e.n.- 65 e.n.) considera 
că datorăm recunoştinţă celui care ne-a facut un bine, chiar dacă răul facut mai tîrziu 
este cu mult mai mare: 


„Deşi răul făcut trage mai mult, ce prisoseşte din rău să fie lăsat de hatirul 
binelui. Răul e mai mare, dar binele e făcut mai înainte. Trebuie, prin urmare, să 
tinem seama şi de timp”. (Seneca, 1967) 


Reflectiile lui Seneca despre recunoştinţă ni se par cît se poate de actuale pentru 
psihosociologia comportamentului prosocial. Autorul lucrării De beneficii (Despre 
binefaceri) spunea : 


„Răsplata unei fapte bune este a fi făcut-o”. Sau: „Sînt recunoscător nu fiindcă 
îmi foloseşte, ci fiindcă îmi face plăcere”. 


x» x? 


Nu trebuie decît să inlocuim termenii „faptă bună” si ,recunostintä” cu cel de „com- 
portament prosocial” pentru a avea o lectură modernă a textului. În ceea ce priveşte 
remarca: „Trebuie să ţinem seama şi de timp”, considerăm că poate fi reformulată 
ca lege a retrosecventei temporale : ajutorul acordat anterior atrage comportamente 
prosociale, chiar dacă, ulterior, binefăcătorul a provocat suferinţe fizice sau psihice. 

Dacă binefacerea este la fel de semnificativă ca şi actul ostil ulterior, atunci dis- 
tanta în timp dintre cele două acţiuni cu semn contrar determină apariţia comporta- 
mentului prosocial. Cu cit această distanţă este mai mare, cu atît posibilitatea emer- 
gentei comportamentului prosocial este mai redusă. De asemenea, intră în joc şi 
timpul ce desparte acţiunea ostilă de cererea ajutorului de către binefăcătorul de 
altădată. Dacă o persoană te-a lăudat în public şi apoi, după ani, te-a blamat public, 
posibilitatea de a-i acorda sprijin (în eventualitatea că ţi-l cere) este mult mai mică 
decît în cazul în care binele făcut a premers doar cu cîteva zile sau săptămîni răului 
ce ti l-a provocat prin descalificarea ta publică. Legea retrosecventei temporale formu- 
lată de noi ia în calcul şi timpul scurs de la suportarea actului ostil şi pînă la momen- 
tul solicitării ajutorului : cu cît durata acestuia este mai mare, cu atît mai mare va fi 
Si şansa apariţiei comportamentului de ajutorare. 

Pe baza analizei cost-beneficiu, ne îndoim că persoanele socializate în sensul nor- 
mei sociale a reciprocitatii vor dezvolta comportamente prosociale cînd actul ostil 
este mai puternic în comparaţie cu binefacerea anterioară. Cele spuse de Seneca 
vizează un ideal, nu se inspiră din observaţiile cotidiene. 

Reflectiile filosofice, îndemnurile morale au, fără îndoială, o mare valoare. Impor- 
tant este dacă persoanele se ghidează după ele. Din acest punct de vedere, trebuie să 
recunoaştem că, pînă acum, s-au adunat prea puţine fapte de observaţie verificate, că 
norma reciprocitätii a fost mai putin testată în experimente psihosociologice riguroase. 

Teoriile normativitatii, despre care am amintit, explică emergenta unor comporta- 
mente prosociale. Ele nu epuizează, însă, fenomenul şi nu oferă o prognoză compor- 
tamentală satisfăcătoare. În plus, în orice societate există norme sociale alternative. 
Se spune: „ajută-ţi prietenul la nevoie”, dar şi „cămaşa este mai aproape de corp”. 
În ce condiţii ne vom conforma unei norme şi cînd celeilalte ? Pînă la ce nivel sîntem 
dispuşi să ne jertfim, ajutîndu-i pe ceilalţi ? 

Analiza cost-beneficiu, derivată din teoria echităţii, încearcă să răspundă unor 
asemenea întrebări şi deschide o perspectivă inedită în psihosociologia comportamentului 
prosocial. Teoria echităţii, aşa cum se conturează din lucrările lui G. Homans, J.S. 
Adams, P.M. Blau, E. Walster, G.W. Walster, J.A. Piliavin, E. Walster, G.W. Walster, 
J. Traupamann, se întemeiază pe următoarele teze : 


a. oamenii tind să menţină echitatea în relaţiile interpersonale, pentru că relaţiile 
inechitabile produc disconfort psihic ; 

b. gradul de inechitate în relaţia dintre două persoane poate fi calculat folosind ra- 
portul : 


E CI ee da pe Ti ci A Cega Co ulii persona E 


ACCEA cec prinieste persia A Ceca CL primbsle peison LE 


Aşa cum remarca J.S. Adams într-un studiu publicat în 1965 privind inechitatea 
în schimburile sociale, gradul de inechitate este cu atît mai mare, cu cît este mai 
favorabil raportul primei persoane faţă de raportul celei de-a doua; felul în care 
oamenii răspund unui anumit nivel de inechitate depinde de modul lor de comparare 
şi de obisnuinta lor: dacă au fost deprinsi cu interacțiuni corecte, vor reacţiona mai 
puternic decît dacă s-au obişnuit cu inechitatea ; oamenii încearcă să elimine distresul 
(stresul negativ), provocat de relaţiile interpersonale inechitabile, restabilind echi- 
tatea. Cu cît se resimte mai puternic inechitatea, cu atît tendinţa de reinstaurare a 
echităţii va fi mai accentuată. 

Analiza cost-beneficiu se concentrează pe cea de-a doua teză a teoriei echităţii, pe 
raportul dintre ceea ce dă (costul acţiunii) şi ceea ce primeşte (beneficiu) o anumită 
persoană. Termenii ,,cost” şi „beneficiu” sînt, oarecum, improprii discursului psiho- 
sociologic, dar ei s-au impus în literatura de specialitate şi, ca atare, îi vom utiliza şi 
noi. Prin cost se înţelege o gamă largă de factori de natură materială, financiară, dar 
şi ideală, psihică precum consumarea unor bunuri materiale, cheltuirea unor sume de 
bani, ocuparea timpului, efortul fizic, oboseala psihică, depresia, durerea, tristeţea, 
pierderea stării de sănătate, primejduirea vieţii. Asemănător, beneficiul include atît 
recompensele externe (bani, stima celorlalţi, ajutorul reciproc etc.), cît şi recom- 
pensele interne (sporirea stimei de sine, satisfacţie, dobindirea sentimentului com- 
petentei ş.a.m.d.). Analiza cost-beneficiu stipulează că îi vom ajuta pe alţii dacă 
apreciem că beneficiul va depăşi costul implicat de ajutorul dat. De altfel, şi bunul 
simţ ne spune că oamenii sînt mai dispuşi să ofere cînd nu li se pretinde prea mult 
decît atunci cînd trebuie să facă eforturi deosebite pentru a acorda ajutor. Mult mai 
lesne ajutăm cu vorba decît cu fapta. J. Darley si D. Latané au verificat aceasta 
asertiune printr-un experiment simplu, arătînd că frecvenţa ajutorării este invers pro- 
portionalä cu costul comportamentului ; cu cît costul este mai ridicat, cu atît frecvenţa 
actelor de întrajutorare este mai redusă. Datele statistice comentate de cei doi psiho- 
sociologi ni se par revelatoare (tabelul nr. 2). 

Proporția comportamentelor prosociale depinde, fără îndoială, de foarte multi 
factori - nu în ultimul rînd de sistemul socio-cultural in care s-a desfăşurat expe- 
rimentul -, dar costul implicat de acordarea ajutorului pare a fi hotärîtor: cu cit 
costul este mai ridicat, cu atît probabilitatea de a-i ajuta pe alţii este mai redusă. 
Trebuie să facem, însă, distincţie între costul real şi costul antecalculat (perceput) al 
ajutorului. Experienţa trecută ne permite să evaluăm costul real al comportamentelor 
noastre şi ne ajută să anticipăm costurile viitoarelor noastre acţiuni. 

Tabelul nr. 2 


Relatia dintre costul ajutorului si frecventa comportamentelor prosociale 


Tipul de ajutor, Procentajul comportamentelor 
implicind costuri prosociale 
din ce in ce mai mari 


- Scuzati-md, vá rog, puteți... 


1. să-mi spuneţi cit este ceasul. 85% 
2. să-mi spuneţi cum să ajung în Piaţa Times. 84% 
3. să-mi schimbaţi 25 de centi. 73% 
4. să-mi spuneţi cum vă cheamă. 39% 
5. să-mi dati 10 centi. 34% 


Proporția comportamentelor prosociale depinde, fără îndoială, de foarte multi 
factori - nu în ultimul rînd de sistemul socio-cultural in care s-a desfăşurat expe- 
rimentul -, dar costul implicat de acordarea ajutorului pare a fi hotărîtor: cu cit 
costul este mai ridicat, cu atît probabilitatea de a-i ajuta pe alţii este mai redusă. 
Trebuie să facem, însă, distincţie între costul real şi costul antecalculat (perceput) al 
ajutorului. Experienţa trecută ne permite să evaluăm costul real al comportamentelor 
noastre şi ne ajută să anticipăm costurile viitoarelor noastre acţiuni. Factori situa- 
tionali şi de altă natură pot introduce corectii serioase, astfel că, uneori, anticipăm un 
cost disproporționat de ridicat faţă de costul real. În astfel de cazuri, tendinţa de a-i 
ajuta pe cei în suferinţă este mai scăzută. Avem în vedere atît costurile materiale, cît 
si costurile morale : pierderea stimei de sine, a prestigiului în faţa celorlalți etc. I.M. 
Piliavin, J. Rodin, J.A. Piliavin observau că oamenii sînt mai putin dispuşi să-i ridice 
de pe trotuar pe cei ,,doboriti” de băutură, să-i însoţească pe nevăzători, să-i sprijine 
pe cei oribil mutilati, pentru că îşi închipuie un cost prea ridicat al ajutorului şi anume 
diminuarea prestigiului lor prin asocierea cu astfel de persoane. Aşa se face că tocmai 
cei care au cel mai mult nevoie de ajutor sînt ocoliti de noi. În încercarea de a-i ajuta 
pe alţii putem să eşuăm, să ajungem într-o situaţie la fel de dificilă, dacă nu mai 
critică decît cea a victimei. Un înotător mediocru va evita să se arunce în apă pentru 
a salva o persoană în pericol să se înece. Cu cît individul este mai competent şi are 
mai mult control asupra situaţiei (o poate influenţa mai mult), cu atit mai probabil că 
va acorda ajutor. L.M. Hoffman explică aceasta prin costul mai scăzut al ajutorului. 
S.H. Schwartz şi G. Clausen apreciau că, pentru o persoană competentă în domeniul 
în care se solicită ajutor, costul comportamentelor prosociale este mai scăzut decît 
pentru persoanele care nu ştiu cum să intervină, lipsite de competenţă. Ajutorul de 
primă urgenţă în situaţiile ce impun reanimarea ilustrează valoarea de adevăr a acestei 
asertiuni. Competența în acordarea ajutorului creşte dacă sîntem familiarizați cu 
mediul natural şi social în care se desfăşoară acţiunea (cf. R. Granet, 1970). Toate 
aceste constatări, care probează faptul că ajutorul dat depinde de costul real sau 
antecalculat, au nu numai valoare explicativă, dar şi profunde semnificaţii formative : 
putem spori frecvenţa comportamentelor prosociale mărind competenţa oamenilor, 
invatindu-i cum să acorde ajutor, sprijinindu-i să cunoască terenul. Procesul 
instructiv-educativ desfăşurat în armată, de pildă, răspunde unei astfel de cerinţe, 
educînd militarii în sensul realizării unor comportamente prosociale, de întrajutorare 
umană. 

Alte experimente au pus in evidentä importanta beneficiului in realizarea compor- 
tamentelor prosociale. Dacä anterior am fost räsplätiti pentru comportamentul nostru 
prosocial, foarte probabil că vom manifesta tendinţa de reiterare a acestui tip de 
comportament. M.K. Moss si R.A. Page au testat rolul recompensei din trecut in 
acordarea ajutorului in viitor. Ei întrebau trecătorii de pe stradă despre o anumită 
adresă şi, la primirea răspunsului (ajutorului), procedau astfel : 


a. multumind subiecţilor ; 
b. întrerupîndu-i brutal, reprosindu-le că nu i-au înţeles ; 
c. despärtindu-se de subiecţii din experiment într-un mod neutral. 


Ca din întîmplare, cîţiva paşi mai departe, un „complice” al experimentatorilor scăpa 
un obiect din servietă în faţa cetăţenilor întrebaţi despre adresa căutată. Cei cărora li 
se multumise anterior pentru ajutorul acordat au ajutat şi acum în proporţie de peste 
90%. Subiectii bruscati drept recompensă pentru ajutorul lor nu au dezvoltat 
comportamente prosociale decît în proporţie de 42%. Persoanele tratate neutral, cáro- 
ra li s-a spus doar O.K. pentru ajutorul dat, s-au plasat între cele două extreme, 
reiterînd comportamentele prosociale în proporţie de 88% (Baron et al., 1974). 

Nu trebuie să insistăm prea mult asupra faptului că se acordă ajutor cînd beneficiul 
scontat este sporit. Aprobarea socială măreşte probabilitatea comportamentelor proso- 
ciale (cf. K. Satow, 1975). Dacă obţinem ca beneficiu sporirea stimei faţă de propria 
persoană, cu siguranţă că, în anumite limite, vom acorda ajutor. Oricum, recompensa 
materială, fără sporirea stimei de sine, are o forţă motivatoare redusă. Recompensele 
emoţionale pozitive şi negative incită la acţiune în favoarea celorlalţi. Îi ajutăm mai 
mult pe prieteni pentru că recompensa emoţională obţinută de la ei ni se pare mai 
mare. I.M. Piliavin şi J.A. Piliavin au construit un model explicativ al orientării pro- 
sociale, pe baza supozitiei că acordind ajutor, reducem din tensiunea emoţională 
negativă provocată de observarea unor situaţii sau persoane ce se abat de la imaginea 
ce o avem despre normalitate. Cu cît aceste situaţii sau persoane ne întristează mai 
mult, cu atit mai prompt va fi ajutorul nostru, şi aceasta pentru a reduce emotia 
negativă provocată. 

La explicația cognitivistă, care aduce în discuţie norma socială şi analiza cost- 
-beneficiu, va trebui să asociem şi explicaţia afectivă, bazată pe influenţa emoţiilor şi 
sentimentelor în producerea comportamentelor prosociale. Cercetătorii s-au întrebat : 
cînd se acordă mai mult ajutor? Cînd sîntem bucuroşi sau cînd sîntem tristi? Cele 
mai multe cercetări au pus în evidenţă o corelaţie directă între stările afective pozitive 
(bucurie, optimism, sentimentul succesului etc.) şi frecvenţa comportamentelor pro- 
sociale. A.M. Isen, J.H. Bryan şi A.E. Kadzin, A.M. Isen si P.I. Levin au stabilit, 
prin studii experimentale, că persoanele care trăiesc emoţii pozitive manifestă o mai 
accentuată tendinţă de a-i ajuta pe alţii. De ce? Explicatiile sînt multiple. O stare 
afectivă pozitivă ne face să evaluăm mai generos resursele de care dispunem, ne 
determină să fim mai atenţi la tot ce ne înconjoară, ne sporeşte încrederea în noi 
înşine şi în capacitatea noastră de a-i ajuta pe alţii. Într-adevăr, bucuria îl deschide pe 
om spre lume : tristeţea îl face să se închidă în sine. Este suficient numai să sugerăm 
oamenilor că au succes; este de ajuns să-i punem să citească o listă de cuvinte 
afectogene pozitive şi disponibilitatea prosocială va spori. În unele experimente, s-a 
indus o stare afectivă pozitivă prin stimularea materială : într-o cabină telefonică era 
„uitată” o monedă. Persoanele care găseau moneda erau, după aceea, mai dispuse să 
acorde ajutor (tabelul nr. 3). 

Tabelul nr. 3 


Relaţia dintre starea afectivă pozitivă şi realizarea comportamentului prosocial 


Condiţia Au acordat ajutor Nu au acordat ajutor 
Au găsit moneda 142 - 
Nu au gásit moneda 1 24 


Astfel de experimente, dupá opinia noastrá, supraschematizeazá situatiile de viatá 
si generalizeazá nepermis de mult. Ar trebui sá luám in calcul nu numai emotia 
pozitivá generatá de gásirea unei monede, ci si modul in care respectivele persoane 
au fost socializate, statusul lor socio-economic. Pe buná dreptate, s-a fácut observatia 
cá emotiile sint trecätoare, iar atitudinea prosocialá rámine o constantä a persona- 
litatii. Mai mult, unii cercetători au atras atenţia asupra faptului cá şi emoţiile negative 
(tristetea, suferinta, vinovätia) pot influenta aparitia comportamentelor prosociale. B. 
Underwood si colaboratorii sái au constatat cá existá o corelatie intre afectele negative 
şi altruism. În studiul lor, publicat în „Personality and Social Psychology Bulletin” 
(nr. 3 din 1977), au demonstrat cá, dupá vizionarea unui film depresiv, oamenii devin 
mai caritabili decit dupá ce s-a proiectat o peliculá cinematograficá neutrá din punct 
de vedere afectiv. 

Retinem, ca fapt de observatie, cá, de multe ori, persoanele care se simt vinovate 
au tendinţa de a-i ajuta pe alţii din dorinţa de a se reabilita faţă de ei înşişi. 

Fără îndoială, A. Baum, J.D. Fisher, J.E. Singer (1985) aveau dreptate cînd ce- 
reau să se abordeze integralist relaţia dintre emoţii şi comportamentul prosocial. În 
ceea ce ne priveşte, considerăm că abordarea comportamentului prosocial în perspec- 
tiva teoriei acţiunii sociale oferă o bună şansă în acest sens. De altfel, propriile 
experimente vizînd comportamentul prosocial le-am realizat în concordanţă cu teoria 
acţiunii sociale (Chelcea, Täran, 1990). 


Abordarea integralistă a comportamentului prosocial 
în perspectiva teoriei acţiunii sociale 


Teoria acţiunii sociale constă într-un ansamblu de enunturi care prescriu un model de 
analiză a comportamentelor individuale şi colective cu scop. În special după publi- 
carea lucrării lui Talcott Parsons, Sfructura acțiunii sociale, numeroşi sociologi şi 
filosofi au încercat să formuleze sisteme coerente de asertiuni, cu ajutorul cărora să 
explice conduitele umane orientate spre atingerea unor scopuri mai mult sau mai puţin 
specifice. Comportamentul prosocial face parte din categoria comportamentelor cu 
scop şi explicarea lui în perspectiva teoriei acţiunii sociale permite, după opinia 
noastră, o abordare adecvată, integralistă. 

Teza fundamentală a teoriei acţiunii sustine că actorii sociali urmăresc prin actiu- 
nile lor atingerea unor scopuri (Cohen, 1969). Şi în cazul comportamentelor pro- 
sociale se are în vedere un scop, care este comportamentul însuşi. „Răsplata unei 
fapte bune este a fi făcut-o” — spunea, după cum am arătat, Seneca. Scopul compor- 
tamentelor prosociale constă în obţinerea satisfactiei ca urmare a realizării acţiunii. 
Ca şi în cazul altor acţiuni umane, scopul comportamentelor prosociale nu este, 

totdeauna, clar, deplin constientizat. Ulterior consumärii actului de intrajutorare, oa- 
menii motivează într-un fel sau altul comportamentul lor. Nu înseamnă că, prin 
aceasta, au epuizat motivaţia. Mai degrabă îşi justifică acţiunea de ajutorare decît să 
indice motivele reale. Şi aceasta nu pentru că ar dori să le ascundă, ci pentru că în 
structura motivatiei intră, deopotrivă, factori constientizati şi neconstientizati. 

Unele cercetări asupra comportamentelor prosociale pierd din vedere faptul că, 
uneori, scopul acţiunii este greu de definit. Chiar analiza cost-beneficiu presupune 
conştientizarea deplină a motivelor, ceea ce rămîne un deziderat. La fel, modelul 
emergentei comportamentelor prosociale, propus de M.D. Harvey, are în vedere o decizie 
neinfluentatä de factori neconstientizati. Pe baza cercetărilor de teren vizînd acordarea 
ajutorului de către martori oculari ai unui accident sau ai unei agresiuni, M.D. 
Harvey elaborează un model al intervenţiei, distingînd patru faze: observarea 
situaţiei, percepţia victimei ; interpretarea situaţiei ca o cerere de ajutor ; constienti- 
zarea responsabilitätii proprii ; realizarea intervenţiei. 

În fiecare din aceste patru faze, intervenţia poate fi blocată. Dacă victima nu este 
observată, dacă nu este sesizată periclitarea valorilor sociale, dacă nu este evidenţiată 
abaterea de la normele de convietuire socială sau încălcarea legilor juridice, nu ne 
putem aştepta la apariţia comportamentelor prosociale. Decurg de aici două consecin- 
te importante pentru emergenta comportamentelor prosociale : cei ce solicită ajutor 
trebuie să se plaseze în centrul cîmpului perceptiv al celorlalţi, iar aceştia trebuie să 
fie orientati spre exterior, nu asupra propriei persoane. În faza a doua, importantă 
devine informaţia. Aşa cum a rezultat şi din experimentul nostru, pentru decizia de 
ajutorare sînt necesare informaţii complete şi cît mai clare. Lipsa de ambiguitate a 
informaţiilor sporeşte şansa întrajutorării (cf. R.D. Clark, L.E. Word, 1972). Autorii 
citati atrag atenţia asupra importanţei informaţiei sociale. Care este responsabilitatea 
celorlalţi ? Vor interveni cu comportamente prosociale sau nu? Cînd sîntem incon- 
jurati de prieteni sau de oameni pe care îi cunoaştem, avem tendinţa de a interveni 
imediat în ajutorul celorlalţi pentru că nevoia de informaţie socială ne este satis- 
făcută: ştim sau bănuim de la început că şi ceilalţi vor manifesta comportamente 
prosociale. În legătură cu cea de-a treia fază a emergentei comportamentelor pro- 
sociale, sînt de menţionat cercetările lui Bibb Latané si John M. Darley, care au 
condus la următoarea concluzie : cu cît numărul martorilor oculari ai unui accident 
sau ai unei agresiuni este mai mare, cu atît mai redusă va fi proporţia celor care 
acordă ajutor şi cu atît mai lungă va fi durata pînă la intervenţia pentru salvarea 
victimei. Cînd, în situaţia experimentală creată, în apropierea „victimei” se afla doar 
persoana al cărui comportament îl observau, aceasta, aproape în toate cazurile, inter- 
venea, acordind ajutor. Cînd, în afara subiectului supus experimentului şi a „victimei” 
se mai afla încă o persoană, proporţia ajutorării a scăzut la 84% ; cînd erau prezenţi 
doi martori oculari, proporţia acordării ajutorului scădea la 62%. Cînd numărul mar- 
torilor a ajuns la cinci, proporţia comportamentelor prosociale s-a redus la 31%. 
Concomitent, a sporit intervalul de timp pînă la manifestarea întrajutorării. Bibb 
Latané si John M. Darley au explicat rezultatele experimentelor lor prin ceea ce au 
numit „efectul de spectator” şi „fenomenul de difuzare a responsabilitatii”. 

Totul a pornit de la o crimă oribilă. La 13 martie 1964, o tînără, Kitty Genovese, 
a fost omoritá în stradă, sub privirile unui număr de 73 de persoane. Asasinul, 
Winston Moseley, a maltratat-o mai întîi îndelung. Nimeni nu a intervenit, nu a dat 
telefon la poliţie, deşi priveau scena din apartamente, de la fereastră. Inexplicabil, 
nu?! Teoria difuziunii responsabilitatii explică „inexplicabilul” prin ceea ce a fost 
denumit „paradoxul lui Orlson": lasă-l mai bine pe celălalt să intervină! Toti 

„spectatorii” gîndesc in acest mod şi nimeni nu intervine... Efectul de spectator poate 
fi micşorat dacă martorii oculari comunică între ei, dacă situaţia este neambiguă şi 
dacă este permis accesul la informaţia socială. Ultima fază a modelului emergentei 
comportamentelor prosociale constă în intervenţia de ajutorare propriu-zisă. Aceasta 
se produce cu atît mai probabil cu cît se consideră că persoana care solicită ajutor nu 
este responsabilă de situaţia în care se află. B. Weiner propune un model al deciziei 
de ajutorare, subliniind importanţa afectivității. 

Evaluarea controlabilitätii de către victimă a factorilor care au condus la starea de 
necesitate nu influenţează direct decizia de ajutorare, ci prin intermediul afectivității. 
Un rol important în declanşarea comportamentelor prosociale îl joacă simpatia faţă 
de persoana în cauză. Aceasta modifică percepţia controlabilitatii factorilor cauzali. 
Simpatia este cauza pentru care acordăm, cu precădere, ajutor persoanelor care sea- 
mănă cu noi, care au trăsături de personalitate similare cu ale noastre. 

În acord cu teoria acţiunii sociale, trebuie să avem în vedere că persoanele, ca şi 
grupurile umane, au, la un moment dat, nu unul, ci mai multe scopuri. Între scopurile 
„actorilor sociali" se stabilesc relaţii complexe. Ierarhizarea valorilor subiacente ge- 
nerează o ordine a scopurilor. Valorile superioare impun o prioritate a scopurilor 
legate de ele. În experimentul nostru, persoanele pentru care apărarea proprietăţii 
colective ocupa un loc central în propria tablă de valori au realizat un comportament 
prosocial, cooperînd cu organele de ordine. Celelalte persoane, avînd alte valori, s-au 
abținut de la a coopera pentru apărarea proprietăţii. Au intervenit, desigur, şi alti 
factori circumstantiali, dar se poate spune că alegerea scopurilor, inclusiv a comporta- 
mentelor prosociale, depinde, în ultimă instanţă, de tabla de valori a actorilor sociali. 

Pornind de la această supozitie a teoriei acţiunii sociale, putem generaliza analiza 
ajutorării şi nonajutorării, propusă de J.A. Piliavin şi colaboratorii săi (1981), sub 
forma comparării beneficiilor comportamentelor orientate spre diferite scopuri într-o 
matrice 2 x 2 (tabelul nr. 4). 


Tabelul nr. 4 


Analiza comparativă a beneficiilor comportamentelor 
orientate spre diferite scopuri 


Beneficiul comportamentului alternativ (S2) 


Ridicat Scăzut 
Beneficiul Ridicat 1 2 
comportamentului 
prosocial (S1) Scăzut 3 4 


J.A. Pavilian si colaboratorii săi aveau in vedere analiza cost-beneficiu a ajutorării 
şi nonajutorării. Nonajutorul reprezintă, după opinia noastră, un caz particular în 
alegerea unui scop alternativ. Va trebui să luăm în calcul analiza comparativă a dife- 
ritelor beneficii rezultate din comportamentele orientate spre atingerea unui scop sau 
altul. Cu cît beneficiul comportamentului alternativ este mai mare, cu atît probabili- 
tatea ajutorării este mai scăzută. Situatiile 2 şi 3 din matrice permit predicția com- 
portamentală în limite de probabilitate acceptabile. Introduc o mare incertitudine 
situaţiile 1 şi 4. Decizia va fi influenţată de alti factori decît de cei implicaţi în analiza 
comparativă a beneficiilor. 

Si analiza comparativă a costurilor diferitelor comportamente ajută predicția actiu- 
nilor. Cînd costul comportamentului prosocial este prea ridicat, intervin mecanisme 

de apärare a eului: evadare, reinterpretarea situatiei, modificarea evaluärii persoanei 
care solicită ajutor, acceptarea „efectului de spectator” etc. Rationalitatea acţiunii ne 
îndeamnă, în circumstanţele date, să evităm comportamentul de întrajutorare. 

Teoria acţiunii sociale arată că circumstanțele influențează realizarea compor- 
tamentelor cu scop. Cercetările de psihosociologie a întrajutorării probează acest 
lucru cu prisosintä. Într-un experiment natural realizat la Princeton Theological 
Seminary, s-a evidenţiat dependenţa emergentei comportamentelor sociale de factorul 
timp : studenţii obligaţi să ajungă imediat într-o sală de curs au luat în seamă cererea 
de ajutor a unei persoane doar în proporţie de 10%, faţă de acordarea ajutorului in 
proporţie de 75% în cazul deplasării lejere a studenţilor de la un laborator la altul 
(cf. C.D. Batson, 1987). De altfel, observaţia de zi cu zi ne arată că, atunci cînd 
sîntem presati de timp, dăm mai putin sau nu dăm deloc ajutor: time is money ! 

Prezenţa mai multor persoane la locul unui accident - aşa cum s-a arătat - reduce 
rata comportamentelor prosociale. Distanţa fizică faţă de persoana ce trebuie ajutată 
influenţează intervenţia prosocială (cf. I.M. Piliavin, 1969). Cu cît te afli mai aproape 
de locul accidentului, cu atît mai accentuată va fi tendinţa de întrajutorare. Această 
constatare poate fi extinsă de la indivizi la grupuri mari de oameni, la popoare întregi. 
Distantele pe Terra s-au micşorat, date fiind mijloacele de transport şi de comunicare 
moderne. Popoarele se percep mai apropiate fizic şi psihic unele de altele. Întrajuto- 
rarea este mai frecventă şi se realizează cu mai multă dăruire cînd situaţia victimelor 
este mai vizibilă. Reportajele televizate de la locul unor catastrofe naturale sau sociale 
sporesc atitudinea prosocială. 

Dar acțiunea socială depinde nu numai de circumstanțele concrete, de situația 
reală, ci şi de perceperea ei, de modul de cunoaştere a ei de către actorii sociali. 
Această teză are o deosebită relevanţă pentru explicarea comportamentelor prosociale. 
Am arătat anterior că perceperea gradului de control al victimei asupra factorilor 
cauzali ai situaţiei în care se află, perceperea dependenţei de noi a celor ce solicită 
ajutor, imaginea pe care o avem despre ceilalți martori oculari influenţează emergenta 
comportamentelor prosociale. Cercetările de psihosociologia întrajutorării umane au 
relevat, de asemenea, că imaginea de sine, ca şi imaginea pe care ne-o facem despre 
cel care solicită ajutor, perceperea compatibilitätii dintre noi şi cei care au nevoie de 
ajutor, precum şi evaluarea modului în care se cere ajutor, au o pondere deloc negli- 
jabilă în declanşarea comportamentelor prosociale. 

O serie de enunturi ale teoriei acţiunii sociale au în vedere actorul social, cu 
ideile, sentimentele, normele şi valorile pe care le-a asimilat în procesul socializării. 
Modelele noastre de cunoaştere, de acţiune, imaginea proprie despre ceea ce este 
bine şi ceea ce este rău influenţează comportamentul nostru spre protejarea şi promo- 
varea valorilor sociale, spre conformare în raport cu normele şi valorile societăţii în 
care trăim sau, dimpotrivă, în sens antisocial. 

Personalitatea celor care acordă ajutor a constituit subiectul multor cercetări de 
psihosociologia întrajutorării. S-a pus chiar întrebarea dacă nu există cumva un aşa-zis 
„tip de personalitate altruistă”. O astfel de supozitie ar conduce la concluzia că anu- 
mite persoane, cele care aparţin tipului altruist, manifestă, totdeauna, comportamente 
prosociale, în timp ce altele rămîn insensibile la solicitarea ajutorului. Adevărul este 
că oamenii reacţionează diferit în situaţii concrete şi în anumite momente ale vieţii 
lor. În acord cu o serie de cercetări mai vechi (cf. H. Hartshorne şi M.A. May, 1928) 
sau mai noi (cf. K.J. Gergen şi colaboratorii, 1972), vom spune că, aşa cum nu există 
un tip de criminal înnăscut, nu există nici un tip altruist din naştere: altruiştii nu 
reprezintă altfel de oameni, ci oameni altfel socializati. În structura personalităţii lor, 

se gäsesc träsäturi comune tuturor oamenilor, dar si unele particularitäti, care, intr-o 
îmbinare specifică, diferenţiază personalitatea prosocială de ceilalți. E.L. Dlugokinski 
şi T.J. Firestone au găsit o corelaţie semnificativă între trăsăturile de personalitate şi 
indicele comportamentelor prosociale. Cercetările lui J. Rotter (1966) au arătat că 
persoanele care percep că au mai mult control asupra evenimentelor, care îşi dau 
seama că pot influenţa situaţia, au o tendinţă mai accentuată de a interveni în sprijinul 
celorlalţi. J. Reykowski (1976) a pus în evidenţă faptul că stima de sine corelează 
pozitiv cu orientarea prosocială a comportamentelor. La aceeaşi concluzie au condus 
şi studiile lui D.C. Glass, E. Welter. Maria Jarymoeicz a constatat că tinerii care aveau 
un nivel de autoacceptare mai ridicat manifestau mai multă sensibilitate şi o acuratețe 
sporită în perceperea problemelor celorlalţi. 

Deosebit de interesante ni se par şi concluziile cercetătorilor asupra personalităţii 
celor care şi-au riscat viaţa acordînd ajutor victimelor nazismului. P. London a stabilit 
că cei ce au acordat în timpul celui de-al doilea război mondial ajutor evreilor, 
salvîndu-i de prigoana hitleristă, se caracterizau prin spirit contestatar, o puternică 
identificare cu modelul moral (de regulă, al părinţilor) şi sentimentul marginalizării 
sociale. D.L. Rosenhan a identificat aceleaşi trăsături de personalitate în rîndul mili- 
tantilor pentru drepturile sociale ale muncitorilor. 

De asemenea, ni se par bogate în semnificaţii concluziile studiilor care au stabilit 
că există o corelaţie directă între convingerea că trăim într-o lume a dreptăţii şi 
echităţii sociale - ca trăsătură de personalitate - şi comportamentul prosocial (M.J. 
Lerner, 1971). Persoanele care au fost socializate în ideea că oamenii sînt buni şi 
relaţiile dintre ei sînt corecte, echitabile, au o mai accentuată tendinţă de a-i ajuta pe 
alţii (cf. E.J. Phares si J.T. Lamiell, 1975). Dacă avem convingerea cá cel care cere 
ajutor nu este un om rău, lipsit de valoare, că situaţia în care a ajuns se datorează 
încălcării echităţii sociale, foarte probabil că vom interveni pentru restabilirea justiţiei 
sociale. 

Comportamentul prosocial este un comportament învăţat. Fără a ignora rădăcinile 
biologice ale întrajutorării umane, apreciem că socializarea are un rol determinant în 
orientarea spre apărarea, susţinerea şi promovarea valorilor sociale. Familia, grupul 
de covirstnici, şcoala, organizaţiile de copii şi de tineret, colectivele de muncă, orga- 
nizatiile politice contribuie la formarea atitudinii prosociale, premisă a comportamentelor 
de întrajutorare umană. Cercetările care au relevat rolul mass-mediei în emergenta 
comportamentelor prosociale constituie un argument convingător în sprijinul caracte- 
rului achiziţionat al comportamentelor prosociale. J.H. Bryan şi colaboratorii săi au 
prezentat, într-un experiment, unor copii în vîrstă de 6-9 ani două tipuri de filme. 
Într-un caz, apăreau în film modele prosociale, în celălalt nu. Testati ulterior, copii 
care au vizionat filmul cu conţinut caritabil s-au caracterizat printr-o atitudine pro- 
socială mai intensă. Alte cercetări au arătat că nu numai atitudinea, dar şi compor- 
tamentul prosocial se învaţă prin imitarea modelelor transmise de mass-media. 

În ceea ce priveşte perspectiva studierii comportamentului prosocial, vom spune 
împreună cu psihosociologul Petru Ilut că este necesară 

„cuplarea rezultatelor strict experimentale, ce modelează contexte şi evenimente 

mai particulare şi mai simple, cu date privitoare la comportamente prosociale mai 

complexe şi la scară de masă - furnizate de sociologie şi antropologia culturală”. 
(Ilut, 1994) 

Cu deplin temei putem să spunem că expunerea la modele prosociale măreşte 

probabilitatea de întrajutorare umană: cu cît vom promova mai mult valorile sociale 

prin acţiunile noastre, cu atît îi vom influenţa mai puternic pe ceilalţi în sensul rea- 
lizării unor comportamente prosociale. Problema este că, în societatea fondată pe 
economia de piaţă, pe concurenţă, aşa cum remarca S. Moscovici, „egoismul este 
considerat normal, iar altruismul deviant” (Moscovici, 1994). Acţiunile dezinteresate, 
orientate spre binele altora, pentru susţinerea unor idealuri sau simboluri sacre, apar 
în ochii multora ca avînd motivații egoiste, ascunse. În aceasta constă, după opinia 
noastră, dificultatea emergentei la scară comunitară a comportamentelor prosociale. 

